
„Ambarcaţiunea străbătea apele nemişcate ale golfului. 
Ape întunecate şi liniştite, la fel de negre precum cerul de 
noapte. La fel de negre ca inima unui ucigaş. Din apă ies 
la iveală chiparoşii, unul după altul, santinele înalte la fel 
de nemişcate şi de tăcute ca moartea. În spatele lor, pe 
maluri, sălciile plingătoare par cocoşate de jale, iar stejarii, 
cu trunchiurile strimbe şi ramurile noduroase şi contor- 
sionate par înghețati într-o clipă de agonie. De ramurile lor 
strîmbe atîrnă muşchiul; gri, prăfuit şi ros, ca un boa de 
pene uitat în mansarda unei case vechi, ruinate. 

Totul e negru şi gri noaptea în mlaştină. Lipseşte lu- 
mina şi reflexia ei. Luna argintie apare*dintre nori ca să 
dispară iar. Nemişcarea se lasă pretutindeni după trecerea 
ambarcațiunii. Ochii privesc peste tot dintre trestii şi co- 
paci, chiar deasupra apei. Noaptea este favorabilă vînă- 
torului şi vînatului. Dar toate creaturile aşteapă trecerea 
micului vaporaş al cărui motor duduie domol precum mî- 
rîitul unei pantere. Tensiunea creşte tot mai mult printre 
creatunle ascunse. 

Un prădător a dat lovitura în noapte, viclean, vicios, 
fără altă motivaţie în afara plăceni de a avea puterea ab- 
solută asupra unei alte vieţi, de a o stinge. Creaturile mlaş- 
tinii îl privesc pe prădător trecînd, în timp ce aroma de 
sînge proaspăt se amestecă cu cea metalică a golfului şi 

cu parfumul dulce al iasomiei şi verbinei. 

Motorul se opreşte. 

Ambarcaţiunea alunecă cu eleganță peste apa întune- 
cată spre malul cu iarbă deasă. Undeva, în depărtare, un 
urlet destramă țesătura fină a nopții. Ca un ecou. Ca o 
amintire. Prădătorul zimbeşte, mindru, încîntat, gîndin- 
du-se nu la sursa acelui urlet, ci la femeia care zace 
moartă pe puntea bărcii lui. 

Un alt omor.. Alt fior de plăcere. Altă porție de euforie. 
Puterea, mai seducătoare decît sexul, mai tare decit co- 
caina. Sîngele, cald şi mătăsos, mai dulce decit vinul. 
Pulsul vieții, grăbit, speniat... încetinit, murind... 

Corpul inert este tras pe mal, lăsat la capătul unei po- 
teci presărate cu resturi de scoici, care strălucesc în lu- 
mina lunii ivite încă o dată dintre nori, ca un far. Razele 
sale luminează o clipă părul negru, faţa palidă, obrajii mîn- 
jiti de fard, buzele rujate şi ochii deschişi care privesc, fără 
să vadă, spre cer. Căutînd mila, izbăvirea. Prea tîrziu. 

Femeia va fi descoperită. Peste o zi, poate două. Pes- 
carii vor veni ca să-şi umple năvoadele cu peşte. Ei o vor 
găsi. Dar nici unul nu-i va afla ucigaşul. 

Prea viclean, prea deştept, deasupra legilor omului, în 
afara oricărei suspiciuni, acest prădător îşi vede mai de- 
parte de treabă...“ 


— O să-l omor. 

Ogarul stătea în mijlocul movilei de pămînt proaspăt 
scurmat, printre tufişurile de azalee şi trandafiri care îşi 
arătau rădăcinile, cu o viță agățătoare drapată în jurul gru- 
mazului precum o mantie. Privind în sus spre oamenii de 
pe verandă cu o expresie critică, îşi lăsă capul într-o parte, 
cu urechile negre cocoțate pe creştet ca nişte fiamuri. O 
dungă albă, îngustă, trece printre ochii lui, unul albastru şi 
celălalt verde, lărgindu-se deasupra botului. 

Blana îi e pătată din belşug în gri şi alb , ca la leopard, 
de parcă Mama Natură nu s-ar fi putut hotărî cum trebuia 
să arate în final această creatură. In timp ce oamenii ieşeau 
pe uşile franțuzeşti ale elegantei case de cărămidă cunos- 
cută sub numele de Belle Riviere, cîinele lăsă să-i scape 
un urlet prelung. 

— Jur că-l omor, izbucni Laurel Chandler, cu privirea 
fixată asupra ogarului. 

Mînia şi furia o ardeau cumplit, gata să-i alunge orice 
urmă de control. Două zile muncise ca o sclavă în grădină. 
Două zile. De la răsăritul soarelui şi pînă la apus, cură- 
tase, frecase, săpase, plivise şi plantase. Frecase cu aten- 
ție toate statuile şi apoi lustruise toate alămurile. Avînd 
nevoie disperată să facă ceva, se apucase de această 
treabă cu aceeaşi determinare încăpăținată care o ajutase 
să avanseze atit de iute şi de departe ca procuror. Se 
apucase de lucrul la grădina mătuşii Caroline, gîndindu-se 
să-i facă acesteia o surpriză. 

Ei bine, Caroline Chandler se întorsese înapoi în Golful 
Breaux din călătoria ei şi fusese chiar foarte surprinsă. 
Stătea la dreapta lui Laurel, o femeie micuță cu prezența 
de spirit a unui titan. Părul negru îi era minunat coafat 

într-un nor de bucie, iar machiajul era artistic, punîndu-i 
bine în evidenţă ochii întunecaţi şi gura feminină. Nu părea 
să aibă patruzeci de ani, deşi trecuse de cincizeci, datorită 
feței în formă de inimă, cu ten neted şi catifelat. Subţire şi 
mititică, cu un costum bej de in, părea proaspătă, în pofida 
căldurii copleşitoare a zilei. Işi puse cu delicateţe degetele 
peste pumnul încleştat al lui Laurel şi-i zise cu calm: 

— Sînt sigură că arăta absolut minunat, scumpo. 

Laurel încercă să inspire încet, ca să se calmeze, aşa 
cum învățase de la doctorul Pritchard, la terapia de rela- 
xare, dar se enervă şi mai rău. 

— O să-l omor, zise din nou, smulgindu-se din strîn- 
soarea mătuşii. Furia îi făcea trupul să tremure ca şi cum 
ar fi fost cuprins de un cutremur devastator. 

— Te ajut şi io, miz Laurel, îi zise mama Pearl, bătin- 
du-se cu degetele butucănoase peste pintecul enorm. 

Bătrîna, cu pielea de culoarea cicolatei, strimbă din 
nas şi-şi schimbă greutatea considerabilă de pe un picior 
minuscul pe celălalt, făcîndu-şi rochia înflorată să filfiie în 
adierea slabă în jurul picioarelor groase ca nişte trunchiuri 
de copăcei. Fusese dădaca familiei Chandler încă de pe 
vremea cînd Caroline şi Jeff Chandler erau nişte prichin- 
dei. Acum locuia cu Caroline, nu ca angajată a ei, ci ca 
membru al familiei, conducînd Belle Riviere ca un general 
şi acceptînd cu greu bătrînetea. 

— Ogaru' ala n-a adus decit necazuri, afurisitu', con- 
tinuă ea. Toată vremea-mi umblă prin tomberoane ca un 
porc şi-mi fură mîncarea din bucătărie. Doar necazug de 
pe urma lui. 

Laurel aproape că n-o asculta. Atenţia ei se concen- 
trase asupra ogarului care distrusese primul lucru construc- 
tiv pe care-l realizase de cînd lăsase Georgia şi cariera ei 
în urmă. Se întorsese în Louisiana, în Golful Breaux, ca să 
se vindece, s-o ia de la capăt. lar acum, primul simbol 
tangibil al noii sale vieţi fusese distrus de o javră vaga- 
boandă. Cineva avea să plătească pentru asta. Cineva 
urma să plătească foarte scump. 

Lăsînd să-i scape un urlet primitiv, înşfăcă lopata nouă 

pe care tocmai şi-o cumpărase şi o porni spre curte, ro- 
tind-o deasupra capului ca pe o bită. Ogarul o privi mirat o 
secundă, apoi tresări şi o luă la fugă de-a lungul grădinii, 
aruncînd în urma lui pămîntul scurmat. Se îndreptă glonţ 
spre poarta de fier care ruginise în balamale, trecu prin 
deschizătură şi galopă mai departe spre adăpostul pădurii 
înainte ca Laurel să ajungă măcar pînă la vechea fintînă 
de piatră. Pînă să ajungă ea la poartă, răufăcătorul de- 
venise o umbră în alb şi negru la marginea desişului din 
buza pădurii, speriind un stol de potirnichi care-şi avea 
culcuşul acolo. 

Laurel aruncă lopata şi se propti cu amîndouă mîinile 
de poarta şubredă şi înclinată. De-abia mai putea să res- 
pire, iar inima-i bătea de parcă ar fi alergat o milă, amin- 
tindu-i că, din punct de vedere fizic, era încă slăbită. Ceva 
ce nu aprecia deloc. Nu accepta deloc slăbăciunea, fie că 
era vorba de ea sau de ceilalți oameni. 

Îşi răsuci mîinile pe spinii metalici ai porții, care-i intrară 
în carnea moale a palmelor, încercînd să-şi forțeze rotițeie 
minţii să se pună în funcțiune. Avea nevoie de un pian. 
Avea nevoie de dreptate. Trecuseră două luni de cînd 
căutase ultima oară dreptatea, o acţiune care se încheiase 
cu înfrîngerea şi ruinarea carierei. Atunci aproape că-şi 
pierduse şi viața. Trecuseră două luni de. cînd îşi folosise 
ultima dată mintea ca să formuleze o strategie, de cînd 
pusese la punct o campanie şi îşi făcuse provizii de muniții 
verbale pentru o cauză, iar mecanismul mental părea să 
fie la fel de ruginit ca poarta de care se agăţase. Dar 
vechile rotițe prinseră să se'mişte din nou, iar panica de 
moment că uitase ce e de făcut dispăru pe dată. 

— Haide, Laurel. Să mergem la cină. 

Glasul lui Caroline, jos şi puternic, se auzi chiar din 
spatele ei, făcind-o să tresară. 

Se întoarse spre mătuşa ei, singura persoană din lume 
care o făcea să se simtă înaltă şi solidă la un metru şi 
şaizeci de centimetri. 

— Trebuie să afiu cine e stăpînul cîinelui. 

— După ce măninci ceva. 

Caroline se întinse ca să-şi prindă nepoata de mină, 
fără să ţină cont de rugina din palmele ei şi fără să o 
preocupe faptul că aceasta avea treizeci de ani. Caroline 
era convinsă că, uneori, o persoană avea nevoie să fie 
condusă de aitcineva, indiferent de vîrsta pe care o avea. 
Nici nu observa măcar strălucirea de încăpăținare din ochii 
lui Laurel. Obsesia o tîgĵse pe biata fată în necazuri. Ca- 
roline era decisă să facă tot ce-i stătea în puteri ca s-o 
ajute să iasă din ele. 

— Trebuie să măniînci ceva, dragă. Eşti numai piele şi 
os. 

Laurel nu se osteni să privească în jos spre trupul’ 
deşirat, ca să mai verifice. Ştia foarte bine că rochia al- 
bastră, de in, atîrna pe ea ca de pe un umeraş. Nu era 
important. Avea acasă, în Georgia, un şifonier plin de cos- 
tume de afaceri elegante şi rochii de seară, dar persoana 
care le purtase încetase să mai existe, odată cu nevoia de 
a se îmbrăca cît mai îngrijit. Nu că ar fi fost vreodată prea 
preocupată de înfăţişare, acela era departamentul surorii 
ei, Savannah. | 

— Trebuie să aflu cine este stăpînul cîinelui, rosti cu 
mai multă hotărîre decît arătase în ultimele săptămîni. Ci- 
neva trebuie să plătească pentru nenorocirea asta. 

Păşi peste coada de lemn a lopeții şi îşi smulse mîna 
din strinsoarea mătuşii, pornind înainte pe aleea de cără- 
mizi, spre casă. Caroline îşi înăbuşi un oftat şi clătină din 
cap, plină de admiraţie şi dezgust în acelaşi timp. Laurel 
moştenise hotărîrea de fier a familiei Chandler, cunoscută 
în astfel de momente şi sub denumirea de „încăpăţinarea 
Chandler' Ce bine ar fi fost dacă Jeff ar fi trăit s-o vadă. 
Dar atunci, admise Caroline în sinea ei, dacă fratele ei ar 
mai fi trăit, nici Laurel nu s-ar mai fi aflat într-o asemenea 
încurcătură. Dacă fratele ei nu ar fi fost ucis, atunci teribilul 
curs al evenimentelor de după moartea lui nu ar mai fi 
făcut parte din realitate, iar Laurel şi Savannah ar fi fost cu 
totul altele decît erau acum. 

— Laurel, rosti Caroline cu fermitate, boncănind cu to- 
curile pantofilor eleganți pe cărămizi, în timp ce încerca 

s-o ajungă din urmă. Este mult mai important să-ţi acorzi 
răgazul să mănînci ceva. 

— Nu şi pentru mine. 

— Oh, pentru... Caroline reuşi să se abţină, căutînd să 
se stăpînească. Şi ea rnoştenise încăpăținarea familiei Chan- 
dler. De cele mai multe ori era silită să lupte cu sine ca să 
nu o dea la iveală. 

Laurel urcă pe verandă şi luă un şervet alb de pe 
spătarul unui scaun de fier forjat, ca să se şteargă pe 
miini. Mama Pearl pufăia nemulțumită lingă uşile frantu- 
zeşti, frîngîndu-şi mîinile bondoace, cu ochii aprinşi de în- 
grijorare. 

— Miz Caroline are dreptate, îi zise. Trebuie să mănînci 
ceva, copilă. Gata, hai înăuntru, aşază-te la masă. Avem 
gumbo la cină. 

— Nu mi-e foame. Oricum, mulțumesc mult, mamă Pearl. 
Îşi aranjă mai bine ochelarii, apoi îşi pieptănă părul negru 
şi-i zimbi bătrînei, în vreme ce adrenalina i se revărsa în 
sînge. Fiorul de dinaintea bătăliei. Am de gînd să-l des- 
copăr pe nemernicul care e stăpînul javrei şi să cer ceva 
despăgubiri. 

— Aia era javra lui Jack Boudreaux, îi zise mama Pearl, 
cu chipul mare strimbat de grijă. Poa’ să fie oriunde, dar 
cel mai probabil la ora asta e jos, la Frenchie's Landing, 
iar tu n-ai nevoie de aștfel de necazuri, copile, ascultă tu la 
mine. 

Laurel nu luă în seamă avertismentul, ci se întoarse să 
sărute obrazul mătuşii. 

— Îmi pare rău că lipsesc de la cină tocmai în prima 
seară cînd te-ai întors, mătuşă Caroline, dar cred că o să 
fiu înapoi chiar la timp pentru. cafea. 

După aceea, trecu pe lîngă mama Pearl prin uşile fran- 
țuzeşti şi dispăru din vedere, lăsîndu-le pe cele două femei 
de pe verandă să privească în urma ei şi să clatine ne- 
mulțumite din cap. 

Mama Pearl scoase o batistă din valea adîncă dintre 
sînii enormi şi se apucă să-şi şteargă broboanele de trans- 
piraţie de pe frunte şi de pe bărbia triplă. 

— Zău că nu pricep ce-a apucat-o pe fata asta. 

Caroline, rămasă cu privirea pironită în direcţia în care 
dispăruse nepoata ei, se încruntă nemulțumită. Îşi încru- 
cişă braţele peste piept, scuturată de un fior de teamă, 
fără să se gindească la costumul scump ce se boțea. 

- Vrea să-şi afle dreptatea, Pearl. Indiferent de cît de 
mult o s-o coste treaba asta. 

La Frenchie's era de obicei aglomeratie. O vineri seara 
la Frenchie's Landing reprezenta o adevărată tradiţie pen- 
tru o anume clasă a oamenilor care locuiau în Golful Breaux. 
Nu clasa piantatorilor sau a 'gentilomilor fermieri şi a doam- 
nelor lor cu pantofi eleganti şi perle, care luau cina pe fețe 
albe de masă şi cu argintărie la fel de veche precum tinu- 
tul. Frenchie's era un restaurant menit oamenilor de rînd. 
ToatY scursorile parohiei Partout, braconieri, traficanţi şi 
oameni care căutau necazurile cu luminarea, gravitau prin 
Bayou Noir şi un loc numit Mouton's. La Frenchie's ve- 
neau cei afiaţi între cele două pături sociale. Lucrătorii de 
la ferme, muncitorii din fabrici sau țărani, toți veneau la 
Frenchie's vineri seara pentru raci fierţi şi bere rece, mu- 
zică zgomotoasă şi dans, şi, uneori, şi pentru cîte o bătaie 
iscată din senin. 

Clădirea se afla cam la cincizeci de metri depărtare de 
apă, înălţată pe nişte piloni care o apărau de inundații. Era 
cu fața spre golf, invitîndu-i prin firma roşie de neon pe toţi 
cei ce treceau pe acolo să intre pentru o bere rece, mîh- 
care proaspătă şi muzică bună. Părţile laterale ale clădirii 
de-abia se mai țineau în picioare şi erau proptite cu aju- 
torul unor coloane de lemn, care formau un fel de galerie 
pe margini. 

Deşi nici nu apusese încă soarele, parcarea era deja 

plină. Din bar se auzeau strigăte şi gălăgie. Riîsetele, în- 
jurăturile şi paharele ciocnite de tejghea acopereau aproape 
în totalitate muzica cu ritm cajun care se auzea dinăuntru. 
Veselă şi sălbatică, o combinaţie de chitară, scripcă şi 
acordeon invita pe toată lumea la dans. 

Laurel rămăsese la baza scărilor, privind spre uşa din 
față. Ea nu mai pusese vreodată piciorul în spelunca aceea, 
dar ştia că era localul favorit a lui Savannah. Sora ei, 
care-şi făcuse un punct de onoare în a ocoli şi încălca 
toate regulile şi convențiile familiei. Probabil că în acel 
moment era acolo, înăuntru. Plecase din casa mătuşii Ca- 
roline pe la ora cinci, îmbrăcată ca o femeie care voia să 
facă necazuri şi strălucind de încîntare din cauza asta. Lui 
Laurel nu-i spusese decit că avea o întîlnire şi că, dacă 
totul mergea bine, nimeni nu avea s-o mai vadă la față 
pînă sîmbătă la amiază. 

Deodată, javra ieşi la iveală din galerie şi se opri de- 
rapînd, atunci cînd o văzu pe Laurel. Dacă avusese unele 
îndoieli din cauza venirii sale la Frenchie's Landing, şi avu- 
sese dubii setioase, javra aceea reuşise să le spulbere pe 
toate. Avea o misiune de îndeplinit. 

Un trio de bărbaţi de douăzeci şi ceva de ani, îmbrăcați 
şi aranjaţi ca pentru o noapte în oraş, trecură pe lîngă ea 
ca să urce scările, rîzînd, vorbind şi spunînd glume por- 
coase în cajună. Laurel nu mai aşteptă. Se repezi pe urma 
lor şi-l trase de mînecă pe. cel mai mare, un bărbat cît un 
taur, cu barbă neagră bine tunsă şi păr des care-i creştea 
în formă de V pe frunte. 

— Scuză-mă, începu Laurel. Ai putea să-mi spui al cui e 
cîinele de colo? 

individul aruncă o privire spre ciîinile din galerie, la fel 
ca şi amicii lui. 

— Hei, ăsta-i cîinele lui Jack, nu, Taureau? 

— Jack Boudreaux. 

— Da, e javra lui Jack, răspunse Taureau. Expresia i se 
îmblînzi şi un zîmbet larg îi înflori pe buze, atunci cînd o 
studie mai bine pe Laurel. Ce-i scumpete, îl cauţi pe Jack? 

— Da, cred că da. 

Ea căuta de fapt dreptatea. Dacă trebuia mai întîi să-i 
găsească pe Jack Boudreaux ca s-o obțină, atunci asta 
era. 

— Jack ăsta, parcă e un adevărat magnet, afurisitu'! se 
minună cel de-al treilea individ. 

Taureau fornăi nemulţumit: 

— Son pine! 

Auzindu-l, ceilalţi doi rîseră încîntaţi. Laurel îi aruncă 
una dintre privirile ei aspre, de tribunal, sperînd să-şi facă 
efectul, în pofida rochiei ponosite şi a faptului că nu era 
deloc fardată. 

— Nu am venit aici ca să-i admir penisul, rosti pe un ton 
plat. Am de discutat o problemă de afaceri cu el. 

Cei trei se priviră unii pe alţii cu o expresie uimită, pe 
care ajunseseră deja s:o perfecţioneze, roşind puternic pe 
sub bronzul fețelor. Taureau, îşi vîrî capul între umeri. 

— Credeţi că o să-l găsesc pe aici? întrebă Laurel, 
arătind cu capul spre uşa din faţă a barului, care tocmai se 
deschisese, lăsînd să iasă un cuplu mai vîrstnic şi zgomo- 
tul dinăuntru. 

— Mda, o să-l găseşti acolo, îi răspunse Taureau, scăr- 
pinîndu-şi ceafa şi evitînd s-o privească direct. Vezi me- 
sele din mijloc. 

— Mulţumesc. 

Îşi -prinse tivul fustei cu mîna şi începu să urce scările 
în urma lor. Cîinele urlă spre ea şi apoi o zbughi spre 
colțul clădirii, înainte să apuce să intre în bar. 

Mişcarea ecologistă împotriva fumatului nu ajunsese 
deocamdată în sudul Louisianei. In clipa în care intră, Lau- 
rel se văzu .nevoită să clipească des pentru a-şi alunga 
lacrimile din ochi. Deasupra mulţimii plutea fumul gros de 
țigară. Mirosul de tutun se amesteta cu cel de sudoare şi 
parfum ieftin, de bere şi raci fierti. Luminile erau slabe, iar 
întregul local era supraaglomerat. Chelneriţele îşi croiau 
cu greu drumul prin înghesuială, purtînd în miini tăvi mari 
cu bere şi mîncare. Clienţii stăteau umăr la umăr pe la 
mese şi la tejghea, rîzînd mult, vorbind şi îndopiîndu-se în. 
voie. 

Laurel se simţi cumplit de singură, izolată, ca şi cum ar 
fi fost înconjurată de un cîmp de fată invizibil. Fusese 
crescută într-un mediu steril din punct de vedere social, cu 
ceaiuri de debutantă, serate şi baluri. Familia Leighton nu 
se coborîse niciodată la distracţiile simpl, şi, după moartea 
tatălui ei, cînd mama, Vivian, se recăsătorise, Laurel şi 
Savannah deveniseră parte a familiei Leighton, chiar dacă 
Ross Leighton nu se ostenise măcar să le adopte în mod 
formal, 

Prinsă cu garda jos pe moment, simţi vechea amără- 
ciune cum îşi înfigea colții în sufletul ei. Dar o alungă 
copleşită iar de îndoieli, cu frica acută că toată lumea o 
ştia. Groaza că toată lumea o recunoscuse şi ştia precis 
de ce anume se întorsese în Golful Breaux, că se cu- 
noşteau detaliile eşecului ei total... incremeni pe loc, aş- 
teptînd ca toţi cei prezenţi în bar să întoarcă capul ca s-o 
privească. O chelneriță care se întorcea spre bar se lovi 
de ea, îi zîmbi în chip de scuză şi murmură grăbită: 

— Mă scuzaţi, domnişoară. 

— Îl caut pe Jack Boudreaux, strigă Laurel, ridicînd din 
sprîncene în semn de întrebare, 

Chelneriţa, o femeie numai curbe şi un zîmbet sedu- 
cător, întinse tava goală spre scena pe care un bărbat 
stătea în faţa unui pian vechi şi rablagit. 

— Uite-l acolo, scumpo, în carne şi oase. Chiar diavolul 
în persoană, îi răspunse. Vrei să te alături fan-clubului lui? 

— Nu, vreau o despăgubire, răspunse Laurel, dar chel- 
nerița plecase deja, fiind chemată de Taureau şi amicii lui, 
care puseseră stăpiînire pe o masă din cealaltă parte a 
încăperii. 

Indreptîndu-se spre bărbatul pe care voia să-l înfrunte, 
Laurel se apropie de scenă. Formaţia încetinise ritmul şi 
atacase un vals, cîntat de un omuleț subțire ca un tîr, în 
costum botit şi pălărie Panama pe cap."O cicatrice mare îi 
vîrsta obrazul, de la sprînceana dreaptă, trecînd pe lîngă 
nas şi dispărînd în mustața stufoasă. Dar dacă chipul lui 
nu era frumos, în schimb glasul impresiona. Stătea cu 
mîinile strînse pe piept şi cînta versurile în cajună, în timp 

ce dansatorii, tineri şi bătrîni, se mişcautu grație pe micul 
ring de dans. 

La dreapta lui se afla Jack Boudreaux, cu un*genunchi 
sprijinit de scaunul pianului, cu capul aplecat, foarte con- 
centrat asupra micii armonici din miini. 

Din locul în care se afia ea, Boudreaux părea înalt şi 
solid, cu umeri puternici şi şolduri înguste. Expresia de pe 
chipul bronzat şi puternic era dură, aproape posomorită. 
Ochii şi-i ținea închişi, ca şi cum imaginile din bar i-ar fi 
putut strica interpretarea. Părul negru şi drept îi căzuse pe 
frunte, părind umed şi mătăsos sub luminile rampei. 

Laurel feri dansatorii şi se postă la marginea 'scenei, 
furată pe moment de dulceata cîntecului şi de dispoziția 
care-l cuprinsese pe bărbatul pe care venise să-l vadă. 
Credea chiar că putea simţi durerea interioară cu care 
cînta. O prostie. in mod sigur jumătate dintre cîntecele 
cajune erau despre bărbaţi care-şi pierduseră iubitele. iar 
acest vals în mod special, Valse de Grand Meche, era 
unul vechi, un cîntec despre o femeie ghinionisă care se 
pierduse în mlaștini, în timp ce iubitul ei îi cîntă cum vor fi 
din nou împreună după moarte. Nu era povestea vieții lui 
Jack Boudreaux şi nici că i-ar fi păsat cumva dacă ar fi 
fost. Ea venise să discute cu acest bărbat despre cîine. 

Jack scoase ultimele acorduri, în timp ce solistul cîntă 
şi ultima notă. Dansatorii se opriră. 

Imediat după ce se stinseră şi ultimele acorduri şi mul- 
țimea începu să aplaude, Jack se lăsă să cadă pe scaunul 
din faţa pianului, simțindu-se secătuit. Cîntecul îi trezise 
prea multe amintiri, Acest lucru îl făcu să înțeleagă că 
avea nevoie de ceva de băut. 

Se întinse după paharul de pe pian fără să se uite la el 
şi dădu peste cap ultimii stropi de whisky, oftînd atunci 
cînd lichidul tare îi arse mărunțaiele, lăsînd în urma trecerii 
sale o amorțeală plăcută. 

Incet, deschise ochii şi privi în jur. Privirea i se opri 
apoi asupra unor ochi albaştri, imenşi, care-l fixau din spa- 
tele unor ochelari de baga uriaşi. Chipul unui înger, as- 
cuns în spatele acelor ochelari ridicoli, în formă de inimă, 

delicat, cu nas aristocratic şi o gură care implora să fie 
sărutată. Jack simţi cum i se ridica deodată moralul cînd o 
auzi rostindu-i numele. 

Nu era genul de femeie care să se lipească de scenă 
ca să-i atragă atenţia. În primul rînd, nu se vedea urmă de 
decolteu. Era greu de spus dacă ar fi avut ce decolteu să 
arate. Rochia albastră de in cu care era îmbrăcată atîrna 
ca un sac. Chiar dacă talia lăsată şi modelul fără formă 
reprezentau culmea modei, era evident că nu avea să 
ciştige nici un fel de premiu pentru seducţie. Dar Jack 
avea o imaginaţie bogată, pe care o folosi din plin pentru 
a-şi face o imagine despre formele femeii. Mititică, subti- 
rică, elegantă, ca o pisică de rasă. Desigur, el unul prefera 
femeile cu ceva curbe, dar de ce să spună nu diversităţii? 
Se aplecă spre ea, puse armonica pe podea şi îi oferi cel 
mai frumos zîmbet al lui cu care sedusese multe doamne. 

— Hei, scumpo, unde ai fost pînă acum? 

Laurel avu sentimentul că tocmai primise un pumn în 
stomac. Sau mai rău, ca şi cum tocmai ar fi fost atinsă. 
Intim. Bărbaţii frumoşi şi cu tupeu n-o impresionau de obi- 
cei. Niciodată nu se lăsase amăgită de nişte gopițe din 
obraji. Reputația lui cu femeile nu însemna absolut nimic 
pentru ea. Nu era deloc impresionată de bărbaţii care tre- 
buiau să-şi cresteze cuceririle în lemnul patului ca să nu le 
uite numărul. Dar nici nu mai experimentase în viaţa ei 
ceva asemănător zimbetului lui Jack Boudreaux. Avea sen- 
timentul că o băgase în priză, la o mie de volți. 

La început o prinsese cu magnetismul ochilor întune- 
caţi, asemănători cafelei negre, şi cu sclipirea lor răută- 
cioasă, după care o secerase cu zîmbetul acela. Gura lui 
era largă şi mobilă, iar buza de sus perfect arcuită. Cînd 
buzele zimbeau, în obrajii bronzaţi apăreau gropițele, trans- 
formînd în întregime chipul care, cu un moment în urmă, 
păruse posomorit şi dur. 

Acum avea un aer răutătios. Sălbatic. Şi parcă putea 
vedea chiar prin hainele ei, făcînd-o să-şi dorească să-şi 
încrucişeze brațele peste piept, pentru orice eventualitate. 

Stînjenită, Laurel strînse din dinţi şi îşi drese glasul. Nu 

se putea ca prima ei reacţie față de acest .bărbat să fie 
tocmai de natură sexuală. Venise acolo pentru un motiv şi 
singurul lucru în comun cu magnetismul acela animal era 
cîinele. 

— Am învăţat să evit linguşitorii cu replici banale, îi zise 
ea, încrucişindu-şi brațele în dreptul pieptului, în pofida 
hotăririi de a nu face un asemenea gest. 

Zîmbetul lui Jack rămase locului. li plăceau fetele cu 
limba ascuțită. 

— Ce-i, îngeraşule, eşti călugăriță sau altceva de genul 
ăsta? 

— Nu, sînt procuror. Şi am venit ca să discutăm despre 
cîinele dumitale. 

Cineva din mulțime protestă zgomotos din cauză că nu 
se mai cînta nimic. 

— Hei, Jack, nu vrei să faci o pauză din giugiuleală şi 
să ne mai cînți şi nouă ceva? 

Jack îşi ridică ochii şi, întinzîndu-se spre microfonul de 
pe pian, răspunse: 

— Aici nu-i vorba de drăgosteală, Dede, ci de un avo- 
cat! Imediat ce încetară risetele, continuă: Ştiţi cu toții ce 
folosesc avocaţii drept anticoncepţional, nu? Aşteptă o clipă, 
apoi continuă răguşit: Personalitatea lor. 

Laurel simţi. cum era cuprinsă de mînie în timp ce chi- 
pul i se înroşea violent, iar gloata rîdea cu hohote în jurul 
ei. 

— În locul dumitale nu m-aş ţine de glume, domnule 
Boudreaux, îi zise, atit cît s-o audă doar el. Cîinele dumi- 
tale a reuşit-să facă pagube însemnate în grădina mătuşii 
mele. 

Jack îi aruncă o privire inocentă. 

- Care cîine? 

— Cîinele dumitale. 

El dădu din umeri nepăsător. 

— Nu am nici un cîine. 

— Domnule Boudreaux... 

— Spune-mi Jack, îngeraşule, rosti el tărăgănat, aple- 
cîndu-se spre ea, cu cotul sprijinit de coapsă. 

Acum erau aproape la acelaşi nivel şi Laurel simţi cum 
se întindea spre el, de parcă ar fi atras-o cu ajutorul unei 
forțe magnetice ciudate. Privirea lui se oprise asupra bu- 
zelor, cercetîndu-le cu atenţie. Laurel de abia reuşi să se 
abțină să nu-şi umezească buza de jos. 

— Domnule Boudreaux, rosti exasperată, ignorînd cu 
totul bătăile grăbite ale inimii. Există vreun loc în care am 
putea discuta în linişte? 

El ridică dintr-o sprinceană mirat. 

— Casa mea ţi se pare un loc destul de liniştit? 

Laurel strînse din dinți. 

— Domnule Boudreaux... 

— Uite încă o replică ieftină pentru tine, îngeraş, şopti 
Jack, aplecîndu-se mai mult şi împinîngu-i ochelarii enormi 
în sus pe nas. Eşti frumoasă atunci cind te enervezi. 

Glasul lui era scăzut şi senzual, condimentat de accen- 
tul cajun şi aromă de whisky, tentant ca păcatul. Laurel 
avu. senzaţia că glasul lui, asemenea zîmbetului, avea pu- 
terea de a o atinge într-o miîngiiere tangibilă, care cobora 
de-a lungul gitului şi pe brațul gol. Se opri cu greu să nu 
se cutremure. Omul acela era un măgar patentat. Nu avea 
nici un rost să reacționeze față de el la un asemenea... 
asemenea... nivel carnai. Era o femeie respectabilă, care 
se descurca singură şi care se aştepta, ba nu, cerea, să 
fie tratată într-o manieră care nu includea hormonii. 

inspiră profund, căutînd să se calmeze, ridică bărbia şi 
încercă din nou. 

— Domnule Boudreaux... 

El o mâi privi o dată şi apoi se îndreptă spre microfon. 

— Relaxează-te, îngeraşule. Laissez les bon temps rou- 
ler. 

Microfonul captase ultima frază, iar gloata chiui. Jack 
rîse încîntat. 

- Ce ziceți oameni buni, vă distrați bine? 

Un cor întreg de chiote şi ovaţii se auzi din tot barul. 

* Mai privi o dată spre tigroaica mititică care rămăsese înțe- 
penită pe marginea scenei şi murmură: 

— Asta-i pentru tine, îngeraşule. 


* 

Degetele i se întinseră spre clapele vechiului pian, după 
care atacă un cunoscut șlagăr popular. Mulțimea eră în 
delir. Inainte să apuce el să cînte primul vers, pe ring se 
înghesuiseră deja mai mult de cincizeci de persoane. Cu 
toții se învirteau şi băteau din palme, de parcă dansul 
acela popular nu s-ar fi demodat vreodată. lar atenţia lui 
Laurel se concentrase asupra interpretului. Nu pentru că 
aşa ar fi vrut, ci mai degrabă pentru că se simţea silită. Era 
prinsă în raza acelor ochi negri, intenşi, captivată şi vrăjită 
de ei. 

Jack stătea aplecat asupra clapelor, cu gura aproape 
lipită-de microfon, în timp ce glasul senzual cînta versurile 
cu entuziasm, dar fără să-şi dezlipească privirea de la ea. 
Experiența în sine era ciudat de seducătoare, de intimă. 
Cu totul deosebită. Laurel îl privea ţintă, refuzînd să se 
lase sedusă sau intimidată şi să admită că aşa ceva era: 
cu putinţă. El zîmbi, ca şi cum ar fi fost amuzat de răceala 
ei, după care rupse contactul vizual, ca să se poată con- 
centra doar asupra pianului şi a ritmului îndrăcit. 

Continua să cînte notele, în timp ce miinile îi zburau 
efectiv pe deasupra clapelor. Toată intensitatea pe care o 
pusese în privire, atunci cînd se uitase la ea, era canali- 
zată acum asupra muzicii. Părul negru căzut pe fiunte 
strălucea albăstrui în lumina slabă. Pielea îi lucea de su- 
doarea care i se scurgea de-o parte şi de alta a feţei. 
Cămaşa de un albastru-pal era umedă. Minecile sufiecate 
dădeau la iveală brațele musculoase, cu o fulguire de păr 
negru pe ele. Muşchii spatelui i se încordaseră din, cauza 
ritmului îndrăcit, pe care-l cînta cu un talent şi o energie 
care ar fi putut rivaliza cu ale lui Jerry Lee Lewis. 

Nu părea să cinte, ci să muncească din greu. Ca şi 
cum tocmai era în mijlocul unei slujbe de exorcism, notele 
zburau de sub degetele lui dure, sexy, aproape înspăimiîntă- 
toare din cauza intensității. Încheie spectacolul, trecîn- 
du-şi degetul mare de-a lungul clapelor de cîteva ori, căzînd 
deasupra lor epuizat, respirînd cu greu, în timp ce mul- 
țimea îl ovaţiona extaziată. 

— Ho, gata, gifii Jack. Ban Dieu, este momentul unei 

pauze de bere, oameni buni. Ce-ar fi să staţi şi să vă 
odihniti şi voi cît îmi revin eu. 

În clipa în care se auzi tonomatul în sală, restul for- 
maţiei abandonă scena în favoarea unei mese care ge- 
mea de sticle de bere şi pahare. 

Leonce, solistul, îi bătu pe Jack pe umăr, atunci cînd 
trecu prin dreptul lui. 

— Ai început să îmbătrîneşti, Jack, îl tachină. Sa c'est 
honteu, mon ami. 

Jack luă o gură de aer plin de fum şi sări la amicul său: 

— Băga-mi-aş, 'tit boule. 

— Nu e nevoie, îi zise Leonce zîmbind şi arătînd cu 
degetul arătător spre ringul de dans. Ai pe cineva acolo 
care te aşteaptă. 

Jack îşi ridică fruntea şi riscă o privire spre marginea 
scenei. Era încă acolo, pacostea de avocată, care-l aş- 
tepta, total neimpresionată. Acest lucru îi semnala un mare 
necaz. Nu în genul celor de scurtă durată. O avocată. Bon 
Dieu, crezuse că scăpase de tagma lor. 

— Vrei ceva de băut, dulceaţă? o întrebă, sărind de pe 
scenă atît de aproape de ea, încît, dacă ar fi vrut, ar fi 
putut să se aplece ca s-o sărute. 

— Nu, răspunse Laurel, făcînd automat un pas în spate, 
deşi îi părea rău de gestul involuntar. Bărbatul acela era. 
genul care, dacă simţea cea mai mică slăbiciune, n-ar fi 
avut scrupule să se folosească de ea ca de o armă. Îşi 
dădea seama că el notase deja micul. ei gest ca să-l poată 
folosi mai tirziu în avantajul lui. Inspiră aerul încins şi pu- 
turos, şi îşi îndreptă umerii, decisă să-şi facă dreptate. 

— Aş prefera să vorbim undeva în linişte despre pa- 
gubele produse de cîinele dumitale. 

Gura lui se întinse iar într-un zîmbet larg. 

— Nu am nici un cîine.. 

Apoi îi întoarse spatele şi o porni spre ieşire, cu un 
mers țanţoş. Laurel îl privi, uluită de lipsa lui de maniere, 
înfuriată de modul în care efectiv o concediase, în timp ce 
latura ei profund feminină admira felul în care blugii tociţi îi 
stăteau pe coapse. Frumos fund. Alungă pe dată gîndul 

dezgustător şi o porni pe urmele lui. El nici măcar nu-i 
aruncă o privire peste umăr, ci îşi continuă slalomul grațios 
printre mese, furînd în trecere o sticlă de bere de pe tava 
lui Annie. 

Chelneriţa strigă indignată, dar cînd observă cine era 
hoțul, se potoli pe loc şi se topi pe jumătate în faţa zîm- 
betului cuceritor. Laurel scutură din cap nedumerită şi se 
întrebă de cite ori scăpase nevătămat după ce dăduse 
iama prin borcanul cu prăjituri în copilărie. Probabil de mai 
multe ori decît putea număra biata lui mamă. Jack ieşi pe 
uşa laterală, iar ea îl urmă imediat. 

` Noaptea se lăsase asupra oraşului, luminată doar de 
felinarele din parcare şi cuprinzînd golful în bezna ei caldă. 
Zgomotul din bar fu înlocuit de orăcăitul broaştelor şi de 
vijiitul maşinilor de pe stradă. Aerul proaspăpt era înmires- 
mat de parfumul de iasomie, tuberoze şi iederă, şi de 
aroma aspră a milului din golf. Puțin mai jos pe stradă, 
acolo unde un şir lung de case dărăpănate cu fişii înguste 
de peluză în faţă mărgineau malul, o femeie îl striga pe 
Paulie să vină înăuntru. Se auzi o uşă de plasă trintită cu 
sete. Un cîine lătră nemulţumit. 

Cîinele sări la Laurel dintre două camionete din par- 
care, lătrînd-o răsunător şi făcind-o să tresară speriată. 
Laurel duse mina la piept, ca pentru a-şi potoli bătăile 
inimii şi se stăpîni să nu înjure, văzînd cîinele mare cum 
se îndepărta mulţumit, dînd din coadă. 

— Ciinele ăsta e un pericol, se plînse. 

— Nu te uita la mine, scumpete. 

Se sprijinise comod de capota unui jeep răpânos, cu 
sticla de bere atirnată între degete. Laurel nu se putea 
abţine să nu se uite la Jack. În fond, el era motivul pentru 
care venise acolo, îşi zise supărată, magnetismul sau înfă- 
țişarea lui nici nu contau. 

Se instală în faţa lui, cu braţele încrucişate, sperînd că 
tăcerea ei avea să-i smulgă vreo confesiune. El însă se 
mulțumea s-o privească, cu ochi strălucitori, scăldat în lu- 
mina slabă a felinarului. Acum Laurel îi putea vedea clar 
trăsăturile, fruntea lată şi înaltă, sprîncenele arcuite sar- 

donic, nasul acvilin care fusese probabil rupt de cîteva ori 
de-a lungul celor treizeci şi ceva de ani de viaţă. 

Gura îi redevenise severă deasupra bărbiei încăpă- 
ținate, brăzdată de o cicatrice în diagonală. | se păru deo- 
dată dur şi periculos, iar schimbarea față de omul afabil şi 
pus pe glume pe care-l văzuse în bar o nelinişti. Părea un 
mascul gata să se repeadă la prada sa. Laurel se îndoia 
sincer că făcuse bine că ieşise cu el afară, în parcarea 
pustie. Dar după aceea el zimbi, gropițele îi reapărură în 
obraji, iar lumea se înclină din nou sub picioarele ei. 

— Am aflat din nişte surse sigure că acest ciine vă 
aparține, domnule Boudreaux. Avea chef de o ceartă bună, 
presărată cu argumente. Nu-i plăcea să se ştie lipsită de 
echilibru, or, acest bărbat exact asta îi făcea, o dezechili- 
bra şi o zăpăcea. 

El îi flutură un deget prin fața ochilor, zimbi şmeche- 
reşte şi-i zise cu reproş: 

— Spune-mi Jack. Doar Jack. 

— Domnule... 

— Jack. Îi susţinu fără probleme privirea. Părea leneş şi 
apatic, aşa cum stătea sprijinit de jeep, dar o urmă de 
încăpăţinare i se şi strecurase deja în glasul cald. 

Laurel începu să se foiască. Ce ciudat, îşi zise, o ce- 
rere atit de simplă şi de firească, pare atit de intimă. El 
nu-i cerea decît să-i spună simplu, pe numele mic. Alungă 
gindul. Reuşise s-o distragă de la scopul ei, dar, mai mult 
de atit, el dorea să ducă conversaţia la un nivel mult mai 
personal. 

Jack se apropie deodată de ea, ocupîndu-i spatiul şi 
obligînd-o să apeleze la toată voinţa ca să nu dea înapoi. 
Laurel îşi înghiţi teama şi se forţă să-l privească drept în 
ochi. 

— Nici măcar nu ştiu cum te cheamă, “tite ange, mur- 
mură el. 

— Laurel Chandler, răspunse ea poticnit. Tremura de 
nervi, ştiind că scăpa tot mai mult controlul. 

- Laurel, repetă el cu blindețe. Frumos nume. Fru- 
moasă doamnă. Zîmbi atunci cînd observă licărul de neli- 

nişte din ochii ei. Sau credeai.că n-o să observ? 

Laurel îşi înghiți nodul din git, atunci cînd se lăsă cu 
toată greutatea pe călciie. 

— Nu... nu sînt tocmai sigură ce anume vrei să spui. 

— Mincinoaso, o mustră el. 

Cu mina liberă, începu să-i dea jos ochelarii de pe nas, 
milimetru cu milimetru. Cînd îi scoase cu totul, îi privi în- 
gîndurat apoi se apucă să-i studieze fața în lumina palidă. 

Nu exagerase deloc cînd îi spusese că era frumoasă. 
Structura osoasă era minunată, delicată, feminină, trăsă- 
turile frumos proportionate, piele fără cusur, ca spuma lap- 
telui. Nu era fardată şi nici nu purta bijuterii, nimic ca să 
atragă atenţia. Părul negru foarte des fusese tăiat chiar 
deasupra umerilor şi apoi dat peste cap şi pe după urechi, 
nearanjat. 

Laurel Chandler. Numele îi stîrni amintiri ascunse pe 
sub aburii de băutură, pînă cînd îl recunoscu. Chandler. 
Avocată. Deodată îşi aminti. Debutantă locală. Fiica unei 
familii bune. Fusese procuror pe undeva prin Georgia, pînă 
cînd cariera ei se făcuse praf. Birfele inundaseră chiar şi 
micul tor oraş. Pierduse un caz. Avusese loc un scandal. 
Jack ascultase numai cu o ureche, intrînd automat în alertă 
ca oricare scriitor, căutind să prindă în fugă ceva dialoguri 
interesante sau vreo birfă suculentă care să se potrivea- 
scă în naraţiunea lui. 

— De ce porţi aiurelile astea? o întrebă deodată, arătînd 
cu capul spre ochelarii din mină. 

— Ca să văd mai bine, izbucni Laurel, smulgîndu-i din 
mînă. Avea nevoie de ei numai cînd citea, dar nu trebuia 
să ştie şi el treaba asta. 

— Ca să vezi mai bine sau ca restul oamenilor să nu te 
poată vedea? 

Laure! rise nerăbdătoare şi se îndepărtă cu un cen- 
timetru de el. 

— Discuţia asta e fără rost, declară serioasă, simțind 
cum se încorda şi mai mult. 

O lovise acolo unde o durea mai tare, cu remarca lui 
nepăsătoare. Părea pe jumăătate beat şi total absorbit de 

sine, dar Laurel deja avea sentimentul neplăcut că Jack 
Boudreaux nu era deloc aşa. Că avea o inteligenţă sclipi- 
toare, deşi o ascundea sub înfăţişarea leneşă. O minte 
ascuţită în spatele acelui rînjet de satir. 

— Mda, sint de acord. Categoric, răspunse el, tîrşiin- 
du-şi picioarele şi apropiindu-se iar de ea. Glasul îi deveni 
o şoaptă seducătoare atunci cînd se aplecă asupra ei, iar 
răsuflarea lui îi atinse obrajii. Ca atare, hai la mine ca să 
facem ceva mai... satisfăcător. 

— Cum rămîne cu formaţia? întrebă Laurel neatentă, 
tremurînd uşor din cauza căldurii pe care o emana trupul 
lui. Încercă să rămînă fermă pe poziţii, drept pentru care 
îşi tinu o clipă respiraţia şi îşi dădu pe după ureche o 
Şuviţă rebelă de păr. Degetele lui lungi de muzician trecură 
uşor peste brațul ei, trimiţindu-i scintei de plăcere de-a 
lungul terminaţiilor nervoase. 

II auzi cum chicotea încet. 

— Nu-mi place să-mi împart femeia cu alții. 

- Nu asta am vrut să spun. 

Jack lăsă capul în jos şi suflă uşor peste braţul ei, 
mulțumit de reacţia ei imediată. Dacă reacţiona atit de 
puternic ia un stimul aşa de slab, ce ar fi făcut oare dacă 
ar fi sărutat-o sau i-ar fi mingiiat sînii? Dacă şi-ar fi lăsat 
greutatea pe ea şi s-ar fi cufundat în căldura mătăsoasă a 
trupului ei? Se simţi deodată încins, fiori dengi de plăcere 
cuprinzindu-i pintecul. Oare ar fi ca o tigresă în pat sau ca 
o pisică care s-ar fi agăţat cu ghearele de el? 

— Pot să cînte la fel de bine şi fără mine. 

— Sper că poți spune acelaşi lucru şi despre tine, rosti 
Laurel cu acreală. Încrucişă brațele la piept, sperind să-şi 
regăsească calmul şi să alunge senzațiile fizice tulbură- 
toare de dinainte. Văd că nu ajungem nicăieri aşa. lar 
singura satisfacţie pe care doresc s-o obțin este despăgu- 
birea pentru stricăciunile aduse de cîinele dumitale. 

El se lăsă să cadă iar greoi pe capota Jeep-ului, în 
aceeaşi poziție neglijentă, mai luă o gură de bere şi con- 
tinuă s-o privească drept î în ochi. Îşi şterse gura cu dosul 
miinii. 

— Nu am nici un cîine. 

Ca la un semn, cîinele sări pe scaunul şoferului: din 
jeep şi rămase nemişcat, privindu-i, cu urechile ciulite, de 
parcă i-ar fi ascultat cu atenţie cum se certau din pricina 
lui. 

— Mai multe persoane au identificat acest cîine ca fiind 
al dumitale, continuă Laurel, arătind cu mina în direcția 
nelegiuitului. 

— Asta nu înseamnă că e al meu, dulceaţă, o contră 
Jack. 

— Nu mai puţin de patru oameni au declarat că dum- 
neata eşti proprietarul lui. 

El ridică mirat dintr-o sprînceană. 

— Am cumva vreo licență pentru cîinele ăsta? Poţi scoate 
la iveală actele de proprietate? 

— Sigur că nu... 

— Asta înseamnă că nu ai decit nişte zvonuri nesus- 
ținute de nimic, miz Chandler. Birfe. Ştiu amîndoi că nu ar 
face doi bani în faţa unui judecător la tribunal. 

Laurel oftă din rărunchi, încercînd să alunge sentimentul 
de frustrare. Ar fi trebuit pînă acum să-l fi înghenuncheat 
fără probleme şi să-l fi trimis tirîndu-se pînă la mătuşa 
Caroline, cerîndu-şi umil. scuze. Nu era altceva decît un 
muzician beat de la Franchie's, ce naiba, ar fi trebuit deja 
să-l fi făcut praf. Furia pe care ar fi trebuit s-o direcţioneze 
spre Jack se întorsese acum împotriva ei. 

- Da' ce naiba a făcut bătrînu' Huey acu’ de te-a mon- 
tat aşa de rău, îngeraşule? 

— Huey? se repezi ea la el ca o pisică înfometată după 
un şoarece. l-ai spus pe nume! îl acuză pe loc, făcînd un 
pas spre el. l-ai spus pe nume! 

El se încruntă. 

— E prescurtarea de la Hei Tu! 

— Dar faptul rămîne... 

— Fapt pe naiba, se supără Jack. Şi ţie pot să-ţi spun 
pe nume, “tite chatte. Dar asta nu înseamnă că eşti a mea. 
Zîmbi răutăcios, întinse mîna şi o prinse de bărbie, trecîn- 
du-şi voluptuos degetul mare peste arcul buzelor ei. Nu-i 

aşa, Laurel? murmură seducător, coborîndu-şi capul şi în- 
locuind degetul cu buzele. 

Laurel sări de lîngă el, îndepărtîndu-i mîna. Cum în 
ultima vreme i se păruse şi aşa destul de dificil să-şi ţină 
emoţiile sub control, acum sarcina i se părea de-a dreptul 
titanică. De-abia mai reuşea să supravieţuiască furiei adu- 
nate în suflet. Venise acolo pentru dreptate, dar era clar că 
nu avea să obțină aşa ceva. Jack Boudreaux o juca pe 
degete fără nici cel mai mic efort. Se distra cu ea, ridea de 
ea şi îi făcea propuneri indecente. Doamne, chiar era aşa 
de ineficientă, dădea rateuri peste rateuri... 

„Nu v-aţi făcut bine treaba, domnişoară Chandler... Aţi 
încurcat cazul... Acuzațiile sînt respinse...“ 

— Haide, dulceaţă, pledează-ţi cazul, o provocă Jack, 
sorbind din bere. Dieu, chiar îi plăcea acel meci verbal. 
Ruginise, îşi ieşise din mînă. Cită vreme trecuse de cînd 
nu mai pledase? Doi ani? Trei? Nici nu mai ştia bine cît 
timp trecuse de cînd renunţase la meseria de juristconsult. 
Parcă trecuse o viaţă. Crezuse că-şi pierduse gustul pen- 
tru aşa ceva, dar vechile deprinderi rămăseseră intacte. 

Rechinii nu-şi pierd instinctele, îşi reaminti el, amărăciu- 
nea stricîndu-i plăcerea înfruntării. 

— Este... bine ştiut că acesta e cîinele dumitale, dom- 
nule Boudreaux, se bilbîi Laurel, încercînd să vorbească, 
în pofida nodului din git. Nu îndrăznea să-l privească, pre- 
fera să se uite la cîinele care o studia cu ochii lui ciudati, 
de culori diferite. Ar... ar trebui să fii destul de bărbat ca 
să-ţi asumi responsabilitatea pentru acțiunile lui. 

— Eu, rosti Jack rîzînd cinic, nu-mi asum niciodată nici 
un fel de responsabilitate, îngeraşule. Întreabă pe oricine. 

Laurel aproape că nici nu-l auzi. Se concentrase iar 
asupra a ceea ce se afla în sufletul ei, orice altceva deve- 
nind neinteresant. Un fior de nelinişte o scutură cu putere. 
incercă să i se împotrivească, dar nu reuşi. 

Eşuase. 

„Nu ţi-ai făcut treaba, domnişoară Chandler... Acuza- 
tiile sînt respinse...“ 

Nu-şi pledase bine cazul. Nu reuşise să-şi dovedească 

acuzaţiile într-un caz aşa de simplu precum vandalismul 
canin. Eşuase. Din nou. Inutilă, slabă... Roti aceste cuvinte 
în gînd în vreme ce se simţea copleşită de un sentiment 
profund de neajutorare. Plămiînii parcă refuzau să mai pri- 
mească aerul în ei. Încercă să înghită o gură de oxigen şi 
apoi încă una, în timp ce picioarele prinseră să-i tremure. 
Panica îi ajunse în git. |şi puse o mină pe buze şi clipi 
furioasă ca să-şi alunge lacrimile care îi răsăriseră în ochi 
şi o orbeau. 

Jack dădu să spună ceva, dar se opri, cu sticla de bere 
ridicată spre gură. O privea pe Laurel de parcă aceasta ar 
fi început să se transforme în altceva chiar înaintea ochilor 
săi. De fapt, chiar.asta se şi întîmpla. Tigroaica plecată în 
misiune dispăruse de parcă nici n-ar fi existat vreodată, 
lăsînd în locul ei o femeie gata să izbucnească în plîns. 

— Hei, scumpete, îi zise el cu duhul blîndeţii, înde- 
părtîndu-se de jeep. Hei, nu plînge, murmură mai departe, 
mişcîndu-se neliniştit de pe un picior pe celălalt, privind 
speriat prin parcare. 

Zvonurile spuneau că ea stătuse o vreme în nu ştiu ce 
clinică dichisită din Carolina de Nord. Expresia „criză ner- 
voasă' adăstase multă vreme în micul lor orăşel. lisuse, 
n-avea nevoie de aşa ceva, nici nu voia să vadă aşa ceva. 
Dovedise deja o dată în viață că nu era capabil să se 
descurce în asemenea cazuri, că era ultimul om din lume 
care trebuia lăsat să se descurce într-o asemenea situaţie. 
Nu-mi asum responsabilitatea... Adevărul acestor cuvinte 

-era ca un lanţ de fier legat de picioare. Se uită spre bar, 
dorindu-şi să fie acolo în acel moment, însă picioarele 
parcă-i prinseseră rădăcini, oprindu-l să plece. 

Uşa laterală se trînti, iar glasul lui Leonce se auzi deo- 
dată în parcare. 

— Hei, Jack, fă-te-ncoa'! Mai rapid, băiete! Hai c-avem 
naibii treabă, lasă vrăjeala cu muierile! 

Jack aruncă o privire încruntată spre amicul său şi apoi 
se uită spre Laurel Chandler. 

— Vin imediat! strigă, privind mai departe femeia, spe- 
riat de moarte de plinsul ei. Ştia că nu avea prea multă 

conştiinţă, dar, ceea ce mai rămăsese din ea, îl făcu să'se 
apropie cu un pas de Laurel. Ascultă, dulceaţă... 

Laurel se răsuci şi se îndepărtă de mîna întinsă spre 
ea, îngrozită că bărbatul acesta, pe care nici măcar nu-l 
cunoştea şi pentru care nu avea nici cel mai mic respect, 
era martor al slăbiciunii ei. Doamne, măcar de ar mai fi 
avut un strop de mîndrie, dar şi aceasta dispăruse odată 
cu lacrimile. 

— Nu ar fi trebuit să vin aici, murmură ea, fără să fie 
sigură dacă se referise la Franchie's în mod special sau la 
Golful Breaux în general. Se poticni cînd făcu iar un pas în 
spate, în timp ce Jack încerca din nou s-o prindă de braţ, 
cu chipul umbrit de îngrijorare şi nelirişte, după care se 
răsuci pe călcîie şi dispăru în noapte, fugind din parcare. 

Jack rămase încremenit locului, privind uluit cum dis- 
părea în umbrele dese ale stejarilor acoperiţi de muşchi ce 
creşteau pe malul golfului. Panică, cugetă el. Asta era 
ceea ce văzuse în ochii ei. Panică şi disperare, şi aversi- 
une pentru că era obligată să stea în faţa lui. Doamne, ce 
ghem de contradicții e femeia asta, îşi zise, în timp ce-şi 
scotea o ţigară din buzunarul cămăşii, punînd-o între buze. 
Putere şi foc, şi fragilitate, toate în acelaşi timp. 

— Ce mai faci, mon ami? rosti Leonce, scoțindu-şi pä- 
lăria ca să-şi şteargă chelia asudată cu braţul. Ai speriat-o 
cu scula ta măreaţă? 

Jack se încruntă, privind în continuare spre malul întu- 
necat şi gîndindu-se la Laurei Chandler. 

— Mai tacă-ţi fleanca, tcheue poule. 

— Hai, n-o lăsa să te amărască, îi zise Leonce, chi- 
cotind încîntat. După ce-şi aşeză iar pălăria pe cap, îşi 
trecu degetele peste cicatricea care-i desfigura obrazul. 
Sînt destule alte femei pe lumea asta. 

De care scapi cu greu, asta era expresia lor favorită. 
Dar nu putea spune acelaşi lucru despre Laurel Chandler. 
Aşa cum venise, la fel de repede dispăruse. În timp ce 
creierul lui încerca s-o desluşească mai bine, Jack dădu 
din umeri şi alungă orice gînd cu privire la ea. Instinctul îi 
spunea că Laurel Chandler însemna necaz, or, el nu-şi 

dorea de la viaţă decît distracţie pe cinste şi nimic altceva. 

— Mda, murmură, îndreptindu-se spre bar, alături de 
amicul lui. Hai înăuntru. Am nevoie de o bere rece şi o 
gagică fierbinte. 

„Laurel, ajută-ne! Laurel, te rugăm! Te rugăm! Nu ne 
lăsa...“ 

Avusese visul acela de o sută de ori. | se derula în 
minte ca o casetă video, iar şi iar, obosind-o, sfişiindu-i 
conştiinţa, sfărîmîndu-i inima. Vocile erau cele mai rele. 
Vocile copiilor, speriate, implorînd-o. Tonul vocilor îi ata- 
cau nervii, puneau în mişcare o reacţie psihologică auto- 
mată. Pulsul i se accelera şi de-abia mai putea să respire. 
Adrenalina şi frustrarea îi invadau corpul. 

Doctorul Pritchard încercase s-o înveţe să recunoască 
aceste semnale şi să le dezamorseze. Teoretic, ar fi tre- 
buit să poată pune capăt visului şi sentimentelor urîte pe 
care acesta le declanşa, dar nu izbutise niciodată. Ră- 
mînea întotdeauna în pat, neputincioasă, privind iar şi iar 
desfăşurarea acelei drame pînă la finalul inevitabil, incapa- 
bilă să se trezească de tot, să-i pună capăt, să schimbe 
cursul evenimentelor care o provocaseră. Slabă, neputin- 
cioasă, neajutorată, incapabilă. 

„Acuzaţiile au fost retrase, domnişoară Chandler, din 
cauza lipsei de dovezi.“ 

Aici întotdeauna încerca să-şi înghită nodul din git, însă 
nu putea. Probabil o cauză de tip freudian. Nu era în stare 
să accepte şi să înghită decizia procurorului general mai 
mult decit ar fi putut să mestece şi să înghită Codul Pepal. 
Sau poate că vinovăția era cea care-i strîngea gitul, sufo- 
cînd-o. Nu reuşise să-şi susțină bine cazul. Ea eşuase, iar 
copiii aveau să sufere consecinţele. 


„Ajută-ne, Laurel! Te rugăm! Te rugăm!...“ 

incep: să se agite în pat, căutînd să alunge imaginile 
incompetenţei ei. Putea vedea cei trei copii-cheie în spa- 
tele procurorului general, cu fetişoarele palide dominate de 
ochii întunecați, imenşi, plini de frică. Depinseseră de ea, îi 
acordaseră încrederea lor. Le promisese ajutor, le garan- 
tase dreptatea. 

„„.-lipsă de dovezi suficiente, domnişoară Chandler...“ 

Quentin Parker părea mai mare în mintea ei, devenind 
întunecat şi amenințător, transformîndu-se într-un monstru, 
în timp ce fețele palide ale copiilor dispăreau undeva în 
ceaţă, cu ochi tot mai mari şi mai speriaţi. 

„Ajută-ne, Laurel! Te rugăm! Te rugăm...“ 

„Se vor întoarce la părinții lor...“ 

— Nu, scînci Laurel, răsucindu-se în pat, lovind aşternu- 
turile. Nu! Nu! 

„„.. Veţi prezenta scuze oficiale...“ 

— NU!!! 

Laurel se ridică în capul oaselor, în timp ce în mintea ei 
se trintea o uşă. Aerul îi intra şi ieşea din plămîni în hor- 
căituri chinuitoare. "Cămaşa de noapte i se lipise de piele 
din cauza sudorii reci. Deschise larg ochii şi se forță să 
privească în jur, creierul ei catalogînd tot ceea ce vedea, 
picioarele patului dublu, şifonierul colonial francez imens 
care se înălța întunecat pe lîngă perete, comoda cu poliţă 
de lemn de nuc lustruit şi vaza de cristal cu flori de cîmp. 
Lucruri normale, lucruri cunoscute, luminate de razele ar- 
gintii ale lunii. Nu mai era în Georgia. Acela nu era Comi- 
tatul Scott. Era la Belle Riviere, casa mătuşii Caroline din 
Golful Breaux. Locul în care fugise. 

Laşo. 

Strînse din dinţi de furie şi-şi frecă faţa cu mîinile, după 
care îşi trecu degetele prin părul umed de transpiratie. 

— Laurel? 

Glasul părea îngrijorat. Uşa dormitorului se deschise şi 
Savannah băgă capul înăuntru. Ca pe vremuri, cugetă Lau- 
rel, cînd eram fete şi Savannah îşi asumase rolul mamei 
pe care Vivian Chandler îl interpreta numai dacă avea şi 

public. Acum aveau treizeci şi, respectiv, treizeci şi doi de 
ani, ea şi Savannah, dar reveniseră la acelaşi tipar de 
comportament la fel de uşor ca şi pe vremea copilăriei. 

Era ciudat, ținînd cont de faptul că Laurel fusese cea 
care preluase controlul asupra vieţii ei, plecase şi-şi fău- 
rise o carieră şi un nume. Savannah râmăsese în urmă, 
incapabilă să se rupă de trecut sau de locul acela,.nepu- 
tînd să se ridice deasupra evenimentelor care le forma- 
seră. | 

— Hei, scumpo, murmură Savannah traversînd camera. 
Luna se ascunsese într-un nor, iar Laurel nu-i putea dis- 
tinge decît ovalul palid al feței, părul lung şi negru, halatul 
încheiat în grabă şi picioarele lungi, frumoase, cu tălpile 
goale. Te simţi bine? 

Laurel îşi înconjură genunchii cu braţele, suspină şi se 
forță să zimbească cînd sora ei se aşeză pe pat. 

— Sînt bine. 

Savannah aprinse veioza de pe noptieră şi amîndouă 
clipiră deranjate de lumină. 

— Mincinoaso, mormăi ea, încruntîndu-se în timp ce o 
privea. Te- am auzit cum te agitai. Un alt coşmar? 

— Nu credeam că vii acasă în noaptea asta, zise Lau- 
rel, încercînd să schimbe subiectul. Se agita în pat în fie- 
care noapte, pentru că visele urîte nu o slăbeau. Deveniseră 
o obişnuinţă, nici nu merita să mai discute despre ele. 

Savannah se încruntă şi mai tare şi făcu bot. 

— Nu contează, răspunse pe un ton sec. Lucrurile s-au 
desfăşurat mai repede decît am crezut. 

— Unde ai fost? Undeva cu fum şi băutură, pentru că le 
simțea izul pe lîngă aroma de Obsession. Fum, băutură şi 
ceva în plus, ceva sălbatic, cu aromă de pămînt, ca sexul 
sau mlaştina. 

— Nu contează. Savannah alungă subiectul scuturind 
din cap. Doamne sfinte, uită-te la tine. Cămaşa asta de 
noapte udă leoarcă. Iti aduc alta. 

Laurel rămase în pat privind-o pe sora ei umbliînd prin 
sertarele comodei. Poate că ar fi trebuit să insiste că putea 
avea grijă şi singură de ea, dar adevărul era că nu se 

simţea în stare de aşa ceva. Era epuizată din cauza lipsei 
de somn şi după întîlnirea cu Jack Boudreaux. În afară de 
asta, nu acesta fusese motivul pentru care se întorsese a 
acasă? Să fie alinată şi să ştie că exista cineva care să-i 
poarte de grijă, că avea o familie? 

Deşi nu-i plăcea să recunoască, se simțea încă slăbită 
din punct de vedere fizic şi vulnerabilă din punct de vedere 
afectiv. Suferințele lăsau întotdeauna urme adînci, îşi zise 
supărată. Dar, aşa cum îi spusese doctorul Prichard, de- 
clinul ei fizic începuse cu mutt înaintea căderii nervoase. In 
tot timpul cît durase ceea ce presa numise „cazul din Co- 
mitatul Scott“, fusese mult prea concentrată, consumată 
de acuzaţiile de abuz sexual, căutînd dovezile, ocupîn- 
du-se de protecţia copiilor, de îndeplinirea justiției. Glasul 
nemulțumit al lui Savannah îi alungă acele amintiri. 

— Dă-o naibii, scumpo, chiar nu ai nici o cămaşă de 
nopte care să nu semene cu hainele croite din sacii de 
făină, pe care mama Pearl le dă săracilor? 

Reveni spre pat cu un tricou alb foarte mare, pe care-l 
ținea în vârful degetelor, de parcă i-ar fi fost teamă ca 
simplitatea lui să nu o murdărească. Gustul lui Savannah 
în materie de lenjerie intimă înclina spre Frederick's din 
Hollywood. Prin deschizătura din față a halatului de mă- 
tase de culoarea şampaniei, scurt pînă deasupra genun- 
chilor, se vedeau sînii strînşi laolaltă de dantela cafenie-a 
unei cămăşi de noapte elegante. Cu un corp voluptuos, . 
plin de curbe frumoase, senzuale, Savannah parcă fusese 
făcută să poarte doar mătase şi dantelă fină. Feminitatea 
lui Laurel era subtilă, deloc ţipătoare, ceva ce ea,.nici nu 
dorea să se schimbe. _ 

— Nu o vede nimeni în afară de mine, răspunse. şi 
scoase cămaşa de noapte udă şi îmbrăcă tricoul moale, 
uscat. 

Savannah fornăi disprețuitor. Se aşeză la loc pe margi- 
nea patului, picior peste picior, cu o expresie posacă pe 
chip. 

— Dacă o să dau vreodată peste Wesley Brooks, jur 
că-l omor. Auzi, să te părăsească... 

— Nu. Laurel îşi îmblînzi expresia cu un zîmbet împă- 
ciuitor şi atinse pumnul lui Savanahh, sprijinit pe cear- 
aceaful alb. Nu mai vreau să aud nimic, am tăit tot coşmarul 
ăsta şi mi-a fost de-ajuns. In afară de asta, n-a fost vina lui 
Wes că mariajul nostru n-a mers. 

- N-a fost vina...!? 

Laurel o întrerupse pentru că nu voia să audă o altă 
tiradă îndreptată împotriva fostului ei soț. Wesley susti- 
nuse că nu el o părăsise, ci că ea îl alungase din cauza 
obsesiei ei pentru caz. Ceea ce era probabil adevărat. 
Laurel nici nu încercase să nege, Savannah îi luase auto- 
mat apărarea, gata să se bată pentru sora ei mai mică, dar 
Laurel ştia că nu merita să fie susţinută de această dată. 
Nu avea ce să-i reproşeze lui Wes, în pofida vehemenţei 
lui Savannah. Nu simţea decit regrete şi vinovăţie, dar nu 
era cazul să redeschidă acest capitol al vieţii ei în noaptea 
asta. 

— Taci, rosti, mîngiind mîna lui Savannah. Apreciez 
ajutorul tău. Pe cuvînt că da. Dar hai să nu ne certăm din 

„ cauza asta acum. E tirziu. 

Expresia de pe chipul lui Savannah se îmblînzi, des- 
făcu pumnul şi strînse degetele lui Laurel. 

— Ar trebui să mai dormi puțin. Întinse mîna şi cu arătă- 
torul mîngiie cearcănele negre de sub ochii lui Laurel. 

— Dar tu? întrebă Laurel. Tu n-ai nevoie de somn? 

> — Eu? Savannah încercă să zîmbească, dar ochii îi 
rămaseră la fel de reci şi de bîntuiți de fantomele trecutu- 
lui. Eu sînt o creatură a nopții. Nu ştiai? 

Laurel nu răspunse în vreme ce durerea veche se 
ridica la suprafață precum uleiul, gata să se amestece cu 
cea nouă. 

Savanah se ridică cu un oftat, trase de tivul halatului, 
cu o mină, iar cu cealaltă îşi dădu pe după ureche o şuviță 
de păr. 

— Să ştii că am vorbit serios, murmură. Dacă Wesley 
Brooks şi- ar arăta mutra pe aici, i-aş tăia coaiele şi i le-aş 
băga în urechi. După aceea m-aş apuca de rele, îi zise lui 
Laurel. 

Laurel chicoti. Doamne, Vivian ar roşi şi apoi ar leşina 
dacă ar auzi asemenea limbaj de la una din fete. Fete pe 
care le crescuse ca pe debutante. Ca pe nişte frumuseti 
din sud, strălucitoare, cu vorbă domoală, care să nu înjure 
niciodată şi să leşine la auzul unor asemenea cuvinte vul- 
gare. Vivian se aşteptase ca ele să facă parte din vreo 
organizație de surori la facultate, dar Dumnezeu ştia că 
Savannah mai bine ar fi mîncat tărînă decit să facă parte 
din vreun grup de mironosiţe, iar Laurel fusese prea ocu- 
pată cu studiile. 

— M-ai acuza şi ai conduce cazul împotriva mea? în- 
trebă, întinzîndu-se spre veioză, gata s-o stingă. 

— Ar fi greu, ţinînd cont că de acum nu mai am o slujbă. 

— Îmi pare rău, scumpo. Savannah stinse veioza, lă- 
sînd camera scufundată iar în întunericul luminat doar de 
lună. Nu m-am gîndit. ŞI nici tu n-ar trebui să te mai gîn- 
deşti la asta. Acum eşti acasă. Încearcă să dormi. 

Laurel oftă şi-şi dădu părul pe spate, privind-o pe Sa- 
vannah cum se îndrepta cu un mers elegant şi senzual 
spre uşă, iar halatul strălucea precum argintul viu. 

— Noapte bună, surioară. 

— Vise plăcute. 

M-aş mulţimi să n-am vise deloc, îşi zise Laurel, as- 
cultînd cum se închidea uşa şi cum paşii lui Savannah se 
îndepărtau pe hol. Dar asta însemna să nu mai doarmă 
deloc. Se uită la cadranul ceasului mare de pe noptieră. 
Trei şi jumătate. Nu avea să mai doarmă în noaptea ace- 
ea, indiferent cît de multă nevoie avea corpul ei de odihnă. 
Mintea ei nu ar mai fi suportat o repetare a visului. Acest 
gind îi aduse lacrimi în ochi. Era atit de obosită, din punct 
de vedere fizic, epuizată din punct de vedere emoţional, 
sătulă să simtă că nu mai avea nici un fel de control asu- 
pra vieţii sale. Gîndurile îi zburară spre Jack Boudreaux şi 
se simţi copleşită de un val de ruşine. Se făcuse de ris în 
fața lui. Dacă avea noroc, poate că era deja prea beat ca 
să-şi mai amintească ceva, iar data viitoare cînd avea să-l 
întilnească se va putea preface că nu se întimplase nimic. 
Dacă avea să mai existe o dată viitoare. 

Imaginea ochilor lui întunecaţi şi a zîmbetului drăcesc îi 
umplură mintea. Amintirea atingerii lui o înfioră. 

Nu, dacă putea, nu avea să mai existe nici o altă întil- 
nire cu el. Ştia instinctiv că nu era în stare să manevreze 
un om ca el. Sexualitatea lui brută ar fi copleşit-o. Nu ar fi 
putut să-l controleze pé el, relaţia lor sau chiar pe ea în- 
săşi. Nu că ar fi fost cumva interesată de persoana lui. 

Aruncă deoparte cearceaful, îşi trecu picioarele peste 
marginea patului, se îndreptă spre uşile franțuzeşti ale te- 
rasei şi le deschise. Noaptea era caldă şi parfumată de 
florile de primăvară, amintind de umiditatea care în cîteva 
săptămîni avea să se lase asupra ținutului ca o: pătură. 
Magnolia aflată la colțul casei mai avea încă citeva flori 
albe şi mari, ca nişte farfurii, printre frunzele de un verde- 
închis. 

Se urcase pe ea în copilărie, decisă să afle cum era 
căţăratul în pomi. Căţăratul în copaci era o activitate inter- 
zisă la Beuavoir, plantaţia familiei Chandler, care se afla la 
citeva mile depărtare de Belle Riviere. Cocoţatul în copaci 
nu era o activitate pentru „fetitele drăguţe“, aşa declarase 
Vivian. Laurel scutură din cap şi începu să se plimbe pe 
terasă. „Fete drăguțe“. „Familii bune.“ 

„Astfel de lucruri nu se întîmplă în familiile bune...“ 

„Ajută-ne, Laurel. Ajută-ne..." 

Trecutul şi prezentul i se legănau în minte asemenea 
unor vrejuri, ca nişte vite agățătoare, ale căror circei mi- 
nusculi îi găureau creierul. işi puse mîinile peste urechi 
pentru a alunga glasurile care răsunau chiar în capul ei. şi 
muşcă buzele pînă la sînge, luptînd din greu ca să-şi re- 
țină lacrimile care i se adunaseră în ochi şi se solidifi- 
caseră în-git. 

— La naiba, la naiba, la naiba... 

Rostea aceste cuvinte ca.pe o mantră în vreme ce se 
plimba de la un capăt la altul al terasei. din fața camerei ei. 
inainte şi înapoi, înainte şi înapoi, în timp ce picioarele ei 
goale lipăiau aproape neauzite pe podeaua de lemn. Slă- 
biciunea fizică o copleşi în cele din urmă şi o făcu să se 
lase în jos, cu spatele sprijinit de peretele casei. Amintirile 

o bombardau fără milă, copiii din Comitatul Scott, Savan- 
nah şi trecutul lor. „Fete drăguțe“. „Familii bune.“ „Fii fată 
cuminte, Laurel.“ „Nu Spune nimic, Laurel.“ „Fă-ne pe toţi 
să fim mîndri de tine, Laurel." „Ajută-ne, Laurel.“ 

Incapabilă să mai lupte, îşi sprijini obrazul de peretele 
casei, fără să-i pese că marginile dure ale cărămizilor o 
zgiriau. Rămase nemişcată acolo, ca un sinucigaş care, 
dacă înainte fusese gata să sară de pe o clădire, acum se 
temea deodată de înălțime. 

— O, Doamne! scînci speriată în timp ce lacrimile o 
podideau nestingherite. O, Doamne, ajută-mă, te rog... 

„Ajută-ne, Laurel! Te rugăm!...“ 

Lovi cu pumnii în perete. Suspină tăcută cîteva mo- 

«mente, lăsînd lacrimile să curgă şi să elibereze o parte din 
tensiunea din interior, apoi şi le înghiţi, refuzîndu-şi acest 
privilegiu. Se ridică în picioare şi merse pînă la balustrada 
de fier. a terasei, ştergîndu-şi obrajii cu podurile paimelor. 
La naiba, nu va mai face aşa ceva. Era puternică. Venise 
acolo ca să-şi revendice controlul asupra vieţii sale, nu să 
se prăbuşească în abisul amintirilor şi al durerii de două 
ori în aceeaşi noapte. 

Folosind furia ca să ardă emoţiile reziduale din ea, lovi 
cu pumnul în una dintre coloanele albe ale casei, întimpi- 
nînd cu bucurie durerea din braț. 

Slăbănoagă... proastă... laşă... Insultele i se potriveau, 
le merita. Se lovi mental din cauza eşecurilor în timp ce 
lovea coloana cu piciorul gol. Durerea îi trecea prin corp 
ca un şoc electric, alungînd orice altceva: Răsuflind din 
greu, se aplecă peste balustradă. După valul de durere se 
instală calmul. Muşchii încetară să-i mai tremure de încor- 
dare şi inima începu să bată normal. 


— Sfinte, lisuse, trebuie să fac ceva, rosti cu glas tare. 
Nu mai pot continua tot aşa. 

Acest adevăr o îndemnase să plece de la Clinica Ash- 
land Heights. Şederea ei acolo fusese paşnică, dar total 
neproductivă. Doctorul Prichard o. ajutase să-şi sape tre- 
cutul, nu să se împace cu prezentul mizerabil. Ori ea nu 

văzuse rostul acestei abordări. Ce se făcuse se făcuse şi 
gata, se terminase. Nu se mai putea întoarce în trecut ca 
să mai repare ceva, oricît de mult şi-ar fi dorit acest lucru. 
Ea avea nevoie să-l lase undeva şi mai departe, să se 
ridice deasupra lui. Să meargă mai departe. Să facă ceva. 
Dar ce anume? 

Slujba ei dispăruse, era de domeniul trecutului. Ne- 
reuşita cazului căzuse în seama ei. Fusese exclusă de la 
putere, din profesiune, şi-şi pierduse credibilitatea. Habar 
nu avea ce urma să se aleagă de ea, ce va face sau va 
deveni în cele din urmă. Slujba ei fusese de fapt actul de 
identitate. Fără ea erâ pierdută. 

— Trebuie să fac ceva, rosti din nou, privind în jur, de 
parcă răspunsul ar fi fost pe undeva pe aproape, în dormiz, 
tor sau în jurul copacilor din grădină. 

Belle Riviere fusese construită în 1830 de către un 
negustor pentru a alina dorul de casă al soţiei sale care 
crescuse în Vieux Carre, din New Orleans. Casa fusese 
construită pentru a copia fidel splendoarea cartierului fran- 
țuzesc, pînă în cele mai mici detalii, inclusiv grădina fru- 
moasă cu fîntîna din mijloc şi zidurile de cărămidă cu porți 
mari de fier forjat filigranat. Aceeaşi grădină la care Laurel 
muncise două zile pentru a o curăța, doar ca după aceea 
să vină javra lui Jack Boudreaux, presupusul lui cîine, să-i 
distrugă eforturile. Afurisită javră. 

Afurisit bărbat. 

Grădina fusese întreținută sporadic de-a lungul anilor. 
Laurel şi-o amintea ca pe un loc absolut minunat, mai ales 
în copilărie, cînd bătrînul Antoine Thibodeaux o îngrijise 
pentru mătuşa Caroline. Atunci fusese Ia fel de luxuriantă 
şi de verde precum Edenul, iar apa ţişnea din fintîna arte- 
ziană în jurul căreia erau statuete de grecoaice care țineau 
în mîini urne cu plante exotice. Antoine se afla demult la 
odihna veşnică, iar ultimul grădinar al mătuşii Caroline ple-" 
case la New Orleans ca să lucreze la un bar de homose- 
xuali. Caroline, absorbită de ultima sa afacere, un magazin: 
de antichităţi, nu se mai obosise să angajeze pe altcineva. 

Laurel considerase că era proiectul perfect pentru ea, 

din punct de vedere fizic, psihologic şi metaforic. Cură- 
țatul, plivitul, reîntinerirea solului şi plantarea unor plante 
noi în vederea viitorului. Înviere, renaştere, un nou înce- 
put. 

Privi în jos la nenorocirea pe care o făcuse Huey, ja- 
vra, şi oftă din greu. Plante tinere care fuseseră dezrădăci- 
nate fără milă. Cunoştea prea bine sentimentul... 


— Mamă, unde duci lucrurile lui tati? 

— La Armata Salvării din Lafayette, răspunse Vivian 
Chandler, fără să-i arunce o privire fiicei ei de zece ani. 

Stătea în fața patului soțului ei, îmbrăcată cu o rochie 
verde, uşoară şi un şirag de perle în jurul gîtului. Părea 
detaşată şi sofisticată, ca întotdeauna, precum un mane- 
chin dintr-o revistă de modă, cu părul blond bine periat pe 
spate şi cu ruj deschis la culoare pe buze. Miinile cu mani- 
chiură perfectă şi le proptise pe şoldun, şi cu vîrful unui 
pantof elegant bătea nervoasă în covor, în timp ce o su- 
praveghea pe Tansy Jonas, ultima dintr-un lung şir de 
servitoare, cum scotea vrafuri de haine, costume, cămăși, 
pantaloni şi pantofi din şifonier ca să fie sortate. 

- Desigur, o parte va trebui să le ducem la biserică, 
rosti în vreme ce privea la cămăşile de seară din brațele 
lui Tansy. Tansy nu avea mai mult de cincisprezece ani 
sau aşa credea Laurel, şi era subţirică ca o salcie. Biata 
fată părea copleşită sub povara mătăsii şi bumbacului, iar 
ochii îi deveneau tot mai mari pe chipul ciocolatiu. La asta 
se aşteaptă toată lumea, continuă Vivian, în timp ce in- 
specta gulerele şi manşetele, fără să țină cont de chinunle 
servitoarei. Mai ales că familia Chandler a fost întotdea- 
una una dintre familiile de frunte de aici. Ca atare, trebuie 
să contribuie cu ceva pentru a-i ajuta pe cei mai puţin 
norocoşi din această comunitate. Ca să vezi, mai zilele 
trecute, Ridilia Montrose m-a întrebat dacă nu am donat 
lucrurile lui Jefferson, mai zise, încruntindu-se nemulţu- 
mită. Cum de s-a putut gîndi că n-o s-o fac? Ce tupeu pe 
ea. Dacă nu aş fi fost o doamnă, i-aş fi spus treaba asta în 
față. Auzi, să mă ia pe mine la trei păzeşte, cînd toată 

lumea din oraş ştie că aproape au dat faliment! Ce ruşine, 
mai ales că fiica ei are nişte dinţi de măgar, o va costa o 
avere ca să-i aranjeze.. 

Alese o pereche de cămăşi în dungi, fără să bage de 
seamă privirea rugătoare a servitoarei, şi le aruncă în unul 
dintre vrafurile de pe pat. 

— Şi doar i-am spus că încă nu am apucat să-i sortez 
lucrurile. Numai gindul la treaba asta mă aducea în pragul 
unei crize de nervi. Dar îmi dau seama că nu mai pot 
amina, altfel tot oraşul o să mă vorbească de rău. Jur că 
Ridilia asta nu e cu nimic mai presus decît ultima țărancă. 

Continuînd aproape fără să respire, zise mai departe: 

- Tansy, pune restul de cămăşi pe scaun. 

— Da, coniţă, murmură fata uşurată, ducîndu-şi povara 

spre scaunul indicat. 
_ — Aşa că acum m-am apucat să sortez lucrurile tatălui 
tău, îi zise Vivian lui Laurel. Nu contează că treaba asta 
mă face să-mi pierd minţile. O să fac o donaţie bisericii,. 
dar mai bine mor înainte să văd nemernicii din Golful 
Breaux umblînd în costumele elegante ale lui Jefferson. 
Costumele le trimit la Lafayette, iar Ridilia Montrose n-are 
decit să ardă în focul iadului. 

Laurel fugi de pe scaunul tapisat cu catifea verde îna- 
inte să fie îngropată sub cămăşi. Nu-i plăcea deloc ce se 
petrecea acolo. Nu-i plăcea să vadă lucrurile ordonate ale 
tăticului ei scoase din şifonier şi aruncate prn cameră. 
Acest lucru îi dădea fiori neplăcuţi în stomac. Se jucase în 
şifonierul lui de mai multe ori decît putea număra, furişîn- 
du-se acolo cu păpuşile ei Barbie, prefăcîndu-se că pan- 
tofii aceia mari erau maşini, vapoare sau nave spaţiale. 
Acela fusese locul ei secret, atunci cînd dorea să fie sin- 
gură. Mirosea a piele şi cedru, şi la fel ca parfumul tatălui 
ei. Stătuse în şifonier cu picioarele strînse sub ea şi sim- 
tise cracii pantalonilor cum îi atingeau creştetul. Se prefă- 
cuse că erau liane, că se afla într-o peşteră secretă din 
junglă, iar curelele erau şerpi. Acum totul era distrus şi 
scos din şifonier ca să fie dăruit unor străini din alt oraş. 

Rozîndu-şi unghiile, se instală în fața biroului mare de 

mahon, privindu-şi mama. Lui Vivian nu-i păsa deloc ce 
anume făcea, decît dacă îi stătea cumva în cale. Asta era 
părerea lui Laurel. lar în clipa aceea ar fi preferat să facă 
altceva, pentru. că sortarea o înitrista. Parcă spusese că 
era gata să facă o criză de nervi, iar asta era de o mie de 
ori mai rea decît simpla tristeţe. Pe Laurel o speriau teribil 
acele crize ale mamei ei, cînd plingea tot timpul, nu mai 
voia să se îmbrace şi rămînea în cămaşa de noapte, 
închizîndu-se în dormitor, aşa cum procedase şi atunci 
cînd murise tată! ei. 

Lui Laurel îi era teamă ca nu cumva să sufere şi ea de 
asemenea crize. Aşa de rău se simţise cînd aflase că 
făticul.ei murise. Atunci nu mai dorise să vadă pe cineva. 
Şi plinsese foarte mult. Plînsese aşa de tare, încît îi fu- 
sese frică să nu se întoarcă pe dos, aşa rum o necăjea 
mereu' tatăl ei, cînd era mai mică. Ea ş. cu Savannah 
plinseseră împreună. Se strecurase în camera surorii ei 
pe uşa de la debara, pentru că mama îi spusese de mai 
multe ori că era fată mare de acum şi trebuia să doarmă 
singură. Ea şi Savannah se ascunseseră sub cuvertura de 
la-pat şi plinseseră cu capetele înfundate în pernă. 

După aceea veni rîndul cravatelor, un întreg raft. Cra- 
vatele ajungeau pînă la picioarele lui Tansy în vreme ce 
fata încerca să ţină deasupra capului bățul pe care fuse- 
seră legate. Laurel o descoperi imediat pe cea albastră cu 
bibani pictaţi pe ea şi aproape începu să chicotească cînd 
îşi aminti de tatăl ei cu ea la git. Cravata lui norocoasă, 
cea cu care juca pocher, aşa îi spusese mereu făcîndu-i 
cu ochiul şi zîmbindu-i complice. Vivian o smulse de pe 
bățul lung al şifonierului şi o aruncă în teancul destinat să 
ajungă la Lafayette. 

— Dar, mamă, prostestă Laurel, cu inima strînsă, asta 
era cravata lui favorită! 

- Intotdeauna am urît cravata asta, mormăi Vivian, 
vorbind mai mult pentru sine decît pentru Laurel. Am cre- 
zut c-o să mor de jenă de fiecare dată cînd şi-o punea 
Jefferson. Cînd te gîndeşii că un bărbat cu poziţia lui se 
prostea cu o asemenea cravată la gît. 

Laurel se strecură pînă în apropierea patului, sperînd 
să-şi poată trece degetele peste cravata cu bibani. 

— Dar, mamă... 

- Laurel, lasă cravata aia, izbucni Vivian. Chiar n-ai 
nici o temă de făcut? 

— Nu, mamă, murmură Laurel, îndepărtîndu-se de pat 
şi privind cu jind spre cravata cu bibani peste care mama 
ei mai aruncase alte trei. 

— Nu vezi că am treabă? 

- Ba da, mamă. 

Se retrase în colțul măsuţei de toaletă din nou şi se 
prefăcu a fi invizibilă o vreme. Adevărul era că nu dorea 
sub nici o formă să fie trimisă în camera ei. Prefera să fie 
acolo, cu lucrurile tatălui ei, dar tare mult i-ar fi plăcut dacă 
mama ei şi proasta aceea de Pansy n- ar fi scormonit 
pretutindeni. 

incepu să se joace cu picioarele, răsucindu-le pe o 
parte şi pe alta, înainte şi înapoi. Mereu mama ei o cer- 
tase din cauza asta, spunindu-i că scofilcea pantofii. Dar 
lui Laurel nu-i păsa. Mama ei era prea ocupată în clipa 
aceea, aruncind lucrurile tăticului ei, ca să mai observece 
făcea. Lui Laurel nu i-ar fi păsat oricum, pentru că lacrimile 
îi inundaseră ochii şi trebuia să se concentreze asupra 
altei activităţi. Dacă plîngea, atunci în mod sigur avea să 
fie certată. Ca atare, a continuat să-şi sucească picioarele 
în toate directiile şi să-şi ronțăie unghiile, deşi erau deja 
roase pînă la carne. 

Degetele de la mîna stîngă se plimbau pe birou şi, la 
un moment dat, atinseră cutia pentru lucruri prețioase a 
tatălui. Pentru că o durea burta doar privind-o pe mama ei 
cum scotea hainele din şifonier ca să le arunce pe pat, se 
întoarse şi privi la cutia mare de lemn, cu capac sculptat şi 
lănţişor de siguranță într-o parte. Işi trecu mîna peste ca- 
pac şi-şi aminti de tatăl ei, atit de înalt şi de solid, mereu 
gata să-i zîmbească şi să-i dăruiască cîte o lamă de gumă 
de mestecat cu aromă de fructe. 

O lacrimă mare se prelinse pe obraz şi apoi căzu pe 
suprafaţa lucioasă a biroului. Urmată de o alta. Nu putea 

crede că tăticul ei dispăruse pentru totdeauna. Deja îi era 
cumplit de dor de el. La el găsise întotdeauna căldură, 
siguranţă şi dragoste. Lui nu-i păsa dacă-şi scofilcea pan- 
tofii şi întotdeauna o ţinuse în brațe dacă plingea. Laurel 
nici nu suporta gîndul că îl pierduse definitiv. Nu voia să-l” 
ştie în cer, alături de îngeri, aşa cum îi spusese reveren- 
dul Monroe. Poate că era un gînd egoist şi din cauza lui 
se simtea rău, dar nu destul de rău încît: să renunţe la 
tăticul ei. 

Degetele ei mici umbiară la lantul de siguranţă şi apoi 
ridicară capacul cutiei. Aceasta era căptuşită cu catifea şi 
conţinea multe lucruri. Agrafa de argint cu care-şi prindea 
banii, cele două inele mari pe care nu le purtase niciodată, 
acele de cravată şi butonii de la cămaşi plus alte cîteva 
mărunţişuri din India. 

Laurel se întinse ca să vadă mai bine şi scoase de 
acolo acul de cravată în formă de rac pe care i-l dăruise 
de Ziua Tatălui, cînd avea şapte ani. Nu valora prea mult. 
Savannah o ajutase să-l cumpere la Festivalul racilor din 
Breaux Bridge. Tatăl ei zîmbise atunci cînd deschisese 
cutiuța în care era şi-i spusese că avea să fie favoritul lui. 
II purtase la cina pentru taţi şi copii de la şcoală din acel 
an, iar Laurel numai că nu-şi ieşise din piele de fericire şi 
mînarie. 

- Laurel, strigă Vivian la ea, ce mai pui la cale acum? 
Ah, cutia de bijuterii. Aproape că uitasem de ea. 

O alungă pe Laurel de acolo şi se apucă să sorteze cu 
rapiditate conţinutul, punînd deoparte o pereche de butoni 
cu diamant, un inel cu sigiliu şi un ac de cravată cu dia- 
mant. După aceea îi porunci lui Tansy să-i aducă o cutie 
de pantofi şi goli conținutul în ea. Laurel privea îngrozită, 
cu lacrimile şiroindu-i pe obraji şi acul cu cap de rac as- 
cuns bine în palmă, ceea ce făcea mama ei. 

Vivian o privi suspicioasă. 

— Ce ascunzi acolo? 

Laurel suspină şi strînse mai bine pumnul. 

— Nimic. 

— Nu începe cu minciunile astea, domnişoară, ţipă Vi- 

vian la ea. Fetitele cuminţi nu spun minciuni. Deschide 
palma. 

Fii fată bună, se gîndi Laurel, fii fată bună pentru că 
altfel mama se supără. Îşi muşcă buzele ca să înceteze cu 

"piînsul şi desfăcu pumnul. 

Vivian se strimbă şi-şi dădu ochii peste cap atunci 
cînd văzu acul de cravată, luîndu-l cu silă între două de- 
gete, de parcă ar fi fost vreo gînganie scîrboasă. 

- Pentru numele Domnului! Ce nevoie ai de mizeria 
asta? 

Laurel tresări de parcă ar fi pocnit-o. Tăticul ei nu spu- 
sese niciodată că era o mizerie, chiar dacă acul în sine nu 
valora prea mult. 

— Dar, mamă... 

Maică-sa se îndepărtă de ea şi aruncă acul de cravată 
în cutia de pantofi pe care o ținea Tansy în brațe. 

- Mamă, încercă iar Laurel, de abia putînd să mai 
respire, nu pot să-l păstrez numai pentru că a fost al tatei? 

Vivian se răsuci spre ea ca un şarpe, neagră la faţă şi 
cu ochii mijiţi de răutate. 

— Tată! tău e mort şi îngropat, îi şuieră la ureche. Nu 
are nici un rost să devenim sentimentale pentru nişte lu- 
cruri. Mă auzi? 

Laurel se. îndepărtă de ea, ameţită şi îngrețoşată. La- 
crimile îi şiroiau pe obraji şi în inimă simţea cum se căsca 
un adevărat hău dureros. 

— Eşti o mare belea la casa omului, continuă Vivian, 
montîndu-se singură. Nu vezi că mă străduiesc să duc la 
bun sfirşit o treabă neplăcută, deşi mă încearcă deja o 
migrenă cumplită şi sînt presată de nu mai ştiu de mine. 
Avem oaspeți invitaţi în seara asta la cină şi tu nu ştii 
altceva decît să... 

Laurel nu mai auzi restul cuvintelor ei. Urechile îi bubu- 
iau, iar capul părea gata să explodeze dacă nu se apuca 
să plingă zdravăn cît de curind. Dar după aceea o simţi 
pe Savannah în spate, cum o prindea de umeri. 

- Haide scumpo, îi şopti la ureche, scoţind-o din dor- 
mitor. Mergem la mine în cameră ca să ne uităm la poze. 

Merseră în camera lui Savannah şi se aşezară pe co- 
vorul din fața patului, ca să se uite la un album plin de 
poze cu tatăl lor, pe care Savannah îl furase din salon, în 
ziua înmormintării. ÎI ţinea sub saltea şi-i spusese lui Tansy 
că dacă încerca vreodată să-l ia de acolo sau dacă-i spu- 
nea ceva lui Vivian, se va duce la o vrăjitoare woodoo care 
o va blestema şi toată faţa şi mîinile-i se vor acoperi de 
negi. Tansy avusese grijă să nu se atingă de album şi 
găurise un ban pe care acum îl purta pe o sfoară în jurul 
gitului, ca să se apere de gris-gris. 

Stătuseră pe covor şi se uitaseră la tatăl lor în sigurul 
fel care le mai era permis de acum, singure pe lume, ca 
două flori dezrădăcinate. 

În seara aceea era aşteptat la cină şi Ross Leighton. 


Savannah stătea cu spatele rezemat de ,măsuța de 
toaletă, cu piciorul sprijinit de scaunul din faţa ei, cu un 
braț în jurul lui în vreme ce, cu cealaltă mînă, se juca cu 
medâlionul pe care-l purta mereu la git. Pierdută în gîn- 
duri, trecea inimioara de aur înainte şi înapoi pe lanţul fin. 
Pe geamul uşilor franțuzeşti care dădeau spre terasă o 
putea vedea pe Laurel cum stătea sprijinită de o coloană. 
Biata de ea. Cazul îi luase totul, mîndria, spiritul de lup- 
tătoare, respectul de sine, independența. Tot ceea ce o 
ajutase să plece de acolo îi fusese furat, iar acum se 
întorsese. Bietul mieluşel pierdut, slăbit şi avînd mare ne- 
voie de dragoste şi alinare. Ca pe vremuri. Ca atunci cînd 
tată! lor murise şi Vivian le oferise la fel de multă consolare 
ca un cub de gheaţă pe timp de iarnă. 

Ciudat modul în care timpul încheiase practic un cerc. 
În timpul anilor copilăriei, Savannah devenise mama pen- 
tru Laurel, o îngrijise, o susținuse şi o ajutase să devină 
mai puternică, mai deşteaptă, mai ambițioasă, ca în cele 
din urmă să fie părăsită. Dar Laurel se întorsese iar acasă 
şi avea nevoie de îngrijire şi atenţie. 

Se întoarse ca să se poată privi în oglinda mare, uitîn- 
du-se cu atenţie la părul sălbatic, buzele senzuale, pe care 
le pompa cu colagen la intervale regulate. Halatul îi că- 

zuse de pe un umăr, dînd la iveală pielea albă şi breteaua 
subțire a cămăşii de noapte. Sînii de-abia îi încăpeau în 
cupele de dantelă, forma lor naturală fiind mult mărită de 
implanturile de silicon pe care le făcuse cu ani în urmă la 
New Orleans. Îşi trecu degetul peste buza de jos şi apoi 
peste marginea de dantelă a cămăşii de noapte, sfircurile 
sînilor întărindu-se în urma contactului subtil, reacţie care-i 
provocă o uşoară senzaţie de plăcere între picioare. 

Laurel se dusese în Georgia ca să cîştige faimă şi să 
lupte pentru dreptate. Ca să facă familia să se mîndrească 
cu ea. Dar Savannah rămăsese acasă şi îşi făcuse o re- 
putaţie de curvă. 

işi scoase halatul, traversă camera şi se întinse pe 
patul cu căpătii de lemn elegant, arcuit şi sculptat. Spri- 
jinită de muntele de perne de satin, îşi aprinse o ţigară şi 
suflă fumul spre tavan. Viaţa încheiase un cerc complet. 
Laurel era iar acasă şi lui Savannah.i se oferise ocazia de 
a fi din nou importantă, de a face ceva bun. Sora ei mai 
mică avea nevoie de ea. Poate că viaţa îi oferise o a doua 
şanșă. Nu mai trebuia decît ca Astor Cooper să moară. 

Jack se trezi tresărinid, se uită spre biroul de mahon 
plin de hirtii şi îşi ridică fruntea de pe maşina de scris 
Underwood care-i servise drept pernă în ultima oră. Sau în 
ultimele două, trei ore? Privi în jur, clipind deranjat de 
lumina untoasă care se filtra printre ramurile dese ale ste- 
jarilor şi prin perdelele de dantelă de la ferestre. Işi frecă 
fața cu palmele şi se strimbă din cauza gustului de bere 
acrită pe care-l avea în gură. Încercă să-și netezească 
părul negru şi foarte des care era prea lung şi prea încilcit 
pentru sudul Louisianei în acea perioadă a anului. 

Vechiul ceas de pe polița şemineului din dormitor ticăia 


47 


necontenit, atrăgîndu-i privirea. Unsprezece şi jumătate. 
Oamenii respectabili din zonă se treziseră şi munceau pe 
rupte de ore întregi. Jack nici măcar nu-şi mai amintea 
cum ajunsese acasă. Poate că venise după miezul nopții. 
Dar era posibil să fi trecut pragul bătrînei case, pe care 
localnicii o numeau L'Amour în zorii zilei. Aruncă o privire 
plină de îndoială spre patul mare cu baldachin şi căpătii 
sculptat. Era posibil ca printre aştenuturile răvăşite să doarmă 
o femeie. Îşi amintea destul de vag de o femeie... cu ochi 
mari şi albaştri, şi cu chip de î înger... foc şi fragilitate... 

Nu, nu era nici o femeie în patul lui; cu atit mai bine. 
Oricum, nu avea chef de discuţiile specifice dimineţii de 
după o noapte de amor sălbatic. Şi aşa avea senzaţia că 
cineva îi dăduse cu un ciocan în cap. - 

Ultimul lucru pe care şi-l mai amintea era Leonce, care 
îi luase de la Franchie's. Ar fi putut merge oriunde după 
aceea, ar fi putut să facă orice. Durerea îi străpungea 
tîmplele în timp ce se chinuia să-şi amintească. Ciudat, îşi 
zise, zimbind cu amărăciune, în fond băuse ca să uite. De 
ce nu putea să se mulțumească cu această binecuviîntată 
uitare? 

— Pentru că eşti pervers, Jack, răspunse singur cu glas 
tare, pe un ton răguşit din cauză.că n-avusese minte şi 
cîntase într-un bar în care nouăzeci la sută dintre clienţi 
erau fumători serioşi. 

Se ridică de pe scaunul şubred din faţa biroului, oasele 
pîrîindu-i în semn de protest după ce stătuse în acea pozi- 
tie cine ştie cîte ore. Se întinse cu toată grația unei feline, 
îşi scărpină burta dezgolită, observă că primul nasture de 
la blugi era desfăcut, dar îl lăsă aşa. 

Atenţia îi fu atrasă de pagina din maşina de scris, pe 
care o trase afară şi o studie, încruntîndu-se în vreme ce 
citea cuvintele care, atunci cînd le scrisese, îi se păruseră 
probabil nişte adevărate perle. 

„Femeia încercă să tipe în timp ce fugea, dar plămiînii 
parcă îi luaseră foc şi lucreau din greu, ca nişte foale. Din 
git îi ieşeau doar nişte scîncete patetice, care-i iroseau 
energia prețioasă. Lacrimile îi încețoşau vederea, dar ea 

înceica să clipească des, să le alunge şi să le şteargă cu 
mîna, căutînd să înghită nodul dureros care i se formase 
în git în timp ce continua să alerge prin desişuri. 

Lumina palidă a lunii de-abia se filtrea prin rețeaua 
deasă formată de ramurile copacilor. Lumina era nepă- 
mintească, de coşmar. Ramuri nevăzute îi ieşeau mereu 
în cale, lovind-o peste faţă şi brațe. Picioarele i se încur- 
cau mereu în ramificaţiile rădăcinilor de stejar şi fag care 
ieşeau din pămîntul afinat, împiedicind-o la mers în timp 
ce întorcea mereu capul ca să vadă cit de aproape îi era 
moartea. 

Prea aproape. Prea calmă. Prea deliberată. Inima îi 
sărea din piept. incercă să se retragă, să-şi scape piciorul 
prins în încîiceala de rădăcini. Mîinile ei trageau necon- 
tenit de rădăcini, de frunzele moarte. Degetele i se în- 
cleştară în jurul trupului suplu şi musculos al unui şapre 
care-şi arată colții în lumina palidă, gata să o muşte. Fe- 
meia ţipă terorizată. Putoarea mlaştinii îi amorțise sim- 
țurile, iar în gură simțea gustul metalic al fricii. lar moartea 
se apropia de ea. Fără a putea fi oprită. Necruţătoare. 
Răutăcioasă. Zîmbind...“ 

„__O porcărie. Dezgustat, Jack mototoli foaia şi o aruncă 
în direcţia coşului de gunoi, o urnă chinezească care ar fi 
putut valora foarte bine o mică avere. Nu ştia şi nici nu-i 
păsa. Dăduse peste ea în mansardă, îngropată sub un 
maldăr de haine vechi, mîncate de molii. Se părea că se, 
afla acolo de multă vreme, pentru că, atunci cînd o găsise 
el, era pe trei sferturi plină de schelete de şoareci care 
căzuseră înăuntru şi nu mai putuseră ieşi. 

Jack avea astfel de antichităţi, pentru că, atunci cînd 
cumpărase casa, le moştenise fără voie, nu pentru că ar fi 
fost un colecționar pasionat. Toate lucrurile materiale de- 
veniseră neimportante pentru el de la moartea lui Evie. 
Viziunea sa cu privire la lume se schimbase drastic. O altă 
ironie. Timp de aproape treizeci şi cinci de ani se luptase 
cu îndirjire să ajungă la statutul în care să aibă cît mai 
multe lucruri. Acum că le avea la nas, nu mai dădea doi 
bani pe ele. 


49 


— Dieu, şopti pentru sine, scuturind din cap şi strim- 
bîndu-se de durere, bătrînul Blackie cred că stă acum în 
iad şi ride şi cu fundu' de mine. 

„Bon a rien tu, 'tit souris.“ Golan bun de nimic ce eşti! 

Glasul acela cinic ieşise parcă din negura trecutului, 
chiar din copilărie. O voce de dincolo de mormiînt. Tresări 
amintindu-şi de glasul acela. Un răspuns condiţionat, chiar 
şi acum. De destule ori astfel de replici din partea lui Blac- 
kie Boudreaux erau urmate de cîte un dos de palmă peste 
gură. 

Jack deschise larg ferestrele şi se sprijini de cadrul lor, 
simțind lemnul alb şi rece pe umărul gol. Închise ochii şi 
aspiră cu nesat aroma proaspătă a florilor de primăvară. Pe 
lîngă parfumul florilor se simțea aroma întunecată, insi- 
dioasă a golfului, un amestec de fertilitate, putreziciune şi 
peşte. Mirosurile, mîngiierea brizei calde pe faţă, corul de 
păsări cîntătoare îl transportară aproape instantaneu îna- 
poi în timp. 

Se revăzu la nouă ani, mic şi slab, cu picioarele goale 
şi fața murdară, fugind ca un hoț din căsuţa de carton cu 
acoperiş de smoală pe care o numea cămin. Fugind de 
tatăl lui, căutînd să se piardă printre mlaștini, picioarele 
goale lovind ritmic poteca de pămînt bătătorit. 

În mlaştini putea deveni orice, putea face tot ceea ce 
ar fi dorit. Acolo nu existau limite sau standarde deasupra 
cărora să se poată ridica. Putea cuceri o insulă, dacă ar fi 
vrut; s-ar fi putut numi regele aligatorilor, sau ar fi devenit 
un criminal notoriu pe fugă, gata să-şi omoare tatăl, ceea 
ce ar fi făcut cu dragă inimă dacă ar fi fost ceva mai mare 
sau mai puternic... 

- La naiba, murmură întristat, întorcindu-se în dormi- 
tor. 

Lăsă uşa de la balcon deschisă şi o porni cu paşi tirşiiţi 
spre baia pe care unul dintre foştii proprietari ai casei o 
făcuse transformînd o debara, prin anii '20. Baia avea încă 
porțelanul alb original al instalaţiilor şi faianța pusă atunci. 
Nu era mare lucru de capul lor, pentru că se crăpaseră de 
pătrîneţe. Din fericire, singura pretenţie a lui Jack fusese 

simplă. Voia ca instalaţiile sanitare să funcţioneze, nu să 
arate bine. Cum întră, Jack dădu drumul la radioul vechi 
aşezat chiar în spatele scaunului de toaletă. Melodia era 
una nouă, modernă, iar Jack dădu drumul lā apă în chiu- 
vetă, mişcîndu-se în ritmul ei. 

După ce chiuveta se umplu bine cu apă rece, Jack luă 
o gură bună de aer şi-şi scufundă capul în lichidul rece şi 
limpede, scoțindu-l un minut mai tirziu, înjurînd în fran- 
ceză şi scuturindu-se ca un ciine ud. Se privi critic în 
oglindă, întrebîndu-se dacă merita să se radă sau nu în 
timp ce apa i se scurgea pe lîngă nasul acvilin. Îşi dădu 
părul ud peste cap, eliberîndu-şi fruntea înaltă şi lată.: Sprîn- 
cenele negre coborau în părțile laterale spre ochii întune- 
cati, injectați de sînge. Urmele tastelor maşinii de scris se 
imprimaseră pe pielea obrajilor arşi de soare. 

Părea dur şi rău în momentul acela, şi nu mulţi oameni 
aveau ocazia să-l vadă aşa. Gaşca ce se aduna la Fran- 
chie's îl ştia numai pe Jack, Animalul de Petrecere. Jack 
cel cu zimbetul mereu pe buze, afemeiatul. Nu-l cunoş- 
teau pe acest Jack, cel din fața oglinzii, decît cel mult din 
cărțile scrise de el, şi erau uimiţi să afle că acel Jack 
Boudreaux pe care lumea publiciştilor îl supranumise „Noul 
Maestru al macabrului“ era chiar Jack al lor. 

Strimbă din nas şi se întinse spre periuta de dinţi, cînd, 
melodia de la radio fu întreruptă brutal. 

„Deocamdată ajunge cu muzica, oameni buni“ rosti prezen- 
tatorul pe un ton serios din cauza gravităţii ştirilor. „Echipa 
de ştiri de la KJUN tocmai a aflat noi veşti despre o altă 
victimă care se pare că a fost omorită de Strangulatorul 
dih Golf. Azi-dimineaţă, pe la ora şapte, doi pescari din 
Bayou Chene, din. parohia St. Martin, au.descoperit corpul 
unei tinere femei neidentificate deocamdată. Deşi auto- 
rităţile nu au dat încă nici o declaratie, surse autorizate 
prezente la locul crimei au confirmat asemănarea dintre 
moartea femeii şi cea a celorlalte trei victime care au fost 
ucise în sudul Louisianei în ultimele optsprezece luni. Cada- 
vrul. ultimei victime, Sheryl Lynn Carmouche, din Loreau- 
ville, a fost descoperit...“ 

Jack se întinse şi opri radioul, pornind casetofonul. Irne- 
diat melodiile lui Michael Doucet se auziră din difuzoare, 
alungînd amărăciunea ştiri. El unul avusese parte de des- 
tulă amărăciune cît să-i ajungă întreaga viaţă. Avea deja o 
provizie serioasă pe care şi-o putea turna în cap, ca un 
sac de cărămizi, oricînd dorea. Nu ţinea neapărat să adune 
şi mai multă amărăciune, din surse exterioare. 

Nu te implica. Acesta era motto-ul lui. Aceasta şi străve- 
chiul strigăt de război cajun, „Laissez le bon temps rouler“ 
Nu voia să ştie nimic despre fete moarte din Loreavville. 
N-o mai putea aduce la viaţă pe Sheryl Lynn Carmouche. 
Nu putea decit să-şi trăiască propria viață şi ar începe prin 
a comanda un platou mare de creveţi şi o sticlă de ceva 
bun la Landing. 


Transpiraţia şiroia printre sînii lui Laurel în timp ce, 
înghenuncheată în pămîntul proaspăt săpat, trebăluia de 
zor. Broboane de sudoare îi împodobeau fruntea şi alune- 
cau apoi de-a lungul nasului. Ridică mîna cu mănuşa mur- 
dară de pămînt şi-şi şterse transpiraţia, lăsînd în urmă o 

«pată mare de noroi. 

Nimeni nu ar fi spus, văzînd-o acum, că mai demult 
fusese o avocată agresivă, dar ei îi convenea oricum. Voia 
să se piardă în munca manuală care nu-i cerea nici un 
efort de gîndire, concentrindu-se numai la sarcinile fizice 
-simple precum săpatul şi plantatul florilor. Bănuia că urma 
să arate ca şi cum s-ar fi rostogolit prin țărînă, atunci cînd 
avea să-şi termine treaba, dar nici acest lucru n-o deranja 
deloc. Începu să împingă rădăcina tufişului de azalee în 
pămînt cu ajutorul unei lopăţele, amestecînd în acelaşi 
timp şi îngrăşămîntul special pe care-l curnpărase de la 
Bud Landry, cel cu sera, formula sa secretă care garanta 
creşterea oricărei plante. 

Nerăbdătoare să strîngă toată mizeria făcută de Huey 
javra, la şapte şi jumătate plecase de acasă spre sera lui 
Bud Landry, sosind acolo tocmai în clipa în care acesta o 
deschidea. Faptul că într-un fel îşi dorise să nu se întil- 
nească cu prea mulți oameni pe drum era un adevăr pe 

care prefera să-l ocolească. Petrecuse aproape întreaga 
dimineaţă reparînd stricăunile produse de cîine şi supra- 
veghind îndeaproape instalarea unei noi porţi în spatele 
curții. Fără să facă o pauză mai mare de un minut, cît să 
guste din ceaiul la gheaţă pe care i-l adusese mama Pearl, 
măturase, plivise şi săpase fără încetare. Apoi strînsese 
mizeriile şi, în cîteva transporturi, le dusese la marginea 
unui-cîmp mic, aflat în partea de est a proprietății mătuşii 
Caroline, unde adunase toate resturile strînse din grădină 
în celelalte două zile de muncă de „dinainte, şi pe care 
intenționa să le ardă pentru a nu deveni culcuş pentru 
şerpi sau rozătoare. 

işi notă în minte să nu uite să sune la primărie ca să 
întrebe dacă avea nevoie de vreun permis special pentru a 
arde resturile. Nimeni din zonă nu se mai formalizase pen- 
tru aşa ceva pînă atunci, dar vremurile se schimbaseră. 
Ea nu mai trecuse pe acolo timp de mulți ani. Din cite ştia 
ea, poate că acel cîmp devenise proprietatea altcuiva, pu- 
tea fi locul de vacanţă al oamenilor din marile oraşe care 
veneau aici cu corturile. Sau poate că vreun comitet de 
femei decisese că ecologismul era la modă, atîta vreme cit 
nu stinjenea afacerile soţilor lor. Şi-o putea imagina foarte 
uşor pe mama ei pornind o adevărată cruciadă contra oa- 
menilor simpli care ardeau frunzele uscate în timp ce Ross 
Leighton polua golful cu chimicale, ca să-şi păstreze cît 
mai bine recolta de trestie şi banii din bancă. 

Giîndul la Vivian şterse zimbetul de pe buzele lui Lau- 
rel. Venise în oraşel de patru zile şi încă nu se dusese în 
vizită la Beauvoir. Acest lucru nu va fi tolerat multă vreme. 
Nu avea nici cea mai mică dorinţă să-şi viziteze casa copi- 
lăriei sau pe oamenii care locuiau acolo, dar exista datoria 
față de familie, iar Vivian avea să-i dea în cap cu ea dacă 
nu se ducea cît mai repede. 

Acest gînd nu-i făcea nici o plăcere. Faptul că trebuia 
să-i suporte pe Vivian şi pe Ross, chiar dacă numai la o 
cină, era destul de puternic încît s-o facă să se întrebe 
dacă decizia ei de a se întoarce acolo fusese înțeleaptă. 
Dar nevoia de a merge într-un loc cunoscut o ajutase să 

treacă peste aversiunea de a fi obligată să-şi vadă mama 
şi tatăl vitreg. Nu voise să meargă într-un loc necunoscut, 
unde ar fi avut anonimatul garantat, dar unde ar fi fost 
nevoită să fie mereu singură cu demonii ei. Tînjise efectiv 
după personalitatea puternică a lui Caroline Chandler şi a 
iubirii ei necondiționate. De asemenea simţișe nevoia s-o 
vadă pe Savannah. Îi lipsise agitația şi încăpăținarea ma- 
mei Pearl. De aceea, întilnirile ocazionale cu Vivian şi Ross 
i se -păruseră a fi un preț mic pentru privilegiul de a se 
întoarce acasă. | 

Făcu un efort de voință şi alungă gindurile legate de 
Vivian ca să se poată + concentra asupra a ceea ce făcea în 
acea clipă. Începu să taseze cu palmele pămîntul de la 
baza tufişului de azalee. Mirosul de îngrăşămint şi pămînt 
îi umplea nările. In cealaltă parte a grădinii albinele biziiau 
voioase pe deasupra trandafirilor agăţători şi din radioul pe 
care-l scosese pe terasă se auzea un concert de Mozart 
cîntat de un cvintet. 

Căldura devenise şi mai apăsătoare. Laurel transpira 
abundent. Deasupra capului, nori mari ca nişte perne pu- 
foase erau alungaţi pe cer de briza domoală a golfului. 
Cînd se termină concertul, începură ştirile, semnalînd ora 
prânzului. 

„În cadrul ştirilor de la această oră, un reportaj despre 
descoperirea unei alte victime a...“ 

Laurel ridică fruntea atunci cînd nu mai auzi continua- 
rea ştirilor. Pe terasă era Savannah, cu mîinile pe şolduri, 
pe nas cu o pereche de ochelari de soare Ray-Ban negri. 
işi prinsese părul numai zulufi într-un coc lejer în virful 
capului, lăsînd cîteva şuvițe să-i cadă pe ceafă şi în jurul 
feței. Se îmbrăcase cu obişnuiul ei fler pentru modă, cu o 
fustă scurtă din spandex, care i se mula pe coapse şi o 
bluză de mătase care-i venea pînă deasupra buricului, ce 
mai mult dezgolea decît o îmbrăca. Deasupra decolteului 
generos strălucea un diamant de mărimea unui bob de 
mazăre, chiar sub medalionul pe care-l primise de la tatăl 
lor cu mulţi ani în urmă. Pe încheieturile miinilor clincă- 
neau nenumărate brățări circulare de aur, în timp ce Sa- 

vannah îşi muta mereu greutatea de pe un picior pe altul, 
în pantofii subţiri cu tocuri cui. 

— Scumpa mea, ce naiba crezi că faci aici? 

Laurel îşi dădu deoparte părul căzut pe frunte şi zimbi. 

— Mă ocup de grădină. Tu ce credeai? 

Îşi abandonă uneltele şi se ridică în picioare, scuturîn- 
du-şi pămîntul de pe genunchii blugilor jerpeliţi, înainte să 
urce pe terasă. Mama Pearl ar fi certat-o şi s-ar fi supărat 
pe ea dacă ar fi adus tot pămîntul acela în casă. 

— În ultimele două zile n-ai făcut altceva decît să grădi- 
năreşti. Nu ţi-a spus doctorul că trebuie să te relaxezi? 

— Grădinăritul este foarte relaxant, mai ales din punct 
de vedere psihologic. Trebuia să fac o muncă fizică, răs- 
punse ea, scoțindu-şi din picioare tenişii murdari şi păşind 
alături de sora sa. Cu tocurile acelea, Savanah o depăşea 
în înălțime cu un cap. Laurel se simţise mereu mică şi 
sperioasă în prezenţa lui Savannah. Azi însă se simţea ca 
un spiriduş al grădinii, ceea ce-i făcea o plăcere imensă. 

Savannah strimbă din nas şi zise dezgustată: 

— Merci, scumpo, puţi ca un porc! Dacă voiai ceva 
activitate fizică de ce nu mi-ai spus, pentru că puteam să 
mergem la cumpărături. Garderoba te imploră pur şi sim- 
plu să faci o excursie la New Orleans. 

— Am o grămadă de toale. 

- Şi de ce naiba nu le porţi? întrebă Savannah înțe- 
pată. 

Laurel privi în jos spre tricoul lăbărtat şi la blugii lălii 
care-i camuflau de minune forma trupului. Tot ceea ce 
luase cu ea era menit să fie confortabil, nu elegant. 

-— Nu cred că ar fi fost comod pentru mine să mă apuc 
să grădinăresc în pantofi cu tocuri cui, rosti cu acreală, în 
timp ce privea cu un ochi critic toaleta surorii ei. Şi dacă 
m-aş apleca cu fusta aia, probabil că aş fi arestată pentru 
că mi-am expus fundu' în faţa vecinilor. 

Savannah aruncă o privire spre cealaltă parte a gră- 
dinii, de unde se vedea L'Amour, casa de cărămidă care 
mai demult fusese culmea eleganței şi care se afla în spa- 
tele lui Belle Riviere, chiar pe malul golfului. Colţurile gurii 

ei senzuale se ridicară într-un zîmbet amuzat 

— Scumpa mea, n-ai reuşi să-l scandalizezi pe vecinul 
de alături nici dacă te-ai strădui din răsputeri. 

— Cine stă acolo? Nu credeam că există cineva atit de 
nebun încît să cumpere casa, ţinînd cont de istoria ei şi de 
starea în care se afla ultima dată cînd am văzut-o. 

L'Amour fusese construită la mijlocul secolului nouă- 
sprezece pentru o femeie uşoară de către amantul ei cel 
bogat şi însurat. Se pare însă că femeia murise de mîna 
lui, deşi existau mai multe versiuni ale acelei poveşti, atunci 
cînd amantul descoperise că se întîlnea pe ascuns cu un 
braconier cajun. Laurel crescuse auzind tot felul de poveşti 
despre casa care era biîntuită de fantoma femeii. Nimeni 
nu mai locuise acolo de ani de zile. 

— Jack Boudreaux, răspunse Savannah, zîmbetul de- 
venindu-i deodată sexy. Scriitor, cîntăreț, afemeiat, ticălos. 
Bănuiesc că atunci cînd o să îmbătrînească va fi excomu- 
nicat din sînul bisericii. Haide, spiriduşule, îi zise, întorcin- 
du-se, gata să intre în casă. Mergi de te spală. Fac cinste 
cu un prînz în oraş. 

Jack Boudreaux. Laurel rămase mai departe pe terasă, 
privind pierdută spre L'Amour. Pulsul i se accelerase fără 
voie în timp ce mintea îi era asaltată de amintirile nopții 
trecute. Glasul răguşit şi sexualitate agresivă. Ochi negri, 
strălucitori şi degete lungi, de muzician, care coboriseră 
alene pe gitul ei. Inspiră speriată simțind fiorii dorinței stră- 
bătînd-o, la fel de sinuoşi şi vagi. precum fumul. 

— Scumpo, vii? 

Laurel întoarse capul, roşind ca o şcolăriță. Savannah 
se încruntă de îngrijorare şi-şi ridică ochelarii de soare pe 
vîrful capului. 

- Cred că ai stat în soare prea, mult. Ar fi trebuit să-ţi 
pui o pălărie pe cap. 

— Mă simt bine. Laurel clătină din cap şi evită privirea 
surorii ei. O să fac un duş rece înainte să plecăm. 

Da, un duş rece, îşi zise, zguduită de reacţia neaştep- 
tată pe care o avusese numai la simpla mențiune a nu- 
melui lui. Doamne, nu era ca şi cum i-ar fi făcut plăcere 

întîlnirea cu el. Reuşise s-o'scoată din pepeni, iar la final, 
se făcuse de rîs. Nu, reacţia ei la auzul numelui lui ar fi 
trebuit să fie mortificarea. 

Făcu repede duş şi se îmbrăcă cu o pereche de panta- 
loni scurți de doc şi cu o bluză albastră, fără rnîneci. Nu 
trecuseră nici zece minute de cînd urcase că deja cobora 
scările, îndreptindu-se spre salon, o încăpere cu pereți de 
un roz palid şi genul de mobilier elegant care făcea faima 
casei, 

biata fată din parohia St. Martin, tocmai spunea 
Caroline pe un ton scăzut. 

Era aşezată pe „tronul“ ei, un fotoliu Louis XVI tapisat 
cu damasc rozaliu. Venită acasă după dimineața petrecută 
la magazinul de. antichităţi, îşi scosese pantofii alb cu ne- 
gru şi-şi sprijinise picioarele fine pe un taburet deasupra 
căruia se afla o cuvertură mică lucrată migălos de mină de 
cine ştie ce femeie din secolul optsprezece. Un pahar înalt, 
aburit, cu ceai de la gheaţă fusese aşezat cu grijă pe o 
farfurioară de pe măsuta Sheraton care se afla la dreapta 
ei. 

— Am închis radioul înainte să fi putut auzi, tocmai 
spunea Savannah, pe acelaşi ton scăzut, de conspirator. 
Era aşezată pe canapeaua cafenie, aplecată spre mătuşa 
ei, cu picioarele lungi încrucişate la nivelul gleznelor. 

— Înainte să fi putut să aud ce? întrebă Laurel cu grijă. 

Cele două femei tresăriră şi se întoarseră spre ea cu o 
expresie de vinovăţie clară înscrisă pe chip. 

— Ar fi trebuit să-ți ia cel puțin douăzeci de minute ca 
să te pregăteşti, rosti Savannah cu năduf. Şi ţi-ar fi luat 
dacă te-ai fi ostenit să te fardezi puţin şi să-ți aranjezi 
părul. 

— E prea cald ca să te fardezi, răspunse Laurel, înfu- 
riată. Şi puţin îmi pasă de felul în care-mi stă părul, rosti, 
dindu-şi pe- după urechi şuvițele umede. Ce anume nu 
voiaţi să aud? 

Mătuşa şi sora ei schimbară o privire care o înfurie şi 
mai rău. . 

— Era vorba despre un reportaj din buletinul de ştiri, 

Scumpo, răspunse Caroline, foindu-se în fotoliu. Se apucă 
să-şi aranjeze fusta lungă a rochiei cu buline albe şi negre, 
delicat, de parcă numai asta ar fi contat pe moment. Nu 
am văzut ce nevoie era să te necăjeşti din cauza reporta- 
jului, asta-i tot. 

Laurel încrucişă brațele la piept şi se postă în fața 
şemineului alb. 

— Nu sînt chiar aşa de fragilă, încît să trebuiască să fiu 
ferită de nişte reportaje din buletinele de ştiri, le zise încor- 
dată. Nu trebuie să mă feriți de lumea din afară. Nu sînt 
într-un asemenea hal, încît să mă dezintegrez pentru cel 
mai mic fleac. 

Imediat ce termină de vorbit, simți pe limbă gustul min- 
ciunii. Venise acolo special pentru a fi ferită de lumea din 
afară. Nu mai departe de noaptea trecută avusese o criză 
de nervi numai pentru că se certase cu un beţiv oarecare 
pentru un cîine oarecare. Slăbănoagă. Se cutremură din 
cauza acelui cuvînt. 

— Sigur că nu credem aşa ceva, Laurel, îi zise Ca- 
roline, ridicîndu-se cu graţia unei regine. Ochii întunecaţi o 
priveau fără sfială, iar expresia de pe chipul ei nu arăta 
nici un pic de milă. Ai venit aici ca să te odihneşii, să-ţi 
relaxezi mintea şi nu să faci tot felul.de speculaţii cu privire 
la crimele astea. 

— Crime? 

— Patru, în ultimele optsprezece luni. Tinere femei cu o 
reputaţie... discutabilă... care au fost găsite stranguiate în 
mlaştină, în patru parohii diferite, nu şi în Partout, slavă 
Domnului. Îi oferise informaţiile pe un ton sec, fără nici un 
fel de detalii. Acum, că totul fusese scos la iveală, nu avea 
rost s-o mai chinuie cu detaliile oribile despre felul în care 
au fost torturate cele patru fete. Mai mult ca sigur că ne- 
poata ei avusese de-a face cu cazuri similare sau chiar 
mai rele, cit fusese procuror. Dar nu vedea nevoia de a 
intra în detalii greţoase. Spera numai că acest caz să nu-i 
atragă atenţia lui Laurel. Acum, după ce abia scăpase de 
obsesia cazului din Comitatul Scott, nu avea nevoie să fie 
implicată într-un alt caz cu sex şi violență. 

- Toate au avut loc în Acadiana? se interesă Laurel, 
încercînd să reducă zonele doar la parohiile care formau 
triunghiul francez al Louisianei. 

— Da. 

— Există ceva suspecți? Această întrebare era ca o a 
doua natură a ei, aşa cum alții îşi întrebau automat cunoş- 
tințele de sănătate. 

— Nu. 

— Crezi că... 

- Asta nu e treaba ta, scumpo, o întrerupse Savannah 
cu brutalitate. Se ridică de pe canapea şi se apropie de 
ea, unduindu-şi coapsele. Nu eşti poliţist Şi nici procuror, 
iar cum fetele astea nici măcar n-au murit în parohia asta, 
poţi să uiţi de caz. Mă auzi? 

Lui Laurel îi stătea pe limbă să-i spună lui Savannah 
să o mai lase şi în pace că doar nu era mama ei, dar se 
abținu. Ar fi fost o declarație oribilă şi inutilă. Savannah 
fusese de multe ori mamă pentru ea decît Vivian. În afară 
de asta, sora ei nu încerca decit s-o protejeze. Cu mîinile 
în şolduri, Laurel încercă să-şi domolească furia, drept 
pentru care oftă încet, ca să-şi mai alunge tensiunea din 
corp. Deja se simțea secătuită de acea. explozie minus- 
culă. 

— Nici prin cap nu-mi trece să mă apuc să încerc să 
rezolv nişte crime în serie, le asigură ea. Ştiţi foarte bine 
că de-abia reuşesc să am grijă de propria mea persoană. 

— Nu-i adevărat, prostestă' imediat Caroline. Te des- 
curci foarte bine. Noi nu dorim decit să te concentrezi ca 
să-ți recapeți puterile, asta-i tot. Eşti o Chandler, rosti mai 
departe, aşezîndu-se la loc pe fotoliu. O să te descurci 
fără probleme dacă nu o să laşi încăpăținarea asta pros- 
tească să te abată din drum. 

Laurel zîmbi. Pentru aşa ceva venise ea la Belle Ri- 
viere, pentru puterea şi determinarea feroce a mătuşii.ei. 
Erau unii oameni din zonă care, mai demult, o compara- 
seră pe Caroline ca un pitt bull, asemănare care o mulțu- 
mise enorm pe mătuşa ei. Caroline Chandler era fie iubită, 
fie urîtă de toți oamenii pe care-i cunoştea, drept pentry 

care era enorm de rnîndră că inspira asemenea reacții 
puternice, indiferent care ar fi fost ele. 

— Mergem să luăm masa în oraş, mătuşă Caroline, 
rosti Savannah, punîndu-şi pe umăr cureaua poşetei su- 
pradimensionate. Ochelarii de soare îi alunecară la loc pe 
nas. Nu vii şi tu? Mama Pearl s-a dus la o întîlnire la 
biserică. _ 

— Nu, draga mea, mulțumesc. Caroline sorbi din ceai şi 
zimbi enigmatic. Am o mică întîlnire în Lafayette în după- 
amiaza asta cu un prieten. 

Savannah îşi lăsă ochelarii în jos pe nas şi privi spre 
Laurel, care ridică nepăsătoare din umeri. Prietenii lui Ca- 
roline din alte oraşe nu aveau niciodată nume sau chiar un 
sex bine definit. Pentru că mătuşa lor nu fusese niciodată 
căsătorită sau implicată în vreo relație mai serioasă cu 
vreunul din bărbaţii din zonă, preferințele ei sexuale făcu- 
seră subiectul multor birfe din Golful Breaux. Intotdeauna 
refuzase cu încăpăținare să răspundă la astfel de între- 
bări, spunînd că nu era treaba nimănui să ştie care erau 
preferințele sale la pat. 

— Tu ce părere ai? întrebă Savannah, după ce se in- 
stalară confortabil pe scaunele moi ale Corvette-ului roşu, 
decapotabil. 

— Nu cred nimic, răspunse Laurel, punîndu-şi automat 
centura de siguranță. Savannah conducea la fel cum îşi 
trăia viața. 

Savannah chicoti nemulțumită, băgă cheia în contact şi 
porni motorul micutei maşini spori. 

- Haide, scumpo. Chiar vrei să-mi spui că nu te-ai 
întrebat niciodată cu cine se întilneşte în atîta secret mă- 
tuşa Caroline? Care sînt de fapt aceşti prieteni misterioşi 
de care ne vorbeşte? 

— Sigur că nu! 

— Eşti mult prea pudică. leşi cu spatele de pe alee şi se 
înscrise pe străduța liniştită, mărginită de copaci, care du- 
cea chiar spre centrul oraşului. Belle Riviere era ultima 
casă înainte ca drumul să ducă mai departe spre ferme şi: 
mnlaştini. Dar chiar şi pe la mijlocul străzii, unde casele 

erau aliniate unele lîngă altele, singura mişcare era cea a 
muşchiului spaniol care se legăna din stejarii falnici: 

— Chiar dacă nu vreau să-mi închipui rudele în timpul 
unei partide de sex nu înseamnă neapărat că sînt o pu- 
dică, mormăi Laurel. 

— Nu, răspunse Savannah. Dar mai mult ca sigur că 
asta te face automat cea mai ciudată membră a acestei 
familii, nu crezi? 

Apăsă pe acceleraţie şi maşina o porni vijiind pe dru- 
mul liber. Laurel îşi fixă atenţia asupra şoselei, luptînd cu 
imboldul de a-şi roade unghiile. 

Sexul era ultimul subiect pe care dorea să-l discute. Ar 
fi preferat să nu fi existat aşa ceva pe lume. Din punctul ei 
de vedere, lumea întreagă ar fi fost mult mai paşnică şi 
mai liniştită în absenţa lui. In mod clar ar fi fost o lume mai 
bună pentru copiii pentru care se luptase la tribunal în 
comitatul Scott şi pentru rnulți alții. Încercă să-şi imagineze 
cît de multe ar fi putut Savannah să realizeze în viață dacă 
nu ar fi fost o creatură atit de sexuală. 

Aceste gînduri atraseră după sine multe altele, care-i 
strînseră stomacul. Incercă să-şi abată atenţia asupra sce- 
nelor senine pe lingă care treceau cu viteza sunetului, 
micuța stradelă de case stil fermă, care aveau în faţă cîte 
un mic altar închinat Fecioarei Maria, sau străduța cea- 
laltă, plină de case de cărămidă roşie, care fuseseră refă- 
cute recent. Centrul oraşului, cu amestecul său de vitrine 
vechi şi magazine noi, foarte moderne, o atrăgea. 

Nu se uită spre clădirea tribunalului atunci cînd trecură 
prin faţa lui, dar se concetră asupra congregatției de bătrîni 
care stăteau pe prispa magazinului de fierărie, de parcă 
nici nu se mişcaseră din loc în ultimele trei decenii, dis- 
cutînd chestiunile zilei şi privind curioşi la străini. 

Toate acele scene erau familiare, dar în nici un caz 
liniştitoare, nu aşa cum şi-ar fi dorit ea. Se simţea cumva 
străină de tot ceea ce vedea, ca şi cum ar fi privit totul 
printr-o fereastră, incapabilă să atingă, să simtă căldura 
oamenilor deşi se afla într-un loc cunoscut. Lacrimile înce- 
puseră să se adune deja undeva îndărătul ochilor, drept 

care Laurel scutură uşor din cap, amintindu- şi cum se 
apărase în fața mătuşii Caroline şi a lui Savannah în sa- 
lon. Ce maldăr de rahat. Era la fel de fragilă ca sticla 
veche şi la fel de slabă ca un pisoi de-abia fătat. 

— Zău că nu mi-e prea foame, murmură, înfigîndu-şi 
degetele în perna îmbrăcată în piele bej a scaunului, ca să 
nu o lase pe sora ei să vadă ce tare îi tremurau mîinile. 

Fără ca măcar să clipească, Savann?h băgă maşina în 
parcarea din faţa micului reştaurant Madame Collette, unul 
din cele zece din oraş. Ocupă două locuri, strecurînd ma- 
şina între un Mercedes şi un vechi Pinto. Opri motorul şi 
scoase cheile din contact, privind-o pe Laurel cu simpatie 
şi milă. 

— Îmi pare rău că am adus vorba. Ultimul lucru pe core 
mi-l doresc este-să te necăjesc, scumpo. Arfi trebuit să-i 
tin naibii gura. Întinse mîna şi dădu o șuviță de păr rebelă 
pe după urechea surorii ei, într-un gest cu totul matern. 
Haide, draga mea, vreau să mergem să mincăm o tartă cu 
rubarbă de la Madame Collette. Ca pe vremuri. 

Laurel încercă să zîmbească şi privi tristă spre clădirea 
gri care se afla la colțul dintre Jackson şi Dumas. Re- 
staurantul lui madame Collette avea vitrine spre stradă şi o 
terasă acoperită care dădea spre golf. Acum părea dăr* 
pănat cu acoperişul de tinichea şi uşile albastre de plasă 
căci era deschis de multe decenii şi numai cei foarte bă- 
trîni dip oraş şi-o mai aminteau pe originala Collette Guil- 
beau, o femeie micuță care mesteca mereu tutun, purta la 
brîu un pistol cu şase gloanțe şi spinteca aligatorii cu un 
cuțit primit cadou de la Teddy Roosevelt, care, se oprise 
acolo o dată ca să mănînce, în drum spre o conferinţă. 

Tarta cu rubarbă la Madam Collette. O tradiţie. Amintiri 
dulci-amărui la fel ca tarta. Laurel se gîndi că ar fi preferat 
să fi rămas pe terasa de la Belle Riviere, în intimitatea 
grădinii, dar inspiră adînc şi-şi desfăcu centura de sigu- 
ranță. 

Savannah o conduse în restuaurant, trecînd pe corido- 
rul dintre mese şi micile separeuri de vinilin roşu, legănîn- 


„„du-şi leneşă şoldurile şi atrăgînd atenţia tuturor masculilor 

prezenţi acolo. Laurel venea încet în urma ei, cu miinile 
băgate în buzunarele pantalonilor scurţi, cu capul în jos, 
cu ochelarii aceia enormi pe vîrful nasului, atrăgînd în egală 
măsura atenţia celor prezenți acolo. 

Aroma de mirodenii şi peşte prăjit era prezentă în atmo- 
sferă, mirosuri pe care. Laurel le asociase întotdeauna cu 
madame Collette. Deasupra, din tavanul de tinichea atîr- 
nau ventilatoare fhari, care se roteau încet, aşa cum o 
făcuseră în ultimii optzeci de an). 

Aceleaşi taburete -roşii cu picioare de crom erau înşi- 
rate de-a lungul tejghelei aşa cum îşi amintea din copilărie, 
la capătul căreia se afla casa de marcat imensă şi mica 
vitrină în care erau expuse tartele. Aceiaşi clienţi vechi 
stăteau la aceleaşi mese cu scaune tocite în jur. 

Ruby Jeffbat stătea în spatele tejghelei, ca întotdea- 
una, verificînd banii adunaţi la prînz, îmbrăcată cu vechea 
uniformă alb cu negru. Era la fel de slabă şi de afurisită, cu 
acelaşi coc îngrijit prins în vîrful capului, şi cu buzele rujate 
într-o nuanţă de roşu aprins. 

Marella Whatley, care părea ceva mai grasă şi mai 
bătrînă decit îşi amintea Laurel, tocmai curăța mesele. Prin 
părul negru, creț şi tuns foarte scurt se vedeau puzderie 
de fire argintii. Un zîmbet cald îi lumină fața atunci cînd 
ridică privirea şi le văzu. + 

— Hei, Marvella, o strigă Savannah, făcindu-i semn cu 
un deget. v 

— Bună, Savannah. Ce mai faci, donş'oară Laurel? Ce 
aţi vrea să vă servesc? 

— Am venit pentru tarta cu rubarbă, o anunță Savan- 
nah, zîmbind ca o pisică în fața castronului cu frişcă. Tartă 
cu rubarbă şi Coca-Cola. 

'De după tejghea, Ruby se uită la Savannah, mai ales 
la fusta foarte scurtă şi la picioarele lungi şi albe, după 
care se strimbă disprețuitoare. Marvella încuviință numai 
din cap. Pe ea n-o mai mira nimic pe lume. 

— Vine imediat, doamnelor. Direct din cuptor. Sigur o 
să mai vreți cîte o porţie. Chiar madame Collette cu mîinile 
ei a făcut tartele astea. 

Masa pe care o alese Savannah se afla chiar în spate, 
pe terasa acoperită de plasă, unde farfuriile murdare şi 
paharele goale arătau că tocmai trecuse aglomerația prîn- 
Zului. Afară, în golf, o barcă din aluminiu şi cu motor tocmai 
trecea printre două pirogi pescăreşti, de abia întoarse din 
mlaştini. în trestiile de pe celălalt mal se auzea ciripit vesel 
de păsări. Laurel inspiră adînc aromele bucătăriei din res- 
taurant amestecate îmbietor cu mirosul apei maronii de 
sub terasă, şi-şi îngădui să se relaxeze. 

Ziua era perfectă, caldă, însorită, cu un cer albastru şi 
vibrant deasupra vegetației luxuriante. Nu avea unde să 
se mai ducă şi nici n-avea altceva de făcut decit să stea 
cît era ziua de lungă şi să-şi clătească ochii cu imaginea 
golfului. 

Existau mulţi oameni care ar fi plătit bucuroşi sume 
însemnate ca să se bucure de un asemenea privilegiu. 

— Eiii biiine, oftă Savannah în timp ce supraveghea 
terasa prin lentilele negre ale ochelarilor de soare. Hei, ia 
te uită, chiar fiul favorit al oraşului e aici în persoană. 

Laurel îşi întoarse capul, spre cealaltă parte a terasei. 
La o masă din colțul îndepărtat era singurul client de acolo, 
un bărbat mare, cu păr blond şi zburlit, de parcă şi-ar fi 
trecut degetele prin el, şi cu o înfăţişare aspră. Probabil că 
avea în jur de cincizeci de ani. Poate că era chiar mai 
bătrîn de atit. Era greu de spus. Avea aerul şi mişcările 
unui atlet, umeri largi, mîini mari, o vitalitate de invidiat 
care sfida virsta. 

Stătea cu nâsul vîrît într-un caiet mare, privind foarte 
concentrat spre el prin ochelarii cu ramă aurie, în timp ce 
scria. ceva de zor. O carafă mare cu ceai la gheaţă fusese 
aşezată la stînga lui, la care putea ajunge cu uşurintă, de 
parcă ar fi intenționat să-şi petreacă ziua acolo şi dorea 
să-şi umple paharul la discreţie cît lucra. Laurel nu-l re- 
cunoscu, aşa că se întoarse spre Savanah cu o privire 
mirată. 

— Conroy Cooper, îi explică Savannah. 

Laurel recunoscu numele imediat. Conroy Cooper, fiul 
unei proeminente familii din oraş, cîştigător al Premiului 

Pulitzer. Crescuse în Golful Breaux, după care se mutase 
la New York şi scrisese mai multe eseuri critice despre 
viața din sud. Laurel nu-l văzuse niciodată în persoană şi 
nici nu-i citise lucrările. Considerase că ştia deja tot ce se 
putea şti despre tradiţiile sudului. 

In schimb, îl ascultase vorbind despre sud la un post 
de radio o dată sau de două ori şi-şi amintea şi acum, nu 
poveştile spuse de el, ci glasul său. Gros, bogat, alinător, 
vocea culturii sudiste de tip vechi. | 

— S-a mutat iar aici cu cîteva luni în urmă, îi explică 
Savannah pe un ton jos, de conspirator. 

Continua să-l fixeze din privire pe Cooper, expresia 
feţei fiindu-i ascunsă de ochelarii aceia de soare. Îşi trecu 
vîrful unui deget de-a lungul paharului de Coca-Cola pe 
care-l adusese Marvella, mişcare care-i amintea lui Laurel 
de modul în care dădea din coadă o pisică la pîndă. 

— Soţia lui suferă de Alzeheimer. A adus-o aici de la 
New York şi a internat-o la sanatoriul St, Joseph. Am auzit 
că şi-a pierdut capul definitiv. 

— Biata femeie! murmură Laurel cu compasiune. 

Savannah pufni dispreţuitoare. 

În cele din urmă sosiră şi tartele, aburinde şi cu în- 
ghețată de vanilie pe deasupra, care se topea şi forma 
băltoace aurii în farfurie. Laurel o mîncă pe a sa cu poftă. 
Savannah răsucea lingurita între degete, neatentă, pînă 
cînd toată înghețata reveni la starea lichidă de dinainte, iar 
tarta se transformă într-o moviliţă rozalie cu crustă umedă. 

— S-a întîmplat ceva? 

Savannah tresări auzind glasul lui Laurel şi, cu greu- 
tate, îşi desprinse privirea din direcţia lui Cooper, care 
continua să scrie concentrat. 

— Ce? 

— Văd că nu-ţi măniînci tarta. S-a întîmplat ceva? 

Savannah zîmbi vinovată. 

— Absolut nimic. Dar apetitul meu nu mai e ce a fost 
cîndva. 

— Mă rog... Laurel mai aruncă o privire spre Cooper 
care continua să scrie cu furie. Mă gindeam să dau o fugă 

peste drum, la magazinul de fierărie. Mătuşa Caroline are 
mare nevoie de un furtun nou pentru grădină. Nu vrei să 
vii şi tu? 

— Nu, nu, răspunse Savannah grăbită. Du-te tu. Ne 
vedem la maşină. O s-o pun pe madame Collette să împa- 
cheteze o tartă mare ca s-o avem la cină. 

Savannah luă ð gură de tară’ fleşcăită şi o privi pe 
Laurel ieşind din restaurant şi lăsînd-o- singură cu bărbatul 
care-i furase inima fără nici cel mai mic efort şi părea decis 
să i-o sfişie. 

Mînia o cuprinse într-un val de căldură, împingînd-o 
spre nesăbuinţă. Voia ca el să se uite la ea. Voia ca şi el 
să simtă acelaşi gen de foame pe care o simţea ea atunci: 
cînd îl privea, cînd se gindea la persoana lui. Voia să vadă 
aceeaşi dorință arzătoare în ochii lui. Dar el continua să 
stea şi să scrie, fără s-o bage în seamă, de parcă nu ar fi 
fost mai importantă decît o masă sau un scaun. 

Se ridică încet de la masă şi-şi netezi fusta scurtă cu 
mişcări senzuale, sinuoase. Dar Cooper continua să scrie 
absorbit, cu capul plecat, sprîncenele adunate la baza na- 
sului şi maxilarul încordat. 

Fără grabă, străbătu distanța care-i separa, în timp ce 
tocurile-cui păcăneau pe podeaua acoperită de linoleu. Îşi 
aruncă ochelarii de soare pe masă, lîngă carnetul lui, după 
care începu să-şi ridice încet fusta, dînd la iveală coapsele 
albe şi buclele mătăsoase şi frumos parfumate ale părului 
aflat la încheietura lor. 

Cooper sări de pe scaun, scăpînd stiloul şi aproape 
răsturnînd carafa cu ceai. 

— lisuse Christoase, Savannah! Cuvintele ieşiră din. gî- 
tul lui într-o şoaptă răguşită. Privi automat spre uşă, ca să 
se asigure că nu existau martori. 

— Nici o grijă, scumpule, toarse Savannah ca o pisică, 
frecînd materialul fustei peste coapse. Nu mai e nimeni 
aici în afară de noi, adulterinii. 

Cooper se întinse cît putu cu intenţia de a trage fusta 
în jos, dar ea se furişă pînă în capătul mesei şi rămase cu 
spatele la uşă. 

— Îţi place ce vezi, domnule Copper? murmură pe un 
ton dulce ca mierea, în timp ce ochii îi străluceau răută- 
cioşi. Nu e trecut în meniu, dar te las să guşti dacă mă rogi 
frumos. 

Oftînd din greu, Cooper se aşeză la loc şi o privi cum 
punea un genunchi*pe scaunul alăturat. Şocul iniţia! tre- 
cuse, iar calmul său obişnuit revenise. Era în firea lui Sa- 
vannah să şocheze. lar o reacţie exagerată nu ar fi făcut 
altceva decit să o determine să devină încă şi mai scan- 
daloasă, ca un copil obraznic care voia să i se dea atenţie. 
Îşi turnă un pahar cu ceai ştiind prea bine că dacă intra 
cineva peste ei, avea destul timp ca să acționeze, înainte 
să fie prinşi. 

— Poate mai tirziu, răspunse el. Probabil diseară. 

Savannah se strimbă şi-l privi pe sub genele lungi şi 
dese. 

— Nu vreau să aştept atit de mult. 

— Dar vei aştepta. Atunci dragostea va fi încă şi mai 
bună. 

Întinse iar mîna spre ea, încet, degajat, trecîndu-şi de- 
getele peste carnea fină, cu intenţia de a-i trage fusta în 
jos, dar ea i-o prinse şi i-o conduse între coapse. 

- Miîngiie-mă, Coop, îi şopti ea, sprijinindu-se de el, 
apăsindu-şi obrazul de creştetul lui. Işi petrecu braţul pe 
după gitu! lui, înfundîndu-i faţa între sînii ei, în timp ce 
şoldurile i se mişcau automat, ritmic, în jurul mîinii prinse 
între coapse. Te rog, Coop... 

Era fierbinte şi mătăsoasă, tot trupul ei fiind instan- 
taneu gata pentru sex. Se mişca alături de el pradă aban- 
donului. Cooper nu se îndoia că l-ar fi încălecat pe loc 
dacă i-ar fi permis, fără să-şi facă griji dacă ar fi intrat 
cineva peste ei. Gindul îl tenta, mai ales că dorinţa îi întu- 
neca mintea tot mai mult. Dar nu intenționa să se lase 
ispitit. 

Se gindi că poate era singurul lucru care-l deosebea 
de liota de bărbaţi care căzuseră sub vraja lui Savannah, 
„faptul că reuşea să-şi păstreze rațiunea în fața sexualității 
ei copleşitoare, în loc să se piardă imediat. 

- Te rog, Coop, şopti Savannah. Îi linse delicat ure- 
chea cu virful limbii în timp ce gifiia uşor, iar dorinţa i se: 
adunase toată în josul pîntecului. 

Plăcerea se învîrtea prin trupul ei ca vîntul din deşert, 
încingîndu-i pielea. Voia să-şi rupă bluza ca să-i simtă 
gura umedă, avidă pe sîni. Voia să-i simtă mădularul tare 
în interiorul ei şi să o ia razna de atita plăcere. Voia... 
voia... voia... 

Dar el îşi retrase mîna, se ridică şi se eliberă de braţul 
ei, iar acea dorinţă se transformă pe loc într-un bulgăre de 
frustrare. 

— Eşti un nemernic, îi zise furioasă, lăsîndu-şi fusta în 
jos şi aranjîndu-şi bluza. O şuviță lungă de păr îi atirna 
peste chipul transpirat. O dădu automat după ureche. 

Cooper îşi scoase ochelarii de pe nas.şi începu să le 
şteargă lentilele cu o batistă albă, încet şi metodic. O pri- 
vea cu ochii albaştri ca safirul pe sub sprîncenele groase, 
cu un calm imperturbabil. 

— Sînt un nemernic pentru că nu vreau să fac amor cu 
tine într-un loc public? 

Savannah alungă lacrimile, furioasă că el continua să 
aibă puterea de a o face să se ruşineze. 

— Nici n-ai vrut să te uiţi la mine! Nici măcar să mă 
saluti civilizat n-ai binevoit! 

— Eram foarte concentrat, îi răspunse el calm. 

Cooper îşi puse ochelarii pe nas, apoi o privi şi-i zimbi, 
aproape ca un băiețel, deşi împlinise cincizeci şi opt de 
ani, 

- N-am nici o scuză ca bărbat dacă munca mea m-a 
acaparat atit de mult încît am ratat intrarea ta, Savannah. 

intinse mîna şi îi mîngiie obrazul cu o tandrete infinită. 

— Mă ierti? 

Să-l ia naiba, sigur că-l va ierta. Glasul acela bine 
modulat şi gros o învăluia deja ca o mătase fină. Ar fi putut 
să se cuibărească lîngă el şi să-i asculte vocea vreme de 
o sută de ani, bucuroasă că-i era aproape. Suspină şi îşi 
feri privirea. 

— La ce lucrezi acum? La o nuvelă? 

Coop luă carnetul înainte să apuce ea să-l prindă şi-l 
închise, după care zîmbi forțat, zicîndu-i. 

— Nu, scumpa mea, ştii foarte bine că nu las pe nimeni 
să-mi citească lucrările. La naiba, nici măcar pe. agentul 
meu nu-l las să citească, decît atunci cînd e totul gata. 

— E ceva despre mine? se înfurie Savannah din nou 
sau despre lady Astor? continuă cu aceeaşi furie oarbă. 

incepu să se plimbe nervoasă pe lîngă plasă, fără să-i 
pese de privirile admirative ale turiştilor din vaporaşul de 
agrement care se îndreptau spre sauna care era mlaştina 
în timpul amiezii. 

— Lady Astor Cooper, mirii nemulțumită, cu mîinile în 
şolduri. Sfinta patroană a soților martirizați. 

— Mai bine mă martirizez căsniciei mele decit penisu- 
lui. ~ 

— Sugerezi cumva că asta este ce fac eu? întrebă 
supărată. Mă martirizez pe altarul sexului? 

Cooper oftă, dar nu comentă. Intraseră pe un teren 
periculos. Avea propriile lui teorii despre motivele sexuale 
ale lui Savannah, dar nu merita să i le împărtăşească. Şi-o 
putea imagina foarte uşor făcînd o criză de isterie şi izbuc- 
nind cu toată forța. In plus, nu avea nici cea mai mică 
dorință s-o rănească. În pofida tuturor cusururilor ei, el se 
îndrăgostise de ea. O iubea fără speranţă. 

— Ei bine, domnule Cooper, am nişte veşti pentru tine, 
îi zise deodată, aplecindu-se spre el cu gura frumoasă 
strimbată de amărăciune. Mă regulez pentru că-mi place, 
iar dacă tu nu vrei, atunci o să găsesc pe cineva care să 
nu mai facă atîtea mofturi. 

Cooper o prinse de brațe şi o tinu aptoape de el, în 
timp ce respiraţia ei fierbinte îi aburea ochelarii. Se simțea 
cuprins de o mare tristete. 

— Singură îţi faci zile amare, Savannah, murmură în 
cele din urmă. 

Ea-se cutremură încercînd să alunge acel adevăr. 

Coop vedea prin ea ca prin sticlă, naiba să-l ia. Privind-o 
în ochi, Cooper îşi dădu seama că nimerise un punct sen- 
sibil. 

Ea însă se eliberă din strînsoarea lui şi-şi recuperă 
ochelarii de soare de pe masă. 

— Păstrează-ţi asemenea intuiții pentru muncă, Coop, îi 
zise ea cu răutate. Pentru că numai atunci cînd lucrezi 
trăieşti şi tu cu adevărat. Işi puse ochelarii de soare pe 
nas, îi zimbi răuvoitoare şi-i mai zise: O zi bună în con- 
tinuare, domnule Cooper. 

leşi de la Madame Collette ca o furtună, lăsînd în urmă 
o undă de Obsession, fără să se mai sinchisească să 
achite nota de plată. Ruby Jeffcoat ştia cine era, cățeaua 
slăbănoagă şi uscată. 

Va pune totul în contul ei şi le va spune tuturor ce tirfă 
neruşinată era Savannah Chandler, ieşind în oraş cu o 
fustă care de abia-i acoperea fundul şi fără sutien care să-i 
susţină sînii enormi. 

Laurel se rdică de pe capota maşinii atunci cînd o văzu 
pe Savannah venind grăbită prin parcare, cu o expresie 
îndirjită pe față şi fără tarta promisă pentru cină în mînă. 
Părea foarte furioasă, iar Laurel avea o bănuială care-i 
spunea că miînia nu era legată de angajaţii restaurantului, 
ci de unul dintre clienţii de acolo. De Conroy Cooper. Care 
era destul de bătrîn ca să le fie tată. Şi pe deasupra căsă- 
torit. 

Of, Savannah... 

— Hai să plecăm naibii de aici, izbucni Savannah, după 
ce-şi aruncă geanta mare pe bancheta din spate. Des- 
chise portiera, se urcă la volan şi porni motorul. 

Laurel de abia avu timp să urce în maşină înainte ca 
aceasta să iasă în trombă din parcare. 

Cum intrară pe Dumas, Savannah apăsă pedala acce- 
leraţiei cu putere şi maşina numai că nu săltă pe drum, 
lăsînd în urmă o diră întunecată. 

— Unde mergem? întrebă Laurel încercînd să pară de- 
gajată, deşi era nevoită să ţipe ca să se facă auzită. 

- La Frenchie's, răspunse Savannah, desfăcîndu-şi pă- 
rul din agrafe. Am nevoie de o'băutură pe cinste. 

Laurel îşi prinse centura de siguranţă şi se abținu să 
spună ceva despre tárta promisă pentru seara aceea, în- 


70 


cercînd în acelaşi timp să nu se mai gîndească la Jack 
Boudreaux. 


— lisus ne salvează! 

— lisus trăieşte! 

— lisuse Christoase, rosti Savannah, oprindu-se ca trăs- 
nită în mijlocul drumului, cu o mînă în şold, privind nedu- 
merită la scena din fața lui Frenchie's. 

Clienţii obişnuiţi se adunaseră cu toții în mica galerie a 
restaurantului, privind nedumeriţi la duzina de protestatari 
din faţa barului, care purtau pancarte cu sloganuri de ge- 
nul: „Închideţi Frenchie's. Puneţi capăt păcatelor." Protes- 
tatarii se adunaseră chiar la baza scărilor, făcînd spectacol 
în fața unei camere de filmat de la un post de televiziune 
din Lafayette, strigîndu-şi sloganurile cu vehemenţă, cău- 
tind să acopere muzica pop care se revărsa din difuzoa- 
rele de la bar. 

În mijlocul furioşilor se afla conducătorul spiritual, reve- 
rendul Jimmy Lee Baldwin, strălucitor într-un costum alb 
de vară, scos parcă dintr-un catalog de modă. Dinții albi, 
strălucitori, probabil implanturi în valoare de mii de dolari, 
luceau în soare în timp ce bunul reverend vorbea cu re- 
porterul care folosise destul fixativ cît să producă propria 
sa gaură în stratul de ozon. 

Jimmy Lee era un bărbat chipeş, de aproape un metru 
şi nouăzeci de centimetri, cu un corp care mai demult 
fusese subțire şi atletic, dar care, de-a lungul anilor, îşi 
pierduse suplețea şi elasticitatea muşchilor. Purta părul 
lung dat peste cap astfel încît toată atenţia celor din jur să 
se îndrepte asupra ochilor frumoşi, de culoarea ambrei, şi 
asupra danturii fără cusur. 

Deşi nu trecuse de treizeci şi opt de ani, avea riduri în 

jurul ochilor şi a gurii, care vădea o anumită slăbiciune. 
între dinţii perfecţi, dar falşi, şi bronzul la fel de fals, obținut 
fără îndoială la o lampă cu ultraviolete, Jimmy Lee era 
prea artificial pentru a mai putea fi considerat frumos. Deşi 
nimeni nu l-ar fi putut convinge de contrariu. 

— Cine e ăsta? întrebă Laurel, împingindu-şi ochelarii 
în sus pe nas. Vederea dubiţei albe a postului de televizi- 
une o făcuse să se simtă nervoasă. „Teama iraţională că o 
descoperiseră aici îi ardea mintea, dar o alungă cu hotă- 
rîre, ajutindu-se de spiritul ei practic. Nu mai reprezenta de 
acum o ştire fierbinte. 

— Reverendul Jimmy Lee Baldwin. Salvatorul sufletelor 
pierdute, cel care oferă toate darurile cereşti, conducătorul 
Bisericii Adevărata Cale. 

— N-am auzit niciodată de aşa ceva. 

— Nu. Bănuiesc că Georgia are proprii ei țicniți religioşi. 
Reverendul nostru a apărut aici cu vreo şase luni în urmă 
şi a început să-şi adune turma. De acum are o emisiune 
numai a lui la un nou post local de televiziune prin cablu 
din Lafayette. Crede că va ajunge o mare vedetă a tele- 
evanghelismului. L 

Savannah scoase o ţigară din poşetă şi o aprinse, tră- 
gînd cu sete din ea în timp ce-l privea pe Jimmy Lee. 
Acesta era în centrul atenţiei şi se comporta ca un nebun, 
gesticulind mult şi vorbind fără şir despre păcatele se- 
menilor săi. i 

— Haide, scumpo, îi zise, sufiînd fumul. Am mare ne- 
voie de ceva de băut. 

Laurel se îndreptă imediat spre uşa laterală, nedorind 
să atragă atenţia asupra ei, dar Savannah se îndreptă 
glonț spre grupul de credincioşi, legănîndu-şi coapsele şi 
şoldurile elegante. Işi aruncă părul lung şi cîrlionțat pe 
spate, lăsîndu-l să fluture în vînt. Părea reclama vie a 
sexului nebunesc. Laurel îşi înăbuşi în geamăt şi se luă 
după ea. Savannah atrăsese întotdeauna necazurile ca un 
magnet, iar acum se îndrepta spre un bucluc cit casa de 
mare, cu un zîmbet provocator pe buze. 

Apropierea ei nu trecu neobservată. Aproape imediat 

se auzi un cor de strigăte şi fiuierături admirative dinspre 
galeria plină de clienţi. Din grupul care protesta, reporterul 
o observă primul. intoarse capul după ea, deşi ținea micro- 
fonul în faţa reverendului. Îi dădu un cot cameramanului, 
care întoarse imediat obiectivul în direcţia ei. Reverendul 
Baldwin se întrerupse chiar în mijlocul tiradei sale, deran- 
jat că momentul său de glorie fusese curmat atît de brusc. 
Işi reveni însă foarte repede şi încercă să întoarcă situaţia 
în favoarea sa. 

— Soră, soră, vino să te mîntuim! strigă dramatic, întin- 
zînd mîinile spre Savannah, în timp ce Laurel se întreba 
cu cinism de ce oamenii înghiţeau asemenea şarlatanie. 
Lasă-l pe lisus Cristos să-ţi potolească setea. 

Savannah se opri la jumătate de metru în fața predica- 
torului, puse o mînă pe şold şi îi suflă fumul în față. 

— Scumpule, dacă El apare chiar acum cu un pahar 
mare de gin sau whisky, l-aş lăsa bucuroasă să-mi. po- 
tolească setea. Pînă atunci însă, Frenchie's îmi oferă tot 
ce am nevoie. 

Suflă un sărut spre camera de filmat în urletele gloatei 
de la bar, după care. porni mai departe, în timp ce protes- 
tatarii se dădeau la o parte din drumul ei, despărțindu-se 
precum Marea Roşie. Laurel se străduia să țină pasul cu 
sora ei, înainte ca nebunii fanatici să-şi strîngă rîndurile în 
jurul liderului lor, dar Baldwin o prinse de braţ. 

— Intoarce-ţi fața spre Dumnezeu, femeie. Găseşte Ade- 
vărata Cale, Lasă-l pe Domnul nostru să-ţi potolească se- 
tea din suflet cu convingere şi bunătate! 

Laurel îşi ridică privirea spre el, încruntindu-se supă- 
rată. Nu avea nici un fel de răbdare cu oamenii de felul lui 
Jimmy Lee. Din punctul ei de vedere, tele-evangheliştii 
erau undeva sub-vînzătorii de maşini uzate, luînd cu japca 
fondurile limitate ale celor bătrîni sau ale celor mai slabi de 
înger, vînzîndu-le genul de miîntuire pe care Domnul o 
oferea pe gratis în Biblie. Nu venise acolo cu gîndul unei 
dispute. ` 
_ De fapt, ar fi dat orice să fi putut trece neobservată. 
Insă nu avea de gind să se lase folosită pe post de pion. 

Inspiră adînc şi simţi focul din măruntaie, focul care pre- 
ceda o luptă pe cinste. 

— Am propriile mele convingeri, domnule Baldwin, rosti 
tare, în timp ce reverendul o privea de parcă ar fi fost o 
mută care se vindecase printr-un miracol. Nu se aşteptase 
ca ea să i se opună şi să-l contreze. Toate mult mai impor- 
tante decit vînzarea unor băuturi alcoolice perfect legale 
într-un local cu licență. 

— Susţii păcatul băuturii, sora mea pierdută? Atunci 
Domnul să aibă milă... 

— Dacă nu mă înşel, chiar Cristos a fost cel care a 
transformat apa în vin la nunta din Cana. Evanghelia după 
loan, capitolul doi, versetele de la unu la unsprezece. Bău- 
tura în sine nu e rea, domnule reverend, ci numai actele 
prosteşti comise de cei care abuzează de ea. lar alcoolis- 
mul este o boală, .nu un păcat. Poate că Domnul ar trebui 
să aibă milă de sufletul tău pentru că ai ajuns să sugerezi 
altceva. 

Reverendul îşi dezgoli dinţii albi în direcţia ei, bănuind 
că pe caseta video va părea că-i zimbeşte, iar degetele i 
se strinseră mai abitir pe braţul ei, telegrafiindu-i astfel cît 
era de furios. 

— Am venit ca soldat al lui Dumnezeu în războiul pentru 
a salva sufletelor oamenilor. Cîmpul meu de luptă abundă 
în nedreptăţi şi păcate, iar slăbiciunile sînt exploatate pen- 
tru cîştiguri pecuniare. 

— Dacă eşti atit de interesat de salvarea sufletelor, atunci 
poate că ar fi mai bine dacă ai lua mîna de pe mine, îi zise 
Laurel, eliberîndu-se din strinsoarea lui. Cit despre” ex- 
ploatarea slăbiciunilor omeneşti pentru cîştiguri pecuniare, 
pe mine mă interesează mai mult cererile băneşti lansate 
permanent de tele-evangheliştii ca tine. Mă întreb ce pă- 
rere are Domnul despre această afacere extrem de profi- 
tabilă. 

Clienţii barului începură s-o ovaţioneze, iar reverendul 
roşi. Gura i se strînse, iar ochii de culoarea ambrei, care 
cu citeva clipe în urmă sclipiseră fanatici, se întunecară 
amenințători. Se îndepărtă cu un pas de ea, admiţind în- 

frîingerea, aşa cum considera Laurel. După ce-i mai aruncă 
o privire aspră, Laurel se întoarse, dind să urce scara, dar 
se trezi încolţită de reporter şi de cameramanul care aprin- 
sese şi un minireflector puternic. 

— Domnişoară, Doug Matthews, de la KFET-TV, ne 
puteţi spune care este numele dumneavoastră? 

Laurel îşi aminti pe dată cum fusese hărţuită şi cu alte 
ocazii de reporteri. Întrebările lor, remarcile răutăcivase, 
acuzaţiile, toate aruncate în direcţia ei ca nişte săgeți otră- 
vitoare. 

— Nu, murmură ea, luptind cu panica. Nu, vă rog să mă 
lăsaţi în pace. 

Savannah cobori deodată din bar şi întoarse obiectivul 
camerei de filmat în altă parte. 

— Las-o pe surioara mea în pace, scumpule, rosti ame- 
nințătoare, privind spre reporter, pentru că altfel iau-micro- 
fonul pe care-l ţii în mînă şi ţi-l bag drept în fundul ăla mic 
şi frumuşel. 

Imediat clienţii barului începură s-o aplaude şi s-o ova- 
ționeze încîntaţi de spectacolul oferit de cele două surori 
Chandler. Gloata credincioşilor se manifestă mai simplu, 
prin mici suspine îngrozite. Cele două surori fură lăsate în 
pace şi intrară cu capul sus în bar. Jimmy Lee se înde- 
părtă de mulţime, tîrîndu-l şi pe Doug Mathews după el. 

— Să nu care cumva să difuzezi prostiile astea pe post, 
tai toate secvențele cu afurisita aia, mirii furios, încrun- 
tîndu-se la reporterul care, avind statura unui jocheu, se 
îngălbenise precum ceara de spaimă. 

Doug Mathews încercă să-şi recapete demnitatea şi 
făcu apel la integritatea sa profesională, trecîndu-şi o mînă 
prin părul blond. 

— Dar astea sînt ştiri, Jimmy. 

— La fel şi gustul tău pentru tineri drăguţi. Aruncă o. 
privire spre turma de credincioşi care se înprăştiase prin 
parcare. Dă-le naibii de ştiri. Asta ar fi trebuit să-mi lan- 
seze campania împotriva păcatului. N-am de gînd să mă 
las doborit de o femeie cu ochelari şi limbă ascuţită. Să iei 
caseta şi s-o montezi astfel, încît să par chiar lisus Chris- 

tos certînd-o pe Maria Magdalena. Îl pocni pe reporter 
peste piept, încruntîndu-se cu ferocitate. Ai priceput, Dou- 
gie? 

Matthews se strimbă de durere; îşi frecă pieptul şi-şi 
îndreptă cravata. 

— Mda, am priceput. Mă întreb cine e tipa. Pentru că în 
mod sigur ţi-a luat maul de cum a deschis gura. 

Jimmy Lee îşi frecă bărbia cu palma şi privi îngîndurat 
spre uşa de plasă pe care intraseră cele două femei. 

— Soră, murmură, în timp ce rotițele din mintea sa prin- 
seră să se învirtească mai repede. Sora lui Savannah 
Chandler. Deodată se însenină la față şi un plan necurat îi 
răsări în minte. Laurel Chandler. 


— Bietul Jimmy Lee, rosti Savannah fără nici o urmă de 
simpatie, imediat ce intrară în interiorul răcoros şi întune- 
cat al barului. El încearcă numai să scape oraşul de impuri- 
tăţi, imoralităţi şi de comportamentul aberant. 

Işi tăsă ochelarii în jos pe nas şi-i zîmbi complice lui 
Laurel. lar eu ştiu cel mai bine, pentru că am sărit cu el în 
pat. 

— Savannah! 

— Haide, scumpo, nu e cazul să te arăţi aşa de scan- 
dalizată. Chicoti şi căută din privire o masă pentru ele. Şi 
predicatorii au mîncărime între picioare. Şi dă-mi voie să-ţi 
spun că lui Jimmy Lee îi place să fie scărpinat într-un mod 
absolut neconvențional... 

Se aşeză la o masă, simțindu-se ceva mai bine. Coop 
reuşise s-o zguduie, ceea ce îi displăcea profund. Faptul 
că-şi bătuse joc de Jimmy Lee o mai ajutase puţin, dar nu 
compensa cu totul scena de la Madame Collette. Acum, 
cînd o şocase pe Laurel, se simțea mult mai bine, răzbu- 
nată. Laurel care-era o fată aşa de bună. Laurel, cetăţea- 
nul model. Laurel, copila de aur. 

Îi făcea bine să primească cîte un şoc din cînd în cînd. 
Trebuia să vadă şi ea cum trăiau ceilalți oameni. Gloata 
din bar le întîmpinase ca pe nişte eroine victorioase, sa- 
lutîndu-le în gura mare şi ridicînd paharele în cinstea lor. 

Savânnah se simţea importantă. Acela era terenul ei. Ace- 
ştia erau oamenii ei, spre marea disperare a lui Ross şi 
Vivian. Aici cel puţin era apreciată. Zimbi triumfătoare şi le 
făcu tuturor semn cu mîna, ca o regină a frumuseții. 

— Hei, Savannah! o strigă Ronnmie Peltier de la masa 
de biliard, unde se postase sprijinit în tac. Ce limbă ascuţită 
ai, măi fată. l 

— Mi s-a mai zis, scumpule, rosti tărăgănat şi sugestiv. 

Bărbatul zimbi şi îşi schimbă greutatea de pe un picior 
pe celălalt. 

— Nu zău? Ce-ar fi să vii aici, jolie fille, ca să-mi de- 
monstrezi pe'viu? ` 

Savannah îşi lăsă capul pe spate şi rîse mulțumită, 
cercetîndu-l cu grijă din privire. Ronnie era mare acolo 
unde conta şi părea un tip drăguţ. Conroy Cooper putea 
să se mai ducă şi naibii. Ea una tocmai îşi găsise un 
băieţel cajun cu care să se joace. 

Leonce Comeau'se întoarse pe taburetul de la bar şi-i 
mîngiie spatele atunci cînd trecu pe lingă el. 

— Hei, Savannah, chiar nu vrei să te măriţi cu mine? 
Ştii că nu pot trăi fără tine! 

Ea îi aruncă o privire vicleană peste umăr, cutremurîn- 
du-se la vederea cicatricei care-i brăzda chipul. 

— Auzi, Leonce, dacă nu poţi să trăieşti fără mine, cum 
se face că nu eşti deja mort? 

— liiinaaaa! strigă el, cu mîinile puse în dreptul inimii şi 
cu un zîmbet larg pe chipul bărbos. Căţea-fără inimă ce 
eşti! 

Laurel privea la scena din faţa ei cu inima strînsă de 
amărăciune. Se simţea sfişiată cînd vedea această latură 
a surorii ei, seducătoarea, tirfa oraşului. Savannah avea 
atit de multe de oferit lumii în afară de pofta ei sexuală. 
Sau avusese, mai demult. Cindva fusese plină de promisi- 
uni, de speranţă, ochii îi străluceau la gîndul a ceea ce-i 
putea oferi viaţa. Mai demult... 

— Vrei o scobitoare, "tite chatte? 

Vocea aceea era greu de confundat. Whisky şi fum, şi 
o scurtă viziune a unui pat cu aşternut de satin negru. 

Corpul lui Laurel răspunse imediat şi automat la. timbrul 
acelui glas, deşi cuvintele pronunţate nu aveau nici o legă- 
tură cu reacția ei. Jack ar fi putut spune orice cu glasul 
acela minunat, iar reacţia ei ar fi fost aceeaşi, un fulger de 
lumină şi căldură, incapacitatea de a' mai respira normal. 
Simti răsuflarea lui caldă pe obraz şi sări ca arsă, bleste- 
mîndu-se din cauza asta. 

— De ce mi-aş dori o scobitoare? întrebă indignată, 
sigură că el voia să-şi bată joc de ea. 

Jack zîmbi văzînd furia care-i sticlea în ochii albaştri. 
Era o mare înbunătăţire fată de tristețea înscrisă pe chipul 
ei cu cîteva momente înainte. Pentru o clipă semănase cu 
un copil pierdut, iar impactul pe care-l avusese asupra lui 
fusese considerabil. Nu pentru că i-ar fi păsat cumva de 
ea, se asigură el pentru a mia oară. Domnişoara Laurel 
Chandler nu era deloc genul lui de femeie. Lui îi plăceau 
fetele de viaţă, care voiau doar să se distreze. Citeva 
hohote de ris, o luptă sănătoasă pe salteaua patului şi nici 
un fel de obligaţii după aceea. Laurel Chandler era însă un 
cu totul alt soi de pisică, dovadă felul în care-l doborise cu 
trei vorbe bine ţintite şi de bun-simţ pe Jimmy Lee Bald- 
win. 

— Ca să-ți scoţi rămăşiţele lui Jimmy Lee dintre dinti, 
scumpete, îi răspunse el. Pentru că este limpede ca bună 
ziua că l-ai mestecat în văzul tuturor şi apoi l-ai scuipat. 
Adu-mi aminte să nu mă mai iau în gură cu tine. 

Laurel se încruntă, părînd de-a dreptul adorabilă în 
spatele ochelarilor de şcolăriță. 

- Deja ne-am luat în gură, domnule Boudreaux. 

— Atunci ce-ar fi dacă ţi-aş face cinste cu ceva de băut 
ca să ne împăcăm, îngeraşule? sugeră el zimbind şi aple- 
cîndu-se mai mult decît ar fi fost nevoie ca să-i vadă mab 
bine fața. Laurel se încruntase şi mai tare, dar continua 
să-şi apere teritoriul. 

— Aş prefera să fiu lăsată singură, mulțumesc foarte 
mult, răspunse Laurel, ferindu-se de ochii aceia întunecaţi 
care-i mai străpunseseră o dată toate barierele de apă- 
rare. Îşi fixă privirea asupra unei gropițe şi încercă din 

răsputeri să-i ignore acel aer sexy arogant. 

— Atunci n-ai venit în locul cel mai potrivit pentru a 
medita în linişte, dulceaţă. 

O cuprinse cu un braţ pe după umeri şi începu s-o 
conducă spre bar, ignorindu-i complet dorința exprimată 
cu numai două secunde înainte. Laurel încercă să rămînă 
cît mai țeapănă şi să i se opună, căutînd să se încontreze 
ispitei de a se cuibări alături de bărbatul acela. 

Se uită la el dintr-o parte, pentru a înțelege acel imbold 
inexpilicabil. Avea pe cap o şapcă neagră, destul de mototo- 
lită, cu emblema „100% Coonass“ în fir albastru. Un cercel 
mic, cu rubin, îi strălucea în urechea stingă. 

Cămaşa hawaiană cu desene în culori țipătoare era 
complet descheiată dînd la iveală pieptul larg, bronzat şi 
musculos, cu o fulguială de păr negru şi stomacul tare ca 
piatra. 

in jurul buricului se vedea o linie de păr mătăsos care 
dispărea în dosul blugilor roşi, cu talie joasă, formînd un 
semn de întrebare ca un fel de semnal pentru femeile 
curioase de a descoperi teritoriul ascuns de dedesubt. 

Ceva cald şi interzis se zbătea în josul pîntecului ei, 
aşa că Laurel îşi mută privirea de la el, şi-şi ridică ochelarii 
pe nas încercînd să-şi ascundă roşeaţa din obraji. 

Nu e deloc genul meu de bărbat, îşi zise cu hotărire. 

Nu era genul de bărbat pe care l-ar fi lăsat s-o atingă. De 
fapt, nu era genul de persoană pe care s-o cunoască per- 
sonal. Avea un soi de aură de cotoi, pe jumătate sălbatic, 
periculos, capabil să se ia la bătaie cu orice rival şi emana 
un farmec de necontestat. Dar se lăsă condusă de el spre 
bar numai pentru că nu voia s-o vadă pe Savannah cum îi 
seducea pe bărbaţii aflaţi la mesele de biliard. 
» — Că tot vorbeam de dispute, îi zise el deodată, cu 
ochii aprinşi de maliţie. Ce e negru cu maro şi arată bine 
pe un avocat? Laurel se încruntă spre el, dar Jack con- 
tinua să zîmbească. Un doberman. 

Rîsul lui era răguşit şi sexy, iar Laurel avu sentimentul 
că nişte miini invizibile tocmai îi trecuseră alene peste trup. 
Însă ea strînse din dinţi în faţa unei astfel de reacţii ne- 

aşteptate, mustrîndu-şi corpul pentru că era incapabil să 
judece caracterul acelui om. 

— Hei, Ovide! strigă Jack. Ce-ai zice de un pahar cu 
ceva bun pentru mica noastră tigroaică? 

Laurel roşi din nou, dar se cocoţă pe unul dintre tabu- 
retele înalte de la bar, sperînd că cel puțin aşa avea să 
scape de atingerile lui Jack Boudreaux. Însă se înşelase. 
Cum se instală şi el, o cuprinse deodată cu brațul pe după 
talie, într-un gest posesiv. Mai rău, acum erau la acelaşi 
nivel, iar el se tot apleca spre ea ca să-i şoptească tot felul 
de nimicuri la ureche. 

— Ăsta e Ovide, rosti la un moment dat, şoptindu-i la 
ureche, de parcă ar fi încercat s-o seducă. Scoase din 
buzunarul de la piept o ţigară pe care şi-o atirnă. între 
buze... Frenchie Delahoussaye. Omul căruia i-ai luat apă- 
rarea acolo, afară. 

Bărbatul din spatele tejghelei avea în jur de şaizeci şi. 
ceva de ani, era scund şi solid, şi parcă nu avea git. Creş- 
tetul îi era chel şi lucios ca o mingie de biliard, iar mar- 
ginile capului erau împodobite cu păr gri, care creştea în 
tufe dese pe lîngă urechi. 

Un nor de cîrlionţi gri ieşeau din V format de cămaşa 
descheiată, iar buza de sus îi era acoperită de o mustață 
deasă, coborînd peste colțurile gurii. Sprincenele erau atit 
de groase şi de stufoase încît semănau cu două bucăţi de 
oţel lipite pe fruntea lui. Părea să-şi fi păstrat forma umană 
ca printr-un miracol. Se mişca în mod specia! încet; um- 
plînd halbele cu bere det butoi. 

Ca pentru a sublinia mai bine contrastul dintre ei, fe- 
meia care lucra alături se mişca cu viteza luminii, pregătind 
băuturile şi oferind pachete de ţigări, în timp ce muştruluia 
chelnerițele. Era mai tînără decit Ovide, deşi nu cu mult, 
iar chipul ei arăta fiecare zi — trăită din plin — sub forma 
rețelei de riduri din jurul ochilor şi a gurii subțiri, pe care o 
rujase într-o nuanţă de portocaliu deschis, ca să se asor- 
teze probabil cu claia de păr din cap. 

Pielea avea acea nunaţă întunecată specifică fumăto- 
rilor înrăiți. Era întinsă bine peste oasele craniului, sublini- 


80 


ind ochii întunecaţi şi uşor holbaţi, care-i dădeau aerul că 
se mira din orice. În pofida virstei înaintate, corpul îi era 
subţire şi puternic, pus în evidență de blugii strîmţi, mo- 
derni, prin anii '70 şi cămaşa western de un albastru elec- 
tric. Luă două halbe de la Ovide şi trînti una în faţa lui 
Laurel, boscorodindu-l pe acesta fără întrerupere. 

— Ce naiba-i cu tine acu', Ovide? Nu ştii că Jack nu 
vrea bere la halbă? 

Luă de pe raft o sticlă cu gît lung şi-i scoase capacul 
cu o mînă în timp ce cu cealaltă ştergea cu o cîrpă barul 
lucios, gura turindu-i de zor. 

— Bietul Ovide, habar nu are ce să mai facă din cauza 
predicatorului ăla, drăguță. Oftă şi-şi ridică privirea spre 
tavan..Bon Dieu, ce se întîmplă cu lumea asta, dacă unu' 
ca Jimmy Lee vine să facă scandal la uşa tuturor, cînd de 
fapt nici nu e preot adevărat. Mais, c'est fou! Mă doare 
sufletul să văd aşa ceva! 

Se uită cu reproş la Jack, şi-l certă pentru lipsa lui de 
maniere, de parcă bietul de el ar fi putut să scoată o 
vorbă. 

— Aşadar, cher, ai totuşi de gînd să mă prezinţi acestei 
doamne drăguțe sau nu? 

Jack îşi lăsă capul pe spate şi începu să ridă, trăgind-o 
pe Laurel mai aproape. 

— T-Grace, începu, fă cunoştinţă cu domnişoara Laurel 
Chandler. Laurel, ea e T-Grace Delahoussaye, mîna dreaptă 
a lui Frenchie, cea stingă şi purtătoarea lui de cuvînt. 

T-Grate îl pocni cu prosopul umed pe care-l ţinea în 
mînă, chiar dacă atenţia ei se concentrase asupra lui Lau- 
rel. 

— l-ai spus cîteva chestii de buħ-simt idiotului ăla de 
Jimmy Lee, cherie. 

— Don'şoara Chandler este avocat, T-Grace, se băgă 
Jack în vorbă, ceea ce o făcu pe T-Grace să o privească 
pe Laurel cu îndoială, de parcă ar fi venit din spaţiul cos- 
mic. 

Laurel prinse să se foiască neliniştită pe taburet, şi-şi 
netezi bluza. 

- Nu şi în clipa asta. Am venit în oraş doar ca să-mi 
vizitez rudele. 

T-Grace se uita la Laurel cu un ochi critic, apoi rosti: 

— Bietul Ovide e mort de îngrijorare din cauza obsesiei 
acestui predicator. Se întoarse, luă o tavă cu pahare goale 
de la o chelneriţă şi-o aşeză în apropierea chiuvetei de la 
bar. 

Laurel aruncă o privire spre impasibilul Ovide, care 
lucra alături de soţia sa, turnînd băuturile şi apoi aliniind 
paharele pe bar pentru distribuire. Fie că T-Grace era clar- 
văzătoare, fie dispoziţia lui Ovide era mult prea subtilă 
pentru a putea fi observată de ochii unui om normal. 

— l-ai spus cîteva chestii destul de dure predicatorului, 
care l-ar fi putut pune pe gînduri, nu? Alungă o muscă 
rătăcită prin bar cu ajutorul prosopului. Măcar dacă Jimmy 
Lee ar gîndi puţin. insă e mult prea ocupat să vorbească 
toată vremea ca să mai stea să se mai şi gîndească. Deci, 
scumpo, vrei să fii avocata noastră sau nu? o întrebă de-a 
dreptul, privind-o pe Laurel drept în ochi. 

Laurel rămase fără grai, uluiţă de acea întrebare, de 
altfel firească. Dar propunerea în sine era scandaloasă. 
Ea nu era avocat aici, în Golful Breaux. Aici ea nu era 
decît Laurel Chandler. Gîndul că ar fi putut fi şi una şi alta 
nu-i trecuse prin minte. Venise acolo ca să se odihnească, 
să se vindece, nu să se arunce iar în lupta acerbă din 
tribunal. ` 

— A, nu, zise clătinînd din cap. Imi pare rău, doamnă 
Delahoussaye. Am venit aici doar într-o vacanţă. Nu tre- 
buie decît să înaintați o plîngere pentru încălcarea pro- 
prietăţii. Dacă credeţi că aveţi nevoie de ajutor, sînt sigură 
că există destui avocaţi în oraş care s-ar bucura să vă 
reprezinte. 

T-Grace strîimbă din nas, privind cu duritate la Jack. 

— Mai puţini decit ai crede. 

El.se încruntă spre ea, luă ţigara neaprinsă dintre buze 
şi gesticulă cu ea. 

— Ţi-am mai spus, T-Grace, că nu aş putea nici dacă 
aş vrea. În afară de asta n-ai nevoie de nici. un avocat. 

Jimmy Lee e o belea, ca un ţînţar sau ca o muscă. Ignoră-l 
şi pînă la urmă o să plece.. 

Femeia se întoarse să-l privească cu duritate, părînd 
dintr-o dată bătrînă şi la fel de scorțoasă ca o cizmă ve- 
che. 

— Necazurile nu dispar pur şi simplu, cher. Ştii treaba 
asta la fel de bine ca şi mine, nu? 

Laurel îi privea pe cei doi cu mare interes. Zîmbetul de 
puştan al lui Jack dispăruse, lăsînd în loc aceeaşi expresie 
serioasă şi dură pe care o mai văzuse şi cu o seară îna- 
inte. O expresie care-i spunea lui T-Grace să-l-lase în 
pace şi de care toți bărbații ar fi ținut seama. T-Grace 
dădu din umeri şi-i întoarse spatele. Se uită în schimb la 
Laurel în vreme ce lua nişte sticle din frigiderul mare şi le 
școtea capacele. 

— De ce naiba porţi ochelarii ăia mari, scumpo? Ai vrut 
cumva să te deghizezi? 

Continuă să facă alte zece lucruri deodată înainte ca 
Laure! să fi avut ocazia să-i răspundă. Laurel însă îşi ridică 
ochelarii mai bine pe nas şi.se încruntă. 

— Nu e mare lucru cu deghizarea asta a ta, îngeraşule, 
îi zise Jack. 

— Nu, în comparaţie cu a ta, i-o întoarse Laurel. Cea 
mai bună apărare era ofensiva. Nu-i plăcea deloc că Jack 
o citea atit de uşor şi nu avea de gind-să stea să-i explice 
motivele ei. De asemenea nu putea să scape ocazia şi să 
nu-i pună şi ea citeva întrebări cu caracter personal. 

— Eu? se miră el. Scutură din cap, trase o duşcă de 
bere, îşi şterse gura cu dosul miinii şi continuă: Eu nu mă 
deghizez în nimic. Ce vezi aia ai, scumpete. 

Ironia îi sclipea iar în ochi, ridicîndu-i colțurile buzelor, 
făcînd să-i apară gropițele în obraji. Se aplecă spre ea şi 
îşi lăsă mîna să-i lunece mai bine pe talia subțirică. Incepu 
s-o necăjească cu degetele prin materialul subțire al că- 
măşii, conturînd cercuri leneşe care declanşară o adevă- 
rată explozie de scîntei în interiorul ei. 

- iti place promisiunea asta, nu? şopti el, apropiindu-se 
şi mai mult de ea, buzele ştergindu-i lobul urechii. Laurel 

se cutremură apoi suspină neauzit atunci cînd mîna lui se 
furişă pe sub marginea cămăşii. _ 

— Nu, rosti ea cu duritate, îndepărtîndu-i mîna. li aruncă 
o privire care îndepărtase bărbaţi de trei ori mai buni ca el, 
dar el îi zîmbi netulburat. Nu încerca să schimbi subiectul. 

- Nici prin cap nu mi-a trecut. Mai ales că tocmai vor- 
beam despre noi. Eu doar încercam să trec de faza asta 
cu vorbitul, îngeraşule. 

— Cînd o îngheţa iadul. 

— Ei bine, bietul diavol va simţi în curînd primele semne 
de frig. 

Laurel ridică o sprînceană, în semn de dispreț, alun- 
gînd ispita de a se simţi amuzată sau chiar flatată de 
atenţia lui. îi 

— Chiar aşa? 

— Absolut, o încredinţă el. 

intenţia lui era limpede. Din nişte motive pe care Laurel 
nu avea de unde să le cunoască sau să şi le imagineze, 
pusese ochii pe ea. Poate pentru că era singura femeie 
din teritoriu cu care nu se culcase încă şi nu o trecuse cu o 
crestătură în lemnul patului. 

Aroganta lui era de-a dreptul uluitoare. Dar mai uimi- 
toare era senzaţia puternică de aţițare pe care cuvintele, 
atingerile şi apropierea lui o conjuraseră în interiorul ei. Nu 
mai simțise niciodată ceva asemănător, nici măcar cu Wes- 
ley, cu care fusese căsătorită. 

Desigur, relația ei cu Wes se bazase pe alte lucruri mai 
importante decit sexul. Sexul fusese pe ultimul plan, cel 
puțin pentru ea. Ceea ce probabil explica de ce reacționa 
atit de puternic fată de Jack Boudreaux, conchise mul- 
tumită. Era numai o chestiune simplă de nevoi fizice ce 
fuseseră ignorate prea multă vreme şi de un bărbat chipeş 
care dorea să îndrepte această stare de lucruri. 

— Gîndeşti prea mult, îngeraşule, îi zise Jack cu repoş, 
punînd iar ţigara între buze. Era la fel de transparentă ca 
sticla şi parcă-i vedea mintea cum lucra de zor la găsirea 
unei scuze logice pentru atracţia fizică care se născuse pe 
neaşteptate între ei. Luă halba şi i-o aşeză mai aproape. 

De ce nu bei puţin? Distrează-te. Relaxează-te şi tu. 

Filozofie de doi bani, cugetă Laurel. Tocmai cînd voia 
să-i spună ce părere avea ea despre acest subiect, se 
trezi cu Savannah în spate, agăţată toată de omul ca- 
vernelor, cel care juca biliard ceva mai devreme. 

— Scumpo, rosti trăgănat, în timp ce mîngiia pieptul 
individului cu podul palmei. Eu şi Ronnie ne-am făcut nişte 
planuri pentru seara asta. 

Vorbea ca şi cum ar fi fost beată, deşi de-abia ajunse- 
seră acolo, Era beată de ațițare. Beată din cauza nevoii 
imperioase de sex. Laurel oftă şi privi în jos, dînd cu ochii 
de piciorul gol al lui Savannah care se plimba de-a lungul 
piciorului gros al lui Ronnie. 

— Cum rămîne cu cina? întrebă posacă. 

— A... o să mîncăm mai tîrziu. Cei doi viitori amanți 
rîseră laolaltă şi apoi se sărutară cu pasiune, arătindu-şi 
limbile îngemănate. Mîna lui Ronnie alunecă de pe talia lui 
Savannah pe fundul frumos bombat, făcînd-o să geamă 
înfundat. ' i 

— Foarte bine, murmură Laurel, întorcîndu-se spre bar 
ca să se uite la halba de bere de care nu se atinsese. Şi 
eu cum naiba ajung acasă? 

— Uite. Poţi să iei maşina mea. Cheile aterizară- pe 
tejghea cu un clincănit zgomotos. Eu fac rost de un alt 
mijloc de transport pînă acasă. 

Alte hohote smintite. Laurel scutură deznădăjduită din 
cap., 

Savannah prinse mişcarea cu coada unui ochi. Alun- 
gînd pentru moment gîndul la Ronnie, întoarse capul ca să 
observe mai bine dezaprobarea surorii ei. 

— Nu strimba din nas pînă cînd nu încerci, îi zise cu 
răutate, uitînd cu t6tul de dragoste, de starea fragilă în 
care era Laurel în acel moment şi de propria ei dorință de 
a o ajuta. In clipa aceea nevoile ei erau cele care contau 
cel mai mult, şi cel mai tare dorea să se vadă mai repede 
dezbrăcată alături de Ronnie, uitînd cu totul de sora mai 
mică, de Conroy Cooper şi de faptul că ar fi vrut să fie 
ceva ce nu era. Las-o naibii, Laurel. De ce nu încerci să te 

distrezi şi tu puţin? Haide Ronnie, scumpule, continuă, dez- 
lipindu-se de el şi prinzîndu-l de mînă, conducîndu-l ca pe 
un armăsar premiant. Hai să mergem. 

Laurel nu se întoarse ca s-o vadă plecînd. Continuă să 
privească la halba cu bere şi la cheile care aveau ca bre- 
loc un mic aligator. Aligatorul în miniatură părea s-o pri- 
vească, cu fălcile deschise şi cu o cizmă minusculă pe 
limba roşie. Se presupunea că era o glumă, dar ei nu-i 
venea deloc a ride. Nu era deloc amuzant cînd ştiai că 
existau oameni care fuseseră înghiţiţi de aligatori sau de 
proprii lor demoni. 

Nivelul zgomotului din bar părea să fi crescut conside- 
rabil, clinchetul paharelor, muzica de la vechiul tonomat, 
glasurile care urlau. Luă cheile şi o porni spre ieşire. Afară, 
protestatarii plecaseră, iar maşina echipei de televiziune 
dispăruse de acolo. Nu se vedea nici urmă de Savannah 
sau de Ronnie Taurul. În golf, cineva tocmai ieşise la pes- 
cuit printre nuferi, pe celălalt mal. Cerul, care mai înainte 
fusese senin, acum era pătat de norii albi aduşi de vintul 
puternic din golf. 

Laurel rămase nemişcată lîngă portiera maşinii, privind 
spre golf, întrebiîndu-se dacă nu cumva făcuse o greşeală 
că se întorsese acolo. Timpul petrecut departe de casă 
aproape îi alungase amintirile despre Savannah şi despre 
dorinţa ei de a se autodistruge. Gîndul la locurile şi chipurile 
familiare cîntărise mai greu decit eventuala redeşteptare a 
vechilor dureri şi sentimente de vinovăţie. 

„ Nu e vina ta, scumpo. 

- Dar nu mi-a făcut nici un rău. _ 

— Tu ai avut noroc, iar eu nu, asta-i tot. In afară de 
asta, nici nu l-aş lăsa să-ți facă vreun rău. Mai întîi l-aş 
omori. 

— Nu e bine să omori. 

— Multe lucruri nu sînt bune. Dar asta nu-i opreşte pe 
oameni să le mai facă.“ 

Işi trecu mîna prin păr şi apoi îşi masă puţin ceafa. Ar fi 
trebuit să stea frumos acasă, pe veranda linişită de la 
Belle Riviere. Poate că ar fi putut s-o convingă şi pe Sa- 

vannah să stea cu ea şi, în clipa asta ar fi fost amîndouă 
acolo, în siguranţă, sorbind din ceaiul rece şi stînd la ta- 
clale. Sau şi mai bine, ar fi acceptat sugestia lui Savannah 
şi ar fi plecat la cumpărături. Orice ar fi fost mai bine decît 
ceea ce se întîmplase. 

Acei „dacă“ se adunaseră unul peste altul alăturîn- 
du-se maldărului din copilărie, ca un coral care formează 
un recif. Straturile de jos erau groase din cauza remuş- 
cărilor şi se întăriseră din cauza sentimentelor de vino- 
văţie. Dacă l-ar fi oprit pe tatăl ei să plece în ziua aceea pe 
cîmp... Dacă ar putea s-o facă pe mama ei să vadă ade- 
vărul... Dacă l-ar putea face pe procurorul genera! să înţe- 
leagă că... Dacă nu ar fi fost aşa de neajutorată, de lipsită 
de putere... 

Işi lăsă capul în jos şi închise ochii pentru o clipă. Cînd 
îi deschise iar, constată că privea fix cele trei pedale ale 
maşinii şi se simţi străbătută de un alt val de neajutorare. 
Nu ştia cum să conducă o maşină cu transmisie standard. 

— Haide, îngeraşule, îi spuse Jack, materializindu-se 
deodată în spatele ei. Laurel se îndepărtă de el, dar nu 
înainte ca Jack să-i fi smuls cheile dintre degetele amor- 
tite. Le aruncă în aer, le pririse cu o mînă şi zîmbi ca un 
pirat. Acum facem o tură. 

Jack sări peste portieră şi se instală pe scaunul şoferu- 
lui, mîinile cu degete lungi şi sensibile mîngiind volanul 
îmbrăcat în piele. Huey, sări peste portiera pasagerului şi 
se instală pe scaunul alăturat, cu capul sus, ochii ciudaţi 
strălucitori, urechile ciulite, gata de aventură. 

Laurel se grăbi să ocolească maşina. 

— Scoate javra asta afurisită din maşina lui Savannah! 
îi ceru lui Jack, deschizînd portiera. Încercă să alunge cfi- 

nele, însă acesta considera că voia să se joace, drept 
pentru care, lovindu-l cu coada lungă pe Jack, începu să 
latre. După aceea întinse o labă mare şi groasă şi o puse 
în palma ei. leşi, javră plină de purici şi fără pic de ma- 
niere! strigă Laurel la el. 

invinsă, Laurel se resemnă să-l dea jos luîndu-l în braţe, 
dar cîinele prinse să se zbată vesel şi apoi s-o lingă pe 
față. . 

— Au! Laurel sări doi paşi în spate încercînd să-şi şteargă 
balele de pe faţă şi se uită urit la Jack. Nu sta acolo ca o 
piatră, dă-mi o mînă de ajutor. 

El dădu din umeri şi zîmbi nevinovat. 

— Nu e cîinele meu. 

În pieptul lui Laurel se plămădi un miriit de tigru, căruia 
îi dădu drumul printre dinţi. Huey o privi mirat, scînci şi sări 
imediat din maşină. Jack rîse încîntat de furia ei, bucuros 
să-i vadă o altă expresie pe chip, decit aceea de copil 
pierdut pe care o avusese cu cîteva clipe înainte, cînd 
privea spre golf. 

O urmase afară din bar, uimit de reacţia pe care o 
avusese față de „întîlnirea“ neașteptată a lui Savannah. 
După modul în care-l făcuse bucăţi pe Jimmy Lee, se 
aşteptase s-o vadă prinzind-o pe sara ei din urmă şi luînd-o 
la rost. Nu crezuse că avea s-o vadă lîngă maşină părînd 
pierdută şi îndurerată ca un copil. 

Nu acesta fusese motivul pentru care ieşise şi-i luase 
cheile din mînă. Işi dorise numai să conducă puţin maşina 
aceea fantastică. Mai ales că renunţase la Porshe-ul său 
după ce murise Evie. Asta pentru că devenise simbolul 
atitudinii care condusese la moartea ei. Nu-i lipsea ma- 
şina, ci mai degrabă acea putere brută, sentimentul că 
avea un motor puternic care-l purta cu viteză cît mai de- 
parte, zburînd practic pe autostradă. Jeepul pe care-l avea 
îl ducea unde voia, dar nu se putea compara cu o maşină 
sport care avea darul să dezlănţuie latura sălbatică a unui 
om. 

Acesta era motivul pentru care smulsese cheile din 
mîna lui Laurel. Nu pentru că ar fi vrut s-o aline în vreun 


88 


fel. La naiba, nici măcar nu era sigur ce problemă avea. Şi 
vorbă să fie, nici nu voia să afle. El unul nu se implica 
niciodată în vieţile altora. Dacă ar fi avut gustul lui Savan- 
nah la bărbaţi, ceea ce cuprindea orice individ cu pantaloni 
şi puţă, atunci ar fi plecat de acolo cu ea. El unul nu dorea 
din partea ei decît puţină distracţie şi ocazia de a studia un 
caracter interesant. Laurel rămăsese locului, privindu-l cu 
duritate şi cu mina mică întinsă. 

— Cheile, domnule Boudreaux. 

El băgase deja cheile în contact şi se uita la micul 
aligator prins de ele. 

— Dar nu ştii să conduci o astfel de maşină, nu, scum- 
pete? 

= Ce te face să spui aşa ceva? 

— Păi, dacă ai fi ştiut, acum ai fi fost de mult plecată. 
Suie sus. Te duc acasă. 

— Nici prin cap nu-mi trece să merg undeva cu tine. 
Dă-mi cheile. Plec acasă pe jos. 

— Atunci te conduc pînă acasă, se încăpățină Jack. 
Scoase cheile din contact şi le băgă în buzunarul pantalo- 
nilor, după care coborî din maşină. Doamnele drăguţe nu 
ar trebui să se plimbe noaptea pe aici, mai ales acum, îi 
zise, privind-o îngrijorat, deşi n-ar fi admis acest lucru în 
ruptul capului. Dar te previn de pe acum, scumpete, Sa- 
vannah n-o să fie prea încîntată că i-ai lăsat maşinuţa în 
parcarea de la Frenchie's. Nu cred că pină miine va mai 
rămîne mare lucru din ea. 

Laurel oftă şi-şi cîntări opţiunile. Putea merge acasă cu 
maşina însoțit de Jack Boudreaux sau putea merge pe jos 
pînă acasă, în compania lui... În orăşel nu existau taxime- 
tre, tinînd cont că nu erau decît o mie cinci sute de locui- 
tori, care rareori erau grăbiţi să ajungă undeva şi nu aveau 
propriile lor maşini. 

Nu cunoştea pe nimeni de la Frenchie's ca să poată 
ruga pe careva s-o ducă acasă şi mătuşa Caroline mai 
mult ca sigur nu se întorsese de la Lafayette ca s-o poată 
suna să-i spună să vină s-o ia. 

— Femeile n-ar trebui să accepte să fie conduse acasă 

de bărbaţii pe care nu-i cunosc, rosti, urcînd în maşină şi 
fixîndu-l pe Jack cu privirea. 

— Cum? se miră el, punîndu-şi o mînă pe piept. Doar 
nu crezi că eu sînt strangulatorul din Golf, nu? Doamne... 

— Ai putea fi. 

- Ce te face să crezi că strangulatorul e bărbat? La fel 
de bine ar putea fi şi o femeie. 

— Ar putea, dar nu este probabil. Criminalii în serie tind 
să fie bărbaţi albi, în jur de treizeci de ani. 

El zîmbi răutăcios; 

— Mă rog, poate că mă potrivesc descrierii, dar eu nu 
trebuie să omor doamnele ca să obțin ceea ce vreau, 
îngeraşule. 

După aceea îi invadă iar spaţiul, cu o mînă sprijinită de 
spătarul scaunului şi cu cealaltă proptită pe bordul maşinii. 
Inima lui Laurel o porni la galop din cauza acelei apropierii, 
dar nu teama era emoția dominantă. 

Acea dorinţă ciudată şi sentimentul aşteptării îi încor- 
dau nervii aproape dureros. Dacă se apleca puțin, el ar fi 
putut s-o sărute. li putea vedea promisiunea în ochi şi în 
interiorul ei se ridica tot mai mult o dorință sălbatică, nesă- 
buită, care o îmboldea să se apropie, să-şi încerce noro- 
cul. Ochii lui o provocau, gura o ademenea, masculină, 
senzuală, cu buzele uşor desfăcute. Ea se temea însă. de 
propria-i reacție, de această atracţie aproape animalică, 
neobişnuită. 

— E vorba de putere, nu de pasiune, şopti, incapabilă 
să mai vorbească normal. 

Jack clipi nedumerit. Vraja fusese ruptă. 

— Cum? . 

— Omoară pentru putere. Puterea pe care o au asupra 
altei ființe umane le dă sentimentul că sînt invincibili... prin- 
tre altele. 

Jack se instală la loc şi porni motorul maşinii, uşor 
încruntat în timp ce se gîndea la spusele ei. 

— Atunci de ce accepți să mergi cu mine? 

— Pentru că există deja o duzină de matori sus, în 
galerie, care m-au văzut urcînd în maşină cu tine. Ai fi 

ultima persoană cu care am fost văzută în viaţă, ceea ce 
te-ar transforma automat în suspect. Clienţii barului vor 
mărturisi că ţi-am respins avansurile. Asta e motivul. Dacă 
tu ai fi criminalul, -atunci ai da dovadă de o mare prostie să 
mă iei de aici în văzul tuturor şi apoi să mă omori, iar dacă 
ucigaşul nostru ar fi fost aşa de prost, atunci cineva l-ar fi 
prins pină acum. 

Jack se încruntă în timp ce schimba vitezele. 

— Şi eu care credeam că o să-mi spui că ai mers cu 
mine datorită farmecului şi frumuseții mele. 

— Bărbaţii fermecători nu mă impresionează deloc, răs- 
punse Laurel, punîndu-şi centura de siguranță. 

Dar ce anume te impresionează? se întrebă Jack, ie- 
şind încet din parcare. O minte ascuţită, un om cu princi- 
pii? Mintea ascuţită avea, la principii renunțase. Deşi oricum 
nu conta. Nu era deloc interesat de Laurel Chandler. 

l-ar aduce prea multe necazuri. Oricum, era prea rigidă 
ca să fie interesată la rîndul ei de un bărbat care-şi petre- 
cea orele de veghe la Franchie's, spre deosebire de sora 
ei, care s-ar fi dus cu orice bărbat capabil să şi-o scoale. 
Deosebite ca ziua de noapte, cele două fete. Nu se putea 
abtine să nu se întrebe de ce. 

Surorile Chandler fuseseră crescute să ajungă nişte 
doamne din lumea bună. Mult prea bune ca să fie de nasul 
unuia ca el, cum ar fi spus bătrînul Blackie, prea bune 
pentru asemenea gunoaie cajune. Aruncă o privire spre 
Laurel, care stătea cu mîinile în poală şi cu ochelarii coco- 
taţi pe nasul acela delicat. . 

işi dădu seama că bătrînul avusese dreptate. Fata era 
bine crescută şi avea principii rigide, miss Lege şi Ordine, 
plină de valori morale, idealuri şi standarde sociale... plină 
de foc... de durere... şi secrete bine acunse... 

— Din cîte am înțeles din mica tå şuetă cu T-Grace şi tu 
ai fost cîndva avocat, nu? îi zise, imediat ce ieşiră pe 
Dumas şi o porniră înapoi spre centrul oraşului. 

El îi zîmbi cu cinism. 

— Scumpete, „avocat“ este un cuvînt mult prea politicos 
pentru ceea ce eram eu de fapt. Eram un rechin de çoi 

poraţie pentru Tristar Chemical. 

Laurel încercă să reconcilieze imaginea tradiţională a 
unui avocat de corporație, îmbrăcat în costum elegant, 
faţă de cea a bărbatului de alături, cu şapca de baseball 
pusă pe cap cu cozorocul la ceafă, cămaşa hawaiană des- 
făcută şi corpul musculos ca al unui boxer. 

— Ce s-a întîmplat? 

Ce s-a întîmplat? O întrebare simplă, dar la fel e peri- 
culoasă ca o puşcă încărcată. Ce s-a întîmplat? A avut un 
mare succes. Reuşise să-i dovedească bătrinului său că 
putea face ceva, că putea deveni cineva şi că putea cîş- 
tiga bani buni. 

Pentru el nu contase deloc că Blackie era mort şi în iad 
de multă vreme. Fantoma bătrînului fusese motivaţia lui. 
Izbîndise mai presus de închipuire şi în cele din urmă 
pierduse tot. 

— M-am îmtors contra lor, răspunse el, trecînd peste 
miezul poveștii. Durerea pe çare încă o îndura din cauza 
lui Evie era propriul lui iad. Şi nu-l împărtăşea cu nimeni. 
„Avocatul diavolului“. Cred că or să facă şi un film pe tema 
asta. 

— Cum adică te-ai întors împotriva lor? 

— Vreau să spun că am dezvăluit toate şmecheriile pe 
care le-am făcut pentru ei cu ajutorul documentelor, care-i 
separau foarte frumos de toate activităţile ilegale, cum ar fi 
fost încărcarea şi depozitarea reziduurilor toxice, îi explică 
el deşi nu era tocmai sigur de ce se apucase să-i spună. 
De obicei, cînd oamenii îl întrebau, făcea o glumă şi schimba 
subiectul imediat. Federalii au binevoit să ia la cercetat 
compania. Compania m-a dat afară, iar avocaţii din barou 
mi-au luat licenţa. 

— Ai fost eliminat din barou pentru că ai dezvăluit ac- 
tivităţile ilegale şi potenţial primejdioase întreprinse de com- 
panie? se miră Laurel. Dar asta este... 

- Aşa se procedează, scumpete, mormăi el, încetinind 
atunci cînd se apropiară de singurul semafor din oraş. 
Rămase cu mîna pe schimbătorul de viteze şi o privi pe 
Laurel-cu duritate. Nu mă transforma într-un erou, îngera- 

şule. Nu sînt un sfint. Am pierdut, rosti cu amărăciune. 
M-am ars rău de tot. M-am prăbuşit în flăcări şi am tras şi 
compania după mine. Am avut motivele mele şi nici unul 
nu era vreo cauză nobilă, cum ar fl fost protecția mediului. 

— Dar... 

— Dar acum îţi zici în sinea ta că poate Jack ăsta nu e- 
un tip chiar atît de rău, nu? 

Expresia de pe chipul lui deveni cinică. Apoi Jack chi- 
coti, în timp ce ea se încrunta nemulțumită. Laurel nici nu 
voia să se gindească la cît de uşor era în stare s-o citea- 
scă. Dacă ar fi jucat pocher, ar fi lăsat-o efectiv în fundul 
goi. 

- Ei bine, îngeraşule, te înşeli, murmură întunecat la 
față, observînd-o pe Laurel care-l privea cu ochii mari. Sînt 
un tip foarte rău. Zîmbi şi făcu gropiţe în obraji. Dar cel 
puțin ştiu că mă distrez pe rupte. 

Deşi semaforul nu trecuse încă pe verde, Jack apăsă 
pe acceleraţie şi maşina țîşni pe drum ca un cal pursînge. 
O camionetă care venea de pe Jackson a fost nevoită să 
cotească brusc într-o parte ca să evite o coliziune cu ei. 
Şoferul ei scoase capul pe geam şi începu să strige tot 
felul de obscenități în urma lor. 

Laurel se prinse bine de scaun şi-l: privi mirată pe Jack. 
El rise mulțumit, schimînd vitezele, simțindu-se într-o dis- 
poziție răutăcioasă, sălbatică. Don'şoara Laurel Chandler 
avea nevoie de un şoc bun şi el era omul potrivit pentru 
asta. Străbătură în viteză strada Dumas, fără să vadă aproape 
nimic din districtul de afaceri. Laurel aruncă o privire spre 
clădirea tribunalului, aşteptindu-se să vadă vreun echipaj 
de poliţie luîndu-se după ei, dar nu era nimeni, iar ei con- 
tinuau să meargă cu viteză spre marginea oraşului. Tre- 
cură de străduţele pe care se înşirau casele de cărămidă, 
de cele cu altare în grădini, trecură de scurtătura care 
ducea spre L'Amour, zburară aproape pe lingă Belle Ri- 
viere şi ieşiră din oraş pe drumul care ducea spre ferme, 
unde plantatorii se războiau cu Atchafalaya pentru con- 
trolul asupra pămîntului. _ 

Laurel se simţea cuprinsă de nervozitate. Işi asumase 

un risc calculat urcînd în maşină cu Jack Boudreaux, dar 
crezuse că logica ei era sănătoasă. Acum prin minte îi 
defilau şi alte posibilităţi. Poate că Ucigaşul nu era deloc 
istet, ci numai norocos. Poate că Jack era pur şi simplu 
nebun. Nimic din ceea ce făcuse sau spusese de cînd îl 
ştia nu o convinsese de contrariu. Doamne, nu ar fi fost 
cea mai mare ironie din lume? Reuşise să supravieţuiască 
şi trecuse peste toate necazurile pe care i le scosese viața 
în cale, reuşise să treacă oarecum peste o cădere ner- 
voasă numai ca să fie ucisă de un lunatic alungat din 
barou. 

Îşi alungă frica şi se lăsă cuprinsă de furie. 

— Ce dracu’ faci acum? urlă la el. Acul vitezometrului 
nici nu se mai vedea bine. 

— Te duc la o plimbare, îngeraşule! 

Jack puse o casetă în casetofon, apoi se aşeză mai 
bine în scaun, cu dreapta sprijinită de volan şi cu braţul 
stîng rezemat comod de portieră. Din difuzoare se auzeau 
melodiile lui Harry Connik Jr. Şoseaua se întindea înaintea 
lor ca o panglică, şerpuind elegant în jurul plantațiilor de 
trestie de zahăr şi pomi fructiferi. Pe lîngă ei treceau aleile 
care duceau spre casele plantatorilor, iar terenurile culti- 
vate deveneau tot mai largi. 

Laurel privi în spate, spre zonale civilizate care dispă- 
'reau rapid şi se mustră cu foc pentru că riscase atit de 
mult. 

- Nu vreau să fac nici o plimbare! Vreau să merg 
acasă! strigă, pocnindu-l pe Jack în umăr. Întoarce maşina 
în clipa asta! 

— Nu pot, îi strigă el. 

- La naiba, sigur că poți! 

Jack se întoarse ca să-i zimbească cu răutate, dar 
ochii aproape că-i ieşiră din orbite atunci cînd o văzu sco- 
tînd din geantă un pistol. 

— lisuse! 

— Opreşte afurisita asta de maşină! 

Părea destul de nebună ca să-l împuşte. Sprîncenele 
de un maroniu-închis se adunaseră la baza nasului şi gura 

AT 

i se transformase într-o linie subțire. Ochelarii îi căzuseră 
spre virful nasului şi vîntul îi ciufulise părul şi îi aruncase 
citeva şuvițe în ochi, câre o făceau să clipească, dar toate 
astea nu negau faptul că ţinea în miinile micuţe şi delicate 
un Lady Smith lucitor. 

Jack îşi îndreptă atenţia înapoi spre, drum. Se apropiau 
prea repede de o curbă strînsă. Eliberă pedala accelerației 
şi începu să apese uşor pe frînă, trecînd automat în viteza 
a patra. Motorul protestă, dar maşina era sub controlul lui 
atunci cînd intrară în curbă. Poate că ar fi scăpat nevătă- 
mati dacă nu ar fi fost aligatorul care ocupa jumătate de 
drum. 

— La naiba! 

— Nuuuu! 

Jack trase de volan încercînd să evite aligatorul, dar 
rată ultima porțiune a curbei, iar maşina ieşi de pe drum. 
Jack se luptă cu volanul, încercînd s-o repună pe şosea, 
înjurînd printre dinţii încleştaţi. Însă viteza care o aveau îi 
trimise imediat în șanțul plin de vegetaţie. În cele din urmă 
se opriră alături de un copac falnic, la cîţiva centimetri de 
trunchiul lui şi la doi metri de mlaștină. 

— Doamne sfinte, Doamne sfinte! murmura Laurel în 
neştire. Tremura ca şi cum ar fi fost prinsă de friguri. Pis- 
tolul zăcea la picioarele ei şi Laurel se felicită că avusese 
atita minte şi nu-i scosese siguranţa. 

Jack se aplecă spre ea şi-i prinse bărbia cu o mînă, 
întorcîndu-i fața spre el. 

— Te simţi bine? Eşti cumva rănită? o întrebă răguşit. 
Respira greu, de parcă ar fi cărat maşina în spinare pînă 
acolo. 

Laurel îl privea năucită, tremurînd toată. 

— Sîngerezi. 

— Cum? 

— Am spus că sîngerezi. 

Laurel ridică mina şi îi atinse linia roşie de deasupra 
ochiului drept. El îi prinse încheietura şi se uită la degetele 
ei pline de singe, apoi se uită în oglinda retrovizoare ca să 
vadă care era starea acelei răni. 

— Cred că am lovit parbrizul. 

— Ar fi trebuit să-ţi fi pus centura de siguranță, murmură 
Laurel, prea zguduită ca să poată vorbi caereni. Ai fi putut 
muri în afurisitul ăsta de accident. 

— N-ar fi avut cine să-mi ducă dorul, scumpete, îi răs- 
punse cu amărăciune, în timp ce se chinuia să deschidă 
portiera. Înjurînd în franceză, sări peste ea, ca să vadă 
care erau stricăciunile. 

De sub capotă se auzea un fisiit neplăcut. Vopseaua 
fusese zgiriată de plantele tinere şi ramurile de care se 
frecaseră. Rotile se strimbaseră şi probabil că şi partea de 
dedesubt a maşinii avusese multe de suferit. 

— Doamne, Savannah o să mă omoare. 

— Ba nu, pentru că mai întîi te omor eu, răspunse 
Laurel, sărind peste portiera lui, pentru că cea din partea 
ei, deşi încă se mai putea deschide, se afla prea aproape 
de o salcie. Cu ambele picioare fixate bine pe pămîntul 
umed şi alunecos, se întoarse să-l înfrunte pe Jack, cu 
mîinile în şolduri şi cu ochi strălucitori de furie. 

— Dintre toate actele stupide şi iresponsabile... 

— Eu? se miră el. Tu ai îndreptat un pistol spre mine! 

—... nebuneşti, juvenile şi isterice, nu pot să cred că 
tocmai cu mine te-ai decis să le încerci... Se întrerupse 
atunci cînd îl auzi rizînd. Ce? 

El însă hohotea ţinîndu-se de burtă şi ştergindu-şi la- 
crimile care-i şiroiau pe faţă. 

Laurel se încruntă. 

— Nu văd ce găseşti amuzant în toată chestia asta. 

— Mda... ai simțul umorului specific unui avocat. Jack 
se îndreptă şi încercă să se calmeze. Toată chestia asta e 
ridicolă. Chiar nu-ţi dai seama? Tu, tocmai tu, m-ai ame+ 
ninţat cu un pistol. Aproape că am călcat un aligator... Se 
întrerupse şi începu să ridă iar. 

Laurel îl privi şi simţi cum i se stingea furia. Erau amîn- 
doi în siguranţă. Maşina lui Savannah arăta ca naiba, dar 
cei puţin nimeni nu fusese rănit. Atunci cînd furia şi teama 
dispărură, începu șă vadă şi ea nebunia întregii situații. 
Cum naiba vor putea explica vreodată ce se întimplase? 

Duse o mînă la gură şi începu să chicotească. 

Jack observă mişcarea şi auzi sunetul înfundat. Se uită 
la ea şi, observîndu-i lucirea din privire şi tremurul umerilor 
în timp ce rîsul îi scăpa din piept, se simţi din nou lovit 
drept în inimă. Dintr-un impuls, întinse miinile şi o trase 
spre el, zîmbind ca un idiot în vreme ce o admira cum 
ridea. Dieu, era aşa de drăguță... 

— Nici măcar nu ştiu de ce rîd, rosti ea jenată. 

— Nu-mi pasă. Jack scutură uşor din cap şi o trase şi 
mai aproape. Ar trebui să faci treaba asta mai des, îngera- 
şule. 

Ochelarii îi stăteau strîmb pe nas, aşa că Jack îi scoase 
şi îi puse deoparte, strîngînd-o la piept. Laurel încetă să 
mai rîdă... încetă să mai respire. Ochii ei se fixaseră asu- 
pra chipului lui. Corpul ei era conştient de apropierea de 
trupul lui mare, răspunzînd instinctiv şi fundamental fe- 
minin, topindu-se. Laurel simţi capota maşinii în spate, şi 
ştiu că era prinsă între un obiect de nemişcat şi o forță 
irezistibilă. El întinse mîna ca să-mi mîngiie părul, coborîn- 
du-şi buzele asupra gurii ei, centimetru cu centimetru. 

Laurel ştia că ar fi trebuit să se mişte. Că ar fi trebuit să 
încerce să-l oprească cumva. Nu-l cunoştea bine pe acest 
bărbat şi din ceea ce aflase despre el, nimic nu era de 
bine. Era, oare cum îi spusese Savannah? Un scriitor, un 
nebun, un nemernic. Era un bărbat cu o reputație de se- 
ducător şi cu un trecut destul de întunecat. Nu avea nici un 
drept s-o atingă, tot aşa cum nici ea nu avea nici un drept 
să-l dorească cu o asemenea obstinaţie. Ar fi trebuit să-l 
oprească, numai că n-o făcu. , 

Se cutremură la prima atingere a buzelor lui, clipind ca 
şi cum acel contact i-ar fi provocat un şoc. El o privi drept 
în ochi, vrăjind-o, apoi îi acoperi gura cu buzele lui şi orice 
gind coerent dispăru pe loc din mintea ei. Laurel închise 
ochii şi se apucă bine de cămaşa lui. Jack o trase mai 
aproape şi-i cuceri gura cu buzele lui, posedînd-o fără 
milă. Cind Laurel îi simţi prima oară limba, gemu încetişor, 
iar el profită din plin de noul avantaj ca să guste pe deplin 
dulceaţa şi căldura gurii ei. 

Avea gust de miere, iar corpul ei se lipise de al lui, 
înnebunindu-l. Jack gemu şi o strînse cu putere. Aroma ei 
îl îmbăta. Laurel nu folosise nici un fel de parfum costisitor, 
dar mirosul acela de săpun şi talc i se părea deodată cea 
mai erotică aromă de pe lume. Jack îşi depărtă puțin pi- 
cioarele şi se lipi de ea, simțind cum coapsele îi luau foc la 
simpla atingere a trupului ei. Era atît de micuță, de ca- 
tifelată şi de feminină, iar el o dorea nespus. Aţiţarea îi 
răscolea măruntaiele. Ar fi vrut să-şi desfacă pantalonii şi 
s-o posede chiar acolo, în mijlocul naturii. Voia ca picioa- 
rele ei goale şi lungi să-i înconjoare mijlocul. Voia să-i 
privească chipul de înger în momentul penetrării. Acea 
nevoie imperioasă era instantanee şi mai puternică decît 
orice experimentase în ultima vreme. 

Destul de puternică încît să-l determine să gîndească, 
ceva ce în general evita atunci cînd se bucura de farme- 
cele unei doamne. Era o nebunie s-o dorească într-un 
asemenea hal. O nebunie... Laurel tocmai suferise de o 
cădere nervoasă. 

Era vulnerabilă şi fragilă. Aşa cum fusese Evie. Dorinţa 
muri pe loc. lisuse, ce fẹl de nemernic ajunsese? Nu me- 
rita însă să răspundă la o asemenea întrebare. Era genul 
de bărbat care lua ceea ce dorea şi nu se gindea nici o 
clipă la altcineva. Egoist, absorbit doar de sine. Nu ar fi 
trebuit să se ia de Laurel, s-o atingă. 

Laurel deschise ochii atunci cînd Jack se îndepărtă. Se 
simțea ameţită, vlăguită şi la fel de zguduită ca atunci cînd 
maşina se oprise lingă copac. Ca şi cum ar fi visat totul, 
ridică degetele şi le trecu peste buzele umflate. 

Pielea îi era gata să se topească de căldura din inte- 
rior, şi era umedă. Laurel clipi să-şi dădu seama uimită că 
începuse ploaia. Cerul pe care-l văzuse albastru şi senin 
devenise plumburiu. Vremea în Atchafalaya fusese dintotdea-: 
una capricioasă. O după-amiaza perfectă cu soare strălu- 
citor se putea transforma în uragan spre seară sau într-o 
tornadă, ori într-o aversă. Aversele se puteau transforma 
în ploi torențiale asemănătoare potopului într-o clipită. 

— Ar trebui să ridicăm capota pe maşină, rosti Laurel, 

deşi corpul nu-i asculta deloc comenzile şi părea incapabil 
să se mişte. 

Nici Jack nu se mişca. Stătea încremenit în ploaie, 
foarte dur şi foarte sexy. Şapca dispăruse. Părul negru şi 
lung strălucea din cauza umezelii. Apa i se scurgea de-a 
lungul nasului pînă pe bărbie. Fruntea nu-i mai sîngera, 
dar rana roşie nu arăta prea bine. Ochii îi era întunecați şi 
de nedescifrat, iar Laurel începu să se.foiască nervoasă. 

— Eu... eu nu le permit de obicei bărbaţilor să mă să- 
rute, rosti Laurel, simțindu-se silită să explice. Niciodată de 
la prima întîlnire. Lui Wesley îi trebuiseră citeva luni pînă 
s-o convingă să se culce cu el, să aibă suficientă încre- 
dere. Unflătura din spatele fermoarului pantalonilor lui Jack 
îi spunea că încrederea nu era tocmai o prioritate pentru 
el. Era genul de bărbat care lua ce voia. Sexul era ceva 
primar, un instinct de bază. Era un bărbat puternic şi sănă- 
tos, iar ea o femeie care ar fi putut deveni receptivă la 
avansurile lui, mai ales dacă forța puțin nota. Gîndul ace- 
sta o făcu să se cutremure. 

El zîmbj deodată, transformîndu-se ca prin farmec. 

— Hei, eu nu sînt un tip obişnuit, răspunse, dînd din 
umeri. 

Lucrară laolaltă ca să ridice capota şi să asigure cît 
mai bine maşina. 

— Va trebui să mergem după ajutor, îi zise Jack, ri- 
dicînd glasul ca să acopere ropotul puternic al ploii. Ma- 
şina nu poate pleca nicăieri de una singură, dar ploaia ar 
putea tine cît e noaptea de lungă. 

Laural nu-i răspunse ci se mulțumi să-l urmeze pe po- 
teca largă croită chiar de maşină atunci cînd ieşise de pe 
şosea. Privi cu atenţie în lungul drumului, bucuroasă că nu 
se mai vedea aligatorul. Cercetă cu atenţie zona, încer- 
cînd să-şi amintească de semnele familiare. Dacă ar fi 
urmat poteca de pămînt prin pădure, atunci în cele din 
urmă ar fi ajuns în locul în care Clarence Gauthier îşi ținea 
cîinii de luptă. Un semn confecţionat din lemn de esenţă 
tare fusese agăţat la marginea mlaştinii de un ciot de ste- 
jar care fusese trăsnit de un fulger cu vreo douăzeci de ani 

în urmă. „Nu vă apropiaţi — Cei care.încalcă proprietatea 
vor fi mîncaţi 

— Haide, scumpo, îi zise Jack, făcînd semn cu capul 
spre oraş. 

— Nu, clătină Laurel din cap, ştergîndu-şi stropii ae ploaie 
de pe faţă. Pe aici. Se întoarse şi o porni spre est. 

— Scumpete, nu este nimic pe acolo, în afară de şerpi 
şi aligatori. 

Pe chipul ei apăru fantoma unui zîmbet. Şerpi şi aliga- 
tori. Şi Beauvoir, căminul ei. 


Beauvoir făcea ca Tara să pară o dărăpănătură. Casa 
impunătoare se afla la capătul unei alei tradiționale, în 
spatele bătrînilor stejari acoperiți de muşchi, o bijuterie a 
vechiului sud, păstrată ireproşabil şi vopsită în alb. O scară 
în formă de potcoavă ducea din față spre terasa imensă 
de la primul etaj. Şase coloane dorice de aproape două- 
zeci de metri stăteau drepte şi albe de-a lungul celor patru 
laturi ale cădirii, susținînd acoperişul făcut în stil carai- 
bean. Uşile impunătoare de la intrare aveau deasupra reflec- 
toare puternice, iar ferestrele largi aveau obloane vopsite 
în verde întunecat. Trei dormitare cu ferestre palladiene 
atrăgeau atenţia asupra acoperişului care avea în centru o 
cupolă de sticlă. 

Beauvoir era genul de casă care tăia respiraţia oricui. 
Laurel se gindi că probabil ar fi venerat bătrîna casă dacă 
tatal ei ar mai fi fost în viață şi ar fi locuit acolo. Dar 
plantaţia trecuse sub controlul mamei ei după moartea lui, 
iar Vivian considerase potrivit să-l aducă acolo pe Ross 
Leighton. Laurel se îndoia că avea să mai simtă şi altceva 
în afară de regrete şi un sentiment insuportabil de pierdere 
în fața acestei case, regrete pentru moartea tatălui ei şi 
pentru copilăria de care ar fi trebuit să se bucure, dar pe 
care o suportase cu stoicism, şi sentimentul de pierdere 
pentru tradiţia care avea să se piardă odată cu Vivian. Nici 
ea şi nici Savannah nu aveau să locuiască vreodată acolo. 
Amintirile erau mult prea nefericite. 

Păcat! Rămăseseră prea puţine astfel de case. Focul 

şi inundațiile distruseseră multe de-a lungul anilor. Negli- 
jenta luase şi ea partea ei. Costurile întreţinerii unei astfel 
de case erau imense, mai ales în acea zonă, care avu- 
sese multe de suferit după căderea Confederaţiei. În tim- 
purile moderne lăcomia dusese la pierderea unor astfel de 
reședințe. Multe astfel de locuinţe impunătoare decăzu- 
seră în ultima vreme şi fuseseră vindute pentru a fi trans- 
formate în fabrici. : 

Laurel intră pe aleea lungă, pierdută în gîndurile ei, 
aproape uitînd de bărbatul care o urma. Drept pentru care 
tresări fără voie, atunci cînd îi auzi glasul. 

— Dacă ăsta e căminul tău, cum se face că nu stai aici? 

— Asta nu este treaba ta, domnule Boudreaux. 

„Din nou „domnule Boudreaux“. Îngerul cu ochi străluci- 
tori care-l dusese aproape de cer cu un sărut, acum se 
retrăgea din nou. 

- Tot aşa cum nu e treaba mea să ştiu de ce naiba cari 
cu tine în poşetă un pistol? 

Laurel nu binevoi să-i răspundă. Nu intenţiona să-i spună 
că, pe cînd mai era în Georgia, pistolul era un accesoriu 
nelipsit, pentru că scrisorile de ameninţare cu moartea ve- 
neau prin poştă la fel de multe ca reclamele. Wesley se 
scandalizase atunci cînd aflase că purta cu ea un pistol. 
Jack însă risese. Şi ea considera arma o slăbiciune, dar 
continua s-o poarte la ea, incapabilă să renunţe la senti- 
mentul de siguranţă pe care i-l oferea. 

- Tu nu locuieşti aici. Savannah nu stă aici. Cine a mai 
rămas? 

Laurel continuă să meargă în tăcere alți cîţiva metri. 

-— Vivian. Mama noastră şi soţul ei, Ross Leighton. 

Vivian. Jack ridică mirat dintr-o sprinceană din cauza 
tonului ei. Nu spusese, mama noastră, Vivian, ci simplu, 
Vivian. De parcă ar fi fost vorba de o cunoştinţă la care nu 
ținea prea mult. Era ceva putred acolo. Jack îi spusese 
întotdeauna mamei sale „maman,“ pînă în clipa în care 
murise. Era o chestiune de respect şi dragoste. Dar nu 
văzuse şi nu simţise aşa ceva la Laurei. 

Pe drum fusese tăcută şi nu răspunsese deloc la glu- 

mele lui despre avocaţi. Întoarcerea acasă nu declanşase 
în ea o reacţie tradițională, paşii nu-i deveniseră mai re- 
pezi şi mai uşori, ba, din contră, părea o prizonieră în 
drum spre închisoare. 

Şi tu ai merge la fel, Jack, dacă ai fi pe poteca care 
duce la coşmelia din Bayou Noir. 

Ceea ce contau cu adevărat erau amintirile dureroase. 
Această revelaţie îl făcu să se uite mai bine la femeia care 
mergea alături de el. O casă mare şi bogată nu garanta 
fericirea. Poate că şi ea avusese o copilărie la fel de chi- 
nuită ca şi el. Acest gînd păru să strîngă şi mai mult le- 
gătura dintre ei. Numai că el nu voia nici un fel de legătură 
de acest gen. 

In fața casei era parcat un Mercedes alb, arătînd ca o 
reclamă pentru o maşină de companie, aşteptind ca un 
cuplu elegant să iasă din reşedinţa luxoasă pentru a-i trans- 
porta la cine ştie ce restaurant elegant. Era simbătă seara, 
îşi aminti Laurel. Aşadar, urmau cina şi dansul de la club. 
intilnirea cu oamenii din aceeaşi categorie socială. Ca re- 
gina parohiei Partout, Vivian avea o seară pe săptămînă în 
care practic domnea peste toţi ceilalți. Nu avea să fie bu- 
curoasă dacă planurile pentru acea seară aveau să-i fie 
stricate. 

Laurel încercă să-şi alunge anxietatea şi apăsă pe bu- 
tonul soneriei aflat alături de uşă. Simţea privirea lui Jack, 
îşi dădu seama că se întreba de ce naiba suna la uşa 
casei în care crescuse, dar nu se osteni să-i mai explice 
ceva. Oricum, era totul foarte complicat. Nu se mai simţise 
bine în casa aceea încă din noaptea morţii tatălui ei. Pen- 
tru ea, Beauvoir nu mai era un cămin, ci o reşedinţă oare- 
care. Oamenii de acolo erau pentru ea mai degrabă nişte 
străini şi nu membri ai familiei. lar aceste sentimente de- 
clanşaseră un alt val de emoţii amestecate, resentimente 
şi vinovăţie, care luptau între ele pentru supremație. 

Servitoarea care le deschise uşa nu era cunoscută lui 
Laurel. Dar nu era de mirare, ținînd cont că Vivian şi Ross 
nu erau genul de oameni care să inspire prea multă loialitate 
angajaţilor. Vivian concedia cameristele şi bucătăresele în 

mod regulat, iar servitorii care scăpau de concedieri ple- 
cau de multe ori singuri, incapabili să-i mai suporte pe 
stăpînii casei. Camerista din faţa lor, o femeie cu față le- 
şioasă şi uniformă gri, severă, o privi fără expresie atunci 
cînd îi spuse cine era, după care îi lăsă să aştepte în holul 
alb, în timp ce ea îşi anunţa stăpîna. 

— Ciudată fată, murmură Jack. 

Laurel nu comentă. Rămase locului, în apropierea uşii, 
lăsînd apa de ploaie să se scurgă pe podeaua de mar- 
mură alb cu negru. În timp ce Jack inspecta portretul colone- 
lului Beau Chandler atîrnat în hol, deasupra unei măsuţe 
Chippendale, Laurel se văzu deodată în oglinda mare aflată 
chiar în faţa ei. Ceva mai departe era o altă oglindă imensă, 
în care frumuseţile trecutului îşi verificaseră rochiile, atente 
să nu cumva să-şi arate gleznele. Laurel era îngrozită din 
cauză că avea părul ud şi bluza leoarcă. Simţi cum i se 
stringea stomacul de nervi. Ca atunci cînd, copiil fiind, se 
întorcea acasă cu rochita pătată. 

„Ce-i cu tine, Laurel? Să-ţi fie ruşine. Fetele cumse- 
cade nu-şi murdăresc hainele. Eşti o Chandler, nu un gu- 
noi alb. Este de datoria ta să te porţi ca atare. Acum treci 
în camera ta să te schimbi şi nu cobori de acolo decît 
atunci cînd o să te chem. Domnul Leighton vine la cină...“ 

— Hei, scumpete, te simţi bine? 

işi întoarse capul şi se uită la Jack care o privea îngri- 
jorat. 

— Arăți de parcă ai fi văzut o fanomă, continuă el. Eşti 
mai albă decît afurisita aia de maşină care aşteaptă afară. 

Laurel nu-i răspunse. Urechea ei fină prinsese deja 
glasul ascuţit care venea din salon. Îşi întoarse capul în 
acea direcţie, simțind cum inima aproape că-i sărea din 
piept. 

— parcă ţi-am spus să nu îndrăzneşti să mă deran- 
jezi atunci cînd mă pregătesc să ies la cină. 

— Da, coniță, dar... 

— Nu încerca să-mi răspunzi, Olive. 

Preţ de citeva momente asupra casei se lăsă iar li- 
niştea. Laurel îşi scoase ochelarii de pe nas şi-şi trecu 

mîna prin păr, urindu-se că cedase acestui impuls. 

m. fii fată bună, Laurel. intotdeauna trebuie să arăţi cît 
mai bine, Laurel...“ _ 

Vivian ieşi din salon. Implinise cincizeci şi trei de ani, 
dar continua să arate ca Lauren Hutton, rece, elegantă, cu 
pielea ca de alabastru şi ochii de culoarea aquamarinelor. 
Frumuseţea pe care o primise de la Dumnezeu fusese 
bine păstrată cu ajutorul operațiilor estetice. Nu avea decit 
cîteva riduri foarte fine în jurul ochilor şi nici unul pe lingă 
gura cu buze subtiri, frumos rujată. Corpul îi era la fel de 
subțire! şi de tare ca o baghetă de marmură, perfect dra- 
pat în rochia de mătase verde ca smaraldul. Croiala sim- 
plă îi punea în valoare liniile elegante ale trupului. 

Tocurile pantofilor bocăneau elegant pe podeaua de 
marmură, în timp ce se îndrepta spre ei, atentă la brățara 
de diamante pe care tocmai se chinuia s-o încheie. După 
aceea îşi ridică capul şi-şi duse mina spre părul perfect 
coafat, un gest pe care Laurel şi-l amintea din copilărie. 

Ochii lui Vivian se măriră din cauza şocului. 

— Laurel, pentru numele Domnului, ce ai făcut? întrebă 
pe tonul ei înțepat, cercetîndu-şi fiica din cap şi pînă în 
vîrful picioarelor. 

— Am avut un mic accident. 

— Pentru numele Domnului, uită-te cum arăţi! 

Privirea nemulțumită a lui Vivian se mută asupra lui 
Jack. Acesta o întîmpină cu insolenţă şi cu un zîmbet sar- 
donic pe buze. Cămaşa deschisă îi punea în valoare piep- 
tul lat şi musculos. Stătea cu degetele mari de la miini 
vîrite în betelia pantalonilor, în semn de dispreț. In cele din 
urmă, făcu o mică plecăciune, mai mult în bătaie de joc. 

— Jack Boudreaux, la dispoziția dumneavoastră. 

Vivian îl privi alte cîteva secunde, încercind să se de- 
cidă dacă merita sau nu să-l ia de sus. Dacă n-ar fi fost şi 
Laurel acolo, Jack ar fi izbucnit în rîs. Ştia precis ce anume 
se petrecea în mintea lui Vivian Chandler Leighton. 

Nu se potrivea în nici una dintre casetele din mintea ei, 
pe care le folosea pentru a categorisi oamenii. Era notoriu, 
cu o reputaţie pătată, scria romane de groază, trecutul lui 

era la fel de întunecat ca mlaștinile din zonă. Femeile 
asemenea lui Vivian l-ar fi alungat imediat, considerîndu-l 
un gunoi alb dacă nu ar fi fost fabulos de bogat. 

insă aşa, aristocrația din orăşel nu avea în mod oficial 
o anume categorie socială pentru golanii cu bani. 

— Domnule Boudreaux, rosti ea în cele din urmă, sa- 
lutîndu-l din cap, fără însă a-i întinde mîna. Zimbetul pe 
care i-l oferi era acelaşi pe care-l avea pregătit pentru 
yankei şi democrații liberali. Am auzit multe despre dum- 
neata. 

Jack îi oferi zimbetul lui răutăcios. 

— Şi nimic de bine, sînt sigur. 

Ross Leigton alese chiar acel.moment ca să-şi facă 
„apariția. leşi din biroul aflat în cealaltă parte a holului, cu 
un pahar de scotch în mînă, arătînd foarte distins în costu- 
mul uşor de seară. Era de înălțime medie, dar bine făcut, 
cu o față roşie şi păr de culoarea oțelului, pieptănat pe 
spate, semn de vanitate. 

— Avem musafiri, Vivian? întrebă venind pe hol, ca 
stăpînul conacului, uzurpatorul tronului lui Jefferson Chan- 
dler. Pe buze avea un zîmbet larg, care păcălea mulţi 
oameni. Dar nu pe Laurel. Niciodată. Zimbetul acela ne- 
suferit se lăţi şi mai mult atunci cînd o observă pe Laurel şi 
o porni spre ea, chicotind înveselit.. Laurel! Doamne, uită-te 
numai la tine! Parcă ai fi un şoarece înecat! 

Se aplecă s-o sărute, dar Laurel se îndepărtă imediat, 
îşi puse ochelarii pe nas şi-şi ridică încăpăținată bărbia. 

Jack îi-urmărea cu interes. 

Nu auzise cuvinte de îngrijorare şi, dacă privirea ar fi 
putut ucide, atunci Ross Leighton ar fi fost mort deja. Fer- 
mecătoare familie! 

— Am avut o mică problemă cu maşina, rosti Jack tără- 
gănat, abătindu-i atenţia de la Laurel. Pot împrumuta un 
tractor de aici? Dacă nu scoatem maşina cît mai repede, 
va fi înghițită de mlaştină. 

_ — Nu e o noapte potrivită ca să ieşi cu tractorul, chicoti 
iar Ross. 

Jack îşi trecu mîna prin părul ud, apoi şi-o propti cu 

nădejde pe umărul lui Ross, cu un zîmbet la fel de fals pe 
chip. 

— A, păi mie nu-mi pasă dacă mă mai ud puţin, răs- 
punse cu accent cajun exagerat. In fond, nu e ca şi cum 
aş purta un costum de cinci sute de dolari pe mine, nu? 

Ross se uită îndurerat la urma umedă rămasă pe umă- 
rul hainei de seară şi-l conduse pe Jack în biroul lui ca să-l 
sune pe managerul plantației şi să-i spună că trebuia să , 
iasă în ploaie. 

Laurel îi privi plecînd, dorindu-şi să fi fost oriunde în 
altă parte, dar nu acolo. Nu era pregătită încă să o înfrunte 
pe Vivian. l-ar fi plăcut să $ avut la dispoziţie o zi sau 
două, ca să se obişnuiască cu gîndul şi să-şi adune pute- 
rile. Sau măcar să fi arătat mai prezentabilă, nu ca un 
şoarece înecat. Afurisit să fie Ross Leighon care, cu re- 
marca lui absurdă, o făcuse să se simtă ca un copil de 
zece ani. i 

— Laurel, ce Doamne iartă-mă cauţi cu omul ăsta? o 
întrebă Vivian pe un ton scăzut, şocat. işi duse mîna spre 
colierul cu safire şi diamante de la git, ca şi cum s-ar fi 
temut ca nu cumva Jack să vină pe la spate şi să-l fure. 

Laurel oftă şi clătină din cap. 

— Da, şi mie-mi pare bine să te văd, mamă, rosti cu 
sarcasm. Nu-ţi face griji cu privire la bunăstarea noastră. 
Jack s-a lovit la cap, dar, în afară de asta, am scăpat cu 
bine din accident. 

— Văd 'şi eu că aţi scăpat cu bine, izbucni Vivian. 

Se întoarse şi intră în salon, aşteptindu-se ca Laurel 
s-o urmeze, ceea ce şi făcu, deşi după multe ezitări. Vi- 
vian se aşeză pe unul dintre fotoliile elegante tapisate cu 
mătase albă. Laurel ignoră invitaţia de a se aşeza pe celă- 
lalt. 

Era o capcană. Era udă şi probabil murdară. Ştia prea 
bine că nu era cazul să se atingă de mobilă în starea în 
care se afla. Se poziționă în spatele canapelei Regina 
Anne şi aşteptă să înceapă spectacolul. 

— Eşti în oraş de atitea zile şi nici măcar n-ai binevoit 
s-o suni pe mama ta! rosti Vivian. Cum crezi că mă simt 

eu? suspină delicat şi clipi des, prefăcîndu-se că îşi alunga 
lacrimile de durere. Chiar azi/dimineaţă, Deanna Corbin 
Hunt mă întreba ce mâi faci, de parcă aş fi putut să-i spun 
ceva sigur. ți aminteşti de Deanna, nu? Prietena mea 
dragă de la şcoală? Cea care voia să-ţi scrie o scrisoare 
de recomandare pentru Frăția Chi-O dacă tu nu mi-ai fi 
sfărimat inima hotărînd să nu te înscrii. 

— Da, mamă, oftă Laurel resemnată. Mi-o amintesc pe 
doamna Hunt. 

— Imi dau seama ce gîndesc toate, continuă Vivian, cu 
ochii plecaţi, în timp ce se juca cu un fir desfăcut de pe 
brațul fotoliului. Fiica mea a venit acasă pentru prima dată 
după nu mai ştiu cită vreme, nu stă la mine şi nici măcar 
nu s-a obosit să mă sune. 

Laurel se abținu să-i spună că ar fi putut la fel de bine 
s-o fi sunat-o chiar ea. Vivian părea decisă să joace rol 
tragic al mamei ignorate. Nu fusese niciodată în stare să 
perceapă ironiile. - 

— Imi pare rău, mamă. 

— Ar trebui, murmură Vivian, ridicîndu-şi ochii mari şi 
albaştri spre fiica ei. Numai că nu m-am îmbolnăvit de 
grijă, mai ales că nici nu ştiam ce să cred. Pot să jur că 
aproape am făcut o criză. 

Conştiinţa lui Laurel- fu marcată o clipă de vinovăţie, 
deşi latura ei cinică îi spunea că nu era cazul să se lase 
fraierită. Toată copilăria şi-o petrecuse avind mare grijă să 
nu provoace vreo criză de deprimare mamei sale, iar sen- 
timentele ei se aflaseră undeva la limita dintre milă şi re- 
sentiment. 

Pe de-o parte, simţise că Vivian nu putea să se poarte 
altfel, de pe altă parte însă, simţise că mama ei se folosea 
de acea fragilitate ca să controleze şi să-i manipuleze pe 
ceilalţi. Nici chiar acum Laurel nu reuşise să scape de 
aceste sentimente contradictorii. 

— Cum crezi că li se pare prietenelor mele cînd fiica 
mea stă cu mătuşa ei lesbiană în oraş în ioc să fie aici, cu 
mine? 

— Nu ai de unde să ştii dacă mătuşa Caroline este 

lesbiană sau nu. Şi ce contează dacă chiar este? întrebă, 
îndepărtîndu-se de canapea. 

Se întoarse şi trecu pe lîngă bufetul mare, pe care era 
aşezată o tavă de argint cu mai multe sticle de băuturi pe 
ea. O clipă îşi dori ca stomacul ei să suporte o băutură 
bună, pentru că nervii ei aveau mare nevoie de aşa ceva. 

În cele din urmă renunţă la acel gînd şi se apropie de 
uşile franțuzeşti care dădeau pe terasă şi privi afară în 
noapte, la grădina udată de ploaie. 

— Nu e treaba nimănui cu cine se vede mătuşa Ca- 
roline, continuă. In afară de asta, nu te aud plîngîndu-te că 
cealaltă fiica a ta stă cu ea. 

Buzele subțiri ale lui Vivian se strînseră, formînd o linie 
roşie pe chipul palid. 

— Am încetat să-mi mai fac griji pentru Savannah cu 
multă vreme în urmă. - 

— Desigur, murmură Laurel cu amărăciune. 

— Ce vrea să însemne asta? 

Laurel îşi muşcă buzele şi încercă să-ţi păstreze cum- 
pătul. Nu avea rost să mai bată apa în piuă. Vivian era 
regina negării. Nu avea să accepte niciodată să fie făcută 
vinovată pentru că fiicele ei nu se conformaseră educaţiei 
primite. 

Inspiră adînc şi se întoarse cu faţa spre maică-sa, cu 
brațele încrucişate peste piept, în pofida hainelor ude. 

— Şi ce anume nu-i în regulă cu Jack Boudreaux? 

Vivian o privi sincer scandalizată. 

— Dar ce este în regulă cu el? Pentru numele Domnu- 
lui, Laurel! Omul acesta nici măcar nu vorbeşte aceeaşi 
limbă ca ngi. Ştiu din surse sigure că nu este altceva decit 
un golan alb, ceea ce nu mă miră, mai ales acum, după ce 
l-am cunoscut. 

— Dacă ar fi purtat un costum elegant, atunci ar fi fost 
respectabil? 

- Dacă n-ar fi avut cămaşa aia pe el, i-aş fi cerut să 
iasă din casă, rosti Vivian cu năduf. Nu-mi pasă cit de 
faimos este. Scrie numai porcării şi este un gunoi. În fond, 
sîngele este cel care vorbeşte. 

— Nu zău? 

— Vai de mine, dar ce arțăgoasă eşti pe ziua de azi, 
observă înţepată Vivian. Nu aşa te-am crescut eu. 

Se ridică deodată și se îndreptă spre bufet ca să-şi 
prepare ceva de băut. În scop medicinal, desigur. Cu miş- 
cări încete, foarte elegante, alese citeva cuburi de gheaţă 
din recipientul de argint, folosindu-se de cleştele de argint, 
punîndu-le într-un pahar de cristal. 

— Eu nu încerc decit să te ghidez, aşa cum ar face 
orice mamă. Se pare că nu ştii întotdeauna ce e mai bun 
pentru tine, dar nu am crezut vreodată c-o să te văd legînd 
o relaţie tocmai cu un bărbat de teapa lui Jack Boudreaux. 
Numai bunul Dumnezeu ştie că sora ta n-ar fi stat pe 
gînduri, dar tu... Mai ales că ai scăpat de mica ta pro- 
blemă, mai ales că... 

— Mica mea problemă! Layrel o urmări pe maică-sa 
cum turna gin peste cuburile de gheaţă şi cum îl îndoia cu 
apă tonică. Aroma băuturii, rece şi cu miros de răşină de 
brad, îi atinse uşor nările. Vivian era la fel de rece, de dură 
şi de seacă precum ginul. Niciodată nu încerca să păteze 
impresiile de suprafaţă cu ceva atit de urit precum ade- 
vărul. 

— Am avut o cădere nervoasă, mamă, îi zise înfuriată. 
Soţul m-a părăsit, cariera mi s-a distrus, iar eu am avut o 
cădere nervoasă severă. N-aş zice c-a fost doar o mică 
problemă. 

Conform stilului ei, Vivian ignora lucrurile neplăcute, pe 
care nu voia să le discute. Se aşeză la loc pe fotoliu, puse 
picior peste picior şi sorbi din pahar. _ 

- Te-ai măritat mai prejos de condiţia ta, Laurel: În 
afară de asta, Wesley Brooks n-avea deloc spirit. Nu te 
poți aştepta de la un astfel de om să suporte o furtună mai 
puternică. 

— Wesley a fost bun şi dulce, sări Laurel în apărarea 
fostului ei soț, însă fără s-o impresioneze pe maică-sa. 

— O femeie trebuie să se mărite cu un bărbat puternic, 
nu cu unul bun şi blînd, rosti Vivian. Dacă ai fi ales un 
bărbat de condiţia ta, atunci acesta ar fi insistat să renunți 

la carieră ca să stai frumos acasă şi să-i creşti copiii şi 
atunci nimic din toate astea nu s-ar fi întîmplat. 

Laurel scutură din cap, uluită de logica mamei ei. Dacă 
s-ar fi măritat cu un bărbat din aceeaşi clasă socială, un 
măgar şovinist bine educat, atunci nu s-ar mai fi putut 
ocupa de cazul din comitatul Scott. Ar fi putut renunţa să 
mai caute dreptatea şi s-ar fi concentrat asupra unor lu- 
cruri mai importante, cum erau grădina sau dineurile. 

— Miine avem invitaţi la masă. Uitîndu-se la ceasul de 
aur de la mînă, Vivian puse paharul deoparte şi se ridică, 
netezindu-şi cu delicateţe rochia. Invitaţii îţi vor oferi o com- 
panie mai potrivită decit cea în care te-ai complăcut în 
ultima vreme. 

— Nu cred că mă simt în stare de aşa ceva, mamă. 

— Dar, Laurel, deja le-am spus oamenilor că o să fii 
aici! exclamă vorbind ca o adolescentă încăpăţinată. Aveam 
de gînd să te sun azi ca să-ţi spun! Doar n-o să-mi refuzi 
ocazia de a-mi salva obrazul în faţa prietenilor, nu? 

„Ba da“ îi stătea pe limbă să spună, dar Laurel se 
abţinu cu stoicism. „Fii fată bună, Laurel. Fă ceea ce tre- 
buie, Laurel. N-o supăra pe mama, Laurel.“ Se uită spre 
tenişii uzi şi oftă învinsă: 

— Sigur că nu, mamă. O să vin. | 

Vivian ignoră tonul îndurerat, satisfăcută de răspuns. 
Un zîmbet plăcut îi înflori deodată pe buze. 

— Minunat! rosti, deodată energizată. Se mută în fața 
oglinzii şi se cercetă repede, netezindu-şi rochia, aran- 
jîndu-şi părul şi verificîndu-şi repede cerceii. După aceea 
îşi luă poşeta-plic. Ne vom aşeza la masă la ora unu, după 
slujbă, ca de obicei. Şi, Laurel, încearcă să te îmbraci cu 
ceva frumos, adăugă, privind cu dispreţ la hainele ei sim- 
ple. Aşa. Eu şi cu Ross deja am întirziat la cină, drept 
pentru care va trebui să ne scuzi. 

— Da, mamă, murmură Laurel, strîngînd din dinţi atunci 
cînd maică-sa o mîngiie uşor pe obraz. O seară plăcută. 

Vivian ieşi din salon cu un aer regal, victorios. Laurel o 
privi plecînd, copleşită de sentimentul neputinței. Dacă nu 
ar fi fost atît de laşă, i-ar fi spus lui Vivian cu ani în urmă 

să se mai ducă şi naibii, aşa cum făcuse Savannah. Dar 
n-o făcuse. Şi nici n-avea s-o facă vreodată. Biata şi pate- 
tica Laurel încă aştepta cu răbdare ca mama ei s-o iu- 
bească. _ 

}uă un pahar de pe bufet, cu intenţia de a-l aruncă de 
perete, dar nu-şi putea permite un asemenea gest copilă- 
resc. 

„Să nu cumva să spargi ceva, Laurel. Mama nu te va 
mai iubi. Să nu spui ceva ce nu se cuvine, Laurel. Mama 
nu te va mai iubi. Fă ce ţi s-a spus, Laurel, sau mama n-o 
să te mai iubească.“ 

După ce uşa din faţă se închise, Laurel ascultă dudui- 
tul motorului şi apoi scrîşnetul cauciucurilor pe aleea de 
pietriş. Puse paharul jos, îşi îngropă fața în palme şi se 
puse pe plîns. 

Jack se postase în pragul salonului, în umbra densă 
din hol. Plînsetul lui Laurel îi sfişia inima şi-i stîrnea com- 
pasiunea. Nu cunoştea nimic despre acea casă sau de- 
spre oamenii care locuiau acolo, dar ştia prea bine cum 
era să faci parte dintr-o familie disfuncţională... Îşi amintea 
prea bine cvuvintele amare şi certurile furioase, tensiunea 
prezentă care:i obligase pe el şi pe sora sa să umble în 
vîrful picioarelor ca să nu işte o altă explozie din partea 
tatălui. Ştia, şi acesta era un motiv suficient de bun ca să 
plece de acolo cît mai repede cu putință. Beauvoir era un 
cuib de vipere. Numai un prost ar mai fi stat acolo ca să le 
stîrnească. lar el nu era prost. Avea o puzderie de cusu- 
ruri, dar prostia nu se număra printre ele. 

Cu toate astea, rămase mai departe locului. Rămase 
s-o privească pe Laurel cum îşi ştergea lacrimile şi lupta 
cu valul următor. Se chinuia să-şi oprească suspinele care 

o zguduiau, clipind furios ca să-şi alunge umezeala ochilor 
şi-şi ştergea ochelarii cu marginea bluzei. Dieu, era tare 
dură. In fond, biata de ea credea că e singură. Nu avea 
nici un motiv să nu se arunce pe canapea ca să hoho- 
tească în voie. Cu toate astea, se silea să-şi păstreze 
cumpătul. Înainte ca simpatia pentru ea să prindă rădăcini 
în inima lui, Jack se puse în mişcare. 

— Eşti gata, dulceaţă? _ 

Laurel tresări auzindu-i glasul. işi puse imediat oche- 
larii pe nas şi-şi netezi uşor părul care începuse să se 
usuce. Se blestemă pentru acea reacţie, dar inima nu voia 
cu nici un preţ să-şi mai domolească ritmul. 

— Am crezut că te-ai dus să scoţi maşina din mlaştină. 

Jack zîmbi cu ironie. 

— Am minţit. 

Conştientă că rămăsese singură cu el, îl privi cîteva 
momente, în timp ce ceasul antic măsura netulburat se- 
cundele. 

— De ce? 

Jack se plimba tacticos prin cameră, cercetind cu aten- 
ție bibelourile care erau în posesia familiei Chandler de 
citeva generaţii. Îşi ridică privirea spre ea şi luă o bilă de 
cristal pe care începu s-o joace în mînă ca pe o mingie de 
baseball. 

— Pentru că nu mi-a plăcut deloc de tăticul tău vitreg. 
Desigur, nici cu maică-ta nu mi-e ruşine. 

— Ce să spun, se vor simţi zdrobiţi de durere. 

— Neh... Jack zimbi răutăcios, aruncă bila în aer şi o 
prinse apoi într-o mînă. Inima lui Laurel aproape că sărise 
din piept odată cu blia strălucitoare. Cred că vor fi mai 
degrabă şucăriţi că au întirziat la cină din pricina noastră. 

In mod sigur aveau să fie şucăriţi, după cum se expri- 
mase Jack în jargon. Mai ales Vivian. Laurel încercă să-şi 
stăpînească zîmbetul ce-i mijea pe buze. 

— Mă bucur că ţi se pare o situație amuzantă. 

— Aşa ar trebui să ni se pară tuturor. În fond, viața e. 
scurtă, ar trebui să ne distrăm cît mai mult. 

Jack se afla chiar în spatele ei. Braţul lui aproape îi 

atinse umărul atunci cînd se întinse spre un obiect aflat pe 
bufet. Laurei îşi spuse să plece de acolo, dar, înainte să fi 
apucat să facă o mişcare, el o cuprinse cu bratele, şoptin- 
du-i la ureche: 

— Ce-ai zice dacă am merge să căutăm vechiul tău 
dormitor ca să ne amuzăm unul pe celălalt, catin? Mie tare 
mult mi-ar plăcea să ies din hainele astea ude ca să intru 
în ceva... cald... 

Pielea i se strînse înfiorată' cînd răsuflarea lui caldă 
cobori dinspre git spre partea din față a bluzei, gîdilînd-o, 
ispitind-o, trezind la viaţă acele senzaţii delicioase. Pe di- 
năuntrul sutienului de mătase, sfircurile i se întăriseră în 
mod dureros. Căldura răsuflării lui îi aprinsese parcă un 
foc mistuitor în pîntece. Laurel încercă să se îndepărteze, 
dar el nu-i permise, apăsindu-şi palmele de stomacul ei şi 
trimițîndu-i scîntei de plăcere prin tot corpul. Incepu s-o 
sărute tacticos pe git, dînd la o parte cu dinţii gulerul ud àl 
bluzei, ca să poată gusta pielea catifelată. Pulsul lui Laurel 
se acceleră imediat. 

Jack chicoti încîntat de reacţia ei spontană. În mod 
sigur nu se mai gîndea în acel moment la lady Vivian. 

— Haide, scumpete, îi murmură. În mod sigur sînt o 
grămadă de dormitoare goale în hambaru' ăsta de casă. 

— Şi vor rămîne şi pe mai departe tot goale, răspunse 
Laurel. De această dată, cînd încercă să scape din strîn- 
soarea lui, Jack o eliberă. Laurel se îndepărtă doi paşi, 
apoi se întoarse cu faţa spre el. 

— Cum propui să ne întoarcem în oraş? îl întrebă, în- 

„cercînd să-şi alunge senzațiile plăcute cu ajutorul pragma- 
tismului. 

Jack îşi vîrî mîinile în buzunarele pantalonilor şi ridică 
un picior pe marginea unui scaun, căutînd să-şi ascundă 
cît mai bine erecţia. 

— L-am sunat pe Alphonse Meyette. El şi Nipper vor 
veni să remorcheze Corvette-ul înapoi în oraş. l-am spus 
să se oprească la Frenchie's, ca Nipper să-mi aducă Jeep-ul. 
Te conduc pînă acasă, dragă. 

Laurel se încruntă văzîndu-l cum surîdea. 

— Unde am mai auzit replica asta înainte? 

Se aplecă spre ea, provocînd-o din privire să rămînă 
locului şi să-l înfrunte. 

— Mai degrabă te-aş conduce pînă sus, îi zise, cu glas 
îngroşat. 

_ Laurel nu se putu abține să nu ridă în faţa tupeului lui. 
Işi încrucişă braţele şi scutură din cap. 

— Îţi cunosc deja reputaţia, domnule Boudreaux. 

El se mai apropie puţin, lăsînd un spaţiu de cîteva 
degete între ei. Laurel îşi dădu seama prea tirziu că o 
prinsese cu spatele de spătarul canapelei. Jack puse mii- 
nile pe spătar, prinzînd-o în capcană, după care îşi înclină 
capul şi-l coborî, privind-o în tot acest timp drept în ochi. 

— Şi atunci cum se face că nu sîntem încă în pat? 

Laurel întinse o mînă, încercînd să-l ţină la distanţă. O 
idee tare neinspirată, îşi zise atunci cînd palma i se opri pe 
pieptul brozat, tare şi gol. Pielea îi era caldă şi catifelată, o 
combinaţie care îi uscă gitul. 

— Doamne, dimensiunile ego-ului tău sînt absolut ului- 
toare, rosti sec. 

Ochii lui întunecaţi prinseră să sclipească, iar în obraji 
îi apărură iar gropiţele. Ridică mirat din sprîncene. 

— Ar trebui să vezi şi restul. 

Umorul situaţiei o copleşi. Dacă afirmaţia lui ar fi fost 
într-adevăr vanitoasă, atunci poate că l-ar fi pocnit sau i-ar 
fi spus ce credea ea despre părerea bărbaţilor că bărbăţia 
se rezuma la cei cîţiva centimetri în plus la penis. Dar ochii 
lui sclipeau de umor, invitînd-o să guste gluma. Laurel 
încercă să se arate severă, dar nu se putu abţine să nu 
hohotească încîntată. 

— Dacă nu aş avea o asemenea părere bună despre 
persoana mea, îi zise Jack, sprijinindu-se de spătarul ca- 
napelei şi încrucişindu-şi braţele la nivelul pieptului, aş “fi 
putut să mă simt ofensat de aceste hohote de ris. 

Laurel chicoti iar, după care îşi ridică ochelarii pe nas, 
simțindu-se mult mai bine, mai puternică. Vivian reuşise 
s-o dezechilibreze rău de tot. Venirea la Beauvoir stîrnise 
prea multe emoţii cu care nu era pregătită să se confrunte. 

Dar Jack reuşise s-o scoată din acel virtej de emoții şi 
sentimente întunecate, aducînd-o înapoi cu picioarele pe 
pămînt. Laurel îl privi dintr-o parte, întrebîndu-se dacă el 
măcar bănuia că ea personal nu mai rîsese în casa aceea 
de mai bine de douăzeci de ani. 


Corvette-ul a fost scos de pe marginea mlaştinii cu 
minimum de agitaţie, fiind remorcat apoi pînă la atelierul 
lui Meyette. Laurel a privit întreaga operaţiune de pe sca- 
unul pasagerului din Jeep-ul lui Jack, cu Huey, javra, -ală- 
turi, aşezată pe scaunul lui Jack. Ploaia se oprise şi totul 
strălucea de umezeală. Norii fugiseră de pe cer, lăsînd loc 
apusului maiestuos al soarelui. Aerul era proaspăt şi rece. 
Laurel.se cutremură de frig în hainele umede în timp ce 
atenția ei se mută de la camionul de remorcare la mlaştina 
din spate. Fără să-şi dea seama ce făcea, începu să-şi 
roadă unghiile. 

Crescuse chiar acolo, la marginea mlaştinii, dar nu-i 
descoperise niciodată secretele. Se gindise întotdeauna la 
ea ca la o entitate, nu ca la un ecosistem. Ceva cu minte 
şi ochi, şi suflet întunecat. Această impresie deveni şi mai 
pregnantă atunci cînd camionul lui Alphonse Meyette o 
porni cu zgomot spre oraş, iar mlaştina se cufundă în 
linişte. işi aminti aproape fără voie de crime, ceea ceo 
făcu să se cutremure din nou. Imaginea unei femei tinere 
zăcînd acolo, singură, moartă, iar mlaştina pîndind, urmă- 
rind, păstrîndu-şi bine secretele... 

"= Hei, uritule, dispari de pe locul meu. 

Glasul lui Jack alungă acele imagini urite, iar Laurel 
tresări. Huey protestă mirîind, dar se mută pe bancheta 
din spate, unde se încovrigă cu spatele la ei. 

— Auzi, nu e cîinele tău, suspină Laurel. 

Jack zîmbi vesel în timp ce se urca la volan. ` 

— Ce pot să fac dacă mă găseşte absolut irezistibil. li 
aruncă în poală o haină de blugi cam murdară. Pune asta 
pe tine. L-am vrăjit pe Nipper să ţi-o dea. 

Laurel nu era sigură dacă merita să-i multumească sau 
nu. Nipper în mod evident nu era campionul curăţeniei. 

Haina duhnea a sudoare, tutun şi benzină, dar jeepul era 
deschis şi drumul înapoi spre casă avea să fie destul de 
răcoros, mai ales că ea avea încă hainele umede. Strimbă 
din nas, dar îşi puse haina. Miînecile îi ajungeau pînă la 
virful degetelor. 

-— Te simţi bine? 

Laurel îl privi mirată, oprindu-se o clipă din suflecatul 
mînecilor. 

— Păreai cam abătută cu o clipă înainte. 

— Mă gindeam... la fata pe care au găsit-o... Şi la cum 
ar fi să mori acolo şi să nu te vadă. nimeni, să nu te audă 
nimeni. Dar păstră această parte a gîndurilor numai pentru 
ea. Avea o imaginaţie bogată, se punea foarte uşor în 
locul altora. Nu era o însuşire prea bună pentru cineva 
care avea de-a face cu victimele unor crime violente. Era 
însă incapabilă să tragă linia între simpatie şi empatie, 
ceea ce o făcea extrem de vulnerabilă. 

— Urîtă afacere, comentă Jack, cu mîna pe chei, privind 
spre mlaştină. 

O bufniță pătată se făcu auzită dintr-un chiparos, îna- 
inte:să-şi ia zborul pe neauzite. Laurel strînse mai bine 
haina puturoaşă în jurul ei. ` 

— Ai cunoscut vreuna din ele? 

Jack o privi cu'duritate. 

— Ai început să mă interoghezi, domnişoară procuror? 
Să-mi chem avocatul? 

Laurel nu se întrebă dacă tonul lui fusese defenisv sau 
numai sarcatic, pentru că nu ştia sigur dacă voia să afle 
răspunsul. 

— Am pus o întrebare absajut inocentă. Ţinînd cont că 
eşti un mare amorez, nu mi s-a părut deloc nerezonabil să 
te întreb dacă ai cunoscut sau nu vreuna din victime. 

— Nu. Nici una dintre ele nu era de aici. 

Patru cadavre. Patru părohii din Acadiana, dar nu din 
Partout. Nici o victimă din parohia Partout, nici un cadavru 
descoperit acolo. Laurel se întrebă dacă avuseseră noroc 
sau dacă aceasta fusese intenţia ucigaşului. Se întrebă, 
de asemenea, dacă nu cumva parohia lor era sau nu pe 

lista lui. Privi la sălbăticia din jur şi se gîndi iar la sin- 
gurătatea cumplită care ar fi înconjurat-o pe victimă. 

Mlaştina era un loc hecruţător. Era frumoasă şi brutală. 
Fierbinte, seducătoare şi secretoasă. Aici moartea era ceva 
obişnuit, parte integrantă a ciclului vieţii. Copacii mureau, 
cădeau şi se descompuneau, devenid parte a solului fertil 
din care se hrăneau şi creşteau alţi copaci. Muştele erau 
mîncare de broaşte, broaștele erau hrana şerpilor, iar şer- 
pii erau înghiţiți de aligatori. Nici o moarte nu-şi găsea 
simpatia aici. Era un teritoriu al prădătorilor. 

Se întoarse şi-l privi. pe Jack, care o făcuse să ridă şi 
să uite de necazuri la Beauvoir. Jack cu zimbetul lui irezis- 
tibil. Acum nu mai zîmbea. Masca dispăruse dezvăluind 
intensitatea pe care ea doar o bănuise. Duritatea. Căldura. 
Sufletul întunecat. , 

-= Eu nu omor oameni decît pe hirtie, scumpete, îi zise. 
Scoase din buzunar o ţigară şi şi-o atîrnă între buze. 

Cuvîntul „mincinos“ îi tot răsuna în minte atunci cînd 
luă curba strînsă, îndreptindu-se apoi spre oraş. 


Savannah se afla în spatele uşilor franțuzeşti ale birou- 
lui lui Cooper, ascunsă între tufele de liliac din spatele 
bătrînei case, urmărindu-l cum lucra. Era aşezat la birou, 
aplecat peste carnet, cu o ţigară aprinsă alături, în scru- 
mieră, şi cu un bol de coniac în față. Veioza de pe birou 
era singura lumină aprinsă din casă, ce arunca o strălucire 
domoală în jurul lui. Prin geamul de sticlă semăna cu un 
vis, un vis cald, auriu pe care ea nu va putea niciodată să-l 
păstreze. Întotdeauna era reţinută de o barieră invizibilă. 
Trecutul ei. Devotamentul luj pentru soție. 

La naiba cu Astor Cooper. De ce nu murea şi gata? Ce 
căţea plină de cruzime, care se agăța de el cu fire invizi- 
bile cînd de fapt rămăsese numai un înveliş gol. Poate că 
în trecut fusese o femeie minunată. Savannah şi-o ima- 
gina dulce, delicată şi graţioasă. Tot ce nu era ea. Res- 
pectabilă, soția perfectă, amfitrioana perfectă. Dar acum 
nu mai era nimic din toate astea, doar îl îndurera pe el. 
Mintea i se dusese, dispăruse. Numai corpul mai trăia, 

funcționînd automat, îngrijit cu atenție de medici şi asis- 
tente. Eu i-aş putea oferi ceva. l-aş putea dărui totul, cu- 
getă Savannah, netezindu-şi bluza albă şi şifonată. Tot 
aşa cum îi dăruise totul lui Ronnie Peltier? Strînse din dinţi 
şi se agăță mai bine de o ramură de liliac. Făcuse dra- 
goste cu Ronnie pentru că aşa dorise, pentru că avusese 
mare nevoie de puţină uşurare. Nu avea nici un rost să se 
simtă vinovată. Nu pentru modul în care se: oferise sau 
pentru lăcomia cu care-l posedase. 

„Pentru asta ai fost făcută, Savannah... Întotdeauna îți 
vei dori aşa ceva, Savannah...“ 

Acesta era adevărul. Adevărul care-i arsese creierul în 
fiecare noapte. Era o seducătoare înnăscută, făurită pen- 
tru păcat. Nu avea nici un rost să se lupte cu adevărata ei 
natură. In seara aceea nici nu încercase măcar să se 
opună. Mirosul sexului şi al coloniei lui Ronnie adăstau pe 
pielea ei, ca o mărturie a acestui fapt. Nici măcar. nu reu- 
şiseră să mai ajungă la rulota lui înainte să sucombe în 
faţa pasiunii. Savannah îl făcuse să oprească maşina în 
spatele vechiului depozit de lemne şi se urcase pe el chiar 
acolo, pe bancheta din față a Fordului. Ronnie nu pro- 
testase, nu ceruse explicaţii. Asta-i plăcea cel mai mult la 
tineri; erau lipsiți de complicații.. Ronnie Peltier nu era îm- 
povărat de nici un fel de consideraţii morale. De abia aş- 
teptase să-şi dea pantalonii jos şi-să se distreze pe rupte. 

Aţiţarea şi ruşinea luptau în sufletul ei pentru supre- 
matie. Ochii i se umplură deodată de lacrimi. 

— Să te ia naiba, Conroy Cooper, murmură Savannah, 
urînd setimentele din suflet şi îndreptînd această ură spre 
Coop. Era vina lui. Dacă nu s-ar fi îndrăgostit de el, dacă 
el nu ar fi fost aşa de al naibii de nobil... El era cel care o 
făcea să se simtă ca ultima tirfă. 

Nu. Era o tirfă. Se născuse tirfă şi se antrenase pînă 
cînd ajunsese la perfecţiune. Cooper o făcea să se ru- 
şineze de acest lucru. Plingind în tăcere, se îndepărtă de 
tufa de liliac şi o porni spre casă cu paşi neauziți, ca un 
hoț. Se lipi de peretele de lemn şi-apoi se apropie încet de 
uşile franțuzeşti, lipindu-şi fruntea de geam. - 

Cooper îşi îndreptă spinarea, încet, şi puse stiloul deo- 
parte. Creierul îi era amortit şi gol, ca un burete care fu- 
sese stors de nişte miini nemiloase. Analogia i se păru a fi 
ultimul strop de inspiraţie şi, tocmai cînd se întindea iar 
spre stilou ca s-o treacă în carnet, prinse cu coada ochiu- 
lui o mişcare în faţa uşilor franțuzeşti. 

— Savannah? Murmură numele ca pentru sine, încer- 
cînd să-i desluşească trăsăturile pe întuneric. Sigur că ea 
era. Venea la el pentru alinare, aşa cum proceda întot- 
deauna după cîte o escapadă. lar el o primea şi o alina. 
Trecuseră prin tot acest ciclu de cîteva ori. Savannah era 
o creatură a rutinei. Se încruntă gîndindu-se că această 
rutină a ei includea şi durere şi degradare autoprovocate. 

li căzu în brațe în clipa în care deschise uşile, sus- 
pinînd ca un copil. Cooper o strînse în braţe, o legănă şi-i 
şopti cuvinte de alint. 

— Imi pare nespus de rău, suspină ea, prinzindu-i că- 
maşa în pumni. Imi pare aşa de rău! 

— Taci, şopti el. Nu mai plînge scumpo, pentru că îmi 
zdrobeşti inima. 

— Tu mi-ai zdrobit deja inima, îi zise Savannah. Mă 
doare tot timpul. 

— Nu, murmură el. Te iubesc. 

__— Mă iubeşti, murmură ea, plingind şi mai tare. Mă 
iubeşti, mă iubeşti. 

Nu asta îşi dorise mereu? Să fie iubită? Cu toate as- 
tea, se dăruia mereu unor bărbaţi care nu aveau s-o iu- 
bească niciodată. In interiorul ei domnea confuzia, aşa că 
se agăță mai bine de pieptul lui Cooper, căutindu-şi ali- 
narea în căldura şi puterea lui. Se simţea pierdută. Ar fi 
vrut să fie puternică, dar nu era. Ar fi vrut să fie bună, dar 
nu putea. Nu se pricepea decit la sex, or, nu era destul ca 
să-l facă pe Cooper să-şi uite jurămintele făcute la cu- 
nunie. 

— Gata, taci, linişteşte-te, îi şopti el. 

Mirosea a sex şi a colonie ieftină. Fusese cu un alt 
bărbat. Nu era nici surprins şi nici scandalizat. Nu se aş- 
teptase la fidelitate din partea lui Savannah. Era, aşa cum 

singură se descrisese, o femeie uşoară. Dar acest lucru îl 
întrista profund. Savannah era într-un fel întruchiparea su- 
dului, cugetă mai departe. Frumoasă, sălbatică, încăpă- 
ținată, o victimă... 

. Cooper? 

Savannah îşi lăsă capul pe spate şi-i privi chipul, cu 
pumnii înfăşuraţi în cămaşa lui. El clipi şi o privi, încercînd 
să-şi alunge strălucirea din ochii albaştri. 

— Să te ia naiba, mirii ea, îndepărtîndu-se. Nici măcar 
nu mă asculți! Eşti alături de ea în minte, nu? Alături de 
lady Astore. Pura şi casta lady Astor. 

—:Nu e adevărat, îi răspunse el calm. Se duse la birou, 
concediind-o parcă, şi se apucă să-şi strîngă carnetul şi 
stiloul, stingîndu- şi ţigara. 

— Ai prefera să fie ea aici, în locul meu, rosti Savannah 
cu amărăciune. Ea nu s-ar fi dus să se reguleze cu Ronnie 
Peltier în opt poziţii diferite. Nu, ea stă frumos la St. Jo- 
seph, frumoasă ca o orhidee şi la fel de proastă ca un 
par... 

— Încetează! strigă Cooper. Se întoarse, o prinse de 
brațe şi începu s-o scuture cu putere. 

Reuşi să se stăpinească cu un efort de voință imens. 

- La naiba, Savannah, de ce faci aşa ceva? o întrebă 
cu asprime, strîngînd-o tare de brațe. Mai întîi îmi cerşeşti 
dragostea şi apoi mă faci să te urăsc. De ce nu te multu- 
meşti cu ceea ce-ţi pot oferi? 

— Mulțumită? şopti ea pierdută. Nu ştiu ce înseamnă să 
fiu mulțumită. 

Cooper închise ochii din cauza valului de emoții şi o 
strînse iar la piept. 

— Nu mă uri, Coop, îi zise ea încet, înconjurindu-i talia 
cu braţele. Mă urăsc eu singură destul. 


- Gata... taci... Îi dădu părul pe spate, îi sărută tîmpla 
şi apoi buzele. Te iubesc, îi zise, săruînd-o, te iubesc. 
— Arată-mi. 


Ceasul din hol număra secundele nopţii. Savannah îl 
asculta cuibărită alături de Cooper. Bărbatul dormea, res- 

pirînd regulat, cu un braţ petrecut pe după mijlocul ei. 
Părea mai bătrîn în somn. Cu vitalitatea redusă, în timp ce 
energia atletică i se refăcea, chipul îi arăta cu răutate cei 
cincizeci şi opt de ani de viață. 

Pentru o clipă Savannah îşi închipui că acela era tatăl 
ei, viu, ţinînd-o aproape. Jeff Chandler ar fi avut tot cinci- 
zeci şi opt de ani dacă ar fi trăit. 

Pentru o clipă îşi permise să se întrebe cum ar fi fost 
atunci viața ei. Cît de diferită. Poate că ea ar fi fost vedeta 
familiei, nu sora ei. Poate că ar fi devenit actriță sau crea- 
toare de modă. lar Laurel... Laurel poate că n-ar mai fi 
trebuit să lupte din greu pentru dreptate. 

Biata de ea! Se simţi copleşită de vinovăţie, gîndin- 
du-se că o lăsase singură la Frenchie's. În clipa aceea ar 
fi trebuit să fie acasă, să se asigure că Laurel era în pat şi 
dormea, se odihnea. 

De acum era treaba ei să se îngrijească de recupe- 
rarea surorii mai mici. Dar avusese nevoie de aceste mo- 
mente cu Coop. 

Momente fără certuri, fără cuvinte, doar pline de dra- 
goste şi tandrete. 

Coop făcea dragoste cu o blîndețe desăvirşită. Era 
întotdeauna extrem de atent cu ea. Pentru el nu exista 
grabă, nebunie, sentimentul de urgență. Doar tandrete şi 
reverență. De parcă de fiecare dată ar fi fost prima oară. 

Nu, cugetă ea mai departe, zîmbind chinuit. Prima dată 
cînd făcuse dragoste nu semănase cu nimic din ce experi- 
mentase după aceea. 

„— Mă vrei, Savannah. Am văzut cum te uitai la mine. 

-~ — Nu înțeleg ce vrei să spui... 

— Mincinoaso. Ştii cum să inciti, eşti o mică seducă- 
toare. 

— Nu e adevărat... 

— Mă rog, eu oricum o să-ţi ofer ceea ce ai cerut, fetițo. 

— Nu! Să nu mă atingi, nu-mi place! 

— Ba da, îţi place. Nu încerca să mă minţi. Nu te minţi 
pe tine însăţi. Doar pentru aşa ceva ai fost făcută, Savan- 
nah...“ 

Atunci închisese ochii în fața durerii orbitoare şi îl bles- 
temase pe Ross Leighton la flăcările eterne ale iadųlui. 


„Ucigaş de femei... Ucigaşule... Eu nu omor oameni 
decît pe hirtie... Mincinosule... Eşti un mincinos, Jack...“ 

Se plimba de nebun pe holurile de la L'Amour, fără să 
bage în seamă tapetul rupt de pe pereţi, praful, mirosul! de 
mucegai şi mizerie, atent doar la tulburarea din interiorul 
lui. Se învirtea pe dinăuntru ca o fiară în cuşcă, iar el nu 
avea ce altceva să facă decit să se plimbe de nebun prin 
casă. Nu putea elibera bestia, pentru că se îngrozea de ce 
anume ar fi putut să facă, să-l înnebunească sau chiar să 
se omoare. 

Să se omoare. Acest gînd îi trecuse prin minte de mai 
multe ori. Dar îl alungase de fiecare dată. Nu merita elibe- 
rarea pe care i-o putea oferi moartea. Era pedeapsa lui să 
trăiască, ştiind că era un netrebnic, ştiind că omorise sin- 
gura persoană care-i văzuse latura bună. 

Evie. Chipul ei îi apăru deodată în minte, catifelat, fru- 
mos, cu ochi mari, negri şi încrezători. increderea, cuvîntul 
ăsta avea darul să-l taie ca o lamă. Evie avusese încre- 
dere în el. Fusese la fel de fragilă ca un bibelou de porțe- 
lan şi avusese încredere în el că n-o va sparge. Insă în 
cele din urmă o distrusese. O omorise. 

Un urlet neomenesc, sălbatic, îi sfişie pieptul, iar Jack 
se întoarse şi lovi cu pumnul în perete, sunetul agoniei 
reverberînd prin încăperile goale ale casei. Goale precum 
erau inima şi sufletul lui, precum sticla de whisky care-i 
atîrna din mînă. Bestia se apropie de barieră făcîndu-l să 
arunce sticla în uşa dinspre hol. 

„Netrebnic, neputincios, putred...“ 

Imaginea lui Blackie Boudreaux s& înfiripă dintr-unul 
din colţurile întunecate ale minții, gata să-l chinuie, făcîn- 
du-l să se împleticească pe hol, să traverseze dormitorul 
întunecat şi să iasă pe balcon ca să scape de ea. 

„Bon a rien, bon a rien...“ 

Acea amintire venea după el ca un demon, proaspătă, 
strălucitoare, făcîndu-l să închidă ochii. Se lipi de peretele 


122 


de cărămidă, încercă să se oțelească, încordă toţi muşchii 
din trup, dar amintirea nu se lăsa îndepărtată. 

Maică-sa stătea aplecată peste chiuvetă în timp ce sîn- 
gele îi şiroia din nas şi din buza spartă. Ochii îi înotau în 
1acrimi care apoi i se scurgeau pe obraji, dar nu plingea 
zgomotos. Ştia că nu era bine. Blackie nu ar fi vrut să-i 
audă vaietele, asta îl întărita şi mai tare. 

Jack era agăţat de fusta ei, speriat, furios, în vîrstă de 
numai zece ani. Prea mic ca să poată face ceva. Ne- 
trebnic, neputincios, bun de nimic. Bun doar ca să urască. 
De pe atunci ştia că devenise expert în ură. |l ura pe 
taică-său cu fiecare celulă a corpului; iar această ură îl 
ajută să fugă de lingă maică-sa, chiar în drumul lui Bia- 
ckie. ” 

Un țipăt ascuţit despicase aerul atunci cînd Marie ve- 
nise în fugă spre el. Jack nici măcar nu se uitase la suri- 
oara lui mai mică, îi spusese doar să plece de acolo şi se 
aruncase spre tatăl lor, dorindu-şi să fi fost mai mare, mai 
solid, destul de tare încît să-l lovească Ia fel de puternic pe 
cit o bătuse el pe maică-sa. Dar nu fusese aşa. Nu era 
decit un puşti amărit, aşa cum îi spusese Blackie mereu. 

Dar asta nu însemnase că nu încercase. 

Strînsese pumnii, gata să lovească cît de tare putea. 
Dar bătrînul nu avea timp de aşa ceva. Întinsese braţul şi-l 
dăduse la o parte din drum cu un dos de palmă peste 
gură. 

Jack se lăsă la podea, cu ochii în lacrimi şi cu sufletul 
mîncat de ură ca de un acid. 

Dar deodată nu mai avea zece ani. Devenise adoles- 
cent, aşa că se ridică în picioare şi înşfăcă vătraiul de fier » 
şi-l roti cu ambele miini, cît de tare putu... 

Tresări atunci dnd mintea trînti uşa peste acea amin- 
tire. 

„Eu omor oameni doar pe hîrtie, scumpete...“ 

De pe balcon putea vedea Belle Riviere. Putea vedea - 
grădina din spate şi uşa luminată. Toate ferestrele erau 
întunecate. Oamenii întregi la minte erau în paturile lor la 
ora aceea. Laurel era în pat. 

— lar eu stau în miez de noapte şi urlu la lună, mormăi 
Jack cu glas tare, aşezindu-se mai bine pe podeaua de 
lemn a balconului. Huey se materializă din umbre şi se 
instală alături de el, cu o expresie serioasă în ochii ciudati. 

— Nu ştii cînd e momentul să te fereşti de cei ca mine, 
cîine prost ce eşti. 

Laurel însă îşi dăduse seama. Era extrem de conşti- 
entă de pericol; a 

— Şi aşa şi trebuie, mon ange, murmură Jack mai de- 
parte, privind spre ferestrele întunecate de la Belle Riviere. 

II lăsase s-o sărute, îl lăsase să se apropie, dar în cele 
din urmă preferase să pună distanţa între ei. Mai bine. El 
nu ştia decit să folosească şi să arunce. Ucigaş de femei... 
ucigaş. 

Cuvîntul continua să-i răscolească mintea şi atunci cînd 
se ridică şi intrtîn casă să lucreze. 

__ Savannah acceptă distrugerea maşinii cu multă grație. 
Insă nu acelaşi lucru se întîmplă atunci cînd află cine fu- 
sese la volan. 

— Jack? Ridică dintr-o sprînceană şi-şi îndreptă umerii. 
Era aşezată pe marginea patului lui Laurel, cu halatul de 
culoarea şampaniei aruncat neglijent peste o cămaşă de 
noapte neagră, arătînd ca o reclamă pentru Victoria's Se- 
cret, cu părul strîns la spate şi buzele umflate. Ce naiba 
căutai pe şosea cu Jack Boudreaux? 

— Aceeaşi întrebare mi-am pus-o şi eu în timp ce mer- 
geam cu viteza luminii pe drumul ăsta pustiu, răspunse 
Laurel îmbufnată, privindu-se cu un ochi critic în oglinda 
ovală a măsuţei de toaletă. 

Fusta cu care se îmbrăcase era lungă şi uşoară, avind 
imprimaţi pe ea trandafiri imenşi pe un fond verde. Din 

păcate, i se lăsase tocmai pe şolduri şi tivul îi ajungea 
acum pînă mai jos de glezne. Slăbitul necontrolat putea să 
facă prăpăd în garderobă. 

Dar n-avea ce face. Nu adusese prea multe haine ele- 
gante cu ea. Oricum, tricoul roz de bumbac.,era destul de 
mare şi de larg ca să ascundă talia căzută a fustei. Oftă 
resemnată şi-şi privi sora prin oglindă. 

— Nu ştiu cum să conduc o maşină ca a ta. lar el s-a 
oferit, ba nu, mi-a impus, se corectă imediat, iritată, să 
merg cu el. Dacă n-ar fi fost aşa de insistent, atunci nu ar 
fi ajuns să-l sărute şi nici nu “şi-ar fi petrecut noaptea pri- 
vind tavanul, simțindu-se atit de... agitată. 

Savannah se încruntă, lovită pe neaşteptate de un val 
de gelozie. Frenchie's era teritoriul “ei, micul ei regat de 
bărbaţi. Jack Boudreaux era un membru al curţii ei. Nu-i 
plăcea deloc gîndul că-i adulmeca sora maifhică, mai ales 
cînd nici nu încercase vreodată să se apropie de ea. Unde 
mai pui că nu-i suridea gîndul s-o împartă pe Laurel cu 
altcineva. Laurel venise la sora ei mai mare -pentru dra- 
goste şi alinare, nu la Jack Boudreaux. 

— Aduce numai necazuri, îi zise, ridicîndu-şe de pe pat 
şi apropiindu-se de Laurel.. Stai cît mai departe de el. 

Laurel îi aruncă o privire mirată peste umăr, în timp ce 
Săvannah îi tot aranja gulerul de dantelă. 

— leri păreai fermecată de el. 

— Nu contează dacă eu sînt fermecată de el. Nu vreau 
să te farmece el pe tine, scumpo. Omul ăsta e un ne- 
mernic de primă mînă. ` 

Savannah, marea protectoare. Intotdeauna avînd grijă 
de ea chiar dacă nimeni nu avea grijă de Savannah. Un 
astfel de nemernic era bun pentru Savannah sau un ju- 
cător de biliard cu zece ani mai mic, ori un scriitor căsătorit 
care ciştigase Premiul Pulitzer, destul de bătrîn ca să-i fie 
tată. 

Laurel se abținu' să spună ceva ce ar fi putut regreta 
mai tîrziu. Îşi iubea sora şi ar fi vrut ceva mai bun pentru 
ea decit viața pe care o alesese Savannah, dar acela nu 
era momentul potrivit pentru a-i spune. Avea şi aşa des- 

tule pe cap, gindindu-se la prînzul la care nu avea chef'să 
participe. 

— Ai zis că e scriitor. Ce anume scrie? 

— Ohoho, răspunse Savannah, zimbind încîntată. Ro- 
mane de groază absolut fenomenale. Genul de cărţi care 
te fac să te întrebi cum naiba de mai poate să doarmă 
noaptea. Tu nu intri niciodată prin librării, scumpo? Jack 
figurează pe toate listele de best-seller-uri. 

Laurel nici măcar nu-şi mai amintea cînd citise ultima 
dată ceva care să nu fi fost scris în jargon juridic. Cazul îi 
consumase tot timpul, alungînd orice altceva din viaţa ei, 
preocupările preferate, prietenii, soțul, perspecivele... Dar 
şi aşa, nu era genul de om care să se dea în vint după 
romanele care te ţineau noaptea treaz, tresărind la orice 
foşnet. 

Nu avea nevoie să dea bani ca să fie îngrozită şi depri- 
mată. Avusese destul de furcă cu ororile în viaţa reală. lar 
deprimarea era ceva ce putea obţine pe gratis, fără pro- 
bleme. Încercă să suprapună imaginea lui Jack, pianistul, 
hoţul de maşini, ticălosul care săruta ca un înger cu imagi- 
nea mentală pe care şi-o făcuse fără voie despre scriitorii 
de romane de groază, dar nu reuşi să obţină ceva prea 
clar. În plus, mai exista şi un alt Jack, bărbatul pe care-l 
surprinsese de cîteva ori, cînd nu era atent. Un bărbat dur, 
întunecat, cu o intensitate a privirii uluitoare. Numai amin- 
tirea lui o făcea să tremure uşor, aşa că alungă orice gind 
referitor la el. ” 

Se privi iar în oglindă şi ajunse la concluzia că arăta ca 
o fetiță gătită cu hainele mamei. Deşi Vivian nu le permi- 
sese niciodată să facă aşa ceva. Savannah se apucă să 
cotrobăie în unul dintre sertarele comodei şi apoi se apro- 
pie de ea cu două ace de siguranță. Făcu două falduri 
elegante sus, în talia fustei, şi le prinse cu acele, ascun- 
zindu-le apoi cu tricoul. 

— Modificări instant. Astea fac parte din trucurile mane- 
chinelor, îi zise absentă, studiind-o pe Laurel cu atenție. 

— De ce nu ai continuat cariera de manechin? o întrebă 
Laurel. 

— O să porţi cerceii mei de aur, murmură Savannah, 
după care ridică fruntea. Cum? A, da, cu prezentările de 
modă. 

— Mi s-a părut că-ţi mergea bine la agenţia aia din New 
Orleans. 

Savannah strimbă din nas şi dădu nepăsătoare din 
umeri în timp ce umbla cu o perie fină şi fardul roşu-ma- 
roniu pe obraz, trecînd pămătuful peşte pomeții lui Laurel. 

— Andre mă iubea pentru felul în care'i-o sugeam, nu 
pentru portofoliu. Oricum, nu eram prea grozavă, ca ma- 
nechin vreau să spun. Însă mă pricep de-minune la sex 
oral. 

Laurel nu comentă, dar Savannah observă imediat ma- 
xilarul încordat şi buzele ei strînse. Dezaprobare. O durea 
şi nu-i plăcea deloc. 

— Tu ţine-te de ceea ce ştii să faci mai bine, scumpo, îi 
zise înțepată. Treaba ta e justiția. Talentele mele au o altă 
destinaţie. 

Puse fardul deoparte şi se întoarse iar spre Laurel. 

- Hai să te vedem acum, îi zise. Zău dacă înțeleg de 
ce te supui la un astfel de chin. Eu una i-aş fi spus lui 
Vivian să se mai ducă şi naibii. 

- Păi, aşa ai şi făcut, răspunse Laurel. De multe ori. 

— Aşadar, acum a venit rîndul tău. Te conduce ca pe 
un cîine în lesă... 

— Te rog. Laurel închise ochii. Doamne, dacă nu era în 
stare să suporte o astfel de ceartă, cum se va descurca la 
Beauvoir? Se cutremură de silă. Prînzul cu Vivian şi com- 
pania semăna cu dansul pe un cîmp minat. Doamne, îşi 
zise mirată, cum de: putuse supravieţui atita prin sălile de 
judecată cînd era atit de laşă? Aş fi putut să refuz, îi zise, 
dar n-am nevoie de astfel de belele deocamdată. O sin- 
gură masă şi am scăpat. Aşa că mai bine mă duc şi termin 
odată. 

Savannah nu comentă. 

— Atunci te rog să iei cerceii mei de aur şi, pentru 
Dumnezeu, nu-ți mai purie ochelarii ăia oribili pe nas. Te 
fac să semeni cu o găină jumulită. 

Laurel o privi sincer mirată. 

— Nu vrei să mă duc acolo, dar în schimb doreşti să 
arăt cît mai bine? 

Ochii albaştri ai lui Savannah scînteiară şi buzele pline 
se strinseră cu duritate. 

— Vreau ca Vivian să se uite la tine şi să se simtă ca o 
hoaşcă bătrînă şi uscată. Aşa cum şi este de fapt. 

Laurel se încruntă atunci cînd Savannah se duse să-i 
aducă cerceii din dormitorul ei. Savannah şi mama lor 
fuseseră întotdeauna rivale. Vivian era prea egoistă, prea 
absorbită de sine ca să aibă o fiică atit de frumoasă şi de 
dezirabilă precum Savannah. 

Rivalitatea dintre ele era o altă fațetă nesănătoasă din- 
tr-o relație bolnavă de-a binelea. Această rivalitate fusese 
unul dintre motivele pentru care Laure! nu încercase să 
facă absolut nimic ca să-şi pună frumusețea în valoare. 
Jucind mereu rolul diplomatului, Laurel nu dorise să cla- 
tine o. barcă şi aşa instabilă, atrăgind atenţia asupra sa. 
Celălalt motiv a! ei nu fusese tocmai nobil, admise încrun- 
tîndu-se spre imaginea din oglindă. 

„Dacă nu sînt la fel de drăguță ca Savannah, atunci 
Ross o să mă lase în pace. O s-o aleagă pe Savannah, nu 
pe mine. Ce bine.“ 

Nu exista un anume cuvînt pentru acest gen de vi- 
novăţie iscată de asemenea amintiri, cugeta Laurel, aş- 
teptind-o pe Savannah să se întoarcă. Savannah reveni 
cu cerceii-şi cu halatul căzut de pe un umăr, arătînd în 
toată fumusețea ei o vinătaie din dragoste. Laurel simţi 
cum i se stringea stomacul, după care se întrebă cum 
avea să reziste în timpul prînzului. 


Prînzul de duminică de la Beauvoir era o tradiţie la fel 
de veche ca sudul. Familia Chandler participa întotdeauna 
la slujba duminicală, atit din simţul obligaţiei şi datoriei față 
de comunitate, cit şi din respect pentru religie, după care 
cîţiva aleşi erau invitaţi să pînzească la Beauvoir şi să-şi 
petreacă ziua cu preocupări plăcute. 

La Beauvoir nu mai rămăsese nici un alt membru al 

familiei Chandler, dar tradiția se păstrase, ca o parte a 
simțului sucit de responsabilitate socială a lui Vivian. 

Ce bine ar fi fost dacă ar fi avut măcar în parte şi simțul 
responsabilităţi față de familie, cugetă Laurel, urcînd scă- 
rile verandei şi sunînd la uşă. Începuse iar să plouă şi, cît 
aşteptă, se sili să asculte ropotul liniştitor, sperînd să-şi 
mai calmeze nervii. Scoase din pachetul ascuns în buzu- 
narul fustei o tabletă de Maalox pe care şi-o viri în gură. 

Muncita Olive deschise uşa, la fel de gri şi de poso- 
morită ca amiaza, privind-o pe Lauret cu ochi inexpresivi, 
de parcă nici n-ar mai fi văzut-o vreodată. Laurel încercă 
să-i zimbească cu amabilitate atunci cînd trecu pe lîngă ea 
în holul larg. Se îndreptă apoi spre salonul cel mare, cu 
viziuni de coşmar în minte. Ă 

Casa în sine reprezenta decorul perfect pentru un film 
de groază sau chiar pentru un roman de acest gen. Ve- 
chea plantație de la marginea mlaştinei, un loc plin de 
secrete, ură străveche, minţi diabolice, o reşedinţă în care 
tradiția era înfăşurată în ceva grotesc, iar dragostea era 
acră precum laptele prins. 

incercă să şi-l imagineze pe Jack scriind o astfel de 
poveste, dar nu-l putea vedea decît cu cămaşa hawaiană 
descheiată, cu şapca de baseball cu cozorocul întors spre 
ceafă şi zimbetul fermecător pe buze. 

Imaginea îi aduse un suris pe buze atunci cînd şi-l 
închipui chiar acolo, în salonul cel mare de la Beauvoir, 
cercetînd cu ironie invitaţii. Că nu s-ar fi potrivit acelei 
adunări era evident. Ross se afla lîngă bufetul cel mare, 
părînd prospăt călcat şi perfect aranjat într-un costum gri-ar- 
gintiu. Era modelul domnilor sudişti bine crescuți şi educați. 
pînă în vîrful unghiilor perfect aranjate. Mai ales datorită 
Zîmbetului uşor, de superioritate şi a aurei de autoritate. 

Laurel se sili să nu-l mai privească, sigură că ura pe 
care o șimţea pentru acel om era atit de puternică, încît ar 
fi putut atrage atenţia tuturor asupra ei. Se concentră în 
schimb asupra celorlalţi invitați, măsurîndu-i şi cîntărindu-i 
automat. Ca procuror era obişnuită să-şi facă repede o 
impresie destul de corectă despre victime, făptaşi, even- 

tuali martori sau despre avocaţii apărării. La fel procedă şi 
acum, ca să-şi poată pregăti o strategie. 

Bărbatul cu care discuta Ross avea guler de cleric. Era 
mic, subțire şi chelios, dînd atit de des din cap în timp ce-l 
aproba pe Ross gi ineptiile pe care le debita, încît părea 
bolnav de nervi. Laurel îl etichetă imediat slab de înger şi 
prost, după care trecu la următorii invitați. 

În spatele canapelei, lîngă care o încolţise Jack cu o 
seară înainte, era un cuplu de vîrstă mijlocie. O pereche 
de fețe rotunde şi plăcute, a bărbatului uşor bronzată, iar a 
femeii palidă şi perfect fardată. Femeia purta un costum 
de un roz palid, prea țeapăn ca să nu fi fost nou-nouţ, şi 
părul proaspăt coafat. Privirea ei cerceta neliniştită toate 
semnele bogăției din jur. 

Probabil că erau noii vecini, îşi dădu Laurel cu presu- 
pusul. Plantatori, dar nu la fel de bogaţi precum cuplul 
Chandler-Leighton. Oameni care puteau fi uşor impresio- 
nați şi umiliţi de o invitaţie la Beauvoir. 

işi mută privirea asupra lui Vivian, aşezată pe fotoliul ei 
favorit, arătînd rece şi sofisticată într-o rochie de in albas- 
tru. Celălalt fotoliu era ocupat de un bărbat brunet şi înalt, 
a cărui faţă îi era invizibilă lui Laurel. Înainte să se fi putut 
muta în altă parte ca să-l poată studia mai bine, Vivian o 
observă şi. se ridică din fotoliu, cu un zîmbet rece pe buze. 

— Laurel, scumpa mea. 

Venea spre ea cu mîinile întinse. Supusă, Laurel ac- 
ceptă degetele mamei şi suportă cu stoicism săruturile de 
pe obraz în timp ce atenţia tuturor se fixase asupra lor. 

— Mamă. 

— Păcat că n-ai venit la slujbă. 

— Îmi pare rău. Nu m-am simţit în stare să-i fac față. 

— Da, desigur... Vivian continuă să zimbească. Numai 
Laurel văzu ameninţarea din privirea ei. Ştim cu toții că ai 
nevoie de odihnă, dragă. Haide să faci cunoştinţă cu toată 
lumea. Ross, ia te uită, a venit Laurel. 

Ross se apropie de ele cu un zîmbet larg pe chip. 

— Laurel, scumpo, ce bine arăţi azi! 

El îi puse o mînă pe umăr, însă Laurel se îndepărtă 

discret, nedorind să suporte -acea atingere de dragul ni- 
mănui, 

— Ross, murmură, înclinîndu-şi capul, sperînd ca astfel 
să evite să-l privească drept în față. 

Clericul a fost prezentat drept reverendul Stipple. Strîn- 
gerea lui de mînă era la fel de fermă ca şi cea a unei 
bunicuțe pe patul de moarte. Cuplul de vîrstă mijlocie, Don 
şi Glory Trahern, preluase recent controlul asupra plan- 
taţiei care fusese a unchiului ei, Wilson Kincaid, de care 
Laurel îşi amintea vag ca de un prieten al tatălui ei. Don 
Trahern era un bărbat cumsecade şi manierat, care-şi cu- 
noştea locul. Glory o curta în draci pe Vivian, zimbind 
mereu cu gura pînă la urechi şi făcînd mult prea multe 
complimente. 

Laurel o salută aşa cum se cuvenea şi privirea i se 
îndreptă spre ultimul oaspete la prînz. Micul cerc de invitaţi 
se desfăcu înaintea lui, privindu-l de parcă ar fi fost prinţul 
moştenitor al coroanei dintr-o altă ţară, care venise să 
onoreze cu prezenţa lui micul lor tîrguşor. Era înalt, cu 
membre lungi, personificarea eleganţei într-un costum per- 
fect croit. Părul îi era la fel de negru precum pana corbului, 
frumos tuns şi bine periat pe spate. 

—... iar oaspetele nostru de onoare pe ziua de azi, îi 
zise Vivian zîmbind ca o regină, este Stephen Danjer- 
mond, procurorul nostru districtual. Stephen, aceasta este 
fiica mea, Laurel. 

Totul fusese o înscenare. Laurel avea impresia că toc- 
mai îi căzuse legătura de pe ochi. Se aşteptase să dea 
peste mica nobilime din vecinătate. Nu crezuse nici o clipă 
că maică-sa avea s-o facă pe pețţitoarea. Ea şi Danjer- 
mond erau singurii oameni din acea încăpere care aveau 
sub patruzeci şi cinci de ani. Singurii doi care nu aveau 
partener. Se simţea ca o proastă şi tare i-ar fi plăcut să 
plece de acolo. Dar strînse din dinți şi întinse mîna, oferind 
ceea ce spera să fie o expresie plăcută spre procuror. 

— Îmi pare bine să vă cunosc, domnule Danjermond. 

- Plăcerea este de partea mea, răspunse el galant. 

Privirea lui o.prinse pe a ei ca o rază tractoare, fermă, 

calmă, fără a clipi. Prea calmă, ca suprafața mării pe o zi 
fără vînt. Ochii lui erau de un verde foarte limpede. De 
culoarea smaraldelor, înconjurați de gene dese şi scurte, 
şi apăraţi de sprîncene strufoase, drepte. Era de o fru- 
musețe uluitoare, cu chipul prelung, bărbia puternică şi 
năsul subțire, aristocratic. Gura îi era largă şi mobilă, ridi- 
cîndu-se uşor la colțuri sezual, aproape felin. 

Laurel simţi un mic fior de alarmă pe ceafă. Mai mult 
ca sigur că în sala de judecată era un oponent formidabil... 
Ştia acest lucru instinctiv, îi putea simţi puterea. persona- 
lităţii în privire, deşi era incapabilă să-i citească gîndurile. 
Laurel încercă să-şi retragă mîna, dar el i-o reținu, politi- 
cos, dar cu fermitate, ţinînd-o prizonieră între palmele sale 
mari. 

— Am auzit multe despre tine, îi zise. De-abia aşteptam 
să te cunosc, Laurel. 

Era ceva aproape... intim în tonul lui. Glasul lui avea un 
ton baritonal bine cultivat, care vibra de accentul sudist 
educat. 

— Stephen e din New Orleans, îi spuse Vivian, ridicînd 
puțin vocea ca să acopere tunetul de afară. Am întilnit-o 
pe mama lui cu nişte ani în urmă, deşi nimeni şi nimic n-o 
să mă facă să mărturisesc cît de mulţi, adăugă cu co- 
chetărie, fluturînd din gene. Atunci cînd am petrecut o vară 
la verişoara mea, Talland Jordan Brooks. O mai ţii minte 
pe verişoara Talli, Laurel? Tatăl ei se ocupa de petrol, iar 
fratele a făcut o adevărată avere pe piaţa argintului şi apoi 
a pierdut absolut tot la bursa de la New York. Doamne, ce 
scadal s-a declanşat atunci! Laurel a fost una dintre dom- 
nişoarele de onoare la cea de a doua nuntă a verişoarei 
Talli, continuă Vivian cu explicaţiile. Glory Trahern îi as- 
culta cu sfințenie fiecare cuvînt. Toţi ceilalţi se plictisiseră 
şi se foiau deja. Primul ei soț a murit într-un accident. O 
treabă oribilă! Dar Talli şi-a revenit repede şi s-a recăsăto- 
rit foarte bine. O femeie cu adevărat remarcabilă, veri- 
şoara Talli. Mi-a prezentat-o pe mama lui Stpehen la o 
serată. O femeie minunată, absolut minunată! Aşa am con- 
statat că amindouă am fost la Sacred Heart, dar ea era cu 

cîțiva ani mai mare ca mine şi frecventam cercuri diferite. 
Familia Danjermond se ocupa mai ales de vapoare, con- 
chise ea în cele din urmă, ceea ce atrase atenţia bărbaților 
din nou. 

— Vapoare şi politică, rosti Danjermond. Spre meritul 
lui, izbutise cumva să-şi păstreze zîmbetul pe buze cît 
timp vorbise Vivian. Fratele meu mai mare, Simon, a pre- 
luat afacerea, ceea ce a însemnat că mie mi-a mai rămas 
doar politica. 

Cei prezenţi acolo începură să rîdă politicoşi. Laurel 
tresări. Individul continua s-o ţină de mînă şi nu şi-o putea 
retrage fără a face o scenă. Insă îşi ridică bărbia şi-l privi 
drept în ochi. 

— Eu am crezut întotdeauna ca principala îndatorire a 
unui procuror este justiţia, nu alergatul după un post de 
senator. i 

Glory Trahem suspină uşor şi-şi duse mîna la git de 
parcă s-ar fi sufocat. Restul invitaţilor o privea cu ochii cît 
cepele. Vivian avea o privire de lup gata de atac. Singurul 
care nu părea ofensat era chiar Danjermond. Zimbetul îi 
deveni chiar mai larg. 

— Am auzit că ai fost o adevărată campioană a justiției. 

- Asta era treaba mea, îi zise ea pe un ton sec, re- 
fuzînd complimentul. Şi a dumitale. 

El îşi lăsă capul într-o parte, de parcă s-ar fi gîndit 
profund la spusele ei. 

— Aşa este, iar dosarul meu atestă acest lucru. Martori 
îmi sint toți oamenii din parohia Partout. 

— Categoric, Stephen, ciripi Vivian. 

Zîmbindu-i dulce, se apropie de el şi-l luă posesivă de 
braț, de parcă ar fi decis că Laurel nu-l merita şi ca atare 
era cazul să-l ia înapoi. Laurel îşi retrase mîna şi-şi în- 
crucişă brațele la piept, gîndindu-se că întreaga situaţia 
era amuzantă şi ar fi savurat-o dacă n-ar fi fost atît de 
furioasă pe maică-sa. | 

— Ai un dosar impecabil, continuă Vivian strălucind de 
mîndrie, de parcă ea ar fi fost direct responsabilă pentru 
bărbăţia lui. Spun sincer că nici nu ştiu cum ne-am fi des- 

curcat fără tine. În timp ce atitea crime oribile au loc în 
Acadiana, parohia Partout a rămas un rai al celor care 
respectă legile. ” 

—-Jur eă da, chițăi fără graţie Glory Trahern, întinzîn- 
du-se să-i atingă braţul, de parcă ar fi-fost vreun fel de 
amuletă. Nici nu îndrăznesc să ies din parohia noastră, 
ştiind ce crime au loc de jur împrejur. 

Ochii verzi ai lui Danjermond străluceau de amuza- 
ment atunci cînd întîlniră privirea sceptică a lui Laurel. 

— Vezi, Laurel, care este avantajul de a avea un pro- 
curor cu ambiţii politice? Trebuie să-mi fac bine treaba 
pentru că altfel nu m- ar mai vota nimeni. 

Comentariul lui stîrni risetele celorlalti. Vivian îl mîngiie 
pe braţ, mulțumită de umorul lui binevoitor. Laurel reuşi cu 
greu să zimbească. Stephen Danjermond nu era primul 
politician care-şi făcea ucenicia în biroul procurorului dis- 
trictual. Oricum, nu era pregătită pentru o confruntare filo- 
zofică cu el. Venise acolo doar ca să facă act de prezenţă 
şi cu asta basta. După privirea pe care i-o tot arunca Vi- 
vian, era evident că trebuia să se păstreze în cadrul aces- 
tui plan. 

„Fii fată cuminte, Laurel. Nu clătina barca, Laurel. Să 
spui întotdeauna numai ce se cuvine, Laurel.“ 

Olive se împletici în salon, cu o expresie de scuză pe 
chip, şi anunță morocănoasă că masa era gata, tresărind, 
apoi ca un ciîine bătut cînd se auzi tunetul deasupra casei. 

— Ei bine, recunosc că mie mi-e deja foame! declară 
Ross zîmbind larg. Îl prinse pe reveredul Stipple pe după 
umeri. Dumneata ce zici, domnule reverend? 

Bietul om începu să dea din cap ca o jucărie stricată. 

— Da, da, şi mie mi-e foame. 

Toată lumea o porni spre sufragerie, în frunte cu Vivian 
care era încă la brațul procurorului, întorcîndu-se după” 
aceea ca să-i conducă şi pe ceilalţi. O prinse pe Laurel de 
braţ şi o obligă să rămînă în urmă, în timp ce toți ceilalți se 
îndepărtau pe hol, trăncănind veseli. 

Laure! închise: ochii o clipă şi încercă să-şi înghită of- 
tatul. 

— Laurel Leanne! Cum de îndrăzneşti să fii nepoiiti- 
coasă cu un oaspete al acestei case? izbucni Vivian şop- 
tind furioasă. Stephen Danjermond este un om extrem de 
important. Nimeni nu ştie cît de departe ar putea ajunge în 
politică. 

— Dar asta nu înseamnă că trebuie să fiu de acord cu 
el, mamă, rosti Laurel, ştiind deja că era inutil să încerce 
s-o contrazică. Codul mamei ei cerea ca doamnele să fie 
politicoase indiferent de situaţie. Nu conta dacă politica 
procurorului ar fi rivalizat cu cea a lui Adolf Hitler în ex- 
tremism. 

Vivian strînse buzele şi miji ochii. 

— Să fii politicoasă cu el, Laurel. Te-am crescut ca să 
devii o doamnă şi nu voi tolera ceva mai prejos în casa 
asta. Stepehn este un om educat, puternic şi provine dintr-o 
familie extrem de bună. 

“Traducere: Stephen Danjermond era o pradă pe cin- 
ste. Nu mai exista probabil nici o îndoială că absolut toate 
debutantele din parohie puseseră deja ochii pe el. Laurel 
ar fi vrut să-i spună lui Vivian că nu-şi căuta un alt soț, dar 
decise că era mai bine să tacă. Nu ştia de ce, dar în mod 
sigur mamei ei nici prin cap nu-i trecuse că Laurel avea 
nevoie de timp ca să se videce şi să uite calvarul prin care 
trecuse. 

~ Îmi pare rău, mamă, murmură supusă, nedorind să 
mai prelungească cearta. 
`- — Mă rog, oftă Vivian, calmîndu-se ca prin minune. 
Intotdeauna ai avut momentele tale de încăpăţinare. Aici 
semeni foarte bine cu tatăl tău. 

Întinse mîna şi netezi părul lui Laurel, cu o expresie cu 
adevărat maternă pe chip. 

— Arăţi foarte bine azi. Nuanţa asta de roz te prinde 
bine. 

Laurel mulțumi, urîndu-se pentru că se lăsase sedusă 
de un astfel de compliment. Nu reuşise niciodată să scape 
de acea nevoie copilărească de a fi mereu aprobată de 
mama ei. 

O slăbiciune, Una dintre multe altele. 

Se uită la ceas, în timp ce Vivian o conducea afară din 
salon, întrebîndu-se cît de curînd putea pleca de acolo. 
Acest şoc emotional nu-i făcea nici un pustiu de bine. 

E numai o simplă masă de prînz, îşi zise singură. Du- 
rează numai vreo două ceasuri. Ai răbdare şi după aceea 
o să poți pleca înapoi acasă. 

Sufrageria era la fel de elegantă şi de plină de moş- 
teniri de familie ca şi salonul. Masa Hepplewhite şi sca- 
unele străluceau după două secole de lustruire constantă. 
Podeaua de lemn de cedru răsuna din cauza paşilor, oricit 
de uşori, sub tavanul înalt de cinci metri. Glory Tarhern îi 
privea cu ochii mari, încercînd să preţuiască din privire 
candelabrul de cristal. Soţul ei o prinse de braţ şi o con- 
duse spre scaun. 

Laurel descoperi că era aşezată chiar în fața lui Ste- 
phen Danjermond, care primise locul de onoare la dreapta 
lui Vivian, aşezată la un cap al mesei, fată în față cu Ross. 
Laurel se instală cît mai comod şi-şi cobori privirea în 
farfurie, conştientă la modul neplăcut de bărbatul chipeş, 
bogat şi inteligent care stătea chiar în faţa ei, dorindu-şi să 
fi avut ochelarii aceia urîți pe nas. Nu voia să-i atragă 
atenția, tot aşa cum nu dorise să atragă atenţia tatălui ei 
vitreg cu două decenii în urmă. În clipa aceea, nu avea loc 
pentru un bărbat în viaţa ei. 

În minte îi apăru imaginea lui Jack, cu zîmbetul lui 
batjocoritor, se încruntă Şi înfipse furculita într-un sparan- 
ghel. 

Subiectul legii şi ordinii supraviețuise călătoriei prin hol, 
iar participanţii tocmai discutau cu aprindere despre di-: 
namicul duo al parohiei Partout, şeriful Duwayne Kenner şi 
procurorul districtual Danjermond, mulţumiţi şi mindri că 
rata criminalităţii era ţinută la un nivel minim. 

— Oamenii n-au decit să spună ce vor despre perso- 
nalitatea lui Kenner, rosti Ross cu aerul său de autoritate, 
dar omul îşi face bine treaba. Indrăznesc să afirm că dacă 
toate crimele acestea ar fi avut loc în parohia noastră, 
Kenner l-ar fi prins pînă acum pe făptaş. 

— Probabil, răspunse Danjermond, în timp ce Olive îi 

lua farfuria de salată şi dispărea de lîngă el. În mod sigur 
ar face tot ce-i stă în puteri. Este un om foarte capabil şi 
tenace cît încape. Însă nu trebuie să uităm că acest gen 
de ucigaş este foarte deştept. Sclipitor chiar. 

- E bolnav, comentă Glory Tarhern, încruntîndu-se şi 
cutremurindu-se uşor. Nebun şi bolnav, asta e. 

Dajermond îşi lăsă capul într-o parte, luînd în conside- 
rare şi această posibilitate. 

— Sau poate că e un om rece. Lipsit de emoţii. Lipsit de 
suflet. Îşi întoarse privirea intensă asupra lui Laurel. Tu ce 
părere ai, Laurel? Criminalul nostru e nebun sau rău? 

Laurel răsuci şervetul din poală, dorindu-şi să fi putut 
pasa întrebarea mai departe soţilor Tarhern sau reveren- 
dului Stipple. Nu avea chef ca Danjermond să se apuce 
s-o întrebe cum a fost viaţa ei în rolul „procurorului care 
strigă că vine lupul“ 

— Eu... eu... nu ştiu ce să spun, murmură. Nu ştiu 
destule amănunte despre aceste cazuri ca să-mi pot ex- 
prima o părere. 

— Există însă o diferenţă, nu eşti de acord cu mine? 
insistă el pe un ton subtil. Dacă societatea consideră uci- 
gaşii nebuni pînă la un anumit punct, completele de jude- 
cată au alte criterii. În ochii legii există o diferenţă clară. Tu 
crezi în răutate, nu, Laurel? 

Laurel îi întilni privirea fixă, simțindu-se tot mai prost. 
Nu ar fi vrut să se fi lăsat atrasă în acea conversaţie. 
Danjermond însă îi reținea atenţia, iar cei din jur aşteptau 
s-o audă ținîndu-şi răsuflarea. De afară se auzi tunetul. 
Ploaia se înteți. | 

- Da, răspunse încet. Da, aşa, cred. 

— lar bunătatea trebuie să triumfe asupra răutății. Ace- 
sta este fundamentul sistemului nostru judiciar. 

Da, dar nu aşa se întîmpla întotdeauna. Ea ştia mai 
bine decit oricine, dar îşi tinu gura şi-şi feri privirea. Dan- 
jermond continua însă s-o privească cu insistență. 

— Că tot a venit vorba de bine şi rău, rosti Laurel, 
întorcindu-se spre reverendul Stipple, ce părere ai despre 
Jimmy Lee Baldwin, dornnule reverend? . 

— Onicît de mult mi-ar displace să vorbesc de rău pe 
cineva, părerea mea despre el nu e tocmai bună, îi răs- 
punse clericul, servindu-se cu o portie generoasă de frip- 
tură de vacă. E cam prea spilcuit pentru gustul meu. Însă 
emisiunea sa religioasă ajunge pînă şi la cele mai îndepăr- 
tate case şi la cei care nu pot ieşi, şi îi cheamă la ordine 
pe cei care au'uitat de învățăturile creştine, pierzindu-se în 
păcat. 

O părere era anulată de cealaltă, dar Laurel se abținu 
să sublinieze acest lucru. Ai răbdare şi pe urmă vei putea 
pleca de aici, îşi zise pentru a mia oară. 

-— In plus, face campanie împotriva păcatului din comu- 
nitate, continuă reverendul, arătind ca şi cum tocmai s-ar fi 
convins că îl plăcea pe individ. 

Laurel îşi aminti de comentariul lui Savannah despre 
preferințele sexuale perverse ale lui Jimmy Lee Baldwin, 
dar continuă să tacă. Se servi cu cartofii prăjiți care-i adu- 
sese Olive. 

— Am auzit că încearcă să închidă Frenchie's Landing, 
zise Glory Tarhern, cu ochii strălucitori, bucuroasă că avea 
ocazia să birfească. 

- Da, răspunse Laurel, iar proprietarii sînt foarte su- 
părați din cauza asta. Cel puţin T-Grace Delahoussaye era 
supărată. În privinţa lui Ovide, trebuia s-o creadă pe T- 
Grace pe cuvint. 

— Ai fost acolo? 

Laurel tresări, neplăcut surprinsă de tonul lui Vivian, 
dar alungă teama pe loc. Era o femeie în toată firea, 
capabilă să meargă oriunde dorea. 

— A trebuit să văd pe cineva din cauza unui ciine, 
răspunse, tăind felia de carne din farfurie. Deşi Frenchie's 
nu se compară cu clubul vostru, în nici un caz nu este un 
sălaş al păcatului, aşa cum insinuează domnul Baldwin. 

— Nu este un loc în care să meagă oamenii respecta- 
bili, comentă Vivian, cu chipul umbrit de dezaprobare. 

— Eu unul îţi înțeleg punctul de vedere, Laurel scumpo, 
rosi deodată Ross. Skeeter Mouton's este de departe cel 
mai rău famat loc din parohie. Dacă Baldwin ar fi serios în 

războiul ăsta împotriva păcatului, atunci ar fi trebuit să se 
îndrepte spre Mouton's. Dar probabil că Baldwin ştie prea 
bine că nu se poate apuca să stirnească cuibul acela de 
viespii, pentru că ar fi omorit pe loc. 

— Drept pentru care s-a apucat să hărțuiască ọ afacere 
cît se poate de legitimă. 

— Ai de gînd să preiei cazul Delahoussaye, Laurel? 
întrebă Danjermond. 

Laurel îi întilni iar privirea. 

— Deocamdată nu practic avocatura, dar cineva ar tre- 
bui să se ocupe de cazul lor. 

El ridică uşor din umeri. 

- Nu pot să acţionez în numele lor cîtă vreme nu de- 
pun o plîngere formală. Ar trebui să le pasezi această 
informatie., Nu e împotriva legii să predici unei gloate, dar 
este ilegal să încalci proprietatea privată. 

- Da, le-am sugerat deja treaba asta. 

EI îi zimbi, dîndu-i de înţeles că ọ cunoştea mai bine 
decît credea ea. 

— Aşadar, ai de gînd să preiei cazul lor, nu, Laurel? 

Adevărul afirmației lui o zăpăci o clipă, însă ea dădu 
din cap cu vehemență. 

— Nu, le-am sugerat calea pe care o au de urmat. 

— Stephen are cazuri mult mai importante de care să 
se ocupe. Nu-i aşa, Stepehn, dragule? rosti Vivian, mîn- 
giindu-l pe braţ. De ce nu ne povestești cum procurorul 
general te-a numit şeful forței antidrog din Acadiana? 

Minutele se tîrau ca melcii. Laurel ciugulea din mîncare 
şi se uita la ceas din jumătate în jumătate de minut. În cele 
din urmă s-au ridicat de la masă şi s-au întors în salon 
pentru cafea. in timp ce Vivian o muştruluia pe Olive şi 
soţii Trahern se instalaseră deja pe canapea, Laurel se 
postă lîngă uşile terasei cu cana de cafea în mină, privind 
la grădina udată de ploaie. Furtuna trecuse. Cînd scăpa 
de acolo, intenționa să meargă acasă şi apoi să stea în 
grădina parfumată ca să citească citeva ore. 

- Compania noastră este chiar atît de neplăcută? 

Laurel tresări şi se uită peste umăr, constatind uimită 

că Danjermond era chiar în spatele ei. Îşi terminase ca- 
feaua şi stătea cu mîinile în buzunarele pantalonilor ele- 
ganti. 

— Nu, chiar deloc, răspunse Laurel. 

Danjermond zîmbi ca o pisică. 

— Nu eşti o mincinoasă grozavă, Laurel, îi zise încet. 
Haide, spune-mi adevărul. Ai prefera să fii altundeva? 

— Admit că nu am venit în orăşelul nostru ca să ies în 
societate. 

— Atunci înseamnă că am avut noroc cu carul pentru că 
azi ai făcut o excepţie. Asta dacă nu cumva chiar eu sint 
motivul pentru care te uiţi pe geam dorindu-ţi să fii în altă 
parte. 

— Sigur că nu. 

— Foarte bine, pentru că tocmai voiam să-ţi sugerez că 
poate ne vom întiîlni din nou, cît mai. curînd, la o cină 
intimă. Eventual la lumina lumînărilor. 

Laurel făcu ochii mari. 

— De-abia te cunosc, domnule Danjermond. 

- Păi, tocmai pentru asta au fost inventate cinele in- 
time, Laurel, îi explică el degajat, privind-o cu intensitate. 
Ca oamenii să se poată cunoaşte mai bine unii pe ceilalţi. 
Aş vrea să aflu cît mai multe despre opiniile tale, despre 
planurile pe care le ai, să te cunosc mai bine. 

— Pe moment nu am nici un fel de planuri. Şi nu vreau 
să-mi discut opiniile. Nu încerc să fiu nepoliticoasă, zise 
Laurel repede, ridicînd mîna într-un gest împăciuitor. Ade- 
vărul este că am divorțat de curînd şi am trecut prin multe 
necazuri în ultimul an. Pur şi simplu nu mă simt în stare să 
mă întîlnesc cu cineva deocamdată. 

- Nu te simți în stare nici pentru un post? o întrebă el, 
ridicînd dintr-o spînceană, deloc afectat de refuzul ei. 

Laurel îşi lăsă capul în jos şi-l privi suspicioasă. 

— De ce mi-ai oferi un post? De-abia ne-am cunoscut. 

— Pentru că aş avea nevoie de un procuror capabil în 
biroul meu. Exceptind cazul din Comitatul Scott, ai un do- 
sar excelent. Cazul pe care l-ai construit în favoarea imi- 
grantului Valdez a fost excepţional, unde mai pui că ai 

trecut peste orice limită omenească investigînd violul fe- 
meii oarbe, atunci cînd erai încă stagiară în biroul pro- 
curorului districtual din Comitatul Fulton. 

Pe atunci abia ieşise de pe băncile facultăţii. Era o 
poveste veche. Faptul că el îi scormonise trecutul o făcu 
să se simtă prost. şi încrucişă braţele la piept, atentă să 
nu verse cafeaua pe bluză. 

— Se pare că îmi cunoşti bine cariera, domnule Danjer- 
mond. _ 

„+— Sînt un om foarte meticulos, Laurel. li zimbi din nou. 
Aş putea spune că atenţia pentru detalii m-a ajutat să 
ajung pînă aici. 

in biroul procurorului districtual din mlaștinile Louisia- 
nei? Era ciudat, ţinînd cont că Stephen Danjermond părea 
să-şi dorească să facă lucruri mari. Cu trecutul lui şi cu 
relaţiile familiei, Laurel s-ar fi aşteptat să aleagă un oraş 
precum Baton Rouge sau New Orleans. 

— Există un motiv întemeiat al acestei nebunii, te asi- 
gur, îi zise, interpretîndu-i corect tăcerea. In New Orleans 
sînt puzderie de procurori ambiţioşi. Acadiana mi-a oferit 
şansa să strălucesc singur. 

În plus, aici există unele probleme unice, iar eu pot 
ajuta la un mai bun contro! al lor, traficul de droguri şi de 
arme fiind numai două dintre ele. in zona mlaștinilor există 
un anume element sălbatic. 

Mentinerea ordinii şi disciplinei printre bandiții de aici 
este un ţel destul de merituos. 

= Unul care va atrage atenţia mai-marilor zilei. 

Danjermond ridică nepăsător din umeri. 

- C'est la vie. C'est la guerre. Victoria contează. 

- Ştiu foarte bine cum se joacă acest joc, domnule 
Danjermond, îi zise Laurel pe un ton rece. Nu sînt chiar 
aşa de naivă. 

— Nu, eşti o idealistă. Ceea ce-ţi aduce numai necazuri 
în viaţă. E mai bine să fii cinic. 

— Aşa eşti dumneata? Cinic? 

— Sînt un pragmatic. Îi menţinu privirea şi lăsă tăcerea 
să se înstăpînească între ei, în timp ce Laurel se străduia 

să nu dea înapoi din fața lui. Vei lua în considerare oferta 
mea? 

Laurel scutură din cap şi cedă impulsului, făcînd un 
pas în spate. 

— Imi pare rău. Sînt flatată, dar nu mă pot gîndi să mă 
apuc de muncă deocamdată. 

— Dar pentru tine nu e numai o muncă, nu-şi aşa, 
Laurel? o întrebă, întinzindu-se să-i ia ceaşca de cafea din 
mînă. 

ÎI privi cum întorcea ceaşca şi apoi sorbea din ea exact 
din locul în care îşi lipise şi ea buzele. Gestul lui i s-a părut 
şocant, enervat... aproape posesiv. Dacă ceea ce gîndea i 
se oglindise şi pe chip, Danjermond nu reacţionă. Se mul- 
tumi doar să soarbă iar din cafea, savurîndu-i aroma. 

— Căutarea dreptăţii este o vocaţie pentru tine, o ob- 
sesie, continuă el. Mă înşel cumva, Laurel? 

Întrebarea era prea personală. lar ea era deocamdată 
prea sensibilă. El stătea prea aproape şi o privea prea 
intens. Deşi se arăta relaxat, Laurel simţea forța brută din 
spatele acelei fațade. Era-prea... înalt, frumos, fermecător. 
Prea calm. Copleşitor. Un om cu care nu voia să aibă ceva 
de-a face în acel stagiu al vieţii ei. Nu se vedea lucrînd 
pentru un om care avea un asemenea impact asupra se- 
menilor săi, nici nu se visa capabilă să înfrunte o aseme- 
nea intensitate într-o relație personală. 

Aruncă o privire la Rolex-ul de platină de pe mînă şi se 
simţi copleşită de un val de uşurare. 

— Mi-este teamă că trebuie să plec acum, domnule 
Danjermond. l-am promis mătuşii mele s-o ajut în după- 
amiaza asta. Mi-a făcut plăcere Să te cunosc. 

— Pînă cînd ne vom revedea, Laurel. 

Cînd o să zboare porcu', cugetă ea. Nu venise acasă 
pentru provocări, încurcături sau necazuri. 

Făcu un alt pas în spate, un instinct primitiv îndem- 
nînd-o să nu-i întoarcă spatele lui Stephen Danjermond. El 
o privea amuzat. Laurel se întoarse, sperînd să scape de 
acea privire iscoditoare şi chiar atunci o văzu pe Savan- 
nah intrînd în salon. 

Tensiunea, asemenea electricităţii, puse stăpînire pe 
încăpere, făcînd piele de găină, ridicînd părul în cap şi pe 
brațe, şi înghețînd respirația. Şocul iniţial îi lăsase pe toți 
nemişcați, fără grai, pînă cînd în salon dădu buzna Olive, 
albă la faţă şi cu ochii plini de lacrimi. 

— Nu am vrut s-o las să intre, doamnă Leighton! se 
văită ea. Pe cuvint că nu! Dar m-a împins! 

Vivian o prinse pe servitoare de braţ şi o scoase afară 
din salon. Savannah le privi ieşind, cu un zîmbet ironic în 
colțul gurii senzuale. Reacţia iniţială la apariţia ei meritase 
efortul făcut pentru a ajunge acolo. Desigur, ar fi putut să 
se întoarcă şi să plece chiar atunci, dar acest lucru nu ar fi 
satisfăcut-o. Voia să distrugă acea întrunire socială pre- 
cum o tornadă şi s-o ia de acolo pe surioara ei mai mică. 
Afurisită să fie dacă avea de gind s-o lase pe Vivian să-şi 
bage ghearele în ea sau dacă intenţiona să-i permită lui 
Ross să se apropie la mai mult de doi metri. 

Privi nepăsătoare chipurile împietrite ale soților Tar- 
hern şi a reverendului Stipple, observă expresia tensionată 
a lui Ross. Era evident că încă o mai dorea. Era sigură, 
aşa că îi zîmbi, dîndu-i astfel de ştire că ştia. Şi ca să-şi 
reamintească faptul că el o alesese, considerind-o mai 
presus decît propria nevastă, mama ei. Şi ca să întărea- 
scă adevărul evident din mintea ei, că era o tîrfă înnăscută 
şi niciodată nu avea să fie considerată altceva. Savannah 
savura acel moment, pentru că-l făcea să se zbuciume, să 
se întrebe dacă era dispusă să-l mai lase să se folosească 
de corpul ei. 

Simţindu-se mulțumită, străbătu încăperea cu paşi pre- 
lungi, de felină, mişcîndu-şi provocator şoldurile. Pentru 
această ocazie alesese o rochie scandalos de scurtă, fără 

mîneci, albă cu flori roşii imprimate pe ea, care i se lipise 
de corp în mod provocator. Cu excepția pantofilor roşii cu 
tocuri-cui, era singurul articol de îmbrăcăminte pe care-l 
purta. În jurul gîtului îşi pusese un şirag lung de perle, 
peste medalionul de care nu se despărţea nici un moment. 
Părul şi-l periase bine, iar acum stătea ca un nor de cîr- 
lionți în jurul feței. Ochelarii de soare completau costumul, 
ascunzîndu-i ochii şi dîndu-i un aer misterios. ` 

— Savannah, rosti Laurel, regăsindu-şi glasul. Işi studie 
sora cu atentie şi-şi alese cu grijă cuvintele. Nu ne aştep- 
tam să te vedem. 

— Mi-am schimbat planurile, îi zise Savannah pe un ton 
sec. Trebuie să împrumut maşina ta, scumpo. Ţinînd cont 
că a mea a fost scoasă din circulaţie. 

— Desigur, răspunse Laurel, făcînd un pas spre uşă. 
Poţi să mă duci înapoi la Belle Riviere. Eu tocmai plecam. 

— Aşa de repede? gînguri Savannah, făcînd bot şi lă- 
sîndu-şi ochelarii de soare în jos pe nas, pentru a-l putea 
fixa cu privirea pe Stephen Danjermond. El o privea tăcut, 
cu un suris misterios pe chip. Nici măcar nu am făcut 
cunoştinţă cu cei de aici. 

Laurel îşi muşcă limba şi încercă să-şi păstreze calmul, 
rugîndu-se ca sora ei să nu mai facă şi altceva la fel de 
scandalos, după cum îi era obiceiul. O prinse pe Savan- 
nah de braţ, sperînd ca astfel s-o poată controla. 

— Stephen Danjermond, aceasta este sora mea, Sa- 
vannah. Savannah... 

— Procurorul districtual Danjermond, murmură Savan- 
nah, torcînd ca o pisică, oferînd mîna dreaptă bărbatului 
pe care Vivian îl alesese pentru Laurel. Îmi pare bine, 
domnule Danjermond. Savnnah Chandler Leighton la... Îl 
privi cu atenție, cercetîndu-l din cap şi pînă în picioare, în 
mod sugestiv... dispoziția ta. 

Danjermond nici măcar nu clipi în fața insinuărilor ei. 

- Domnişoara Leighton? se miră el. Aţi luat numele 
tatălui vitreg? 

— Oho, da, răspunse Savannah, mîngiindu-i palma cu 
vîrfurile degetelor. Aruncă după aceea o privire spre Ross, 

care se afla în cealaltă parte a salonului. În fond îi datorez 
aşa de multe tăticului meu vitreg. Ridică delicat din umeri. 
In fond, Ross m-a făcut ceea ce sint azi. 

— Savannah. Glasul lui Vivian tăie atmosfera. Stătea 
rigidă în spatele fotoliului, cu mîinile strinse în faţă. Ce 
surpriză să te vedem aici. 

— Bănuiesc că aşa e, rosti Savannah cu dulceaţă, îm- 
pingîndu-şi un şold în față şi punind o mînă pe el, într-o 
atitudine beligerantă. Mai ales că la un moment dat mi-ai 
spus să plec dracului din casă şi să nu mă mai întorc 
niciodată. 

Laurel tresări neplăcut surprinsă. Se apropie de sora ei 
ca s-o ia de braţ. 

— Savannah, hai să plecăm, te rog. 

- Da, rosti Vivian roşie ca sfecla la față. Chiar te rog să 
pleci. 

Dacă nu ştii cum să-ţi struneşti limbajul şi nu te com- 
porți ca o doamnă, nu eşti binevenită aici. 

-Savannah se eliberă de mina lui Laurel şi se îndreptă 
spre Vivian, oprindu-se la doi paşi de ea. Chipul frumos i 
se schimonosise de furie. 

- N-anf'fost niciodată o doamnă în casa asta şi, cu 
toate astea, am fost binevenită aici zi sau noapte. 

— Soră, te rog, şopti Laurel, prinzind-o iar de mină. 
Privea cînd la chipul roşu şi furios al lui Vivian, cînd la 
Ross, care părea fascinat de modelul covorului Abusson. 
Te rog, hai să mergem. 

Tremurul din glasul lui Laurei o opri să se înfigă în 
mama ei şi să nu le spună invitaţilor cumsecade că era ce 
era numai pentru că Ross Leighton o călărise de patru ori 
pe săptămînă din ziua în care împlinise treisprezece ani. 
lar mama ei, doamna perfectă, nici măcar nu-i suspectase, 
pentru că ea vedea numai ceea ce voia să vadă. 

Vivian şi Ross meritau toate umilințele la care-i putea 
supune. Dar acela nu era tocmai momentul potrivit. Biata 
Laurel, întotdeauna căuta să împace pe toată lumea. Nu 
avea nevoie de tensiunea aceea în plus. In fond, venise 
acolo ca s-o salveze. În afară de asta, preferă să continue 

să-i tortureze pe Vivian şi Ross încetul cu încetul, prelun- 
gind agonia. 

— Haide, scumpo, murmură ea, cuprinzind-o pe Laurel 
cu un braț pe după umeri. i 

leşiră din salon fără grabă, trecură pe hol pe lîngă 
Olive care plingea, roşie la față. Servitoarea îi aruncă o 
privire încărcată de ură lui Savannah, însă aceasta îi rise 
în nas. 

Laurel ar fi vrut să alerge, să deschidă mai repede uşa 
şi să se urce în maşină, dar era obligată să stea cu Savan- 
nah şi să se mişte cu încetineală. Nu îndrăznea să se 
grăbească. Cînd Savannah era într-o asemenea dispo- 
zitie, nimeni nu putea să ştie ce avea să facă mai depârte, 
ce putea să declanşeze o criză de furie. Afară, soarele 
strălucea printre nori. Norii groşi, din care se scursese 
aversa, se destrămau suflați de vînt. Umiditatea atîrna în 
aer precum aburul, groasă şi greu de respirat, intensificînd 
parfumul greu al florilor. Savannah se opri pe verandă, de 
parcă ar fi avut toată ziua la dispoziţie, privind la ceea ce 
ar fi putut deveni într-o bună zi regatul ei, dacă tată! lor ar 
fi trăit. 

Şi Laurel admira proprietatea. Peluza mare, de un verde 
proaspăt, chiparoşii deşi de la marginea mlaştinii, cîmpu- 
rile întinse de trestie de zahăr, care reprezentau prosperi- 
tatea familiei. Acela era căminul de generaţii al familiei 
Chandler. Generaţii care aveau să se termine la ele. 

— De ce a trebuit să faci aşa ceva? o întrebă, regretînd 
aproape instantaneu că nu şi-a ţinut gura. 

Savannah îşi puse ochelarii pe nas şi ridică o sprîn- 
ceană. 

— De ce? Pentru că o meritau. Am venit aici ca să te 
salvez. 

— Să mă salvezi, zise Laurel clătinînd din cap. Mă des- 
curcam foarte bine. Nu a fost decit o masă de prînz, nimic 
mai mult. Tocmai mă pregăteam de plecare. 

— O să mă copleşeşti cu recunoştinta ta, rosti Savan- 
nah sarcastică. Am făcut ceea ce tu n-ai avut niciodată 
curajul să faci, i-am înfruntat... 

— Nu văd ce rost a avut să faci o asemenea scenă în 
public... ' 

— Nu vezi, nu? 

Remarca aceea o tăie adînc pe Laurel. Suspină ne- 
auzit şi-şi feri privirea, mînioasă şi vinovată în acelaşi timp. 
Nu era drept ca Savannah s-o acuze acum că nu fusese 
molestată sexual de Ross, dar era impardonabil că se 
simțea atit de norocoasă din acelaşi motiv. Acel cerc de 
sentimente nu voia să se rupă. 

- Hai mai bine să mergem acasă şi să reluăm întreaga 
după-amiază de la început, murmură spăşită. S-o ia de la 
început. Acesta era motivul pentru care se reîntorsese în 
Golful Breaux. Dar de ce oare îşi închipuise că avea s-o 
poată lua de la capăt într-un loc în care trecutul nu avea 
să dispară niciodată? Voia să creadă că se putea ridica 
deasupra lui ca să-şi vadă mai departe de viață, dar, cu 
fiecare minut petrecut acolo, avea sentimentul că era trasă 
tot mai mult înapoi, aruncînd-o în vîrtejul amintirilor şi. se- 
cîndu-i puterea. 

Savannah se urcă pe locul şoferului din Acura neagră 
a lui Laurel, cu rochia mult ridicată pe coapsele goale. 
Laurel ocoli maşina şi se urcă pe locul din dreapta, cu 
ochii fixaţi asupra peluzei de la Beauvoir. Olive se postase 
la uşa din faţă, priviridu-le cu răutate şi furie. Vivian nu se 
vedea pe nicăieri, dar Laurel ştia că era probabil în salon, 
încercînd să dreagă lucrurile cu oaspeții ei. 

Biata mama, mereu se teme de ce ar putea să creadă 
ceilalți, îşi spuse Laurel. 

— Cum de ai ajuns pînă aici? o întrebă absentă pe 
Savannah. 

Savannah porni maşina şi o întoarse pe aleea circu- 
lară, aruncînd pietriş în urma demarajului abrupt. Ridică 
uşor piciorul de pe pedala accelerației atunci cînd ajunseră 
în umbra stejarilor acoperiți de muşchi. 

— M-a adus Ronnie Peltier. Rise încîntată şi scoase 
cotul pe geam. Eu i-am oferit trei distracţii pe cinste seara 
trecută. Mi-am zis că mi-a rămas dator cu o favoare. 

Laurel oftă şi-şi trecu mîna prin păr. 

— Mi-aş dori să nu mai faci chestia asta. 

— Ce anume? Să nu mai fac amor cu Ronnie Peltier? 

— Nu, să nu-mi mai spui. Nu vreau să aud aşa ceva, 
soră. 

— lisuse, scumpo, izbucni Savannah. Eşti aşa de pu- 
dică. Poate dacă ai face şi tu amor, măcar din cînd în cînd, 
n-ai mai fi aşa de încorsetată. Nici măcar nu încetini atunci 
cînd ieşi pe şosea, chiar în faţa unui camion mare, al cărui 
şofer o claxonă indignat. Poate că n-ar strica să-l călăreşti 
puțin pe. procurorul cel chipeş. Pare tocmai copt pentru o 
mică aventură. Zimbi gîndindu-se că nu i-ar fi displăcut 
să-l ia în pat de cîteva ori chiar ea pe Stephen Danjer- 
mond. Pun pariu că are o sculă de douăzeci de centimetri 
şi regulează cu ochii deschişi. 

— Numai că pe mine nu mă interesează, mormăi Lau- 
rel. 

— Nu zău? În fine, sînt sigură că lui Vivian îi pasă. Un 
tînăr aşa de grozav şi de familie bună ca'domnul Danjer- 
mond. Dacă ar putea, ar fi în stare să te ofere pe un platou 
de argint, numai să te accepte el. Gîndeşte-te puţin. Ar 
putea să te mărite cu un bărbat cu bani, putere, prestigiu, 
un viitor strălucit în politică şi să alunge şi ulţimele ră- 
măşiţe ale marelui tău scandal dintr-o singură mişcare. Cit 
de frumos, elegant şi rece, exact aşa cum îi place lui Vi- 
vian. 

Laurel nu mai avea ce spune. Şi ea observase jocul lui 
Vivian chiar de la început, dar nu merita să comenteze. Nu 
avea nici cea mai mică intenţie de a o lăsa pe macă-sa s-o 
manipuleze, deşi chiar acest lucru se întimplase. Acest 
gînd o izbi în piept ca un ciocan. Se dusese la Beauvoir ca 
s-o înfrunte pe Vivian. Nimic din tot ceea ce se întîmplase 
în cursul vizitei nu mai putea fi desfăcut. Din cauza lui 
Vivian, Danjermond era interesat acum de ea atit pe plan 
personal, cît şi profesional. Din cauza lui Vivian, Savannah 
provocase o scenă, iar acum între ele exista acea stare de 
tensiune, stîrnind amintiri care aveau să le apropie şi să le 
despartă mereu, ca abuzul lui Ross. 

— Nu ar fi trebuit să mă întorc, şopti Laurel. 

— Nu spune aşa ceva, scumpo, rosti Savannah spe- 
riată. Îşi ridică ochelarii de soare pe frunte, dezlipindu-şi 
privirea de la drum mai bine de zece secunde. Nu spune 
una ca asta. Aveai nevoie să te întorci acasă. lar eu voi 
avea grijă de tine, promit. Schimbă mîna de pe volan şi 
mîngiie părul lui Laurel. Doar asta făceam cînd încă mai 
stăteam la Beauvoir, aveam grijă de tine, te protejam de 
Vivian. O vom lua de la capăt, începînd chiar din acest 
moment. Vom fi numai eu şi cu tine, mătuşa Caroline şi 
mama Pearl. O să ne distrăm bine. O să fie exact ca pe 
vremuri. 

Laurel prinse mîna lui Savannah, o sărută şi apoi o 
păstră între palmele ei, în timp ce aceasta îşi îndrepta 
atenția asupra drumului. 

„Exact ca pe vremuri. Aici trecutul nu poate fi uitat 
niciodată... Deşi aşa ar trebui..." 


— N-am crezut c-o să mă prindă mama! Am zis că era 
plecată la întrunirea ei! Laurel era agățată de sora ei, 
plîngînd cu disperare, în timp ce obrazul încă o ustura de 
la palma primită din partea lui Vivian. 

Făcuse ceva rău. Mama era supărată pe ea. Numai 
bunul Dumnezeu ştia dacă nu cumva îi provocase o criză. 
Şi asta numai din vina mea, îşi spusese Laurel. Ştia că nu 
avea voie să se uite la pozele cu tăticul ei în salon, pentru 
că, dacă le vedea domnul Leighton, nu avea să-i placă. 
Tresări atunci cînd îşi aminti iar întreaga scenă... 

Vivian intrase în salon cu un zîmbet larg pe chip, un 
zîmbet care pălise imediat ce văzuse cu ce se juca Laurel. 
Albumul foto, acul de cravată în formă de rac şi cravata cu 
bibani pe care Savannah le furase dinscutiile pentru săracii 
din Lafayette. Toate amintirile pe care le mai aveau de la 
tatăl lor. Le păstrau cu grijă în camera lui Savannah, dar 
Laurel dorise ca măcar o dată să le ia cu ea în salon şi să 
stea pe fotoliul de lîngă fereastră, acolo unde o ţinuse 
tăticul ei în brațe în zilele ploioase şi-i spusese poveşti 
născocite chiar de el. <<“ 

— Laurel, ce faci aici? o întrebase Vivian, traversînd 

încăperea. Fusese probabil la întrunirea comitetului auxi- 
liar al spitalului. Intotdeauna purta şiragul de perle cînd 
mergea la astfel de întruniri. Perlele scoseseră un sunet 
oribil, ca nişte dinți care se loveau unii de alţii, atunci cînd 
se apropiase de Laurel, cu chipul roşu pe sub machiajul 
perfect, fixîindu-şi ochii asupra lucrurilor. De unde ai mize- 
rile astea? 

— Păi... eu... Degetele lui Laurel se încîrligaseră pro- 
tector peste albumul cu fotografii, dar prea tîrziu. Vivian îl 
Ssmulsese din strinsoarea lor. 

- De unde ai astea? Ce caută aici, în salon? Să-ţi fie 
ruşine că l-ai scos! Trîntise albumul în fotoliul de piele 
roşie care fusese favoritul tatălui ei. 

După aceea Vivian îşi cuprinsese fața cu palmele şi 
începuse să se plimbe prin salon, ca un cal nervos. 

— Să-ţi fie ruşine că l-ai scos. Domnul Leighton de-abia 
s-a mutat aici, iar tu scoţi la iveală albumul ăsta? Ce ar 
crede dacă l-ar vedea? 

Lui Laurel nu-i păsa ce credea domnul Leighton. Ori- 
cum nu-l plăcea. Nu-l plăcea pentru că acum stătea în 
vechiul dormitor al tatălui ei. Nu-i plăcea felul în care o 
mîngiia pe cap. Şi cel mai tare îi displăcea felul în care se 
uita la Savannah. Nu-l dorea la Beauvoir. 

— Nu-mi place de el! izbucnise, sărind pe podea, furia 
făcînd-o să-şi dorească să aibă peste trei metri înălțime şi 
să fie la fel de rea ca un aligator. Nu-mi place de el şi puţin 
îmi pasă ce crede! 

Palma venise pe neaşteptate şi o zdruncinase. Lacri- 
mile începuseră să-i şiroiască pe faţă, în timp ce obrazul o 
ustura. Vivian o prinsese de umeri şi o scuturase bine. 

— Nu cumva să mai spui aşa ceva! uriase la ea, cu 
ochii plini de ură şi lacnirhi. Tatăl tău e mort. Acum şeful 
acestei case este domnul Leighton, iar tu vei fi cuminte, îl 
vei asculta şi-i vei arăta tot respectul cuvenit. Ai înţeles ce 
ti-am spus, Laurel Leanne? 

Laurel o privise şi-şi dorise să nu fie nevoită să spună 
da. Dorindu-şi să fi putut spune nu, fără să-i fie teamă că 
mama nu avea s-o mai iubească. Dar nu se putea şi o ştia 

prea bine. Mama şi.aşa n-o mai iubea pe Savannah, decît 
uneori. 

— Mă întelegi? repetase ea, pe un ton strident, isteric, 
care preceda de obicei o criză de nervi. 

— Da, mamă, se bilbîise Laurel, cuprinsă de furie şi 
supărare. lmi... îmi pare rău, mamă. 

Vivian se calmase imediat şi o eliberase pe Laurel din 
strînsoare. Se aplecase apoi uşor, ca să nu-şi botească 
rochia elegantă, şi o mîngîiase pe cap. Gura perfect rujată 
schițase o umbră de zîmbet. 

— Asta-i fetița mea. Ştiu că tu eşti o fată bună. Ştii ce e 
important şi ce nu, aşa-i, Laurel? îi şoptise nepăsătoare. 
Tu eşti mica favorită a mamei. Acum fugi de aici şi joacă-te 
în altă parte. 

lar Laurel fugise. leşi din casă şi mersese s-o caute pe 
Savannah în vechiul vaporaş de lemn pe care-l lăsase 
tatăl lor pentru ele, ascuns pe malul rîului, într-un vechi 
şopron. Stătuseră amîndouă pe micul vaporaş, iar Savan- 
nah o îmbrăţişase şi îi ştersese lacrimile, în timp ce Lau- 
rel sperase cu disperare s-o audă spunînd că totul avea 
să fie bine, însă Savannah încetase să mai spună aşa 
ceva de cînd Vivian şi Ross veniseră acasă, după luna de 
miere. 

Atitea lucruri se schimbaseră aşa de repede. În unele 
nopți, cînd se gîndea la asta şi se speria, încercase să se 
strecoare în dormitorul lui Savannah, ca de obicei, dar 
sora ei încuiase uşa secretă fără să-i spună din ce motiv. 

— Aş vrea să luăm vaporaşul şi să plutim pînă la New 
Orleans, murmură Laurel în umărul lui Savannah. Aş vrea 
să fugim de acasă. 

— Nu putem, murmură Savannah, mîngiindu-i părul. 

— Dar am putea merge să stăm cu mătuşa Caroline. 

— Nu, şopti Savannah privind spre apă. Chiar nu în- 

-țelegi, scumpo? Nu mai există cale de scăpare. 

Felul în care vorbise o sperie şi mai tare pe Laurel, 
care se cutremură şi se strînse mai bine alături de ea. O 
durea inima să vadă tristețea cumplită din ochii lui Savan- 
nah. Dar după aceea sora ei zimbi şi începu s-o gîdile. 

- Dar putem ieşi în golf şi ne putem preface nişte 
naufragiate pe o insulă pustie, îi zisese mai departe, răsu- 
cindu-se să dezlege parima vechiului vaporaş. 

Lăsară ambarcaţiunea să plutească în afara hambaru- 
lui, printre chiparoşii ce-şi întindeau ramurile deasupra rîu- 
lui, lăsîndu-l să le ducă într-o lume perfectă în care Ross 
Leighton nu exista. 

Să ştii că Armentine Prejean ştie să gătească foarte 
bine, declară mama Pearl, în timp ce continua să despice 
păstăile de mazăre şi să arunce boabele în căldarea prinsă 
bine între picioarele mici. Nu prepară nimic bun pentru 
Vivian, dar ştie să gătească, ascultă la mine. Dacă nu ar fi 
gătit pentru Vivian, te-ai fi lins pe degete, chere. Laurel îşi 
ridică privirea din salata de creveţi pe care o gusta. De- 
abia se schimbase într-o pereche de blugi scurți şi lăbăr-. 
tati, şi un tricou purpuriu cu trei numere mai mare, şi-şi 
pusese şi ochelarii pe nas. Toată lumea ieşise pe terasa 
din spate, la aer. 

— Mîncarea a fost bună, mamă Pearl. Numai că n-am 
prea avut poftă de mincare. 

Pearl fornăi în semn de dezaprobare. 

— Eşti un sac de oase. Pînă la urmă o să te usuci de tot 
şi-o să te ia vintul. Dacă nu pui ceva carne pe tine. 

Savannah se întinse pe şezlongul capitonat şi puse 
cartea alături. 

— Hei, mamă Pearl, doar ştii cum se spune, că o fată 
nu e niciodată prea slabă sau prea bogată. 

- Sa c'est la coyonade. 

Caroline răsucea cuburile de gheaţă din paharul cu 
ceai, ochii ei negri fiind aţintiţi asupra lui Laurel. 

- Te-am văzut la ştiri seara trecută, scumpo. Îl înfruntai 
fără frică pe teleevanghelistul ăla. 

Pearl chicoti şi se lovi cu palma peste genunchi. 

- l-ai dat peste nas, nemernicului! Chiar ai ştiut ver- 
setele din Biblie! Ma bon pichouette! Azi-dimineaţă, la bi- 
serică, le-am spus tuturor că tu eşti fata mea! 

Laurel se strimbă, încercînd să zimbească şi să se 

încrunte în acelaşi timp. Putina poftă de mîncare pe care o 
mai avusese atunci cînd luase salata de creveţi dispăru ca 
un fum. Ultimul lucru pe care-l dorise era să atragă atenţia 
asupra ei. 

— Familia Delahoussaye e tare cumsecade, rosti Ca- 
roline. Lăsă cuvintele să atîrne în aer în timp ce-şi netezea 
fusta galbenă, foarte: subţire. Apoi întrebă: Ar fi greu să-l 
oprească pe Baldwin să-i mai hărțuie? 

Laurel dădu din umeri. 

— Nu cred. Ar putea discuta cu judecătorul Monahan. 
Dar asta n-o să-l împiedice pe Baldwin să-şi conducă răz- 
boiul împotriva păcatului în altă parte şi în alte feluri. 

— Puţină acţiune este mai bună decit vorbăria asta 
nesfirşită, răspunse Caroline. 

— Numai bunul Dumnezeu ştie că acțiunea e chiar pe 
-strada reverendului, rosti Savannah cu răutate, primind o 
încruntare din partea lui Laurel. Dacă Jimmy Lee e un om 
al Domnului, atunci marchizul de Sade se află acum în 
Rai, legînd doamnele înger de porțile de aur şi lingîndu-şi 
buzele de plăcere. 

Mama Pearl aruncă ultima boabă de mazăre în căldare 
şi o mustră pe Savannah cu un torent de vorbe în cajună, 
care se scurseră peste ea ca apa pe o rață. In casă se 
auzi telefonul sunînd. 

Savannah se ridică de pe şezlong, fără grabă, şi merse 
să răspundă. Pearl îşi luă căldarea şi o porni pe urmele ei, 
mormăind ceva în barbă. Laurel se sili să rămînă locului şi 
să îndure privirea grea a mătuşii. 

— Încă mai eşti membră a Asociaţiei de Barou din Loui- 
siana, nu? o întrebă inocentă. 

- Da, dar nu mă simt pregătită să preiau vreun caz, îi 
răspunse Laurel, încordîndu-se. Nu am nevoie de astfel de 
necazuri. 

Caroline se ridică, scuturînd nişte firmituri imaginare de 
pe tunica de culoarea ciocolatei. Făcu un pas spre casă, 
apoi se întoarse iar spre Laurel. 

— Nici familia Delahoussauye nu merită astfel de ne- 
cazuri. 

Laurel strînse din dinţi privind-o pe mătuşa ei intrînd în 
birou pe uşile franțuzeşti. 

— Am venit aici ca să mă odihnesc, murmură ea, încru- 
cişindu-şi braţele şi lăsindu-se pe spătarul scaunului. Am 
venit aici pentru puţină linişte. 

insă nu-i răspunse nimeni. Mama Pearl se retrăsese în 
liniştea bucătăriei. Chiar în timp ce Laurel se pregătea să 
piece în căutarea lui Savannah, auzi motorul maşinii prin- 
zînd viață şi automobilul plecînd în trombă din faţa casei. 
Mătuşa Caroline îi spusese ce avusese de spus şi apoi se 
retrăsese. 

Agitată, Laurel se ridică şi începu să se plimbe pe 
terasă. Briza după-amiezei îi ridică bluza şi flutură frunzele 
şi paginile cărţii uitate pe şezlong. Avînd nevoie de ceva 
care s-o distragă, Laurel se aplecă şi luă cartea. 

„Iluzii bolnave“ de Jack Boudreaux. 

Coperta înfățişa mlaştina pe timp de noapte, cețoasă şi 
întunecată, apa neagră strălucind sub lumina palidă a lu- 
nii. Printre tufişurile dese de pe- -mal se vedeau strălucind 
roşiatic o pereche de ochi. Acel desen simplu avea darul 
s-o înfioare pe Laurel. Întoarse cartea şi citi coperta din 
spate, în timp ce cobora de pe terasă şi o pornea pe 
poteca pietruită spre banca din fundul grădinii. 

„Maestrul suspans-ului, autorul cu cele mai multe best- 
seller-uri pe lista din New York Times, Jack Boudreaux, a 
creat un alt roman de groază care îi va tine treji noaptea şi 
pe cei mai bravi cinici. | 

Ceva chinuie oraşul Perdue din Louisiana, omorînd 
copiii şi aducînd teroarea care ameninţă să dezbine comu- 
nitatea. În timpul zilei; Perdue îşi păstrează fațada de oră- 
şel perfect, dar aparențele nu sînt decit nişte iluzii, iar răul 
se ascunde în pădurile din apropiere, aşteptînd apusul 
soarelui. 

Frumoasa văduvă Claire Fontaine a venit în Perdue cu 
fiica ei ca să preia moştenirea despre care localnicii de- 
clară că e blestemată. Chinuită de un trecut violent, vă- 
duva speră s-o poată lua de la capăt. Dar chiar şi atunci 
cînd începe o nouă carieră de asistentă la clinica locală, o 

umbră se iveşte chiar în calea fericirii ei. O umbră ame- 
nințătoare... mortală. 

În timp ce teroarea a cuprins întregul oraş, Claire tre- 
buie să decidă în cine poate avea încredere. Oare frumo- 
sul doctor Verret este un candidat ce merită atenţia ei... 
sau un ucigaş? Magicianul din partea locului, Jalen Pierce, 
e numai un escroc oarecare sau deghizarea lui inocentă 
nu este altceva decit... O iluzie bolnavă...“ - 

Intrigată, Laurel se aşeză. pe banca de piatră şi des- 
chise cartea la întîmplare. ! 

„Noaptea se lăsă asupra mlaştinii la fel de rece şi de 
neagră ca moartea. Fuioare lungi de ceaţă se furişează 
printre trunchiurile chiparoşilor ca nişte şerpi fantomatici. 
De undeva, din depărtare, se aude un mîrîit care amin- 
teşte de timpurile preistorice, de mlaştinile primitive, de 
monştri străvechi. _ 

Frica se scurge ca un pîrîu pe spinarea Paulei. În timp 
ce stă în barcă, aşteptind, privind, se simţea copleşită de 
prezența răului. E la fel de groasă şi de grea precum aerul. 
Precum ceața. Sufocantă asemenea unei pături. Trage de 
gulerul bluzei şi încearcă să-şi înghită nodul din gît, şi se 
răsuceşte imediat ce aude foşnet în tufişuni, chiar în spa- 
tele ei. 

O nutrie ţipă atunci cînd îşi întilneşte. moartea. Un 
şarpe iese la suprafața apei şi se repede la o broască. 
Deasupra,. o formă mare, neagră, înaripată, coboară lin 
dintre ramurile copacilor. Un alt prădător de noapte. O 
bufniță... un liliac... ceva oribil... înspăimîntător... Un urlet 
se plămădeşte în pieptul Paulei. Un urlet sălbatic. Un țipăt 
ca al nutniei. Țipătul prăzii. Auzit de nimeni. Înghiţit de 
noapte." 

— Mă simt flatat. 

Laurel tresări, simțind cum inima îi ajunsese în gît de 
spaimă. Jack stătea la nici doi paşi depărtare, sprijinit negli- 
jent de o statuie, cu mîinile în buzunarele blugilor tociţi şi 
pe deasupra cu un tricou negru. Părul îi căzuse pe frunte, 
deasupra ochilor întunecaţi care străluceau veseli. Tăie- 
tura de deasupra ochilui stîng adăuga ceva în plus la-asea 

aură. de mister periculos şi cumva se completa cu micul 
rubin ce-i strălucea în ureche. 

Laurel îşi adună indignarea şi sări în picioare, închizînd 
cartea cu zgomot. 

— M-ai speriat de moarte! 

Jack zimbi încîntat. 

— Editorul meu ar fi foarte încîntat să te audă. Pentru 
că mă plăteşte gras ca să sperii oamenii. 

- Nu la asta m-am referit şi ştii foarte bine. De ce naiba 
simţi nevoia să te furişezi pe la spatele celorlalți? 

El-duse mîinile la inimă şi făcu o mutră inocentă. 

— Eu? Tocmai mă plimbam frumos de unul singur cînd 
m-am gîndit că ar trebui să mă comport civilizat, ca orice 
vecin cumsecade şi să trec să-ţi fac o vizită. 

Laurel încrucişă brațele la piept şi-l privi cu suspiciune. 
Jack se apropie, îi luă cartea din mînă şi o aruncă pe 
bancă. 

— Ştii care e problema ta, scumpete? murmură, petre- 
cîndu-şi braţele pe după talia ei. Laurel tresări şi încercă 
să scape din strînsoare:. Zimbetul lui ironic o scotea din 
minţi. Eşti prea încordată. Trebuie să te mai şi relaxezi din 
cînd în cînd, îngeraşule. 

— Dă-mi drumul, îi ceru Laurel, stind la fel de rigidă ca 
un felinar, deşi terminaţiile nervoase o gidilau din cauza 
apropierii de el. 

— De ce? Imi place să te ţin în brațe. 

— Dar eu nu vreau să mă ţii. Nu-mi place să mă ţină 
cineva în brațe. 

El îi cercetă expresia citeva momente lungi, citind în 
ochii ei ceva asemănător fricii. Oare îi era frică de el? Sau 
era ceva mai profund şi mai fundamental? Poate frica de 
intimitate. Teama că poate chiar i-ar plăcea. 

— Mincinoaso, îi zise el încet, eliberînd-o. Era normal 
ca ei să-i fie frică de el. Era genul de om care se folosea 
de ceilalţi, un nemernic. Dacă ar fi avut măcar o urmă de 
decenţă, atunci ár fi lăsat-o în pace. Dar persoana ei îl 
intriga, pentru că semăna cu un ghem de contradicții. În 
plus o dorea. Nu putea,alunga acest lucru şi nici nu voia 

să-l nege. Luă ţigara de după ureche şi şi-o puse între 
buze, ridicînd cartea de pe bancă. „Iluzii bolnave“, ultimul 
lui best-seller. Scria numai ca să-şi omoare vremea, ca 
să-şi ofere o supapă şi să scape de ceea ce-l măcina pe 
dinăuntru. Nu se gîndise niciodată că urma să aibă atita 
succes, o atiudine care-o scotea din minţi pe doamna 
editor, care voia ca el să meargă în turnee, să joace rolul 
celebrităţii. El o refuzase pe loc. Ea ar fi dorit să-i curteze 
pe librari şi distribuitori. El însă rămăsese acasă. Atitudi- 
nea lui o adusese la exasperare, dar Jack îi risese în nas 
şi-i spusese Tinei Steinberg că avea destulă energie, en- 
tuziasm şi ambiţie pentru amîndoi. 

— Ai de gînd să fumezi odată ţigara aia? îl întrebă 
Laurel cu sarcasm. Jack o privi pe sub sprincene şi zîmbi. 

— Nu. M-am lăsat de fumat cu doi ani în urmă. 

Laurel se încruntă dezaprobatoare. Dezaproba cu tărie 
tentaţia care o reprezenta el, aşa cum o nemulțumea omul 
în sine. 

— Atunci de ce. naiba o mai pui în gură? îl întrebă cu 
perversitate, încercînd să scape de farmecul lui. 

El o privi drept în ochi, fără sfială. 

— Am o... fixaţie orală. Vrei să mă ajuţi să scap de ea, 
scumpete? 

Laurel se încruntă la el, valul de fierbințeală care o 
cuprinsese amintindu-i ce anume simţise cînd o sărutase 
cu o seară înainte. 

— De ce tocmai romane de groază? îl întrebă deodată, 
privind cu înțeles spre coperta cărții. 

Un suris amar apăru pe buzele lui Jack. Pentru că e 
viața mea, ar fi vrut să-i zică. Pentru că asta este ceea ce 
am pe dinăuntru. Doamne, ar fugi ca un iepure speriat 
dacă ar afla adevărul. Din fericire, nu avusese niciodată 
vreun fel de aversiune pentru minciuni. 

— Pentru că asta se vinde, îi răspunse, aruncînd cartea 
pe bancă. . 

Mai bine să-l creadă mercantil decît nebun. Un om 
interesat de bani avea mai multe şanse s-o bage în pat. Şi 
în fond asta şi era. Nu petrecuse întreaga după-amiază 

cercetînd ziarele vechi şi studiind: viața domnişoarei Laurel 
Chandler ca procuror? Nu pentru că dorise să ştie mai 
multe despre ea ca persoană, ci pentru că avea un carac- 
ter interesant. Mai mult, chiar făcuse citeva însemnări de- 
spre ea, ca să le aibă ca referinţe viitoare, gindind că: 
putea să creeze o eroină interesantă, cu amestecul acela 
de fragilitate şi putere. 

Dar rămăseseră multe lucruri pe care ziarele nu le spu- 
seseră, lucruri pe care voia, ba nu, pe care trebuia să le 
afle. Pentru o viitoare carte. Chiar aşa, încercă el să se 
asigure a mia oară, în vreme ce se scălda în ochii ei 
albaştri. 

Işi pusese ochelarii pe nas. Ochelarii despre care ea 
credea în mod eronat că îi puteau ascunde frumusețea. 
Deşi nu pricepea de ce voia s-o ascundă. O altă întreba, .., 
o altă bucată lipsă din puzzle-ul care era Laurel. Gindul că 
poate era ruşinoasă din cauza feminității ei îi împunse o 
clipă inima, făcîndu-l să întindă mîna şi să-i împingă oche- 
larii mai sus pe nas. 

- Haide, 'tit chatte, îi zise, dînd din cap spre poarta din 
spate. Îi prinse mîna mică în palma lui şi o porni într-acolo. 

Laurel se opuse înfigînd călciîiele în pămînt şi încrun- 
tindu-se. 

— Unde anume să vin? 

— La pescuit de raci. 

Încercă în van să-şi elibereze mîna, deşi făcuse deja 
un passpre el. 

— Nu merg la pescuit de raci cu tine. Nu merg nicăieri 
cu tine! NR 

— Sigur că da, scumpete. li zimbi ca un diavol şi o trase 
un pas mai departe spre poartă. Nu poţi să te ascunzi în 
grădina asta pentru totdeauna. Trebuie să ieşi şi să trăieşti 
cu oamenii obişnuiţi. 

— Nu văd ce e aşa de obişnuit la tine. 

— Merci! 

- N-a fost un compliment. 

— Haide, îngeraşule, încercă el s-o ia cu binişorul, schim- 

„bind deodată tactica. Sări deodată în spatele ei şi o luă la 

dans după o muzică auzită doar de el. Eu sînt numai un 
biet băiat cajun singur pe lume, murmură el, cu un glas la 
fel de cald şi de moale precum catifeaua. li prinse privirea 
şi se apropie de ea, astfel încit stăteau aproape nas în 
nas. Nu vrei să vii cu mine să pescuim raci, mon coeur? 

Tentaţia o împinse mai aproape de el. Atracția dintre ei 
i se părea o nebunie. Nici măcar nu-şi dorea un bărbat în 
viața ei în acel moment. De abia era în stare să se des- 
curce de una singură. lar Jack nu s-ar fi lăsat condus. Era 
sălbatic şi absolut impredictibil. Dacă i-ar fi spus că se 
hotărise să zboare pînă în Brazilia pentru o zi, Laurel nu 
s-ar fi mirat deloc. Nu, el nu era bărbatul potrivit pentru ea. 

Dar invitaţia lui era tentantă. Aproape că simţea noroiul 
printre degetele de la picioare, mirosul rîului, se entuzi- 
asma la gindul ridicării năvodului plin de raci mici şi roşii. 
Trecuseră ani buni de cînd nu mai fusese la pescuit de 
raci. Tatăl ei le luase pe ea şi pe Savannah la pescuit de 
raci, cu toate obiecțiile lui Vivian. lar după aceea, ea şi cu 
Savannah se strecuraseră o dată sau de două ori la pes- 
cuit de raci după moartea lui, dar de atunci trecuse foarte 
multă vreme. Acum o invitase Jack. 

Jack cel pus pe distracţii, cu zimbetul lui răutăcios şi 
bucuria de a trăi din plin. Îşi ridică privirea spre el şi pe 
buze îi înflori un zîmbet nepermis de tandru. 

— Bine. Hai să mergem. 

Merseră cu Jeep-ul lui Jack pe şoseaua care urma 
cursul rîului, întorcînd apoi pe o potecă îngustă, plină de 
vegetaţie, în apropiere de locul în care făcuseră acciden- 
tul. Pentru că poteca era înconjurată de copaci bătrîni, cu 
trunchiuri noduroase şi rădăcini care străpunseseră pă- 
miîntul, Jack mergea cu viteză de melc. Drept pentru care. 

Huey profită şi sări de pe locul din spate, gata să explo- 
reze acel nou teritoriu. Laurel se agăţă de portieră în vreme 
ce maşina se zgilțiia, fiind atentă la peisaj. Cunoştea zona. 
Golful Poneiului. Numit astfel după poneiul premiant ce 
fusese proprietatea unui plantator anglo-saxon prin 1700. 

Poneiul fusese „împrumutat“ de un cajun care inten- 
ționa să folosească armăsarul la reproducere. Imediat s-a 
iscat scandalul şi s-a vărsat mult sînge, şi totul pe degeaba, 
pentru că poneiul s-a împotmolit în mlaştină şi a fost de- 
vorat de aligatori. În pofida istoriei neplăcute, micul golfuleţ 
era un loc foarte frumos. Riul se lărgea acolo, iar apa era 
mică şi pe malurile miloase vegetaţia creştea din abun- 
denţă. Un adevărat rai pentru raci, aşa cum atesta pre- 
zenţa altor două camionete rablagite parcate la capătul 
potecii. 

Două familii care-şi încercau norocul în golful cu apă 
puțin adîncă, năvoadele scufundate avind flotoare mici de 
plastic colorate care arătau unde erau puse. Cam o ju- 
mătate de duzină de copii se fugăreau pe mal, rizind şi 
tipînd. Mamele lor erau cocoțate pe capota unei camio- 
nete, iar taţii stăteau la umbră, fumind şi bind bere. Toată 
lumea le făcu cu mina atunci cînd trecură pe lingă ei, 
căuînd un loc bun de pescuit. Laurel le zimbi şi le răs- 
punse la salut, simțindu-se mai bine departe de familie. 

După ce au parcat Jeep-ul şi-au adunat echipamentul 
de parcă ar fi fost o rutină veche. Laurel şi-a pus o pere- 
che de cizme pescăreşti, a luat cîteva plase de bumbac şi 
a pornit-o după Jack, care ducea la subraț plasele şi în 
miini o cutie de momeală. Huey le-o luase înainte, cu na- 
sul în vînt, adulmecînd deja aventura. Jack îl înjură atunci 
cînd ciinele se aventură în apă, iar acesta ieşi spăşit pe 
mal, cu coada între picioare, aruncîndu-i o privire îndu- 
rerată. 

Jack se încruntă la cîine, nefiind deloc mulțumit că se 
simţea ca un monstru pentru că-i stricase distractia. Unde 
mai pui că şi Laurel se uita urit la el. 

- N-o să mai fie nici un rac de aici şi pînă în New Iberia 
dacă-i las să se joace în apă, murmură el înciudat. 

— Depinde cit de bine te pricepi la chestia asta, îi zise 
ea provocatoare. 

— Cind în copilărie eşti obligat să pescuieşti ca să nu 
mori de foame, ajungi să te pricepi al naibii de bine. 

Laurel nu mai spuse nimic, ci se mulţumi să-l privească 
cum prindea momeala, bucăţi de carne de porc şi gituri de 
pui, în plase. Deci fusese sărac. Mulţi oameni se năs- 
cuseră în sărăcie în sudul Louisianei. insă tonul lui amar şi 
defensiv îi atinsese inima mai mult decit se aşteptase. 

insă cunoscuse mulţi oameni săraci, dar fericiţi. După 
moartea tatălui ei, Laurel îi oferise lui Dumnezeu tot ce 
avea, toate jucăriile, bijuteriile şi rochiile frumoase pentru 
nişte părinţi care să le iubească pe ea şi Savannah mai 
mult decit averea. Cunoscuse mai mulţi copii ài căror pă- 
rinţi lucreau la Beauvoir, şi care, deşi nu aveau mare lucru, 
totuşi zimbeau şi-şi îmbrăţişau odraslele. Cajunii era cu- 
noscuţi pentru lipsa lor de interes material şi pentru faptul 
că tineau la familie. Dar Laurel avea sentimentul că nu 
acelaşi lucru se întîmplase în cazul lui Jack. 

Deşi curiozitatea o minca pe dinăuntru, se abținu să 
comenteze. Întrebările cu caracter personal nu erau toc- 
mai înțelepte. 

Fiecare din -ei luă cîte un năvod în apă, punîndu-le la 
distanţă unele de altele. Jack lucra repede şi metodic, acest 
ritual fiind pentru el ca o a doua natură, ceva la fel de uşor 
şi de firesc ca legatul şireturilor. Laurel se tot împiedica de 
vegetaţia de pe fundul apei. Locul pe care-l alesese era 
plin de tot felul de plante subacvatice care luptau să-i fure 
năvodul. 

— Aha, murmură Jack la urechea ei, cuprinzînd-o în 
aroma lui masculină. Imi dau seama că în copilărie ai 
mîncat mai mult raci de la magazin. 

Laurel îi oferi o privire indignată. 

— Nu e adevărat. Ţin să te anunţ că am făcut chestia 
asta de foarte multe ori. Dar nu şi în ultimii cincisprezece 
ani, asta-i tot. 

Jack întinse plasa şi apoi o ajută să iasă pe mal, Ime- 
diat ce ajunseră pe pămînt solid, o privi cu îndoială. 

— Am văzut casa în care ai crescut, scumpete. Nu-mi 
imaginez fiica unor asemenea părinți ieşind să pescuiască 
raci- . 

— Ceea ce arată cit de snob eşti, îi zise Laurel, sco- 
țîndu-şi cizmele şi rămînînd cu picioarele goale pe iarba 
verde. Tata obişnuia să mă ia pe mine şi pe Savannah la 
pescuit de raci. 

Se sprijini de caroseria Jeep-ului şi privi spre malul 
celălalt, gindindu-se ia acele vremuri fericite. Pe malul în- 
depărtat se vedeau sălcii, şi copaci bătrîni acoperiţi de muş- 
chi şi flori multicolore. Undeva, în depărtare, o ciocănitoare 
îşi vedea nestingherită de ciocănitul ei. Păsările zburdau 
din copac în copac ciripind mulțumite. 

— Ce s-a întîmplat cu el? o întrebă Jack încet, amin- 
tindu-şi că acesta era motivul pentru care o adusese acolo. 
Ca să afle cit mai multe, nu să stea şi să privească ex- 
presiile de pe chipul ei, atunci cînd privea spre micul golf. 
Acest lucru era ca un fel de primă. Insă în primul rînd nu 
trebuia să uite ce motiv îl îmboldise să vină cu ea. 

Emoţiile se solidificară în gitul lui Laurel ca o bucată de 
ambră. 

— A murit, şopti ea, cu ochii plini de lacrimi. A fost 
omorît... un accident... în cîmpul cu trestie de zahăr... 

Un singur moment teribil şi vieţile lor se schimbaseră 
pentru totdeauna. Jack privi tristețea care i se întipărea pe 
chip şi uită cu totul de scopul lui. Automat se întinse ca s-o 
cuprindă cu braţul pe după umeri şi s-o tragă uşor alături 
de el. 

~ Hei, scumpete, îi murmură cu buzelg lipite de timplă. 
Nu plînge. Te-am adus aici ca să te distrezi. 

Laurel alungă imboldul de a se lipi de el şi se înde- 
părtă, roşie de jenă. 

— Sînt bine. Fornăi uşor şi scutură din cap, zîmbind, 
deşi ar fi vrut să plingă. M-a luat oarecum prin surprindere. 
Dădu din cap uşor, încercînd să se convingă mai degrabă 
pe ea însăşi decît pe Jack. 

Jack o urmărea cu coada ochiului. Tare dură mai era, 
încercînd să-şi revină cînd de fapt ar fi fost normal să se 

dizolve în lacrimi. Era o adevărată luptătoare. Aflase acest 
lucru hu numai din proprie experienţă, ci şi din ceea ce 
citise prin ziare. Se pare că fusese la fel de tenace ca“un 
pit bull, atunci cînd încercase să-i prindă pe făptaşii în 
cazul din Comitatul Scott. Muncise din răsputeri şi-şi obli- 
gase oamenii din subordine să facă la fel, deşi degeaba. 
Jack nu se putea abtine să nu se întrebe de unde venea 
această nevoie dreptate. Reporterii o descriseseră ca pe o 
obsesie. Obsesiile creşteau din „seminţele“ aflate, undeva, 
în adîncul sufletelor. El unul ştia totul despre obsesii. 

— Cîţi ani aveai atunci? o întrebă. 

Laurel culese o margaretă şi începu să-i srhulgă pe- 
talele. 

— Zece. 

Jack ar fi dorit să-i ofere cîteva cuvinte de simpatie, 
să-i spună că ştia cît de dificil era. Dar adevărul era că el 
personal îşi urîse tatăl şi nu vărsase nici măcar o singură 
lacrimă atunci cînd bătrînul murise. 

— Dar tu? întrebă Laurel, cedînd în fața curiozității şi 
uitind de maniere. În fond, el începuse primul cu astfel de 
întrebări. Ar fi fost chiar nepoliticos ca ea să nu-l întrebe 
nimic. Părinţii tăi locuiesc prin apropiere? 

— Sînt morţi, răspunse Jack sec. Tatăl tău şi-a dorit să 
devii avocat? 

Laurel privi spre floarea mutilată din mîna ei, gîndind 
că era o bună reprezentare a vieții ei. Petalele erau ca anii 
petrecuţi alături de tatăl ei, lăsîndu-i apoi numai urîţenia. 

- El voia ca eu să fiu fercită. 

— tar dreptul te-a făcut fericită? 

Ea scutură uşor din cap. 

— Am intrat la drept ca să fac dreptate. Tu de ce ai ales 
dreptul? 

Ca să-i demonstrez bătrînului că nu sînt un netrebnic, 
se gîndi Jack. 

- Ca să devin bogat. 

— Şi te-ai îmbogăţit? 

- Da, categoric. Am avut totul. După aceea am distrus 
şi am aruncat totul. 

Jack îşi mută greutatea de pe un picior pe celălalt. 
Laurel reuşise să întoarcă întrebările cu măiestrie. 

li aruncă o privire adinirativă şi îi zise: 

— Eşti foarte bună, doamnă avocat. 

Laurel clipi inocentă. 

— Nu cred că pricep unde vrei să baţi. 

— Vreau să spun că pînă acum cîteva clipe eu puneam 
întrebările şi nu ştiu cum se face că acum eu sînt cel care 
dă toate răspunsurile. 

Laurel se încruntă uşor. 

— Şi eu care am crezut că e o conversaţie, nu un 
interogatoriu. Eu de ce nu pot să pun întrebări? 

— Pentru că răspunsurile mele n-ar fi pe placul tău, 
scumpete, îi zise el întunecat. 

— Şi eu de unde să ştiu pînă cînd nu le aud? 

— Ai încredere în mine. 

Laurel profită de acel moment de tăcere ca să-l pri- 
vească cu luare aminte, în timp ce el se uita la apa nă- 
moloasă cu o expresie întunecată pe chip. Sentimentul că 
avea în faţă un bărbat cu două personalități diferite o in- 
vadă din nou. Într-o clipă era bărbatul leneş, pus*pe distracții 
cu un zîmbet irezistibil, ca în celălalt să devină bărbatul 
întunecat la față care ţinea uşa bine închisă peste acea 
parte a lui pe care nu dorea s-o arate lumii. Laurei desco- 
peri că-şi dorea foarte mult să afle ce se afla de cealaltă 
parte a uşii. O curiozitate periculoasă, îşi zise singură, 
abținîndu-se să-i mai pună şi alte întrebări. 

Ceva mai jos, pe mal, Huey ieşi dintr-un tufiş lătrînd 
excitat. Copiii, care se alergaseră pînă atunci pe lîngă ma- 
şinile părinţilor, veniră fugind şi ţipînd ca să vadă ce găsise 
ogarul. Imediat se stîrni un alt cor de ţipete entuziaste cînd 
văzură că Huey dăduse peste o broască țestoasă colorată 
cu o salamandră pătată instalată pe carapacea ei. 

Ţestoasa îşi vedea mai departe de drum, mergînd în- 
cet, ignorînd cu totul insistenţele ciinelui. Salamandra însă 
scoase limba lungă spre ciine, făcîndu-l să latre iar entuzi- 
asmat. 

Bietul Huey nu înțelegea deloc de ce testoasa nu o lua 

la fugă ca el să poată s-o urmărească. Întinse laba spre ea 
şi apoi schelălăi surprins, atunci cînd salamadra cobori în 
viteză din taxiul improvizat şi o luă la fugă spre tufişuri. 
Cîinele lătră şi o luă la fugă după ea, trîntind un copilaş în 
graba lui-de a prinde prada. 

Fiind adultul aflat cel mai aproape, Laurel sări automat 
în ajutorul copilaşului, o fetiță. Ridică cele cincisprezece 
kilograme de carne grăsulie, sprijinind greutatea pe şold, 
de parcă ar fi fost lucrul cel mai firesc din lume. 

— Nu plinge, scumpo, acum este totul bine; gînguri ea, 
mîngiind buclele moi ale fetiţei. Nu se mai întîmplă nimic. 

Fetiţa mai lăsă să-i scape un vaiet prelung, ca-pentru a 
înştiința lumea că fusese maltratată de un cîine rău, apoi 
începu să sughiţe, fiind atentă ja salvatoarea ei. Laurel 
zîmbi încîntată, studiind fețişoara rotundă şi ochii mari. O 
mînuţă mică, plină de noroi, se întinse ezitantă şi-i atinse 
fața. 

— Jeanne-Marie, eşti bine, bebe? Mama fetiţei se apro- 
pie de Laurel, cu o expresie îngrijorată pe chip şi cu bra- 
tele întinse. 

— Cred că s-a speriat puţin, răspunse Laurel, întinzînd 
copilul. 

După ce o cercetă cu atenţie, tinăra femeie se întoarse 
spre Laurel cu o expresie stînjenită. o 

— Oh, ia te uită! Jeanne-Marie te-a murdărit! Imi pare 
aşa de rău! 

- E o nimica toată. Nu contează, răspunse Laurel ab- 
sentă, întinzîndu-se să gidile bărbia lui Jeanne-Marie. Ce 
fetiță frumoasă aveţi! ` 

Mama zîmbi, foarte mîndră. Ea însăşi era foarte dră- 
gută, cu forme rotunjite, în stilul cajun. 

— Mulţumesc, murmură ea. Îţi mulțumesc că ai ridicat-o. 

— Ei bine, sînt sigură că stăpînul cîinelui se va scuza, 
rosti Laurel cu acreală, privind spre Jack peste umăr. Dacă 
va admite vreodată că e cîinele lui. 

Femeia o privi nedumerită, însă zîmbi şi se îndepărtă, 
pornind spre grupul ei, spunîndu-i fetiţei să-i facă semn cu 
mîna. 

Laurel îi răspunse la fel, apoi se întoarse spre Jack cu 
o remarcă -aspră pe vîrful limbii. Însă Jack avea pe chip o 
expresie ciudată, perplexă, de parcă fusese martor la ceva 
pentru care nu era pregătit. 

- Ce naiba e cu tine? îl întrebă. Ai fobia copiilor sau 
ceva asemănător? 

Jack încercă să alunge emoția care-l cuprinsese atunci 
cînd o văzuse pe Laurel cu Jeanne-Marie în braţe. Dum- 
nezeule, era ca şi cum tocmai primise un picior în plexul 
solar. Păruse atît de naturală, de iubitoare. Gîndul acesta 
îi trecuse prin minte instantaneu, automat, că avea să fle o 
mamă minunată, ca Evie, dacă ar fi avut această ocazie. 
Dacă copilul lor s-ar fi născut. Acestea erau gînduri care 
nu aveau ce căuta în timpul zilei în mintea lui. Acest gen 
de ginduri erau pentru noapte, cînd putea să adaste asu- 
pra lor, cînd se putea flagela cu ele. 

- Aăăă... nu, se bilbii el, clipind des, încercînd să-şi 
regăsească echilibrul mental. Ridică din umeri şi-i dărui un 
zîmbet palid. Eu unul nu mă prea pricep la copii, asta-i tot. 

Laurel îi aruncă o privire încărcată de amuzament. 

— Însă pun apriu că ştii totul despre cum se fac, aşa-i? 

— Ah, c'est vrai. Sînt un adevărat expert în domeniu. 
Zîmbi iar, făcînd gropițe în obraji şi o prinse în braţe, tră- 
gînd-o aproape, pînă cînd ajunseră să se lipească. Vrei 
să-ți fac o demonstraţie, scumpete? o întrebă, vocea lui 
mîngiind-o parcă. 

Laurel înghiți nodul din git, încercînd să-şi alunge sen- 
zaţiile delicioase care-i străbăteau trupul. Observase că, 
din punct de vedere fizic, răspundea la avansurile lui de 
parcă ar fi fost amanti de cîteva luni. Cuvîntul „nu“ îi stătea 
pe vîrful limbii, dar cuvîntul „da“ îi asalta continuu mintea. 
Acest lucru o şocă mai mult decit îndrăzneala lui Jack. 

- Se pare că ai o părere excelentă despre calităţile 
tale, îi zise, apelînd la ironie ca să scape de senzațiile 
acelea plăcute, dar periculoase. 

El îşi cobori putin capul, cercetîndu-i cu atenţie buzele. 

— Nu mă laud deloc, iar tu ai puterea să mă sustii. 

Laurel tresări. 

— Mai bine să nu te rețin, îi zise, punîndu-şi palmele pe 
pieptul lui şi împingînd din toate puterile. 

EI nici nu se clinti. În schimb îi rise în nas... Fumegînd 
de furie, Laurel îl împinse iar. El îi dădu brusc drumul din 
strînsoare. Laurel ţipă surprinsă cînd se trezi alunecînd pe 
spate şi căzînd cu un bufnet surd între flori. Risetele as- 
cuțite din apropiere o asigurară că puștii fuseseră martori 
la căzătura ei. Inainte chiar să se gindească să se ridice, 
Huey dădu năvală dintr-un tufiş şi sări pe ea, întinzînd-o 
pe spate şi lingîndu-i etuziasmat faţa. 

— Ptiu! rosti Laurel sciîrbită, întorcîndu-şi capul dintr-o 
parte în alta, încercînd inutil să scape de limba lui lungă şi 
iscoditoare, dorind să-l îndepărteze orbeşte cu mîinile. 

— Arrete sa! C'est assez! Va-ten! Jack rîdea în timp ce 
încerca să-l alunge pe Huey de pe ea. Cîinele sărea şi se 
învîrtea printre picioarele lui, în timp ce el se chinuia s-o 
ridice pe Laurel. N-ai cum să scoţi ce am mai bun în mine, 
.catin. 

Laurel îi aruncă o privire dezgustată. 

— Nu există nimic bun în tine, se plînse ea, chinuin- 
du-se să nu ridă. Niciodată nu se lăsase amuzată de ase- 
menea nemernici. În fond, ea era o persoană practică, cu 
capul pe umeri. Dar această latură a lui Jack Boudreaux 
avea ceva ispititor, magnetic, care o atrăgea nespus de 
mult. 

— Vorbeşti aşa doar pentru că încă n-am făcut dra- 
goste, îi zise el. 

— Vorbeşti de parcă ar exista vreo şansă să se întîmple 
aşa ceva. 

Zimbetul se lăţi mai mult, iar el se apropie de ea. 

— Oho, se va întîmpla, îngeraşule, murmură el. Abso- 
lut. Ga-ran-tat. 

Laurel renunţă la orice constrîngeri şi începu să ridă cu 
poftă. 

- Doamne, eşti absolut imposibil! 

— Ba nu, scumpo, o necăji el, prînzînd-o iar în braţe. 
Nu imposibil. Doar mai dur, rosti, dînd din sprîncene. 

Insinuarea lui era evidentă. De altfel, o lovi pe Laurel 

de două ori, o dată la nivel fizic, sporindu-i ațițarea şi a 
doua oară făcînd-o să rîdă cu poftă.,Jack rîse o dată cu 
ea, privind-o în ochi. Cînd încetară cu rîsul deveniră amîn- 
doi conştienţi de apropierea dintre ei. Laurel îşi simţea 
inima în git. Observă că masca de ticălos simpatic căzuse 
de pe chipul lui Jack, lăsînd loc unei expresii tandre. 

— Imi place să te văd rizind, 'tit ange, îi zise, îndrep- 
tîndu-i ochelarii pe nas, ştergînd noroiul de pe faţă şi mîn- 
giîindu-i apoi buzele cu vîrful unui deget. Incet, deliberat, 
îşi lăsă capul în jos şi începu s-o sărute. 

Excitarea izbucni şi începu să sfiriie prin Laurel ca 
arţificiile de. pe 4 iulie. Nu era bine, îşi zise Laurel, deşi 
deja răspundea înfocată sărutului.:Nu era destul de puter- 
nică pentru o relaţie, de altfel nici nu. căuta aşa ceva. 
Oricum, Jack nici nu era candidatul potrivit pentru aşa 
ceva. Era sălbatic şi imprevizibil, şi batjocorea profesiu- 
nea, şi sistemul pentru care ea avea un respect reveren- 
tios. Dar nici unul dintre aceste argumente nu reuşi să 
alunge focul intens care se stîrnise în trupul ei, mai ales 
atunci cînd limba lui îi pătrunse în gură. 

Jack gemu profund atunci cînd o simţi cum se topea 
alături. Mica lui tigroaică, care scuipa foc pe gură şi zgiria 
rău. Nu voia ca el să se apropie prea mult, dar odată 
această barieră depăşită îi răspundea cu o dulceaţă care-l 
lăsa fără suflu. _ 

O dorea nespus. În plus, intenţiona s-o aibă. La naiba 
cu toate consecinţele. La naiba cu orice va crede despre 
el după aceea. Oricum nu putea ajunge la- o concluzie 
care să fie mai rea decît realitatea, şi anume, că nu era 
altceva decît un profitor, un om care se folosea de ceilalți, 
un ticălos şi un nemernic. Totul perfect adevărat. 

Se simţi străbătut de fiori de plăcere atunci cînd îi simti 
sinii mici şi fermi lipiţi de pieptul lui. Mădularul i se întărise 
dureros şi pulsa uşor, întinzîndu-i pantalonii şi împungînd-o 
în stomac. Acum, îşi zise el. Chiar acolo. În zgomotul făcut 
de insecte. Pe iarba verde şi moale. 

işi vîrî o mînă în părul ei scurt şi moale, iar cu cealaltă 
începu să-i desfacă nasturii de la bluză. Dar mina i se opri 

în aer atunci cînd la urechi îi ajunseră citeva chicoteli re- 
pede înăbuşite. Riseţe. Risete de copii. Jack îşi ridică pu- 
ţin capul, la timp ca să vadă citeva perechi de ochi rotunzi 
şi un năsuc care tocmai dispărea în spatele unei sălcii. 

Laurel îl privi clipind nedumerită. Uimită. Ameţită. Dez- 
orientată. Ochelarii i se aburiseră. 

— Ce? mormăi ea fără sufiu, cu buzele umflate şi sensi- 
bile, senzatii care-şi găseau ecoul într-o zonă mult mai 
intimă a corpului. 

— Oricît de mult îmi place să am un public interesat 
pentru unele lucruri, îi răspunse Jack amuzat, ăsta nu este 
unul dintre ele. 

O altă izbucnire de risete cristaline din spatele salciei o 
făcu pe Laurel să roşească violent. Işi lăsă privirea în jos, 
în ideea că avea să-şi studieze picioarele, însă în drum 
dădu peste dovada clară şi impresionantă a excitării lui 
Jack. Durerea arzătoare din interiorul ei se intensifică deo- 
dată, făcind-o să se ruşineze de neruşinarea de care dă- 
duse dovadă. 

De obicei nu-şi pierdea controlul într-un asemenea hal 
cu un bărbat. Niciodată. Nu era cazul. Nici nu suporta 
acest gînd. 

— Clăteşte-ţi ochii, îngeraşule, o tachină Jack. Şi mori 
de ciudă. Pentru că asta-i tot ce-o să primeşti pentru o 
vreme. 

Laurel îl privi dezgustată şi-i arse un cot între coaste. 

— Du-te şi bagă-ți capul în apă, Boudreaux. 

EI îi zîmbi ca un pirat. 

— Nu capul e marea mea problemă, ma douce amie. 
Laurel îşi dădu ochii peste cap, îl ocoli şi se îndreptă spre 
jeep şi spre cizmeie pescăreşti. 

— Haide, Casanova. Hai să vedem, dacă ai reuşit să 
pescuieşti şi altceva în afară de complimente. 

Intrară în apă şi Jack ridică primul năvod, scoțind la 
iveală o captură de douăzeci de raci. Creaturile mititele se 
urcau unele pe altele, şuierînd şi pocnind din clești. Se- 
mănau cu nişte homari în miniatură, avînd o nuanţă de un 
roşu stins şi ochi ca nişte mărgele negre, şi cu antene 

lungi deasupra. Laurel tinu deschisă o sacoşă destul de 
încăpătoare, ca Jack să poată băga acolo captura. Con- 
tinuară să meargă de-a lungul liniei de năvoade, scoțind la 
iveală capturi similare. Cînd terminară, aveau trei sasoşe 
pline. 

Observară deodată că soarele se pregătea să asfin- 
țească. Venea inserarea. Odată cu ea apăreau şi țînțarii. 
Omniprezenți în ţinutul mlaştinilor, se ridicau în escadroane 
compacte de pe suprafața apei, la apus, ca să se hrănea- 
scă cu sînge. 

Laurel îşi aranjă lucrurile frumos, ordonat, în partea ei 
de jeep. Jack aruncă totul la întîmplare. Sacoşele cu raci 
fuseseră puse peste restul echipamentului, un aranjament 
care nu-l satisfăcea pe Huey. Cîinele sărise pe locul lui 
obişnuit, însă miriia şi privea spre scaşosele zgomotoase 
în timp ce le împungea cu laba. La înapoiere, cum intrară 
pe potecă, Jack opri maşina şi oferi o sacoşăcelor două 
familii care sperau să prindă mai mulți raci pentru a avea 
citeva mese gratis. Darul a fost oferit fără ceremonie şi 
acceptat cu grație. Apoi Jeep-ul se puse în mişcare, în 
timp ce copiii alergau în urma lui, aruncînd cu flori după 
Huey, care fusese împodobit cu un colier de margarete. 

Intregul proces fusese la fel de natural ca o strîngere 
de mînă. Reciprocitate, o tradiție care supraviețuise încă 
de la venirea acadienilor în Louisiana, o vreme în care 
viaţa fusese extrem de aspră, iar zona necruțătoare. Oa- 
menii obişnuiau să împartă totul cu ei şi cu prietenii atit în 
momentele de prosperitate, cît şi în cele de sărăcie. Laurel 
obserfase totul cu atenţie, gîndindu-se că, de la moartea 
tatălui ei, nimeni dintre cei de la Beauvoir nu mai oferise 
ceva cuiva fără obligaţii. 

„— A fost frumos, rosti ea, privindu-l cu atenţie pe Jack. 

El alungă complimentul cu o ridicare din umeri, încetini 
atunci cînd luă curba care-i scotea pe şosea, scoase ti- 
gara de după ureche şi o lăsă să-i atirne dintre buze. 

— Am prins mai mulţi decît ne trebuia. Ei au multe guri 
de hrănit, îi zise, privind-o'cu ironie. Şi nu vreau să mă dea 
în judecată pentru că Huey le-a trîntit copilul. 

E 
— Cum ar putea să-ţi intenteze proces cînd nici măcar 
nu e cîinele tău? îl întrebă ea cu dulceaţă. 
— Spune-i asta judecătorului, scumpete. 
Poate că aşa o să fac, răspunse ea, încercînd să nu 
zîimbească. Încă, nu am rezolvat mica noastră problemă cu 
grădina mătuşii. 


— Numai cu ajutorul lui Dumnezeu vă veţi putea el- 
bera, fraţii şi surorile mele! Jimmy Lee lăsă această frază 
să-şi facă efectul, încîntat de felul în care i se auzea vocea 
din difuzoare.. Nu conta că erau mici şi ieftine. Imediat ce 
banii aveau să sosească pentru campania sa împotriva 
păcatului, îşi va lua altele, noi şi bune. Şi poate şi vreo 
două costume albe. Şi o curvă din Cartierul franțuzesc 
pentru un weekend... Da, într-adevăr, viaţa avea să fie 
tare dulce imediat ce banii aveau să sosească din toate 
părțile. 

Nici nu se mai îndoia că în curind avea să fie bogat şi 
faimos. În poflda trădării poponarului de Mathews, care 
dăduse pe post versiunea de „ştiri“ a discursului de sîm- 
bătă, în locul celei pe care o dorise el. Jimmy.era prea 
chipeş ca să nu răzbească. Charismatic, ştia cum să simu- 
leze sinceritatea absolută. Era cu mult deasupra celorlalţi 
teleevanghelişti. Jim Baker era un prost şi în cele din urmă 
ajunsese la închisoare din cauza asta. Swaggart fusese 
neglijent şi agățase prostituate direct de pe stradă. Amiîn- 
doi decăzuseră, deschizînd calea spre faimă şi bogăţie lui 
Jimmy Lee Baldwin. Peste cinci ani va avea o biserică 
care va face catedrala de cristal să pară doar dh biet 
hambar părăginit. 

Adepții Căii Drepte îl ovaționară, privindu-l de parcă ar 
fi fost chiar Christos. Unii păreau chiar intrați în transă: Alții 
aveau lacrimi în ochi. Cu toţii nişte cretini. Într-o altă epocă 
ar fi putut să facă avere vînzînd ulei de şarpe, promisiuni 
de ploaie sau secetă fermierilor cotropiţi de sărăcie. Era 
un escroc înnăscut. Dar în această epocă de autocon- 
ştientizare şi de căutare a păcii sufieteşti, religia era biletul 
cîştigător. Aşa cum spusese cîndva L. Ron Hubbard, dacă 

un om voia să se îmbogăţească, atunci cel mai bine era 
să-şi formeze propria religie. Jimmy Lee privi la chipurile 
patetice ale credincioşilor şi zimbi. 

— Aşa este, prieteni întru Christos, continuă, plimbîn- 
du-se de-a latul platformei camionului închiriat, ce-i servea 
drept scenă în acea după-amiază. Numai prin credință. Nu 
prin alcool, droguri sau păcatele cărnii! 

Îi plăcea la nebunie modul în care construia cîte o 
frază în acel crescendo tremurător. La fel de mult pe cît le 
plăcea şi credincioşilor. Existau în acea mulțime femei care 
păreau să fi ajuns în pragul orgasmului. 

— De aceea ne-am adunat aici, fraţii şi surorile mele, 
încheie pe un ton blînd. 

Ridică bastista mototolită şi-şi şterse fruntea de trans- 
pirație. Seara 'venise, dar atmosfera semăna cu cea dintr-o 
saună. Cămaşa albă de pe el era leoarcă. Haina ieftină 
atirna pe el ca o bucată de carton umed. 

Îşi dorea cu disperare să facă un duş rece şi să se 
întindă gol pe pat, cu o tînără frumoasă alături, care să-l 
revitalizeze cu gura ei dulce şi caldă. Dar pe moment era 
prins pe afurisita aia de platformă, iar soarele îi ardea 
pielea. 

Primul lucru pe care intenţiona să-l facă imediat ce 
urma să fie bogat era să se mute la dracu'-n praznic, cît 
mai departe de Louisiana. 

- Acesta este motivul pentru care trebuie să purtăm 
lupta cu păcatul. De aceea trebuie-să eliminăm exemplele 
rele care ne ispitesc şi ne predau drept în mîinile diavolu- 
lui. De aceea trebuie să dărimăm aceste temple ale păca- 
telor! 

intinse brațul în spate spre Frenchie's, care se afla 
chiar înapoia lui, făcînd mica gloată să-l ovaționeze iar. Ce 
turmă mică şi înfocată. Jimmy Lee zimbi mulțumit. 

Laurel cobori din Jeep, făcu cîţiva paşi furioşi spre adu- 
nare, după care se opri, tălpile tenişilor scîrțiind pe nisipul 
din parcare. Fiecare muşchi din corp era încordat în vreme 
ce toate sistemele de alarmă din minte se decianşaseră, 
sfătuind-o să nu se bage. Aceea nu era lupta ei. Nici nu 

era în stare să facă față unei asemenea înfruntări. Dar o 
înfuria al naibii de tare să... 

Glasul lui Stephen Danjermond îi răsună din amintire, 
jos, baritonal, cunoscător. „Aşadar, le-ai preluat cazul, nu, 
Laurel?“ 

— Plănuieşti cumva să-l umileşti acum şi pe scenă, fit 
chatte? o întrebă Jack, prinzînd-o uşor de mină. 

Ea îi aruncă o privire iritată şi se retrase. 

— O să-i pun pe soţii Delahoussaye să-l sune pe șerif. 
Dacă nimeni altcineva nu poate să-i ajute, eu n-am ce face 
mai mult de atit, 

Jack ridică din umeri. 

- N-ai decît să încerci, scumpo. Deși e ca o frecţie la 
un picior de lemn. 

— În mod sigur îi va ajuta. 

Jack îşi dădu ochii peste cap şi o porni pe urmele ei. 

— Încă nu l-ai cunoscut pe şeriful Kenner, nu, scum- 
pete? 

Laurel consideră că întrebarea fusese pur retorică. Nu 
pricepea care ar fi fost diferenţa. Baldwin şi congregația lui 
încălcaseră o proprietate particulară. Încălcarea proprie- 
tăţii particulare era un delict. Treaba şerifului era să păs-. 
treze ordinea şi să susțină legea. Era foarte simplu. 7 

Ca să poată intra în bar, trebuia mai întîi să treacă 
peste scena improvizată. Laurel îşi ridică bărbia şi-l fixă pe 
predicator cu o privire răutăcioasă. 

Jimmy Lee o observase pe Laurel din clipa în care 
intrase în parcare în Jeep-ul lui Jack Boudreaux. Laurel 
Chandler. Dumnezeu îi zîmbea pe ziua de azi. 

Aşteptă pînă cînd ajunse în dreptul camionului, după 
care o strigă. 

— Domnişoară Chandler! Domnişoară Laurel Chandler, 
vă rog, nu treceţi aşa pe lîngă noi! 

Nu ar fi trebuit să- şi încetinească paşii. Cel mai bine ar 
fi fost dacă s-ar fi grăbit să intre în bar. Nu avea chef să se 
implice şi mai mult în această afacere. Dar picioarele îi 
ezitară în clipa în care-şi auzi numele şi ceva o atrase spre 
Jimmy Lee Baldwin. Nu charisma sa, aşa cum poate cre- 

dea acesta. Nici aerul său de autoritate. Ci altceva ce o 
deranjase chiar din copilărie. Nevoia de a i se împotrivi 
unui escorc. Nevoia de a-i face pe oameni să vadă un 
şarlatan drept ceea ce era în realitate. Nevoia de a lupta 
pentru dreptate. 

Se întoarse şi se proțăpi chiar în fața scenei improvi- 
zate, privindu-l încruntată. 

— Alătură-te nouă; surioară, îi zise Jimmy Lee, cu mîna 
întinsă spre ea. Nu ştiu ce anume te atrage în acest sălaş 
al diavolului, dar ştiu, ştiu sigur că ai o inimă bună şi 
curată. 

— Ceea ce e mai mult decit pot spune eu despre cineva 
care hărțuieşte cetăţenii ce respectă legile, izbucni Laurel. 

- Legile. Jimmy Lee dădu din cap cu înțelepciune. Le- 
gile îi apără pe inocenți. Dar şi cei vinovaţi se ascund în 
spatele lor, îmbrăcaţi în piele de oaie. Mă înşel cumva, 
domnişoară Chandler? 

Laurel încremeni. Ochii lui îi întîlniră pe ai ei şi un fior 
rece îi trecu pe spinare. Ştia, şi nemernicul era gata să 
folosească informaţiile pentru a-şi atrage simpatia mulţimii. 
Fără să se întoarcă, ştia că cei cincizeci de credincioşi o 
fixau cu priviri curioase. Dacă el ştia, atunci mai mult ca 
sigur că aveau să afle şi ei. Că eşuase. Că dreptatea îi 
scăpase din miini ca un săpun ud. 

- Prieteni... glasul lui Baldwin ajungea pînă la ea ca de 
la o mare depărtare. Domnişoara Chandler în persoană a 
fost un soldat în lupta contra celei mai oribile crime, crimă 
îndreptată împotriva copiilor inocenți. Crime înfăptuite de 
sufletele depravate care poartă masca corectitudinii în tim- 
pul zilei şi care noaptea ne supun copiii la cele mai odi- 
oase acte sexuale! Domnişoara Chandler ne cunoaşte bine 
lupta, nu-i aşa, Laurel? 

Laurel însă aproape că nu-l mai auzea. Simţea numai 
greutatea privirii oamenilor pe spinare, povara judecății lor. 
Eşuase. „...Cele mai odioase acte sexuale..." Se cutre- 
mură şi se retrase în sinea ei, undeva unde se putea 
apăra. „Cele mai odioase acte sexuale...“. „Ajută-ne, Lau- 
rel, ajută-ne!“ 

Jack o văzu pălind şi-l blestemă pe Jimmy Lee, do- 
rindu-i să ajungă în flăcările iadului. Filozofia lui de viață 
se rezuma la dictonul trăieşte şi lasă-i şi pe ceilalți să 
trăiască. Dacă Jimmy Lee voia să se îmbogăţească de pe 
urma lui Dumnezeu, asta era treaba lui. Dacă oamenii 
erau destul de proşti ca să stea să-l asculte, nu era în nici 
un caz problema lui Jack. El unul ar fi intrat în bar igno- 
rîndu-l pe Baldwin şi banda lui de lunatici. Nu venise să 
lupte în locul nimănui. Dar nemernicul întrecuse măsura. 
Intr-un fel sau altul reuşise s-o rănească pe Laurel. 

inainte să-şi dea seama ce se ascundea în spatele 
impulsului lui, Jack sări pe capota camionului împrumutat 
şi trecu peste cabină. Sări pe platformă, căzînd chiar în 
spatele lui Jimmy Lee, care tresări ca un cal speriat, dar 
nu se mişcă suficient de repede ca să scape. 

Jack prinse brațul lui Baldwin şi i-l răsuci la spate, aşa 
cum învățase de la tatăl său. Riînji spre predicator, de 
parcă ar fi fost un frate demult pierdut şi şopti printre dinţi, 
astfel încît să-l audă doar el: 

— Ai două opțiuni, Jimmy Lee. Fie te declari învins de 
căldură, fie îţi rup toate oscioarele din braţ. 

Baldwin privi în ochii întunecaţi şi reci, şi se cutremură 
de groază. Auzise destule zvonuri despre Jack Boudre- 
aux... Că era sălbatic, imprevizibil, amabil într-o clipă ca în 
cealaltă să fie mai rău decit păcatul. Boudreaux era, după 
opinia celor care-i citiseră cărțile, serios dezaxat. În acel 
moment îi răsucea brațul cu putere şi Jimmy Lee simtea 
oscioarele în chestiune cum începeau să pirîie în semn de 
revoltă. 

— Chiar aşa, Jimmy Lee, îi zise Jack, zimbind iar şi 
băgindu-l în sperieti, încă puţin şi-ţi rup braţul. 

Din partea gloatei se auzeau tot felul de murmure neli- 
niştite. Predicatorul strînse din dinţi. Pierduse contactul cu 
gloata, pierduise tot avîntul de dinainte. Afurisit să fie Jack 
Boudreaux. Jimmy Lee îi avusese în palmă, mai avea doar 
un pas şi ar fi ajuns pe culmile gloriei ca teleevanghelist. 
Aruncă o privire spre credincioşi şi o alta spre bărbatul din 
spatele lui. 

— Păcatul, rosti, simțind cum brațul mai avea puțin şi se 
fringea ca o ramură uscată. li... îi simt dogoarea! Îşi dădu 
ochii peste cap şi se clătină pe picioare, foarte convingător 
pentru spectatori. Oooh, Doamne, ai milă de mine, ai milă 
de noi! Dogoarea! Focurile iadului! 

Jack îl eliberă şi privi cu cinism şi satisfacţie cum Bald- 
win se rostogolea pe platformă. In mod evident un discipol 
al Şcolii de actorie Wiliam Shatner/Căpitanul Kirk, Baldwin 
se împleticea şi se clătina, schimonosindu-şi fața, arcuin- 
du-şi spinarea şi cerînd îndurarea Atotputernicului, în timp 
ce spectatorii îl priveau alarmaţi. Cîteva femei ţipară atunci: 
cînd în cele din urmă se trînti pe platformă şi se zvîrcoli 
preţ de vreo treizeci de secunde. 

Oamenii se grăbiră spre scenă. Jack trecu pe lîngă 
trupul prosternat al predicatorului şi îi smulse calm micro- 
fonul din mînă. 

— Hei, toată lumea! Haideţi înăuntru ca să stingeți do- 
goarea iadului cu niscaiva bere rece! le strigă tuturor zîm- 
bind drăceşte. Eu fac cinste azi! Laissez le bon temps 
rouler!-Spuneţi-le patronilor că v-a trimis Jack! 

Contingentul de clienţi de la Frenchie's, care se afla- 
seră în spatele gloatei de credincioşi sau tîndăleau în ga- 
lerie, izbucniră în chiote şi riîsete, şi alergară spre bar. 
Jack sări din camion. Laurel nici măcar nu se uită la el, ci 
se întoarse şi o porni înapoi spre Jeep. 

— Hei, scumpete, unde fugi? 

— Acasă. Te rog, rosti Laurel, istovită de atitea emoții. 
Voia doar să scape de acolo. 

Jack o prinse de braț şi o opri în drum. 

— Hei, nu se poate să fugi mîncînd pămîntul. T-Grace 
probabil ţi-a şi pregătit locul de onoare. 

— Pentru ce? întrebă ea, întorcîndu-se cu fața spre el, 
cu trupul încrodat şi chipul o.mască a furiei neputincioase. 
Am dat greş, am eşuat. 

Jack se încruntă nedumerit. 

— Despre ce naiba vorbeşti acolo? Eşuat? Adică la ce 
anume ai eşuat? 

Laurel aproape se înecă de iritare. Pierduse bătălia. 

Dacă el nu i-ar fi sărit în apărare, nu știa la ce altă umilință 
ar fi fost supusă. Simţea că Baldwin i-ar fi smuls, trecutul 
din inimă şi l-ar fi arătat credincioşilor, ca pe un experi- 
ment ştiinţific. 

-— I te-ai împotrivit, Laurel, îi zise Jack cu blindeţe. Este 
mai mult decît au făcut toți ceilalţi la un loc. Poate că nu 
i-ai dat tu pumnul final. Şi ce dacă? Haide, Scumpo, înseni- 
nează-te. Nu tu eşti o responsabilă pentru toată lumea 
asta afurisită. 

Ultima lui afirmaţie lovi o coardă sensibilă. Laurel îşi 
aminti de şederea ei la Clinica Ashland Heights şi de doc- 
torul Pritchard. Ce egoism din partea ei să creadă că se 
afla în centrul atenţiei, salvatoarea tuturor, că toată povara 
lumii îi stătea pe umeri. 

Reacţia ei era exagerată. 

Venise acolo ca să se vindece, nu? Să preia din nou 
controlul asupra vieţii ei. Dacă fugea acum, atunci însemna 
că ceda în fața trecutului în loc să-l depăşească. 

Işi ridică privirea spre Jack, spre expresia de îngri- 
jorare de pe chipul lui. 

— Mulţumesc, murmură. Ar fi vrut să întindă mîna să-i 
atingă obrazul, dar ar fi fost un gest prea intim. 

Jack o privi suspicios. 

— Pentru ce? 

— Pentru că m-ai salvat. 

— A, nu, rosti el hotărît, scuturînd din cap şi îndepărtin- 
du-se cu un pas, sperînd să-i îndepărteze gratitudinea. Nu 
mă transforma într-un erou, scumpete. Am prins ocazia de 
a-l face de rîs pe Jimmy Lee, asta-i tot. Eu nu sînt eroul 
nimănui. 

Dar o salvase, chiar de mai multe ori, de propriile-i 
temeri şi de deprimare. Laurel îl studie o clipă, întrebîn- 
du-se de ce prefera imaginea de băiat rău în locul celei de 
campion. 

— Haide, 'tite ange, îi zise el deodată, făcînd semn cu 
capul spre bar. Îţi fac cinste cu ceva de băut. În afară de 
asta, tocmai mi- am amintit un alt banc cu avocaţi pe care 
vreau să ţi-l spun. 

— Ce te face să crezi că vreau să-l aud? Jack o cu- 
prinse cu braţul pe după umeri şi o conduse spre bar. 

— Nu, nu. Ştiu foarte bine că nu vrei să-l auzi, de aceea 
îmi şi place să-ţi spun asemenea glume. 

Laure! începu să rîdă, simțind cum se relaxa tot mai 
mult. 

— Care-i diferența dintre un porc spinos şi doi avocaţi 
într-un Porsche? o întrebă în timp ce ocoleau camionul lui 
Baldwin. La un porc spinos, țepii sînt pe dinafară. 

Traversară parcarea, Jack rîzînd şi Laurel clătinînd din 
cap, fără ca vreunul dintre ei să fie conştient că erau ur- 
măriți cu atenție. 

Savannah stătea în colțul îndepărtat al barului, învă- 
luită în tăcere ca într-un cîmp de forță, chiar dacă în jurul 
ei hărmălaia era în toi. Din tonomat se auzea tare o melo- 
die la modă cu vreo zece ani în urmă. Bilele de biliard se 
ciocneau de zor, iar oamenii urlau unii la alţii pentru a se 
face înțeleşi în gălăgia aceea infernală. Savannah însă 
blocase cu totul zgomotul în minte. În interior furia fierbea 
amară şi acidă. 

Telefonul de la St. Joseph îi întrerupsese momentele 
de linişte cu Cooper. Doamna Cooper avea o criză destul 
de rea. Nu voia domnul Copper să vină de urgenţă acolo? 
lar Coper era la' spital de dimineaţă şi nu se întorsese nici 
acum. Ticăloasă egoistă şi lacomă. Nu era destul că-l tră- 
gea spre ea din punct de vedere mental, acum îl voia 
alături şi din punct de vedere fizic. 

— O urăsc, izbucni Savannah deodată, sentimentul fiind 
mult prea puternic pentru a-l mai putea menține în intetior. 

Nimeni nu observă că spusese ceva. Nimeni nu-i dă- 
dea atenţie. Luă o gură de vodcă cu apă tonică şi făcu o 

recunoaştere rapidă a barului prin lentilele întunecate ale 
ochelarilor de soare. Localul era prea aglomerat pentru'o 
duminică după-amiază. Mulțumită lui Laurel. Laurel. Mi- 
cuța eroină a tuturor. Salvatoarea tuturor. 

Furia ardea ceva mai tare şi o înteţi şi mai rău atunci 
cînd turnă altă gură de alcool peste ea. Ironia era prea 
amară. Laurel era ceea ce era datorită lui Savannah. Era 
castă şi pură pentru că Savannah fusese salvatoarea, pro- 
tectoarea ei. 

Privi cu duritate spre bar, unde surioara ei era toastată 
şi aclamată de T-Grace şi de clienţii obişnuiţi. lar alături de 
ea era Jack Boudreaux, cel mai improbabil cavaler alb pe 
care-l văzuse vreodată. 

Surioara ei ar fi trebuit să fie acasă, speriată, slăbită, 
avînd nevoie de sora mai mare pentru a o alina şi susține. 
Afurisită să fie! Devenea tot mai puternică cu fiecare zi 
care trecea, ba nu, cu fiecare minut, smulgîndu-i lui Sa- 
vannah şansa de a fi cea puternică, de a juca din nou rolul 
protectorului, de a se ridica deasupra statutului de curvă a 
oraşului şi de a deveni cineva important. 

Luă o cutie de chibrituri de pe masă şi începu s-o 
mutileze în timp ce-l privea pe Jack cum se agita în jurul 
lui Laurel, atingîndu-i umărul, talia, aplecîndu-se ca să-i 
şoptească ceva la. ureche şi apoi rizînd atunci cînd ea îl 
înghiontea cu cotul. 

Nu se obosise niciodată să-i şoptească şi ei ceva la 
ureche, afurisită să-i fie pielea de cajun. l-ar fi oferit regu- 
latul vieţii lui, dar el nu-i arătase niciodată vreun interes 
deosebit, ci flirtase cu ea aşa cum flirta cu orice femeie de 
la bar. În mod sigur îi arăta un interes cu totul special 
surioarei ei, iar lui Savannah nu-i plăcea absolut deloc. 

— Să te ia naiba şi pe tine, scumpo, murmură, dînd 
paharul peste cap. 

— Vorbeai cu mine, ma belle? Leonce se aplecă spre 
ea din spate, strecurînd o mînă osoasă pe umărul ei, cău- 
tînd să-i pipăie un sîn. 

— Sigur că da, afurisit de ticălos ce eşti, se plînse ea. 
Nu mi- ai dat absolut nici o atenţie. 

Cicatricea de pe faţa lui îi stîrnea repulsia. Întotdeauna 
se simțea tentată să se uite fix la ea. La un moment dat 
auzise că o femeie îi făcuse cicatricea cu o sticlă spartă, 
dar Leonce nu părea să poarte pică sexului feminin. Se 
dădea la orice fustă. 

— Sînt gata să plătesc oricît numai să te văd goală 
alături de mine, chere. 

Tirfă. Nu eşti altceva decit o tirfă, Savannah... 

Furia se înteți şi străpunse masca de plictiseală. Nu 
era de vinzare. Făcea ce voia, cînd voia şi cu cine voia 
tocmai pentru că aşa avea chef. Ceea ce o făcea o desfri- 
nată, nu o tirfă. Diferenţa amară îi ardea stomacul ca un 
ulcer, iar emoțiile confuze îi asaltaseră pieptul, crescînd 
tensiunea dinăuntru. 

Avînd nevoie de cineva pe care să se răzbune, prinse 
barba lui Leonce şi o răsuci cu răutate, făcîndu-l să urle de 
durere. De altfel, bărbatul se împiedică şi se dădu înapoi 
cu cîţiva paşi în clipa în care ea îl eliberă, lovindu-se de un 
jucător de biliard care tocmai se pregătea de o lovitură, 
drept pentru care primi un tac în coaste şi multe înjurături 
din partea acestuia. 

Leoance îl ignoră pe individ, cu privirea fixată asupra 
lui Savannah în timp ce-şi mîngiia barba jumulită. 

— Ce naiba te-a apucat? 

Savannah se ridică, răsturnînd scaunul în grabă. 

— Mai du-te şi ia-ţi-o la labă, Cicatrice. Păstrează-ţi 
banii ca să-şi cumperi un creier, boule. 

Ridică paharul şi-l aruncă spre el, lovindu-l numai în 
umăr, pentru că reuşise să-şi ferească fața. 

— Căţea nebună ce eşti! urlă Leonce în urma ei. Eşti o 
cățea afurisită şi nebună! 

Savannah îi ignoră, îşi luă poşeta şi plecă de acolo. Nu 
era cazul să se mulțumească cu Leonce Comeau, erau 
destui bărbaţi mai tineri şi mai frumoşi care ar fi apreciat 
compania şi experienţa ei. Privirea i se opri asupra lui 
Taureau Herbert, care se afla în cealaltă parte a încăperii 
şi tocmai le povestea amicilor ultima păţanie. 

Pusese demult ochii pe el. Nu fusese poreclit Taurul pe 

degeaba. Nu avea decit vreo douăzeci şi trei de ani şi era 
clădit pe mare, de la umerii laţi şi pînă sub cenură. | se 
părea momentul potrivit să- | pună la încercare. 

Tocmai cînd o porni spre el, aruncîndu-şi părul sălbatic 
pe spate, mişcîndu-şi provocator şoldurile şi concentrîn- 
du-şi energia considerabilă asupra lui, în imagine apăru 
Annie Delahousaye-Gerrard, iar bărbaţii de la masa lui 
Toreau îşi întoarseră capetele ca să se chiorască în de- 
colteul ei în timp ce le servea băuturile şi flirta. Savannah 
se sili să-şi înăbuşe dorinţa de a urla. Acesta era teritoriul 
ei. Cine dracu' se credea chelnerița asta de doi bani? 

Se credea tînără şi frumoasă. Unde mai pui că avea un 
zimbet luminos şi rîsul dulce şi plăcut. Ca şi maică-sa, 
T-Grace, Annie făcuse o pasiune pentru hainele prea mici, 
lăsîndu-şi curbele să dea pe dinafară din blugii strimți şi 
bluzițele scurte care nu mai lăsau loc şi pentru imaginaţie. 
O încurcătură de lanţuri care imitau aurul îi atîrna la git şi 
pe fiecare deget avea cite un inel ieftin. 

Nu are deloc stil, cugetă Savannah cu amărăciune, 
miîngiind şiragul de perle veritabile de pe piept, gindindu-se 
că nu i-ar fi displăcut s-o strîngă pe Annie de git cu ele. 

Ticăloasa aia mică nu avea nici un drept să se învîrtă 
aşa pe lîngă bărbaţi. Doar avea un bărbat al ei acasă, un 
soț. Savannah uitase în mod convenabil că Tony Gerrard, 
soțul lui Annie, tocmai fusese eliberat din închisoarea pa- 
rohiei pentru că o bătuse şi că se zvonea deja despre un 
divorţ iminent. 

Dădu ocol mesei, strecurîndu-se între Taureau şi chel- 
neriță, petrecîndu-şi un braţ în jurul gitului lui bronzat, de 
parcă ar fi fost amanți. de multă vreme. Ignoră privirea lui 
uimită şi se mulțumi să se concentreze asupra lui Annie. 

- Çe-ar fi acum să te duci frumos şi să-mi aduci şi mie 
o vodca-tonic, scumpo, doar asta e treaba ta aici, nu? 

Annie îşi mijii ochii şi-şi propti tava mare şi goală de 
şoldul rotund. 

— Mais yeah, asta e treaba mea, răspunse fata, pri- 
vindu-şi adversara cu dispreţ. Care-i treaba ta, grand-mere? 
Molestarea puştilor? 

Savannah nici nu mai auzi obscenitățile care i se scur- 
geau din gură. Văzind doar roşu în faţa ochilor, se aruncă 
asupra chelneriţei, prinzînd o mînă bună de păr negru şi 
foarte creț. Ridică celălalt braţ şi arse un pumn usturător 
chiar în urechea lui Annie. 

Taureau şi amicii lui săriră de pe scaune, uluiţi de acea 
luptă neaşteptată. Cineva urlă în-gura mare: „Bătaie între 
pisici“ peste muzica de la tonomat. Se auzi un alt răcnet 
de: „Faceţi cerc!“ şi imediat se formă un cerc larg de spec- 
tatori în jurul celor două femei, chiar cînd se rostogoleau 
peste o masă, iar sticlele şi paharele zburau în jur. Berea 
se vărsase pe podea, iar terenul era de acum alunecos, 
oferindu-i un avantaj preţios lui Annie, care purta tenişi. 

Savannah nici nu observă cum aluneca. Percepția ei 
era distorsionată, văzînd în fața ochilor numai chipul ad- 
versarei şi neauzind altceva decit nişte sunete incoerente. 
Nu simţea nimic, nici mîinile celeilalte femei trăgind-o de 
păr sau zgiriind-o, nici loviturile de picior. Se- răsucea, lo- 
vea şi urla, prinzînd oice parte disponibilă din Annie în 
timp ce se răsuceau şi se învirteau înconjurate de specta- 
tori. 

T-Grace scoase un muget nemulțumit şi ieşi de după 
bar, dînd cu coatele în coastele oricui se nimerea să-i stea 
în drum. Se aruncase în glota adunată acolo nu ca să-şi 
salveze fata, ci mobila şi paharele. Annie putea să aibă 
grijă şi singură de sine. 

Laurel se răsuci pe taburetul de la bar ca să vadă ce 
era cu acea gălăgie, iar inima îi șăltă deodată în piept 
aunci cînd desluşi rochia albă cu flori roşii. 

— Doamne sfinte, Savannah! 

Fără să se gîndească la propria-i siguranţă, sări de pe 
taburet şi se aruncă în mijlocul mulțimii. Jack înjură su- 
părat şi o prinse de la spate, dind-o la o parte din drumul 
lui. Ajunse în centrul cercului de oameni cam în acelaşi 
timp cu T-Grace, pomenindu-se dansînd în jurul comba- 
tantelor, căutînd să prindă pe una din ele ca să le des- 
partă. 

Avînd deja experinţă cu astfel de bătăi, T-Grace nu se 

-mai obosea cu diplomaţia. Nu ezită să dea cîteva lovituri 
sau s-o tragă pe Savannah de păr ca să-şi scoată din 
luptă fiica cea mică, înainte ca ele să-i distrugă întregul 
bar şi să oprească comenzile pentru băutură. 

Jack sări în spatele lui Savannah şi strecură un braţ 
între cele două pisici turbate, alegîndu-se cu o muşcătură 
pentru efortul depus. Un cot îl nimeri chiar deasupra ochiu- 
lui stîng, în timp ce se mişcau cu toții în cerc precum 
jucătorii de rugby gata să facă o grămadă, redeschizînd 
rana pe care o căpătase în accidentul de maşină. Strînse 
din dinţi şi înjură cu sete, întrebindu-se ce naiba îl apu- 
case să se bage în asemenea încurcătură. El nu era un 
luptător, ci un observator. Dacă două femei aveau chef 
să-şi smulgă părul din cap, el unul stătea deoparte şi îşi 
nota totul în minte. Tresări şi înjură iar atunci cînd un toc 
cui îl lovi în fluierul piciorului. De data asta nu era nevoie 
să-şi mai ia notițe. Corpul lui avea să fie un soi de eseu 
vizual despre problemele din timpul unei lupte de femei 
într-un bar. Un cot îl nimeri între coaste, ceea ce-l făcu să 
geamă în timp ce căuta să-şi menţină echilibrul pe po- 
deaua alunecoasă. 

Laurel se afla undeva la marginea cîmpului de bătaie, 
de abia putind să mai respire. Nici măcar nu ştiuse că 
Savannah era acolo. Dar văzînd-o în halul acela, prinsă în 
luptă cu o altă femeie, i se părea o scenă ireală, greu de 
crezut. Ridică mîna la gură şi începu să-şi ronțăie unghia 
de la degetul mare. 

Deodată aerul fu cutremurat de o explozie, urmată de 
un cor de urlete. Toată lumea încremenise. Laurel era 
sigură că i se oprise. inima. Credea că una din femei tră- 
sese şi cineva fusese rănit. Dar lupta se încheie deodată, 
Jack trăgînd-o pe Savanah de la spate şi T-Grace ţinîn- 
du-și fiica de git, într-o poziție incomodă. Capetele tuturor 
se întoarseră spre bar. 

Ovide ţinea în mînă un pistol de calibrul 38 care încă 
mai fumega, iar din tavan curgea tencuiala. Chipul bar- 
manului era la fel de impasibil ca întotdeauna. Semăna cu 
un personaj de desene animate aşa cum stătea acolo, cu 

pistolul: în mînă, cu mustața de morsă căzîndu-i în jurul. 
gurii şi cu smocurile de păr care-i ieşeau din urechi. Nu 
scoase nici un cuvînt şi, în timp ce clienții îl priveau, puse 
la loc pistolul, ridică un pahar şi se apucă să-l şteargă cu 
şervetul pe care nu se obosise să-l lase din mînă. 

T-Grace îşi scutură fiica. 

— Auzi, să te iei la bătaie cu clienţii! Lasă că mai dis- 
cutăm noi despre asta! 

Annie îşi şterse sîngele care-i curgea din nas cu dosul 
miinii, în timp ce privea furioasă spre Savannah Ghandler. 

— Dar ea a început, maman... 

T-Grace îşi admonestă fiica cu o privire aspră. 

— Nu vreau să mai aud absolut nimic. Haide, apucă-te 
de treabă. Du-te să te speli şi să te aranjezi. Îşi împinse 
mezina spre toaletă, apoi se întoarse spre clienţi şi bătu 
tare din palme. Allons danser! le porunci, dînd drumul iar 
la tonomat. 

Clienţii barului se întoarseră la preocupările de dinain- 
tea luptei, cîțiva dintre ei asculînd sfatul lui T-Grace şi 
apucîindu-se să danseze ca să-şi alunge surescitarea. 

Savannah încă nu scăpase de surplusul de adrenalină 
din sînge. Se simțea sălbatică şi iraţională, şi nu-i păsa de 
nici o culoare cine o vedea sau ce credeau ceilalţi. îi aruncă 
lui Jack o privire plină de înțelesuri peste umăr. 

— Dacă aveai chef să pui mîinile pe mine, Jack, nu 
trebuia decît să-mi spui. 

El îi dădu drumul imediat. Chipul parcă îi împietrise. 
Scoase o batistă din buzunar şi i-o oferi. 

— Vezi că-ţi singerează buza. 

Savannah îl privi, simțindu-se încă agitată. Foarte în- 
cet, deliberat, îşi trecu limba peste buza de jos, lingînd 
sîngele. 

— Nu vrei să faci tu treaba asta, Jack? 'murmură se- 
ducător, legănindu-şi şoldurile. Pun pariu că eşti gata ori- 
cînd de aşa ceva, nu? Mai ales că eşti capabil să scrii 
asemenea romane sîngeroase. 

Jack nu-i răspunse. Se gîndise de mai multe ori să se 
lase fermecat de Savannah Chandler, dar existase întot- 

deauna ceva care-l făcuse s-o evite în ultima clipă. Instinc- 
tul îi spunea că era mai bine să nu se lege la cap. 

Nu înţelesese pînă în acea clipă că era vorba de frică. 
Nu se temea de femeie ci de ceea ce ar fi putut deveni 
împreună. 

Savannah era gata să-l tragă şi pe el peste margine 
odată cu ea şi numai bunul Dumnezeu ştia ce avea să se 
mai întimple dacă.se prăvăleau amîndoi în nebunie. 

Un fior rece îi trecu pe spinare numai gîndindu-se la 
aşa ceva. 

— Noi doi sîntem la fel, Jack, îi şopti ea mai departe. 

Laurel ajunse alături de Savanah, palidă ca varul, spe- 
riată, furioasă, şi o prinse de braţ, deşi tremura din cap şi 
pînă-n picioare. 

— Doamne, te simţi bine? Sîngerezi! lisuse, Savannah, 
la ce te-ai gîndit atunci cînd te-ai aruncat în bătaie? 

Savanah se eliberă de mina ei şi o privi încruntată. 

— Nu m-am gîndit la nimic, izbucni. Asta e departamen- 
tul tău, scumpo. Tu gindeşti, eu acţionez. Poate dacă ci- 
neva ar putea să ne pună la un loc, atunci am deveni o 
persoană întreagă. 

Se răsuci şi se aplecă să-şi ridice poşeta de piele roşie 
de pe jos, fără să-i pese că rochia scurtă îi arăta în toată 
splendoarea fundul goi. Laurel o privea îngrozită. Făcu un 
pas spre ea, încercînd s-o acopere, să-i tragă rochia în 
jos, pînă la genunchi dacă era cu putință. 

—-Savannah, pentru numele lui Dumnezeu! 

Savannah îi rîse în nas şi scoase din poşetă ţigările şi 
bricheta subțire, de aur. 

— Dumnezeu nu are nici o legătură cu toate astea, 
scumpo, îi zise, aprinzîndu-şi ţigara. Trase un fum şi-l suflă 
apoi spre tavan, fără să-şi dezlipească privirea de la Lau- 
rel. Oricum e sadic. Chiar nu ţi-ai dat seama pînă acum? 
incercă să zimbească cu buza de jos spartă. Gluma e pe 
spinarea noastră. 

Satisfăcută că avusese ultimul cuvint, se întoarse pe 
călciie şi ieşi pe uşa din faţă, la fel de liniştită de parcă nu 
s-ar fi întîmplat absolut nimic. 

- Fata asta o să dea de belea, rosti T-Grace, glasul 
vibrîndu-i de mînie. Se postase alături de Laurel, cu mîinile 
în şolduri şi picioarele depărtate. Părul strîns într-un coc 
înalt se înclinase periculos spre stinga. Chipul brozat se 
înroşise şi ochii negri aproape că-i ieşiseră din orbite, de 
parcă o mină invizibilă o strîngea de git. 

Laurel nu se mai obosi s-o contrazică. 

Inima i se strîngea nunai la gîndul că mai mult ca sigur 
avea dreptate. Savannah părea decisă să se distrugă într-un 
fel sau altul, iar Laurel nu ştia ce ar fi putut face ca s-o 
împiedice. Voia să creadă că oamenii îşi făureau singuri 
destinul, dar ea nu era capabilă să controleze nimic pe 
moment 

Avea sentimentul că încerca să oprească un carusel 
care se învirtea cu viteză, întinzînd pur şi simplu mîna şi 
prinzînd-l cu putere. Insă de fiecare dată cînd îl prindea, o 
azvirlea la pămînt. 

— Imi pare tare rău, doamnă Delahoussaye, murmură 
spăşită. Să nu uitaţi să trimiteţi nota de plată pentru pa- 
gube la casa mătuşii mele. 

T-Grace o strînse în braţe cu tandrete, într-un gest 
matern. 

— Nu e cazul să-ţi pară rău, scumpo. N-are de ce să-ţi 
pară rău, mai ales că eşti singura care ne ajută cu afurisi- 
tul acela de Jimmy Lee. Hai să mergem acum ca să guşti 
din racii ăia. Eşti aşa de mică şi de slabă că te-aş putea 
ridica deasupra capului. 

— T-Grace, interveni Jack, reuşind cu greu să zîmbea- 
scă, pe cine încerci tu să prosteşti acum? M-ai putea ridica 
pe mine deasupra capului fără probleme. 

T-Grace scutură un deget osos prin faţa lui, luptindu-se 
cu zîmbetul care-i mijea în colțurile buzelor. 

— Nu mă tenta, dragule. Eşti aşa de obraznic, încît mă 
ispiteşti să-ţi arăt cine e şeful aici. Mai bine vino să stai jos 
înainte ca acel cucui de la cap să te facă mai nebun decit 
eşti. 

În vreme ce străbăteau mulțimea, T-Grace îl prinse pe 
Leonce şi-i porunci să aibă grijă de bar. Leonce îşi scoase 

pălăria Panama şi se înclină în fața patroanei. 

Se ridică cu un zîmbet larg şi-l pocni pe Jack în umăr. 

— Auzi, să te bagi în mijlocul unei lupte aprige. între 
pisici! Ce-ai de gind să faci mai departe, Jack? Lupte în 
noroi cu femei şi aligatori? 

Jack se încruntă la prietenul său şi-i fură pălăria de pe 
cap, lăsînd la iveală cheliuţa din creştet şi făcîndu-l pe 
Leonce să roşească jenat. - 

— Eşti gelos pentru că Savannah şi-a făcut doar încăl- 
zirea cu tine. 

Faţa lui Comeau se întunecă, iar cicatricea se înroşi, 
arătind că se înfuriase:; Incercă să-şi recupereze pălăria, 
însă prinse doar aerul pentru că Jack se şi ferise. „ 

— Futu-tezm cur, Boudreaux. 

— În vis, îl necăji Jack, rizind. Haide, scumpete, du-te şi 
toarnă nişte apă în băuturi, tcheue poule. 

T-Grace se răsuci şi-i arse una peste ureche, arun- 
cîndu-i pălăria cît colo. 

— Noi nu botezăm băutura aici, istețule. 

Continua să meargă mai departe, conducîndu-i spre o 
uşă laterală, rar folosită, strigînd ordine spre chelneriţe şi 
făcîndu-i semn soțului ei să vină. Laurel chicoti amuzată, 
uitînd pe moment ce se întîmplase. Jack îşi frecă urechea, 
îşi puse pălăria la loc pe cap şi o privi încruntat. 

leşiră din bar, traversară parcarea şi se apropiară de 
malul riului, unde fusese deja pregătită şi aranjată o masă 
de picnic cu scaune de plastic în jurul ei. Zona era parţial 
luminată de lampioane chinezeşti făcute din plastic şi două 
becuri puternice aflate în capătul unor stilpi scunzi. 

Ovide se instală pe un scaun şi continuă să tacă, în 
timp ce T- Grace supraveghea modul în care fusese aran- 
jată mîncarea pe masă. 

Laurel rămase în urmă, neştiind cum să se poarte şi 
neînțelegînd de ce era tratată ca un oaspete de onoare. 
Se uită la ceas şi dădu să plece. 

— Mulţumesc pentru invitație, doamnă Delahoussaye, 
dar cred că ar fi mai bine să plec. Trebuie s-o găsesc pe 
Savannah... 

— Las-o în pace, îi porunci T-Grace. O să aducă numai 
necazuri pe capul tău, fie că ţi-e soră sau nu. Satisfăcută 
de aranjament, se întoarse cu miinile în şolduri spre Lau- 
rel, cu o expresie de simpatie pe chip. Desigur, ştiu că o 
iubeşti, dar fata aia o să facă numai, după cum o taie 
capul, orice i-ai spune tu. Haide, stai jos. 

Jack o prinse cu mîinile de umeri şi o conduse pe sus 
spre masă. 

— Stai jos, scumpete. Am muncit din greu ca să prin- 
dem racii ăştia. 

Laurel se supuse nu pentru că i-ar fi fost foame sau ar 
fi dorit să fie pe placul cuiva, ci pentru că nu voia să se 
gindească la ce anume ar fi putut să facă dacă ar fi găsit-o 
pe Savannah. 

Voia să vorbească cu ea, dar discuţia s-ar fi transfor- 
mat invariabil în ceartă. Cînd Savannah era prost dispusă, 
nimeni nu putea s-o facă să gîndească raţional. O apucă 
durerea de cap, drept pentru care închise ochii. 

— Măniîncă, îi zise T-Grace, punînd o farfurie plină în 
fața ei. Pe farfurie era o grămadă mare de raci fierti, cartofi 
roşii şi maquechou, boabe de porumb fiert amestecate cu 
felii de roşii şi ardei iute. Aromele bogate, iuți, îi ajunseră 
la nări, iar stomacul îi ghiorăi de foame, deşi cu citeva 
clipe înainte nu avusese nici un.fel de poftă de mîncare. 

Jack puse pălăria pe capătul mesei şi se aşeză pe 
banca de lemn, alături de ea. 

— Laurel e o debutantă, T-Grace, rosti el deodată. Pro- 
babil că habar nu are cum să măniînce racii fără nouă 
feluri de furculițe de argint alături. 

— Ba ştiu, răspunse Laurel, privindu-l cu ciudă. 

Sfidindu-i pe toţi cei de față, rupse coada unui rac, 
desfăcu cu degetele carapacea şi scoase la iveală carnea 
albă, delicioasă, pe care se apucă s-o mînînce cu mina. 
Gustul era minunat, o făcea să saliveze de plăcere, evo- 
cînd amintiri dragi. 

Cu ochii minţii îl putea vedea iar pe tatăl ei cum mînca 
cu poftă racii la festivalul de la Breaux Bridge, cu ochii 
închişi de mulțumire. 

— Ai de gind să te porţi ca o cajună? Vrei să sugi 
grăsimea din capul racilor? 

Laurel lăsă deoparte amintirile acelea plăcute şi se în- 
cruntă la Jack, care-i fura mîncarea din farfurie. 

— Ce-ar fi să te. apuci să sugi grăsimea din capul tău? 
Aşa o să ai ceva de lucru o vreme. 

Mustaţa lui Ovide tresări. T-Grace începu să rîdă în 
hohote. 

- Imi place fătuca asta a ta, Jack. Are destulă minte şi 
curaj ca să te ţină sub papuc. 

Laurel încercă fără succes să se îndepărteze de el. 

— Mi-e teamă că v-aţi făcut o părere greşită despre noi, 
doamnă Delahoussaye. Eu şi Jack nu avem nici o relaţie. 
Sîntem numai... Tăcu pentru că nu reuşea să găsească 
cuvîntul potrivit. Prieteni era prea intim, cunoştinţe prea 
distant. 

— Ai putea spune amanți şi ne vom ţine de cuvînt puţin 
mai încolo, murmură Jack, muşcînd-o de ureche şi furîn- 
du-i alt rac. 

T-Grace continuă, fără s-o mai aştepte pe Laurel să 
definească relația pe care o avea cu Jack. 

— O fată trebuie să ştie cum să se descurce. Ca Annick 
a noastră, adică Annie. S-a băgat de citeva ori în necaz, 
dar ştie cum să se descurce singură. E fată bună Annie a 
noastră, dar nu a fost în stare să-şi găsească un bărbat 
bun. Spre deosebire de mama ei. 

Se întinse 'să-i mingfie pe Ovide cu multă tandrețe. 
Ovide fornăi uşor, în semn de aprobare sau pentru că 
avea probleme cu sinusurile şi aruncă carapacea unui rac 
direct în rîu. 

— Am crescut şapte copilaşi în casa asta, declară T- 
Grace cu mîndrie. Eu şi cu Ovide am muncit din greu zi de 
zi ca să facem un cămin primitor şi să conducem afacerea. 
Acum a venit pacostea asta de Jimmy Lee ca să ne facă 
probleme, spunînd că Frenchie's este locul de unde provin 
toate păcatele. Tare mult mi-ar plăcea să-l trimit cu ade- 
vărat în locul din care provin toate păcatele. Ovide, săra- 
cul, o să facă ulcer gîndindu-se la ce mai pune la cale 

Jimmy Lee ăsta. Îşi mîngiie iar soțul pe umăr şi apoi: îi 
netezi coroana de păr din jurul capului. O privi peste umăr 
pe Laurel. 

— Aşadar, scumpo, ai de gind să ne ajuţi să scăpăm de 
necazul ăsta sau nu? 

Deci căzuse şi celălalt pantof. Laurel se simţea prinsă 
în capcană cu Jack într-o parte şi T-Grace în cealaltă. 
Începu să se foiască nervoasă, dorindu-şi să poată scăpa 
cumva, scutură din cap şi abandonă miîncarea, ridicîn- 
du-se de la masă. 

— Mi se pare că am mai discutat o dată despre treaba 
asta, doamnă Delahoussaye. Nu mai practic dreptul deo- 
camdată... 

— Nu trebuie să-l practici, îi zise T-Grace cu ironie. 
Doar fă ce trebuie făcut. 

Laurel oftă frustrată. 

'— Zău aşa, nu trebuie decit să chemati şeriful data 
viitoare cînd Baldwin vă încalcă proprietatea... 

— Ha! De parcă şacalul ăla cu chip de om o să se 
ostenească pentru vreunul ca noi! 

— Dar e şeriful acesui ţinut... 

— Nu, dulceaţă, nu înţelegi, îi zise Jack. Se întoarse pe 
bancă, cu picioarele întinse înainte şi coatele sprijinite pe 
masa din spatele lui. Duwayne Kener dă fuguța numai 
dacă numele tău e Leighton sau Stephen Danjermond. 
Are prea multe întruniri importante ca să-şi mai bată capul 
cu oamenii de rînd ca noi. Nu se va pune pe capul lui 
Jimmy Lee şi a bandei lui de lunatici decit dacă primeşte 
în mod direct ordin- de la judecător. 

— Dar e absurd! explodă Laurel, întorcându-se furioasă 
spre Jack. Este... 

El ridică din sprincene, batjocorind neputinta ei. 

— Este aşa cum este, scumpete. 

— Dar a jurat să apere legea, îl contrazise ea. 

— Nu toată lumea are aceleaşi convingeri ferme ca tine. 

Laurel rămase fără grai. Ințepenită locului, privea fu- 
rioasă spre Jack. El nu avea asemenea convingeri. Jack 
îşi făurea propriile legi pe care apoi le încălca fără pro- 

bleme. Glumea pe seama sistemului şi ridea de oamenii 
care încercau să-l facă să funcţioneze. Dar ştia precis că 
ea îl respecta. 

Jack o privea la rîndul lui cu o expresie greu de citit. 
De fapt, el era cel care încerca s-o citească pe ea. Laurel 
avea sentimentul că ochii lui vedeau tot ce se afla în stră- 
fundul sufletului ei. Deodată, Laurel se întoarse spre T- 
Grace. 

— Există cîțiva avocaţi aici, în oraş. 

— Care nu dau doi bani pe noi, răspunse T-Grace cu 
amărăciune. Îşi abandonă farfuria pe pămînt în favoarea 
lui Huey, care ieşi de sub masă şi puse stăpinire pe raci. 
T-Grace ignoră cîinele ca să-l sfredelească cu privirea pe 
Jack. Se apropie de el cu miinile în şoiduri şi bărbia ridi- 
cată, în semn de provocare. Jack ar putea să ne ajute, dar 
preferă să stea frumos pe fundul ăla drăguţ... 

- lisuse Christoase, T-Grace! explodă Jack. Se ridică 
de pe bancă cu atita grabă, încît o răsturnă din neatentie, 
speriind cîinele care se refugie la loc sub masă. Se aplecă 
deasupra acuzatoarei lui, roşu la față de furie. Am fost dat 
afară din barou, nu mai am dreptul de a practica avoca- 
tura! Ce mama naibii ai vrea să fac? 

- Nimic, Jack, răspunse ea cu blindete, bătîndu-şi joc 
de el. Cu toții ştim că nu vrei decit să te distrezi, asta-i tot 
ce-ţi doreşti de la viață. Indrăznind mai mult decit un băr- 
bat, întinse mina şi-l bătu prieteneşte pe obraz. Haide, 
Jack, fugi de te distrează. Nu-ţi bate capul cu noi. O să ne 
descurcăm cumva şi fără tine. 

Jack privi în jur, căutînd o modalitate de a-şi exprima 
furia şi luînd în cele din urmă o sticlă şi aruncînd-o spre 
primul copac. 

- Rahat! 

T-Grace îl privea cu milă şi înțelegere. 

— Nici o problemă, Jack. Cu toţii ştim că nu vrei să te 
legi la cap cînd nu te doare. Nu-ţi asumi niciodată vreun fel 
de responsabilitate. 

Jack se uită urit la T-Grace, dorindu-şi s-o prindă de git 
şi să stringă pină cînd aveau să-i sară ochii din orbite. 

Afurisită să fie, afurisită să fie pentru că-l făcea să se 
simtă... cum? Ca un nemernic, ca un jeg? Ca un gunoi 
bun de nimic? 

„Bon a rien; T-Jack... bon a rien.“ 

Asta era el. Un netrebnic. Acest adevăr i se săpase în 
minte de la o vîrstă fragedă, cînd de-abia începuse să 
învețe să vorbească. lar el dovedise acest lucru de nenu- 
mărate ori. 

Nu avea motive -să se supere cînd cineva îi arunca 
adevărul în faţă. 

O observă pe Laurel care se uita la el cu ochi mari. 
Campioana justiției. Gata să-şi sacrifice reputația, viaţa in- 
limă, cariera, totul pentru o cauză. 

Doamne, oare ce crede despre mine? se întrebă Jack. 
Mai ales că totul e adevărat. 

Acesta era ironia, iar el apreciase întotdeauna ironia, 
că era exact aşa cum îl descrisese T-Grace sau aşa cum 
sperase să ajungă, iar acum acest lucru se întorsese îm- 
potriva lui. 

— N-am nevoie de aşa ceva, izbucni iritat. Eu am plecat 
de aici. 

Laurel îl privi îndepărtîndu-se, şocată de acea izbuc- 
nire. 

O parte din ea dorea să fugă după el, să-l aline şi să-l 
întrebe de ce. 

Nu e deloc înţelept, Laurel, îşi spuse singură. Avea 
destule probleme şi aşa, fără să se mai împovăreze cu 
latura întunecată a lui Jack Boudreaux... sau cu proble- 
mele iscate la Frenchie's Landing... 

Dar atunci cînd se întoarse iar cu fata spre T-Grace nu 
găsi în suflet tăria necesară pentru a o refuza din nou. 
Oricum, nu era mare scofală, se încurajă singură. 

Doar o simplă vizită la tribunal şi un telefon sau două. 
Nu îşi asuma responsabilitatea pentru întreaga lume. In- 
cerca numai să ajute un cuplu de oameni cinstiți şi munci- 
tori care avea nevoie de puţină dreptate. 

În mod categoric era destul de paternică pentru atita 
lucru. 

- Bine, răspunse oftînd. O să văd ce pot să fac. 

Pentru prima dată în viață, T-Grace rămase fără grai, 
reuşind cu greu să zimbească şi să încuviințeze din cap. 

Ovide se ridică de la masă şi-şi scutură rămăşiţele de 
rac de pe burdihan. 

Punînd mîna imensă pe umărul lui Laurel, o privi drept 
în ochi şi rosti: 

— Merci, pichouette. 

Jimmy Lee stătea pe pervazul ferestrei, plîngîndu-şi 
singur de milă, îmbrăcat doar cu pantalonii albi, murdari. 
Sudoarea i se scurgea în piriiaşe mici de pe piept direct 
pe pîntec. 

Sorbi din păâharu! de coniac, retrăind în minte umilința 
la care fusese supus, flagelîndu-se cu amintirea. Toată 
gloata aceea îi ciugulea din palmă, cugetă, strîngînd pum- 
nul. Apoi afurisita aia de cățea, Chandler, stricase totul. 
Desigur, în cele din urmă salvase situaţia pentru că avea 
mintea iute, dar momentul acela de glorie fusese ruinat. 

Femeile erau blestemul existenţei lui. Toate nişte des- 
frînate şi nişte mincinoase, fără exceptie. Unele dintre ele 
se dădeau respectabile, faţă de altele, dar toate erau la fel 
pe dedesubtul hainelor. La fel de rele şi de neruşinate ca 
şi Eva, fără excepţie. 

Rise din cauza referinței biblice şi dădu peste cap co- 
niacul rămas în pahar. Rahat, începuse acum să gîndea- 
scă exact ca un predicator. Noaptea era fierbinte precum 
gura iadului şi nu adia boare de vînt, aerul fiind încărcat de 
electricitate, de parcă urma să se întimple ceva. Se simţea 
încă agitat. Liniştea aceea îi zgîria nervii. 

' Tînjea după zgomotul din New Orleans, după sunetele 
şi mirosurile de pe Bourbon Street, după aleile întunecate 

din Cartierul franțuzesc, loęyri pe care turiştii nu le vedeau. 

Un om putea obţine orice îşi dorea la New Orleans, 
oricum dorea. Dar el era aici, înămolit în afurisita aceea de 
mlaştină. Avea un apartament în Lafayette, dar alesese 
Golful Breaux -ca locul din care să-şi lanseze campania, 
drept pentru care închiriase bungalow-ul acela cu o sin- 
gură cameră de la marginea pustiului pentru a avea puţină 
intimitate: 

Golful Breaux i se păruse locul ideal pentru „Războiul 
contra lui Satan“, inima ținutului Acadiana, unde oamenii 
erau proşti ca noaptea şi mulţi, unde viața era grea din 
cauza creşterii prețului la țiței şi a economiei în agricultură, 
şi crimele înfloreau tot mai mult, îndemniîndu-i pe creştini 
să-şi caute o biserică, o credinţă de care să se agate. 

Desigur, erau prea mulţi catolici prin partea locului ca 
să fie' pe gustul lui, dar exista şi o grămadă de fundamen- 
talişti destul de naivi şi de ferventi, ca să creadă orice. Ei 
reprezentau fundamentul bisericii sale. Ei erau cei care 
aveau să-i ofere destui bani ca să devină vedetă şi îl vor 
purta pe umerii lor. 

Dacă Laurel Chandler nu avea să-i stea în cale. 

Uşa de plasă se deschise scirțiind şi în încăpere îşi 
făcu apariția Savannah Chandler, seducătoare în rochia 
aceea scurtă cu flori roşii şi pantofii stacojii cu toc pui. 
Cum intră, Savannah cercetă din privire cămăruţa cu pe- 
reți galbeni, mucegăiţi, mobila ieftină, desperecheată, sti- 
cla de coniac de pe masă. 

in cele din urmă se întoarse spre el, fără să spună un 
cuvînt, comportîndu-se de parcă ar fi avut tot dreptul să se 
afle acolo. Avea ochi de vîrcolac, pali, de un albastru trans- 
lucid, şi lucirea lor reuşi să-l înfioare pe Jimmy Lee. O 
flacără albă care ardea neîncetat. Genul de foame pe care 
o resimțea şi el. Recunoaşterea unei nevoi comune. 

- Gata îmbrăcat şi aranjat, şi fără să ai unde te duce, 
Jimmy Lee? îi zise ea cu ironie. 

— Aş putea spune acelaşi lucru despre tine. 

Savannah îl privi cu coada ochiului. 

— Nu, nu poţi. Am venit aici. 

— Pentru ce? 

— Pentru o vreme. 

Jimmy Lee rămase tăcut cît timp se plimbă ea prin 
încăpere, trecîndu-şi cîte o mînă peste mobilă şi marginea 
patului. După aceea îi simţi focul privirii pe faţă, pe pieptul 
gol şi nu reuşi să învingă ispita de a-şi suge burta. Savan- 
nah se apropie de el, cu capul plecat într-o parte şi părul 
lung pe un umăr, încurcat în şiragul de perle de la git. 

işi -unduia şoldurile senzual, dintr-o parte în alta. Sin- 
gurele sunete care se auzeau erau bocănitul tocurilor cui 
pe linoleu, scîrțiitul ventilatorului din tavan şi fişiitul sen- 
zual al materialuiwi care se freca de piele. 

Jimmy Lee rămase nemişcat, deşi atițarea îl copleşea 
ca un demon. Savannah se opri la un pas de el. Parfumul 
ei se amesteca îmbietor cu aroma de coniac şi cu izul 
umed al mlaştinii. Se mai simțea mirosul ca de mosc al 
excitării, a ei, a lui... 

— Sora ta şi-a bătut iar joc de mine pe ziua de azi, îi 
reproşă el răguşit. 

Savannah zîmbi satisfăcută. 

— Ar fi trebuit să te fi obişnuit deja cu aşa ceva, Jimmy 
Lee. 

Jimmy Lee se mişcă atit de iute, încît Savannah gemu 
uşor atunci cînd degetele lui lungi i se înfipseră în carnea 
moale a brațului. 

- O să fiu o vedetă, îi zise el încet. 

Savannah nu încercă să ignore durerea din braț. O 
savura cu toată ființa. 

- Nu eşti altceva decit un escroc de doi bani. 

— lar tu eşti numai o curvă de doi bani, îi răspunse el. 
O tirfă fără preţ la vedere. 

Savannah îl pălmui atît de tare, încît o duru mîna. Din- 
tr-o singură mişcare rapidă, Jimmy Lee sări de pe pervaz 
şi o pocni la rîndul lui. Capul lui Savannah se întoarse 
într-o parte şi buza, care se lipise la loc, se despică iar, 
inundîndu-i gura cu sînge. 

Ca şi cum în interiorul ei se deschisese o uşă bine 
zăvorită, toată agitația, nesăbuinţa şi sălbăticia năvăliră 

afară pe un val de ură. Ură pentru el, pentru ea, ură co- 
losală care-i spulberă controlul şi echilibrul interior: 

Totul îi strălucea în privire, nevoia, ura, totul, atunci 
cînd îşi întoarse capul ca să-l privească pe Jimmy Lee 
Baldwin. 

El rămase nemişcat şi o admiră vreme îndelungată, 
simțind din nou acea îngemănare ciudată a sufletelor lor. 
Acel ceva întunecat şi rău. 

Care-l excita mai mult decît orice drog din lume. Do- 
rința se plămădi în interiorul său monstruoasă, sălbatică, 
turbată, de neînvins. Un sunet animalic i se născu din 
piept atunci cînd o trase pe Savannah aproape şi-i strivi 
gura cu brutalitate. 

Savannh începu să i se împotrivească, nu ca să scape, 
ci numai de dragul luptei, agățindu-se cu mîinile de pielea 
goală şi transpirată, zgiriind-o şi ciupind-o cu sadism, în 
timp ce aroma masculină îi invada nările şi limba lui gura. 

În spatele ei, degetele lui se agitau cu frenezie încer- 
cînd să desfacă fermoarul rochiei. In cele din urmă reuşiră 
să-l descheie numai pe sfert, rupînd restul. li dădu bre- 
telele rochiei deoparte de pe umeri şi-şi mută gura pe gitul 
ei. 

Prinse decolteul între degete şi începu să-l tragă în jos, 
foamea nemăsurată din el făcîndu-l să miriie asemenea 
unui ciine, atunci cînd îi eliberă sînii plini şi fermi. |şi lăsă 
capul în jos şi prinse între buze un sfirc tare şi fierbinte, 
trăgînd de el şi făcînd-o pe Savannah să geamă de plă- 
cere iar şi iar... Prinzînd colierul de perle, Jimmy Lee se 
apucă să le frece uşor de celălalt sfîrc. 

Neştiind dacă voia să-l tragă mai aproape sau să-l 
îndepărteze, Savannah îi împinse umerii şi apoi îşi încrucă 
degetele în părul lui lung, dat pe spate. Aceea era o bă- 
tălie pentru mintea ei, pentru suflet, dar inima i se umplu 
de disperare atunci cînd îşi dădu seama că nu avea cum 
s-o cîştige. 

„Pentru asta te-ai născut, Savannah. Nu încerca să-ţi 
negi firea...“ , 

Pentru o secundă se văzu înapoi în dormitorul ei de la 

Beauvoir, iar bărbatul care-i sugea cu lăcomie sînii era 
tatăl ei vitreg. Ţipă, dar nu din cauza asaltului asupra tru- 
pului ei, ci din cauza emoţiilor conflictuale care o atacau. 
Corpul ei răspundea la atingerea lui, ardea de dorinţă şi se 
arcuia de plăcere. 

La început nu-i plăcuse deloc, dar în timp constatase 
că Ross avusese dreptate, pentru asta fusese făcută, la 
asta se pricepea. Numai că plăcerea care-i cutremura tru- 
pul aducea cu sine şi ruşinea. Era o tirfă. Asta avea să fie 
întotdeauna. Nici un bărbat nu avea s-o iubească pentru 
altceva în afară de sex. 

Suspină neauzit, simțindu-se prinsă în capcană, dar 
alungă aceste senzaţii neplăcute şi lăsă cuvintele lui Ross 
să-i aline inima. „Eşti atît de frumoasă, Savannah. Eşti cu 
mult mai femeie decît mama ta. Te doresc tot timpul. Une- 
ori cred'că o să înnebunesc din cauză că am atita nevoie 
de tine...“ Avea nevoie de ea. Ross avusese nevoie de ea. 
O dorise. Acele cuvinte îi dădură putere. 

— Eşti tare rea, Savannah, murmură Baldwin, cobo- 
rîndu-şi gura de pe sîni pe muşchii sensibili ai pîntecului. 
Eşti o vrăjitoare, pentru că poţi să înnebuneşti un bărbat 
de dorinţă. 

Savannah rîse cu amărăciune. Se sprijini cu mîinile de 
cadrul ferestrei, în timp ce gura lui Jimmy Lee cobora mai 
jos. Miinile îi ridicară rochia deasupra briului, ca pe un 
corset. Acum era aproape goală, doar cu şiragul de perle 
care-i atîrna peste sîni, cu rochia mototolită în talie şi co- 
cotată pe tocurile cui, cu picioarele depărtate. | 

Era ameţită, beată din cauza amestecului de dorinţă şi 
ură, autocompătimire şi dispreţ. Peste toate se ridica ne- 
sățioasă excitarea. Jimmy Lee începu s-o devoreze cu 
lăcomie. Limba lui necăjea şi mîngiia, cerceta şi atîta, adu- 
cînd-o pînă pe marginea orgasmului, dar nepermiţindu-i să 
treacă dincolo de ea, neoferindu-i satisfacția, împingind 
doar limitele dorinței dincolo de închipuire. 

Fustrarea o chinuia. Întinse o mîna în jos, încercînd 
să-l conducă,.să se ajute cumva, dar el îi prinse încheie- 
tura şi i-o făcu prizonieră, îndepărtînd-o de corp. Savanah 

suspină atunci cînd el se ridică, strînse celălalt pumn şi 
încercă să-l lovească în piept. Dar el îi prinse şi cealaltă 
încheietură şi o aduse la neputinţă. 

Clipind furioasă ca să-şi alunge lacrimile, îşi ridică pri- 
virea spre chipul lui bronzat şi dinţii nenatural de albi. 

— Te urăsc, Jimmy Lee! Glasul îi era la fel de răguşit ca 
şi al lui. Eşti un nemernic. 

El o trînti fără ceremonie pe salteaua veche a patului, 
căzînd deasupra ei, țintuindu-i mîinile deasupra capului cu 
o singură mînă. Savannah începu să se agite sub greu- 
tatea lui, în timp ce el îşi scotea cu mîna liberă cureaua de 
la pantaloni. | 

— Nu eşti altceva decit un pervers, Jimmy Lee, îl necăji 
ea, în timp ce el îi lega mîinile de căpătiiul patului. 

Ochii. lui străluceau precum pirita, atunci cînd o privi 
aşa cum era legată de pat, cu sînii plini ridicați adenfenitor 
spre el, părînd chiar decadentă cu şiragul de perle de la 
git. Deja în minte îi veniseră citeva idei despre jocurile noi 
pe care le puteau încerca cu perlele acelea ceva mai tîr- 
ziu, după ce îşi potoleau dorinţa. 

— Rîde ciob de oală spartă, mormăi el. 

Savannah rise privindu-l cu răceală în timp ce se in- 
stala între picioarele ei şi-şi desfăcea fermoarul de la pan- 
taloni. Jimmy Lee nu se mai obosi să-i scoată, dar avu 
grijă să se protejeze, scoțînd un prezervativ din buzunar şi 
punîndu-l cu eficiența dată de practica îndelungată. 

- In zilele astea nu poti fi niciodată destul de precaut, îi 
zise. Se ridică deasupra ei în coate şi o privi cu răutate. 
Publicul meu, care mă adoră, nu i-ar plăcea deloc dacă 
m-aş molipsi de vreo boleşniţă de la o pisică vagaboandă 
ca tine, care desface picioarele pentru orice bărbat. 

Savannah îl privi cu ură. 

— Atunci o să am grijă să le spun ce anume ai zis. 

— Cine naiba te-ar crede? o întrebă cu dispreţ. Eu sînt 
salvatorul lor. Tu doar o cățea în călduri. 

„Nu te obosi să spui cuiva, Savannah. Oricum nu te-ar 
crede nimeni... te vor vedea drept ceea ce eşti, o tîrfă 
mică, o vagaboandă... eşti o fată rea, Savannah, şi toată 

lumea o ştie.... Nu are nici un rost să spui. Amîndoi ştim 
că tu m-ai sedus...“ 

inchise ochii în timp ce auzea din nou glasul acela. 
Ridică şoldurile atunci cînd Jimmy Lee o penetră... şi se 
uri pentru asta. 


Luna de la miezul nopții îşi arunca razele argintii peste 
copaci în timp ce ceața delicată se ridica uşor deasupra 
apei întunecate. Multe femei se temeau de mlaștină. O 
mulțime de bărbaţi se temea de mlaștină. 

Dar nu şi Savannah. Acolo ea simțea altceva decit 
frică. Ceva străvechi. 

Ceva ce o chema şi-i răscolea sîngele. 

Locul acela fusese întotdeauna refugiul ei. Acolo ve- 
neau ea şi Laurel cînd voiau să scape de acasă, de ne- 
fericife. Acolo se simţea liberă. Avea sentimentul că era o 
parte din mlaştină, ca un animal, o căprioară sau o pisică 
sălbatică. Voia să-şi scoată hainele şi să stea goală, ca o 
creatură a mlaştinii. 

Cedînd acelui impuls primitiv, îşi scoase rochia ruptă 
de reverend, o aruncă pe capota maşinii şi-şi trecu mîinile 
peste curbele sinuoase ale corpului. 

Pentru o clipă închise ochii şi încercă șă-şi imagineze 
cum ar fi dacă s-ar întinde pe covorul de frunze moarte şi 
ar aştepta ca iubitul s-o pătrundă sub lumina lunii. 

S-ar împerechea asemenea animalelor, fără vinovăţie, 
inhibitii, savurînd plăcerea pură. Ea ar ţipa de extaz şi ar 
asculta cacofonia nopții. 

Acea imagine îi stîrni un geamăt, o făcu să simtă dure- 
rea dorinței neîmplinite, o nevoie pe care Jimmy Lee nu 
fusese în stare s-o satisfacă, chiar dacă o folosise în di- 
verse feluri, şi o folosise în toate felurile posibile. Era o 
nevoie, o dorinţă pe care nici un bărbat nu ar fi putut s-o 
satisfacă, era ceva ce se afla undeva în rădăcina sufletului 
său. 

Savannah îşi lăsă capul pe spate şi ridică fața spre 
lună. Neliniştea din. interiorul ei era mai puternică decît 
oricînd. 

Sălbăticia o atrăgea, îi stîrnea instinctele primare. Îşi 
dorea...dorea...dorea... 


„Prădătorul este condus de nevoie. Nu nevoia de mîn- 
care, ci un alt soi de nevoie. Nevoia de sînge, gustul pen- 
tru moarte. Nevoia de a pedepsi, dorința de a provoca 
durere. Îi place să privească durerea dezvoltîndu-se“ase- 
menea unui cancer, ca să obţină o reacţie la nevoia care-l 
consumă. Simte nevoia să controleze. Să se joace de-a 
Dumnezeu. 

Simte nevoia să se joace. Să inventeze un joc. Acest 
gînd îi aduce un zîmbet pe buze. Zimbetul înfioară vic- 
tima. La orice joc există şi un învins. Cel care a capturat şi 
a înlănţuit“ ştie dinainte de începerea jocului care va fi 
finalul. Pentru victimă nu este însă un joc, doar aşteptare, 
durere, teroare şi, după cum se roagă singură, moartea. 
Te rog, omoară-mă. În curînd... 

Nimeni nu-i aude tipetele. Nimeni nu-i sare în ajutor. În 
mlaştină nu există salvaton. Cruzimea este un mod de 
viață aici. Moartea la fel de comună ca șerpii. Pericol mas- 
cat în frumuseţe. Nici un fel de salvare. Nici un fel de 
dreptate. Viaţă. Moarte. Vînătorul şi vînatul. 

Cuţitul străluceşte argintiu în lumina lunii. Lama lui taie 
delicat, ca arcuşul_ care trece uşor peste strunele viorii. 
Sunetul este strident, înfnicoşător. Omenesc. Un preludiu 
al morții. 

În cele din urmă, instrumentul va cădea tăcut, iar vic- 
tima va mun. Va muri aşa cum crede prădătorul că trebuie 
să moară, goală şi violată. O altă curvă moartă lăsată să 
putrezească în miaştină. Un final potrivit într-un loc adec* 
vat. Prădătorul se îndepărtează cu ambarcaţiunea sa, tă- 
cut, în siguranță, secretul lui fiind cunoscut doar de copaci 
şi de creaturile nopții...“ 


Laurel tresări şi se ridică brusc în capul oaselor, tre- 
murînd, înghețată, cu pielea umedă de transpiraţie. Inima 
îi bate tare, gata să-i sară din piept. Coşmarul începe să 
dispară atunci cînd devine conştientă de realitate, dar stri- 

gătele copiilor încă îi mai răsună în minte, făcînd-o să se 
dea jos din pat. 

Se duse direct la comodă şi-şi coase de acolo un alt 
tricou, cu citeva numere mai mare, încercînd să alunge 
visul din minte. Încă tremură violent, iar stomacul s-a strîns 
ca un nod, ceea ce o face să-şi blesteme slăbiciunea. 

Îşi trece mina peste sticluta cu tranchilizante, ascunsă 
între articolele de lenjerie, un memento de la Ashland Heights. 
Doctorul Pritchard îi spusese să ia cite o pastilă atunci 
cînd avea nevoie ca să poată dormi, dar nu se va atinge 
de ele. indiferent cît de multă nevoie avea de somn şi de 
odihnă, nu va lua nici o pastilă. Oricum, acele tranchili- 
zante nu erau altceva decît o cîrjă, o altă slăbiciune, iar ea 
una se cam săturase să se arate atit de lipsită «e putere. 

Se schimbă repede şi ieşi pe terasă, sperînd să-şi re- 
vină în aerul proaspăt al nopții, dar afară era umed şi cald, 
şi nu se simţea o boare de vînt. 

incrucişîndu-şi braţele la nivelul pieptului ca să-şi oprea- 
scă tremurul, se îndreptă spre uşile franțuzeşti de la dor- 
mitorul lui Savannah şi privi înăuntru. Patul era nefăcut, 
cearceaful de satin auriu zăcea aruncat pe mijlocul lui, iar 
pernele cu dantelă fuseseră răspîndite la căpătii sau pe 
jos. 

Restul camerei purta amprenta neglijenţei lui Savan- 
nah, sub forma lenjeriei aruncate peste tot şi. a hainelor 
scoase din şifonier, şi apoi abandonate pe scaune şi fotolii 
pentru ceva mai strălucitor, mai sexy, mai provocator. 

Laurel se simţi deodată cuprinsă de frică în timp ce 
anumite replici i se derulau prin minte. „Crime?“ „Patru, 

*numai în ultimele optsprezece luni... Tinere femei de o 
reputație discutabilă.“...„Fata asta o să aibă mari neca- 
zuri.“ 

Laurel îşi muşcă unghia degetului mare încercînd să 
lupte cu dorința de a suna la politie. Era o proastă şi se 
grăbea să tragă concluzii nefondate. Nu era nimic neobiş- 
nuit în faptul că Savannah întirzia în oraş, deşi era trecut 
de două noaptea. Putea să lipsească chiar toată noaptea. 
Ar fi putut să fie oriunde, cu oricine. 

Cu un criminal? 

- incetează, rosti cu glas tare, răguşită din cauza pa- 
nicii. La naiba, doar nu era o femeie iraţională. Avea o 
minte logică, sensibilă şi mai ales practică. Nu asta o sal- 
vase atunci cînd crescuse în atmosfera otrăvită de la Beau- 
voir? 

Asta şi Savannah. 

Mai privi o dată spre pat, apoi se îndreptă spre scările 
care duceau în grădină, cu paşi apăsați. Încă era agitată, 
nu se simțea bine. 

Seara de la Frenchie's o zguduise rău de tot, începînd 
cu altercaţia cu Baldwin, urmînd apoi lupta lui Savannah şi 
încheind cu tirada lui Jack despre rolul pe care acceptase 
să-l joace pentru familia Delahoussaye. Adevărul era că 
acest lucru o zguduise cel mai tare. 

A doua zi trebuia să meargă la tribunal ca să vadă cum 
putea rezolva probiema cu Jimmy Lee Baldwin. Va trebui 
să meargă la lucru, ca şi cum nu l-ar fi întrerupt niciodată, 
de parcă nu şi-ar fi părăsit ultimul post în dizgrație. 

Va intra în tribunal şi va înfrunta secretarele, aprodul, 
judecătorul şi ceilalți avocaţi şi procurori... Stephen Danjer- 
mond. | 

Chiar la aceste lucruri se gindise atunci cînd o pornise 
pe jos spre casă de la Frenchie's. Pentru că nu-l găsise pe 
nicăieri pe Jack şi pentru că ultimele raze de lumină dis- 
păreau, plecase spre Belle Riviere pe jos, sperînd să mai 
scape astfel de anxietate şi îndoieli. 

Dar nici nu parcursese bine cinci sute de metri, cînd un 
Jaguar de un verde metalizat oprise alături de trotuar, iar 
geamul dinspre partea pasagerului se deschisese cu un 
fişiit uşor. 

— Pot să te conduc, Laurel? Stephen Danjerrmond se 
sprijinise de spătarul moale, îmbrăcat în piele, al banchetei 
şi o privise cu răbdare. Apoi îi zimbise. Oricit de mult mi-ar 
place să mă laud cu rata scăzută a criminalității din paro- 
hia Partout, nu îmi plăcea să văd o doamnă care-şi asumă 
riscuri inutile. A 

— Din cite ştiu, aş putea să-mi asum un mare risc 

urcînd alături de dumneata, îi răspunsese Laurel, cu mii- 
nile înfundate în buzunarele pantalonilor lălfi. 

Danjermond se arătase uşor dezamăgit şi amuzat în 
acelaşi timp. 

— Cred că mă cunoşti deja destul de bine, Laurel. 

Ea îl privise fără expresie, încercînd să-şi ascundă tul- 
burarea. De-abia se cunoscuseră, dar îşi dăduse seama 
că, dacă sublinia acest fapt, el s-ar fi amuzat şi mai tare. 
Avusese sentimentul -că el era cu un pas înaintea ei în 
timp, că intrase într-un joc deja început, pierzîndu-i mereu 
'şirul. Dacă individul acela izbutea s-o dezechilibreze atît 
de tare în timpul unei simple conversații, îşi imagina destul 
de uşor cum ar fi fost în timpul unui interogatoriu. 

Un bărbat destinat să facă lucruri măreţe, acest Ste- 
phen Danjermond. 

Deschisese portiera Jaguar-ului şi se lăsase să cadă 
pe scaunul moale. 

— Nu te cunosc deloc, domnule Danjermond, murmu- 
rase ea încet. 

— Intenționez să remediez această situație. 

Pornise apoi maşina pe strada pustie. Stephen renun- 
tase la costumul elegant în favoarea unui tricou de culoarea 
jadului şi a pantalonilor comozi, deşi părea în continuare 
imaculat, perfect pus la punct. 

— Prînzul cu părinţii tăi a fost un eveniment interesant, 
comentase el. 

— Nu sînt.părinţii mei, izbucnise Laurel automat, roşind 
apoi violent. Vreau să spun că Ross Leighton nu e tatăl 
meu. Tata a murit atunci cînd eram mică. 

— Da, ştiu. A fost omorît, nu? 

— Un accident în cîmpul de trestie de zahăr. 

— Erai apropiată de el. Spusese acest lucru ca pe un 
fapt, nu fusese o întrebare. Laurel nu-i răspunsese, ci se 
întrebase numai de unde ştia şi cit îi spusese Vivian de- 
spre trecutul ei. Se întrebse dacă el ştia ceva despre pla- 
nurile pe care şi le făcuse Vivian în privinţa lor. 

El o privise iar. 

— Aversiunea ta pentru Ross, îi explică succint. Bănu- 

iesc că nu ai acceptat niciodată faptul că a luat locul tatălui 
tău. Atunci cînd un copil îşi pierde părintele iubit, resenti- 
mentele față de uzurpator sînt absolut normale. Deşi aş fi 
crezut că ai trecut de acum peste această reacție. Poate 
că e vorba de ceva mai mult? 

Răspunsul nu era treaba lui, dar Laurel se abținuse cu 
stoicism să nui i-o trîntească în față. Deşi îndemiînarea i se 
cam tocise, instinctele nu-i dispăruseră. 

Ale lui Danjermond erau perfecte. El nu purta con- 
versaţii, ci ducea meciuri de şah. Nu uita nici o clipă de 
datorie. Fiecare schimb de cuvinte reprezenta o ocazie de 
a-şi pune mintea la încercare, de a-şi ascuţi instinctele de 
luptă. 

Ştia prea bine, şi ea procedase la fel. Şi ea fusese la 
fel de tăioasă, la fel de concentrată. Şi mai ştia că dacă-i 
răspundea la întrebare însemna să piardă lupta. 

— Imi pare rău pentru scena provocată de sora mea, 
rosti degajată. Lui Savannah îi place la nebunie să pro- 
voace asemenea scene încărcate de dramatism. 

— Şi ție de ce-ţi pare rău? Oprise Jaguar-ul la sema- 
forul de pe Jackson şi se întorsese s-o privească. Nu tu 
eşti cea care a provocat scena. Doar nu ai nici un control 
asupra acțiunilor surorii tale, nu, Laurel? ` 

Nu. Dar tare mult i-ar fi plăcut să aibă. Işi dorea con- 
trolul. Îşi dorea nespus de mult ca toate componentele 
lumii să se potrivească fiecare la locul lor. Fără deranj şi 
surprinze neplăcute. 

Damjermond continuase s-o privească cu atenţie. 

- Eşti cumva gardianul surorii tale, Laurel? 

işi alungase celelalte gînduri din minte şi observase, 
prea tîrziu, cît de mult se hazardase atunci cînd adusese 
vorba de acel subiect. 

— Sigur că nu. Savannah face ce vrea. Ştiu însă că ea 
nu s-ar scuza niciodată pentru că a intervenit în mica sin- 
drofie a lui Vivian, aşa că m-am umilit eu în locul ei. Nu am 
făcut altceva decit să respect eticheta. 

— Aha, zîmbise el privind spre capotă, e vorba de eti- 
chetă. Cred că într-o altă viaţă ai fost un cavaler al Mesei 

Rotunde, Laurel. Galahad Cel Bun, care respecta Codul 
strict al onoarei. 

Păruse sincer amuzat, ceea ce o iritase foarte tare. 
Oare crezuse că era prea urban, prea sofisticat pentru 
oamenii simpli din golf, tocmai el, fiul privilegiat al unei 
familii bogate din New Orleans? 

- Ospitalitatea este o tradiție a sudului şi sînt sigură că 
ai fost prea bine educat ca să nu te apuci să interoghezi 
un oaspete, îi răspunsese ea cu dulceaţă în glas, trecînd 
la ofensivă. 

El păruse mirat şi plăcut surprins de răspunsul ei. 

— Chiar te interogam? Şi eu care credeam că încercam 
să ne cunoaştem mai bine. Imi cer scuze, îi spusese mai 
departe cu un zîmbet fermecător pe buze. Mi-e teamă că 
te consider atît de interesantă şi de plăcută, încît mi-am 
pierdut capul. 

Sinceritatea din glasul lui fusese prea lină, prea prelu- 
crată ca să fi fost reală. Laurel avusese sentimentul ne- 
plăcut că nu exista ceva pe lume care să curme calmul lui 
nefiresc. 

— Acest gen de flatări false nu te vor ajuta cu absolut 
nimic, domnule Danjermond, îi spusese, ferindu-şi privirea. 
Nu se poate spune că în seara asta arăt fermecătoare. 

— Cauti complimente, Laurel? 

— Am afirmat un simplu fapt. Complimentele nu mă 
interesează. 

Stephen întorsese Jaguar-ul pe aleea care ducea spre 
garaj şi oprise chiar în faţa lui. 

- Pragmatism şi idealism, îi spusese întorcîndu-se spre 
ea, întinzînd braţul peste spătarul banchetei. Un amestec 
incitant. Fascinant chiar. 

Laurel se întinsese să deschidă portiera, nesuportind 
ochii lui verzi şi cercetători. 

= Mă bucur nespus. că am reuşit să te amuz, îi spusese 
pe un ton la fel de sec ca un Martini bun: 

Danjermond scuturase din cap. 

— Nu sînt amuzat, Laurel. Mă simt provocat. Tu re- 
prezinţi o adevărată provocare, Laurel. 

— Mă faci să mă simt precum cubul lui Rubik. 

El risese încîntat, dar discuţia lor a fost curmată de 
sunetul pagerului. 

— Ei bine, se pare că mă cheamă datoria, oftase el cu 
regret, apăsînd pe butonul cutiei mici şi negre aşezate 
între cele două scaune. Pot să te rog să mă laşi să-ți 
folosesc telefonul? 

Dăduse telefon din intimitatea biroului lui Caroline şi 
plecase imediat după aceea, lăsînd-o pe Laurel să simtă 
un amestec de uşurare şi tensiune reziduală. 

Laurel se temuse cumplit la gîndul că trebuia să-l pre- 
zinte lui Caroline şi mamei Pearls, ca după aceea să su- 
porte încă o oră de conversaţie politicoasă la o cafea. 
Scăpase de o asemenea soartă, dar tensiunea rămăsese 
în trupul ei. 

Încă o mai simţea şi acum, în timp ce se plimba pe 
poteca pietruită din grădină, în picioarele goale. Nu era în 
stare să înfrunte un om ca Stephen Danjermond. 

Era ca un tigru suplu, sofisticat, în plină maturitate, iar 
ea nu se simţea mai puternică sau mai curajoasă decît un 
pui de pisică. Ce nenorocire că Vivian îi considera o pere- 
che potrivită. 

Chiar şi dacă ar fi fost în cea mai bună formă, Laurel 
tot n-ar fi vrut să aibă ceva de-a face cu el la nivel per- 
sonal. Reuşea s-o agite cu privirea aceea verde şi rece, şi 
glasul calm, fără nici cea mai mică intonaţie. * 

Era mult prea calm şi liniştit cînd ea simţea în perma- 
nență că urca pe un deal abrupt şi trebuia să lupte pentru 
fiecare centimetru cîştigat. Probabil pentru că era profund 
masculin. 

in minte îi apăru imaginea lui Jack, chipul lui întunecat, 
posac, privirea intensă. El era şi mai masculin decit Dan- 
jermond, într-un mod mult mai primitiv. Se simți cuprinsă 
de dorință doar gîndindu-se la el. 

Nu mai înţelegea nimic. Nu fusese niciodată atrasă de 
băieţii răi, oricît de strălucitori le-ar fi fost ochii şi oricît de 
fermecător zimbetul. 

Era genul de persoană care trăia după reguli, care se 

ținea de ele indiferent ce s-ar fi întîmplat. Or, pentru Jack 
Bodreaux nu exista regulă pe care să n-o fi încălcat-o sau 
s-o fi ocolit cumva. Ea era una dintre persoanele care 
puneau osul la treabă, încercau să rezolve problemele 
fără să stea pe gînduri. 

Jack însă căuta să evite cît mai mult orice fel de res- 
ponsabilitate, să stea undeva liniştit şi să se distreze. Lais- 
sez le bon temps rouler. 

Nu avea nici un rost să simtă pentru el altceva decit 
dispreț, dar degeaba. 

Atrâcţia era prezentă mereu, atrăgîndu-i atenţia de fie- 
care dată cînd el se uita la ea. Puternică, magnetică, scă- 
pîndu-i de sub control. Ceea ce o deranja. El era genul de 
om care aducea numai necazuri. 

Era un om cu multe secrete şi cu o latură întunecată 
pe care se silea s-o camufleze. Un om ale cărui instincte 
primare se aflau undeva foarte aproape de suprafață. Pe- 
riculos. Nu era prima oară cînd îşi spunea acest lucru. 

— Visezi la mine, scumpete? 

Laurel tresări şi se întoarse. 

Jack era chiar lîngă poartă, sprijinit neglijent de pere- 
tele de cărămidă. Deşi chipul îi era ascuns în umbră, Lau- 
rel simțea cum o privea şi de aceea se strădui să pară 
calmă şi relaxată. 

— Putin îţi pasă că se vinde bine, îi zise cu acreală în 
glas. Scrii romane de groază pentru că-ţi place să sperii 
oamenii. Pun pariu că erai genul de băiat care se ascun- 
dea în dulap doar ca să sară afară de cite ori trecea mama 
pe acolo. 

— Oho, da, mă ascundeam destul de des. Glasul îi era 
atit de scăzut, încît Laurel de-abia îl auzea. Scăzut şi plin 
de amărăciune. La un moment dat bătrinu' m-a încuiat 
într-o debara şi m-a lăsat acolo două zile la rînd. Dar să 
ştii că niciodată nu am încercat să sperii pe cineva. Mais 
non. Sora mea, mama şi cu mine eram destul de speriaţi 
noi înşine şi aşa. _ 

Cuvintele lui o loviră pe Laurel ca un ciocan. În cele 
cîteva cuvinte reuşise să creeze un tablou cumplit al co- 

pilăriei sale. Cu acele cîteva fraze reuşise să-i stirnească 
compasiunea pentru băieţelul speriat. 

Jack ieşi la lumina lunii, cu miinile în buzunar şi umerii 
lăsaţi în jos. Părea învins, secătuit. 

Laurel nu ştia ce anume făcuse de. cînd plecase ca o 
vijelie de la Frenchie's, dar îi secătuise energia şi îi adîn- 
cise urmele oboselii de pe chip. 

— Of, Jack... 

— Nu, îi zise el ascuţit, alungînd dintr-o dată toată sim- 
patia ei. De acum nu mai sînt un băiețel. 

— Îmi pare rău, şopti ea. 

— De ce? Ai fost cumva Blackie Boudreaux în altă via- 
tă? Jack scutură iar din cap şi se mai apropie cu un pas. 
Non, “tite ange. Tu nu erai acolo. 

Nu. Ea fusese ocupată încercînd să supravieţuiască 
propriului coşmar, dar nu-i va spune acest lucru, nu-i va 
împărtăşi temerile sale... nu le împărtăşise cu nimeni. 

- Ce cauţi aici? îl întrebă. Ce faci pe afară la ora asta? 

— Mă plimb. li zîmbi cercetînd-o din creştetul capului şi 
pînă în vîrful picioarelor. Caut să mă holbez la doamnele 
care ies în grădină în cămăşi de noapte. 

Laurel se bucura că era întuneric şi n-o putea vedea 
cum roşise. Uitase cît de dezbrăcată era. Acum că Jack îi 
adusese aminte, era conştientă de faptul că pe sub tricoul 
scurt nu mai avea decit o pereche de chiloței de dantelă. 
Zimbetul lui părea să-i spună: „Te-am prins!“ 

Laurel îşi încrucişă braţele la piept şi se încruntă. 

— Oamenii pot fi împuşcaţi pentru că se furişează în 
toiul nopții în grădinile altora. | 

Jack'o măsură iar cu privirea, oprindu-se mai ales asu- 
pra curbelor frumoase ale sînilor. 

- Hmmm... nu pari înarmată, scumpete, dar ai putea fi 
primejdioasă, pentru integritatea mea mintală, mormăi. 

Laurel încercă să se îndepărteze de el, dar constată că 
fusese prinsă la înghesuială între o statuie de piatră şi 
banca pe care stătuse după-amiază şi-i răsfoise romanul. 

— Nu ştiam că integritatea ta mintală e pusă în primej- 
die, îi zise cu sarcasm. Toţi cei de aici sînt de părere că 

eşti oricum nebun de legat. 

El chicoti şi se apropie şi mai mult de ea. 

— Ai mult tupeu, “tite chatte. la vino aici şi lasă-mă să-l 
gust putin. 

Jack nu-i dădu ocazia să-l refuze, ci se întinse şi-i fură 
un sărut, cuprinzînd-o cu braţele. Laurel reacționă cu un 
amestec de dorință şi supărare. Temperamentul învinse 
tentatia şi tocmai ridicase un genunchi gata să-l învețe că 
era mai înțelept să primească permisiunea pentru aseme- 
nea gesturi intime. Jack reacționă instantaneu ferindu-se 
şi dezechilibrînd-o pe Laurel. Înainte să-şi dea seama ce 
anume se întîmpla cu ea, se trezi întinsă peste el pe banca 
de piatră, cu bărbia proptită în pieptul lui şi cu ochii măriți 
de uluire. 

EI stătea cu spatele proptit de perete, cu un picior pe 
bancă şi celălalt sprijinit de pămînt. li zîmbea foarte în- 
cîntat. 

— İn regulă, scumpete, te las să-ți faci mendrele cu 
mine. 

— Ţi-aş fi recunoscătoare dacă m-ai lăsa să mă ridic, îi 
răspunse Laurel, împingindu-se în umerii lui. 

— Nu, murmură Jack, strîngind-o la piept, ştiind că dacă 
îi dădea drumul, atunci ar fi sărit în picioare şi ar fi luat-o la 
fugă. Voia s-o ştie alături, să-i simtă căldura. O strînse mai 
tare şi îi muşcă urechea în timp ce o mingiia pe spate. 

— Stai, îi şopti. Nu pleca, îngeraşule. E tirziu şi nu 
vreau să mai rămîn singur cu gindurile mele. 

Puterea lui nu ar fi putut s-o reţină acolo, dar nevoia 
din glasul lui era cu totul altceva. Era subtilă, ascunsă pe 
după umor, dar exista. Laurel încetă să se mai agite şi-l 
privi în ochi, îngrijorată. 

- Nu ştiu niciodată cine eşti cu adevărat, Jack, îi zise 
încet. 

Nici nu ar fi vrut să ştie cu adevărat cine era, îşi zise el 
singur în timp ce privea la chipul ei frumos şi la buzele ca 
un boboc de floare. Dacă ar şti totul despre el n-ar mai sta. 
Dacă ar ştii ceva despre el, atunci l-ar evita şi atunci n-ar 
mai avea ocazia s-o ţină în brațe, să se aline cu prezenţa 

ei, nu ar mai fi putut să se piardă cîteva secunde în dul- 
ceața unui sărut. 

Nu putea să-şi asume un astfel de risc în seara asta. 
Petrecuse prea multă vreme zdrobind ceea ce-i mai ră- 
măsese din conştiinţă şi flagelînd ceea ce mai avea din 
suflet. Se simțea învins şi ostenit, iar ea era prea drăguță 
şi prea bună. 

„Prea bună pentru unul ca tine, Jack...“ 

Laurel îl privea cu ochii ei de un albastru întunecat, la 
fel de nesiguri ca ai unui copil. În pofida necazurilor prin 
care trecuse, în jurul ei inocenta rămăsese ca o aură, ca o 
undă de parfum. Semăna aşa de bine cu Evie. Doamne, 
ce durere îi adusese în suflet gîndul acesta! Dacă o atin- 
gea, atunci avea să-i pîngărească inocenţa, avea s-o dis- 
trugă, aşa cum o distrusese pe Evie. ` 

Numai că nu era destul de puternic ca să mai fie nobil, 
nu era destul de bun ca să facă ceea ce se cuvenea. Era 
un nemernic şi un profitor, ba chiar mai rău, un om prins 
între ceea ce dorea şi ceea ce era. In plus, obosise să tot 
fie singur... 

— Nu ai încredere în mine, îi şopti el, îndepărtindu-i 
şuvițele de păr din ochi cu un gest tandru. şi trecu de- 
getele de-a lungul liniei delicate a maxilarului ei. Nici nu 
trebuie. Nu sînt deloc bun pentru tine. 

Avertismentul era deja anulat de tristețea din glasul 
său. Gura îi zîmbea cu oboseală şi cinism. Ochii lui întu- 
necati păreau să aibă o sută de ani. Răul Jack Bodreaux. 
Diavolul în blugi. Nemernicul care o avertiza. Nu observă 
paradoxul, spre deosebire de Laurel. Nu era.un erou, dar 
părea gata s-o salveze de el însuşi. 

Laurel petrecuse mare parte din viaţă alături de oa- 
meni care susțineau că erau buni, dar răutatea le strălu- 
cea pe față. Jack pretindea că era rău, dar, dacă ar fi fost 
cu adevărat rău, atunci ea ar fi ştiut, ar fi simțit, nu ar mai fi 
dorit cu atita ardoare s-o sărute, s-o atingă, s-o țină în 
brațe pe timp de noapte într-o grădină înmiresmată. 

E periculos... 

Da, se gîndise la asta. Şi dacă Jack în sine nu era 

periculos, apropierea de el semăna cu sinuciderea. Nu 
putea să se îndrăgostească de el, de corpul lui bronzat, de 
sufletul chinuit sau de aura lui de ticălos simpatic. În viața 
ei nu exista loc pentru o asemenea persoană. Nu putea să 
lase pe cineva să-i fringă iar inima. Încă nici nu apucase 
s-o lipească bine la loc. 

O putea simţi cum bătea grăbită pe pieptul lui Jack, 
prin tricoul subţire cu care era îmbrăcată. Işi ținu respirația 
şi-i numără bătăile, privindu-l drept în ochi şi întrebîndu-se 
de ce naiba nu-şi urma propriul sfat şi nu pleca de lîngă el. 

— Ei bine, la naiba, murmură el, strîgind-o mai aproape, 
văd că nu vrei să mă crezi, aşa că mai bine îți dovedesc. 

Sărutul s-a dovedit carnal chiar de la bun început. Nu 
dur ori agresiv, ci” fierbinte. Arzător. Sexual. Buzele lui, 
calde şi umede întilnindu-le pe ale ei, deschizindu-se, in- 
vitînd, oferind. 

Jack îşi plimbă încet limba pe partea interioară a bu- 
zelor ei, apoi se strecură mai adînc, căutînd, explorînd. 
Laurel încercă să-şi reţină răsuflarea, dar o simți pe a lui, 
cu aromă de whisky. 

Căldura o cuprinse de sus în jos, urmată de mîinile lui 
Jack. Miinile lui îi mîngiiau spatele, alungind fiorii. Dorința 
se ridica fierbinte dinăuntrul ei, alungînd bunul-simţ sau 
rațiunea, lăsînd locul răspunsurilor. instinctive. i 

Se arcui deasupra lui, pierzindu-se în sărut pentru un 
moment. işi vîri mîinile în părul lui şi-i acoperi mai bine 
gura cu buzele ei în timp ce nevoile prea îndelung ignorate 
o copleşiră cu intensitatea lor. 

Miinile lui îi masau acum fesele. Apoi Jack îi prinse 
tivul tricoului şi începu să-l tragă în sus, degetele masîndu-i 
spatele şi mîngiindu-i coastele. 

Laurel avea sentimentul că se rostogolea prin spațiu, 
ameţită. Deodată se trezi întinsă pe spate cu cerul înstelat 
drept acoperiş, în timp ce Jack se juca cu sînul ei, ta- 
chinîndu-l cu limba, trăgînd uşor cu buzele de sfircul încor- 
dat. Senzaţiile erau absolut incredibile, declanşind ceva cu 
totul sălbatic în interiorul ei, alungîndu-i orice urmă de auto- 
control... ` 

Control. Imediat o cuprinse panica. Ea nu-şi pierdea 
niciodată controlul. Nu. putea să-şi piardă controlul. Ea nu 
era o creatură a pasiunii... precum Savannah. 

— Nu. Cuvintul acela venise parcă de niciunde. Laurel 
înghiţi în sec şi încercă din nou, împingînd umerii largi ai 
lui Jack, copleşită de vinovăţie şi teamă, şi de o duzină de 
alte emoţii nedesluşite. Jack, nu. 

Mina lui se opri locului, chiar atunci cînd degetele se 
strecuraseră pe sub elasticul chiloțeilor de dantelă. Îşi ri- 
dică ochii întuneșaţi ca să-i întilnească pe ai ei. 

Laurel se încordă, încercînd să alunge dorința de a se 
lăsa dusă de val. Pîntecul i se înfiora sub mina lui, terito- 
riul de dedesubt tînjind să fie atins. Încercă să se mustre 
singură, în speranţa ca aşa îşi va potoli focul. 

Ce mama naibii se întimplase cu ea de cedase farme- 
celor unui nemernic ca Jack Boudreaux? 

Şi asta pe o bancă de piatră din grădina mătuşii ei. Nici 
nu-l cunoştea bine, nu avea încredere în el, nici măcar nu 
era sigură dacă-l plăcea sau nu. 

Jack văzu imediat valul de panică şi ruşinea. Mări pre- 
siunea miinii de pe pîntecul ei, întrebîndu-se ce avea să 
facă dacă încerca să-şi mărească avantajul. 

— De ce lupti. atît de tare împotriva a ceva ce corpul tău 
îşi doreşte cu disperare? îi şopti el seducător, aplecînu-se 
peste ea. Mă vrei, îngeraşule. lar eu te doresc. Îşi schimbă 
centrul de greutate şi o lăsă să-i simtă erecţia. 

— Eu... eu nu vreau. 

Laurel începu să lupte contra panicii. Continua să-l pri- 
vească în ochi, de parcă aşa ar fi putut păstra cumva 
controlul asupra situației. O prostie. El era oricum mai greu 
decit ea cu cel puţin cincizeci de kilograme. Ar fi putut lua 
ceea ce voia, aşa cum făceau bărbaţii încă de la începutul 
timpului. 

— Tu menti, mon ange, murmură el, scuturind din cap. 
Te minţi pe tine, nu pe mine. 

Îşi mişcă uşor degetele prin părul cîrlionțat care-i acope- 
rea feminitatea. Laurel simți cum se sufoca în timp ce 
dorința năvălea peste ea ca o cascadă. El continua s-o 

privească chiar în timp ce mîna i se apropia tot mai mult 
*de cuibul feminităţii ei. ` 

— Cred că ţi-ai dovedit foarte bine punctul de vedere, îi 
zise ea cu amărăciune şi cu lacrimi de frustrare şi ruşine în 
ochi. Eşti un nemernic, numai că eu te vreau oricum ai fi. 
Ai demonstrat foarte limpede lucrul ăsta. 

Oboseala îşi făcu iar loc pe chipul lui şi ceva se aprinse 
în întunecimea din suflet. 

— Oui, rosti. îşi ridică mîna pe pîntecul ei şi apoi îi trase 
tricoul în jos, acoperind-o. li netezi materialul cu tandreţe, 
cu gura strimbată de un zîmbet chinuit. lar acum mă voi 
chinui toată noaptea întrebîndu-mă de ce am început ceva 
fără să termin. ~ 

Laurel îşi verifică înfăţişarea în oglinda mare din hol, 
încruntîndu-se nemulțumită. Nu-şi adusese nici un costum 
cu ea. Nu reuşise decit să improvizeze unul cu ajutorul 
unei bluze albe peste nişte pantaloni largi şi purtînd pe 
deasupra un sacou albastru destul de mare. intregul cos- 
tum era mai formal decît plănuise ea să arate în timpul 
şederii acolo, şi mai puțin formal decit şi-ar fi permis să 
poarte la slujbă. Cu alte cuvinte, nu era bun de nimic. 
„Se părea că se afla într-o situaţie din care nu avea 
cum să iasă învingătoare. Nu intenţionase să se preocupe 
de altceva în afară de grădinărit, dar le promisese lui T- 
Grace şi Ovide că avea să-i ajute. Nu intenţionase să se 
încurce cu vreun bărbat şi cu toate astea se zvircolise 
pină-n zori gindindu-se numai la Jack. 

Jack cu zimbetul lui răutăcios. Jack cu privirea aceea 
intensă. Jack cu ochii întunecaţi care văzuseră prea multe. 
Jack, a cărui mîngiiere o punea pe jar, ale cărui sărutări o 
lăsau fără suflare. 

Ce ar fi fost dacă nu l-ar fi refuzat? 

Se simți cuprinsă de fierbințeală. Inima îşi grăbi ritmul. 
Laurel se încruntă şi mai tare. 

— Arăţi ca o avocată. 

Laurel îşi întoarse capul şi o văzu pe Caroline gata 
îmbrăcată, cu o rochie de bumbac cu imprimeuri frumoase 
în nuanţe de purpuriu, ruginiu şi verde, care-i ajungea pînă 
la jumătatea gambelor. işi pusese în urechi nişte ametiste 
în cercuri de aur, iar părul îi era aranjat artistic, în bucle 
dezordonate. 

Radia în jur aceeaşi aură de putere şi părea perfect 
calmă şi liniştită. Laurel o invidia sincer pentru asta. 

— Nu vreau să fac aşa ceva, admise posomorită. 

Caroline o strînse uşor de mînă. 

— Nu te simţi pregătită? 

— Nu. ” 

Caroline întinse mina şi îi dădu o şuviţă de păr blonziu 
pe după urechea, cu inima strînsă de durere... Pe sub 
machiajul discret şi îndărătul ochelarilor prea mari, Laurel 
semăna cu un copil gata să înfrunte prima zi la şcoală, 
care, deşi încerca să pară curajos, tare mult ar fi vrut să 
rămină acasă, în siguranţă. 

— Eu cred că eşti mai pregătită decit îţi dai seama, 
Scumpo, îi zise Caroline. Trecerea timpului nu va schimba 
cu nimic ceea ce s-a întimplat. Tot nu vei.putea face drep- 
tate acelor copii. Aşa că, -eu cred că cel mai bine este să 
încerci să le faci dreptate altor oameni. 

Laurel oftă şi-şi muşcă buzele, stricîndu-şi stratul de ruj 
proaspăt aplicat. Nu găsea absolut nimic de spus. Senti- 
mentele îi erau amestecate. l-ar fi-plăcut să rămînă aşa 
pentru totdeauna alături de mătuşa sa, în siguranță. Pen- 
tru asta venise acasă, nu ca să se arunce în necazuri cu 
un şarlatan religios, nu ca să se ferească de maşinaţiile lui 
Vivian şi nici ca să fie tentată de Jack Boudreaux. 

Ci pentru dragoste şi ca să fie judecată de cineva cu 
mai puțină asprime decit aşa cum se judeca singură. Pen- 
tru prima dată după mult timp simţi un dor sfişietor după 
tatăl ei, care-i rezolva toate problemele copilăreşti cu un 

sărut, o îmbrăţişare şi cu o lamă de gumă de mestecat. 
Dar de la el nu-i mai rămăseseră decit cîteva fotografii, 
acul de cravată în formă de rac şi sora lui, Caroline. 

Respiră încet, profund, încercînd să-şi alunge emoțiile 
şi ca să capete puţină tărie, concentrindu-se asupra cî- 
torva obiecte aflate pe măsuţa din hol, catalogîndu-le ca 
să-şi găsească ceva de făcut, telefonul ivoriu în stil fran- 
țuzesc, vaza albastră de cristal plină de flori proaspete şi 
tava de argint pe care erau aşezate diverse obiecte, mai 
multe chei de maşină şi un cercel singuratic. 

— O să fiu bine, rosti cercetind curioasă cercelul. Era 
mare, în formă de inimă, din argint masiv în care fuseseră 
încrustate diverse pietre semiprețioase. Îl luă de pe tavă, 
ga pe o scuză de a schimba subiectul. E al tău? 

Caroline se încruntă spre bijuterie. 

— Dumnezeule, nici vorbă. Cred că e al lui Savannah. 
Făcu un pas în spate şi-şi mai privi o dată nepoata în față, 
nelăsîndu-se păcălită de acea diversiune. Dacă simţi ne- 
voia să vorbeşti cu cineva, să treci pe la mine la magazin 
ceva mai încolo, bine? 

Laurel încuviință supusă. Caroline întinse mîna şi mîn- 
gîie obrazul nepoatei sale, atingînd cu vîrful unui deget 
cearcănele mari de oboseală care se formaseră sub ochi. 

— Eu ştiu cît de puternică eşti de fapt, scumpa mea, îi 
zise încetişor. Şi mai ştiu' că o să te descurci fără pro- 
bleme. În fond, eşti o Chandler, iar noi cei din familia asta 
sîntem oameni făcuți dintr-un material solid. Dar nu te aş- 
tepta să rezolvi totul într-o singură zi şi mai ales nu uita că 
sint aici oricind o să ai nevoie de mine. 

— Multumesc, mătuşă Caroline, murmură Laurel. 

Caroline îşi îndreptă umerii şi zîmbi încîntată. 

— Mulţumesc pentru nimic. Du-te şi dă-i un şut zdrvăn 
în fund acelui predicator de televiziune. 

Laurel chicoti înveselită. 

- O să fac tot ce pot. 

Imediat după plecarea lui Caroline cobori şi Savannah, 
îmbrăcată cu un kimono de mătase cu manşete mari şi 
albe de satin. Laurel o privi prin oglindă cum cobora, în 

timp ce se ruja din nou şi încerca să-şi dea seama în ce 
dispoziție era sora ei. 

Savannah se întorsese acasă aproape în zori şi în mod 
evident încerca să lupte cu efectele neplăcute ale nopții de 
petrecere. , 

«Pe față avea o mască de gel albastru ca să combată 
buhăiala şi cobora treptele încet, cu multă grijă, de parcă 
s-ar fi temut să nu se spargă. 

Buzele îi erau umflate şi roşii, iar părul sălbatic semăna 
cu al unei vrăjitoare. Privirile lor se întilniră în oglindă, iar 
Laurel se abținu cu greu să nu o întrebe ce naiba făcuse şi 
pe unde umblase. 

— E cumva cercelul tău? Ridică la vedere cercelul de 
argint, întorcîndu-se cu spatele la oglindă. 

Savannah nu răspunse, ci se apropie de ea în hol. 
Cercetă neatentă bijuteria şi o mîngiie cu un deget. 

- Era în maşina ta, îi zise pe un ton sec. Unde naiba 
pleci? 

— La tribunal ca să văd cum pot să-l opresc pe Baldwin 
să-i mai hărțuiască pe soţii Delahoussaye. 

Afirmația lui Laurel o lovi pe Savanah ca un baros. 
Laurel se ducea la tribunal şi se comporta de parcă ar fi 
fost iar avocată sau procuror. 

— Christoase, scumpo, de-abia dacă-i cunoşti. 

— Ştiu tot ce am nevoie. 

— Dar nu ar trebui să-ţi faci griji cu problemele altor 
oameni. Ar trebui să mă laşi pe mine să am grijă de tine. 

Laurel deschise poşeta şi băgă înăuntru rujul şi cheile 
de la maşină. 

— Şi ce dacă, răspunse ridicind din urneri. O rezolv pe 
asta şi pe urmă pot să mă dau iar la fund, ce zici? 

— Căcat, izbucni Savannah, încrucişînd brațele la piept. 
Lasă familia Delahoussaye să se descurce singură. Pot 
să-şi poarte şi singuri bătăliile. Buzele i se curbară într-o 
parodie de zîmbet. Doar ai văzut ieri şi singură. Scîrba aia 
de Annie aproape că mi-a smuls părul din cap. 

Ridică o mină ca să-şi frece scapul, iar mîneca ki- 
monoului îi alunecă pînă la cot. Laurel făcu ochii mari 


216 


atunci cînd îi văzu încheietura. Pielea delicată, ca de por- 
telan, era vinătă şi julită în unele părţi. 

— Doamne sfinte! Ce ai păţit? întrebă, prinzînd braţul lui 
Savannah şi trăgîndu-l mai aproape ca să-l poată cerceta 
mai bine. 

Savannah îşi arătă dinţii ca o tigroaică. > 

— Nu cred că vrei să ştii. 

— Ba vreau! Ce naiba... _ 

— Nu, răspunse Savanah cu răceală. Imi amintesc foarte 
bine că mi-ai spus că nu vrei să ştii nimic despre viața 
mea sexuală. Nu ai vrut să auzi că Ronnie Peltier are o 
puță cît un baros sau că reverendului îi place să se joace 
de-a „sado-masochismul, ori ce-mi place să fac cu.. 

— Încetează! strigă Laurel. Eliberă imediat brațul surorii 
ei şi făcu doi paşi în spate, de parcă nu ar mai fi i sportat 
s-o atingă sau să fie atit de aproape de ea. Inima îi bubuia 
în piept şi toate sentimentle pe care avusese grijă să le 
zăvorască se eliberară deodată. 

— Dă-o naibii, Savannah, de ce trebuie să faci astfel de 
lucruri? De ce simti nevoia să te degradezi într-un aseme- 
nea hal? 

— Pentru că sînt o desfrinată. Savannah rostise acel 
cuvînt cu răceală, iar furia îi scăpă de sub control. Se 
apropie de Laurel cu ochii îngustaţi pe sub masca albas- 
tră. Eu nu sînt eroina mică cu ochi strălucitori. Sînt ceea 
ce m-a făcut Ross Leighton. 

- Ba eşti ceea ce vrei să fii, ripostă Laurel. Ross nu 
te-a mai atins de cincisprezece ani... 

— De unde ştii? izbucni Savannah, împingînd-o în mă- 
suța de pe hol. Poate că încă îl mai regulez de două ori pe 
săptămînă, de dragul trecutului. 

— Taci! 

— Ce s-a întîmplat, scumpo? Nu vrei să auzi cum mi-am 
desfăcut eu picioarele în fața dragului nostru tătic vitreg ca 
să nu fii tu obligată s-o faci? 

Laurel simţi imediat junghiul vinovăţiei, dar îl alungă pe 
loc. 

— Nu puteam să controlez ceea ce [i-a făcut Ross, nu 

aveam cum să-l împiedic, îi zise gituită de emoție. Nu poți 
să dai vina pe mine şi nu are rost să te învinovățeşti nici 
tu. E o prostie să te pedepseşti întreaga viață pentru ceva 
ce nu puteam controla oricum. 

Savanah dădu înapoi, cu o expresie de cinism şi in- 
credulitate pe chip. 

— Doamne ce ipocrită eşti! rosti încet. Dar tu ce mama 
dracului ai făcut cu toată viața ta? | 

Laurel o privea neputincioasă. Genunchii i se înmuia- 
seră şi stomacul i se strînsese nod. 

Mama Pearl dădu buzna în hol, cu mîinile prinse într-un 
ştergar roşu, încruntată şi nemulțumită. 

- Ce Doamne-iartă-mă se petrece aici? întrebă su- 
părată. Nu aud decit zbierete şi blesteme care mai mult ca 
sigur că au ars urechile Atotputernicului! Ce se întîmplă? 

Savannah îşi reținu furia şi îşi aranjă mai bine mînecile 
komonoului. _ 

— Nimic, mamă Pearl, răspunse calmă. Işi scoase o 
frunză uscată din păr şi o strivi între degete. Am coborit ca 
să-mi iau o ceaşcă cu ceai. 

Mama Pearl se întoarse ca să audă şi scuza lui Laurel. 

Laurel însă îşi îndreptă mai bine ochelarii pe nas şi-şi 
luă poşeta, deşi mîinile îi tremurau vizibil. 

— Trebuie să plec, murmură, refuzînd să privească pe 
cineva în ochi, căutînd să păstreze măcar o aparenţă de 
calm. 

leşi din casă în căldura de afară, gîndind că, după 
discuția cu Savannah, drumul pînă la tribunal i se părea 
acum floare la ureche. 


Instalaţia de aer condiţionat din biroul şerifului pierdea 
tot mai mult bătălia cu soarele fierbinte al după-amiezii, 
care intra în valuri pe fereastră. Şeriful Duwayne Kenner 
stătea în spatele mesei de lucru, cu miinile proptite pe 
şolduri în timp ce supraveghea încercările nereuşite ale 
celor doi oameni de la întreținere de a instala noi storuri la 
geamuri. 

— Ţine afurisenia aia de stor dreaptă, mirii nemulțumit. 

Unde mai pui că ăla din dreapta e cu doi centimetri mal 
sus decît ăla din stinga. Ce naiba e în capul vostru, măi 
băieți, credeți că puteţi înclina după aceea clădirea ca să 
se potrivească storurile la ferestre? 

Individul de la întreţinere, care stătea în dreapta, se 
uită la şerif peste umărul mare şi gras, clipind ca să alunge 
sudoarea care i se scurgea de pe fruntea mare şi neagră 
chiar în ochi. 

“Cămaşa albastră se udase la subraţ şi în părţi, iar 
poalele ei, scoase din pantalonii care se lăsaseră în vine, 
nu mai acopereau colacul de grăsime din jurul mijlocului. 
Omul înghiţi în sec şi răspunse politicos: 

— Nu, domnule. 

Celălalt individ, tînăr, subțirel, dur şi ceva mai întunecat 
la culoare, strînse din dinţi auzind cuvîntul „băieţi“ şi scăpă 
intenţionat partea lui de stor, lăsînd soarele puternic să-l 
lovească pe Kenner drept în faţă. 

— lisuse Christoase! Şeriful făcu un pas în spate, întor- 
cînd capul şi închizînd bine ochii. Insigna de pe pieptul 
uniformei kaki leoarcă de transpiraţie strălucea ca aurul. 

Tinărul zimbi mulțumit. 

— Imi pare rău, domnule şerif Kenner, rosti cu inso- 
lență. 

- Ba o să-ți pară mai rău după fundul tău negru cînd o 
să termin cu tine, mormăi Kenner furios. Le întoarse spa- 
tele, murmurînd tot felul de besteme la adresa programe- 
lor de reabilitare care-i includeau şi pe puşcăriaşii negri, 
dînd nas în nas cu tînăra femeie care venise în biroul lui 
de mai bine de cinci minute ca să stea de vorbă cu el. 

Laurei Chandler. Fiica vitregă a lui Ross Leighton. Dacă 
Kenner era gata să-i facă oricînd favoruri lui Leighton, nu 
se grăbea deloc să asculte ce avea de spus fata. Toată 
lumea din oraş auzise de ea, cum făcuse tot felul de acu- 
zaţii care mai de care mai sălbatice prin Georgia, cum 
pierduse cazul şi. apoi îşi pierduse minţile. Fata asta adu- 
cea numai necazuri. lar el simțea necazul de la o milă 
depărtare, chiar dacă venea sub forma unei femei date cu 
parfum de bună calitate. 

Laurel era aşezată pe scaunul vizitatorilor, cu sudoa- 
rea şiroindu-i pe spinare şi în părţi. Haina de bumbac se 
mototolise, iar furia i se tocise cu totul. 

Dacă efoturile pe care le făcuse în acea dimineață 
dăduseră roade, îşi dădea seama că îi va fi mai greu să-l 
convingă pe șerif. Era în mod evident un ţopirlan ajuns. 
Avea în jur de cincizeci de ani, înalt şi slab ca un cowboy. 
Părul cărunt şi tuns scurt se rărise serios în creştet, dar 
Laurel se îndoia că-şi permitea careva să ridă de el din 
cauza asta. 

Dacă acest Kenner avea simțul umorului, atunci Klu- 
Klus-Klan-ul era o organizaţie umanitară. O privea cu ochii 
întunecați şi duri, şi cu gura strinsă pungă, mai ceva decit 
Clint Eastwood în rolurile de dur. 

— Cu ce te pot ajuta, miz Chalndler? o întrebă pe un 
ton care arăta limpede că nu-l interesa ce avea de spus şi 
că nu intenţiona să ridice un deget ca s-o ajute. 

Laurel inspiră adînc aerul stătut din încăpere. 

— Voiam să vă aduc la cunoştinţă situaţia existentă 
între familia Deiahoussaye, care deţine barul Frenchie's 
Landing, şi reverendul Jimmy Lee Baldwin. Acest om îi 
hărțuieşte şi le strică afacerea. Am şi vorbit deja cu jude- 
cătorul Monahan despre acest lucru. 

Kenner se cocoţă cu o fesă slăbănoagă pe marginea 
mesei de lucru, luă un pachet de Camels fără filtru şi-l 
scutură cit să scoată o ţigară pe care o prinse cu buzele. 

- Mi se are puţin cam drastic, îi zise, cu ţigara între 
buze, în timp ce aprindea un chibrit. 

— Baldwin nu numai că este o mare belea, dar îi de- 
făimează şi le inhibă dreptul la comerț liber. 

Şeriful trase cu poftă din ţigară şi lăsă impresia că se 
gîndea foarte atent la spusele ei. 

— Dar nu a rănit pe nimeni, nu? 

— Ăsta este criteriul după care acționați? întrebă Laurel 
cu răceală. Aşteptaţi ca să recurgăcineva mai întii la vio- 
lența fizică? 

Kenner îşi îngustă ochii şi scoase fumul pe nări ca un 
balaur în timp ce scutura scrumul pe jos. 

— Fac o treabă a naibii de bună în parohia asta, don'- 
şoară. Peste tot în jur se găsesc fete moarte şi traficanţi 
de droguri sînt la fel de mulţi ca șerpii printre trestiile de 
zahăr. Pe aici nu există aşa ceva şi o să-ţi spun de ce, 
pentru că ştiu “al dracului de bine pe cine trebuie să iau la 
şuturi. 

— Sînt sigură că aşa este. 

— Sigur că da. Trase iar un fum de ţigară şi se uită ta 
oamenii de la întreținere care făceau un zgomot infernal 
cu storurile. Şi-ţi mai spun ceva, am altele mai bune de 
făcut cu timpul meu decit să mă ţin după predicatorul ăla 
de doi bani şi să-i spun unde poate să se pişe şi unde nu. 

Laurel se ridică cu graţie şi-şi netezi hainele mototolite, 
încercînd să-şi potolească furia. Kenner nu era primul ne- 
mernic cu care dăduse ochii. 

— Puțin îmi pasă unde se pişă, şerifule, îi zise liniştită. 
Puțin îmi pasă ce face în generali atîta vreme cît acţiunile 
lui nu au loc în apropiere de Franchie's Landing. Jude- 
cătorul Monahan mi-a acordat o interdicţie temporară pînă 
cînd se rezolvă toate formalitățile. Aşa corect cum eşti, mă 
aştept să faci tot ce-ţi stă în puteri ca să-l obligi pe Baldwin 
să respecte decizia judecătorului. 

Kenner o privi încruntat. Ţigara îi fumega între degete, 
fumul pîngărind aerul şi aşa stătut. ! 

—. Ştiu foarte bine cine eşti, miz Chandler, îi zise el 
încet. Nu am nevoie de o femeie cu imaginaţie bogată în 
parohia mea, care să strige că vine lupul de cite ori dă 
colţul unei străzi şi nu-i place cum arată careva. 

Lovitura nimeri în plin. Laurel se încordă şi încercă 
să-şi salveze demnitatea şi miîndria, căutînd o parte din 
tupeul care o făcuse celebră în Comitatul Scott. Îşi ridică 
bărbia şi întîlni privirea şerifului, fără să clipească. 

— Eu nu fac acuzaţii goale, şerifule. Dacă strig că vine 
lupul, poţi să fii sigur că te va muşca de fund citeva clipe 
după aceea.. 

Şeriful rise dispreţuitor şi strivi restul ţigării, privind în- 
cruntat spre oamenii de la întreţinere ce se opriseră din 
treabă ca să asculte schimbul lor de cuvinte. 

— Hai, gata cu distracţia, fundu' IA treabă înainte să fac 
insolație! 

Laurel se întoarse şi ieşi din birou, strîngînd din dinţi ca 
să nu arate cît de tare tremura. Holul era întunecat şi 
răcoros. Tribunalul fusese construit înaintea războiului civil 
şi pentru un oraş de mărimea Golfului Breaux era o struc- 
tură impunătoare, trei etaje de cărămidă şi coloane dorice, 
şi o scară largă la intrare. In interior, coridoarele erau largi 
şi aveau tavane înalte de care erau agățate ventilatoare cu 
palete mari ce se mişcau leneş în aerul umed şi cald. 
Pereţii verzi erau decoraţi cu portretele cetățenilor proemi- 
nenti din trecut. 

O clipă, Laurel se sprijini de perete şi închise ochii, 
impunîndu-şi să se relaxeze. Nu conta ce credea Kenner 
despre ea. Părerea lui nu constituia, o mare surpriză. F 
babil că asta era ceea ce gîndeau majoritatea oamenilor. 
„Procurorul care strigă că vine lupul.“ Titlul acesta încă o 
înfuria, încă o făcea să-şi dorească să exteriorizeze acea- 
stă furie, să sară la cei care se îndoiau de ea. 

„Nu m-am înşelat. Sînt vinovați.“ 

Nu se înşelase, ci eşuase în totalitate. Asta era partea 
cea mai rea. Faptul că ştia că acei copii fuseseră con- 
damnaţi la o soartă cumplită pentru că ea nu fusese capa- 
bilă să dovedească cîte perversiuni suportaseră. 

„Nimeni nu te va crede, Laurel... Nu-i spune mamei.“ 

Pentru o clipă se revăzu aşa cum fusese la doispre- 
zece ani, stind în uşa salonului şi privin-o pe mama ei cum 
aranja nişte ramuri de liliac în vază. Secretul era înăuntrul 
ei, ca un nod mare de cuvinte şi amărăciune. Avertismen- 
tul lui Savannah îi răsuna încă în urechi „Nu te va crede 
nimeni, Laurel. Nu-i spune mamei. Pentru că o să se su- 
pere pe tine...“ neajutorarea şi frica o stringeau în brațele 
lor reci, luptînd cu simţul dreptăţii din sufletul. ei. Voia să 
spună, credea că era de datoria ei, dar stătea nemişcată 
acolo, privind-o pe Vivian cum se agita cu florile, nemulțu- 
mită, gata să-şi piardă cumpătul din cauza lor... 

Trăgînd aer în piept ca un om care stătuse prea mult 
scufundat în apă, Laurel se dezlipi de perete şi se îndreptă 

spre micul alcov în căre era o ţîşnitoare cu apă rece. Se 
aplecă peste ea, luă cîteva guri de apă mult prea clorinată, 
îşi umezi degetele şi îşi răcori obrajii. 

Alungînd amintirile, căută în buzunar o tabletă de Ma- 
alox. 

Trebuia să meargă la Frenchie's ca să le explice lui 
T-Grace şi Ovide cum stăteau lucrurile. Poate că se va 
opri şi pe la magazinul de antichităţi ca să-i spună mătuşii 
Caroline că totul mersese bine. 

- Te-ai înhămat din nou la treabă, Laurel? 

Ea tresări atunci cînd auzi gasul lui Stephen Danjer- 
mond. Nu-l auzise venind, poate că fusese prea concen- 
trată asupra propriilor probleme. Închise poşeta şi făcu 
degajată un pas în spate. 

— Le-am făcut un serviciu unor prieteni. 

- Familia Delahoussaye? întrebă el. Zimbetul lui spu- 
nîndu-i că ştia deja răspunsul. Era pe jumătate în umbră, 
ca o siluetă din vis. Noutăţile se află repede într-un oraş 
de mărimea ăstuia, îi zise el, cu mîinile virite în buzunarele 
pantalonilor de culoarea antracitului. Am trăncănit puţin cu 
judecătorul Monahan în timpul prînzului. Te-a plăcut foarte 
mult. 

- Ba i-a plăcut ideea de ai face viața grea reverendului, 
răspunse Laurel. Cu nişte ani în urmă, mama lui a dăruit o 
avere unui om de teapa lui Baldwin, descoperindu-se mai 
tirziu că individul cheltuise banii contribuabililor pe aer con- 
diționat în cuşca cîinelui şi colonii de nudiste pe plaja de 
pe Riviera franceză. 

— Te subestimezi, Laurel. Am discutat cu el posibili- 
tatea de a veni să lucrezi cu mine. Să ştii că ideea asta i-a 
suris. 

Însă această idee nu-i suridea deloc lui Laurel. Nu-i 
plăcea deloc faptul că el se apucase să discute despre ea 
cu altcineva. Se încruntă. 

— Aş fi preferat să nu fi spus nimic. Domnule Danjer- 
mond, ti-am explicat deja că deocamdată nu mă gindesc 
să mă întorc la treabă. 

Expresia de pe chipul lui nu se schimbă deloc. Zim- 

betul ironic rămase locului, iar ochii reci continuau să-i 
susțină privirea. a 

— Dar vrei să se facă dreptate, nu, Laurel? Titulatura 
unui post nu are nici o legătură cu asta. Tu eşti cine eşti. 

Felul în care rostise acele cuvinte spunea că era vorba 
de ceva definitiv. Că toată lumea trebuia redusă la esenţă. 
lar ea era campioana dreptăţii. 

— Asta este ceea ce contează cel mai mult pentru tine, 
nu? 

Laurel preferă să nu-i răspundă ca să nu-i ofere vreun 
avantaj în micul lor joc de şah verbal. Îşi aranjă mai bine 
cureaua poşetei pe umăr şi se îndreptă spre uşă. 

— Trebuie şă plec acum. Trebuie să le spun lui T-Grace 
şi Ovide ce am făcut pînă acum şi să mă asigur că şi 
Baldwin primeşte mesajul. Nu am încredere în Kenner-că 
îşi va face datoria. 

Procurorul districtual se arătă teribil de amuzat. Se în- 
toarse şi o porni alături de ea spre uşă. 

— Să înțeleg deci că nu a fost vorba de dragoste la 
prima vedere între tine şi Duwayne. 

— Este rasist, misogin şi nemernic, răspunse Laurel 
calmă. 

— Şi e foarte bun în ceea ce face. 

— Pentru că ştie cui trebuie să-i dea cîteva şuturi în 
fund. Da, mi-a spus. 

leşiră în capul scrăilor largi, în evantai. O boare de vînt 
răvăşi părul negru al lui Danjermond şi-i răsuci vîrful cra- 
vatei. E un bărbat bine, admise Laurel, atletic şi elegant, 
parcă la el acasă în costurnul său elegant stînd la porţile 
justiţiei. 

işi dădea seama că putea merge departe numai dato- 
rită acelei înfăţişări plăcute şi apoi şi mai departe datorită 
minţii ascuţite. 

Nu putea să-şi învinovățească mama că-l considera un 
viitor ginere extrem de potrivit. Vivian fusese crescută ca 
să creadă în căsătoriile între familiile bogate, cu un anume 
statut în societate. 

Stephen Danjermond îi satisfăcea toate criteriile. 

| se părea o partidă mult mai bună pentru ea decit Jack 
Boudreaux, de exemplu. 

— Trebuie să ştii cum să-l iei pe Kenner, îi zise el. 

Laurel se încruntă. 

— Ei bine, nu cred că are să-mi crească vreun penis în 
viitorul apropiat. 

Danjermond rise încîntat de modul în care vorbea ea 
pe şleau. Oamenii nu se aşteptau niciodată să spună cu 
adevărat ce părere avea ea presupunînd că din cauză că 
era mititică şi drăguță, în mod automat era timidă şi re- 
trasă. Adevărul era că Laurel se folosise de acest lucru în 
avantajul ei de mai multe ori. 

— Doamne fereşte de aşa ceva! Ridică mîna şi-i cu- 
prinse bărbia în căuşul palmei, trecîndu-şi degetul mare 
peste maxilarul ei. Aerul din jurul lui vibra de sexualitate şi 
senzualitate, de parcă ar fi dat deodată drumul la toată 
puterea magnetismului lui. O privi cu ochi strălucitori. Eşti 
delicată, minunată, frumoasă, Laurel. Ai o inteligenţă stră- 
lucită, vorbeşti pe şleau şi eşti integră. 

— Kenner mă consideră o mare belea. Se îndepărtă de 
el şi se întoarse cu fața spre stradă, ca el să nu vadă că 
se simțea prost în prezenţa lui. 

— O să discut cu el. 

— Nu, îi zise ea, privindu-l cu coada ochiului. Pot să-mi 
port singură bătăliile, mulțumesc. 

Pe chipul lui Danjermond apăru iar zîmbetul acela iro- 
nic. 

— Sigur că da, Laurel. E ceva bine cunoscut de acum. 
Dar lupta pe care ai purtat-o îni Comitatul Scott, nu cumva 
ar fi trebuit s-o ciştigi? , 

Laurel se oteli împotriva: sentimentelor declanşate de 
întrebarea lui. 

Da, ar fi trebuit să cîştige, pentru copii, în numele drep- 
tății. 

Dar nu fusese destul de puternică şi în cele din urmă 
răutatea cîştigase. 

— Erau vinovaţi, rosti ea şi, fără să-i mai arunce o 
privire, începu să coboare scările. 

Laurei întoarse maşina în fața garajului lui Meyette, 
îngrozită la gîndul că trebuia să iasă din răcoarea plăcută 
a maşinii dotate cu instalație de aer condiţionat în arşița 
neplăcută a zilei. Işi scosese sacoul, dar afară era mult 
prea cald. Era o zi care ar fi meritat petrecută într-o ca- 
meră răcoroasă, cu muzică plăcută în fundal şi o carte 
bună în mînă. Insă trebuia să se mulțumească doar cu 
acea imagine pentru că mai avea treabă cel puţin încă o 
oră sau două. 

Savannah adusese maşina cu rezervorul aproape gol 
şi stropită cu noroi. Laurel decise să-i facă plinul înainte să 
meargă la Frenchie's şi apoi s-o spele spre. înserat, cînd 
avea să se mai potolească dogoarea. Gîndul că putea 
face ceva simplu, fizic, plăcut, i se părea extrem de ispiti- 
tor. Să fie doar ea şi maşina, pe aleea umbroasă din fața 
casei, cu un burete şi o găleată cu apă, şi cu muzica 
plăcută a lui Mozart... 

Opri maşina chiar lingă pompele care se demodaseră 
de mai bine de zece ani şi coborî, zîmbindu-i mecanicului 
care scosese capul de sub capota unui Ford maroniu. 

— Hei, domnişoară Chandler. 

— Ce mai faci, Nipper? 

— Vin imediat să vă servesc. 

— Nici o grabă. El îi zîmbi, arătîndu-şi dinţii albi, fru- 
moşi, pe chipul ptăcut, acoperit de unsoare şi transpiraţie. 
Băiatul nu avea mai mult de douăzeci de ani, iar părul roşu 
ca o flacără lucea în soare. 

Laurel era de părere că probabil fura inimile tuturor 
fetelor din împrejurimi, atunci cînd era curat, deşi ea îl 
văzuse întotdeauna doar pe sub capota vreunei maşini, 
murdar ca un coşar. 

Genul de staţie de benzină şi atelier de reparaţii cum 
avea Meyette nu mai exista decît în oraşele mici, aflate 
departe de drumurile principale. Oamenii din metropole 
s-ar fi ferit de clădirile dărăpănate, de garajul întunecat şi 
cavernos. 

Probabil că s-ar fi simţit imediat atraşi de vechiul răcior 
Coca-Cola şi ar fi încercat să-l cumpere, dar ar fi preferat 
să facă pe ei decît să ceară cheia de la toaletă sau să 
moară de foame în loc să cumpere cîrnatul Boudin făcut în 
casă şi vîndut la tejghea de doamna Meyette. 

Gîndul acesta îi ofera o oarecare alinare. 

. Deşi teritoriul cajun începuse să fie tot mai căutat de 
turişti, existau unele părţi care nu aveau să fie niciodată 
violate. 

Privirea lui Laurel se opri asupra lui Jimmy Lee Bald- 
win, care stătea chiar în uşa garajului, cu o sticlă de suc 
de portocale în mînă, iar cuvîntul „violat“ îi reverberă prin 
minte. Plăcerea cu care privise în jur se disipă. 

Nu se putea uita la omul acela fără să-şi amintească 
de ceea ce-i spusese Savannah despre el. Din punctul ei 
de vedere, individul acela nu era altceva decit un jeg. 

Doar. simpla lui existenţă reprezenta un viol împotriva 
oamenilor decenţi. Faptul că predica salvarea şi, pe de 
altă parte, se complăcea în acte sexuale perverse era o 
ipocrizie care stirnea toată furia din sufletul ei. 

indepărtîndu-se puțin de intrarea în garaj în timp ce 
Laurel se apropia de el, Jimmy Lee îşi netezi părul şi zîmbi 
cu toată gura. 

Cămaşa albă de pe el era umedă de transpiraţie, deşi 
îi suflecase mînecile, încercînd astfel să se mai răcorea- 
scă. Cravata neagră şi subţire atirna fleşcăită la git, lărgită 
ia nivelul gulerului descheiat. Dunga pantalonilor negri dis- 
păruse, lăsîndu-l să arate ca un comis-voiajor jerpelit şi 
antipatic. 

— Miz Chandler, ce surpriză plăcută, îi zise el. Şterse 
discret apa care se condensase pe sticla rece de suc şi-şi 
frecă mîna de pantaloni înainte s-o întindă spre ea. Incă 
de dimineaţă, cînd încă mai zăcea în pat, se gîndise foarte 

serios la Laurel Chandler. Dacă nu reuşea să şi-o facă 
aliată, atunci măcar să nu mai fie în tabăra familiei Dela- 
houssaye. Era gata să culeagă trandafirul viitorului său, 
dar, de fiecare dată cînd voia să-l smulgă, era înțepat de 
acest spin frumos. 

Laurel se încruntă spre el, de parcă.ar fi fost un şobo- 
lan scîrbos. 

— Nu văd nici o plăcere, domnule Baldwin. 

Jimmy Lee strînse din dinţi, ca să n-o facă cum îi ve- 
nea la gură şi-şi retrase mîna. 

— Nu văd ce nevoie avem de atita ostilitate. Nu sîntem 
inamici, miz Chandler. De fapt, am putea fi aliați. În fond, 
luptăm de aceeaşi parte a baricadei. Impotriva răutăţii şi a 
păcatului. | 

Laurel aproape că-i rise în nas. 

— Păstrează-ţi predicile pentru acei bieţi nebuni care te 
cred. Nu sîntem de aceeaşi parte, Baldwin. Mă îndoiesc 
că aparținem aceleaşi specii. Din ceea ce am auzit şi am 
văzut, trebuie să spun că eşti mai apropiat de vietăţile care 
se tirăsc pe sub trunchiurile putrezite ale copacilor. Nu-ţi 
pierde vremea încercînd să mă farmeci. Am avut de-a 
face cu prea mulţi şerpi ca să nu-i recunosc de la prima 
vedere. 

Jimmy Lee se simțea cuprins de furie. Dacă exista 
ceva pe lume ce nu putea tolera, atunci erau femeile slo- 
bode la gură. Ar fi dat orice să fi avut ocazia s-o lege bine 
de pat pe cea din faţa lui sau măcar s-o facă cum îi venea 
la gură, dar nu avea de gînd să-şi rişte viitorul cînd Nipper 
Calhoun era martor la cearta ior. 

Ridică din umeri şi o privi cu ochi reci şi ostili. 

— Eu nu asta am auzit despre tine, îi zise încordat. Din 
cite ştiu, arunci cu acuzaţii la întîmplare. 

Lovitura fusese puternică, dar Laurel nici măcar nu clipi. 
Nu avea de gind să-i dea satisfacţie. 

- Nu contează ce ai auzit despre mine. Nu trebuie să 
ştii decît ce are de spus judecătorul Monahan. Pentru că 
începînd de azi ţi se interzice să mai hărțuieşi familia Dela- 
housssaye şi să mai pui piciorul pe proprietatea lor. Imi 

face plăcere să ştiu că sînt prima care ţi-a spus treaba 
asta, îi mai zise, zimbindu-i cu răutate. În curînd vei primi 
şi decizia. O zi bună în continuare, domnule Baldwin. 

Se întoarse şi o porni cu capul sus spre biroul lui Me- 
yette. Jimmy Lee o privi plecînd şi simți cum toate pla- 
nurile sale îngrijit întocmite să năruiau în jurul lui precum 
un castel făcut din cărţi de joc. Inainte să se poată opri, o 
porni după ea şi-i puse mîna pe umăr, intenţionînd s-o 
întoarcă cu fata spre el ca să-i spună ce părere avea 
despre astfel de maşinatțiuni. 

Jack ieşi din umbra garajului şi întinse piciorul, agățind 
cu vîrful cizmei glezna reverendului. Atunci cînd Laurel se 
feri de atingerea lui, Jack trase cu putere de piciorul lui 
Jimy Lee, trîntindu-l cu fața în jos în praf. Baldwin icni 
puternic. 

— Oho, îmi pare rău, Jimmy Lee, îi zise Jack fără sin- 
ceritate. Cred că nu eram atent pe unde mergeam. 

Baldwin se ridică în patru labe, blestemînd şi scuipînd 
praful din gură. Aruncă o privire înveninată peste umăr la 
Jack, cu chipul roşu de furie pe sub stratul de praf. 

— Bon Dieu! exclamă Jack, prefăcîndu-se şocat. Cuvin- 
tele care tocmai ti-au ieşit din gură nu apar nicăieri prin 
Biblie! 

— Mă îndoiesc că ai deschis vreodată vreo Biblie, Bou- 
dreaux, izbucni Jimmy Lee. Se culese de pe jos, încercînd 
în zadar să-şi scuture hainele de praf şi mizerie. Îl privea 
pe Jack cu răceală şi ură. 

— Mă rog, rosti Jack tărăgănat, poate că n-am citit ce 
scria în ea, dar m-am uitat la poze. Se uită critic la reve- 
rend şi se scărpină în cap. Crezi că şi lisus se bronza la 
lampa cu ultraviolete? 

Jimmy Lee îl fulgeră din privire, în timp ce se silea 
să-şi înghită furia îndreptățită. 

— Tu ce crezi, miz' Chandler? o întrebă Jack: şi pe 
Laurel. 

Laurel îl privea blocată, pentru că nu se aşteptase să-i 
vadă acolo şi în nici un caz s-o mai şi interpeleze direct. 
Nu, nu se aşteptase să-l vadă tocmai acolo şi nu se pre- 

gătise pentru a discuta cu el după ceea ce se petrecuse 
cu o noapte înainte, în grădină. 

Mai demult avusese pregătite tot felul de strategii pen- 
tru toate situațiile din sala de judecată, dar nu ştia ce să 
facă în cazul întilnirilot sexuale eşuate. 

Nu.avusese un cîrd de amanți şi nu ştia cum să proce-, 
deze. Fostul ei soț fusese singurul bărbat cu care avusese 
o relaţie serioasă şi chiar dacă Wesley era bun, inteligent 
şi blind, nu semăna nici pe departe cu Jack. 

Rămase locului, fără grai, încercînd să iasă din amor- 
teala care-i cuprinsese mintea privind zîmbetul răutăcios al 
lui Jack. 

Era gol de la brîu în sus şi frumos bronzat, iar semnul 
de întrebare format din păr îi atrăgea privirile spre partea 
din faţă a blugilor tociţi şi spre bărbăţia lui. 

Laurel preferă să se concentreze asupra îngheţatei de 
cireşe din mîna lui. Îl văzu ridicînd-o la gură şi muşcîndu-i 
un colț, gest care-i dădu fiori. 

— Asta e o zi mare pentru mine, îi zise el încîntat. Am 
ajuns să văd un avocat rămas fără grai şi un predicator cu 
murdărie pe dinafară, la vedere. 

- Nu sînt obligat să înghit asemenea porcării din par- 
tea ta, Boudreaux, îi zise Jimmy Lee pe un ton amenin- 
țător. Ridică un deget pe care începu să-l scuture acuzator 
prin faţa lui Jack. Domnul Sculă-Mare, Autorul Aclamat de 
Ziare. Nu eşti altceva decît un beţivan şi un golan. Nici 
dacă ai avea toţi banii din lume nu ai putea schimba acest 
fapt. 

— Ei, rosti Jack, pe Un ton calm. După aceea oftă şi-şi 
lăsă capul în jos. Fiecare om cu firea lui. 

În secunda următoare îl prinse pe Baldwin de pieptul 
cămăşii şi-l trînti cu sete de perete. Umorul dispăruse şi, în 
adîncul ochilor întunecați, începu să licărească furia. 

— Un om este ceea ce este, Jimmy Lee. Işi apropie fața 
de cea a revederendului, vorbind printre dinţi. Tu nu eşti 
altceva decît un şariatan de doi bani. lar eu sînt tipul care 
o să-ţi vîre coaiele pe git dacă îndrăzneşti vreodată s-o 
mai atingi pe domnişoara Chandler, fie şi cu un deget. Îl 

lăsă pe Baldwin să-i admire chipul aspru încă două se- 
cunde, apoi îi zimbi cu răutate. M-am făcut înțeles, Jimmy 
Lee? 

Îl eliberă pe Baldwin şi chiar se apucă să-i îndrepte 

cămaşa şi să-l scuture de praf, înainte să se îndepărteze 
şi să-şi bage miinile în buzunare. 
* — Poate că ar fi mai bine dacă te-ai duce frumuşel 
acasă ca să te schimbi, Jimmy Lee. Doar nu vrei ca oa- 
menii să se uite la tine şi să creadă că te-ai înfruntat cu 
diavolul şi ai pierdut bătălia. 

Se retrase cîțiva paşi şi întoarse cu vîrful cizmei înghe- 
tata căzută pe jos. Uitînd cu totul de Baldwin, scoase nişte 
mărunţiş din buzunar şi se îndreptă spre micul congelator 
aflat alături de lada frigorifică. Simţea ochii lui Baldwin pe 
spinare, dar oricum nu-i păsa. 

Un predicator de doi bani ca el nu avea ce să-i facă. 
Nu conducea nici o afacere şi reputaţia lui era oricum 
proastă. Se uită întrebător spre Laurel. 

— Nu vrei o înghețată, 'tite chatte? 

— Te-ai pus cu cine nu trebuia, Boudreaux, îi zise Bald- 
win cu un gals care tremura de furie din cauza umilinţei la 
care fusese supus. Nu cred că vrei să ai de-a face cu 
mine. 

Jack îl privi plictisit. 

— Aici ai mare dreptate, predicatorule. Nu vreau să am 
nimic.de-a face cu tine. Am altele mai bune de făcut decît 
să te văd lipit de virful cizmelor mele, aşa că ar fi mai bine 
dacă ai sta naibii cît mai departe. 

Jimmy Lee scutură mirat din cap. 

— Habar nu ai cu cine te-ai pus, murmură, după care se 
întoarse şi o porni spre maşină. 

Laurel îl privi pe Baldwin plecind, apoi îşi întoarse aten- 
ţia asupra lui Jack. Îşi lăsă capul pe un umăr şi începu să-l 
studieze cu atenţie. Era ca o ghicitoare, un labirint de con- 
tradicţii ascuns sub înfăţişarea aceea plăcută. Neplăcîn- 
du-i felul în care-l cerceta, Jack deschise congelatorul şi 
începu să caute o înghețată pe plac. 

— Pentru cineva care susţine că nu e un erou, mi se 

pare că petreci afurisit de multă vreme sărindu-mi în aju- 
tor, îi zise. 

— Mais non,-mormăi Jack, întinzîndu-se după o înghe- 
tată caramel. M-am distrat puţin cîtă vreme se uită me- 
canicul la carburator. 

Nu voia ca ea să caute vreun înțeles anume al ac- 
țiunilor lui, îşi zise singur. Dar adevărul era că nici el nu 
voia să studieze prea mult gesturile pe care le făcea. Nu 
voia să înțeleagă care fusese motivul acelei mînii aprige 
pe care o simţise atunci cînd Baldwin pusese mîna pe ea. 
Nu era a lui, nu va avea niciodată pretenţii asupra ei şi ca 
atare nu avea nici un motiv să se arate gelos sau s-o 
protejeze la orice pas. 

Răspuns condiţionat. Asta era. De cîte ori sărise la 
Blackie, atunci cînd el se întinsese după maică-sa sau 
Marie? De nenumărate ori. Şi ele îl numiseră eroul lor. Dar 
pe atunci nu fusese altceva decit un puşti plin de ură şi 
furie. Mic, slab şi netrebnic, iar Blackie îl scuturase bine de 
fiecare dată. Acum însă nu mai era mic şi slab. Ceea ce 
simţise atunci cînd dăduse cu Baldwin de perete îi confe- 
rise sentimentul de putere, sentiment ce adăsta chiar şi în 
acel moment. . 

O privi pe Laurel în timp ce el îşi desfăcea îngheţata, 
încercînd s-o facă să se relaxeze. 

— În afară de asta, nu voiam să scoţi pistolul şi să-l 
împuşti. Prea e cald ca să avem şi un cadavru care să 
zacă pe aici. Ea se strimbă nemulțumită, iar el rise. Ce 
zici, îngeraşule, de ciocolată, caramel sau fructe? Ce vrei? 

Laurel îşi miji ochii, ştiind că el încerca s-o oprească 
să-l mai chestioneze. Ea una nu voia decît un răspuns 
direct din partea lui. Voia să fie bun sau rău ca să-l poată 
eticheta şi scăpa de obsesie. Dar el se comporta ca un 
cameleon, schimbîndu-se într-o clipită, tulburînd-o şi fă- 
cînd-o mereu să se întrebe care Jack era adevăratul Jack 
Boudreaux. 

— Cred că ar trebui să te hotărăşti, Jack, îi zise în cele 
din urmă. Eşti tipul bun sau cel rău? 

El îi întîlni privirea cu ochi strălucitori, 

— Depinde pentru ce anume mă vrei, scumpo, îi zise el 
încet. 

Laurel se încruntă, nemulțumită de reacţia corpului ei 
cînd se afla aşa de aproape de el. 

— Nu te vreau pentru nimic. 

Jack se aplecă peste congelatorul deschis, provocînd-o 
să-l înfrunte. 

— Ce bine că nu eşti sub jurămînt în clipa asta, dom- 
nişoară avocat, îi şopti el. 

Jack era destul de aproape şi destul de îndrăzneț ca 
s-o sărute chiar acolo. 

Acest gînd îi înmuie picioarele. Jack nu era.bun pentru 
ea. O spusese chiar el. O zăpăcea şi o tulbura chiar în 
momentele în care ar fi trebuit să fie concentrată asupra a 
ceea ce avea de făcut. i 

— Inchide congelatorul, Boudreaux, îi zise cu sarcasm, 
înainte ca aerul ăsta cald să topească îngheţata. 

Intră în micul birou al atelierului, ca să plătească ben- 
zina şi să trăncănească cîteva clipe cu doamna Meyette, 
care o întrebă ce făceau mătuşa Caroline şi mama Pearl. 
Îi zise că era prea slabă şi o obligă să ia cam o duzină de 
cîrnăciori. Cînd ieşi de acolo, Jack nu era pe nicăieri. 

Se strădui să ignore dezamăgirea. Avea alte lucruri 
mai bune de făcut decit să piardă vremea cu el. Se spu- 
nea despre el că era un autor în vogă şi cu toate astea nu 
părea să lucreze vreodată. Laurel avea impresia că era 
mereu fie la Frenchie's, fie o urmărea cu insistență. Nu 
avea nevoie să facă un efort de imaginaţie ca să şi-l imagi- 
neze petrecînd restul timpului dormind într-un hamac cu 
cîinele ăla oribil făcut covrig dedesubt. 

Incercînd din răsputeri să şi-l scoată cu totul din minte, 
se duse acasă şi se schimbă într-o fustă uşoară de bum- 
bac şi o bluză de mătase. Casa era tăcută şi toate storurile 
„trase la ferestre. Mama Pearl lăsase un bilețel pe masa 
din hol: „M-am dus la club pentru un joc de cărţi. Vezi în 
oală fasole şi orez. Mănîncă!“ Era luni. Ziua de spălat rufe. 
Cu fasole: şi orez la cină. Laurel zîmbi încîntată că acea 
tradiţie se păstrase. 

Savannah nu era pe nicăieri. L.aurel nu ştia dacă să se 
simtă dezamăgită sau uşurată. Nu-i plăceau amintirile pe: 
care le avea după cearta de dimineaţă, dar nu ştia cum ar 
fi putut limpezi atmosfera. Amîndouă spuseseră nişte cu- 
vinte care răniseră. Nu se putea întoarce în timp ca să-şi 
schimbe copilăria... Laurel voia să lase totul în trecut, să o 
ia de la capăt, dar Savannah trăgea trecutul după ea ca pe 
o valiză enormă. 

„Şi tu la fel, scumpo“. Aproape că auzea glasul furios, 
acuzator al lui Savannah. 

„Ce mama naibii ai făcut cu întreaga ta viaţă?" 

„Am căutat dreptatea." 

Era însă o diferenţă, îşi zise singură. Era avocat, pro- 
curor, asta era treaba ei. Nu încerca să schimbe trecutul. 
Nu încerca să-şi răscumpere vreo greşeală. 

Cuvîntul „mincinoaso“ îi stăruia în minte, însă îl alungă 
imediat. Trebuia să plece, să se îngrijească de ceea ce 
promisese să facă. Fără îndoială că, atunci cînd avea să 
se întoarcă acasă, Savannah o va implora s-o ierte pentru 
cuvintele care i le aruncase în față, explicindu-i că nu vor- 
bise serios. Cam aşa se întîmpla de obicei. 

Aşa se manifesta temperamentul lui Savannah, una 
rece, alta caldă, de la conflagrație emoţională la hibernare 
într-o clipită. Probabil că în clipa aceea era pe undeva 
gindindu-se să vină acasă la fasole şi orez ca să-şi ceară 
scuze pentru izbucnirea de dimineaţă. 


Savanah privea afară, la aerul care tremura din cauza 
căldurii. Era îngrozitor de cald. Arşiţa cuprinsese şi că- 
măruța aceea aducînd cu sine mirosul acid al mlaştinii. 

işi dădu pe după ureche şuviţele de păr care-i scă- 
paseră din coc şi îşi mută greutatea de pe un picior pe 
altul. Transpiraţia o acoperea de sus şi pînă jos, deşi purta 
numai nişte pantaloni scurți făcuţi dint-o pereche mai ve- 
che de blugi, sutientul de la un costum de baie şi o că- 
maşă fină, transparentă, care atîrna descheiată. 

Liniştea aceea o călca pe nervi. li promisese lui Coop 
că nu avea să-l deranjeze, dar ziua devenise absolut ne- 

mişcată, timpul se oprise în loc. Pînă şi păsările amuţiseră 
din cauza acelei călduri de iad. Sentimentul de aşteptare, 
specific acelei zone, se intensificase, de parcă toată su- 
flarea încremenise, căutînd să vadă ce avea să se mai 
întîmple. 

Cabana cu două cămăruţe se afla cocoţată pe pilonii 
ei, deasupra mlaştinii. De unde stătea Savannah nu se 
vedea malul, doar trunchiurile răsucite ale chiparoşilor. Pu- 
tea vedea parţial ceva ce semăna cu un buşteam semi- 
scufundat, dar ştia foarte bine că acela era un aligator la 
pindă. Ceea ce o irita cel mai mult era tăcerea păsărilor. 
Ar fi vrut ca aligatorul să se repeadă la unul-din peştii care 
se înălțau spre suprafață ca să prindă insecte. Ar fi vrut ca 
aerul să se mişte, să legene trestiile. Dar cel mai mult îşi 
dorea să-l vadă pe Coop mişcîndu-se. 

Stătea la o masă de lemn negeluit împinsă pînă în 
peretele de plasă, privind în zare, luîndu-şi notițe din cînd 
în cînd, dar stînd în general aproape la fel de nemişcat 
precum aerul. Cumpărase cabana ca să vină să pescuia- 
scă, dar nu pescuise niciodată atunci cînd se întilnea cu 
ea acolo. 

in general stătea locului şi privea în jur. „Absorb inten- 
sitatea profundă a vieții în mlaştină“, îi explicase el la un 
moment dat. De obicei stătea aşa citeva ceasuri, aparent 
nefăcînd nimic, după care se ridica. Venea spre ea şi 
făceau dragoste pe vechea saltea umplută cu muşchi. 

Aceea era ascunzătoarea lor secretă. Era ceva ce-i 
plăcea lui Savannah. Îi plăcea să iasă pe rîu în barca sa 
de aluminiu, fără să spună ceva cuiva, croindu-şi drumul 
prin sălbăticia aceea ca să-şi întilnească iubitul. Dar azi 
acel, aranjament nu i se mai părea la fel de convenabil. 
Probabil din cauza scandalului cu Laurel. 

„De ce trebuie să faci asta? De ce trebuie să te de- 
gradezi în halul ăsta?“ 

Se întoarse şi aproape că găuri spatele lat al lui Cooper 
cu intensitatea privirii. 

- Nu crezi că te-ai holbat destul prin plasa aia? 

Coop se lăsă pe spătarul scaunului, tresărind puţin din 

cauză că amorţise. Îşi petrecu mîna prin părul bogat şi 
blond, ca un om care tocmai se trezise din somn, după 
care se uită la Savannah peste umăr. Era întotdeauna 
uluit de senzualitatea ei brutală şi de frmuseţea ei firească, 
devenită uşor grotescă din cauza colagenului şi a siliconu- 
lui. Era atit de obraznică, de deosebită, încît îl captiva 
întotdeauna. 

Şi-ar fi dorit să se întoarcă şi să noteze acele impresii, 
dar se abţinu. Dispoziţia.lui Savannah era la fel de impre- 
vizibilă ca vremea. Puse stiloul pe masă, se ridică şi se 
întinse. 

— Nu am vrut să te ignor, iubito, mormăi în chip de 
scuză. Dar trebuia să-mi fac notițe. În weekend-ul următor 
sînt invitat la o emisiune la postul de radio APR dn New 
Orleans. 

Ochii lui Savannah se luminară ca ai unui copil. 

- Mă iei şi pe mine cu tine? 

Fusese mai degrabă o declaraţie şi nu o întrebare. 
Coop se îndoia că-l auzise atunci cînd spusese:,O să ve- 
dem“. Ea deja făcea planuri, gîndindu-se că se vor întîlni 
într-una din căbănuţele de la Maison de Ville, discutînd 
despre cum vor cina în. restaurantele ei favorite şi la ce 
cluburi vor merge după aceea. 

Desigur, nu-şi putea permite s-o ia cu el. Deşi o iubea, 
ştia că dragostea lor trebuia menținută între anumite ho- 
tare bine delimitate. Dacă-i permitea să scape din micul 
țarc care era Golful Breaux, avea să se sălbăticească şi 
să-i distrugă pe amîndoi. Ca un vin bun, era ceva ce tre- 
buia sorbit încet şi savurat. Savannah ar fi băut acest vin 
pe tot deodată, cu lăcomie, stropindu-se, rîzînd nebune- 
şte. 

Îşi trecu mîna peste capul ei, în jos pe git şi zîmbi de 
plăcere atunci cînd o văzu arcuindu- -se ca o pisică. 

— Hai să te ajut să scoţi de pe tine hainele astea, 
murmură, îndepărtîndu-se puţin. şi întinzînd mîna ca să 
desfacă manşeta bluzei diafane de pe ea. 

— Nu, rosti repede Savannah, trăgîndu-şi mîna, zim- 
bind cu timiditate ca să-şi ascună ruşinea. Cuvintele lui 

Laurel erau proaspete în mintea ei. Coop avea să gîndea- 
scă, atunci cînd avea să vadă urmele de pe încheieturile 
miinilor, că se degrada singură. Nu voia să audă aşa ceva 
din partea lui, nu în acel moment. Prefera să se prefacă 
deocamdată că duceau o viață absolut normală. Îl privi 
provocator. Vreau să port bluza asta pentru tine. 

El nu spuse nimic, ci rămase s-o privească cum îşi 
scotea pantalonii scurţi şi sutienul de la costumul de baie, 
rămînînd doar cu bluza aceea diafană. Aşa părea mult mai 
ispititoare decît dacă ar fi rămas în pielea goală. Savannah 
ştia prea bine pentru că se admirase în oglinda din dormi- 
tor. Era provocatoare. Îmbrăcată, dar nu şi decentă. Mate- 
rialul acela subţire reprezenta o barieră ca de ceaţă care 
invita un bărbat să treacă de ea ca să ajungă la curbele ei 
feminine. 

Coop scoase cămaşa de pe el, aruncînd-o pe spătarul 
unui scaun. În tinereţe fusese un adevărat Adonis, mare, 
musculos, atletic. Muşchii se mai înmuiaseră odată cu vir- 
sta, talia i se îngroşase, dar rămăsese încă un bărbat 
frumos. 

incapabilă să mai rezise, Savannah întinse mîinile ca 
să-i mîngiie pieptul, savurînd senzaţia care i-o dădea părul 
des şi creț. 

işi coborî palmele de-a lungul coastelor şi se opri în 
dreptul pantalonilor, desfăcînd nasturele şi trăgînd fermoa- 
rul, în timp ce îi lungea delicat sfircurile mici şi tari. 

Îşi cobori gura asupra buricului, îi sărută osul şoldului 
şi partea de sus a coapsei, înainte să se lase în genunchi 
în fața lui. li scoase cu grijă pantalonii şi chilotii, apoi în- 
cepu să-l mîngiie cu mina şi cu buzele, făcîndu-l să se 
întărească precum piatra. 

Continuă să-l sărute dulce, cu dragoste, lingîndu-l pe 
toată lungimea, înconjurîndu-l cu buzele, atrăgindu-l în gura 
umedă şi fierbinte. 

Pentru ea timpul îşi pierduse orice însemnătate. Putea 
să fi stat aşa îngenuncheată în faţa lui un minut sau o zi. 
Ar fi putut să stea în pat o săptămînă încheiată. 

Ea una îşi dorea ca acele momente să dureze pentru 


237 


totdeauna. Cooper reuşea s-o facă să creadă că putea 
duca o veşnicie, că aveau tot timpul din lume, nu numai 
citeva ore furate. 

Timpul nu însemna nimic nici după aceea, cînd rămi- 
neau osteniţi unul în braţele celuilalt. Întotdeauna conti- 
nuau să se mîngiie, în pofida căldurii. 

Asta este fericirea, îşi zise Savannah, să fiu aici, cu 
Coop. Il iubea aşa de mult, încît aproape că o speria. Era 
prea frumos ca să fie adevărat. lar el era prea bun ca să 
fie al ei. Sexul cu el era cu totul diferit de ceea ce căuta la 
alţii. Cu ceilalți se simţea sălbatică, rea. 

Alături de Cooper totul era frumos, curat, fără urmă de 
depravare sau degradare. Alături de el se simțea împlinită. 
Se cutremură puțin din cauza acestui gînd. Era prea bine 
ca să fie adevărat. 

— O să te însori cu mine, Coop? Cuvintele izbucniseră 
din prea plinul inimii ei. Imediat o parte din ea dori să le 
poată lua înapoi, pentru că, în străfundul sufletului, ştia 
deja care era răspunsul lui. 

Aerul continuă să tresalte de tăcere cîteva momente. 
Ochii lui Savannah se umplură de lacrimi şi toate senti- 
mentele frumoase de mai devreme dispărură, făcînd-o să 
se simtă ca o tirfă care nu merita să primească dragostea 
unui bărbat bun. 

„De ce trebuie să te degradezi în halul ăsta? 

„Pentru că asta este ceea ce fac tirfele, scumpo.“ 

Coop oftă şi se sprijini mai bine cu spatele de tăblia 
patului, atunci cînd Savannah se ridică. 

- Nu pot să-ţi promit aşa ceva, Savannah, îi zise întris- 
tat. Ştii foarte bine. Am o soţie. 

Savannah îşi trase pantalonii pe, ea, chinuindu-se să 
încheie nasturii în timp ce-l privea cu ciudă. 

- Nu ai G'soţie, ai o legumă. 

- Nu o pot abandona, Savannah. Nu-mi cere aşa ceva. 

Fustrarea din interiorul ei devenise greu de suportat, 
aşa că Savannah îşi prinse capul în mini şi gemu ca un 
animal rănit. 

— Dar nici măcar nu mai ştie cine eşti! suspină. 

El rămase nemişcat, cu acea expresie de tristeţe în- 
scrisă pe faţă, privind-o cu atenţie, de parcă aceea ar fi 
fost ultima oară cînd o mai vedea. 

— Dar eu ştiu cine sînt, murmură el cu fatalism. 

Nu avea s-o părăsească niciodată pe Astor, atita vreme 
cît mai trăia. lar Savannah ştia foarte bine că nici după 
aceea nu se va însura cu ea, pentru că nu se potrivea 
rolului de soție, aşa cum îl înțelegea el. Decit dacă reuşea 
printr-o minune să se purifice deodată de toată viața pe 
care o trăise pînă atunci; ceva imposibil. 

Rămase să-l privească prin perdeaua de lacrimi alte 
citeva clipe, crezînd că îşi putea auzi inima cum se sfă- 
rima precum o vază de cristal. Apoi se întoarse şi plecă 
din cabană fără un cuvînt, urîndu-1 pe el, urîndu-se pe sine 
pentru ceea ce era... şi pentru ce nu va putea fi niciodată. 

La Frerchie's era o mare nebunie. Annie nu apăruse la 
muncă, iar una dintre celelalte chelnerițe era bolnavă, ceea 
ce însemna că T-Grace trebuia să servească chiar ea la 
mese. Umbla prin bar cu viteza luminii, luînd comenzile şi 
strunindu-şi.angajații. 

Căldura şi umiditatea îi accentuaseră latura agresivă, 
făcînd-o să pară aproape periculoasă. Părul roşu îi stătea 
ca un.nor în jurul capului. Ochii păreau să stea gata să-i 
zboare din orbite. Se oprise pe culoarul dintre mese ca 
să-şi dea la o parte părul din ochi, atunci cînd Laurel se 
apropie de ea. 

— L-ai aruncat în închisoare pe afurisitul ăla de Jimmy 
Lee, scumpo? o întrebă de-a dreptul. 

- A fost avertizat în mod oficial, îi spuse Laurel, urlînd 
ca să poată fi auzită peste zgomotul infernal ce domnea 
acolo. ` l 

T-Grace rise şi-şi propti mîinile în şoldurile slabe. 

— Ovide i-a spus nemernicului că data viitoare cînd se 
mai arată pe aici o să-i tragă un glont de puşcă drept în 
cur. 

- Nu v-aş sfătui să faceţi aşa ceva, îi zise Laurel cu 
răbdare, multumind tăcută Domnului că cei doi Delahous- 
saye nu recurseseră deja la astfel de măsuri. Cajunii aveau 
propriul lor cod de justiţie populară, o tradiţie care avea 
întîietate faţă de legile federale, mai ales în acele ţinuturi. 
Dacă vă mai deranjează, chemaţi-l pe şerif şi depuneţi o 
plingere. , 

— Dacă ne mai deranjează, rosti T-Grace cu un zîmbet 
multumit, va trebui să angajăm mai multe ajutoare. Toată 
aiureala asta a lui care a fost transmisă la televizor a fost 
ca o reclamă gratis pentru localul nostru. Ovide al meu 
numai că n-a intrat în panică încercînd să servească pe 
toată lumea. 

Laurel se întoarse şi-l văzu pe Ovide, stoic ca întot- 
deauna, plantat în spatele barului, umplînd halbele şi des- 
făcînd sticlele, cu sudoarea şiroindu-i pe chelie. Leonce o 
făcea pe ajutorul de barman, cu pălăria Panama lăsată pe 
ceafă. Atunci cînd trimise o sticlă să alunece de-a lungul 
tejghelei, îşi arătă dinţii albi într-un zîmbet de mulțumire. 

— Aşadar, care-i diferenţa între un avocat mort şi un 
scons mort aflați pe mijlocul drumului? întrebă clientul. Ur- 
mele de pneuri de pe sconcs. 

Leonce rise cu poftă auzind gluma veche şi se duse să 
mai scoată o sticlă de bere de la rece. Jack se răsuci pe 
taburetul său şi, zîimbind ca pisica din Chestshire, îşi con- 
centră privirea intensă asupra lui Laurel. 

Făcuse o concesiune pentru afişul atîrnat deasupra ba- 
rului pe care scria: „Dacă n-ai cămaşă şi pantofi, plecă 
naibii de aici“, şi-şi pusese o cămaşă roşie de bowling, 
care era descheiată, punîndu-i bine în evidenţă pieptul mus- 
culos. 

T-Grace întinse.mîna şi o mîngiie pe Laurel pe obraz, 
privind cînd la ea, cînd la Jack. 

— Merci, ma petite. Ai făcut o treabă foarte bună. Acum 

hai să stai jos şi să măniînci ceva înainte să te ia vintul pe 
sus. Eşti mult prea slabă. 

O prinse pe Laurel de braţ cu o fermitate surprinză- 
toare şi o conduse spre bar, în timp ce-i porunci lui Tau- 
reau Herbert să meargă să caute un alt loc în care să stea 
şi să-l elibereze pe cel de lîngă Jack. 

— Hei, Ovide! strigă Jack, privind-o pe Laurel cu umor. 
Ce-ai zice de un cocktail de şampanie pentru mica noastră 
eroină? 

Laurel se uită urit ia el şi se apucă să-şi aranjeze fusta. 
Ovide trimise o halbă de bere plină de spumă în direcţia 
lor, iar Jack se aplecă spre.ea şi murmură:pe un ton 
conspirativ: 

— Deşi nu e deloc sofisticat, cel puţin este plin de sen- 
sibilitate. 

Laurel chicoti scuturind din cap. | se părea că nu se 
putea supăra deloc pe Jack, indiferent ce spunea sau fă- 
cea. Era o nebunie. Îşi spusese de nenunărate ori să nu 
se mai apropie de el, dar de fiecare dată cînd întorcea 
capul îl vedea în spatele ei, cu nelipsitul zimbet ironic pe 
buze. 

— Tu mai şi lucrezi cîteodată, Boudreaux? îl întrebă 
încruntată. 

Zîmbetul i se lărgi şi în obraji îi apărură gropiţele. 

— Aha, da. Absolut. Toată vremea. Se sprijini cu un 
braț de spătarul scaunului şi cealaltă mină şi-o propti cu 
obrăznicie pe genunchiul ei. incepu să i-l maseze cu blîn- 
dete, aprinzind în ea acel foc lăuntric. lar acum lucrez ” 
asupra ta, “tite chatte. 

Laurel ridică mirată dintr-o sprinceană. 

— Nu zău? Ei bine, îi zise tărăgănat, lovindu-l cu cotul 
între coaste, tocmai ai fost concediat, tipule. 

Jack îşi frecă coastele şi se bosumflă. _ 

— Eşti afurisită. Imediat după aceea zîmbi din nou. Imi 
place asta la o femeie. 

— la fii atent la cum te porţi, Jack, îl atenţionă T-Grace 
cu un zîmbet, în timp ce aşeza o farfurie cu mîncare în 
fața lui Laurel. Vezi că fata asta o să te înveţe minte, aşa 

cum a făcut şi cu predicatorul. 

Jack îi făcu cu ochiul lui Laurel, care simţea pe dinăun- 
tru o căldură foarte plăcută, legată de risetele din jurul ei, 
de prieteni, de faptul că simțea că aparținea de acum unui 
grup. Această realizare îi străbătu mintea ca un fulger. Nici 
nu mai ţinea minte unde mai fusese atit de binevenită pe 
undeva în afară de casa mătuşii Caroline. 

În Comitatul Scott fusese întotdeauna o străină, apoi lv] 
paria pentru că aruncase acuzații asupra unor oameni pe 
care nimeni nu-i credea capabili să facă vreun rău. 

Işi spusese că nu conta, că importantă era dreptatea, 
dar se minţise singură. Atunci ar fi dat orice să fi avut pe 
cineva din comunitate, care să creadă în ea, s-o susțină, 
să-i zimbească şi să glumească pe seama problemelor. 

Îşi aminti de prima seară în care venise acolo şi se 
simţise izolată şi foarte singură. Dar în numai cîteva zile 
oamenii de acolo o acceptaseră, iar acceptarea lor era 
lucrul după care tînjise vreme îndelungată. Considerase 
acea nevoie o slăbiciune, dar poate că nu fusese aşa, ci 
doar o dorință absolut firească. 

” Auzi din nou glasul doctorului Pritchard, blind şi calm. 
„Laurel, nu eşti perfectă, eşti doar umană.“ 

— Aşadar, ai reuşit să salvezi iar ziua, nu, scumpo? 

Glasul lui Savannah îi întrerupse meditaţia. Laurel se 
întoarse spre sora sa, cu stomacul strîns din cauza ne- 
liniştii. Savannah avea un păhar cu băutură într-o mină, în 
timp ce cealaltă era înfiptă în şold. Sînii amenințau să i se 
reverse peste marginea sutienului negru, bluza diafană de 
deasupra neacoperind-o deloc. Părul îi era în dezordine, 
şuvițe lungi atîrnînd libere din cocul lejer. 

— Nu a fost ceva atit de dramatic, răspunse Laurel, 
încercînd să-şi ascundă realizările, aşa cum făcuse de 
altfel întreaga viaţă. 

— Haide, scumpo, se răsti Savannah cu un zîmbet în- 
cordat. Nu fi atit de modestă. Noi două facem o echipă 
dată naibii. Tu le dai şuturi în fund şi eu îi fut de le merg 
fulgii. 

Laurel strînse din dinți şi închise ochii pentru o clipă, 

încercînd să-şi adune răbdarea şi puterea necesare pen- 
tru a o înfrunta iar pe Savannah. Jack o observă şi se 
întoarse spre Savannah încruntat. 

— Hei, scumpete, ce-ar fi dacă ai face şi tu pauză o 
noapte? 

— Ohoho! Savannah se retrase cîţiva paşi cu o ex- 
presie de teamă exagerată şi cu mîna liberă lipită de piept. 
Ge-ai asta? Jack Boudreaux se dă la o tipă care nu-l 
aşteaptă cu picioarele larg desfăcute? 

- Bon Dieu, murmură el, scuturînd din cap. 

— Cum? se miră Savannah, prea beată ca să mai ţină 
cont de ceva. Sînt mult prea brutală pentru tine, Jack? 
Greu de imaginat, ţinînd cont de felul în care-i măcelăreşti 
pe oameni în cărţile tale. Nu cred că există ceva pe lume 
care te-ar putea ofensa. 

Se băgă între taburetul lui şi cel al lui Laurel, atingîndu-i 
deliberat brațul cu pieptul ei. 

— Ar trebui să ne distrăm puţin împreună, Jack, mormăi 
privindu-i cu atenţie partea din față a pantalonilor, pieptul 
şi în cele din urmă şi fața. Aşa, de curiozitate. 

El îi întîlni privirea fără să clipească, cu o expresie de 
amărăciune pe chip. 

Laurel se ridică de pe taburet, deşi îi tremurau picioa- 
rele. i 

— Haide, scumpo, rosti cu blîndețe, încercînd să ia pa- 
harul din mîna lui Savannah. Ar fi mai bine dacă am. merge 
acasă. 

Savannah se întoarse spre ea, furioasă că Laurel era 
întotdeauna cea cu capul pe umeri, stăpină pe sine, res- 
pectabilă, strălucită şi perfectă. 

— Ce s-a întîmplat, scumpo? Te pun cumva într-o si- 
tuație jenantă? întrebă furioasă atît pe sine, cît şi pe Lau- 
rel. Dar tu nu ai spune niciodată aşa ceva aici, nu? Tu nu 
vrei să faci o scenă în public. Nu vrei să atragi atenţia 
asupra ta. Rufele murdare nu se spală în fața celorlalți. 
Christoase, se strimbă Savannah, eşti la fel de rea ca 
Vivian. 

Işi eliberă mîna, stropindu-se cu vodcă, cu o expresie 

de ură pe față care o lăsă pe Laurel fără suflare. 

- N-ai decit să fii mai departe domnişoara Perfecţiune, 
îi zise pe un ton plin de venin. Fă doar ceea ce se cuvine, 
Laurel. Eu am alte lucruri mai bune de făcut cu timpul 
meu. 

Se răsuci şi apoape că îşi pierdu echilibrul, pornind 
apoi împleticit spre mesele de biliard, cu privirea aţintită 
asupra lui Ronnie Peltier. 

Laurel duse o mină la gură şi încercă să oprească 
virtejul emoțiilor din interiorul ei. Avea sentimentul cu nu 
reuşea să avanseze deloc. 

De fiecare dată cînd credea că se afla iar pe picioarele 
ei, era trîntită la loc. Incercă să se adune, fără să ţină cont 
de gălăgia din bar sau de privirea îngrijorată a lui Jack. Nu 
mai auzea decit bătăile inimii sale. 

Nu vedea decît greşeala imensă pe care o făcuse în 
clipa în care se întorsese acasă. 

Fără un cuvint, se întoarse şi ieşi din bar. Nu-şi per- 
mise să se mai gindească la nimic cit traversă parcarea. 
Punea numai un picior în fața celuilalt, îndreptindu-se spre 
malul rîului. 

Cînd se aşeză şi-şi lăsă privirea să hoinărească în 
voie, îşi permise să alunge toate acele emoții pe care 
Savannah le eliberase. Nu avea nici un rost să se supere. 
Savannah era ceea ce era. 

Problemele ei îşi aveau rădăcinile într-un trecut de care 
nu voia să se desprindă, de 'care probabil era incapabilă 
să se desprindă. 

Avea momentele ei în care spunea orice, era gata să 
facă orice şi la naiba cu toate consecințele. Nu avea nici 
un rost să se simtă atinsă de comportamentul ei. 

Dar doare, auzi un glas mititel în minte. Glasul unei 
fetițe care nu se mai putea baza decit pe surioara ei mai 
mare pentru dragoste şi alinare. Sora mai mare care avea 
grijă de ea, o proteja şi era gata să se sacrifice. 

Dar cine avea grijă de Savannah? _ 

Laurel îşi muşcă buzele de durere şi închise ochii. Îşi 
lipi palmele de față şi rămase nemişcată, fiindu-j teamă 

chiar să şi respire de teamă să nu spargă barajul ridicat 
împotriva durerilor şi a lacrimilor. 

Jack se afla în spatele ei pe mal, de parcă ar fi prins 
rădăcini în vreme ce o privea cum lupta. Ar fi trebuit s-o 
lase singură. In nici un caz nu voia să fie prins la mijloc 
între cele două surori, mai ales după scena aceea din bar. 
Dar era incapabil să se mişte din loc. 

O blestemă pe Savannah pentru că era atit de ne- 
mernică, o blestemă şi pe Laurel pentru curajul arătat şi se 
blestemă pe sine pentru că-i păsa atit de mult. 

De aici nu avea cum să iasă ceva bun, pentru nici unul 
dintre ei. Dar, chiar în timp ce căuta să se convingă de 
acest fapt, picioarele îl purtau înainte, spre Laurel, 

— E beată, îi zise. 

Lâurel continua să privească fix spre celălalt mal. 

— Ştiu. Are nişte probleme care durează de multă vreme. 
Eu am fost plecată mult timp. Nu mi-am dat seama că e 
atit de... tulburată, murmură, căutînd un cuvînt mai puţin 
dur cu care să-şi descrie sora. Dacă aş fi ştiut, nu cred că 
m-aş fi întors aici. 

incercă să se oțelească împotriva valului de vinovăţie 
care o copleşea. Egoistă, slabă, laşă. Ar fi trebuit să fie 
gata s-o ajute pe Savannah, fără să ţină cont de propria 
fragilitate. li datora surorii ei măcar atita lucru. De fapt, 
mult mai mult de atit. 

Jack se apropie mai mult de ea, astfel încît să-i poată 
simți parfumul uşor. Îşi aşeză mîinile pe umerii ei slabi, 
delicaţi, dar puternici, spunîndu-şi că ar fi fost mai bine 
dacă s-ar fi întors la Frenchie's şi ar fi băut încă o bere. 

— Nu te văd fugind de necazuri, tite chatte. 

Laurel rămase nemişcată, savurînd atingerea lui, deşi 
îşi spusese că nu era bine. Miinile lui erau mari şi calde, 
iar degetele lungi, de muzician, extrem de blînde şi sensi- 
bile. Nu merita o asemenea alinare. Disperarea se ridică 
din nou din adiîncul ei. 

— De ce crezi că m-am întors acasă? întrebă deodată, 
pe un ton ruşinat. 

Pentru că avusese nevoie de un loc în care să se 

ascundă, un loc în care să se vindece, răspunse Jack în 
gînd, dar preferă să păstreze tăcerea. Nu i se părea în- 
țelept să-i dea de înţeles că citise tot ce găsise material 
tipărit despre ea. Laurel nu avea nevoie de un mercenar 
alături. Avea nevoie de un umăr pe care să poată plinge. 
Blestemîndu-se pentru prostie, o întoarse şi-i oferi umărul 
lui. 

— Vino aici, mormăi, scoţindu-i ochelarii de pe nas şi 

stringînd-o la piept. 
___ Laurel strînse ochii, încercînd să stăvilească lacrimile. 
Işi spuse că nu era cazul să cedeze tentaţiei de a se 
sprijini de el, dar îi cuprinse talia subțire cu braţele. Era 
aşa de bine să aibă pe cineva care s-o ţină în braţe, să 
lase pe acel cineva să fie tare un minut sau două în locul 
ei. Era o'ironie că acea persoană se nimerise să fie tocmai 
Jack, cel care se declara un antierou. Dacă nu s-ar fi simţit 
aşa de slăbită, i-ar fi ris în nas din cauza asta. 

Tremurînd de efortul de a-şi ţine sentimentele în frîu, 
îşi lipi obrazul de pieptul său. Se concentră asupra bătăilor 
inimii lui şi a aromei plăcute.de săpun amestecată cu miro- 
sul de transpiraţie. 

— Ai avut o zi grea, inimoara mea, murmură Jack, săru- 
tindu-i uşor tîmpla şi aspirînd parfumul ei subtil. | se părea 
atit de delicată aşa cum o strîngea în brațe, încît aproape 
că nu-i venea a crede ce poveri imense dusese pe umerii 
ei fragili. Î omora numai gîndul că se opintise din greu. Ar 
trebui să fii ca mine, continuă. Să nu-ţi pese de nimeni 
decit de tine. Să-i laşi pe ceilalţi să facă aşa cum îi taie 
capul. Să iei ce vrei şi să laşi restul. 

— Serios? rîse Laurel, lăsîndu-şi capul pe spate ca să-i 
poată vedea chipul. Dacă eşti aşa de dur, cum se face că 
eşii aici, cu mine, încercînd să mă alini? 

El zimbi şi apoi o muşcă de git, făcînd-o să ridă. 

— Îmi place cum miroşi, şopti el, gidilind-o cu nasul şi 
mîngiindu-i spatele. 

Laurel începu să se zbată şi să ridă pînă cînd se eli- 
beră. Smulgîndu-i ochelarii din mînă, se îndepărtă de el, 
privindu-l drept în ochi. Inima ei îşi înteţi bătăile. 

Jack stătea pe mal încălţat cu cizme de cowboy, blugi 
decoloraţi şi o cămaşă deschisă, cu părul negru căzut pe 
frunte şi ochi strălucitori precum un James Dean cajun, 
rebelul fără cauză. 

— Ţi-am mai spus, scumpo, îi zise el ridicînd din umeri. 
Mie-mi plăcea să mă distrez. lar tu pari o doamnă care are 
mare nevoie de puţină distracţie. Făcu un pas spre ea şi 
întinse mîna. Haide, îngeraşule, hai să mergem să ne dis- 
trăm puţin. 

Laurel îl privi îngrijorată. 

— Distracţie? Ce-i aia? 

Nici nu-şi mai amintea cînd fusese ultima 'oară cînd 
făcuse ceva doar ca să se distreze. Munca îi consumase 
viaţa atita amar de vreme, încît acum devenise un chin 
numai să încerce să nu se rupă în mii de bucățele. De 
cînd venise acasă se concentrase doar asupra lucrurilor 
constructive. Îl plăcuse cît lucrase în grădină, dar țelul fu- 
sese să realizeze ceva tangibil, ceva ce se putea vedea. 

Jack o cuprinse iar de umeri şi o conduse de-a lungul 
malului, spre micul doc. 

— Ai nevoie de o lecţie din partea maestrului, scumpo. 
O să te învăţ tot ce ştiu despre cum poți să te distrezi. 

Şovăind, îl lăsă s-o conducă mai departe, privindu-l 
îngrijorată peste umăr. 

— lar distracţia asta la care tot faci aluzie, este cumva 
de natură sexuală? 

Jack zîmbi ca un motan. 

— Sper din tot sufletul. 

— Atunci nu mă pune şi pe mine la socoteală. Laurel se 
întoarse, trecu pe sub braţul lui şi o porni grăbită pe mal, 
spre parcare. 

- Ei haide, 'tite ange, o rugă Jack, alergînd să-i taie 
calea. li oferi cea mai sinceră privire, şi-şi duse ambele 
mîini în dreptul inimii. O să mă port cum se cuvine. Promit. 

Laurel îl privea neîncrezătoare. 

— Te pomeneşti că ai de gind să-mi vinzi vreo bucată 
de mlaştină, nu? 

— Nu, dar o să-ţi arăt o bună parte de mlaștină. M-am 

gîndit să facem o mică plimbare plăcută cu barca, la apu- 
sul soarelui. 

— Să mergem în mlaştină la apus? Eşti nebun? Ţînţarii 
de-abia aşteaptă să venim acolo ca să ne mănînce de vii. 

— Nu şi în barca la care mă gîndesc eu. 

« Laurel îl privi lung, uluită că mai stătea să se gîndea- 
scă la propunerea lui. Nu avea încredere în el nici cît 
negru sub unghie. Dar gindul la o plimbare de plăcere pe 
rîu, la o evadare în sălbăticie, acolo unde fusese refugiul 
ei în copilărie, o atrăgea foarte mult. Unde mai pui că Jack 
era ispita în persoană. 

— Haide, dulceaţă, o ispiti el mai departe. Întinse mîna 
spre ea. O să ne distrăm pe cinste. 

Trei minute mai tîrziu urcară pe o ambarcaţiune care 
era mai degrabă un fel de verandă acoperită de plasă pe 
un ponton. Acoperişul fusese făcut din materia! rezistent la 
apă, roşu cu dungi albe. O pereche de ghivece cu muş- 
cate erau singurele decoraţiuni din fața uşii. 

— Asta e barca ta? întrebă Laurel cu scepticism. 

Jack ridică un ghiveci, scoase de acolo cheile de am- 
barcațiunii şi suflă pămîntul de pe ele. 

— Nu. 

— Nu? strigă ea, intrînd în cabină după el, neptăcut 
surprinsă. Cum adică, nu? Te-ai apucat să furi o ambar- 
caţiune? 

E! se încruntă spre ea în timp ce pornea motorul şi se 
instala la cîrmă. 

- Nu am furat-o. Am împrumutat-o numai. Laurel! îşi 
ridică ochii spre cer, exasperată. Avocaţii, murmură el, 
concentrîndu-se asupra cîrmei, căutînd să piloteze am- 
barcaţiunea pe lîngă doc. Gata, îngeraşule, relaxează-te. 
Ambarcaţiunea asta e a lui Leonce, bine? 

Acum cînd problema proprietăţii ambarcaţiunii fusese 
rezolvată, Laurel se aşeză pe una dintre băncile capito- 
nate, aşezate faţă în fată înaintea consolei. Privea spre 
paravanul de plasă, încercînd să se relaxeze, dar se sim- 
tea iritată, încordată şi mult prea conştientă de faptul că 
acum rămăsese singură cu Jack. Încercă să se concen- 


248 


treze asupra peisajului care i se perinda dinaintea ochilor, 
barul rămas în urmă, casele ce fuseseră construite pe 
malul apei, oamenii care lucrau în grădinile din fața lor. 
Scene normale, cu oameni cu vieţi normale. Oameni care 
aveau trecuturi normale şi slujbe plictisitoare. 

Giîndul acesta o făcu să-i pizmuiască sincer. Dacă ar fi 
avut o slujbă plictisitoare şi ar fi provenit dintr-o familie 
normală, poate că ea şi Wesley ar fi fost încă împreună. 
Poate că pînă acum ar fi avut chiar şi un copil. 

Oftă şi-şi scoase pantofii, apoi se instală mai bine pe 
banchetă cu picioarele sub ea, lăsînd tensiunea din corp 
să se risipească şi afundîndu-se în melancolie. Incet, gîn- 
durile neplăcute zburară şi ele. Tocmai treceau pe lîngă 
L'Amour, casa de cărămidă ce părea uitată de lume şi 
care se putea întrezări cu greu printre stejarii acoperiţi de 
muşchi şi magnolii. Huey îi privea de pe mal, cu o expresie 
jignită. Apoi se îndepărtară de civilizaţie, văzînd doar une- 
ori acoperişul vreunei case de plantație sau cite o cabană 
de pescuit înălțată chiar pe mal.. 

Peisajul devenise de acum verde şi luxuriant. Copacii 
erau tot mai deşi, ramurile lor întrepătrunse făcînd umbră 
deasă pămîntului. Malurile erau acoperite de plante de 
toate soiurile, dese, colorate şi cu frunze verzi. 

Golful avea mai multe brațe care duceau spre sălbăti- 
cia mlaştinii. Unele canale erau la fel de largi precum n 
rîu, altele la fel de înguste asemenea pirîurilor, toate fă- 
cînd parte din vastul labirint al slăbăticiei. Atchafalaya era 
un loc unde lumea părea să fie încă în plină formare, 
veşnic schimbătoare şi primitivă. 

Laurel întotdeauna se simţise aici transportată înapoi 
în timp. Acest lucru o atrăsese, faptul că putea evada 
într-un timp în care problemele ei nu existau. Mlaştina îşi 
făcea iar efectul asupra ei, trăgînd-o într-o altă dimensi- 
une, ajutînd-o să lase toate necazurile undeva în urmă. 

Treceau pe un coridor larg, acoperit de ramurile co- 
pacilor, de unde nu se mai vedeau malurile, o dovadă că 
lupta constantă purtată aici între pămînt şi apă nu se în- 
cheiase. 


249 


În cele din urmă ieşiră iar într-un golf mare. Jack ma- 
nevră pontonul într-un loc din apropierea malului drept, 
astfel încît să poată admira mlaştina şi apusul în toată 
splendoarea lor. 

Opri motorul şi ieşi din cabină ca să arunce ancora. 
Cind se întorse, se lăsă să cadă pe banchetă alături de 
Laurel, întinzîndu-şi picioarele în față şi sprijinindu-şi bra- 
tele de.spătar. 

— E frumos, nu? 

— Mda... 

Cerul se colorase în toate nuanțele curcubeului. Laurel 
privea cu ochii măriți de încîntare, absorbind prin toţi porii 
liniştea şi lăsînd pacea să pogoare în sufletul ei. Pontonul 
se legăna cu blîndete pe valurile mici, ajutînd-o să se re- 
laxeze. 

in absența zgomotului făcut de motor, concertul din 
mlaştină se reluă. Peste tot se auzea firiitul greierilor şi 
orăcăitul broaştelor, şi, din cînd în cînd, trilul păsărilor. 

— Eu şi Savannah veneam aici cînd eram mici, zise 
Laurei încet. Niciodată prea departe de casă. Dar destul 
de departe încît să ne închipuim că eram într-o altă lume. 

Ca să evadați, completă Jack în gînd. 

— Şi eu la fel, rosti el. Eu am crescut în Bayou Noir. Am 
petrecut mai mult timp în mlaştină decît acasă. 

Ca să evadezi, completă Laurel în gînd. Aveau acest 
lucru în comun. 

— Aveam o ascunzătoare secretă, admise el, privind la 
mlaştina dintr-un alt timp. Construit din lăzi şi placaj furat 
din gardul unui vecin. Obişnuiam să merg acolo ca să 
citesc revistele pentru copii, pe care le furam şi ca să 
inventez alte poveşti. 

— Le-ai scris cumva? 

— Uneori le scriam. 

Le scria întotdeauna. Le notase în carnetele şi le citise 
cu glas tare, cu o mîndrie firească. Pe atunci nu avea alte 
motive de mîndrie. Tatăl lui era un beţivan şi un ticălos 
care-i spusese de nenumărate ori că nu avea să fie alt- 
ceva decît fiul netrebnic al unui ticălos. Dar poveştile şi 

nuvelele lui erau bune. Cînd îşi dăduse seama de acest 
lucru, avusese parte de o surpriză la fel de plăcută precum 
pistolul cu capse pe care-l primise de Crăciun de la maică- 
sa şi pe care-l ţinea tot în ascunzătoare. Însă era şi mai 
grozav, pentru că poveştile acelea fuseseră inventate de 
el şi dovedeau că nu era un netrebnic. 

Apoi venise şi ziua în care Blackie îl urmărise pînă la 
ascunzătoare. Beat, ca de obicei. Rău, ca întotdeauna. 
Atunci ascunzătoarea i-a fost nimicită, iar toate revistele şi 
carnețelele cu poveştile lui fuseseră azovirlite fără milă în 
mlaştină. 

„Sînt la fel de netrebnice şi de inutile ca şi tine, T- 
Jack...“ 

Laurel îi urmărea cu atenţie chipul, observînd imediat 
încordarea maxilarului, furia din privire şi vulnerabilitatea 
ascunsă îndărătul ei, iar inima i se strînse de durere. Cele 
cîteva cuvinte pe care i le spusese despre copilăria lui 
făuriseră o imagine neplăcută. Laurel îşi dădea seama că 
prin ochii lui se derula în clipa aceea un alt capitol de viaţă 
chinuită din acea perioadă. 

- Tata avea o şâlupă mică cu un motor rablagit, mur- 
mură ea ca să mai alunge tensiunea dintre ei. A învățat-o 
pe Savannah cum să-l pornească şi cum să conducă şa- 
lupa. Era micul nostru secret, pentru că Vivian nu ar fi fost 
de acord ca fetele ei să se ocupe cu aşa ceva. După 
moartea lui, mereu ne furişam pe şalupă. Ne ajuta să ne 
simţim ceva mai aproape de el. 

Şi mai departe de Beauvoir. Jack se întoarse spre ea 
şi-i cercetă chipul. Părea oarecum fisticită, de parcă n-ar 
mai fi împărtăşit nimănui acest secret. 

Gindul acesta îl mulțumi mai mult decît ar fi trebuit, dar 
nu i se opuse. 7 

— Cînd eram puşti, credeam că dacă familia noastră ar 
avea bani, atunci toate problemele ar dispărea, răspunse 
el. Credeam că toate necazurile noastre se datorau doar 
sărăciei. Dar nu e deloc adevărat, nu? 

-— Nu, rosti ea. 

Laurel îşi lăsă privirea asupra degetelor cu unghii roase. 

Părea mică şi vulnerabilă, fără să aibă destulă putere să 
lupte cu toate sentimentele stirnite de întoarcerea acasă. 
Bietul îngeraş! Fugise de acasă şi-şi făurise o altă viaţă în 
altă parte, fără să bănuiască că destinul o sortise să dea 
fuga înapoi chiar peste problemele de care încercase să 
scape de la bun început. 

— Dieu, murmură Jack, aşezîndu-şi braţul în jurul ume- 
rilor ei. Nu-mi fac treaba prea bine, nu? o întrebă pe jumă- 
tate în glumă, în timp ce-i masa uşor umărul. Te-am adus 
aici ca să te distrezi, ca să fii puţin fericită. 

În Laurel se aprinse deodată o văpaie de plăcere. Îşi 
spuse singură că nu avea nevoie de aşa ceva, dar nu se 
putu convinge să se mişte de lingă el. îl privi oarecum 
speriată. 

— Cred că m-ai adus aici cu gîndul să faci un raid pe 
sub chiloţii mei. 

El zimbi deodată înveselit. 

— Mais oui, mon coeur, murmură el, prinzind-o mai 
bine în braţe. Aşa am de gind să te fac fericită. 

Dacă un alt bărbat ar fi făcut o astfel de declaraţie, l-ar 
fi secerat cu limba ei ascuţită şi l-ar fi trimis acasă cu 
coada între picioare. Însă Jack, cu aroganța şi umorul lui, 
o făcea doar să-şi dorească să plece cu el în orice fel de 
aventură pregătea. Nu era înţelept sau sigur, dar era ex- 
trem de tentant. Atunci cînd buzele lui îi găsiră gitul şi 
începură să-i planteze sărutări dulci, o ispiti şi mai mult. 

— Am crezut... Laurel se întrerupse pentru că nu-i plă- 
cuse modul gituit în care vorbise, drept pentru care mai 
încercă o dată, dregîndu-şi glasul înainte. Am crezut că o 
să te porţi aşa cum se cuvine. 

El chicoti încîntat şi începu să-i mîngiie bratul cu mîna 
în timp ce cu degetul mare îi atingea în treacăt şi sînul. 

— Scumpetea mea, dar eu consider că mă comport aşa 
cum se cuvine, mai ales în situaţia de față. 

Laurel se simţea scuturată de fiori de plăcere şi abia se 
abținu să nu se răsucească în aşa fel, încit el să-i poată 
cuprinde tot sînul. Îşi ignorase nevoile fizice atita amar de 
vreme, încît uitase cum era să mai dorească un bărbat. 

Nu, insistă mintea ei, corectind-o pe loc, nu ştiuse nici- 
odată cum era să dorească un bărbat. Nu aşa cum îl 
dorea pe Jack. Crescuse încercînd să-şi anuleze instinc- 
tele sexuale, speriată de latura urită a amorului fizic. Că- 
sătoria ei cu Wesley fusese un fel de mariaj între prieteni, 
lipsită cu totul de ardoare din partea ei, pentru că nu se 
crezuse capabilă de pasiune. 

Se înşelase însă. În timp ce Jack o săruta plin de 
pasiune pe git, spre curba sensibilă a umărului, pasiunea 
se trezi la viaţă înlăuntrul ei precum focul care ardea înă- 
buşit pe sub cenuşa rece. Acest lucru o uimi şi o sperie în 
acelaşi timp. Nu voia să-l dorească. Nu voise niciodată să 
se gîndească la ea ca fiind o ființă vulnerabilă în mrejele 
sexului. 

— Tu mi-ai spus să nu am încredere în tine, îi reproşă, 
încordîndu-şi muşchii care aproape că se topiseră de pasi- 
une. Tu cu gura ta ai spus că nu eşti bun pentru mine. 

— Draga mea, nu are rost să stai să asculţi la cîte spun 
eu, murmură el, sărutind-o iar, trasînd o urmă umedă de 
pe git pînă spre lobul urechii. Sint scriitor, spun minciuni 
ca să-mi cîştig traiul zilnic. 

- În cazul ăsta ar fi preferabil să nu mă apropii de tine 
la mai puţin de doi metri. 

— De ce? Nu trebuie să vorbim deloc ca să facem 
dragoste. lar trupurile nu mint, scumpa mea. Ca să-şi do- 
vedească punctul de vedere, îi prinse mina şi-i aşeză palma 
peste umflătura din partea din față a pantalonilor, lipind-o 
de erecţie în timp ce continua s-o sărute delicat şi s-o 
ispitească, gidilînd-o cu limba pe la colţurile gurii. Te do- 
resc, îngeraşule, îi şopti seducător. Şi asta nu-i minciună. 

Lăurel tremura ca o femeie cuprinsă de febră, gata să 
delireze. Toată logică dispăru pe dată atunci cînd Jack îi 
desfăcu degetele evantai peste dovada dorinţei sale. Era 
tare şi pulsa uşor, în acelaşi ritm cu mingea de foc pe care 
o simţea ea în pîntec. 

Laurel reuşi să respire întretăiat în timp ce se chinuia 
să reziste. Picioarele i se înmuiaseră şi de-abia îi mai 
susțineau greutatea. 

Îşi încercui singură mijlocul cu braţele ca să se oprea- 
scă să întindă mîinile după el. 

- Nu am obiceiul să fac amor la întîmplare, cu bărbații 
care recunosc singuri că sînt mincinoşi şi nemernici, rosti, 
incercînd să-şi regăsească glasul calm şi tăios cu care 
ciştigase nenumărate cazuri. 

Jack o privi de pe banchetă cu ochi inocenți. Duse 
mîinile la piept şi se ridică cu graţie, dominînd-o cu înălţi- 
mea lui. 

— Am spus eu cumva că sînt mincinos? întrebă mirat. 
A, nu, chère, continuă, împingînd-o spre consolă. Am vrut 
să spun că sînt un bun amant.. Vino aici şi lasă-mă să-ţi 
arăt. 

Laurel scutură din cap, ferindu-se de el, uimită de mo- 
dul în care era capabil să treacă de la o dispoziţie la alta, 
de la seriozitate la glumă, înapoi la seriozitate şi apoi gata 
s-o seducă. Era mai enervant decit modul în care o făcea 
să-l dorească. | 

- Noaptea trecută mi-ai spus să stau departe de tine. 
Azi te porţi de parcă între noi nu s-ar fi petrecut absolut 
nimic de genul ăstă. Cine eşti de data asta, Jack? 

Jack deveni deodată serios, privind-o cu intensitate, 
făcînd-o să tremure. Acest nou Jack arăta ca un mascul 
dominant, un prădător capabil de orice. 

— Sînt bărbatul care va face dragoste cu tine pînă cînd 
vei uita toate prostiile pe care ţi le-a înşirat, murmură. 

Dacă ar fi încercat s-o prindă de braţe, s-ar fi ferit. 
Dacă s-ar fi apropiat prea mult, l-ar fi lovit cu piciorul drept 
în boaşe. lar dacă ar fi încercat cumva s-o violeze, atunci 
ar fi făcut tot posibilul să pună mina pe pistolul din poşetă 
ca să-l împuşte. Dar el nu făcu nimic din toate astea. 
Ridică o mînă şi-i cuprinse obrazul în căuşul ei, privind-o 
cu tandrețe. 

— De ce nu vrei să-ți permiţi să trăieşti un pic, în- 
geraşule? îi şopti. Să trăieşti pur şi simplu. Doar pentru 
tine, nu pentru muncă sau luptînd pentru cauza altcuiva. 
Savurează momentul. Întinde mîna şi ia ceva ce-ti doreşti, 
măcar pentru o dată în viață. 

Îşi lăsă capul în jos şi începu s-o sărute, cu blindețe, 
uşor. Buzele lui ferme şi pline se mişcau leneşe peste 
buzele ei, frecîndu-le uşor, încercînd să le seducă să se 
deschidă şi să-i răspundă. Se apropie mai mult de ea, 
ridicînd cealaltă mînă ca să-i mingiie părul mătăsos. 

— Răspunde-mi la sărut, mon coeur, îi porunci fără su- 
flare. Nu există nici un motiv pentru care să n-o faci. 

Numai că nu avea încredere în el, nu-l respecta şi nici 
nu dorea să-şi complice viața cu o astfel de aventură, 
cugetă ea. Dar nu dădu glas nici unuia dintre aceste mo- 
tive, simțind că nu aveau nici o legătură cu ceea ce se 
petrecea în acel moment. „De ce nu vrei să trăieşti un 
pic...“ 

Fusese atit de atentă, pentru aşa de multă vreme, încît 
nu-i venea a crede că se lăsa sedusă tocmai de un ne- 
mernic ca Jack. Dar ce femeie ar fi putut să-i reziste? 
Oricum, nu era potrivit pentru ea. Era rău. lar ea urmase 
întotdeauna regulile, alesese mereu ceea ce era potrivit, 
făcuse ceea ce se cuvenea. 

„Întinde mîna şi ia ceva ce-ţi doreşti, măcar pentru o 
dată în viaţă.“ 

Gura lui Jack nu avea astimpăr şi o ispitea mereu, 
oferindu-i plăcere şi promițindu-i fericirea, garantînd un ceas 
sau două de binecuvintată uitare a tuturor problemelor. 
Numai bunul Dumnezeu mai ştia cît de mult îl dorea. 

Ezitînd încă, îi ascultă porunca şi-şi relaxă buzele. De- 
getele i se strinseră în pumni, adunînd între ele materialul 
cămăşii lui. El o cuprinse cu braţele, strîngînd-o la piept, 
acolo unde se simţea în siguranţă, gata să se deschidă. 

Jack gemu în fața modului în care se predase în voia 
lui şi adînci sărutul. Işi strecură limba în gura ei, cercetînd 
acel teritoriu necunoscut. 

Laurel cuteză să-i răspundă, strecurîndu-şi limba prin- 
tre buzele lui, mîngiindu-i ademenitor interiorul buzelor. 
Jack se cutremură de plăcere. 

O dorea, o dorise chiar de la bun început, îngerul lui 
care era fragil şi delicat, dar cu o putere de titan. O dorea 
aşa cum nu mai dorise o femeie de foarte multă vreme, 

posesiv, obsesiv. Voia să fie a lui într-un fel în care nu mai 
fusese vreodată a unui bărbat. Dacă ar fi fost în stare să 
judece, ar fi considerat astfel de gînduri extrem de pericu- 
loase. 

Fără să întrerupă sărutul, Jack îi scoase ochelarii de 
pe nas şi-i aşeză pe consola cîrmei, după care îi puse 
mîinile pe talie ca să-şi poată scoate cămaşa. Se simțea 
cuprins de o căldură insuportabilă, care ardea pe dinăun- 
tru. Gemu uşor atunci cînd îi simți mîinile mici şi răcoroase 
revenind încet peste pieptul lui. 

Laurel explora fascinată muşchii tari ai pieptului, minu- 
nîndu-se de puterea lor. Nu se mai sătura să-l atingă, să-l 
pipăie, să-i învețe contururile. Atunci cînd el îi ridică partea 
de jos a bluzei gemu de bucurie, anticipînd plăcerea care 
o aştepta. Goală de la brîu în sus, se lipi de el, savurînd 
‘momentul. 

Jack gemu cînd se apucă s-o sărute iar. Ca un sculptor 
care admiră o operă de artă, începu să-i pipăie trupul, 
încercînd să memorizeze conturul. O ridică deodată şi se 
lipi de ea, lăsînd-o să simtă cit de mult o dorea. Ea îl 
cuprinse cu braţele de git, agățindu-se de el, sărutindu-i 
gitul şi tachinîndu-l cu vîrful limbii. 

Pentru că acea dorință orbitoare îi făcuse degetele ne- 
îndemiînatice, se chinui o vreme ca să-i desfacă fermoarul 
fustei, trăgînd de el cu miini tremurătoare. În cele din urmă 
fusta se prăvăli pe- podea, într-un nor colorat, urmată ime- 
diat de chiloțeii delicaţi de dantelă albă. În fine, era goală 
în brațele lui. Se îndepărtă o clipă şi o privi cu.ochi lacomi. 

Era superbă, cu oase fine, sveltă, cu sîni plini, cu vârfuri 
roz, care să întăreau atunci cînd le atingea. Deşi subțirică, 
avea curbe extrem de feminine şi ispititoare. Laurel roşi 
uşor cînd îl văzu cum o studia, de parcă s-ar fi temut să 
nu-i găsească vreun cusur. 

— Viens ici, cherie, îi şopti el, întinzînd mîna. după ea. 
Vino acum, înainte'să mă omori cu atita frumusețe. 

O strînse tare la piept, sărutînd-o pătimaş, dîndu-i de 
înțeles că spusele sale nu fuseseră nişte complimente de- 
şarte, ci numai adevărul curat. 

Laurel gemu deodată, uitînd de toate. În ultimul timp 
fusese mult'prea preocupată să supraviețuiască. Acum, 
acel moment, reprezenta chiar esenţa vieții, avea o inten- 
sitate aproape neverosimilă. Se simțea vie 'pentru prima 
oară după multă vreme. 

Atunci cînd el îi cuprinse un sîn cu mîna, se arcul 
deodâtă, dorindu-l, încercînd să-l convingă s-o ia chiar 
acolo, în acel moment. Atunci cînd el îi cuprinse fesele în 
plame, se ridică pe virfuri şi-şi împreună mîinile pe după 
gîtul lui, oferindu-se, încurajîndu-l. Jack îşi strecură o mînă 
între cele două corpuri şi îşi desfăcu degetele în cuibul de 
păr cîrlionțat care-i acoperea feminitatea, lăsînd-o fără su- 
flare. 

— Asta e, îngeraşule, îi zise el în şoaptă, mîngfind încet 
carnea mătăsoasă, umedă şi foarte sensibilă dintre coap- 
sele ei. Doreşte-mă. Lasă-te în voia mea. 

incet, o culcă pe bancheta capitonată, întinzîndu-se 
deasupra ei. Laurel îşi arcui spinarea atunci cînd el îi găsi 
sînul cu gura, prinzînd sfircul între buze, sugîndu-l printre 
dinţi, apoi mîngjindu-l cu limba. Cînd Laurel crezu că nu 
avea să mai poată suporta o asemenea plăcere, el trecu şi 
la celălalt sîn. a 

Laurel îl cuprinse cu brațele de git şi începu să se agite 
pe sub el, gemînd fără să se poată controla. Îşi încolăci 
picioarele în jurul şoldurilor lui, ridicîndu-şi pîntecul spre el, 
căutînd contactul, dorind să-şi domolească durerea arză- 
toare de acolo. ` 

El îi mîngiie din nou petalele umede ale feminității, 
lăsînd-o să se deschidă sub atingerea lui, ca o floare. 
Laurel ţipă de plăcere cînd el o pătrunse cu două degete. 
incepu să-i alinte micul mugure al dorinţei cu degetul cel 
mare, ducînd-o aproape în pragul delirului. 

O iubi cu mîna, jucîndu-se cu ea, pătrunziînd-o cu de- 
getele şi apoi retrăgîndu-le, ca să revină din nou. 

- Doamne sfinte, Jack! strigă ea neajutorată, pe margi- 
nea abruptă a împlinirii. 

El îş ridică fruntea şi îi privi obrajii îmbujoraţi şi buzele 
umflate, care-l implorau s-o posede. 

— Îți place, scumpete? şopti, intrînd iar cu degetele 
pînă în adîncul ei mătăsos, scoțîndu-le uşor, deschizînd-o. 

— Da... nu... gemu ea, ridicîndu-şi şoldurile, invitînd-l în 
interiorul cald. 

— Savurează momentul, scumpo, Dă-tți drumu’, o ispiti 
el. Lasă-mă să te fac fericită. Aha... asta e, şopti el mai 
departe, sărutîndu-i abdomenul şi strecurîndu-şi limba în 
buricul ei. Eşti gata pentru mine, scumpete? 

— Da, Jack, te rog... 

Laurel se chinui să respire, luptind cu dorința năvalnică 
ce o cuprinsese. Niciodată nu fusese mai pregătită ca acum, 
niciodată nu dorise un bărbat în asemenea fel. Cînd Jack 
îşi retrase degetele şi se ridică ca să se desfacă la panta- 
loni, Laurel se întinse ca să-l ajute, trăgînd disperată de 
fermoar. El se răsuci, eliberindu-se de mîinile ei, chicotind 
încîntat, sigur că în clipa în care avea să-l atingă urma să 
explodeze. 

— Ai răbdare, îngeraşule, îi zise, chinuindu-se să des- 
facă fermoarul peste erecţia evidentă. lar aşteptarea asta 
o să merite, promit. 

Laurel nici nu voia să audă de răbdare. Ea îl voia pe 
Jack. În acel moment. Se întinse iar după el cînd îl văzu 
că se eliberase de pantaloni. Se ridică şi începu să-l să- 
rute pe piept, în timp ce cu mîna îi mîngiia bărbăția groasă. 
Jack îşi pierdu controlul simțind-o cum îl „mîngiia. O trînti la 
loc pe banchetă, de-abia abţinîndu- -se să nu o pătrundă î în 
forță. Îi dădu mîna la o parte şi se ghidă singur în interiorul 
ei, închizînd ochii atunci cînd o penetră cu virful. Simțea 
că nu mai avea aer. Muşchii îi tremurau de încordare în 
timp ce încerca să se abţină să-şi urmeze instinctul. Însă 
Laurel luă această decizie în locul lui, ridicîndu- -şi şoldurile 
şi primindu-l pe jumătate în interiorul ei, înainte să strige 
de încîntare şi de durere. 

— Jack! Au, Jack! Doamne! 

— incet, scumpo, şopti printre dinţii încleştaţi, ieşindu-şi 
din minţi de plăcere, nedorind altceva decit să se îngroape 
cît mai repede în ea. Incet, scumpo. Doamne, eşti mai 
strimtă decît o virgină! 

Laurel gemu, prinsă între agonie şi. extaz, dorind să-l 
absoarbă cu totul în ea, ştiind că din punct de vedere fizic 
era imposibil. Luptînd să-şi recapete suflul, se agăță de 
muşchii încordați ai brațelor lui. 

— Cred că sînt un pic încordată, îi zise cu greutate. A 
trecut cam mult timp de cînd... 

Spusele ei îl impresionară profund pe Jack. 

— Nu, rosti, sărutînd-o. E prima dată. E prima noastră 
dată. Relaxează-te şi bucură-te de asta, scumpo. 

Atunci cînd ea începu să se relaxeze sub el, Jack se 
împlîntă mai mult, milimetru cu milimetru, lăsînd-o să se 
obişnuiască cu dimensiunile lui, torturat de plăcere. O să- 
rută. blind, începu să-i şoptească vorbe de alint, s-o încu: 
rajeze şi s-o necăjească. 

— Asta a fost, scumpete, îi zise zimbind. Savurează 
momentul. Distrează-te cu mine. Laisssez le bon temps 
rouler. 

Laurel închise ochii, îl cuprinse cu brațele de git şi 
"începu să se mişte în acelaşi ritm cu el. Plăcerea deveni 
mai puternică, mai intensă, aproape zdrobind-o sub greu- 
tatea ei. 

Sărutările lui Jack erau mai carnale, mai profunde, iar 
mişcările lui mai ample. Timpul de joacă trecuse, lăsînd 
loc unei plăceri deosebite, care ameninţa să-i consume. 
Laurel se simți deodată cuprinsă de frică, pentru că nu ştia 
unde avea să ajungă, ce urma să se întîmple. 

— Nu te împotrivi, scumpo, îi şopti el. O sărută delicat 
pe timplă. Nu te împotrivi. Lasă-te în voia simţurilor. Acum 
du-ne la cer, îngeraşule. 

Fără să-i lase vreo portiță de scăpare, îşi strecură mîna 
între ei şi îi atinse nervul sensibil al.dorinței, ducînd-o pe- 
ste margine. Laurel urlă cînd orgasmul o lovi cu puterea 
unei explozii venite din interior. Se arcui sub el, mîinile 
alunecîndu-i pe pielea transpirată, iar muşchii interiori îi 
stringeau erecţia ca într-un cleşte, însutind plăcerea de 
dinainte. 

Jack se abţinu cît de mult putu, apoi se lăsă scuturat 
de propria-i explozie. O strînse pe Laurel în brațe şi se 

avintă pentru ultima oară în interiorul ei cald, în fierbințeala 
momentului. 

Extenuat, se lăsă să cadă alături de ea, încercînd să-şi 
relaxeze muşchii. de-abia mai putea respira. Inima îi ga- 
lopa asemenea unui cal de curse. Amețit, găsi în el pute- 
rea să ridice capul şi să-i zimbească. 

— Mon Dieu, îngeraşule. 

Chiar şi în lumina slabă a înserării tot o văzu roşind şi 
întorcîndu-şi capul ca el să n-o vadă. Nu, scumpetea mea, 
îi zise el încet, întorcîndu-i chipul spre el. Nu are rost s-o 
faci pe timida tocmai acum. N-are de ce să-ți fie ruşine. A 
fost ceva minunat. A fost perfect. 

— Nu mă pricep foarte bine la treaba asta, murmură ea, 
refuzînd să-l privească în ochi. 

- La ce? La sex? 

Mda, şi la asta, cugetă Laurel. 

— La discuţia de după. 

— De ce, soțul tău era mut? 

Laurel rîse, pentru că se simțea încă jenată şi pentru 
că Jack asta dorise, s-o facă să se amuze. El începu s-o 
gidile pe git, iar ea se întoarse cu totul spre el. 

— Nu, nu. Pur şi simplu nu avea multe de spus după 
aceea. 

Jack îi privi chipul şi-i citi vulnerabilitatea din privire. 
Deşi era atit de insistentă şi de sigură pe ea în alte ocazii, 
era nesigură tocmai pe feminitatea ei. 

Cît de diferită era de Savannah, a cărui experienţă în 
dormitor devenise de acum legendară. Ar fi dorit să ştie ce 
forțe le modelaseră în copilărie de crescuseră să fie atît de 
diferite, dar nu era momentul să pună asemenea întrebări. 
Era momentul pentru alintare şi reconfortare. 

— Dar ce, era paralizat de la git în jos? întrebă intere- 
sat. 

Nu, cugetă Laurel, era dulce şi blind, şi cinstit, şi a 
încercat din răsputeri să facă mariajul lor să meargă bine, 
dar ea îl dezamăgise de prea multe ori... Cu Wes simţise 
numai prietenie şi siguranţă, în nici un caz pasiune înfo- 
cată. 

Se folosise de el ca de o ancoră a vieții ei şi-i dăruise 
prea puţine în schimb, mai mult, se răzbunase pe el atunci 
cînd cazul devenise mai dificil şi-l alungase apoi din viața 
sa. 

— Hei, scumpete... murmură Jack, neplăcîndu-i deloc 
expresia chinuită de pe chipul ei. li atinse părul, o sărută 
pe obraz şi-şi propti un picior peste ea ca s-o împiedice să 
fugă de acolo. Nu fi tristă, scumpo. Nu am vrut să readuc 
la suprafață amintiri urite. 

Dacă nu ar fi amintirile astea urîte, atunci nu aş mai 
avea nici un fel de amintiri. Laurel îşi feri privirea şi se 
strădui să nu plingă văzîndu-l atît de îngrijorat din pricina 
ei. 

-Cu toții avem amintiri urîte, continuă el. Dar ele nu au 
ce căuta aici, între noi. Am venit special ca să ne distrăm, 
nu? Degetele sale găsiră un alt loc sensibil pe coaste şi 2) 
gidilă pînă cînd ea îi zimbi. Şi am izbutit de minune pînă 
acum, nu? 

— Da, şopti ea, zimbind de plăcere. 

— Asta e, îi zise. Jack deodată. Se ridică iar deasupra 
ei, şi-şi lipi capul de fruntea ei. Haide, zimbeşte pentru 
mine. Surise şi el odată cu ea. Acum sărută-mă, îi porunci, 
gemiînd de plăcere atunci cînd ea se supuse. 

Laurei aproape că se sufocă cînd el îi desfăcu picioa- 
rele larg şi reintră în canalul umed, bărbăţia sa tare pul- 
sînd în acelaşi ritm cu nevoia din adîncul pîntecului ei. O 
dorință care alunga toate amintirile urite. Da, voia să uite 
pe moment de toate grijile. Şi îl voia pe Jack, pe moment, 
pentru plăcerea pe care i-o oferea, pentru că o transporta 
undeva departe. În cer, spusese el. Îşi arcui şoldurile, în- 
chise ochii şi se agăţă de el pentru călătoria înapoi pe 
pămînt. 


Reuşiră să se îmbrace abia pe la miezul nopții. Proce- 
“sul în sine era îngreunat de mîngiieri, pauze lungi pentru 
sărutări şi de zbenguială. Laurel se simţea ca o adoles- 
centă, nu cea liniştită care fusese cu ani în urmă, ci una 
normală, ieșită pentru o seară la distracţie, gata să-şi facă 

de cap cu băiatul cel rău din clasă. Jack îşi juca rolul la 
perfecțiune, încercînd să-i scoată articolul de îmbrăcă- 
minte pe care reuşea ea să-l pună, căutînd s-o convingă 
să petreacă noaptea cu el, în golfulețul lor liniştit. 

— Haide, scumpete, stai cu mine, o ispiti el, ridicîndu-i 
tricoul pentru a suta oară şi mingiindu-i siînii. De-abia am 
început să ne distrăm şi noi. 

Gîndul că primele lor runde de amor fuseseră numai 
ca un fel de aperitiv pentru Jack o făcu să se înfioare de 
plăcere, ispitind-o să rămînă. Cum simțul responsabilităţi 
era mult prea înrădăcinat, scăpă din braţele lui, îşi luă 
ochelarii de pe consola cîrmei şi-i puse pe nas cu un gest 
final. 

— Dacă nu ajung în curînd acasă, mătuşa Caroline şi 
mama Pearl vor începe să-şi facă griji, îi zise, încercînd 
să-şi netezească hainele boţite. Doar nu vrei să ajungă să 
trimită şeriful după noi, nu? 

Jack se bosumiflă deodată. 

Kener n-ar fi în stare să-şi găsească propriul fund pe 
întuneric, darămite pe noi. 

— Dar ay putea avea noroc. 

— Şi eu nu, mormăi el nemultumit. 

~- Tu ai avut deja noroc. 

Jack zîmbi deodată foarte mulțumit şi o împinse spre 
consolă. ` 

— Aşa e, scumpete. Chicoti şi o muşcă uşor de git. Şi 
cred că aş avea şanse să ciştig încă o dată. 

Laurel se feri şi se îndepărtă înainte ca el să fi avut 
ocazia s-o prindă iar în brațe. 

— Du-te şi ridică ancora, marinare, înainte să scot pis- 
tolul la tine. 

Mirîind ca un tigru, se aplecă şi-i fură un sărut, fugind 
apoi din calea ei. 

— Imi place la nebunie atunci cînd o faci pe şefa cu 
mine. 

Laurel luă o pernă de pe banchetă şi o aruncă în di- 
recţia lui, însă Jack se feri şi se ascunse după o uşă, 
rizînd cu poftă. 

Renunţînd la gîndul că ar fi putut s-o seducă iar, se 
apucă să ridice ancora, înjurînd de toţi sfinții atunci cînd 
vîrful ei se agăță.de ceva aruncat între trestii. Trase iar de 
sfoara de nailon, blestemîndu-i pe cei care foloseau mlaş- 
tina drept groapă de gunoi, apoi ridică ancora la bord. 
Citeva clipe mai tirziu motorul prinse viață şi pontonul se 
îndepărtă... iar corpul unei femei moarte, brutal ciopiîrțită, 
ieşi la vedere dintre tufele de lîngă mal, plutind în urma 
ambarcaţțiunii, ochii orbi privind spre ei, cu un braţ întins ca 
un semnal mut de ajutor, venit mult prea tirziu. 

Soarele strălucea auriu, ca o minge neclară deasupra 
pîclei de dimineaţă. Laurel se afla la masa de pe terasă, 
privind peste grădină la rîu, unde ceața atirna în fişii lumi- 
noase deasupra apei. Privea spre riu şi spre L'Amour. 

Vechea casă de cărămidă stătea acolo singuratică, pe 
jumătate ascunsă de vegetaţia din grădina săibăticită. De 
ramurile unui stejar bătrîn erau atirnate mai bine de o 
duzină de cravate, dovada că Jack abdicase de la lumea 
corporațiilor. Laurel nu şi-l putea imagina cu o cravată la 
gît sau cu un costum, mai ales în această fază a vieții lui, 
în care era rebelul fără cauză, ticălosul simpatic. Dar îl 
putea vedea mai tînăr, mai intens, gata să dovedească de 
ce era capabil. Jack, foarte elegant într-un costum gri la 
două- rînduri. Frumos, dar dur. Educat, dar cu aceeaşi aură 
de sălbăticie a băiatului care crescuse la marginea 
mlaştinei. Ca o panteră domesticită, cu umbra fostei sale 
personalităţi în apropiere, pericolul fiind modul ei de viață. 

Se întrebă ce anume îl alungase din lumea pentru care 
se zbătuse atit de mult ca s-o cucerească. Se întrebă 
dacă era înţelept din partea ei să-i pese. 

Se aşeză mai. bine pe scaunul capitonat şi-şi ridică 

Se aşeză mai bine pe scaunul capitonat şi-şi ridică 
picioarele sub'ea, ducînd ceaşca cu ceai la gură cu am- 
bele miini. Restul casei avea să se trezească cit de cu- 
rînd. Caroline urma să-şi supună corpul la contorsiunile 
exerciţiilor de yoga. Mama Pearl avea să se fițiie prin 
bucătărie în halat de bumbac şi papuci uşori de pînză, 
preparînd cafeaua şi scoțind fructele de la frigider, mor- 
măind în barbă despre starea deplorabilă a lumii în acelaşi 
timp cu ştirile de la radio. D 

ar, deocamdată, terasa şi dimineaţa îi aparțineau lui 
Laurel, iar ea aprecia cu adevărat acea linişte. Incapabilă 
să doarmă după ora patru dimineaţa, făcuse un duş şi se 
îmbrăcase cu nişte pantaloni scurţi kaki şi o bluză albă de 
bumbac, fără mîneci, după care coborise pe terasă ca să 
privească răsăritul. 

Se aşteptase cumva să fie tulburată, din cauza nopții 
de dragoste cu Jack. În fond, ea nu gustase niciodată 
astfel de pasiuni fulgerătoare, ba mai mult, se ferise ca 
naiba de aşa ceva.-Dar aşa cum stătea pe terasă, învă- 
luită de linişte, nu avea nici un fel de regrete, nu se con- 
damna pentru ceea ce făcuse. El îi oferise ceva ce dorise, 
de care avusese nevoie, nu doar sex, ci şi o eliberare de 
tensiune, iar ea îi acceptase darul. Şi fusese minunat... 

— Oamenii care se trezesc atit de devreme nu ar trebui 
să pară atit de fericiţi. 

Savannah stătea în pragul uşilor franțuzeşti, ameţită de 
somn, îmbrăcată numai cu halatul de culoarea şampaniei. 
Părul îi cădea pe umeri, dezordonat, iar ochii îi erau încon- 
juraţi de rimelul ce se întinsese peste noapte. Părea dură, 
marcată de viaţa de depravare pe care o ducea, ca o 
curvă a doua zi dimineața. Strălucirea excitării dispăruse, 
aura senzuală fugise odată cu luna. 

Savannah ieşi pe terasă desculţă, cu o mînă băgată în 
buzunarul adînc al halatului şi cealaltă prinsă în lanţul de 
aur de la git. 

Laurel încercă să. se gîndească la o replică potrivită, 
dar nu putea trece peste durerea pe care i-o provocase 
Savannah cu numai o zi în urmă. 

— Nu vrei o ceaşcă de ceai? o întrebă încet. 

Savannah scutură din cap şi zîmbi cu amărăciune. Asta 
era surioara ei, recurgea la bunele maniere ca să-şi as- 
cundă sentimentele. Dacă nu se putea exterioriza, atunci 
încerca cel puţin să fie o amfitrioană grațioasă. O mică 
doamnă. Vivian ar fi fost mînară de ea. 

— Vreau să mă scuz pentru ziua de i ieri. Am spus multe 
lucruri pe care n-ar fi trebuit să le dau glas. Cuvintele 
ieşeau grăbite, din cauza jenei. Savannah se apucă să 
tragă de marginea halatului, ca pentru a-şi găsi ceva de 
făcut. Nu ar fi trebuit să fiu aşa de nemernică cu tine seara 
trecută, dar mă simțeam rănită şi teribil de furioasă... 

Laurel puse ceaşca pe masă şi se ridică, încruntată din 
cauza îngrijorări. 

— Nu am vrut să te rănesc, scumpa mea... 

— Nu, nu tu, scumpo. Cooper. Privi spre masă cu ochii 
plini de lacrimi, părînd la fel de fragilă ca şi ceaşca de 
porțelan a lui Laurel. Nici nu ştiu ce să fac, continuă, încer- 
cînd să zîimbească, scuturînd din cap din cauza deznădej- 
dei. Îl iubesc pe omul ăsta ceva de groază. 

Se întoarse şi făcu cîţiva paşi pe terasă, învăluită de 
mirosul proaspăt al vegetației. Işi frecă fața cu mîinile, spe- 
rind să alunge disperarea care se agăţase de ea. Dar în 
schimb simţi alte emoţii neplăcute, vinovăţie şi furie, re- 
muşcări şi gelozie. Nu voia aşa ceva. 

incercînd să le înăbuşe pe toate, se întoarse cu fața 
spre Laurel, care o privea cu ochi mari şi o expresie se- 
rioasă. Pentru o clipă redeveni copilul care se uitase spre 
Savannah pentru a obține dragoste şi susținere cind nu 
mai avea spre cine altcineva să se întoarcă. Savannah 
simţi cum îi revenau forțele. 

— Nu contează, rosti, reuşind să zîimbească pentru su- 
rioara ei. Nu are absolut nici o legătură eu noi. Nu voi lăsa 
ceva să intervină între noi. 

Laurel se aruncă în braţele surorii mai mari, jurînd să 
nu mai spună nimic despre Conroy Cooper şi ceilalți băr- 
baţi din viaţa ei. Nu putea s-o schimbe pe Savannah, nu 
putea să schimbe modul în care Savannah se gindea la 

trecut şi nu acelea erau motivele pentru care venise acasă. 
Pentru asta venise, îşi spuse Laurel, în timp ce-şi strîngea 
sora în brate, pentru dragoste necondiționată şi susținere. 
lar dragostea şi susținerea erau valabile în ambele sen- 
suri. De aceea nu spuse nimic despre mirosul vag de 
parfum şi sex care 0. înconjurau pe Savannah. 

— Nu voi lăsa nimic să mai intervină între noi, repetă 
Savannah, cu vehemenţă, strîngînd-o-cu putere pe Laurel 
la piept. 

— Poate că-mi vei lăsa nişte aer totuşi, o necăji Laurel. 
Încă un pic şi mă sufoci. 

Savannah rise nervoasă, o eliberă pe Laurel din strîn- 
soare, dar rămase cu mîinile pe umerii ei. 

— Poate că o să iau totuşi o ceaşcă cu ceai. Putem să 
stăm aici ca să mai trăncănim. Ai făcut grădina aşa de 
frumoasă. Ne vom face nişte planuri. 

intră în fugă în casă, de parcă s-ar fi temut că zidul 
acela de încordare avea să se ridice iar între ele. Laurel se 
aşeză la loc pe scaun, întinzîndu-se după cutia de chibri- 
turi pe care o găsise cu o seară înainte pe scaunul maşinii 
ei. 

Era probabil al lui Savannah. Începu s-o răsucească 
între degete, ca să aibă ceva de făcut. Nu trecură nici cinci 
minute şi Savannah se întoarse cu o tavă pe care era un 
ceainic, o cană pentru ea şi o farfurie plină ochi cu brioşe 
pufoase. 

— Astea au rămas de ieri, comentă ea, aranjind totul pe 
masă. Le-am băgat puţin la cuptorul cu microunde ca să le 
încălzesc şi le-am mai presărat puţin zahăr pe deasupra. 
la una, îi porunci deodată, plină. de viaţă şi speranță. Dacă 
are cineva nevoie să se înfrupte din bunătăţile mamei Pearl, 
atunci aceea eşti tu, scumpo. N-ai nici măcar un gram de 
carne în plus. 

Laurel aruncă cutia cu chibrituri pe masă şi se întinse 
după o brioşă. 

— Ai uitat chibriturile în maşină. 

Savannah ridică chibriturile şi studie cu atenţie cutia, în 
timp ce ronţăia dintr-o brioşă. Nu spuse nimic un moment 

îndelungat, privind lung la cutie, înainte s-o arunce la loc 
pe masă. 

— Eu folosesc brichetă. 

Pe Laurel o cuprinse un sentiment neplăcut de răceală. 
Puse brioşa alături pe şervet, privind de la chipul impene- 
trabil al lui Savannah la cutia de chibrituri. O mască de 
Mardi Gras era ştanțată pe cutie deasupra cuvintelor: „Le 
Mascarade“ şi o adresă din Cartierul franzez din New Or- 
leans. 

— Dacă nu e a ta, atunci cum de a ajuns la mine în 
maşină? 

Savannah ridică nepăsătoare din umeri. Apoi se ridică 
de la masă. 

— Am uitat să iau zahăr pentru ceai. 

După ce Savannah intră în casă, Laurel începu să se 
joace iar cu acea cutie de chibrituri, simțind cum se înfiora 
toată. 

- Bonjour, mon ange. Pentru tine. 

- Laurel tresări atunci cînd un trandafir roşu, perfect, îi 
apăru înaintea ochilor. Nu-l auzise pe Jack apropiindu-se, 
nici nu-l zărise măcar cu coada ochiului. Abilitatea tui de a 
apărea şi dispărea pe neaşteptate o cam şoca, drept pen- 
tru care miji ochii pentru a compensa putin stinjeneala. 

— Vrei morţiş să fac atac de cord? 

Jack se încruntă, se aplecă spre ea şi inhală mirosul 
curat al părului ei. 

— Aşa îi multumeşti tu unui bărbat care-ţi aduce flori? 

Laurel fornăi uşor, dar acceptă trandafirul. 

— Probabil că l-ai furat dintr-o tufă de aici, din grădină. 

— Asta nu înseamnă că nu e un cadou frumos, răs- 
punse el, aplecindu-se şi mai mult, privindu-i ţintă buzele. 

Laurel se simţi cuprinsă de căldură şi nerăbdare. Strînse 
între degete marginea scaunului. 

— Cum poate să fie cadou dacă este ceva de-al meu? 

El îşi cobori capul şi mai mult, lăsînd-o să-i admire 
genele dese. 

— Poftim, eu îţi fac cadouri frumoase şi tu te porţi ca un 
avocat, şopti nemulţumit. Dacă ţi-aş oferi luna în dar, tu.ai 

vrea să vezi contractul de cumpărare. 

Orice replică dispăru în clipa în care Jack începu s-o 
sărute. O sărută profund, intim, plăcut. Calde şi ferme, 
buzele lui se frecau de ale ei, convingîndu-le să se des- 
facă. Laurel se deschise pentru el fără ezitări, ceea ce o 
şocă oarecum, lăsîndu-l să-i exploreze gura. Ei îşi mişcă 
limba sugestiv, amintindu-i de intimitatea din noaptea pre- 
cedentă. 

Cînd se ridică, mirii mulțumit şi-i zimbi vesel. 

— De ce roşeşti, ma jolie fille? o întrebă încîntat. Noap- 
tea trecută mi-ai dat mult mai mult decît un sărut. 

— Dar atunci probabil că nu aţi avut şi spectatori, nu, 
Jack? rosti Savannah tăioasă. leşi din spatele unei co- 
loane şi puse pe masă bolul de zahăr din argint masiv, 
fără să-şi ia ochii de la e!. Ridică cutia de chibrituri de pe 
masă şi se lovi cu ea peste obraz. Sau ai condus-o pe 
soră mea pe căi greşite mai mult decit cged eu? 

Jack se îndreptă de spate, cu ochii reci pe chipul care 
parcă devenise o mască. 

— Asta nu e treaba ta, Savannah. 

— Ba da, este, îl contrazise ea. Şi nu am de gind să te 
las s-o fuţi pe sora mea mai mică, Jack. 

— Şi de ce nu? Pentru că nu ţi-am tras-o ţie mai întîi? 

Savannah aruncă cutia pe masă şi strînse pumnii, tre- 
murind de furie. 

- Ticălos ce eşti. 

— Incetaţi! izbucni Laurel, ridicîndu-se în picioare. Se 
întoarse spre Savannah uluită să constate cită ură ardea 
în ochii ei. Scumpa mea, îţi apreciez îngrijorarea, dar de 
acum sînt femeie în toată firea. Pot să am grijă singură de 
mine. 

Savannah clipi în direcţia ei, părînd uluită. 

- Ba nu, nu poți. Ai nevoie de mine. 

— Am nevoie de susținerea ta, explică Laurel. Nu am 
nevoie însă să-mi verifici întîlnirile, 

Savannah alese trei cuvinte din toată fraza şi le folosi 
ca pe o suliță ca să le înfigă în inimă. „Nu am nevoie“ 
Surioara ei nu avea nevoie de ea, nu o voia, prefera com- 

pania lui Jack Boudreaux. Se simţi copleşită de panică şi 
mînie. Singura ei şansă de a face ceva important îi fusese 
smulsă. Tot ce dorea se afla întotdeauna mai presus de 
puterile ei. Coop. Laurel. Surioara ei îi întorcea spatele 
pentru un bărbat. lar ei nu-i mai răminea nimic, de parcă 
ar fi fost doar o altă tîrfă din sudul Louisianei. 

— După tot ce am făcut pentru tine, murmură ea, cu 
buzele schimonosite într-un suris amar. După tot ce am 
făcut pentru tine, acum nu mai ai nevoie de mine. 

Laurel rămase cu gura căscată. 

— Nu am spus aşa ceva! 

- Foarte bine, continuă Savannah. N-ai decit să mergi 
să te distrezi cu el şi să uiţi cu totul de mine. Nici eu nu am 
nevoie de tine. Nu eşti altceva decit o ipocrită nerecunos- 
cătoare şi nu înțeleg de ce mi-am bătut capul să te salvez 
de atitea ori. 

in ochii lui Sayannah lacrimile străluceau precum dia- 
mantele. 

— Dar n-o s-o mai fac niciodată, promise cu un glas 
tremurat. Poţi să fii sigură. N-o s-o mai fac niciodată. 

— Savannah! Laurel dădu să plece după ea atunci cînd 
Savannah se întoarse şi fugi în casă, dar Jack o prinse de 
umeri. 

- Las-o să plece, îngeraşule. Nu e capabilă să te as- 
culte acum. Las-o să se răcorească. i 

Citeva secunde mai tirziu auziră motoru! maşinii din 
fața casei şi scrîşnetul pneurilor pe asfalt; 

Laurel se întoarse şi-l lovi pe Jack cu pumnul în umăr, 
nu pentru că ar fi vrut să-l pedepsească, ci pentru că 
simțise nevoia să se răcorească puţin şi ea. 

- Nu pot să pricep ce naiba a apucat-o! 

- E geloasă. 

— Nu, murmură Laurel, sprijinindu-se de el. Nu e atit de 
simplu. | 

— Mda, tot ce se poate... Jack oftă, o cuprinse în brațe 
şi-şi sprijini bărbia de capul ei. Asta e, viaţa poate fi tare 
ticăloasă. Nimic nu e niciodată simplu... 

În mod sigur nu în viaţa lui Laurel. Părea veşnic prinsă 

într-o pînză de obligaţii. El unul dorea s-o elibereze, fie şi 
pentru un scurt răstimp, să-i ofere o pauză... s-o aibă nu- 
mai pentru el ca să se poată preface că-i aparținea. 

— Cu excepția pescuitului, zise el, revenind la impulsul 
care-l adusese acolo la acea oră a dimineţii. Eşti gata să 
mergi cu mine la pescuit, ma petite? 

— N-am spus niciodată că voi merge cu tine la pescuit, 
protestă Laurel. 

— Ba ai spus. Noaptea trecută. O prinse de bărbie şi-i 
ridică chipul spre el. Mi-ai şoptit la ureche atunci cînd fă- 
ceam dragoste. Mi-ai spus că pot să te duc oriunde. Eu te 
duc acum la pescuit. 


Merseră la pescuit cu o pirogă pe care Laurel o privea 
cu destulă suspiciune. Subţire şi prelungă ca o păstaie de 
mazăre, era-făcută din lemn de chiparos şi plutea precum 
un dop pe apele întunecate şi uleioase ale mlaştinii. Laurel 
rămase pe doc o vreme, privind cu îndoială spre barcă în 
timp ce Jack încărca echipamentul de pescuit. 

— Eşti sigur că aiureala asta de barcă e sigură? 

— Absolut, mormăi el, punind şi un mic răcitor în ca- 
pătul bărcii. Piroga tresărea şi luneca pe apă de parcă ar fi 
vrut să protesteze că era atît de încărcată. Jack urcă în ea 
nepăsător şi, după ce se aşeză, întinse mina ca s-o ajute 
şi pe ea să urce. Un vechi prieten mi-a făcut piroga asta. 
Şi, după cum spunea el: „ Bărcuţa asta pluteşte şi pe 
rouă.“ 

Laurel îşi înghiţi nodul din git şi cobori în pirogă, agă- 
țindu-se de Jack atunci cînd o simţi cum se clătina sub 
picioare, gindind că dacă ea cădea în apă, atunci avea 
să-l tragă şi pe el. 

— Crezi că era treaz atunci cînd a făcut-o? 

- Greu de spus, murmură Jack, ajutind-o să se aşeze 
pe mica banchetă din mijloc. li puse pe cap o şapcă de 
baseball a echipei USL Ragin' Cajuns şi trecu peste ban- 
chetă ca să ia visla mare aflată în capăt. Bătrinu' Lucky 
Doucet era cam sălbatic la vremea aceea. 

__Se împinse bine în vislă şi îndepărtă piroga de doc, 

făcînd-o să patineze pe apă, la fel de graţioasă ca lama 
unei patine pe gheaţă. Laurel inspiră adînc şi se forță să 
se relaxeze. 

— Era? întrebă Laurel, dîndu-şi şapca pe spate ca să-l 
poată vedea. De ce, a murit? 

— Neh, s-a însurat. Şi-a luat o nevastă frumoasă foc, 
are acum o fetiță şi are încă un bebeluş pe drum. 

— Ce om ocupat, rosti Laurel cu invidie. 

Un om fericit, cugetă Jack, înfigînd capătul lopeţii în 
fundul noroios şi împingînd piroga înainte. | ardea pieptul 
numai gîndindu-se la familie şi la fericirea altor bărbaţi, dar 
reuşi să alunge astfel de sentiment. Avusese o şansă şi el 
o ratase în mod groaznic. Nu merita să i se mai ofere o 
alta. 

Alungînd acele gînduri întunecate, se concentră asu- 
pra lui Laurel şi a tuturor bucăţelelor de puzzle care lip- 
seau în întregirea imaginii ei. Stătea pe bancheta mică de 
lemn ca o mică doamnă, privind spre aligatorul care ieşise 
pe mal şi se încălzea. Chiar şi în hainele acelea lălii şi cu 
şapca prea mare pe cap părea feminină şi grațioasă. Un 
val cu foc îi cuprinse pîntecul atunci cînd îşi aminti cit de 
feminină o simţise sub el. Scutură din cap şi pe buze îi 
apăru un zîmbet plăcut. 

Nu era genul lui. Chiar deloc. În ultima vreme fusese 
atras mai mult de fetele cu curbe sinuoase, sîni mari şi 
gata de distracție, cu creiere simple, femei care nu voiau 
altceva decît o simplă tăvăleală în pat. Nu ştia ce anume 
şi-ar fi dorit Laurel Chandler. Susţinea că nu voia nimic de 
la el, cu toate astea, parcă era un fel de magnet, pentru că 
nu se mai putea dezlipi de ea. Instinctele îl avertizau că 
acea curiozitate a lui putea fi periculoasă, dar avertismen- 
tui nu era destul de puternic pentru a înfrînge atracţia. În 
afară de asta, îşi spunea singur, mai mult de atit nu avea 
cum să se mai implice. 

Conduse piroga spre locul lui favorit de pescuit, un loc 
în care malurile erau umbrite de sălcii, iar bibanul şi caraşii 
unduiau pe sub suprafaţa apei, căutînd mîncare. Laurel 
refuză oferta de a juca table cu el şi scoase din sacul de 

voiaj din pînză groasă, pe care-l adusese cu ea, romanul 
lui. Dimineaţa trecu în zumzetul greierilor, în timp ce Jack 
pescuia de zor. Conversaţia dintre ei era sporadică. 

Laurel găsea liniştea aceea alinătoare după izbucnirea 
lui Savannah. Cu un efort, alungă toate întrebările legate 
de comportamentul surorii ei undeva în străfundul minții şi 
încercă să se scufunde cu totul în paginile romanului scris 
de Jack. În pofida faptului că poza în băiat cajun foarte 
simplu, era un scriitor strălucit, talentat, inteligent. Avea 
capacitatea de a atrage cititorul în poveste ca printr-un 
portal spre o altă dimensiune. Imaginile vizuale erau 
tăioase, întunecate, iar emoțiile atît de pregnante, încît o 
înfiorau. Teama care se clădea de la un paragraf la altul 
era aproape insuportabil de intensă. 

Răutatea ascunsă era subtilă, insidioasă şi copleşitoare. 
Nişte impresii foarte puternice din partea unui om care sus- 
tinea că nu dădea doi bani pe nimic din ce se petrecea în 
lume, exeptînd distracţia. Nu, cugetă ea, privindu-l cum 
arunca undița, aceste impresii, aceste fantezii întunecate 
nu veneau de la Jack, Animalul de Petrecere. Proveneau 
de la celălalt Jack. Omul cu privire arzătoare şi aură de 
pericol în jur. Bărbatul care stătea tăcut şi atent în spatele 
fațadei e un nemernic simpatic. 

— De unde provin toate astea? îl întrebă ea, atunci cind 
întinseră pătura pe mal, pregătindu-se pentru prînz. 

— Ce anume? 

— Ce scrii. 

Jack rămase nemişcat, de parcă întrebarea ei l-ar fi 
încremenit. Dar îşi reveni atit de repede, încit Laurel se 
convinse că-şi imaginase totul, 

- Totul e inventat, rosti el, netezind colţul păturii albas- 
tre. De asta se numeşte ficţiune, scumpete. 

- Nu pot să cred că te 'aşezi la maşina de scris şi scrii 
ce-ţi trece prin minte. 

— De ce nu? 

— Pentru că ceea ce faci e mult prea bun. 

El scutură din cap nelămurit. 

— Aici e vorba de talent, atit şi nimic mai mult. Halal 

talent, cugetă mai departe cu amărăciune. Pentru el era 
destul să se aşeze în fața maşinii de scris, să-şi deschidă 
o venă şi să lase tot veninul să iasă la iveală. 

Laurel, îngenuncheată pe pătură, îl studia cu capul lă- 
sat pe un umăr. 

— Unii scriitori spun că este asemănător cu actoria. 
Trăiesc mental toate acţiunile şi toate emoţiile. 

— lar alții o să-ți spună că seamănă cu pictura după 
numere. 

— Tu ce spui? 

— Eu spun că sînt prea flămînd ca să ne jucăm de-a 
întrebările şi răspunsurile corecte, îi răspunse trăgind-o pe 
genunchii lui. Un zîmbet răutăcios îi întinsese buzele şi-i 
adîncise gopițele din obraji. 

Cu toate terminaţiile nervoase în alertă, Laurel încercă 
să-şi păstreze cumpătul. incă o uimea modul în care.i se 
trezea corpul la viaţă atunci cînd se afla aproape de el. 

- Ce avem de mîncare la prînz? se interesă ea, atunci 
cînd el îşi cobori capul. 

— Pe tine. 

li aruncă cu mîna şapca de pe cap şi imediat după 
aceea Laurel se afla în braţele lui, pierdută într-un sărut. 
Uitară de timp şi de probleme, jucîndu-se, îmbătaţi de li- 
bertate. Nerăbdător şi neîndemînatic, Jack se apucă să-i 
desfacă nasturii de la bluză. Imediat ce dădu deoparte 
materialul fin, începu s-o sărute pe git, în jos spre umeri, 
prinzîndu-i breteaua sutienului între dinţi. Laurel gemea şi 
se zvircolea, rizînd de plăcere. Însă după aceea gemu 
sonor cînd gura lui se închise deasupra unui sîn. 

După ce o alintă cu limba şi dinţii, începu să coboare 
asupra, pîntecului, desfăcîndu-i fermoarul de la pantaloni şi 
savurînd pielea catifelată proaspăt expusă la aer. Cînd se 
descotorosi de pantalonii scurţi şi de chiloţeii fini de mă- 
tase, îi desfăcu picioarele şi începu să-i sărute “interiorul 
mătăsos al coapselor. 

Laurel se ridică într-un cot şi se întinse după el, in- 
tenționînd să-l tragă deasupra, dar Jack îi prinse mina şi 
se apucă să-i sugă uşor degetele. 

— Nu încă, îngeraşule, murmură el zîmbind. Mai întîi 
vreau să-mi iau desertul. 


Ochii ei se măriră atunci cînd Jack îşi pogori buzele 
asupra cîrlionţilor întunecaţi ce-i acopereau feminitatea. 

— Jack, nu, gemu ea, încercînd să se îndepărteze. 

El o ţinu captivă, punîndu-i mîinile pe şolduri. 

— Nu-mi spune nu, scumpete. Vreau să gust cît de 
dulce eşti. Vreau să-ți ofer plăcere. Vreau să te fac să fii 
gata pentru mine. Lasă-mă. 

Fără să mai aştepte permisiunea, îi desfăcu petalele 
feminității şi începu s-o sărute, iar şi iar. Strecurîndu-şi 
mîinile pe sub fesele ei, o ridică putin şi începu s-o sărute 
profund, gustînd din mierea caldă a feminităţii ei, explo- 
rînd, mîngiîind, ațițind-o cu mişcările languroase ale limbii. 

Tipînd de plăcere, Laurel se lăsă să cadă la loc pe 
pătură, savurînd momentul. După experienţa ei, aceasta 
era o plăcere interzisă, ceva ce nu-şi mai permisese vreo- 
dată cu vreun bărbat. Jack îşi luase această libertate, de 
parcă ar fi avut tot dreptul la cele mai intime secrete ale 
corpului ei. ` 

Gîndul acesta îi dădu fiori plăcuţi, deşi n-ar fi trebuit, 
dar poate tocmai de aceea excitarea ei spori imens. Îşi 
încurcă degetele în părul lui întunecat şi mătăsos. Şoldu- 
rile i se ridicau şi i se arcuiau căutînd cel mai bun punct de 
contact cu gura lui. Ce binecuvîntare! Ce extaz fără limite! 
Ce libertate terifiantă! Plăcerea creştea tot mai mult, smul- 
gindu-i gemete de încîntare. 

Nemaiputîndu-se controla, Jack se ridică deasupra ei 
şi o pătrunse deodată, dintr-o singură mişcare, umplind-o, 
ducînd-o spre un orgasm exploziv care aproape că-l nimici 
şi pe el. O strînse bine în brațe şi rămase nemişcat, strîn- 
gînd din dinţi, în timp ce muşchii ei se strîngeau ritmic în 
jurul bărbăţiei lui, împingîndu-l spre acelaşi final plăcut. 

Atunci cînd spasmele încetară, începu şi el să se mişte 
încet, ducînd-o spre o nouă culme. O sărută uşor, cu tan- 
drețe, lăsînd-o să guste de pe buzele lui dulceaţa propriu- 
lui corp. li dădu părul la o parte de pe frunte şi îi zimbi 

privind-o în ochi. Laurel încercă să-i răspundă la fel, dar 
de-abia dacă reușea să mai-respire. Îşi lăsă mîinile să-i 
alunece de pe spatele masiv, transpirat, întrebîndu-se unde-i 
dispăruse cămaşa. Renunţă la orice curiozitate atunci cînd 
îi cuprinse fesele ferme. ÎI strînse şi-l zgîrie, semnalîndu-i 
să mărească ritmul pînă cînd explodă iar pe dinăuntru, 
fiind urmată imediat şi de el. ` 

Apoi aţipiră epuizați. Jack dormea pe o parte, cu un 
pioior peste ea. Ea se întorsese cu fața spre el, lipindu-şi o 
palmă de pieptul lui. Era mult prea cald ca să stea îmbră- 
țişaţi, dar simţise nevoia să păstreze contactul cu el. 

Cînd se treziră rămaseră nemişcați, ascultînd ţirîitul gre- 
ierilor şi trilurile păsărilor, savurînd acele momente de li- 
nişte şi pace. Laurel simțea deja primii fiori de teamă. 
Teamă pentru că-şi pierduse complet controlul. Teamă de 
plăcerea aceea incredibilă pe care i-o dăruise Jack. Şi 
vechea teamă, care-şi avea'rădăcinile în trecut, cînd con- 
sidera sexul ca pe o experienţă negativă. Acum ştia că nu 
era aşa, dar vechile temeri mor greu, ascunzîndu-se în 
colturile întunecate al minţii, aşteptînd ocazia să iasă iar la 
lumină. Le alungă deodată, clipi şi-şi ridică privirea spre 
chipul lui Jack, 

El ridică leneş o mînă şi-i îndepărtă cîteva şuvițe de 
păr care i se lipiseră de faţă. 

- Unde te-ai dus adineauri, 'tite chatte? o întrebă în- 
cruntat. 

— Nicăieri, nu într-un loc important din amintiri, răs- 
punse ea, ferindu-şi privirea. 

— Înapoi în Georgia? 

— Nu. 

— Dar mintea ți se întoarce uneori şi acolo, nu? 

Laurel se gîndi o clipă la întrebarea lui, dezbătind în 
sinea ei dacă să-i dezvăluie ceva sau nu din acea pe- 
rioadă a vieţii. O parte din ea dorea să-şi protejeze secre- 
tele, să ascundă trecutul, să se apere. Dar i se părea o 
ironie să încerce să ascundă ceva de bărbatul care-i cu- 
noştea pînă şi cele mai intime părţi ale corpului, care o 
dusese pe culmea plăcerii şi o ţinuse în siguranță la el în 

braţe atunci cînd reveniseră pe pămînt. Îşi deschisese cor- 
pul către el şi acum venise momentul să-şi deschidă o altă 
parte a ei, încet, cu ezitări, simțindu-se ca o virgină. 

— Mă mai gîndesc uneori, îi răspunse, începînd să se 
îmbrace ca să nu se mai simtă atît de dezbrăcată, trupeşte 
şi sufleteşte. 

Jack ridică blugii şi le trase fermsarul, lăsînd nasturele 
descheiat. 

— Te simţi în stare să vorbeşti despre asta? 

Ea ridică din umeri, de parcă nu ar fi fost ceva impor- 
tant sau dificil, deşi. în sinea ei reprezenta o adevărată 
piatră de hotar. 

— Bănuiesc că ai citit deja despre caz prin ziare. 

— Am citit numai ce au avut ziarele de spus, dar am 
mai trecut şi eu prin tribunale, am avut partea mea de 
cazuri, scumpete. Ştiu că un caz reprezintă mai mult decît 
cîteva articole, nu tocmai obiective şi cîteva instantanee 
alb-negru. 

Imbrăcată, Laurei se aşeză pe pătură, cu braţele în 
jurul genunchilor şi cu faţa spre rîu. Un escadron de rațe 
sălbatice tocmai se apropia de locul acela, strîngind aripile 
şi întinzînd picioarele ca să atingă suprafaţa apei. Loviră 
riul la unison şi alunecară pe unda lină cîțiva metri, după 
care începură să plutească vesele, măcăind de zor. 

— Totul a început cu trei copii şi o poveste despre un 
„Club“ care se întrunea o dată pe săptămînă, începu ea, 
oțelindu-se pentru ceea ce avea să urmeze. Chiar şi acum, 
la cîteva luni după ce i se luase cazul, detaliile aveau 
puterea de a o îngrețoşa, iar imaginile îi veneau în minte 
parcă şi mai urîte. Acuzaţiile erau absolut incredibile. Por- 
nografie. cu copii. Abuzuri sexuale. Copiii fuseseră puşi să 
jure că vor păstra secretul. In faţa lor fuseseră omorite 
diverse animale mici, măcelărite efectiv pentru a li se arăta 
ce îi aştepta dacă nu păstrau tăcerea. Numai că în cele 
din urmă au început să fie mai speriaţi de ceea ce avea să 
li se întimple dacă mai păstrau mult timp tăcerea. 

— Au venit la mine pentru că eu fusesem la şcoala lor 
în săptămîna carierei. Le vorbisem despre justiție, despre 

cum trebuie să facem ceea ce este corect şi cum trebuie 
să luptăm mereu pentru adevăr. Buzele i se strîmbară din 
cauza ironiei. Bieţii puşti m-au crezut. Pe atunci şi eu cre- 
deam în aceste principii. 

Incă îi mai putea vedea, toate fețişoarele ridicate spre 
ea cînd le ținuse discursul despre dreptate şi onoare. Încă 
mai simţea miîndria de atunci şi naivitatea. Întotdeauna 
crezuse că binele va triumfa, dacă cineva muncea destul 
de mult ca să-l scoată la iveală, dacă credea în el şi lupta 
cu inima curată. 

— Nimeni n-a vrut să mă ocup de cazul lor. Adulții pe 
care-i acuzau erau deasupra oricărei bănuieli. Un profe- 
sor, un dentist, un membru al Consiliului Bisericii Meto- 
diste. Cetăţeni onorabili, care însă erau şi pedofili, rosti 
Laurel cu amărăciune. 

— Dar ce te-a făcut să-i crezi? 

Cum ar fi putut să-i explice? Cum ar fi putut să descrie 
acea empatie dintre ea şi copii? Mai ales cînd ea ştia 
foarte bine cum era pentru un copil să păstreze un aseme- 
nea secret teribil în suflet, tocmai pentru că şi ea păstrase 
unul la fel de groaznic. Ştiuse ce curaj arătaseră micuţii, 
atunci cînd spuseseră adevărul, pentru că ea una nu fu- 
sese în stare să găsească suficientă tărie pentru aşa ceva. 

Sentimentul de vinovăţie o săgetă deodată, făcînd-o să 
închidă ochii ruşinată. Nu avusese niciodată puterea de a 
trece peste temperamentul imprevizibil al mamei ei ca să 
rişte dragostea acesteia. 

„Nu-i spune mamei, Laurel. N-o să te creadă. O să te 
urască pentru că i-ai spus. O să aibă una din crizele ei şi o 
să dea vina pe tine.“ 

Dacă nu ar fi fost aşa de laşă, dacă ar fi făcut ceea ce 
trebuia, 'dacă ar fi avut curaj... 

În minte i se furişă imaginea lui Savannah, răvăşită, 
seducătoare, jucînd rolul tîrfei cu o disperare tragică care-i 
sublinia sexualitatea, 

Se ridică în picioare şi se aproape de malul apei, do- 
rind să scape nu numai de Jack şi de întrebările lui, ci de 
trecut, de ea însăşi. ai însă veni după ea. îl putea simţi în 

spate, îi putea simţi privirea arzătoare pe spinare. 

— De ce i-ai crezut, Laurel? 

— Pentru: că aveau nevoie de mine. Aveau nevoie de 
dreptate. lar asta era treaba mea. 

Negarea propriilor sentimente. o făcu să simtă o presi- 
une insuportabilă asupra pieptului. Le negase de atitea ori, 
încît învățase să lupte cu ea. Mai mult, se supărase foarte 
tare pe doctorul Pritchard pentru că încercase s-o facă să 
le recunoscă, să le scoată la lumină. 

„Nu am vrut să repar ceva. Aveam o treabă de făcut şi 
am încercat s-o duc-pînă la capăt. Copilăria mea n-are 
nici o legătură cu asta.“ 

Doctorul a privit-o lung, fără s-o creadă nici o clipă. 

„Nu am venit aici ca să discutăm despre ce s-a petre- 
cut acum zece sau cincisprezece ani. Eu vreau să mă ajuţi 
pentru ceea ce s-a întîmplat acum.“ 

„Chiar nu înţelegi, Laurel? Tot ce s-a întîmplat acum 
este strîns legat de trecut. Nu ai fi ajuns aici unde eşti azi, 
dacă nu s-ar fi întîmplat ceva în trecut care te-a făcut să 
alegi tocmai acest drum.“ 

„Nu încerc să repar absolut nimic.“ 

Încercă să respire, dar plămînii nu puteau s-o ajute. 
Presiunea de pe piept era prea mare, prea intensă. Con- 
trol. Avea nevoie de control. Nemiloasă, împinse deoparte 
toate sentimentele, mărginindu-se să prezinte doar fap- 
tele, în mod simplu, astfel încît să-l satisfacă pe Jack. 

— Am lucrat zi şi noapte ca să construim cazul. Existau 
dovezi, dar care nu puteau fi legate direct de acuzații. In 
tot acest răstimp indivizii ăştia au căutat simpatia din par- 
tea comunităţii, pretinzînd că erau victimele unei vînători 
de vrăjitoare, sustinînd că eu încercam să urc pe scara 
ierarhică pe spinarea lor, spre biroul procurorului general. 
Îşi strînse miinile în pumni, încercînd să mai alunge ceva 
din furie. Tot corpul îi tremura. Doamne, au fost aşa de 
alunecoşi, de isteţi, de nemernici! 

Atit de diabolici. 

„Crezi în răutate, nu, Laurel?" 

Strînse din dinţi ca să nu urle. 

„jar binele trebuie să triumfe în fața răului...“ 

— Nu aveam de fapt decît mărturiile copiilor. 

Reuşi să tragă destul aer în plămîni cît să nu se su- 
foce. 

— Copiii nu sînt consideraţi martori de încredere. 

„Nu te obosi să spui cuiva, Laurel. Nimeni nu te va 
crede.“ 

— Parker, procurorul general al statului... Laurel începu 
să gifiie, de parcă alergase prea mult. Mi-a luat cazul. 
Era... exploziv... din punct de vedere... politic. Mi-a spus... 
că... nu sînt în stare... să mă... descurc... 

Jack se apropie de ea, cu inima strînsă. li simţea încor- 
darea, care se răspindise în aer sub forma electricității 
statice. Intinse mîna spre umărul ei, dar ea tresări de parcă 
ar fi curentat-o. 

— Ai făcut tot ce ai putut, îi zise încet. 

— Am pierdut, şopti ea, disperată. Se întoarse spre el 
cu violență. Erau vinovaţi. 

— Ai făcut tot ce ai putut. 

- Dar nu a fost suficient! urlă ea. 

Rațele se speriară şi-şi luară zborul în aceeaşi for- 
maţiune. Egretele, care pescuiau în apa puțin adincă de 
lîngă mal, se adăpostiră în desişuri. Laurel se întoarse şi o 
luă la fugă de-a lungul prundişului, ştiind însă că nu avea 
unde să plece. Căzu în genunchi pe nisipul zgrunţuros, se 
făcu ghem şi începu să plîngă chinuit. 

O clipă Jack rămase nemişcat, împietrit de profunzi- 
mea durerii ei, speriat. Instinctul îl avertiza să nu se apro- 
pie. Nici el nu voia să se apropie, să aibă ceva de-a face 
cu durerea ei, dar, imediat după aceea, îngenunche alături 
de ea şi începu s-o mîngiie pe cap. 

— Nu plînge, scumpete, murmură el. Ţi-ai făcut treaba. 
Ai făcut ce ai putut. Sînt cazuri pe care le cîştigi şi altele 
pe care le pierzi. Aşa se întîmplă în jocul ăsta. Ştim amîn- 
doi prea bine. 

— Dar nu e un joc! izbucni Laurel, îndepărtîndu-i mîna. 
La naiba, Jack, aici nu e vorba de cum facem ca să învin- 
gem sistemul, este vorba de dreptate. Chiar nu înţelegi? 

Dreptate. Nu pot să dau din umeri şi să-mi văd mai de- 
parte de drum dacă sorții au fost potrivnici. Copilaşii ăia 
contau pe mine ca să-i salvez, iar eu am dat greş! 

Era o povară prea mare, care o strivea. Jack o trase-cu 
blindeţe în brațele lui, o sărută pe creştet şi începu să-i 
miîngiie părul, alinînd-o ca pe un copil, nepăsîndu-i de tim- 
pul care trecea neluat în seamă. 

Dreptate, cugetă el cu cinism. Ce fel de dreptate exista 
într-o lume în care copiii erau folosiți şi supuşi torturii toc- 
mai de către oamenii care ar fi trebuit să-i ocrotească şi 
să-i îngrijească? Ce dreptate exista atunci cînd o femeie 
nobilă, curajoasă, cu o inimă mare, ca acea care plingea 
în braţele lui, suferea pentru păcatele celorlalți? Ce fel de 
dreptate era aceea care-i permitea unui om ca el să fie 
singurul aflat la faţa locului ca să-i ofere alinare? 

Din cîte ştia el, nu exista dreptate. Nu văzuse vreo 
dovadă că ar fi existat atunci cînd crescuse. Ca avocat, 
fusese învăţat să fenteze sistemul justiţiei ca pe un joc de 
şah ceva mai elaborat, manevrînd, manipulînd şi folosind 
tot felul de strategii în încercarea de a cîştiga cazul pentru 
un client. Nu existase dreptate nici atunci, ci numai victoria 
cu orice preţ. Dacă ar fi existat o asemenea creatură, drep- 
tatea, cugetă mai departe, atunci avea un simţ al umorului 
absolut sadic. 


17 


Văzură înghesuiala încă de pe docul de la Frânchie's 
Landing. Maşinile erau parcate pe marginea drumului. O 
mulțime considerabilă se strînsese acolo. De la acea de- 
părtare se auzea doar un singur glas răsunînd prin siste- 
mul slab de amplificare. Nu cuvinte individuale, ci un fel de 
murmur confuz. 

Era evident că se petreceea ceva ciudat la fosta ben- 

zinărie Texaco, care numai ieri stătuse părăsită chiar de 
cealaltă parte a drumului față de Franchie's. Laurel privi 
spre Jack, deşi întreaga după-amiază evitase cu grijă să 
facă un asemenea gest, după ce se umilise în faţa lui, 
pierzîndu-şi controlul. _ 

El însă dădu din umeri la fel de nedumerit. Părea întru- 
chiparea indiferenţei, cu cămaşa kaki atîrnînd descheiată, 
şapca de baseball cu cozorocul la spate şi sfoara pe care 
înşirase peştii strînsă bine în pumn. 

Pe el nu-l interesa absolut deloc ceea ce se petrecea 
peste drum. El se concentrase doar asupra lui Laurel şi a 
timidităţii de care dădea dovadă. Nu mai cunoscuse vreo 
femeie care să nu verse lacrimi cu plăcere în fața unui 
bărbat. Cu toate astea, Laurel se ruşinase cumplit pentru 
acea izbucnire, pentru că arătase în faţa lui cît de vulner- 
abilă era. 

Jack se întrebă dacă-şi permitea să mai şi greşească 
din cînd în cînd. Laurel voia să fie perfectă, un ţel imposibil 
de atins de către orice ființă umană. Era o însuşire de care 
ar fi trebuit să se ferească. Numai bunul Dumnezeu ştia că 
el unul era departe de perfecțiune. Dar asta nu însemna 
că n-o admira. Părea atit de mică şi de fragilă, dar parcă 
avea o rezervă infinită de putere, la care apela mereu, fără 
să accepte nici un fel de scuze. 

Ceea ce e mai mult decit poți spune despre tine, mon 
ami, cugetă Jack. 

Continuară să străbată parcarea, îndreptindu-se spre 
bar, dar privirea lui Laurel părea mereu atrasă de ceea ce 
se petrecea alături. Spectatorii se înălțau pe virfuri şi-şi 
lungeau giturile ca să se uite mai bine la ceva. Probabil o 
licitaţie, îşi zise Laurel, deşi nu- şi amintea să fi văzut ceva 
prin benzinărie care să fi meritat cumpărat. Staţia fusese 
despuiată de tot ce se putea şi apoi abandonată prin anii 
'70, în timpul emargoului la petrol. Apoi prinse un cuvînt 
din depărtare care o făcu să se oprească locului. 

—...damnare! 

inspiră adînc şi expiră furioasă. 

— Scîrboşenia aia! 


a 

Înainte ca Jack să mai poată spune ceva, se întoarse 
şi o porni cu paşi mari spre benzinărie, cu umerii drepți şi 
bărbia ridicată în vînt. Jack se gîndi că ar trebui s-o lase în 
pace. Rămase locului o secundă, intenţionînd să facă în- 
locmai. Voia să-i lase peştele lui T-Grace şi să ia pentru 
sine o bere rece. Nu avea nici un chef să-şi vîre nasul 
Intr-un viespar. Dar în timp ce o privea cum se îndepărta, 
nu-şi putu şterge din minte imaginea ei, aşa cum fusese 
atunci cînd plinsese la pieptul lui, jelind dispariţia dreptăţii. 
Injurînd de mama focului, prinse mai bine sfoara de care 
legase peştii şi mări pasul, grăbindu-se s-o ajungă din 
urmă, 

- Nu e pe proprietatea familiei Delahoussaye, îi zise el. 

Laurel se încruntă. 

— Ar fi bine să aibă un act de închiriere pentru ben- 
zinărie şi un permis semnat de primar prin care poate ţine 
o astfel de adunare publică, izbucni ea, sperînd în secret 
ca Jimmy Lee să nu aibă nici un act şi astfel să-l poată 
usmuți pe Kenner pe urmele lui. 

— Ţi-ai făcut deja treaba, îngeraşule, îi zise Jack. L-ai 
luat de pe capul lui Ovide. De ce naiba nu vrei să-l laşi în 
pace şi să mergem să bem şi noi ceva? 

— De ce? îl întrebă ea. Doar sînt aici. Sînt ofițer al Curţii 
şi am o obligaţie față de familia Delahoussaye. Se uită la 
ol fără răbdare. Dacă ai chef, n-ai decit să te duci să bei 
ceva. N-am spus că trebuie să vii şi tu cu mine. 

— Especes de tete dure, murmură el bosumfiat. _ 

- Da, aşa e, îi răspunse ea, fără să se oprească. Incăpă- 
|inarea se numără printre cele mai bune calităţi ale mele. 

Baldwin şi turma lui de credincioşi nu pierduseră tim- 
pul. Semnul mare pe care stătea scris „De vinzare sau de 
Inchiriat“ dispăruse din geamul benzinăriei, fiind înlocuit cu 
un altul pe care scria „Puneti capăt păcatelor. Găsiţi Calea 
Cea Dreaptă“ Ă 

Uşa atelierului de reparaţii era deschisă şi în gura lui 
fusese ridicată în grabă o scenă, oferindu-i lui Jimmy Lee 
un fundal dramatic pentru inepţiile pe care le spunea. Cre- 
dincioşii se adunaseră pe asfaltul crăpat din față, striînşi 

unii în alţii, în pofida căldurii. Multe femei aproape că se 
lipiseră de scenă în încercarea de a-l vedea mai bine, 
chipurile lor bronzate strălucind de adoraţie. lar Jimmy Lee 
stătea deasupra tuturor, scăldat în sudoare şi glorie, cu 
părul dat pe spate şi dinţii neverosimil de albi sclipind în 
soare. Se învirtea de la un capăt la altul al scenei, rugîn- 
du-se alături de credincioşi pentru uşurarea poverilor şi 
pentru a le cere bani cu care să-şi poată întreţine biserica. 

— Voi continua să lupt, fraţi şi surori! Indiferent de cît de 
greu mă va lovi Satana, indiferent de obstacolele pe care 
mi le va ridica în cale, chiar dacă nu am nimic altceva cu 
care să lupt în afară de credință! Lăsă ca declaraţia lui 
să-şi facă efectul preț de cîteva clipe, apoi oftă dramatic 
şi-şi lăsă umerii în jos. Dar nu vreau să port această luptă 
de unul singur. Am nevoie de ajutorul vostru, de ajutorul 
celor credincioşi, al celor curajoşi şi devotați. Deşi admit 
cu tristețe, trăim într-o lume guvernată de preamăretul do- 
lar. Biserica noastră nu poate continua să mai aducă veş- 
tile cele bune miilor de credincioşi în fiecare săptămînă 
dacă nu are bani. lar fără biserică, doar eu singur sînt 
neputincios. Singur, sînt numai un om. Cu voi alături de 
mine, reprezint o armată! 

In vreme ce credincioşii îl aplaudau de zor, Laurel toc- 
mai trecea pe lîngă ei, privindu-i cu un amestec de furie şi 
milă. Furie pentru că erau atît de naivi încît căscau gura în 
faţa unui asemenea şarlatan şi milă din acelaşi motiv. Oa- 
menii aceia aveau nevoie să creadă în ceva. Nu le putea 
refuza acest lucru. insă aleseseră să creadă într-un ne- 
mernic, ceea ce o făcea să-şi dorească să-i dea pe toți 
cap în cap. 

Nu observă camerele de luat vederi decît atunci cînd fu 
prea tirziu. Privirea ei căzu asupra dubiței parcate alături 
de staţia de benzină. Purta inițialele postului de televiziune 
prin cablu din Lafayette, cel care transmitea emisiunea 
săptăminală a lui Baldwin. 

Privirea lui Jimmy Lee, iluminată de fanatism, se opri 
asupra ei ca un reflector, oprindu-se deodată din vorbă, 
chiar la mijlocul unei fraze sforăitoare. Oamenii continuau 

să aştepte cu sufletul la gură. Laurel îngheță, iar inima îşi 
spori bătăile atunci cînd atît predicatorul, cît şi camera- 
manul se întoarseră deodată spre ea. Se îmbărbătă cît 
putu şi, sub privirea mulțimii, inspiră adinc. 

— Domnişoara Laurel Chandler, rosti Jimmy Lee încet. 
O femeie inteligentă şi cu convingeri ferme. O femeie bună, 
inşelată ca să intre în luptă de partea necuratului. 

Din gloată se auzeau tot felul de oftaturi şi murmure 
confuze. Femeia care se afla mai aproape de Laurel dădu 
inapoi cu o mînă dusă protector la piept. 

— Nu cred că judecătorul Monahan ar fi prea mulțumit 
de această comparaţie, rosti Laurel înțepată, încrucişîn- 
du-şi braţele la piept. Dar probabil că de aceea te şi amuzi 
atit de bine, pentru că şi tu atragi oamenii buni de partea 
ta tot prin înşelătorie. 

Cei care se aflau destul de aproape ca s-o audă înce- 
pură să mormăie nemulțumiți şi s-o huiduiască. Baldwin îi 
potoli cu o mişcare a miinii. 

— Nu trebuie să condamnați pe nimeni, credincioşilor! 
le strigă. Însuşi Christos, cu infinita sa înțelepciune, a pre- 
dicat iertarea pentru cei care vă rănesc. M-a sfătuit hy 
materie de iertare... 

— Nu cumva te-a sfătuit şi în materie de drept? se 
interesă Laurel. Ai vreun drept să te afli pe această pro- 
prietate, să ţii o asemenea adunare? 

Ceva urit şi periculos apăru deodată în ochii lui Bald- 
win. Nu-i plăcea deloc cînd una ca ea îi întrerupea pre- 
dicile inspirate. Ghinion, Jimmy Lee. 

— Avem toate drepturile, surioară pierdută, îi zise încor- 
dat. Avem drepturi legale, garantate de om. Avem drepturi 
morale, garantate chiar de Dumnezeu Atotputernicul, ca 
să ne adunăm în acest decor umil şi... 

— Un decor potrivit, mormăi Jack. O ocoli pe Laurel şi 
se sprijini nepăsător de marginea scenei, sfoara cu peşti 
atirnîndu-i în continuare din pumn. Intotdeauna ai reuşit să 
mă scîrbeşti, Jimmy Lee. 

Era destul de aproape şi microfonul captă ultimele lui 
cuvinte. Curioşii adunaţi în spatele mulţimii de credincioşi 

izbucniră în hohote de rîs. Jimmy Lee roşi puternic pe sub 
bronzul artificial. Gura i se schimonosi în timp ce încerca 
să se abțină să nu-l înjure pe bărbatul acela care se spri- 
jinea nepăsător de platforma lui. 

Afurisit fie Jack Bodreaux. Afurisită fie Laurel Chandler. 
Ea era cea care îi făcea mereu necazuri, tîrfa. Boudreaux 
venea pentru că umbla după fusta ei. Dar oricît de mult ar 
fi vrut să scoată la iveală toată murdăria despre Laurel 
Chandler, se abţinea cu stoicism. Credincioşii lui nu ar fi 
tolerat un atac asupra unei femei cu poziţia ei. Boudreaux 
însă putea fi lovit oricît de tare. 

Zîmbi în sinea sa cu răutate. 

— Serios, domnule Boudreaux? rosti sigur pe sine. Să-ţi 
spun ce-mi fac mie cărţile dumitale? Mă îngreţoşează și 
mă dezgustă aşa cum scirbesc orice bun creştin. Conţinu- 
tul lor este o porcărie brutală, o celebrare a răutăţii şi 
reprezină un manual pentru cea mai sigură cale spre iad. 
Sau poate ai venit aici ca să ne spui că ai renunţat la 
această cale a răutăţii? 

Pe chipul lui Jack răsări un zîmbet leneş. Trînti peştii 

este picioarele lui Jimmy Lee, făcîndu-l pe acesta să facă 
“un salt dizgraţios în spate şi se cocoță pe platformă, lă- 
sîndu-şi picioarele să atîrne peste marginea ei. 

— Ei, la naiba, Jimmy Lee, asta e ca: şi cum te-aş 
întreba şi eu dacă nu vrei să renunți să mai furi banii 
oamenilor. Modul în care mi-ai adresat întrebarea mă opre- 
şte să neg, pentru că aş admite că sînt vinovat. Cum într-o 
altă viaţă am fost avocat de meserie, ştiu foarte bine că nu 
am motive să-şi răspund. Işi lăsă capul pe spate şi zîmbi 
urît spre reverend. Ca să fiu sincer, sînt uimit să aflu că ştii 
totuşi să citeşti. 

Un alt hohot de rîs se auzi deodată din spatele mul- 
țimii. Jimmy Lee strînse din dinţi ca să nu înjure şi să 
blesteme în gura mare. Pumnul i se încleştă pe microfon, 
gîndindu-se că tare mult i-ar fi plăcut să fie gitul lui Bo- 
dreaux acolo. 

— Răutatea nu este ceva de care să ridem, rosti Jimmy 
Lee cu seriozitate. Se întoarse spre mulţimea de feţe şi 

arătă spre Jack. Chiar vrem ca progeniturile noastre să 
crească într-o lume sucită şi depravată aşa cum o descrie 
el? Să asculte poveşti despre crime şi mutilări, şi orori 
care sînt mai presus de imaginația oamenilor decenti? 

— Hei, Jack! strigă Leonce din apropierea pompelor 
prăfuite. Cum se chema afurisenia aia de carte? 

- Care, „/luziile“? strigă şi Jack rîzînd. E de vinzare 
peste tot pentru cinci dolari şi nouăzeci şi cinci de cenți. 

— Unde mai pui că rîde şi scoate bani de pe asemenea 
mizerii! strigă Jimmy Lee spre credincioşii săi, încercînd să 
acopere risetele celorlalți gură-cască. Ce alte păcate ar 
mai putea comite o asemenea minte bolnavă? Auzim în 
fiecare zi despre tot felui de crime comise împotriva fe- 
meilor şi copiilor din această țară. Chiar la noi, în Ara- 
diana, există un criminal care urmăreşte şi omoară femc. 
Şi de unde credeţi voi că se inspiră astfel de creaturi crimi- 
nale? 

Zimbetul dispăru de pe faţa lui Jack. Îl privi pe Baldwin 
în ochi şi, fără să clipească, se ridică în picioare, apropi- 
indu-se de el, aruncînd peştii deoparte. Ostilitatea dintre ei 
era evidentă. 

— Mai bine ai fi atent la ce vorbeşti, predicatorule, rosti 
încet, împingînd microfonul deoparte. Nu ai de unde să ştii 
ce fel de răzbunare poate pregăti o minte bolnavă ca « 
mea. 

Jimmy Lee savură micul triumf, ştiind-că nimerise drept 
la ţintă, zîmbind încîntat pentru că ştia că se afla în sigu- 
ranţă în fața acelor oameni. 

— Nu mi-e teamă de tine, Boudreaux. 

— Nu? se miră Jack. Dar de cuvintele „proces de ca- 
lomnie" nu ţi-e teamă? Ar fi mai bine să te temi, Jimmy 
Lee, pentru că aş putea să-i pun pe avocații mei să te 
tirască prin procese costisitoare pentru tot restul vieții tale 
mizerabile. Nu ţi-aş lăsa nici măcar o oală în care să te 
pişi, iar tot jocul ăsta de-a predicatorul se va termina urit. 

Baldwin îşi îngustă ochii. Un muşchi i se zbătea violent 
pe maxilar. | 

-E o țară liberă, Boudreaux. Dacă eu cred că aseme- 

nea cărţi de mizerie împing minţile instabile să comită acte 
de nedescris, pot s-o.spun fără nici o grijă. 

— Aha. Dar dacă rosteşti cumva şi numele meu în legă- 
tură cu aceste acte de nedescris, am tot dreptul să te bat 
de să te caci pe tine, la figurat, desigur. Zîmbi răutăcios şi 
ridică mîna în care Jimmy Lee ținea microfonul, astfel încît 
să-l poată auzi toată lumea. Poate că ar trebui să încerci 
să alungi demonii din mine, Jimmy Lee. Trimite-i în nişte 
porci sau găini. Dă-le oamenilor ceva pentru banii lor. Bald- 
win îl privea încruntat. Nu? Ei, asta e, Jimmy Lee. 

Jack se apleră şi luă de jos sfoara de-care prinsese 
peştii şi, întorcîndu-se, îi lovi cu ei pe Jimmy Lee drept în 
burtă. 

— Hopa, rosti Jack, fără părere de rău. Uite, eu îţi dau 
peştii, tu cumpără vreo două piini şi poate reuşeşti să faci 
miracolul ăla. 

Din spatele mulțimii se auziră iar chiote şi hohote de 
ris. Laurel îşi duse mîna la gură şi încercă să se abțină să 
nu rîdă. Jack sări de pe scenă şi se îndreptă spre ea, luînd 
o ţigară din buzunarul cămăşii şi punînd-o între buze. 

— Eşti atît de rău! îi şopti ea, atunci cînd el o prinse de 
mînă. şi o escortă departe de acea mulţime. 

Ochii lui întunecaţi străluceau de amuzament. 

— Ceea ce înseamnă că sînt foarte bun, scumpete, îi 
răspunse. Acum hai să-mi faci cinste cu ceva de băut. 

Nu făcuseră nici trei paşi, cînd un urlet oribil aproape 
că despică aerul. Laurel se strînse toată lîngă el, speriată, 
prinzîndu-l de braţ, în timp ce inimă-i sărise din piept din 
cauza sperieturii. Auzea mulțimea de oameni din spatele 
lor cum se întorcea, tirşiind picioarele pe asfalt. Apoi ur- 
letul se repetă, iar şi iar. Venea de la Franchie's, un fel de 
vaiet teribil care avea o notă uşor de înţeles de toţi oa- 
menii. 

Laurel strînse şi mai tare braţul lui Jack cînd observă 
maşina de patrulă a poliţiei parcată în faţă. Şeriful Kenner 
ieşi din bar cu ochelarii de soare pe nas, ce străluceau 
ameninţători în soare. Uşa laterală a barului se trînti deo- 
dată şi pe mica verandă apăru un tînăr cu pantaloni scurţi 

şi cămaşă verde care sări peste balustradă şi o luă la fugă 
mîncînd pămîntul. 

Uşa din față se deschise din nou şi T-Grace se aruncă 
efectiv în fața scărilor, urlînd: 

— Copilaşul meu! Copilaşul meu! Căzu în genunchi şi 
începu să lovească cu pumnii în podeaua de lemn în timp 
ce plîngea în hohote. 

După aceea ieşi şi Ovide, mergînd ca un orb. Cînd îşi 
descoperi soția întinsă pe jos, se lăsă să cadă alături de 
ea şi-şi ridică chipul spre cer, strigînd: 

— Bon Dieu avoir pitie! 

— Doamne sfinte, Jack, şopti Laurel, înecată de lacrimi. 
Simţea o tristețe greu de imaginat şi o mică parte a cre- 
ierului ei se întrebă uimită cum de putea reacționa atit de 
puternic corpul ei la ceva ce încă nu fusese anunţat. 

Cîteva secunde mai tirziu, tînărul care ieşise în fugă 
din bar reveni cu ştirile: Annie Delahoussaye-Gerrard, care 
dispăruse de duminică noaptea, fusese găsită. Trupul gol 
şi brutalizat fusese descoperit de nişte turişti pe malul riu- 
lui. 


Crima zgudui întregul orăşel. În timp ce teroarea răs- 
pîndită de strangulatorul din Golf pusese stăpiînire pe alte 
părţi din Acagjana, locuitorii din parohia Partout se sim- 
țiseră imuni. Orăşelul lor păruse un rai al siguranţei, un loc 
magic în care nu se întîmpla nimic rău. Atunci cind Annie 
Delahoussaye-Gerrard îşi dăduse ultima suflare, iluzia si- 
guranţei se risipise. Lumea se înclinase deodată şi locuito- 
rii micului oraş căutau disperaţi ceva de care să se agate. 

În seara aceea străzile deveniră pustii. Magazinele se 
închiseră devreme. Oamenii se duseră acasă, la familiile 
lor. Uşile care nu se încuiaseră niciodată înainte, erau 
acum zăvorite bine împotriva amenințării care se profila 
dinspre malurile cețoase ale rîului. 

T-Grace, inconsolabilă, a trebuit cărată în pat şi se- 
dată. Ca şi cum veştile fuseseră purtate de un telegraf 
invizibil, ceilalţi copii Delahoussaye începură să sosească. 
Familia se strînse laolaltă ca să jelească, ca să-şi ofere 

putere şi să umple casa din care acum lipsea o persoană. 

Barul nu era deschis, dar un nucleu de clienţi obişnuiţi 
se strînsese acolo, aşa cum clanul Delahoussaye se adu- 
nase în casă. Într-un fel, şi cei din bar erau înrudiţi, Leonce 
şi Taureau, Dede Wilson cu o duzină de alte persoane. 
Annie era una dintre ei şi acum fusese tăiată din materialul 
vieții lor, lăsînd în urmă o gaură urîtă. 

Leonce se ocupa de bar, împărțind băuturile fără să 
mai zimbească vesel ca de obicei. Pălăria Panama atîrna 
de un cuier lingă uşă, iar cămaşa în culori vii fusese schim- 
bată cu un tricou negru. Restul grupului se aşezase în 
apropiere de bar, departe de scenă şi de ringul de dans, 
toţi cu excepţia lui Jack. El se aşezase pe bancheta de la 
pian, bea whisky şi cînta melodii triste la acordeonul micut. 

Laurel îl privea cocoțată pe taburetul ei de la bar. Jack 
stătea cu capul plecat şi storcea din instrument note muzi- 
cale atit de limpezi şi de triste, încît făceau inimile celor 
prezenţi să plîngă. Nu mai spusese nici zece cuvinte de 
cînd aflaseră vestea, ei sau oricui altcuiva. în pofida faptu- 
lui că rămăsese prezent din punct de vedere fizic, Laurel 
nu putea scăpa de sentimentul că mintea lui se refugiase 
undeva departe. Jack se retrăsese în sine şi se zăvorise 
acolo, aşa cum locuitorii din oraş se închiseseră în case. 
Chipul lui era ca o mască inexpresivă şi nu_şg mai vedea 
nici o urmă din bărbatul care o tachinase sau din acela 
care o ţinuse în braţe cît plînsese. Laurel îşi ronţăi o un- 
ghie şi se întrebă dacă plecase undeva departe, dorindu-şi 
s-o fi luat cu el. 

Acum se simţea din nou ca o străină. Toţi ceilalţi aveau 
amintiri comune despre Annie, care reprezentau un fel de 
liant. Ea n-o cunoscuse pe Annie. Pînă de curînd nici nu-şi 
întretâiase paşii cu aceşti oameni care considerau barul ca 
pe un al doilea cămin al lor. 

În minte îi apăru o amintire din copilărie, în care ea şi 
Savannah, îmbrăcate în cele mai frumoase haine de du- 
minică, stăteau pe trotuarul din faţa bisericii, privind cu jind 
la copiii care se jucau şi alergau prin parcul din apropiere. 

„ Putem să ne jucăm şi noi, mami? 


289 


— Nu, dragă, doar nu vrei să-ți murdăreşti rochita asta 
aşa de frumoasă, nu? Vivian îmbrăcată cu o rochie albă 
cu buline roşii şi cu o pălărie cu boruri mari pe cap se 
aplecă şi-i aranjă un cîrliont rebel pe frunte. In afară de 
asta, draga mea, nu sînt genul de copii cu care să te poti 
juca. 

— De ce nu? _ 

- Nu te mai prosti, Laurel. li zîmbi cu răceală. Sînt 
copii comuni. Tu eşti o Chandler.“ 

Amintire idioată, îşi spuse Laurel, încercînd să, zdro- 
bească vulnerabilitatea reziduală. Era un moment tragic 
pentru familia Delahoussaye, nu avea motive să se com- 
pătimească pe sine. De altfel, nici un om întreg la minte nu 
ar fi vrut să fie unul dintre îndoliați. 

— Poftim. 

Laurel îşi ridcă privirea şi se uită mirată la paharul cu 
lapte, pus chiar în faţa ei. _ 

— Bunicu' ayga ulcer, îi explică Leonce cu blindete. |şi 
sprijini coatele de bar şi se aplecă spre ea, privind-o cu o 
expresie înțelegătoare. Şi el se freca pe stomac exact aşa 
cum faci tu. Cînd rămiînea fără sucul de varză pe care-l 
pregătea vraciul din zona noastră, atunci bea lapte. 

Laurel privi vinovată la mîna cu care pînă atunci se 
frecase peste stomac. 

— Sînt bine, răspunse ea, prinzînd paharul cu ambele 
miini. Dar mulțumesc din suflet, Leonce. 

Bărbatul trase din ţigară şi oftă apoi, scoțind pe gură 
un nor de fum. 

— Nu-mi vine să cred că a murit, smulsă dintre noi 
deodată, rosti pocnind din degete. 

— Eraţi apropiaţi? 

- Toată lumea o iubea pe Annie. 

Laurel sorbi din lapte şi privi iar spre Jack, întrebîn- 
du-se dacă şi el o iubise pe Annie. 

— Era căsătorită, nu? 

— Oho, da, dar Tony nu se purta deloc bine cu ea, ca 
atare, toate pariurile au căzut, dacă înţelegi ce vreau să 
spun. 

Mai trase un fum din ţigară, apoi strivi restul într-o scru- 
mieră. Pierdut în amintiri, începu să-şi frece cicaţricea cu 
un deget. 

— Biata Annie, îi plăcea să se distreze, murmură el. Nu 
era o fată rea. Pur şi simplu îi plăcea să se distreze. 

Ceea ce însemna că-şi înşelase soțul care o bătea. 
Mintea lui Laurel sortă şi completă faptele automat, for- 
mulînd unele teorii. Obicei vechi. Reconfortant într-un fel. 
Exista o oarecare alinare, consolare, atunci cînd încercai 
să descoperi sensul unei asemenea tragedii. Crimele pu- 
teau fi soluționate. Justiţia putea fi servită. 

Dar nimic nu avea s-o mai aducă pe Annie înapoi. 

Uşa laterală care dădea în bucătărie se deschise, iar 
Ovide se împletici în bar ca un zombi. Părea cu douăzeci 
de ani mai bătrîn şi mult mai fragil, în pofida masivității. 
Părul care-i înconjura capul ca o cunună se ridicase ca o 
aură argintie. Culoarea din obraji îi dispăruse lăsînd în loc 
un gri murdar, bolnăvicios. 

Toate discuţiile încetară şi toţi ochii se întoarseră spre 
el, în aşteptare. Mai puţin Jack, care, aplecat peste acor- 
deon, era pierdut în lumea lui interioară. Ovide rămase 
locului, părînd tulburat şi pierdut, de parcă nu ar fi ştiut ce 
căuta acolo şi unde anume era. Leonce se apropie de el, îl 
prinse de braţ şi începu să-i vorbească în franceză. Ovide 
nu părea să asculte, dar privea prin bar, la cei adunați 
acolo, ochii lui oprindu-se în cele din urmă asupra lui Lau- 
rel. 

— Viens ici, cherie, murmură el, întinzînd mîna spre ea. 
T-Grace vrea să te vadă. 

Laurel de-abia se reținu să nu privească peste umăr ca 
să se asigure că nu mai era nimeni acolo. 

— Eu? întrebă, atingîndu-şi pieptul. 

— Oui, vino. Te rog. 

Apăsată de o presimţire neagră, gîndindu-se cu amă- 
răciune că avea să fie inclusă printre cei îndoliaţi, sări de 
pe taburet. Intrară în casă prin bucătăria care era probabil 
cea mai mare încăpere. Nepotrivit de veselă şi plăcută, 
aroma cafelei şi a mîncării condimentate se simţea peste 

tot. Bucătăria era veselă, împodobită cu tot felul de nimi- 
curi, un loc plăcut în care T-Grace îşi crescuse copiii. 

Copiii şi nepoţii se aşezaseră pe bancheta lungă de la 
masa mănăstirească aşezată chiar în mijlocul încăperii. 
Copilaşi somnoroşi erau aşezaţi în poala părinţilor sau a 
fraţilor mai mari. Lumina fluorescentă le ştersese culorile 
din obraji, punînd mai bine în evidență ochii înroşiţi de 
plîns. Laurel îi invidia pentru familia pe care o aveau, deşi 
nu şi pentru jalea care-i strinsese iar laolaltă. 

— Imi pare aşa de rău, şopti ea, scuzîndu-se pentru că 
le tulbura intimitatea. 

Cuvintele ei declanşară un alt val de lacrimi din partea 
unei femei care ar fi putut fi geamăna lui Annie, cu obrajii 
ca două mere, bucle sîrmoase şi o bluziță cu două numere 
mai mici. Un bărbat tuciuriu la faţă o strînse în brațe pe ea 
şi copilaşul cu păr negru şi începu să-i legene. La celălalt 
capăt al mesei, versiunea mai tînără a lui T- Grace se 
ridică deodată şi se uită ţintă la Laurel. 

-Ñi mulțumesc pentru că ai venit, îi zise automat. ò să 
fac imediat un ibric cu cafea proaspătă. É 

Se apucă de treabă cu acea energie frenetică a cuiva 
bîntuit de demonii din suflet. Laurel recunoscu semnele 
din proprie experiență și se simți atrasă de acea femeie. 

Il urmă pe Ovide prin salonul înghesuit, unde doi băie- 
tei de vreo zece ani stăteau pe podea şi se uitau la televi- 
zor la Star Trek, nişte -episoade vechi care erau date în 
reluare. Pe canapeaua îngustă dormea un copilaş învelit 
cu o păturică galbenă. 

T-Grace zăcea în pat într-o cameră atît de mică, încît 
ar fi încăput într-o debara de la Beauvoir. Dormitorul era 
luminat de o veioză cu abajur rozaliu, ce scotea în evi- 
dență mobilierul ieftin, imitație de lemn de nuc. Aerul miro- 
sea vag a naftalină şi a parfum ieftin. Pe fiecare suprafață 
plană fuseseră aşezate teancuri mari de haine care stă- 
teau într-un echilibru precar. 

Cînd Laurel intră, simţi cum se sufoca. La început crezu 
că T-Grace murise de supărare şi jale, şi se întrebă de ce 
o adusese Ovide acolo ca să vadă corpul. Femeia stătea 

sprijinită de o duzină de perne, ochii aceia işeşiţi din orbite 
privind în gol, şi cu gura deschisă. Părul portocaliu îi stă- 
tea ridicat măciucă. Dar după aceea se mişcă, ridicind 
mîna de pe cuvertura verde a patului. 

lar Laurel se forță să se apropie de pat. 

— imi pare aşa de rău, T-Grace, şopti, prinzînd mîna 
femeii şi aşezîndu-se pe marginea patului. 

T-Grace dădu uşor din cap, prea sedată ca să facă mal 
mult de atit. 

— Bietul meu copilaş. A dispărut dintre noi. A dispărut 
de pe lumea asta, murmură ea. Nu pot să suport. 

— Ar trebui să încerci să te odihneşti, şopti Laurel, inca- 
pabilă să găsească cuvinte potrivite care să aline suferința 
unei mame. 

— Nu e durere mai mare decit cea pe care o simți 
atunci cînd pierzi un copii, continuă T-Grace cu ochii plini 
de lacrimi. M-aş da pe mine de o mie de ori ca să fiu ucisă 
în lqcul ei. 

Laurel îşi muşcă buzele şi strînse mîna fragilă a femeii. 

— Cineva trebuie să plătească pentru asta. 

— O să-l prindă pe criminal, răspunse Laurel, încercînd 
s-o asigure pe T-Grace şi pe sine. Cineva urma să plă- 
tească. Justiția va triumfa în cele din urmă. Trebuia. 

Dar nu destul de curînd pentru biata Annie. 

T-Grace o privi drept în ochi cu puţina energie care-l 
mai rămăsese. 

— O să ne ajuţi cu treaba asta sau nu? 

Laurel se simţi cuprinsă de panică. 

— Ce pot să fac eu, T-Grace? Nu sînt şerif. Şi aici nu ai 
nevoie de un avocat. Nu ai nevoie de mine, rosti în gînd. 
Te rog, nu-mi cere să mă implic. 

— Eu şi cu Ovide nu avem încredere în măgarul ăla de 
Kenner, şopti T-Grace. Să ai tu grijă să facă ce trebuie 
pentru micuța noastră Annie. 

Laurel scutură din cap. 

— Of, T-Grace... 

T-Grace îşi adună ultimele puteri şi strînse mîna lui 
Laurel între palmele ei reci şi osoase. 


293 


— Te rog, Laurel, ajută-ne! îi ceru disperată. Te rog, 
scumpa mea. 

Cuvintele răsunară în mintea ei, ca un ecou al coş- 
marului care o urmărea noapte de noapte. Dar acum era 
altceva, nu trebuia să participe la investigaţie şi nici nu era 
obligată să adune dovezi. Cei doi nu-i cereau decăt să se 
asigure că âncheta continua. 

Cu toate astea, instinctul îi spunea să refuze, să în- 
cerce să se protejeze. 

Egoisto. Laşo. Eşti prea slăbănoagă. 

Se uită spre T-Grace, aşa cum era întinsă în pat ca un 
cadâvru, cu energia ei incredibilă disipată de durere. Apoi 
se întoarse spre Ovide, care rămăsese în prag, părînd 
bătriîn, pierdut şi neajutorat. Avea puterea să-i ajute putin, 
dacă era capabilă să treacă peste propria-i slăbiciune. 

— O să fac tot ce pot, promise. 


Jack abandonase acordeonul în favoarea pianului, cînd 
Laurel reveni în bar. Degetele i se plimbau neglijent peste 
clape. Ultimii oameni care se adunaseră acolo tocmai se 
pregăteau să plece atunci cînd Laurel intră pe uşa dinspre 
bucătărie. Nu mai rămăsese decit Jack şi Leonce, care 
stingea luminile şi punea scaunele peste mese, măturînd 
de zor. 

O privi sprijinit în mătură, cu chipul trist şi ochi înlă- 
crimați. 

— Hei, scumpo, ai nevoie să te conducă cineva acasă? 
o întrebă încet. Nu cred că bătrînu' Jack ar trebui să se 
urce la volan. 

- Nici o problemă, Leonce, murmură ea. Nu am venit 
cu maşina. lar o plimbare lungă o să ne facă bine la amîn- 
doi. 

Leonce îşi cobori privirea asupra măturii, înainte ca ea 
să-i poată vedea expresia feţei. 

— Cum doreşti. 

Laurel îşi băgă mîinile în buzunarele pantalonilor scurți 
şi se îndreptă spre scenă. Jack nu făcu nici o mişcare prin 
care să-i dea de înțeles că-i simţise prezența, nici chiar 

atunci cînd se aşeză pe bancheta pianului, alături de el. El 
continua să cînte de parcă ar fi fost în transă, degetele lui 
miîngiind clapele pianului cu grija unui amant. 

Deci asta se ascundea în spatele celuilalt Jack, băr- 
batul cu ochi hăituți de amintiri periculoase, singurătate, 
nelinişte şi mult talent artistic. Cînd realiză acest lucru, 
Laurel îşi simţi inima îndurerată. Cite ale fațete ale lui mal 
existau? Ciţi Jack? Care se afla la baza celui de acum? 
Care dintre ei îi furase inima? 

inchise ochii şi alungă toate acele întrebări din minte 
atunci cînd îşi lăsă capul sprijinit de umărul lui, prea co- 
pleşită de sentimente ca să poată gindi. Toată seara avu- 
sese grijă să se controleze, să nu lase să se vadă ce 
anume simţea față de acea crimă odioasă, dar acum, cînd 
nu avea vreun alt martor în afara acelui bărbat care o 
văzuse plîngînd puțin mai devreme, încetă să mai lupte. 
Lacrimile nu se lăsară mult aşteptate, curgînd liniştite pe 
obraji. 

Jack se opri din cîntat atunci cînd termină bucata res- 
pectivă. Degetele lui țineau apăsată încă ultima clapă, ca 
pe un ecou din trecut. 

- Ai ţinut la ea? întrebă Laurel, cuvintele ieşindu-i din 
gură înainte să le fi putut opri. Aştepta cu sufletul la gură 
răspunsul lui. 

— Adică dacă m-am culcat cu ea? o corectă Jack. Privi 
spre panoul negru al pianului, străduindu-se să alunge 
fantoma zîmbitoare a lui Annie din minte. Da, sigur, îi zise 
sec. De cîteva ori. 

Răspunsul lui o îndureră, deşi îşi spuse singură că nu 
era cazul. Era un curvar, un afemeiat. Probabil că se cul- 
case- cu jumătate din femeile din parohie. Nu ar fi trebuit 
să însemne absolut nimic pentru ea. Alungă acea reacţie, 
încercînd să descifreze ce ar fi putut el să simtă fată de 
moartea unei femei pe care o cunoscuse intim şi cu ai 
cărei părinţi era bun prieten. 

— Imi pare rău, şopti. 

— Să-ţi pară rău pentru Annie, nu pentru mine. Eu încă 
mai trăiesc. Deşi nu făcea nici un pustiu de bine nimănui. 

Gura i se strimbă din cauza ironiei, drept pentru care se 
întinse după whisky ca să-şi amorțească durerea. Lichidul 
i se scurse în jos pe git ca o mătase, încălzindu-i sto- 
macul. 

— imi pare rău pentru T-Grace şi Ovide, continuă Lau- 
rel, amintindu-şi prea bine scena la care asistase. Mi-au 
cerut să fiu omul lor de legătură cu şeriful. 

— lar tu ai fost de acord. 

- Da. 

— Fireşte. 

Deşi Jack se apucase iar de cîntat, Laurel prinse nota 
caustică din glasul lui şi se îndepărtă de el, privindu-l drept 
în față. 

— Şi asta ce naiba vrea să însemne? 

Jack nici nu se obosi s-o privească. Simţea cum îşi 
ridica în jur zidurile defensive, aşa cum de altfel inten- 
ționase. 

— Asta înseamnă că eşti o fetiță bună care face ceea 
ce trebuie, ce e corett. 

— Sînt prietenii mei, îi zise cu înfocare. -M-au rugat să le 
fac o favoare. Mi se pare că cer prea puțin, ţinînd cont că 
fata lor tocmai a fost ucisă. N-au de unde să înțeleagă 
procedurile poliţiei. Nu au încredere că sistemul va lucra în 
favoarea lor. 

— Ca să vezi, rosti Jack sardonic. 

Laurel tresări, neplăcut surprinsă. 

— Ştii ce, m-am cam săturat de remarcile tale tăioase, 
Jack. Poate că nu e perfect, dar e singurul sistem pe 
care-l avem. Depine de oamenii ca mine şi ca tine ca să-l 
facem să funcţioneze. cît mai bine. 

El continuă să cînte, dorind să elibereze o parte din 
tensiunea care se strînsese în interiorul lui şi-l sufoca. Din 
cauza ei avea chef să fie cît mai răutăcios. Se simţea prea 
sensibil, de parcă toate terminaţiile nervoase îi fuseseră 
frecate cu nisip. Instinctul îi spunea să nu lase pe nimeni 
să se apropie. Voia să se retragă în cămăruța mică şi 
întunecată din mintea lui, aşa cum făcea şi atunci cînd 
aştepta pumnul lui Blackie Boudreaux să se abată asupra 

lui. Voia să meargă în locul acela în care nimeni nu-l mai, 
putea atinge, nimeni nu-l mai putea răni pentru că nu mai 
simțea nimic şi nu-i mai păsa de nimic. 

Dar Laurel Chandler stătea alături de el, foarte su- 
părată pe lipsa lui de încredere în prețiosul ei sistem de 
jurisprudenţă. Blestemată să fie. 

— Numai că pentru tine n-a funcţionat chiar aşa de 
bine, nu? 

Tonul lui tăios o lovi pe Laurel drept în inimă, numai la 
gîndul că ea-i împărtăşise durerea ei, iar el acum se folo- 
sea de informaţiile primite ca s-o lovească. 

— Foarte bine, îi zise. Lovi clapele cu pumnul şi se 
ridică de pe banchetă. Sistemul e o porcărie. Şi ce propui, 
să lăsăm totul baltă şi să ne uităm cum înfloreşte criminali- 
tatea? începu să se plimbe prin spatele lui, căutînd că 
transforme durerea în furie. O discuţie în contradictoriu era 
ceva la care excela. Mult mai productivă decit tristețea sau 
teama. Ar fi grozav, Jack. Atunci am putea să facem cu 
toţii ceea ce dorim, putem să stăm cu mîinile în sîn privind 
cum se destramă toată societatea. 

Jack se întoarse cu faţa spre ea, cu coatele sprijinite 
de pian şi picioarele întinse comod în faţă. 

— Ce nu-ţi convine? o întrebă el supărat. Crezi că ar 
trebui să fac ceva? Ce naiba ai vrea să fac? Să flutur 
bagheta magică şi s-o readuc pe biata Annie la viață? Nu 
pot. Să mă uit într-un glob de cristal ca să văd cine-i 
ucigaşul? Nici pe asta nu pot s-o fac. Vezi, scumpete? E 
exact aşa cum spunea şi bătrînu' meu, nu sînt bun de 
nimic, cu alte cuvinte, un netrebnic. 

— Cît de convenabil pentru tine, izbucni Laurel, ignorînd 
acea parte a inimii ei care se înmuiase de mila copilului 
Jack, cel care fusese maltratat de tatăl betiv. Însă era prea 
furioasă pe el ca să mai simtă vreo urmă de simpatie. Îi 
amintea prea mult de Savannah, care se scălda pur şi 
simplu în apele poluate ale trecutului în loc să se adune şi 
să încerce să facă ceva pozitiv cu viaţa ei. 

— Tu nu-ţi asumi responsabilitatea pentru nimic. Nu 
aspiri la nimic. Dacă timpurile devin ceva mai dure, poți 

vricînd să dai vina pe trecut. Nu ai timp să-ți mai pese de 
altcineva pentru că eşti atît de afurisit de ocupat să-ţi plingi 
singur de milă! ” 

Jack se ridică în picioare şi se apropie de ea atit de 
repede, încît Laurel nici măcar nu avu vreme ca să se 
simtă surprinsă. Bunul-simţ îi cerea să se îndepărteze de 
ul. iar un alt instinct o ajută să rămînă fermă pe poziţii, în 
limp ce între ei se instala tăcerea rău prevestitoare. 

El o privi în linişte vreme îndelungată, respirînd între- 
lăiat, cu maxilarele încleştate. Dar focul care se aprinsese 
În ochii Jui întunecaţi se stinse, lăsînd în urmă numai obo- 
seala. Colţurile buzelor frumos arcuite se ridicară într-o 
tentativă de zimbet. 

— Nu cred că vrei să ajung să țin la tine, scumpete, 
murmură el. Toţi cei la care am tinut vreodată sînt morţi. 
Ridică o mînă şi-i mîngiie alene obrazul. Vezi? Ți-am spus 
că nu sînt bun pentru tine. Ar fi trebuit să mă asculti. 

Ea îi îndepărtă mina şi făcu un pas în spate. Încerca 
5-0 sperie numai. Bărbatul care cu numai două ceasuri în 
urmă o sedusese cu zimbetul lui... Nu, nu era acelaşi om. 

Furioasă din cauza comportamentului lui de cameleon, 
furioasă pentru că încercase s-o sperie, supărată pe sine 
pentru că-i păsa de ceea ce făcea el, îi aruncă o ultimă 
privire sfidătoare. 

— Joacă-te cu altcineva, Jack. Eu una plec acasă. 

Jack o privi cum sărea de pe scenă şi se îndrepta spre 
uşa din față, spunîndu-şi singur că era mai bine s-o lase 
să plece, că era mai bine să nu-i pese dacă pleca acasă 
singură, noaptea prin oraş. Dar nu reuşi să se convingă. 
Nu-şi putea alunga imaginile din minte, Annie... Evie... Pier- 
dute pentru totdeauna. Nevoia de a o proteja pe Laurel era 
mai tare decit nevoia de a se apăra pe sine. 

Laurel continua să meargă, cu capul sus şi umerii drepți, 
picioarele ei micuțe nefăcînd nici un zgomot pe podea. 
Atît de mică şi de fragilă, dar atît de hotărită să lupte cu 
toate mizeriile pe care viaţa i le arunca în faţă. 

Înjurînd în barbă, Jack sări de pe scenă. O prinse din 
urmă şi o apucă de brat, oprind-o chiar în fața uşii. 

— Te conduc. 

— De ce? întrebă ea, încruntindu-se spre el. Ce ai de 
gînd să faci? Să mă aperi? Tocmai ai terminat de spus cit 
de periculos eşti chiar tu. Şi de ce să merg cu tine? Eşti 
beat. 

Mina lui îşi accentuă strînsoare pe braţul ei. Tempera- 
mentul lui se încinsese şi trebuia să lupte cu dorința de ao 
stringe de git sau de a o strivi sub greutatea lui. 

— Nu sînt chiar aşa de beat, mormăi el. Am spus că te 
conduc pînă acasă. 

— lar eu te-am întrebat de ce, răspunse Laurel, prea 
supărată ca să mai fie precaută. Mintea îi spunea că zgin- 
dărea ceva la fel de periculos ca un tigru, dar nu voia s-o 
asculte. Ceva din interior o împingea spre nesăbuință. Nu 
înţelegea de ce, nici nu era sigură că ar fi vrut să priceapă, 
dar nu putea să izgonească acea senzaţie de iritare. De 
ce? 

Jack păru să se înfurie şi mai tare. 

- Nu fi proastă. Femeile sînt omorite. Vrei neapărat să 
te numeri printre victime? 

— Şi ție ce naiba de-ţi pasă, Jack? i-o întoarse ea. Tie 
nu-ți pasă de nimeni decit de tine. După ce-mi vor găsi 
cadavrul, vei putea să bei o sticlă de whisky în amintirea 
mea şi le vei putea spune celorlalți că te-ai culcat cu mine 
de cîteva ori. 

Jack de-abia îşi mai putea controla furia care clocotea 
în el. 

- Afurisită să fii, izbueni deodată, nefiind prea sigur 
dacă o blestema pe Laurel sau chiar pe el. Dacă voiai un 
idealist, atunci trebuia să mergi în altă parte. Eu sînt un 
ticălos, un nemernic, un cinic... 

— Şi atunci de ce vrei să mă conduci pînă acasă? 1l 
întrebă ea din nou. 

— Pentru că am destule cadavre pe conştiinţă ca să-mi 
ajungă Gt 'oi trăi! 

Între ei se lăsă o tăcere grea. Expresia de pe chipul lui 
Jack era sălbatică. Degetele lui intraseră în carnea dell- 
cată a braţului lui Laurel care avea sentimentul că dacă ar 

fi vrut, ar fi putut s-o rupă în două ca pe o rămurică. 
Niciodată pînă atunci nu mai fusese conştientă de dife- 
rența de mărime dintre ei, nici nu se mai simţise atit de 
fragilă din punct de vedere fizic. 

„Am destule cadavre pe conştiinţă ca să-mi ajungă cît 
voi trăi...“ Cuvintele lui erau analizate cu grijă de creierul 
ei, înfiorînd-o. 

Rămase să-l privească un moment, urmărindu-l cum 
căuta disperat să-şi strunească temperamentul. Atunci cînd 
el încetă să mai gifii ie şi strînsoarea de pe braţul ei mai 
slăbi, îşi permise şi ea să se relaxeze., 

— Nu ai vrea să-mi explici puţin mai bine ultima afir- 
matie? îl întrebă cu blîndețe. 

Jack îşi ridică mîinile de pe umerii ei şi îi întoarse spa- 
tele. 

— Nu, nu vreau, îi zise, după care deschise uşa. 


Străbătură în tăcere străzile pustii şi întunecate din oraş, 
fără să se atingă. Jack se închisese cu totul în sinea lui. 
Laurel îl privea în timp ce rotițele din mintea ei ordonată se 
învîrteau de zor, căutind o explicaţie logică, pentru că inima 
îi spunea că trebuia să existe una. 

El o conduse pînă în fața grădinii şi îi deschise poarta. 
Laurel intră în grădină, încercînd să găsească ceva de 
spus, care să mai uşureze tensiunea dintre ei, dar, atunci 
cînd se întoarse, Jack dispăruse deja. Fără un cuvînt, se 
furişase în umbra care înconjura L'Amour. 

Timpul trecu neobservat cît stătu acolo, lîngă poartă cu 
ochii atimițti asupra casei de cărămidă de pe malul rîului. 
La ferestre nu se zărea nici o geană de lumină. 

„Toți cei la care am ţinut sînt morţi." 

„Am destule cadavre pe conştiinţă cît să-mi ajungă cît 
'oi trăi...“ 

Pe cine pierduse? La cine ținuse? De ce moartea ace- 
lor persoane îi încărcase conştiinţa? 

Singurul lucru pe care-l ştia sigur era că nu avea ne- 
voie să-afle. De-abia reuşea să spraviețuiască ea însăşi 
de la o zi la alta. Nu avea nevoie de genul de necaz care 

tocmai se cocea între ea şi Savannah. Nu voia să aibă nici 
o legătură cu familia Delahoussaye sau cu investigația crl- 
mei. Nu era destul de puternică ca să suporte o legătură 
serioasă cu un bărbat ca Jack. Avea prea multe fațete, 
prea multe secrete, prea multe umbre din trecut. 

Cu toate astea, simţea cum atracția pentru el trăgea de 
ea ca o forță magnetică. 

— Doamne, şopti, închizînd ochii şi sprijinindu-şi fruntea 
de fierul rece al porţii. Nu ar fi trebuit să mă întorc aici. 

Un nor zdrențuit trecu peste suprafaţa argintie a lunii. 
Briza sufla blîndă printre ramurile copacilor. Pe Laurel o 
trecură fiorii şi atunci îşi ridică fruntea, privind cu atenţie în 
jur, pentru că simţise... ceva. Îşi încordă ochii în întuneric, 
şi. deşi nu vedea nimic, simţea... o prezență. Senzaţia 
aceea era atit de puternică, încît simţi cum i se ridica părul 
pe ceafă. 

— Jack? strigă cu îndoială în glas. 

Linişte. 

— Jack? Huey? 

Nu se auzea nimic, însă simţea că era privită cu aten- 
tie. 

Undeva, în desişurile din jurul casei, se auzi țipătul 
unei bufnite asemănător vaietului unei femei. Laurel avea 
sentimentul că inima i se ridicase în gît. Incet, o porni cu 
paşi mărunți spre casă, tîrştindu-şi picioarele pe poteca de 
cărămizi, inegală, ca să nu se împiedice. În timp ce privea 
cu atenţie prin grădină, căutînd ceva neobişnuit, se certă 
singură pentru că se speriase aşa de tare, încercînd să nu 
se gîndească deloc la faptul că trupul lui Annie fusese 
găsit în apropierea casei ei. 

-| se păru că trecuse o veşnicie pînă să ajungă pe 
terasă, dar atunci avu sentimentul că era copil şi că în fine 
ajunsese în siguranţă. Uşurarea o moleşi cînd intră în casă 
şi încuie bine uşile franțuzeşti în urma ei. 


„Prădătorul este ascuns în umbre. O creatură a nopții. 
O creatură a întunericului. Privind. În aşteptare. Dispreţui- 
tor. Sigur pe sine. 

Adversarul a fost ales. Campioana justiţiei. lar bună- 
tatea şi dreptatea nu au nici o legătură cu jocul lui. În jocul 
lui, numai cei mai puterñici şi mai deştepţi pot să supra- 
viețuiască.“ 

Tony Gerard stătea cocoşat peste măsuţa din camera 
de interogatoriu, ca un puşti de şaisprezece ani trimis în 
sala de detenţie. Părul negru şi cîrlionţat era lung iar băr- 
bia pătrată avea o nuanţă albăstruie, din cauza bărbii ne- 
rase. Mînecile cămăşii de blugi fuseseră tăiate ca să facă 
loc bicepşilor imenşi decoraţi cu tatuaje. Brațul drept pro- 
clama mîndru că era 100% coonass. Pe ce! drept un aliga- 
tor păru să se animeze deodată atunci cînd se întinse să 
stingă ţigara în scrumieră. Aligatorul se întinse şi se suci, 
gata să atace înainte să redevină iar nemişcat. 

De fapt, Tony nu se schimbase deloc în cei zece ani 
care trecuseră de cînd renunţase la liceu. Din punct de 
vedere fizic se maturizase repede, atingînd un metru şi 
şaptezeci şi cinci de centimetri şi umfiîndu-se de muşchi 
încă din clipa în care hormonii i se treziseră la viaţă. Psi- 
hologic, nu se maturizase deloc. Temperamenul lui era la 
fel de impredictibil şi de volatil ca al unui adolescent. Con- 
tinua să-şi folosească penisul ca pe un instrument şi ideea 
lui de distracţie se rezuma la sport, umor deşăntăt şi cît 
mai multă bere. 

intrase în buclucuri încă din primii ani de liceu, dar 
acestea nu depăşiseră cîteva accidente de maşină şi nişte 
bătăi cu pumnii. De două ori fusese arestat pentru că o 
bătuse pe Annie, dar niciodată nu o rănise la modul serios. 
Judecătorul nici nu voise să audă de un proces, deşi An- 
nie dăduse din ea tot ce putuse, scîrba. Zîmbi putin atunci 
cînd îşi aminti cum azvîrlea după el cu halbele de bere şi-l 

blestema înfocată. lar zîmbetul se transformă într-o gri- 
masă de durere cînd îşi reaminti că Annie nu avea să mai 
fie acolo încercînd să-i arunce cu ceva în cap. Privi spre 
verigheta simplă de pe deget, incapabil să-şi desprindă 
ochii de la ea sau s-o răsucească pe deget. 

- Poţi să scoţi verigheta aia şi s-o arunci, Tony, îi zise 
şeriful Kenner, punînd piciorul pe celălalt scaun din încă- 
pere. Îşi sprijini coatele de coapsă şi-l privi pe Tony dintr-a 
parte, epuizat, pentru că nu apucase să mai doarmă nici 
două ceasuri de cînd descoperise cadavrul. De acum nu 
mai eşti însurat. 

Tony fornăi şi-şi feri privirea. 

— Un divorţ ar fi fost mult mai ieftin, continuă Kenner, 
privindu-l cu ochii mijiţi. Şi aşa nu aveai absolut nimic, nu 
avea ce să-ţi ia. Poate că ai fi pierdut camioneta, asta-i tot. 
Acum o să plăteşti, băiete. O să te arunce în penitenciarul 
Angola şi vei plăti pentru tot restul vieții tale de căcat. 

Tony clipi ca să-şi alunge lacrimile din ochi şi, fără să 
se uite la Kenner, mormăi: 

— N-am omorit-o eu. 

— Ba sigur că da. Tocmai ai petrecut şase săptămîni în 
micul hotel din parohia noastră din cauza'doamnei. Ai avut 
şase săptămini la dispoziție ca să te enervezi bine. Cînd ai 
ieşit, te-ai dus să i-o plăteşti, dar te-a luat valul. 

— Nu am omorit-o eu. 

— Spune-mi, Tony, cum e să înfăşori o eşarfă în jurul 
gitului unei femei şi s-o sugrumi? l-ai privit fața? Ai văzut 
cum se înroşea la față, cum îi ieşeau ochii din orbite, mai 
ales atunci cînd şi-a dat seama că omul cu care se mări- 
tase avea de gînd s-o omoare? 

- Taci. 

— Ți-au plăcut sunetele pe care le-a scos? 

— Taci. 

— Sau ţi-a plăcut mai mult atunci cînd a început să te 
implore să nu mai foloseşti cuțitul pe ea? 

— Taci! explodă Tony, sărind în picioare, aruncînd sca- 
unul pe linoleum. Chipul îi era contorsionat de furie. Taci 
dracului din gură! 

Kenner se apropie de el ca un lup, şi-l prinse cu de- 
getele de ceafă, strîngînd tare. După aceea îşi apropie 
faţa de a lui, invadîndu-i spatiul. 

- Nu, tu să taci, nemernic ce eşti! urlă în urechea lui 
Gerard. Taci din gură şi stai jos. li eliberă ceafa de apăsa- 
rea dură şi aruncă scaunul de lemn sub el chiar la vreme 
cit să-l prină din cădere. | 

Tony lovi scaunul atît de tare, încît avu impresia că 
boaşele aveau să-i explodeze. Văzu iar roşu în faţa ochi- 
lor. Înghiți nodul din gît şi-şi propti coatele de masă, lăsîn- 
du-şi capul în jos şi masîndu-şi ceafa îndurerată. Ce mai 
rămăsese din țigară continua să fumege în scrumieră, fu- 
mul acela îngrețoşîndu-l. 

Kenner se îndreptă spre micul birou metalic care era 
tras lîngă perete şi luă de pe el o mapă. Nu avea nici o 
grabă, crezînd sincer că nu avea nici un motiv pentru care 
să nu se joace cu mintea criminalului. Tony Gerard de- 
abia aştepta să plece de acolo. Mai bine să creadă că 
acest lucru nu avea să se petreacă prea curînd. Mai bine 
să creadă că poliţiştii nu se grăbeau pentru că îşi imaginau 
că aveau tot timpul la dispoziție deoarece erau siguri că el 
comisese crima. 

— Egti un mare căcat, Tony, murmură el, umblind prin 
mapă. Auzi, să te apuci de astfel de torturi. _ 

— Nu am făcut-o eu, şopti Tony, ciupindu-se de nas. li 
venea să plîngă şi îl ura pe Kenner pentru asta: Nu-şi 
dorea altceva decît să plece.de acolo. Nu mai voia să se 
gindească la Annie şi la cuvinte precum „tortură“ şi „cri- 
mă“ 

— La naiba, toată lumea ştia că o băteai. 

— Dar nu aş fi făcut niciodată... se opri şi înghiţi în sec, 
amintindu-şi de birfele pe care le auzise. Toată lumea din 
oraş nu vorbea decît de ce descoperiseră turiştii aceia. 
N-aş fi făcut niciodată aşa ceva. Niciodată. 

— Adică asta? Kenner scoase din mapă fotografiile co- 
lor făcute la locul crimei şi le aruncă pe masă. 

Pentru o secundă lungă, terifiantă, Tony privi la corpul 
hăculit al soției sale, creierul său catalogînd atrocitățile ori- 

bile, eşarfa înnodată în jurul gitului ei, tăieturile de cuţit de 
pe sîni, pîntec şi coapse. În acea singură secundă, acele 
imagini i se imprimară pe creier. Pielea, îngrozitor de pa- 
lidă, pătată de vînătăi, despicată în unele locuri sau zdre- 
lită în altele. Şi ochii ei. Ochii aceia căprui, mari şi frumoşi, 
înghețati într-o expresie de groază. 

- Probabil că arată mai rău decit arăta atunci cînd i-ai 
aruncat cadavrul, îi zise Kener cu răceală. A stat în golf 
cîteva zile. Am avut noroc că am mai găsit ceva, dacă 
ținem cont de peşti şi de aligatori, şi... 

Tony aruncă pozele de pe masă cu un răcnet de du- 
rere, apoi întoarse capul şi vărsă pe podea. 

— Annie! Dumnezeule, Annie! urlă el, suspinînd îndu- 
rerat. Se ridică cocoşat din cauza durerii tetribile pe care o 
simtea, apoi se prăbuşi în genunchi într-un colț. 

Kenner se încruntă şi oftă. Începu să adune pozele, 
avind grijă să nu se uite la ele, după care le puse la loc în 
mapă. Mirosul neplăcut de vomă îi ardea nările, dar nu din 
cauza asta avea un gust neplăcut în gură. 

Tare mult şi-ar fi dorit ca Gerard să fi fost vinovatul, 
mai ales că îşi închipuise sincer că ar fi putut comite crima. 
O mărturisire ar fi justificat pe deplin chinul la care-l su- 
pusese. z 

Era de mii de ori mai mulţumitor să torturezi un vinovat 
decit un şoț îndurerat. 

— Eşti liber să pleci, îi zise încet, apoi ieşi din cameră. 

Uşa alăturată de pe hol se deschise, iar Danjermond 
ieşi din cameră calm şi liniştit, neafectat de ceea ce vă- 
zuse prin geamul-oglindă spre camera de interogatoriu. 

— Doamne, eşti un nemernic fără milă, îi zise lui Ken- 
ner, 

Şeriful îl privi cum îşi îndrepta butonii de onyx de la 
manşete. 

— Nu, răspunse. Cel care a ucis-o pe Annie Delahous- 
saye-Gerard este un nemernic fără milă. Eu vreau numai 
să-l prind. 

Danjermond îl privi uşor încruntat. 

— Şi nu crezi că Gerard e vinovat? 

Şeriful clătină din cap şi-şi scoase o țigară pe care o 
lăsă să-i atîrne dintre buze. 

— Doar l-ai văzut. 

- Poate că s-a prefăcut. Sau poate că am fost martori 
la regretele lui abjecte. 

— Dacă a jucat teatru, atunci merită un Oscar. Aprinse 
un chibrit şi-l feri în căuşul palmelor, de parcă pe hol ar fi 
bătut vîntul. Ca să alunge mirosul neplăcut care-i rămă- 
sese în nări, trase cu putere din țigară, inhală fumul în 
plămîni şi-l elimină pe nări. Tocmai am primit un telefon de 
la şeriful din parohia St. Martin, unde au găsit ultima fată 
moartă. Toate dovezile indică fapul că acelaşi nemernic a 
lucrat-o şi pe Annie. 

Aruncă băţul de chibrit pe podea şi-l zdrobi cu vîrful 
cizmei. 

— O să-l prind pe nemernicul ăsta, jură deodată. Ni- 
meni nu face aşa ceva în parohia mea şi apoi să scape cu 
fața curată. 

Danjermond zîmbi cu cinism. 

— Apreciez atitudinea ta. Criminalii care scapă nepe- 
depsiţi nu mă ajută cu nimic în carieră. Kenner îl privi cu 
duritate cu ochii îngustaţi din cauza fumului. 

— Mă fut în cariera ta, Danjermond. Eu unul am ne- 
vastă şi două fete. Dacă maniacul ăsta vine să adulmece 
tocmai în teritoriul meu, o să-i smulg beregata. 

Se întoarse şi o porni spre biroul lui. Danjermond îl 
urmă, mergînd la fel de grațios ca o felină pe lîngă şeriful 
cu pas de cowboy. 

— Alegătorii noştri pot fi recunoscători că ai sensibili- 
tatea unui pit bull, şerifule. 

— Mda, iar eu sînt destul de dat naibii ca să iau cuvin- 
tele tale ca pe un compliment. Aruncă o privire pe geamul 
care dădea în biroul său şi îl apucă durerea de cap atunci 
cînd văzu profilul lui Laurel Chandler în penumbră. 

— La naiba, numai de asta n-aveam nevoie. Probabil că 
a venit să-mi spună că Jimmy Lee Baldwin e criminalul 
nostru. 

Danjermond privi pe după stor la chipul feminin al lui 

Laurel Chandler şi la bărbia fermă. Stătea pe scaunul din 
fața mesei de lucru a lui Kenner, picior peste picior. 

~— Se pare că multă lume se cam fereşte de ea. 

Kenner fornăi nemulțumit şi stinse tigara în pămîntul 
uscat din ghiveciul de fiori de lîngă biroul secretarei. 

— Are reputația că aduce numai necazuri, iar eu nu am 
nevoie de altele tocmai acum. 


Laurel ieşi după interviul cu Kenner simțindu-se ca şi 
cum ar fi făcut trei runde de box cu inspectorul Harry. Cum 
naiba fusese ales în postul de şerif nu-şi putea imagina. In 
mod sigur nu încercase să-i farmece pe alegători. Probabil 
că bieţii oameni fuseseră prea speriaţi să nu voteze pentru 
el. Fiind genul de individ care-şi apăra teritoriul, la început 
se repezise la ea pentru că-i invadase biroul. După care îi 
spusese fără menajamente că avea alte lucruri mai bune 
de făcut. Se mai calmase oarecum atunci cînd îi explicase 
că cei din familia Delahoussaye nu înțelegau procedurile 
de la poliţie şi că doriseră să aibă o persoană de legătură 
între ei şi şerif. 

Morocănos, îi dăduse cîteva detalii cu privire la mersul 
investigaţiei. Din cauza naturii urgente a cazului, deja se 
făcea autopsia. Nu putea spune cînd avea să fie eliberat 
corpul. Nu voise să-i spună dacă aveau ceva dovezi mate- 
riale solide. Nu se făcuseră nici un fel de arestări. 

- Dar l-ai adus aici pe Tony Gerard pentru un interoga- 
toriu. 

Kenner o privi înfuriat. 

- E ceva ce ştie toată lumea, domnule şerif. Trăim 
într-un oraş mic. 

Kenner îşi aprinsese o ţigară, trăgind încet fumul în 
piept. 

- Da, l-am adus aici. Am avut o mică discuţie. 

— Cred că ştii că soţia lui a avut relații şi cu alţi bărbaţi. 

— Vrei să-mi spui că ei au făcut-o? Că a fost un fel de 
conspirație afurisită? Da, ştiu, te pricepi ia astfel de căca- 
turi. 

— Nu-ţi sugerez absolut nimic. 


307 


Dar ar fi vrut să-i spună să facă ceva ce ar fi fost 
imposibil din punct de vedere anatomic, îşi spuse furioasă 
în timp ce mărşăluia pe hol ca un soldat. El o etichetase 
drept nebună şi toate sugestiile ei erau considerate ime- 
diat drept istericalele unei femei cu minţile duse. Desigur, 
fiind un soi de om din Neandrethal, probabil că s-ar fi 
îndoit chiar dacă i-ar fi spus că pămîntul e rotund. Se gîndi 
cu răutate la specia de indivizi din arborele lui genealogic 
şi chiar zîmbi cînd şi-i imagină pe aceştia ca pe nişte 
urangutani cu ochi mijiți şi cu cite o țigară lipită de buzele 
aproape inexistente. 

— Am văzut oameni care au fost condamnaţi pe baza 
unui astfel de zimbet. 

Danjermod ieşi din micul alcov ‘care adăpostea țişni- 
toarea, materializîndu-se deodată în fața ei. Laurel tresări 
deodată şi se abţinu să se retragă lîngă perete. Privi spre 
procurorul districtual considerînd amuzamentul din ochii lui 
verzi iritant şi nepotrivit, probabil aşa cum fusese şi zîm- 
betul ei. 

— Ar trebui să fiu cel puţin amendată, îi zise privindu-l 
cu şiretenie. Deformare fizică a caracterului. 

El îşi lăsă capul într-o parte. 

— Nu cred că există aşa ceva în legile statului Loui- 
siana. 

— Asta înseamnă că am scăpat, mai ales dacă Kenner 
nu e în stare să citească în minţile oamenilor. 

— Cred că talentele lui sînt într-un alt domeniu. 

Laurel fornăi disprețuitoare, încrucişă bratele la piept şi 
lăsă să i se vadă minia. 

— Da, sînt sigură că e un adevărat geniu al camerei de 
tortură, dar eu nu consider chestia asta distractivă. 

— Nu? chicoti Danjermond, după care între ei se lăsă 
tăcerea. Procurorul era prea ocupat ca să-i cerceteze chi- 
pul. Ce s-a întîmplat, Laurel? o întrebă cu blîndeţe. 

Tonul cu care-i vorbise o lăsă pe moment fără grai. 
Avea sentimentul, în timp ce-i privea fața frumoasă, că el 
deja derula cîteva scenarii posibile în minte. Fierbinti, întu- 
necate, erotice. 

Aerul dintre ei părea încărcat deodată de sexualitate. 
Avea sentimentul că acea sexualitate o cuprindea din toate 
părţile, penetrîndu-i hainele. Simţi un fior delicat de exci- 
tare şi apoi ceva foarte asemănător repulsiei. Nu era si- 
gură că-şi înțelegea prea bine reacţiile. 

— Am putea discuta în timpul mesei de prînz, îi zise el 
încet, privindu-i buzele. Îşi mîngiie cravata de mătase de 
parcă ar fi fost pielea iubitei. Glasul i sé înmuie, devenind 
la fel de plăcut precum catifeaua. Sau după aceea. 

— Mi se pare o sugestie extrem de nepotrivită, domnule 
Danjermond, îi zise Laurel cu răceală, dorindu-şi să apară 
cineva care să rupă aeea tensiune sexuală. dintre ei sau 
cel puțin să fie martor la ea. Dar după aceea avu. senti- 
mentul neplăcut că nimeni altcineva nu ar fi observat şi nu 
ar fi simţit nimic. Semnalele pe care le trimitea el erau 
destinate numai ei. 

Băgîndu-şi miinile în buzunarele pantalonilor maronii, îi 
zîmbi, lăsîndu-i impresia că era o formă de viaţă supe- 
rioară care luase doar înfăţişarea unui simplu muritor doar 
ca să se amuze. 

— Nu cred că am încălcat bunele maniere atunci cînd 
te-am invitat la masă. 

incă o dată reuşise s-o bage într-un colţ. Acest lucru o 
deranja foarte tare. Dacă dorea să-i contrazică afirmaţia, 
atunci era nevoită să aducă vorba de tensiunea sexuală 
dintre ei şi insinuările voalate. 

Sau poate că-şi imagina totul. Poate că simţea o ase- 
menea aversiune la gindul că Vivian îl alesese drept cel 
mai bun candidat pentru postul de ginere, încit interpreta 
greşit tot ceri spunea. Oricum ar fi fost, nu avea destulă 
energie ca să-l mai suporte. 

— Mulţumesc de invitaţie, îi zise calmă. Mi-e teamă că 
am deja alte planuri. 

Danjermond ridică dintr-o sprînceană. 

— Cu un alt bărbat? 

— Cu mătuşa mea. Deşi asta nu este treaba dumitale. 

El îi zîmbi arătîndu-şi dantura perfectă. 

— Mi-ar plăcea să ştiu dacă am sau nu concurenţă. 

— Ţi-am mai spus şi înainte, rosti Laurel fără răbdare. 
Nu caut să mă implic în nici un fel de relaţie deocamdată." 

Cuvîntul „mincinoaso'“ îi răsună în minte, iar Laurel avu 
sentimentul neplăcut că şi Danjermond îl auzise. Chiar şi 
aşa, trebuia să i-o spună chiar el în față. Ea una nu avea 
să aducă vorba de Jack Boudreaux. Şi în acel moment, îşi 
dorea la modul sincer să nu fi auzit niciodată de numele 
lui. 

— Uneori primim anumite lucruri la care nu ne-am fi 
aşteptat, nu eşti de acord, Laurel? îi zise el. 

Nu-i plăcuse răspunsul ei. Laurel vedea bine în ochii 
lui, care deveniseră reci precum gheaţa şi care-i dezvă- 
luiau astfel adevăratul caracter. Treaba lui. Ea una nu voia 
să aibă ceva de-a face cu el, din punct de vedere emo- 
tional sau altminteri. 

— Annie Delahoussaye a primit cu siguranță ceva la 
care nu se aştepta, îi zise ea, trecînd la un alt subiect. 
Doamne, ce oribil că tocmai crima i se părea un teritoriu 
mai sigur decît relaţiile personale. 

— Ai venit aici în beneficiul ei, Laurel? Pentru cineva 
care. susţine că nu vrea să revină la muncă, petreci foarte 
multă vreme prin tribunal. Părea amuzat şi multumit, şi 
Laurel bănuia că se aştepta ca ea să vină spăşită şi să-i 
ceară un post. 

— Părinţii ei mi-au cerut să fiu omul lor de legătură cu 
departamentul şerifului, îi zise. Sînt devastati, fireşte, iar 
Kenner nu e tocmai genul de om care să aibă răbdare să 
explice ceva, ca să nu mai pomenesc că simpatia şi com- 
pasiunea sînt nişte concepte total străine de el. 

Danjermond încuviinţă din cap. 

— E un om dur. O să-ţi spună că în domeniul lui simpa- 
tia nu-şi are rostul. 

— Da? Ei bine, se înşeală. 

— Nu zău? rosti el cu duritate. Simpatia poate fi consi- 
derată de cele mai multe ori o slăbiciune, un punct vulnera- 
bil. Poate trage o persoană în situaţia în care perspectiva 
devine cețoasă şi emoţiile iau locul logicii. În facultate am 
fost învăţaţi să nu ne permitem să ne implicăm emoțional, 

nu, Laurel? După cum bine ştii, rezultatele pot fi dezas- 
truoase. 

Aşa cum descoperise singură în Comitatul Scott. 

Nu ar fi putut s-o taie mai bine nici cu un busturiu. Şi o 
făcuse cu uşurinţă, fără cel mai mic efort, plin de subtili- 
tate. Din nou, Laurel se văzu pusă în situaţia de a nu 
răspunde pentru a nu se incrimina.. Avea sentimentul preg- 
nant că asifel o pedepsea pentru că nu-i acceptase in- 
vitaţia la masă, deşi nu-l putea acuza. Cel mai bine era să 
recunoască cinstit că era un oponent greu de învins şi să 
plece naibii de acolo. 

Se uită nepoliticoasă la ceas şi rosti: 

— Vai de mine, ia te uită ce tirziu e. Trebuie să plec. 

Danjermond se înclină uşor în faţa ei. 

— La revedere, Laurel. _ 

Laurel plecă de la tribunal secătuită de puteri. Întilnirea 
cu Kenner fusese şi aşa destul de neplăcută, dar cea cu 
Danjermond îi lăsase impresia că de abia scăpase din 
cuşca unui tigru. Era chipeş, avea farmec, dar exista o 
anume putere, un ego, un temperament care nu se ar- 
moniza deloc cu înfăţişarea plăcută. De data asta întin- 
sese laba, asemenea unui tigru, şi o lovise cu ghearele, la 
fel de ascuţite ca nişte lame. Laurel îi mulțumi lui Dum- 
nezeu că nu trebuia să-l înfrunte în sala de judecată. 

Lăsase maşina parcată la umbra unui copac şi, cînd se 
urcă la volan, tensiunea care o surprinsese de dimineaţă 
dispăru deodată, lăsînd-o epuizată. O clipă se uită la ce se 
petrecea de cealaltă parte a străzii, la bătrînii care se adu- 
nau acolo în fiecare dimineaţă, în fata magazinului de fie- 
rărie. O femeie ieşi din magazin țtinîndu-şi fiica de mînă, 
deşi aceasta se considera probabil prea mare pentru un 
asemenea tratament. A 

Toată lumea părea să se gindească la Annie Dela- 
houssaye. 

Oare şi Jack se gindea tot la ea? 

- La naiba, şopti Laurel, oftînd din cauza greutăţii pe 
care o simţea drept pe inimă. Imaginea lui îi răsări în minte, 
expresia tristă din ochii lui, chipul aspru. Îi văzuse expresia 

toată seara şi îi ascultase glasul răguşit. „Am destule ca- 
davre pe conştiinţă ca sã- mi ajungă cît 'oi trăi...“ 

Poate că se referise la munca lui, doar o făcuse pe 
mercenarul cinic de fiecare dată cînd adusese vorba de- 
spre acest lucru. Scria romane de groază pentru bani. Ar fi 
susținut că nu întîlnea probleme în distingerea realității de 
ficțiune. Gindurile i se întoarseră la puţinele informaţii pe 
care i:le furnizase el despre perioada în care fusese avo- 
catul corporației Tristar Chemical. Aceea nu fusese o ocu- 
patie violentă. Cu toate astea, de fiecare dată cînd încerca 
să alunge acele gînduri, ceva o reţinea. Se prăbuşise în 
flăcări, îi spusese el, şi doborîse şi compania. De ce? 

intuiţia îi spunea că putea găsi o parte din răspunsuri 
la Houston, acolo unde era sediul companiei. Avea cu- 
noştințe acolo, putea să dea un telefon... latura ei prag- 
matică îi spuse că era mai bine să nu cerceteze. l-ar fi fost 
mult mai bine dacă-l lăsa pe Jack deoparte cu tot cu dis- 
poziţia lui întunecată. Era evident că avea probleme pe 
care trebuia să le rezolve de unul singur sau să se scu- 
funde în miasma lor, aşa cum o făcuse pînă atunci. Ca 
pereche ar fi fost dezastruoşi, amindoi răniţi, căutînd spri- 
jin unul la celălalt, acolo unde nu exista aşa ceva. El ori- 
cum n-o voia. Nu permanent. Se distraseră bine laolaltă, 
aşa cum era şi motto-ul lui. Asta era tot ce dorea Jack. 

Ignoră durerea şi se întinse spre cheile din contact, 
pornind motorul şi instalaţia de aer condiționat. De cîte ori 
spusese că nu căuta o relație? Nu era în stare, din punct 
de vedere emoțional, să lege una. Il acceptase doar ca 
amant, era altceva; voise să simtă şi plăcere, să trăiască 
puțin. Îşi spuse singură că nici nu dorea altceva mai mult 
de fa el, după eare se sili să uite cum se simţise în brațele 
lui atunci cînd plînsese. 


Felurile de la prînz erau simple, roşii umplute şi salată 
verde, deşi nimeni nu părea aă aibă poftă de mîncare. Se 
instalaseră la masa de pe terasă, privind spre grădina 
plină de flori. 

Fie că o făcuse deliberat sau nu, Laurel considera că 

mătuşa Caroline alesese terasa pentru a lua prînzul pentru 
a fi înconjurate de frumuseţe, mai ales acum cînd în oraş 
nu se vorbea despre altceva decit despre crime şi uri- 
tenie... Aşa cum stăteau aşezate la masă, vintul le aducea 
în fată mirosul de gardenii şi petunii. Puteau asculta cînte- 
cele păsărilor şi puteau admira verdeata. 

— Eu nu ştiu încotro se îndreaptă lumea asta, rosti 
mama Pearl dind din cap. Scoase o bucată de carne de 
pui din roşie mişcînd furioasă furculita. După aceea, îşi 
trecu mîna peste buze, de parcă i-ar fi părut rău că des- 
chisese gura. Ochii i se umplură de lacrimi. 

Caroline se juca cu salata din farfurie. Aerul ei obişnuit 
de regină aproape că dispăruse, alungat de evenimente, 
dar continua să fie stăpîna de la Belle Riviere, conducă- 
toarea lor, piatra lor de hotar, drept pentru care încerca să 
se comporte ca atare. Inspirînd adînc, ca pentru a se forti- 
fica, şi-şi îndreptă şi umerii. 

— Lumea a fost un loc al violenţei încă de pe vremea lui 
Cain, rosti ea încet. Nu e mai rea acum decit era atunci. 
Nouă ni se pare aşa pentru că violenţa a apărut deodată 
atît de aproape de casă. 

Mama Pearl o privi cu dezaprobare şi se ridică de la 
masă. 

— Spune-i chestia asta lui T-Grace Delahoussaye. Tre- 
buie să văd ce face prăjitura. 

Mormăind nemulțumită, intră în casă, fusta lungă a ro- 
chiei de bumbac unduindu-se la fiecare pas. Caroline o 
privi îndepărtîndu-se, simțindu-se neajutorată. Nu putea 
face nimic ca să mai alunge teama, furia şi tristețea care-i 
cuprinsese pe toţi. Se întoarse spre Laurel care ciugulea 
din umplutura roşiei. 

— Dar tu cum te mai simţi, scumpo? 

— Bine. Răspunsul acesta venise automat pe buzele ei. 
Caroline aştepta cu răbdare să audă ceva care să fie mai 
aproape de adevăr. 

Resemnîndu-se în fața inevitabilului, Laurel lăsă fur- 
culița în farfurie şi-şi sprijini coatele de suprafața rece a 
mesei. 

— Mă simt mai puternică decit înainte, rosti, putin uimită 
de propria-i afirmaţie. Dar cu toate cîte s-au întîmplat... 
faptul că m- am lăsat implicată... o parte din mine şi-ar dori 
foarte mult să fug de aici undeva în vreo stațiune unde să 
nu cunosc pe nimeni. 

Caroline întinse mîna peste masă şi strînse degetele 
nepoatei sale într-un gest de afecțiune. 

— Dar n-o s-o faci. | 

Să plece acum, cînd le promisese soților Delahous- 
saye că avea să-i ajute şi cu tensiunea prezentă între ea şi 
Savannah, nu putea fugi ca o laşă. Nu putea pleca, pentru 
că atunci nu ar mai fi putut trăi cy conştiinţa încărcată. 

— Nu, n-o s-o fac. 

Caroline o strînse de mînă, plină de dragoste şi simpa- 
tie. 

- Tatăl tău ar fi fost tare mîndru de tine, îi zise răguşită. 
Eu sînt foarte mîndră de tine. 

Laurel nu ştia pentru ce era atît de mîndră mătuşa ei, 
dar nu îndrăzni să spună nimic. Nu spuse nimic preț de un 
minut de teamă să nu izbucnească în lacrimi. Rămase cu 
privirea aţintită asupra florilor din grădină. 

Bănuia că majoritatea oamenilor din oraş le acordau o 
atenţie specială familiilor, fiind conştienţi de faptul că cei 
dragi puteau să dispară într-o clipită, fără să mai apuce 
să-şi ia rămas bun. In ziua aceea viața părea mult mai 
prețioasă, nfăi plăcută, merita trăită din plin. 

Revenindu-şi din reverie, îşi retrase cu blîndeţe de- 
getele din mîna lui Caroline şi se întinse spre teancul de 
corespondenţă. _ 

— Ai cîteva scrisori interesante azi, îi zise, verificînd 
plicurile. Scoase la iveală citeva plicuri de bună calitate, 
fiecare cu o altă marcă poştală, Biloxi, New Orleans, Nat- 
chez, toate avînd scrisuri feminine. Unul dintre ele chiar 
mirosea delicat a iasomie. 

Caroline le acceptă, îşi puse ochelarii pe nasul fin şi 
începu să citească adresele. 

— Ce plăcut să primesc veşti de la prieteni tocmai într-o 
asemenea zi teribilă. ` 

— Vechi prieteni de la şcoală? o întrebă Laurel, pri- 
vindu-şi cu atenţie mătuşa, care tocmai desfăcea plicurile. 
Sau sînt scrisori de afaceri? 

— Mda... sînt doar prieteni. 

Laurel se mustră pentru curiozitatea de care dăduse 
dovadă. Nu avea nici o treabă să-şi vîre nasul în treburile 
lui Caroline. Desigur, probabil că Savannah ar fi întrebat-o 
de-a dreptul. 

— Nu-mi vine să cred că Savannah doarme aşa de 
mult, murmură ea, întrebîndu-se dacă nu ar fi fost mai bine 
dacă ar fi lămurit lucrurile dintre ele. Certurile nu-şi aveau 
rostul cînd viaţa era şi aşa prea scurtă. Ar fi putut petrece 
restul zilei împreună, mergînd pe undeva. Ce zici, să în- 
drăznesc s-o trezesc sub pretextul că voiam să-i dau fac- 
tura pentru cartea de credit? 

— Cum? Oh... Caroline îşi ridică privirea din scrisoare. 
Savannah nici nu e acasă, dragă. 

— Dar unde s-a dus? întrebă Laurel, supărată că ziua 
minunată pe care şi-o imaginase nu avea să devină reali- 
tate. Mai clar, cum de a plecat de acasă? Eu am avut 
maşina cu mine toată dimineaţa. 

— Nu sînt sigură. Poate că a luat-o vreun prieten. Nu 
pot să spun, pentru că eram la magazin. De ce, aveaţi 
nişte planuri împreună? 

— Nu. Dar ieri chiar vorbeam să petrecem ceva vreme 
laolaltă. Voia să mergem pe undeva chiar ieri, dar după 
aceea a apărut Jack. 

— Ştiu sigur că ieri a plecat furioasă foc, răspunse Ca- 
roline, împăturind o scrisoare roz. Să înțeleg deci că nu 
este de acord că te întilneşti cu domnul Boudreaux? 

— Nu cred că Jack e problema, răspunse încruntată. 
Se luptă cu sine o clipă şi apoi decise să-i mărturisească 
îngrijorarea ei mătuşii. Sînt îngrijorată din cauza ei. Pare 
atit de...volatilă. intr-o clipă e veselă şi în cealaltă e la 
pămînt din cauza nervilor. Duminică s-a luat efectiv la bă- 
taie cu Annie Gerrard. Bătaie cu pumnii, mătuşă Caroline. 
Pe cuvînt că sînt speriată de ce ar putea să mai facă. 

Caroline puse scrisorile deoparte şi-şi aşeză ochelarii 

peste ele, cu o expresie serioasă. 

— O vreme s-a dus la un psihiatru din Lafayette. Cred 
că ar fi putut s-o ajute, însă n-a vrut să-l mat vadă. 

Evident. Tot aşa cum nu rămăsese niciodată prea mult 
într-o slujbă şi nu se ocupase de altceva care ar fi putut 
s-o ajute să-şi ofere un alt ţel în viață care să nu includă 
automat şi sexul. Laurel îşi strînse pumnii. 

- E decisă să lase trecutul să-i conducă viaţa, să-i 
dicteze cine şi ce este. Mai deunăzi ne-am certat cumplit - 
din cauza asta. Mi-am pierdut cumpătul, dar mă înfurii 
cumplit cînd văd cum îşi iroseşte viaţa pentru ceva ce s-a 
terminat cu cincisprezece ani în urmă. 

O clipă Caroline rămase tăcută. Se mulţumi să se joace 
cu cercelul greu de aur, lăsînd cuvintele lui Laurel să plu- 
tească în aer, nu pentru ea, ci pentru Nepoata ei. 

— Spune-mi, îi zise în cele din urmă, îi mai visezi şi 

acum pe copiii ăia din Comitatul Scott? 
___ Schimbarea bruscă a subiectului o zăpăci pe Laurel. 
Intrebarea îi aduse în minte feţişoarele lor şi, o clipă, se 
văzu nevoită să lupte -cu ea ca să le trimită în comparti- 
mentul acela special din creierul ei. 

— Da, murmură. 

— Dar totul s-a terminat demult, continuă Caroline. De 
ce nu vrei să înţelegi treaba asta? 

- Pentru că i-am dezamăgit, răspunse Laurel, încor- 
dindu-se sub povara vinovăţiei. A fost vina mea. Merit să 
fiu hăituită de... 

— Nu, rosti. Caroline cu duritate. Nu, repetă. Ai făcut tot 
ce ai putut. Nu aveai cum să-l controlezi pe procurorul 
general sau lipsa de dovezi, sau ceea ce au făcut ceilalți 
membri ai comunităţii; cu toate astea, te chinui singură şi 
laşi această parte a trecutului să te conducă. 

Laurel nu încercă să mai discute despre culpabilitatea 
ei, mai ales că ştia prea bine care era adevărul. Oricum, 
nu avea nici o legătură cu ceea ce discutau înainte. 

— Vrei să spui că Savannah se învinuieşte singură pen- 
tru abuzurile la care a fost supusă? întrebă neîncreză- 
toare. Dar ceea ce s-a întîmplat a fost numai vina lui Ross. 

A violat-o pur şi simplu! Nu văd de ce ar crede că a fost 
vina ei. 

Caroline o-privi o clipă, apoi rosti: 

— Crezi că nu? Savannah este o creatură frumoasă, 
senzuală, sexuală. Intotdeauna a fost aşa. Chiar şi în co- 
pilărie avea o anumită putere asupra bărbaţilor şi o ştia 
prea bine. Tu crezi că ea nu s-a învinuit deloc pentru că a 
fost atrăgătoare pentru Ross sau că acesta'n-a profitat de 
fiecare ocazie ca să arunce vina pe ea? El este şi a fost 
dintotdeauna un om slab, a furat meritele altora şi a arătat 
cu degetul pe toţi ceilalți. 

Laurel simţi cum ura ei pentru Ross Leighton sporea 
tot mai mult, cu atît mai mult cu cît ştia că Ross nu plătise 
pentru crima înfăptuită. Justiţia nu fusese servită. O parte 
din vină îi aparţinea, ştia prea bine, pentru că încă o împo- 
văra îngrozitor. 

Măcar dacă ar fi găsit curajul să-i spună mamei sau 
măcar mătuşii Caroline. Dar nu îndrăznise. Vivian încă nu 
avea habar de atrocitățile soțului ei. Caroline aflase ade- 
vărul mulţi ani după consumarea crimei. Pentru Savannah 
nu existase dreptate... De aceea Laurel căutase să le facă 
dreptate altora. 

„Nu încerc să mă revanşez pentru ceva!“ 

Doamne, ce minciună. Ce ipocrită era. 

Caroline se ridică grațioasă de la masă şi-şi vîrî scri- 
sorile în buzunarul mare al fustei, după care o îmbrățişă 
pe Laurel de la spate. 

— Trecutul este mereu alături de noi, Laurel, îi zise cu 
blindeţe. Este o parte a noastră pe care n-o putem ignora 
sau abandona. Şi nu este uşor să-l păstrăm în spatele 
nostru, acolo unde îi e locul. Încearcă să ţii minte ce ţi-am 
spus, atît pentru tine, cît şi pentru sora ta. 

-O sărută pe timplă şi intră în casă, lăsînd-o pe Laurel 
pe terasă ca să asculte cintecul păsărilor şi să se gîndea- 
scă. După ce gîndurile i se învălătuciră în minte dîndu-i o 
durere de cap cumplită, Laurel începu să sorteze iar cores- + 
pondenţa. În partea de jos a teancului era un plic fără 
adresă. 

Curioasă, îl desfăcu şi scoase dinăuntru un lanț de aur 
cu un fluture mic ca medalion. Ridică lanţul şi privi flu- 
turele, cuprinsă deodată de fiori de groază. 

Rotiţele din mintea ei începură să se rotească automat, 
căutînd o explicaţie logică pentru acel lanţ. Era al lui: Sa- 
vannah, deşi gusturile ei erau mult mai costisitoare. Poate 
că uitase lanţul pe scaunul maşinii, dar de ce era pus 
într-un plic? 

Nici un răspuns nu o satisfăcea îndeajuns şi nu explica 
ce era eu fiorii aceia reci de pe spinare. 


În biroul său de la tribunalul parohiei Partout, Duwayne 
Kenner era aplecat peste masa de lucru, în timp ce tîm- 
plele îi pulsau dureros. Examina copiile trimise prin fax ale 
rapoartelor despre celelalte crime petrecute în patru paro- 
hii. Ochii lui cercetau fotografiile pe care i le adusese şeri- 
ful din St. Martin, care înfăţişau cadavrul lui Jennifer Verret, 
pe care o găsiseră moartă duminică dimineaţa, strangulată 
cu o eșarfă şi mutilată. De cealaltă parte a mesei stătea 
Danjermond, care-şi răsucea de zor inelul cu sigiliu de pe 
deget. 

- Nu mai am nici o îndoială, mormăi Kenner, răguşit 
din cauza celor două pachete de Camel pe care le fu- 
mase. Avem de-a face cu acelaşi criminal. 

— Se potrivesc toate detaliile? 

- Pînă acum. Vom ştii mai multe atunci cind o.să pri-. 
mesc raportul autopsiei lui Annie Gerrard, dar în principal 
se potriveşte totul, eşarfa de mătase, acelaşi tipar al ră- 
nilor de cuţit. Mai mult, exact detaliile care au fost tinute 
departe de presă se potrivesc, eliminînd astfel posibilitatea 
unei crime la indigo. 

— Cum ar fi? 

— Cum ar fi urmele de pe încheieturile miinilor şi glezne, 
şi faptul că de pe corpul fiecărei femei a fost luată cite o 
bijuterie. Nemernicul de psihopat probabil că le păstrează 
ca amintire, murmură îngrețoşat. Lasă că aflu eu atunci 
cînd o să-l prind. Şi jur pe Dumnezeu că pun eu mîna pe 
el. 

Cele mai neplăcute impulsuri ale lui Vivian erau cele 
spontane. Laurel îşi mai amintea încă de zilele în care 
mama ei strica rutina zilnică şi tulbura viaţa liniştită -a celor 
de la Beauvoir, încercînd frenetică să facă ceva spontan, 
ceva ce i se părea grozav de iscusit sau distractiv, aşa 
cum evenimentele în sine nu erau niciodată. Acele mo- 
mente erau disperate şi nu împlineau niciodată aşteptările. 
Nu se asemănau deloc cu aventurile spontane ale tatălui 
ei care erau în mod invariabil minunate, deşi nu fuseseră 
plănuite. ’ 

„Savurează clipa şi ia tot ce-ţi poate oferi.“ Tatăl ei 
spusese mereu acest lucru cu acea bucurie de a trăi în 
privire. 

Vivian îşi savurase momentele ei cu lăcomie, încercînd 
să le desprindă cu totul din țesătura timpului. Lui Laurel îi 
fusese întotdeauna milă de mama ei din acest motiv. Vi- 
vian nu era genul de persoană care să facă ceva spontan. 
Se simţea mereu obligată să încerce şi de aceea se stră- 
duia prea mult, ceea ce o întristase adesea pe Laurel, mai 
ales că atunci cînd aşa ceva ducea în cele din urmă la o 
criză de deprimare. 

Poate dé aceea, atunci cînd o sunase Vivian ca s-o 
invite la masă, şi ca să discute ca „între fete'“— Doamne 
fereşte de aşa ceva —, Laurel nu izbutise să găsească o 
scuză potrivită în cele cinci secunde trebuincioase. Sau 
poate că nici nu voise o scuză, mai ales că toată ziua se 
gîndise la farnilie şi la surprizele neplăcute pe care le 
rezerva viața. 

Savannah mai mult ca sigur că ar fi venit cu un comen- 
tariu sarcastic. Dar Savannah încă nu se întorsese din 
peregrinările ei. 

De aceea acceptase invitația resemnată şi oprise meca- 
nismul intern de autoexaminare. Se întîlniră într-una dintre 
Încăperile mici şi elegante de la clubul Wisteria, trăncănind 
cit timp mîncară prepeliță umplută şi biban proaspăt. Clu- 
bul fusese deschis într-un conac stil grecesc, pe ceea ce 
fusese odinioară cea mai mare plantație de indigo din pa- 
rohie. 

Casa şi terenurile aferente fuseseră restaurate cu me- 
liculozitate şi păstrate cu grijă, existînd încă chiar şi căsu- 
tele sclavilor, care fuseseră transformate în depozite pentru 
echipamentele de golf. Angajaţii clubului erau aproape toți 
negri şi nimeni nu-i ofensa dacă-i asemuia cu sclavii din 
trecut, mai ales că membrii clubului erau în totalitate albi. 

Laurel gustă din biban şi se gîndi cu părere de rău la 
cum ar fi putut petrece acea zi cu Savannah, undeva de- 
parte de clubul acela. Maică-sa stătea în fața ei la masă, 
în elementul ei, cu părul blond-cenuşiu frumos coafat, cu 
un sacou uşor albastru, care-i scotea în relief culoarea 
ochilor. Pe sub haină purta o bluză albă delicată, cu dungi 
albastre, iar în urechi avea cercei cu safire. 

— Lumea a înnebunit de tot, declară Vivian, înfigînd 
furculita într-o boabă de mazăre. Mestecă delicat, aşa cum 
trebuia să facă o doamnă, savurînd gustul plăcut al mîncă- 
rii. Femei care au fost omorite în curtea noastră din spate, 
cum s-ar spune. Lunatici care aleargă nestingheriți prin 
oraş în miez de noapte. Spune-mi şi mie de ce ar vrea 
cineva să vandalizeze sanatoriul St. Joseph, speriindu-i pe 
bieții bătrîni? 

Laurel deveni deodată atentă. 

— St. Joseph? 

- Da. Vivian luă cuțitul şi tăie o bucată din pieptul de 
prepeliță. A scris tot felul de obscenităţi pe pereții exteriori, 
mai ales în fata unei ferestre, a lăsat o mizerie cumplită pe 
peluză, despre care nici nu vreau să-mi mai amintesc, şi a 
lovit în geamuri urlînd. Este ceva de neimaginat. 

— Şigau prins pe acea persoană? întrebă Laurel cu 
grijă. 

— Nu. Individa a fugit urlînd în noapte. 

Laurel simţi cum o treceau fiori reci pe spate. 

— Era o femeie? 

- Da. O femeie. Poţi să-ţi imaginezi aşa ceva? De- 
sigur, cu toţii ne aşteptăm ca astfel de acte de huliganism 
să fie întreprinse de tineri, dar în nici un caz de femei. 
Vivian se cutremură delicat. După cum bine ştii, m-am 
oferit voluntar să lucrez la bibliotecă. Asta a fost ziua mea 
în care să duc unele cărţi la sanatoriu. Ridilia Montrose îl 
asistă pe coordonatorul activităţii în zilele de miercuri. Îți 
mai aduci aminte de Ridilia, nu, Laurel? Fiica ei, Faith 
Anne, era cea cu dinții încălecaţi şi care în cele din urmă a 
fost aleasă regina balului? Care s-a măritat cu un finanţist 
din Birmingham? Ridilia mi-a spus că sigur a fost o femeie, 
pentru că a discutat despre treaba asta cu echipa care a 
lucrat în noaptea aceea. 

Îşi strînse buzele subțiri şi scutură din cap. 

— Nişte evenimente teribile. Pot să jur că unii oameni 
se înmulțesc la întîmplare şi-şi lasă copiii să se sălbă- 
ticească de tot. Sîngele e cel care contează pînă la urmă, 
rosti pe un ton important. Ca întotdeauna, Laurel îşi muşcă 
buzele ca să nu o contrazică. În fine, cel mai rău îmi pare 
de biata Astor Cooper. Toate astea s-au petrecut chiar în 
fața ferestrei ei. Poţi să-ţi închipui aşa ceva? 

Laurel simţi cum îi venea rău. 

— Astor Cooper? întrebă cu greu, în timp ce mintea el 
punea faptele cap la cap. 

— Da. Soţul ei e Conroy Cooper, scriitorul celebru, cel 
care a cîştigat Premiul Pulitzer. Un om fermecător. Atît de 
generos cu organizaţiile caritabile din partea locului. E o 
tragedie că soția lui suferă de această boală oribilă. Alzhei- 
mer. Mi s-a spus că rudele ei din Memphis sînt absolut 
fermecătoare. Mai mare ruşinea. Ridilia mi-a spus că dom- 
nul Cooper s-a arătat îngrozit de acele acte de vandalism. 
Este atît de loial soţiei sale... 

Laurel îşi lăsă mîinile în poală, încercînd să nu se prindă 
de masă ca să nu cadă. În timp ce mama ei coglinua să 
vorbească înfocată despre caracterul frumos al lui Conroy 
Cooper, Laurel auzea din nou cuvintele lui Savannah de- 

spre soția lui Cooper. Greața devenise greu de suportat. 
Nu era cu putință, îşi spuse singură. Pur şi simplu nu se 
putea. Savannah avea destule probleme, dar nu ar fi ape- 
lat la... Însă îşi aminti deodată cum se bătuse cu Annie 
Delahoussaye, urlînd ca o apucată şi tăvălindu-se pe jos 
la Frenchie's. 

— Laurel? Laurel? Tonul ascuţit al maică-sii o readuse 
la realitate. Vivian se încrunta spre ea. André vrea să ştie 
dacă ai terminat cu peştele. 

— Imi pare rău, rosti Laurel netezind şervetul din poală. 
Riscă o privire în direcţia lui Andre, care o privea răbdător. 
Da, mulțumesc. A fost excelent. Scuzele mele bucătarului 
pentru că n-am putut mînca tot. 

Cît fură luate farfuriile şi masa curățată de firimituri, 
Vivian îşi studie fiica şi sorbi din vin. 

— Am auzit că ai fost la tribunal de două ori săptămîna 
asta. Cei de acolo te văd mai des decit mine. 

O ureche neatentă nu ar fi sesizat nota de răutate, dar 
Laurel o auzi imediat. 

— imi pare rău, mamă. Am încercat să-i ajut pe soții 
Delahoussaye 

— Nu cred că sînt genul de oameni cu care să... 

Laurel ridică mîna ca s-o oprească. 

— Nu vrei să sărim peste -discuția asta? Pentru că în 
nici un caz n-o să cădem de acord. În cele din urmă ne 
vom enerva amîndouă. N-ar fi mai bine să n-o purtăm? 

- Desigur, rosti înțepată. Nu contează că pe mine mă 
interesează numai bunăstarea ta. 

Faptul că pe Vivian n-o interesa bunăstarea nimănui 
decit a ei era un adevăr pe care Laurel decise că era mai 
bine să-l păstreze doar pentru ea. Dacă o provoca pe 
mama ei la o ceartă în public, nu avea s-o mai ierte nicio- 
dată. 

O parte din ea spunea că nu-i păsa, dar adevărul era 
că nu avea o altă mamă şi, după ce o viaţă întreagă 
fusese extrem de atentă să n-o supere ca să nu-i piardă 
dragostea, probabil că nu avea să se mai schimbe. 

Exact aşa cum nici Vivian nu avea să se mai schimbe 

vreodată. Dispoziţia lui Vivian se schimbă deodată atunci 
cînd privi din întîmplare spre intrare. Ca soarele ieşit din 
nori, zîmbetul apărut pe buze îi lumină fața. Laurel se 
întoarse ca să vadă cine reuşise un astfel de miracol şi 
avu parte de o altă surpriză neplăcută. 

— Stephen! rosti Vivian, oferindu-i lui Danjermond mîna 
plină de inele atunci cînd acesta se apropie de masă. Er îi 
prinse ambele miîini şi *se_aplecă curtenitor înainte să le 
sărute politicos. Vivian strălucea de încîntare. Se întoarse 
fericită spre Laurel. Uite, Laurel, dragă, a venit Stephen! 
Nu-i aşa că-i o surpriză minunată? o. 

Cînd o zbura porcu’, îşi spuse Laurel. Apoi se forță să 
zîmbească, dar arăta ca şi cum ar fi avut o durere de dinți 
teribilă. 

— Domnule Danjermond. 

— Stephen, ai venit la timp pentru desert. Haide, spune 
că vei sta cu noi. 

El îi oferi un zîmbet ameţitor. 

— Cum aş putea refuza oferta de a petrece puţin timp 
în compania celor mai frumoase două doamne din pardhia 
noastră? 

Vivian roşi cuviincios şi-şi flutură genele în direcţia lui, 
bine educată în arta feminină a flirtului. 

- Ei bine, doamna de față trebuie să meargă să-şi 
pudreze nasul. Ţine-i de urit lui Laurel, bine? 

- Desigur. 

Atunci cînd ea se îndepărtă de masă, Danjermond se 
aşeză pe scaunul liber din dreapta lui Laurel. Şi el,-ca şi 
ea, purta aceleaşi haine cu care-l văzuse la tribunal, cos- 
tumul cafeniu, cămaşa albă şi cravata elegantă, dar reu- 
şise să treacă ziua fără să se şifoneze, pe cînd Laurel se 
simţea boțită şi murdară. 

Eleganţa lui o îmboldea să-şi scoată ochelarii de pe 
nas şi să-şi pieptene părul, dar se reţinu. 

— Eşti supărată pe mine, Laurel, observă el. 

Laurel îşi încrucişă picioarele şi-şi netezi fusta, fără să 
se grăbească să-i răspundă. Afară, cerul se înorase şi 
ameninţa cu ploaia. Vîntul clătina ramurile copacilor. Lau- 

rel privi pe fereastră, întrebîndu-se dacă era. înțelept să 
dea glas gîndurilor sale. 

— Nu-mi plac jocurile pe care le faci, domnule Danjer- 
mond, îi zise în cele din wrmă, întîlnindu-i ochii verzi şi 
reci. 

El ridică mirat o sprînceană. ` 

— Crezi că dacă am venit la club, chestia asta face 
parte din vreun plan conspirativ? După cum -se întîmplă, 
cinez adesea aici. Cred că eşti de acord că trebuie să 
mănînc şi eu, nu? În fond şi la urma urmei nu sînt decît un 
simplu om. 

Ochii verzi îi străluceau veseli. Lauref nu-şi dădea seama 
dacă ridea de ea sau de afirmaţia pe care o făcuse îna- 
inte, că era doar un simplu om. Oricum, pe ea n-o interesa 
gluma. 

— Ceva nou legat de crimă? îl întrebă, jucîndu-se cu 
paharul cu apă. 

Danjermond rupse o bucată de piine din coş şi se 
sprijini de spătarul scaunului, cu aceeaşi aroganță leneşă 
a unui prinţ. Mestecînd îngîndurat, o studie cu atenţie. 

— Kenner l-a eliberat pe Tony Gerrard. Crede că acea- 
stă crimă a fost înfăptuită de Strangulatorul din Golf. 

— lar dumneata ce părere ai? Nu crezi că Tony Gerrard 
ar fi putut înfăptui o crimă la indigo? 

— Nu, pentru că ar fi dat-o în bară cu ceva. Ucigaşul 
nostru e foarte deştept. Tony, din păcate, rosti scuturînd o 
firimitură de pîine de pe cravată, nu este. 

— Vorbeşti ca şi cum l-ai admira, mă refer la ucigaş. 

El o privi cu reproş. 

— Cu siguranţă nu. Mă intrigă, trebuie să admit. Uci- 
gaşii în serie i-au fascinat întotdeauna pe studenţii de la 
drept. Rupse o'altă bucată de piine moale şi caldă, îi 
savură o clipă aroma şi apoi o băgă în gură. Sînt la fel de 
speriat de aceşti criminali ca toată lumea, dar în acelaşi 
timp am o anume... Căută un cuvint potrivit şi îl găsi cu 
precizie. Am o anume apreciere clinică pentru minţile lor 
inteligente. 

Atunci cînd termină de vorbit, Laurel avu impresia că 

tocmai examina de fapt mintea ei. Putea simţi puterea 
personalității lui, care se întindea s-o cerceteze. 

— Ce părere ai de rechini, Laurel? 

Felul în care schimba subiectele, cu acea bruscheţe, 
încă o şoca. 

— Ce părere aş putea să am despre ei? rosti nemulțu- 
mită şi nedumerită. De ce m-aş gîndi vreo clipă la ei? 

- Te-ai gîndi la ei dacă ai naviga pe întinsul oceanului, 
rosti Danjermond. Se aplecă puţin spre ea, captivat de 
subiect şi continuă: În natură, ei sînt prădătorii perfecţi. Nu 
se tem de absolut gimic. Omoară cu o eficiență înspăimîn- 
tătoare. Dacă te gindeşti mai bine, ucigaşii în serie sînt 
rechinii din societatea noastră. Fără suflet, fără teamă de 
consecințe. Prădători. Deştepţi, nemiloşi. Rupse iar o bu- 
cată de pîine pe care o mestecă tăcut. O comparaţie abso- 
lut fascinantă, nu eşti de acord, Laurel? 

- Ca să fiu sinceră, mi se pare o prostie primejdios de 
romantică, îi zise ea cu brutalitate, simțind cum se înfuria. 
Uitînd de bunele maniere, îşi puse pumnii pe masă şi se 
încruntă spre Danjermond. Rechinii omoară pentru a su- 
praviețui. Omul acesta omoară numai pentru plăcerea lui 
bolnavă de a vedea femeile suferind. Trebuie oprit şi pe- 
depsit. . 

Danjermond îi studie atitudinea şi expresia feței, pasiu- 
nea din glas şi încuviință tăcut, de parcă ar fi fost de acord 
cu talentul ei actoricesc. 7 

— Ai fost născută să fii procuror, Laurel, declară deo- 
dată, după care o privi tăios, de parcă ar fi sesizat ceva 
deosebit. Incet, cu grație, se aplecă peste masă pînă cînd 
se apropie la o palmă de faţa ei. Sau ai fost făcută pentru 
postul ăsta? murmură. 

Laurel îi întîlni privirea fără să clipească, deşi pe dină- 
untru tremura ca o frunză în vînt. Aerul dintre ei vibra“de 
sexualitatea lui uluitoare. Se afla destul de aproape ca să-i 
poată. simți aroma coloniei exotice. Afară începuse furtuna. 
Vîntul sufla cu putere, făcînd geamurile să zdrăngăne. 

— Trebuie să recunosc că mă fascinezi, Laurel, şopti el. 
Ai un simţ cavaleresc cu adevărat uimitor pentru o femeie. 

Vivian alese exact acel moment ca să revină la masă, 
iar Laurel îşi zise că, deşi niciodată înainte nu-i mai fusese 
recunoscătoare mamei ei; acum îi era îndatorată pentru 
întreruperea oportună. Stephen Danjermond avea ceva ce 
o speria de moarte. Cu cît petrecea mai puţin timp singură 
în compania lui, cu atît mai bine. 

El rămase cu ele la cafea. Vivian comandă ca desert o 
budincă şi începu să discute despre politică şi apropiatul 
dineu a! Ligii Femeilor. Laurei rămase tăcută, studiindu-şi 
unghiile roase, dorindu-şi să fi fost oriunde în altă parte. 
Giîndurile îi reveneau mereu asupra lui Jack, ceea ce o 
făcu să se întrebe, în timp ce privea ploaia de afară, unde 
era În seara aceea, ce anume simțea. 

În clipa următoare, în salonu! clubului intrară judecăto- 
rul Monahan cu soţia şi Danjermond îşi concetră atenţia 
asupra lor, iar puțin după aceea le abandonă în favoarea 
unei companii mai influente. În timp ce Vivian achita nota 
de plată, Laurel putu răsufla uşurată pentru prima dată 
după treizeci de minute. 

leşiră amîndouă pe veranda largă, aşteptînd ca valeții 
din parcare să le aduc maşinile. 

— A fost minunat, scumpo, rosti Vivian, zimbind mulțu- 
mită. Mă bucur că am putut cina împreună după neplăce- 
rea provocată de Savannah duminică. Jur că uneori nici 
nu ştiu cum de este fica mea, după modul în care se 
comportă. 

- Mamă, termină, izbucni Laurel, după care încheie 
ceva mai blind, te rog.. 

În loc să se supere, Vivian trecu la un alt subiect. 

— Mă bucur aşa de mult că Stephen a stat puţin cu noi. 
Oamenii îl stimează foarte mult şi cei de aici şi mulţi din 
Baton Rouge. Cu relaţiile familiei şi cu talentul său, nimeni 
nu ştie cît-de departe va ajunge. Mercedes-ul ei alb fusese 
tras în faţa verandei, dar Vivian nu făcu nici o mişcare în 
direcţia lui, ci se mulţumi să se uite cu viclenie spre fiica ei. 
Atunci cînd am traversat salonul în seara asta, nu m-am 
putut abține'să nu constat ce pereche frumoasă făceați 
împreună. 

— Apreciez gîndul, mamă, minţi Laurel, dar nu mă inte- 
resează Stephen Danjermond. _ 

Ochii lui Vivian se aprinseră de dezaprobare. Întinse 
mîna supărată şi-i dădu o şuviță de păr pe după ureche, 
făcînd-o să se simtă iar de zece ani. 

— Să nu-mi spui că eşti interesată de Jack Boudreaux, 
rosti încordată. 

Laurel se îndepărtă de mîna maică-sii. 

— Şi dacă aş fi? Sînt femeie în toată firea, mamă. Pot 
să-mi aleg şi singură bărbații. 

— Da, dar îi alegi pe cei mai nepotriviţi, răspunse Vivian 
tăioasă. L-am întrebat pe Stephen despre Jack Boudre- 
aux... 

— Mamă! 

— Mi-a spus că a fost dat afară din barou pentru că era 
în capul scandalului de la Sweetwater, cu deşeurile acelea 
chimice din Houston. Laurel făcu ochii mari imediat ce auz; 
de Sweetwater. Mulțumită, Vivian continuă cu plăcere. Nu 
numai asta, acum nu mă mai miră că scrie asemenea cărţi 
oribile. Toată lumea din Houston spune că şi-a omorît so- 
tia. 

Dacă Vivian mai spuse şi altceva după aceea, Laurel 
nu mai auzi. Nu auzi nici şoaptele de despărțire şi nu simţi 
nici sărutul rece de pe obraz. Observă numai în treacăt 
cum Vivian era condusă spre maşină şi cum Mercedes-ul 
alb se îndepărta în noapte. 

Rămase pe verandă, scăldată în lumina puternică a 
felinarelor, privind ploaia care răpăia pe asfalt. Şi auzi deo- 
dată glasul lui Jack care-i spunea; „Am.destule cadavre pe 
conştiinţă...“ 


Ar fi vrut să omoare pe cineva. 

Jimmy Lee se învirtea prin cămăruţa înghesuită a bun- 
galow-ului doar în izmene, plin de frustrare din cauza pie- 
dicitor aşezate în calea lui spre faimă şi avere. 

Un televizor ieftin, luat la mîna a doua, era aşezat pe o 
ladă într- un colț. În locul orei sale regulate de glorie, ecra- 
nul arăta numai imaginile lui Billy Graham, plecat în cru- 

ciada de salvare a sufletelor păgîne ale comuniştilor din 
Croaţia. Era o înregistrare mai veche, scoasă în: grabă ca- 
să înlocuiască filmările de cu o zi în urmă,'cu fiasco-ul de 
la benzinăria Texaco. 

Televizorul nu mergea bine şi imaginile se dădeau me- 
reu peste cap. Trecînd pe lîngă el, în plimbarea prin ca- 
meră, -Jimmy Lee îi arse un pumn straşnic, care nu făcu 
altceva decit să crească volumul sonorului. 

Înjurînd, începu să umble la butonul de sonor, însă 
acesta i se rupse între degete. Nu se mai putu controla şi, 
luînd o veioză din imitație de lemn, o azvirli spre ecran cu 
putere, oprindu-l pe Billy Graham chiar în mijlocul unei 
tirade furibunde contra exceselor vieţii moderne. * 

La naiba cu Billy. Graham. Jimmy Lee întoarse spatele 
televizorului, urîndu-l pe teleevanghelist. Oricum, individul 
era cu'un picior în groapă. Era demodat, învechit, pierduse 
legătura cu ceea ce doreau fanaticii anilor '90. In cîţiva ani, 
Jimmy Lee va fi acela care va pleca în cruciadă prin în- 
treaga lume, rugind credincioşii de toate rasele să se ri- 
dice şi să contribuie la sporirea averii lui. 

Va ajunge acolo, în virf, fiind adorat de mii de oameni. 
Şi nu va mai purta altceva decit costume de mătase făcute 
de comandă, albe ca neaua. La naiba, va purtă şi lenjerie 
albă de mătase, făcută la comandă. La fel şi şosete albe 
de mătase şi cravate. Ah, mătasea dădea sentimentul ba- 
nilor şi al sexului. Albă, culoarea purității şi a îngerilor. 
Acea dihotomie îi plăcea. 

O să ajungă acolo, îşi promise singur, indiferent de ce 
trebuia să facă, indiferent de cine i se punea în cale. 

In minte îi apărură cîteva fețe. Annie Delahoussaye- 
Gerrard, al cărei cadavru atrăsese atenţia tuturor pe plan 
local. 

Savannah Chandler, al cărei gust pentru âventură îi 
abătea gîndurile de la misiunea pe care o avea de înde- 
plinit. Sora ei, Laurel Cea Bună, care-l chinuia ca un bles- 
tem. , 

Curve. Viaţa îi era infestată de curve. Bune doar pentru 
a potoli cele mai fireşti nevoi ale unui bărbat. Pe Jimmy 

Lee lăcomia îl ardea pe dinăuntru ca un acid. Blestemă 
deodată toate femeile, pentru că-l duceau mereu în ispită. 


Jack se plimba pin camerele din L'Amour, prea agitat 
ca să poată sta locului, închis între patru pereţi. Nu mal 
dormise de... oare cît timp trecuse? Două zile? Pierduse 
şirul timpului, pierduse şirul vieții, adincit în gîndurile da- 
spre moarte, inutilitate... şi Laurel. Nu putea să şi-o scoată 
din minte. Avea o asemenea onoare, atît dé mult curaj. Nu 
se putea abține să nu mai ţină la ea. Era prea pură, prea 
curajoasă, prea bună. 

„Prea bună pentru unul ca tine, T-Jack...“ 

Do&mne, ce ironie, la fel de sucită ca un nod ma- 
rinăresc, să ştie că cel mai bine pentru ea ar fi fost ca el să 
nu ţină la persoana ei deloc. Tot ce atingea el murea. Tot 
ce-şi dorea, se veştejea înainte să atingă. Nu avea nici un 
drept să o lase să fie martoră la penitenţa lui pentru alte 
păcate. 

leşi pe malul rîului şi rămase să privească la apa întu- 
necată, alături de piroga care se clătina legată de doc. 
Noaptea cînta în jurul lui, un cor de broaşte şi insecte care 
se auzeau între tunete. Briza uşoară clătina mușchiul cres- 
cut pe ramurile stejarilor. 

Putea vedea chipul lui Evie atîrnînd acolo, palid şi fru- 
mos chiar şi în moarte, ochii întunecaţi, plini de amărăciune, 
dezamăgire, furie neputincioasă. 

Evie, atît de încrezătoare, de dragăstoasă. O iubise cu 
atita nepăsare, fără să ţină cont că ea îi dăruise inima, 
Ticălos egoist şi superficial, luase tot ce-i oferise ea de 
parcă i s-ar fi cuvenit, ca parte a succesului pe care-l 
avusese. Vinovăţia pe care o simțea era mai grea decit 
orice altă pedeapsă din lume. Îl apăsa de deasupra şi din 
părți. Se învirtise în cerc căutînd o cale de scăpare şi nu 
descoperise nici una. Încercă să dea înapoi, dar se lovi cu 
spatele de trunchiul copacului. Lăsîndu-şi capul pe spate, 
închise ochii şi lăsă valul de lacrimi să-i scalde fața. Nu 
existau destule adjective în mintea lui de scriitor pentru a 
descrie durerea care-i sfărima inima. 

— Evangheline, îmi pare rău. Îmi pare aşa de rău, mur- 
mură el aceste cuvinte iar şi iar, ca un psaim, ca şi cum 
şi-ar fi cerut iertare, copleșit de remuşcări. Numai că nu 
era niciodată iertat. Ştia că nu merita iertarea, pentru că 
Evie era moartă. La fel ca toate visurile pe care le avu- 
sese. Ca şi toți copilaşii pe care ar fi putut să-i aibă. 

Şi numai din cauza lui. 

— Jartă-mă, murmură din nou. Se întoarse cu fața spre 
copac, îşi lipi obrazul de scoarţa lui aspră şi plinse iar de 
durere şi regret. 

Dulcea Evie, soția lui. Dulcea Annie, care fusese ca o 
rudă. Dulcea Laurel... 

Jack Boudreaux cel rău. Niciodată nu fusese destul de 
bun. Nu merita dragoste şi nu avea dreptul la o familie. Nu 
era ceea ce ar fi putut să-şi dorească o femeie decentă. 
Nu era decît un nemernic, un ticălos, un ucigaş. 

Ce minciună plină de cruzime să creadă că ar putea 
avea orice și- ar dori. Mai bine să nu-i pese decît să vadă 
că ceea ce rivnea îi fugea printre degete ca un fum. 

La fel ca viața, care putea să dispară în neant într-o 
clipită. 

Scheunînd încet, îngrijorat, Huey se apropie de Jack şi 
îi linse mîna care atîrna inertă de-o parte a corpului, ofe- 
rindu-i consolare şi simpatie. Jack se retrase de parcă ar fi 
fost muşcat. 

- Pleacă de aici, strigă, ridicind mîna la cîine. 

Huey se dădu înapoi, privindu-l curios, cu urechile ciu- 
lite. Lătră încet şi începu să dea din coadă, a joacă. 

- Pleacă de aici! urlă Jack. 

Toată furia şi durerea adunate în inima lui explodară 
deodată. Urlă cuprins de nebunie şi atinse coastele lui 
Huey cu virful cizmei. Cîinele scheună de frică şi durere şi 
îl privi pe Jack cu ochii lui ciudaţi, în care se citea durerea, 
şi nevinovăția. 

- Pleacă dracului de lingă mine! urlă Jack. Eu nu am 
ciine! Nu am cîine! repetă el, simțind cum îl lăsau puterile. 
Eu nu am nimic. .» 

După aceea se întoarse şi se îndepărtă în noapte. 

„Tunetul seamănă cu bubuitul tunului. Noni se,fugă- 
resc pe cerul noptii. Cîmpul de luptă s-a înroşit. Captiva 
se zbate şi ţipă în noapte, deşi ştie că se află în mijlocul 
mlaştinii. Agonia, precum-euforia, impregnează atmosfera, 
alături de mirosul duiceag de sînge. Disperare şi ură. Ne- 
voie şi dorință. Emotii încurcate, care copleşesc captiva şi 
călăul lolaltă. Pereții cabanei tremură de puterea teribilă 
pe care întunericul a descătuşat-o în prădătorul ce şi-a 
legat prada de pat. E chiar mai mult decît ce a dorit vt- 
nătorul. Nebunia preia controlul. Afară, vîntul scutură ra- 
murile copacilor, culcă la pămînt iarba deasă şi verde. 
Creaturile nopții, sfioase, adulmecă mirosul violenței. din 
aer, cu ochii măriți de spaimă. Luna apare o clipă printre 
nori, dar tunetul se aude din nou, iar fulgerul sfîşie cerul. 

Vine furtuna. Din afară. Dinăuntru. Sălbatică şi des- 
cătuşată. Uriînd ca o haită de lupi. Ploaia începe să cadă 
în golf, grea, năprasnică. Sîngele a împroşcat peretii, vic- 
tima şi călăul. Mătasea se stringe încet în jurul gitului 
captivei. Sfirşitul este aproape, venit parcă direct din iad. 
Momentul în sine are o putere de neimaginat. Apare clipa 
de triumf, de înfrîngere, eliberarea de chin. 

Vîntul moare deodată. Furtuna se îndepărtează. Ne- 
voia se şterge. Controlul reapare. Revine şi calmul odată 
cu logica. , 

“O altă fîrfă moartă care va fi găsită de oamenii speriaţi. 
O altă crimă care va rămîne nerezolvată. Prădătorul zim- 
beşte în noaptea scăldată în sînge. O anume persoană ar 
putea să-l bănuiască, dar cine o va crede? 


_ Laurel nu se trezi încet, ci practic fu smulsă din somn. 
În mijlocul nopții, în timpul unui coşmar, nişte mîini reci, 

apucătoare intrară în 'subconştientul ei ca s-o poarte spre 
un alt tărîm. Se ridică în capul oaselor încercînd să res- 
pire, ca un înotător care se ridică la suprafaţa apei înghe- 
tate. Aerul din jurul ei era cald şi umed. 

Camera era întunecată şi tăcută. Laurel avu deodată 
sentimentul unei pierderi grele. Se simţi singură aşa cum 
nu i se mai întîmplase niciodată pînă atunci, iar gîndurile i 
se întoarseră automat spre Savannah. Nu fusese nicio- 
dată singură, o avusese mereu pe Savannah. Cu inima 
bubuindu-i în piept, ieşi pe terasă, îmbrăcată doar cu o 
cămaşă de noapte şi o pereche de chiloți subțiri. Alergă pe 
întuneric spre uşile duble care dădeau în camera surorii ei. 
Se chinui o clipă cu clanţa, dar în cele din urmă le des- 
chise şi dădu buzna în dormitor. 

Liniştea de acolo era înspăimîntătoare. Laurel se simți 
gituită de spaimă atunci cînd privi cu atenţie în jur. Patul 
era nefăcut, gol, cu cuvertura căzută pe jos şi pernele 
aruncate pretutindeni. Camera arăta la fel ca ultima oară 
cînd o văzuse. Incercă să-şi alunge teama din suflet, cer- 
cetînd nebunia de creme. şi cutii cu farduri de pe măsuţa 
de toaletă, şi hainele aruncate la înînaplare. Nu putea să-şi 
dea seama cînd trecuse Savannah ultima oară pe acolo. 

Se simți cuprinsă de fiori şi ochii i se umplură de la- 
crimi. Îşi frîinse mîinile şi se apropie de pat. Nu te mai 
prosti, Laurel, îşi spuse singură. Savannah a lipsit multe 
nopți de acasă, chiar dacă tu nu ai ştiut, nu înseamnă 
absolut nimic. E mai mult ca sigur cu vreun amant. 

Ca să scape de teamă, încercă să se gindească cu 
cine ar fi putut să fie în acel moment. Ronnie Peltier, cu 
penisul lui imens. Taureau Herbert, bărbatul pentru care 
se bătuse cu Annie. Jimmy Lee Baldwin, care ținea predici 
despre moralitate şi apoi lega femeile cu care se culca. 
Conroy Cooper, a cărui nevastă invalidă fusese terorizată 
cu numai ò seară înainte. Mintea ei făcea automat legă- 
turile necesare, odată cu enumerarea numelor acestora. 
Fusese antrenată să adune faptele ca un contabil care 
adună cifrele. Fusese educată să lipească bucăţelele care 
lipseau dintr-un joc chiar şi în somn. 

Însă în noaptea aceea nu voia s-o mai facă; Imaginea 
care deja i se înfiripase în minte îi oferea un răspuns pe 
care nu voia să-l afle. Stînd alături de pat, se aplecă şi luă 
halatul de culoarea şampanie, lipind materialul elegant de 
obraz. Era răcoros şi moale ca o petală de floare. Nu voia 
să creadă că Savannah nu era bine. 

Nu voia să înfrunte adevărul, şi anume, că sora care o 
protejase şi se purtase ca o mamă decăzuse în asemenea 
hal, jar ea personal nu făcuse altceva decît s-o critice. De 
atitea ori dorise ca Savannah să se desprindă de trecut, 
să se ridice deasupra lui, să uite ceea ce-i făcuse Ross 
Leighton. Deşi, şi ea făcuse exact acelaşi lucru, încercînd 
să răzbune trecutul, ignorînd faptul că devenise un fel de 
martiră a lui, crezînd însă că avea o carieră. 

Lacrimile i se scurseră pe materialul moale, iar Laurel 
îşi dori cu fervoare s-o vadă în clipa aceea pe Savannah 
intrînd în cameră, ca să i se poată arunca în braţe şi să-l 
cerşească iertarea. 

Dar Savannah nu veni. Nimeni nu-i auzea plînsul. Se- 
cătuită de puteri, aruncă halatul. în patul răvăşit şi ieşi din 
nou pe terasă. Ultime răpăială de ploaie trecuse şi totu! în 
jur picura. 

Razele de lună luminau picăturile, transformîndu-le în 
boabe de diamant. Vîntul şuiera leneş printre crengile co: 
pacilor. Laurel cuprinse cu brațul coloana aflată chiar în 
faţa camerei ei şi se sprijini de ea, privirea ei îndreptîn- 
du-se spre L'Amour. Unii oameni susțineau că acea casă 
era bintuită. Laurel se întrebă dacă fantomele care-l bîn- 
tuiau pe Jack aveau vreo legătură cu istoria acelei case 
sau dacă nu cumva îi aparțineau, aduse acolo tocmai din 
Texas. 

El fusese în centrul incidentului Sweetwater, parcă aşa 
îi spusese Vivian. Sweetwater era o suburbie a Houston- 
ului, construită de către întreprinzătorii care promiseseră o 
viaţă plăcută, un loc potrivit pentru creşterea copiilor. 

Un mic colț de Rai care, în scurt timp, devenise o gură 
de iad. Butoaiele cu deşeuri toxice, îngropate ilegal în zona 
aceea, otrăviseră pămîntul. 

Laurel nu urmărise cazul, ci ascultase numai ce frînturi 
prinsese serile, la luletinele de ştiri. Fusese prea preocu- 
pată atunci de propriile-i bătălii legale. Işi amintea însă că 
nimeni nu reuşise să descopere firma .răspunzătoare de 
acel dezastru. Anchetatorii urmăriseră firul actelor şi dă- 
duseră peste nenumărate companii-fantomă. 

Jack însă dezlegase tot acel mister pentru agenţii fe- 
derali. Oricum, fusese omul potrivit, îşi zise Laurel, pentru 
că, dacă informaţia de la Vivian era corectă, el fusese cel 
care se îndeletnicise cu acoperirea Companiei Tristar. 

Dacă nu l-ar fi cunoscut, l-ar fi făcut în toate felurile. 
Nemilos, lipsit de suflet, ticălos lacom, acestea ar fi fost 
cele mai frumoase şi mai blînde epitete. Dar îl cunoştea de 
acum. 

Ştia că îşi croise drum cu dinţii pînă la postul acela din 
nevoia. de a dovedi de ce era în stare. Oare cum fusese 
pentru el să ajungă în virf doar ca apoi să constate că se 
cățărase pe un alt munte? li spusese că se prăbuşise 
arzînd şi că tirîse şi compania după el. 

Dar soția lui? Cuvîntul îi lăsă un gust amar în gură. 
Putea să spună mult şi bine că nu-l voia, că nu intenţiona 
să aibă o legătură de lungă durată cu el, dar adevărul era 
că nici nu putea să se gîndească la el cum iubise o altă 
femeie. 

Dar oare o iubise sau o ucisese? 

O lumină se aprinse deodată la etajul casei de cără- 
midă. Deşi de-abia se zărea prin frunzişul des, parcă îi 
făcea semn să se apropie. Trebuia să afle cine era el în, 
realitate. Care Jack se 'ascundea îndărătul fațadei? Re- 
chinul, ticălosul, omul care susținea că nu-i păsa de ni- 
meni altcineva în afară de el sau cel care îi oferise alinare, 
o salvase de cîteva ori şi îi distrăsese atenţia de la teme- 
rile şi problemele ei? | 

Ea una nu-l vedea în postura de criminal. Criminalii 
nu-şi avertizau victimele în privinţa lor şi nici nu le con- 
duceau pînă acasă ca să le ferească de primejdii. Nu, 
„Criminal“ nu era un cuvînt care să-l descrie pe Jack. Tul- 
burat, poate. Furios, probabil. Rănit, sigur. 

Rănit. Acest cuvînt îi atinse o coardă sensibilă din inimă. 
Lumina din vechea casă parcă îi făcea semn să se apro- 
pie. 


Jack urcă scările spre dormitor obosit mort, tot corpul 
îndurerat cerşindu-i odihna somnului. Dar ştia că mintea 
nu avea să-i îndeplinească dorinţa. Nu în noaptea aceea. 
Ignorînd şoarecii câre se adăpostiseră la piciorul scării, pe 
după tapetul desprins, urcă în dormitor şi aprinse lampa 
de pe birou, de deasupra vechii maşini de scris. Pagina 
albă din maşină îi aminti nu de termenul limită sau de 
intriga romanului pe care-l scria, ci de Jimmy Lee Baldwin, 
aşa cum stătuse deasupra credincioşilor lui devotați, între- 
bîndu-i de unde găseau inspiraţia de a ucide minţile de- 
mente. 

„Ochii li se întilniră în semiobscuritatea pădurii. Pră- 
dător şi pradă. In privirea lor s-a ivit un fulger de recu- 
noaştere. Atît victim,a cît şi atacatorul ştiau foarte bine că 
jocul dintre ei se va termina cu o moarte. Victima deschide 
larg braţele ca s-o întîmpine, ca să curme chihul care i-a 
schimbat viața. 

Lama ascuţită a cuțitului luceşte argintiu în noapte...“ 

Ceea ce urma era moartea, prezentată într-un mod 
tulburător de seducător, poetic, teribil de grafic şi înspăi- 
miîntător. 

Asta era meseria lui, să-i sperie pe oameni, să-i ţină 
treji nopțile şi să-i facă să se teamă de orice zgomot din 
casă. Oamenii numeau acest lucru divertisment, nu in- 
spirație. El n-avea de ce să-l corisidere altminteri. Ca să 
creadă că era inspirat, însemna să-şi asume o responsabili- 
tate. Or, toată lumea ştia că Jack Boudreaux nu-şi asuma 
responsabilitatea pentru nimeni şi nimic. 

— Se spune că nu s-au întîlnit niciodată aici. 

Jack îşi ridică fruntea şi privi spre uşă, fără a fi prea 
sigur că ceea ce vedea era cu totul real. Laurel se afla 
chiar în pragul ciobit al uşii, pe un fundal întunecat. 

Un portret palid al unei femei cu o fustă lungă şi largă, 
cu trandafiri mari imprimaţi pe ea şi o bluză albastră de 

bumbac. Era o viziune, un înger, ceva ce nu trebuia atins 
niciodată. Era mai bine pentru el să tînjească de departe şi 
să o vadă numai în imaginaţie. Acest lucru nu i-l putea lua 
nimeni. d 

- Madame Deveraux, îi zise ea, făcînd un pas mai 
aproape. Amantul ei cel bagat şi însurat, August Chapin, a 
construit casa asta special pentru ea. Toată lumea din 
parohie ştia. Omul a simţit nevoia să-şi facă publică ob- 
sesia pentru ea, spre marea ruşine a soției. 

Jack îşi regăsi cu greu graiul. 

— Şi nu l-a întîlnit niciodată aici? 

— Ba da, pe domnul Chapin. Dar pe bărbatul pe care-l 
iubea cu adevărat, niciodată. Laurel intră încet în cameră, 
păstrindu-se în umbră. lubea un bărbat pe nume Antoine 
Gallant. Un braconier cajun. El a refuzat să pună piciorul 
în casa pe care i-o construise Chapin în calitate de amantă. 
Se întilneau într-o cabană secretă, ascunsă în mlaștină. 
Desigur, pînă la urmă s-a aflat de legătura lor. Cum mîn- 
dria îi fusese ştirbită, Chapin l-a provocat pe Gallant la un 
duel, pe care intenţiona să-l cîştige umbliînd la pistale. 
Madame Deveraux a aflat de acest lucru doar cu cîteva 
minute înainte de duel. A alergat să-şi prevină iubitul, dar 
cei doi îşi ocupaseră deja locurile. Ca să-l salveze pe 
Antoine, s-a aruncat în faţa lui şi l-a acoperit cu propriul 
trup. A murit în braţele lui Antoine. | 

Se aprope de biroul masiv şi se sprijini cu mîinile de el. 
Expresia de pe fața ei era serioasă în timp ce cerceta 
camera din privire. 

— Am crescut auzind că spiritul ei încă mai bintuie prin 
casă. 

Jack ridică din umeri, evitîndu-i privirea. 

— Eu n-am văzut-o. 

— Mă rog, murmură ea, se pare că ai propriile tale 
fantome. 

Oui. Mai mult decit crezi, îngeraşule,"işi spuse cu du- 
rere Jack. 

— Azi cineva a menţionat Sweetwater, rosti Laurel pre- 
caută. Tu erai omul Tristar-ului. 

El zîmbi cu amărăciune şi făcu o plecăciune, înde- 
părtîndu-se de birou. 

- C'est vrai, ai nimerit-o la flx, scumpete. Jack Boudre- 
aux, marele nemernic. Vr&Psă îngropi nişte otrăvuri şi apol 
să scapi basma curată? Eu sînt omul tău. Pot să fac în 
aşa fel, încît nimeni să nu-ţi dea de urmă în vecii vecilor. 
Cu ajutorul companiilor-fantomă, a companiilor din străină- 
tate şi aşa mai departe, tot tacîmul. Îşi prinse degetele de 
betelia blugilor şi îşi ridică privirea spre tavan, minunîn- 
du-se de propriul său trecut. Eram atît de iscusit, de deş- 
tept. Am muncit mult ca să ajung tot sus, fără să-mi pese 
peste cine călcam în vreme ce deveneam tot mai mare şi 
mai tare. Scopul scuză mijloacele, aşa îmi spuneam. 

— Dar în cele din urmă i-ai tras în jos cu tine. 

— Şi crezi că asta mă transformă într-un erou? Dacă aş 
da foc la case şi apoi aş stinge- incendiul după ce oamenii 
din ele s-au ars, crezi că aş mai fi un erou? 

— Ar depine de motivul şi intenţiile tale. 

— Motivele mele au fost egoiste, îi zise el cu asprime, 
plinibîndu-se înainte şi înapoi pe vechiul covor rubiniu. Vo- 
iam să fiu pedepsit. Voiam ca toţi cei care erau asociați cu 
mine să fie pedepsiţi. Pentru ceea ce am făcut eu. 

— Oamenilor din Sweetwater? îl întrebă ea cu grijă, 
studiindu-l cu atenţie pe sub gene. 

El se opri şi o privi cercetător, simțind capcana. 

~ Unde vrei să ajungi, domnişoară avocat? o întrebă 
aproape în şoaptă. Se apropie încet de ea. Ce fel de joc 
faci aici, 'tite chatte? 

Laurel îşi strînse pumnii în faldurile fustei şi-l privi drept 
în față, fără nici o expresie pe chip. 

— Eu nu fac nici un joc. 

Jack începu să rîdă. 

— Eşti avocat. Ai fost educată să faci astfel de jocuri. 
Nu încerca să mă prosteşti, scumpete. Acum înoți alături 
de un rechin barâsan. Cunosc toate şmecheriile. 

Se opri şi îşi apropie fața de a ei, privind-o cu duritate. 

— De ce nu mă întrebi de-a dreptul? şopti el. Ai omorit-o, 
Jack? Ţi-ai omorît soția? 

Laurel înghiţi în sec şi merse la cacealma, punîndu-şi 
inima la bătaie. 

— Şi ai făcut-o? 

- Da. 

O privi cum clipea repede, dar fără să-şi ia ochii de la 
el. Nu se mişca, continuînd să-l înfrunte cu curaj şi demni- 
tate. Inima lui Jack se strînse. Laurel aştepta o explicație, 
ceva care să mai dilueze adevărul pentru a fi mai uşor de 
înghiţit. 

— Ţi-am spus că sînt rău, îngeraşule, îi zise el îndepăr- 
tindu-se de ea. Ştii cum se spune, sîngele apă nu-se face. 
Bătrinu' Blackie mi-a spus întotdeauna că n-o să fiu bun 
de nimic. Ar fi trebuit să-l ascult. Aşa mulți oameni ar fi fost 
scutiți de multe necazuri. 

Se îndepărtă de ea cu trupul şi mintea, pierzîndu-se în 
trecutul care era la fel de turilbure precum apa din mlaş- 
tină. Se îndreptă spre ferestrele mari şi rămase acolo pri- 
vind afară în întuneric. 

Vîntul sufla din nou cu putere, scuturind copacii. Ful- 
gerul licărea pe cer în depărtare. Laurel se apropie de el, 
ocolind patul cel mare, ca şi cum ar fi atras-o ca un mag- 
net." Ar fi trebuit să plece. Să nu mai aştepte detaliile pe 
care voia să le audă. Jack era o sursă de necazuri. Poate 
că avea motive să se teamă de el, pentru că Jack avea o 
personalitate duală şi un temperament impredictibil. Dar 
continua să se apropie de el, cu inima bubuindu-i în piept. 
lar întrebarea următoare îi scăpă aproape fără voie. 

— Cum o chema? 

— Evangeline, şopti el. Tunetul făcu ca geamurile să 
zdrăngăne şi imediat după aceea începu ploaia. Evie. Fru- 
moasă ca un crin şi delicată ca un cristal, îi zise el încet. 
Era un alt trofeu al meu. Precum casa, maşina Porsche, 
pantofii de piele de crocodil şi costumele din Italia. Nicio- 
dată nu m-am gindit că poate mă iubea. Îşi lăsă capul în 
jos, de parcă nu i-ar fi venit a crede. O vreme a fost soţia 
perfectă pentru un avocat-de corporație ca mine. Mai ales 
la dineuri şi cocktail-uri. Îmi călca toate cămăşile şi îmi 
prepara cafeaua. 

Uimită de durerea pe care o simțea în cuvintele lui, 
Laurel se sprijini de pat. Femeia aceea împărţise viața şi 
patul cu el, îi cunoscuse toate obiceiurile şi fixurile. Dar 
dispăruse pentru totdeauna. 

— Ce s-a întîmplat? 

- Voia să aibă o viață normală cu mine. Eu îmi iubeam 
munca. Îmi plăcea jocul în sine, provocarea, nebunia. Eram 
la birou de dimineaţă, de la şapte şi jumătate. Nu ajun- 
geam acasă serile decît pe la unsprezece sau unu sau 
două. Slujba aceea însemna totul pentru mine. Evie a în- 
ceput să-mi spună că nu era fericită, că nu mai putea trăi 
aşa. Eu am crezut că era isterică, rea, egoistă, că voia să 
mă pedepsească pentru că munceam din greu ca să-i ofer 
cele mai bune lucruri. 

Regretul îi ardea gîtul ca un acid. Jack strînse din. dinţi 
şi încercă să nu bage în seamă durerea. 

— Cînd a început povestea cu Sweetwater, am lucrat 
ca nebunul să apăr cît mai bine compania. De-abia aveam 
timp să mă rad sau să mănînc. Într-o seară am venit acasă 
prost dispus. Era două noaptea. Nu mîncasem nimic toată 
ziua. În bucătărie nu era nimic gata pregătit. Am început 
s-o caut pe Evie, pus pe ceartă. Am găsit-o în baie. În 
cadă. Îşi tăiase venele de la miini. 

- Doamne, Jack! suspină Laurel. 

işi duse mîna la gură ca să-şi oprească gemetele, însă 
lacrimile prinseră să-i şiroiască nestingherite pe obraji. Prin- 
tre ele îl văzu pe Jack cum se lupta cu vinăvaţia. Umerii 
largi îi tremurau. În lumina de o clipă a unui fulger îi văzu 
chipul schimonosit. 

— Biletul pe care mi l-a lăsat era plin de scuze, îi zise 
mai departe. İşi drese glasul şi îi zimbi cu amărăciune. 
„mi pare rău că nu te-am putut face să mă iubeşti, Jack. 
lmi pare rău că nu ai avut nevoie de mine. Imi pare rău că 
te-am deranjat atît.“ Cred că s-a omorit în baie ca să nu 
facă mizerie prin casă. 

De data aceasta Laurel se apropie de el. 

— Asta a fost propria ei decizie, Jack, murmură. Nu a 
fost vina ta. 

Cînd dădu să pună mîna pe spatele lui, Jack se în- 
toarse şi o privi furios. 

— Pe naiba n-a fost! urlă el. Ea era responsabilitatea 
mea! Eu ar fi trebuit să am grijă de ea! Să o apăr la 
nevoie. Ar fi trebuit să-i fiu alături cînd avea nevoie de 
mine. Bon Dieu, la fel de bine aş fi putut să-i tai chiar eu 
venele. 

Se întoarse şi răsturnă o măsuţă plină cu porțelanuri 
antice. 

— N-aveai de unde să ştii... 

— Aşa e, n-aveam de unde să ştiu, izbucni el. Nu eram 
niciodată acasă. Eram prea ocupat cu ascunderea acelor 
deşeuri toxice. Işi lăsă capul pe spate şi rîse sardonic. 
lisuse, ce băiat bun sînt! Tocmai bun pentru tine, dom- 
nişoară Justiție. 

Laurel nu comentă. Nu era de acord cu ceea ce făcuse 
el la Tristar, fusese ilegal şi imoral, dar nici nu-l putea 
condamna. Ştia cum era să fii prins de slujbă, să fii mînat 
de la spate de demonii trecutului. Ştia foarte bine ce putea 
face vinovăția dintr-o persoană, cum o putea transforma. 

- Nu tu ai omorit-o, Jack. Avea şi alte opţiuni. 

— Da? rosti el, chinuit de furie şi regrete. Şi cum ar fi 
rămas cu copilul din pîntecul ei? El a avut vreo şansă? 

Durerea era la fel de tăioasă ca întotdeauna. La fel de 
tăioasă precum lama care îi tăiase toate visurile pe care le 
avusese, legate de nevastă şi familie. li tăia inima, îi secă- 
tuia puterea. Îşi lipi obrazul de geamul ferestrei şi plînse 
tăcut. Incă mai vedea chipul legistului,. încă mai auzea 
neîncrederea din glasul lui. „Vrei să spui că ea nu ţi-a zis 
nimic? Sarcina trecuse deja de trei luni...“ 

Copilul lui. Şansa lui de a ispăşi toate păcatele tatălui 
său. Dispăruse înainte de a savura bucuria de a fi tată. 
Dispăruse din cauza lui, aşa cum şi Evie murise din cauza 
lui. 

Se gîndi pentru a mia oară că el ar fi trebuit să fi fost 
cel care să-şi fi tăiat venele şi să fi murit. Laurel îl cuprinse 
cu braţele pe la spate şi-şi lipi fața de muşchii lui tari, 
lacrimile ei udindu-i tricoul. Ea putea înțelege totul aşa de 

bine. Jack, nerăbdător să arate ce putea, muncise din 
greu ca să ajungă cineva. lar după aceea totul se prăbu- 
şise şi-l îngropase sub dărimături. Probabil crezuse că 
avusese tot ce-şi dorise, ca după aceea să piardă tot, 
amintindu-şi de vorbele tatălui care abuzase de el. 

O împinse pe neaşteptate, iar Laurel aproape căzu. 
Se împletici speriată, sprijinindu-se în cele din urmă de o 
măsuţă şi călcînd pe porțelanurile sparte de pe jos. Jack 
să întoarse spre ea, turbat de furie. 

— leşi! leşi! Dispari din viaţa mea! urlă la ea. Pleacă 
înainte să te omor şi pe tine! 

Laurel îi privi chipul schimonosit de durere şi mînie. Ar 
fi trebuit să fugă de acolo mîncînd pămîntul. Ştia că pe 
dinăuntru Jack era la fel de spart precum porţelanurile de 
pe jos. Nici ea nu se afla într-o situaţie mai bună. Cu 
siguranţă nu era destul de puternică încît să-l ajute şi pe e! 
să se vindece. 

Ar fi trebuit să plece de acolo. Dar n-o făcu. 

Se îndrăgostise de el. 

El încerca s-o alunge nu pentru că nu ţinea la ea, ci 
pentru că îi voia numai binele; nu pentru că nu avea senti- 
mente, ci pentru că inima lui era rănită. Nu era înțelept să 
se îndrăgostească de el şi nici nu nimerise un moment 
potrivit. Nu era alegerea pe care ar fi făcut-o în mod logic. 
Dar logica nu avea nici o legătură cu dragostea. 

li întîmpină furia şi durerea cu bărbia sus, privindu-l 
drept în ochi. 

- De ce să plec? | 

Jack o privea împietrit. Simțea că nu-şi mai controla 
bine mintea. _ 

— De ce? repetă mirat. Îşi trecu mîna prin păr, se răsuci 
pe loc şi apoi se întoarse s-o privească iar. Cum poţi să 
întrebi aşa ceva? După tot ce ţi-am spus, cum de poți să 
stai acolo şi să mă întrebi aşa ceva? 

- Nu tu ţi-ai omorît soția, Jack, îi zise Laurel cu blîn- 
dete. Nu tu ţi-ai omorît copilul. Nici pe mine n-o să mă 
omori. Şi atunci, de ce să plec? 

- Nu te pot avea, şopti el. 

Laurel se apropie, privindu-l cu ochii ei mari şi albaştri 
care-l săgetau pînă în inimă. Continuă să-l privească, liniş- 
tită şi neînfricată, şoptind; 

— Ba da, poți. 

Jack ar fi vrut să-i spună că nu înţelegea. Nu o putea 
avea, nu-i putea păsa de ea, pentru că nu o merita şi 
pentru că tot ce-şi dorea sincer îi era smuls în cele din 
urmă. Nu avea nevoie de o asemenea durere, nici n-ar fi 
putut: s-o suporte. Dar nu zise nimic. Cuvintele nu-i ieşeau 
din gură. 

Nu se gîndea decît la cît de mult dorea s-o ţină în 
brațe. Doar pentru puţin timp. Pentru cît mai rămăsese din 
noapte. Voia s-o strîngă în brațe şi s-o sărute, şi să-şi 
găsească alinarea în corpul ei. 

S-o folosească. 

Mai bine să fie un ticălos pînă la final, îşi spuse singur. 
N- avea nici un rost să lupte cu sine. În fond, o prevenise. 

Nu era ca şi cum nu ar fi avut nevoie de ea... 

intinse mîinile şi o trase aproape, dorind să-şi aline 
durerea, să-şi astupe golul din inimă, chiar dacă doar pen- 
tru puţin timp. li atinse obrazul, savurîndu-i moliciunea. Işi 
lăsă capul în jos şi-i gustă buzele. Işi trecu degetele prin 
părul ei mătăsos. ` 

Laurel se lipi de el, cutremurîndu-se uşor. Era atît de 
mică, de fragilă, de feminină. A lui... pentru moment... pen- 
tru noaptea aceea... pentru o amintire pe care avea s-o 
păstreze mereu. Laurel savura plăcerea pe care i-o dă- 
deau brațele puternice, vulnerabilitatea din sărutul lui. Pielea 
i se sensibilizase şi transmitea fiori de plăcere de fiecare 
dată cînd el o atingea. 

Afară, furtuna continua să scuture copacii, dar înăun- 
tru, aerul era nemișcat. Pentru ei lumea stătea în loc. Îşi 
savurau apropierea, aroma plăcută a pielii ei, duritatea 
mușchilor lui. Gustul lacrimilor, al blîndeții şi dorinţei. Res- 
piraţiile le erau întretăiate. 

Jack o atingea ca un orb, pipăindu-i fiecare curbă şi 
rotunjime. Nasturii se descheiară şi bluza ei căzu la po- 
dea, alături de fustă. Laurel mai avea pe ea doar un sutien 

delicat de dantelă şi chiloței de mătase. El continua s-o 
miîngiie, cu reverență. În timp ce o săruta, o eliberă şi de 
ultimele articole de îmbrăcăminte. li cuprinse sînii în palme 
şi apoi îşi lăsă palmele să-i alunece pe talia îngustă. Una 
din miini se furişă spre coapsele calde şi spre feminitatea 
ei, căutind-o, mîngiind-o şi înnebunind-o de plăcere şi 
dorință. Laurel îi şopti numele. 

Jack se îndepărtă de ea şi, sub privirile ei arzătoare, îşi 
scoase tricoul. După aceea urmară cizmele. Laurei îl ur- 
mărea cu atenţie, fără să mai respire, cum îşi desfăcea 
fermoarul de la pantaloni. Materialul moale al blugilor căzu 
deodată la picioarele lui. 

Bărbaţii ar trebui să arate toţi ca Jack. Gîndul acesta îi 
apăru într-un colt îndepărtat al minţii, care încă mai func- 
ționa independent de instincte. Umeri lați, coapse svelte. 
Mugşchi tari şi membre lungi. Rămase în fața ei, complet 
gol, fără să-şi dea seama cit de frumos era. Cînd îi întinse 
mîna, Laurel se apropie de el fără să ezite. 

Nu avea să fie un bărbat uşor de iubit. Singur îşi spu- 
sese că era un netrebnic şi se considera plin de cusururi. 
Urma s-o îndepărteze, considerînd că era mai bine aşa, 
avea să-i zdrobească inima şi să susţină că destinul fu- 
“sese neîndurător. Cu toate astea, se apropie de el fără 
teamă. Se lipi de trupul lui şi i se oferi cu totul. Fără cu- 
vinte. Fără obligaţii. 

EI o prinse în braţe ca un dansator şi, împreună, că- 
zură în pat. Ţinînd-o în brațe, o sărută şi apoi îşi cobori 
gura spre sînii albi, frumos modelaţi. li sărută făcind-o să 
geamă, după care, îi prinse ambele braţe deasupra capu- 
lui şi îi desfăcu picioarele, instalîndu-se între ele. 

Laurel de-abia mai putea respira, nu pentru că se te- 
mea, ci pentru că nu mai avea răbdare. Ştia că el nu i-ar fi 
făcut niciodată vreun rău fizic, dar mai mult ca sigur că 
avea să-i zdrobească inima. Chipul lui era o mască a do- 
rinței. Laurel i se oferi cu totul, deschizîndu-se, încolăcin- 
du-şi picioarele în jurul taliei lui. 

lar el o umplu. Încet. Milimetru cu milimetru. În tot acest 
timp o privi drept în ochi. Îi oferi esența masculinității lui, 

lăsîndu-se cuprins de mătasea caldă a feminităţii ei. Cînd 
împreunarea fu completă, o strînse cu putere în braţe. 

Începură să se mişte încet, fără grabă, savurînd mo- 
mentele, căutînd să le prelungească, urcînd tot mai mult 
pe colina plăcerii. 

Jack se pierdu în căldura şi alinarea pe care i-o oferea 
ea fără cuvinte. Se lăsă purtat pe valul dorinţei, gîndin- 
du-se numai la L'aurel. Atît de dulce, atît de puternică. 
Voia să-i ofere tot, să fie totul pentru ea. Voia să şi-o 
lipească de inimă şi să nu-i mai dea drumul niciodată. Ea 
umplea golul din interiorul lui, alunga toată durerea, îl fă- 
cea să creadă uneori că ar fi putut s-o ia de la capăt... cu 
ea... să aibă o familie... pace... să fie iertat. 

Giînduri prosteşti. lpimă proastă. Dar în noaptea aceea 
avea să se agațe de ele aşa cum se agățase de femeia 
din braţele lui, alinîndu-şi sufietul îndurerat cu viziunea dra- 
gostei. 

Laurel coborî din pat în zori şi se îmbrăcă în linişte la 
lumina care se strecura pe ferestre, printre perdelele de 
dantelă. Vreme îndelungată rămase în pragul uşii ca să-l 
privească, ca un pictor care-şi studiază modelul înainte să 
pună pensula pe pînză, încercînd să absoarbă toate amă- 
nuntele. Lumina era de un galben nisipiu şi nu reuşise să 
alunge toate umbrele din preajma patului. 

Jack zăcea întins pe burtă, ocupînd aproape tot spa- 
tiul, cu capul sprijinit de un braţ. Spatele brozat expunea 
muşchii tari, frumoşi. Cearceaful alb îi acoperea doar șa- 
lele şi coapsele. Un picior era îndoit la nivelul genunchiu- 
lui, celălalt stătea întins. | 

Laurel încerca să-şi imprime în amintire modul în care 
Zrăta în prima dimineaţă de după momentul în care se 

îndrăgostise de el. Nu i se părea că fusese ceva înţelept, 
aşa cum nu i se păruse nici o seară înainte. Habar nu 
avea unde anume aveau s-o conducă acele sentimente, 
dar nu avea să nege că le avea. Se minţise destul de-a 

lungul vieţii. Însă se ferise să-i spună şi lui Jack, ştiind 
instinctiv că nu ar fi vrut să audă aşa ceva. 

Inima i se strînse dureros din cauza acestui gînd, dar 
alungă durerea. Va lăsa ca lucrurile să se desfăşoare de 
la sine. Toate acele sentimente erau prea noi pentru a fi 
puse la încercare cu o scenă din dimineața de după. Îşi 
atinse buzele umfiate de sărutări şi se întrebă cum de 
fusese cu putință să se lege atit de repede şi de profund 
de un bărbat precum Jack Boudreaux. Erau atît de diferiţi 
din unele puncte de vedere şi atît qe asemănători din al- 
tele. O împerechere nepotrivită, ei fiind atraşi laolaltă de 
durere, legați de ceva despre care nici unul din ei nu voia 
să vorbească, dragostea. 

Şi fusese dragoste în noaptea aceea, în modul în care 
[e] iubise, o mîngfiase. Mintea ei logică şi ordonată îi spu- 
nea că era vorba de ceva mult mai profund decît simpla 
dorință. La fel cum era de sigură că Jack nu avea să 
recunoască niciodată acest lucru, iar ea nu avea să pro- 
nunţe cuvîntul. Nu acum. Nu cînd el era aşa de sigur că nu 
merita ceva bun. Laurel ştia precis că nu avea să încerce 
să-l lege de el cu vorbe şi jucîndu-se cu sentimentul său 
de vinovăţie. Avea şi aşa o povară prea mare de purtat. 

Gindurile i se îndreptară spre soţia şi copilul pe care-i 
pierduse, şi inima i se strînse îndurerată de dragul lui. Ea 
ştia totul despre pierdere şi vină. Se gîndi la băieţelul bătut 
şi lipsit de dragoste, iar fetița speriată şi neglijată din ea 
vru să întindă mîna spre el. Era sigură că dacă Jack ar fi 
ştiut la ce se gindea, atunci ar fi făcut tot posibilul ca s-o 
alunge. îşi păzea cu furie durerea dinăuntrul său şi nu voia 
s-o împartă cu nimeni. | se părea că aşa era mult mai 
puternic, se pedepsea mai bine. Ştia foarte bine, şi ea 
procedase la fel. Doamne, de ce tocmai el? De ce trebuise 
să vină acasă ca să se îndrăgostească de un bărbat ca 
Jack tocmai în asemenea momente, cînd nu-şi dorise de? 

cit să se pună pe picioare şi să-şi reia viața? Nu găsi. nici 
un răspuns în timp ce privea răsăritul soarelui peste rîu. 
Nici un răspuns, dar auzea foarte clar bătăile inimii ei. 

În fața ferestrei un păianjen se chinuia să-şi teasă plasa, 
care lucea în soare. Laurel îl privi o clipă, gîndindu- se la 
propria sa încercare de .a-şi reface viața. Se întorsese 
acasă pentru a se vindeca, pentru a o lua de la capăt şi 
simţea că era la fel de fragilă şi de vulnerabilă ca plasa 
proaspăt țesută. Căutase puncte de sprijin şi încercase să 
pună la loc tot ce se putuse, dar cea mai slabă forță din 
exterior ar fi putut dărima construcţia fragilă din interiorul 
ei, ca s-o lase din nou fără nimic. 

işi întoarse privirea spre Jack, care încă mai dormea 
sau se prefăcea că doarme şi simţi fundaţiile slabe cum se 
clătinau sub povara noului sentiment. Încet, cu inima uşor 
îndurerată, ieşi din casă în virful picioarelor. 

Cînd auzi uşa din fată închizîndu-se, Jack se întoarse 
încet pe spate şi rămase să privească umbrele de pe ta- 
van. Voia s-o iubească. Inima îl durea cumplit din cauza 
asta. Il uimea că după atita timp, după toate lecţiile dure 
pe care le primise, mai putea fi încă atît de vulnerabil. Ar fi 
trebuit să se oțelească în fața unor astfel de sentimente. 
Ar fi trebuit să facă pe dracu-n patru ca s-o alunge seara 
trecută. Dar îşi dorise atit de mult s-o strîngă în brate, 
să-şi găsească alinarea în dulceata ei. 

O dorise chiar de la bun început. lar dorința era ceva 
uşor de înțeles. Era simplă, ceva elementar. Dar ceea ce 
simțea acum nu ar fi trebuit să se întîmple. Pentru că 
ştiuse că nu trebuia să mai iubească, crezuse că nu avea 
să mai fie tentat. Acum se simțea ca un prost, trădat de 
propria-i inimă. Nemernic, prost şi egoist... Nu-şi putea 
permite să se îndrăgostească de Laurel Chandler. Merita 
ceva mai bun decit el. N 

O parte din el gîndea că după toate loviturile primite, 
după cit pătimise, merita să fie lăsat de acum în pace. 


Laurel intră la ea în cameră de pe terasă, nedorind să 
alerteze pe cineva din casă că tocmai de-abia se întor- 

'sese. Preocupată de gîndurile turbulente cu privire la Jack, 
făcu un duş fierbinte, apoi se îmbrăcă pentru noua zi cu o 
pereche de pantaloni scurţi, negri, şi o cămaşa albă, largă. 
Se uită în oglindă şi văzu o femeie cu ochii tulburi şi păr 
întunecat şi umed, pieptănat pe spate. 

Ar fi trebuit să existe cîteva semne şi în exterior ale 
schimbărilor intervenite în interiorul ei. în timpul ultimelor 
zile, puterea regăsită de cînd lupta pentru noii ei prieteni, 
umilința rămasă după ce renunţase la ideile ei precon- 
cepute. cu privire la viaţa dusă de Savannah, nesiguranța 
cu privire la viitorul ei. Ar fi trebuit să arate ca un cristal 
vulnerabil, dar părea doar palidă şi obosită. Acest lucru îi 
aminti de faptul că înfăţişarea poate fi înşelătoare. 

Oftă şi-şi cobori privirea asupra tăviței de porțelan pe 
care aşezase toate lucrurile ciudate pe care le găsise în 
ultima vreme. Cercelul pretenţios pe care nu-l ceruse ni- 
meni, cutia de chibrituri de la Le Mascarade, pe care o 
descoperise în maşină, lanţul pe care-l găsise în plicul 
acela alb. La prima privire toate acele lucruri nu păreau să 
aibă -vreo legătură între ele, dar modul în care apăruseră 
în viaţa ei o făcea să simtă rece pe spinare. Infăţişarea 
putea fi înşelătoare. Un cercel desperecheat. O cutie de 
chibrituri cu un nume care conjura imagini ale unor oameni 
deghizați. Un lanţ cu un mic medalion. Nu exista nici un fir 
care să lege aceste obiecte decit misterul originii lor. 

Ridică medalionul, înfăşurînd lanțul pe un deget. Micul 
fiuture se clătina în lumina care intra pe fereastră. Era 
probabil al lui Savannah; îşi spune din nou. Il uitase pe 
undeva, pe la:vreun amant. Era cunoscută pentru negli- 
jenta arătată faţă de lucrurile ei. Bărbatul acela îl trimi- 
sese... într-un plic care nu avea adresa trecută pe el? Nu. 
Probabil că îl lăsase în maşină. Dacă poştaşii de la oficiul 
poştal din oraş nu erau înzestrați cu puteri paranormale, 
astfel de plicuri nu erau livrate. 

Cea mai simplă soluţie era s-o întrebe direct pe Savan- 
nah. Uitînd cît de devreme era, Laurel ieşi pe terasă şi se 
îndreptă spre camera surorii ei. Patul era gol. Cearceafu- 

une şi pe jos. Acelaşi aer părăsit continua să adaste în 
cameră, ca şi în noaptea trecută. Amintirea acelei linişti 
nefireşti o izbi pe Laurel ca un perete de cărămizi. | se 
păruse ceva atit de ireal, încît aproape că se convinsese 
că fusese un vis, dar acum era iar acolo şi panica era mai 
puternică decit înainte. 

Savannah nu dormise în patul acela. Cînd era ultima 
oară cînd o mai văzuse cineva din casă? Adusese maşina 
acasă cîndva între marţi noaptea şi miercuri dimineaţa... 
Dar de unde ştia acest lucru? Maşina se afiase pe alee 
miercuri dimineața, dar nimeni nu o văzuse pe Savannah 
la faţă în ziua aceea. 

„Crime?... Patru în ultimele optsprezece luni... Femei 
cu o reputaţie îndoielnică... Găsite strangulate în mlaş- 
tină...* 

Ochii lui Laurel se umplură de lacrimi fierbinţi. Strînse 
micul medalion în pumn în timp ce prin minte îi defilau tot 
felul de imagini oribile. Savannah zăcînd moartă pe un- 
deva. Savannah prinsă în bătaie cu Annie Gerrard, cu 
ochii aprinşi de pofta de sînge. T-Grace urlînd în pragul 
uşii de la Frenchie's. Vivian povestindu-i despre vandalis- 
mul care avusese loc la St. Joseph. „Singele este totul. 
Siînge. Sîngele provenit din răni. Roşu ca sîngele“, aşa 
cum era cutia de chibrituri de la Le Mascarade. Chipul 
lipsit de expresie al lui Savannah atunci cînd o aruncase 
pe masă. „Eu folosesc bricheta...“ Savannah, împinsă în 
pragul nebuniei după atîţia ani din cauza ticălosului de 
Ross Leighton. Savannah folosită de bărbaţi, de Conroy, 
Cooper, de Jimmy Lee Baldwin căruia îi plăcea să lege 
femeile. 

Toate aceste imagini se învirteau în mintea lui Laurel 
ca într-un caleidoscop, fiecare imagine mai uriîtă decit pre- 
cedenta, fiecare posibilitate prea groaznică pentru a fi ade- 
vărată. Peste toate se auzea glasul aspru al logicii care o 
mustra pentru prostia de care dădea dovadă, pentru lipsa 
ei de încredere, pentru lipsa de dovezi. Nu ştia sigur decit 
că sora ei nu era acasă şi nimeni din familie n-o mai 
văzuse de mari. Logic ar fi fost să plece în căutarea ei. 

Se agăţă uşurată de acest gînd. Nu te lăsa pradă spai- 
mei, mai bine fă ceva. Caută să obţii nişte rezultate. Re- 
zolvă misterul. Înviorată şi energizată, reveni în camera ei 
ca să-şi pună nişte pantofi şi să-şi ia poşeta. Decise să 
plece prin spate, ştiind că nu avea rost s-o alarmeze pe 
mătuşa Caroline sau pe mama Pearl. Avea s-o găsească 
pe Savannah şi totul avea să fie bine. 

Mama Pearl era deja trează şi umbla prin bucătărie cu 
ziarul în mînă, pregătind cafeaua. O văzu pe Laurel în 
clipa în care cobora scările. 

— Ce faci trează la ora asta, copile? o întrebă, încrun- 
tată. 

Laurel zîmbi şi se îndreptă spre uşa din spate. 

— Am multe de făcut, mamă Pearl. 

Bătrîna se strimbă dezgustată atunci cînd văzu cît de 
slabă era şi aruncă ziarul deoparte. 

— Mai bine vino să mănînci ceva la micul dejun. Eşti 
aşa de 'slăbănoagă că pînă şi o cioară te-ar putea lua cu 
ea în zbor. 

— Poate mai tirziu, strigă Laurel, făcîndu-i semn cu 
mîna şi grăbindu-se să iasă. 

Crezu că încă o mai putea auzi pe mama Pear! mor- 
măind supărată, deşi se afia la jumătatea distanţei dintre 
Belle Riviere şi L' Amour. Ar fi putut să fie stomacul ei, care 
ghiorăia, dar nu era sigură. Bietul de el se obişnuise de 
acum să fie mai mult gol. Din obişnuinţă, scoase din buzu- 
nar o tabletă de antiacid şi o supse ca pe o bomboană. 

„ Plecase de la Jack ca să evite stînjeneala din dimi- 
neața de după. Ceea ce se petrecuse între ei cu o noapte 
înainte era mai presus de cuvinte, se afia pe un tărîm 
nefamiliar. Dar acum se afia pe un teren sigur. 

“Voia să-i ceară părerea, să-i cerceteze cunoştinţele 
despre locuitorii din oraş. În mod sigur o astfel de discuţie 
nu ar fi fost amenințătoare pentru un bărbat care se temea 
să-şi dăruiască inima. 

Era mai degrabă o discuţie de afaceri. Şi de prietenie. 
Avea nevoie de ajutorul lui, admise în cele din urmă, chiar 
înainte ca Huey să iasă din desiş şi să sară asupra ei ca 

s-o lingă vesel. Cîinele sări asupra ei şi o împinse în uşă. 
in timp ce ea îl făcea cum îi venea la gură, el alerga în 
jurul ei, oprindu-se cît să-i lingă mîinile. In cele din urmă se 
trînti pe jos şi se întoarse pe spate, ca să-l scarpine pe 
burtă. 

— Cîine nebun, murmură Laurel, cedînd şi aplecîndu-se 
ca să-l mîngiie. Chiar nu ştii cînd prezenţa ta e nedorită? 

— Dragostea e oarbă, rosti Jack cu ironie, stînd în pra- 
gul uşii deschise. 

Era îmbrăcat cu aceiaşi blugi tociți. Fără cămaşă. Nu 
apucase să se radă. Ţinea într-o mînă o cană cu cafea 
aburindă. Laurel se ridică şi observă că lichidul din cană 
era la fel de negru ca noaptea. 

Adulmecă aroma tare şi îşi dori ca inima să nu-i mai 
sară din piept de cîte ori era aproape de el. Jack nu pă. 
prea mulțumit s-o vadă. Bărbatul care o iubise în noaptea 
aceea dispăruse, fiind înlocuit de Jack cel morocănos, băr- 
batul pe care Laurel nu ţinea morţiş să-l cunoască. 

— Ai ceva lapte ca să mai îndulcească fierea aia pe 
care o bei? Mi-ar prinde bine o cană. 

El o studie cîteva clipe, de parcă ar fi încercat să desci- 
freze motivele venirii ei acolo, apoi dădu din umeri şi intră 
în casă, lăsînd-o să-l urmeze, dacă voia. Laurel merse 
după el pe holul lung, văzînd încăperi în care nu mai in- 
trase nimeni de cîteva decenii. 

Observă tapetul îngălbenit şi jupuit, draperiile mîncate 
de molii şi mobilele acoperite cu pînze albe, contra prafu- 
lui, peste care mizeria se aşternuse straturi după straturi. 

Era ca şi cum nimeni nu locuia acolo şi acest gind o 
nelinişti în bună măsură. Mai mult ca sigur că Jack, unul 
dintre cei mai bine vînduti autori, îşi putea permite să reno- 
veze. ` 
Dar nu-l întrebă de ce, pentru că avea sentimentul că 
ştia deja. Penitenţă. Pedeapsă. L'Amour era purgatoriul lui 
personal. Gîndul îi strînse inima, dar nu se duse spre el ca 
să-l îmbrățişeze. Indiferenţa lui față de prezenţa ei stabilea 
regulile pentru acea dimineaţă. 

a O conduse în bucătărie, care, spre deosebire de restul 

casei, era imaculată. Pereţii, care la început fuseseră sta- 
cojii, deveniseră acum roz, dar erau curaţi şi nu se vedeau 
pînze de păianjeni pe la colţuri. 

Combina frigorifică era nouă. Dulapul şi bufetul fuse- 
seră bine spălate şi lustruite. Singurele alimente la vedere 
erau o funie de usturoi şi o alta de ardei roşii, atîrnate 
deasupra chiuvetei. Bucătăria lui era un loc plăcut, în care 
oricine putea prepara miîncarea în condiţii excelente de 
igienă. 

Jack scoase o cană din dulap şi i-o umplu din ibricul 
aflat pe aragaz. Laurel se servi singură cu lapte, găsind 
această scuză ca să arunce o privire prin frigiderul lui. 
Observă unsprezece sticle de bere, un borcan de murături 
şi trei caserole cu mîncare, fiecare avînd un alt nume scris 
de o altă mînă. Acestea erau probabil prietenele care aveau 
grijă să nu moară de foame. Gîndul acesta o amuză şi o 
făcu uşor geloasă. Se rezemă de masă şi începu să-şi 
amestece cafeaua. 

— Ai mai văzut-o pe Savannah de alaltăieri dimineaţă, 
cînd a plecat val- vîrtej, supărată pe noi? 

Jack se sprijinise de bufet şi o privea din cealaltă parte 
a încăperii. O văzu cum aştepta cu răbdare răspunsul lui. 
El însă aproape că uitase întrebarea, fiind prea preocupat 
să lupte cu sine ca să nu se ducă s-o ia în braţe şi s-o 
poarte aşa pînă în pat. Nu putea s-o facă, dar tare mult 
i-ar mai fi plăcut. Sorbi din cafea, mulțumit de gustul amar 
şi aromat. 

— Nu. De ce? 

- Pentru'că nici eu n-am mai văzut-o de atunci. Nici 
mătuşa Caroline sau mama Pearl. incepu să se joace cu 
lingurița ca să-şi ascundă cumva starea de nervozitate. 
Sînt un pic îngrijorată din cauza ei. 

— Mai mult ca sigur e cu vreun iubit. 

— Poate. Probabil. Nu e numai asta... Se întrerupse 
atunci cînd toate suspiciunile ei se ridicară iar la suprafața 
minţii. Ar fi vrut să i le împărtăşească şi lui, dar se vedea 
bine că el n-avea chef de aşa ceva. 

Se simţea singură şi venise pînă acolo tocmai pentru a 

evita aceşt sentiment. Mă gîndeam că după tot ce s-a 
petrecut cu Annie şi celelalte fete, m-aş simți mai bine 
dacă aş şti sigur unde anume e. 

— Şi ce anume vrei de la mine, scumpete? o întrebă 
tăios. Ştii precis că nu e în patul meu. 

intre ei se lăsă tăcerea. Laurel se încruntă, certîndu-se 
că era o proastă pentru că-şi dorea cu atîta ardoare dra- 
gostea lui. Acest lucru o înfurie şi o pregăti mai bine pentru 
ceartă. 

— De ce faci asta? îl întrebă punînd cana pe masă. Se 
apropie de el cu miinile pe şolduri. 

— Ce anume? 

— De ce te porţi ea un nemernic? 

Jack ridică dintr-o sprînceană şi zîmbi cu răutate. 

— Pentru că la asta mă pricep cel mai bine. 

— Incetează! explodă Laurel. E prea devreme pentru 
asemenea căcaturi. Se apropie încă un pas de el, pri- 
vindu-l cu ochii îngustaţi. Ce credeai, Jack? Că am venit 
aici ca să-ţi cer să te însori cu mine? întrebă sarcastică. În 
nici un caz. Stai liniştit. Martiriul tău e în siguranţă. Nu 
vreau decit puţin ajutor. Un răspuns care să nu fie neapă- 
rat în doi peri. 

Jack o privi urit, pentru că nimerise bine cînd îi spu- 
sese de martiriu. Dorind să Scape puţin din privirea ei 
cercetătoare, abandonă:cana pe bufet şi se duse la frigi- 
der ca să-şi ia o bere. 

— Şi ce ai vrea să-ți spun? rosti, deșfăcînd sticla. Că 
ştiu cine a regulat-o pe sor-ta noaptea trecută? Habar n-am. 
Dacă m-aş hazarda să ghicesc care ar fi posibilii candidaţi, 
la fel de bine ţi-aş putea oferi cartea de telefon. 

- Perfect, răspunse Laurel. Se apropie de el ca o ti- 
groaică. Era aşa de furioasă, încit îşi dorea să fi fost destul 
de mare încît să măture cu Jack Boudreaux. prin bucătărie. 
O merita pe deplin. Imi eşti de mare ajutor, Jack. 

— Ţi-am mai spus, scumpete, eu nu mă implic. 

— Ce scîrbă eşti, îl provocă ea, sumețindu-se spre el. 
Poate că era nesigură în privința relaţiei fragile dintre ei, 
dar ştia foarte bine cum să se descurce într-o astfel de 

confruntare. Se pare că tu te afli peste tot, te implici cite 
puţin peste tot, la Franchie's cu familia Delahoussaye, cu 
Baldwin sau cu mine. Dar eşti mult prea laş ca să mai faci 
şi altceva decit să încerci apa cu degetul. 

— Laş? O privi nedumerit.. El singur se descria prin 
cuvinte prea puțin măgulitoare, dar „laş“ nu fusese nicio- 
dată printre ele. 

Laurel nu se lăsă, ci continuă să-l înfrunte. Talentul i se 
tocise şi niciodată nu reuşise să-şi păstreze emoţiile deo- 
parte în astfel de confruntări. Inainte să-şi dea seama ce 
spunea, era deja la mijlocul frazei: 

- De fiecare dată cînd se întîmplă să ai-şansa de a 
avea parte de ceva bun, întorci spatele şi te ascunzi îndă- 
rătul fațadei tale de „mie nu-mi pasă de nimic“ 

— Ceva bun? repetă Jack privind-o tăios. Ce anume? 
Ce s-a întîmplat între noi? 

Laurel îşi muşcă limba ca să nu răspundă, dar era 
limpede după expresia de pe fața ei. Jack înjură şi se 
îndepărtă de ea. 

— Doamne, după cîteva tăvăleli reuşite în aşternut, crezi 
deodată că... _ 

— Nu! sări -Laurel. Să nu îndrăzneşti. Îşi înghiţi lacrimile. 
Nu am venit aici ca să mă cert cu tine. Am venit pentru că 
am crezut că poate ai să mă ajuţi, pentru că mi-am imagi- 
nat că sîntem prieteni. 

Jack oftă şi scutură din cap. 

— Nu pot să ajut pe nimeni. Nici măcar pe mine. 

Laurel îşi ridică bărbia, decisă să nu plîngă. 

-— Da? Atunci te rog să mă scuzi că ţi-am cerut să 
încalci codul tău de ticălos, îi zise încordată. Mă duc să-l 
întreb de-a dreptul pe Jimmy Lee Baldwin dacă o tine. pe 
sora mea legată în patul lui de două zile. După aceea mă 
duc şi ciocănesc la toate afurisitele de uşi din parohia 
asta, pînă cînd o s-o găsesc! Mulţumesc mult, Jack, con- 
tinuă cu amărăciune, dar se pare că în definitiv şi la urma 
urmei nu am nevoie de ajutorul tău. 

Jack o privi ieşind ca o furtună din bucătărie şi simți 
cum o greutate de plumb i se aşeza pe piept. 

— Asta este ceea ce ţi-am spus mereu, îngeraşule, 
iyrmură, după care se întoarse şi începu să caute cutia 
“e chibrituri. 

Coop privea spre sertarul cu lenjerie, încruntîndu-se 
«pre chiloţii de bumbac, confortabili şi chestiile acelea mici 
şi strimte pe care i le făcuse cadou Savannah. Ridică cu 
un deget chiloţii înguşti, de mătase albă, şi clătină din cap. 
v-ar fi simţit ca naiba purtind aşa ceva, mai ales că era 
prea bătrîn ca să se mai prostească. Atunci cînd aruncă 
chilotii în coşul de gunoi, simţi o undă de regret. 

De data asta nu avea să se mai întoarcă. Cearta dintre 
al fusese ultima, cea cafe pusese capăt relaţiei. Se termi- 
nase, odată pentru totdeauna. 

Păcat, îşi zise, privind pe geam. Măcar dacă ea ar fi 
acceptat să primească tot ce-i putea oferi el, mulțumin- 
uu-se numai cu atit. Desigur, tocmai lăcomia ei, agitația 
continuă fuseseră acele trăsături de caracter care-l atrăse- 
seră la ea. Era atit de disperată, cauta cu atita ardoare 
dragostea, ca să-şi umple golul din inimă, şi îl găsise toc- 
mai pe el, incapabil să-i ofere totul. 

Oftă în timp ce schiţa în minte portretul lui Savannah, 
privind în continuare pe fereastră. Riul era ca o panglică 
lată, şerpuitoare, de un verde sticlă, ce se zărea între 
malurile înverzite. Era un rîu sălbatic, cu vîrtejuri ascunse, 
şa cum era şi Savannah, imprevizibilă şi extrem de deli- 
cată, fragilă, deşi la prima vedere părea dură. 

Se gîndi că ar fi trebuit să noteze acele imagini, dar nu 
reuşi să se mişte ca să-şi ia carnetțelul. Se apucă mai 
departe de împachetat. Cinci perechi de chiloţi, cinci pere- 
chi de şosete, setul de cravate pe care-l primise de la 
Astor de Crăciun, înainte să se îmbolnăvească. ` 

Astor. Doamne cît de diferită era de Savannah. Işi pur- 
tase fragilitatea ca pe o orhidee din corsaj, de parcă ar fi 
fost un fel de act care atesta că era o adevărată doamnă. 
Însă pe dinăuntru fusese dură şi puternică, şi-şi suportase 
boala cu stoicism şi curaj. Nu ar fi aprobat-o deloc pe 
Savannah. Dar ar fi iertat-o de toate păcatele. Nu eră însă 

sigur că putea spune acelaşi lucru şi despre el. În fond, 
jurase credință soției sale. Soneria de la uşă îi curmă qui 
getările, iar Coop abandonă şifonierul şi merse să des 
chidă. Nu se aşteptase s-o găsească pe Laurel Chandiai 
stînd în pragul casei lui. 

— Domnule Cogper, sînt Laurel Chandler, îi zise, fără 
să zîmbească, fără ca în ochii ei să se aprindă vreun fon 
lăuntric. 

— Da, desigur, îi răspunse el. Amintindu-şi de bunele 
maniere, se dădu la o parte din cadrul uşii. Nu vrei så 
intri? 

— Voi trece direct la subiect, domnule Cooper, îi zisa 
Laurel, fără să schiţeze vreun gest că ar fi dorit să intre In 
casă. O caut pe sora mea. 

Coop oftă obosit, simțind cum virsta şi infidelitatea I 
apăsau umerii largi. 

- Da. Te rog să intri, domnişoară Chandler. Mi-e teamă 
că trebuie să vorbim cît împachetez, pentru că sînt foarta 
grăbit. 

Hotărită să-l displacă, Laurel trecu pe lîngă el în holul 
unei case frumoase, plină de amintiri de familie. Inăuntru 
se simțea pregnant singurătatea şi graţia. Totul înăuntru 
strălucea, dar nu era nimeni să observe. Ceasornicul vechi 
de la picioarele scărilor măsura secundele care treceau, 
Cooper şi soția sa nu aveau copii. Cînd ei doi aveau să 
moară, urmau să dispară şi amintirile- legate de această 
casă. ` 

Laurel aruncă o privire tăioasă spre Conroy Cooper. În 
spatele ochelarilor cu ramă aurie, el îi întîini privirea cu cel 
mai trişti ochi pe care-i văzuse ea vreodată, după care îi 
zîmbi cu regret. Lui Laurel nu-i era greu să vadă de ce se 
simţise Savannah atrasă de el. Era un bărbat mare, puter- 
nic, atletic, chiar dacă avea aproape şaizeci de ani. Pro- 
babil că în tinereţe vrăjise multe femei, cu chipul acela 
blînd şi zîmbetul de puşti formidabil. Acum fata lui era 
plină de riduri. Asta nu însemna că-şi pierduse ceva din 
frumusețe, în ultimă instanţă devenise chiar mai intere- 
sant. Acum stătea în fața ei într-o pereche de pantaloni de 

velur care văzuseră şi zile mai bune, iar pe deasupra avea 
un tricou larg care-i atîrna afară din pantaloni la spate. 

— Sînt sigur că ştii despre relația mea cu sora dumitale, 
rosti el cu glasul său domol. Laurel se oţeli împotriva efec- 
telor pe care le avea asupra ei. Probabil că mă descon- 
sideri din cauza asta. 

— Eşti un adulterin, domnule Cooper. Ce altceva aş 
putea crede despre dumneata? 

— Că poate am iubit-o pe Savannah cît am putut, încer- 
cînd, să nu-mi încalc promisiunea față de o femeie care 
nu-şi mai aminteşte de mine sau de viața pe care am 
dus-o împreună. 

Laurel strînse din buze şi privi spre virful pantofilor. 

— Savannah mi-a spus la un moment dat că dumneata 
gindeşti în absoluturi, rosti el mai departe. Bun sau rău. 
Vinovat, nevinovat. Vuaţa nu este doar neagră sau albă, 
aşa cum ti-ar plăcea să fie, Laurel. Nimic nu este absolut 
În realitate, aşa cum pare în mintea noastră în perioada 
tinereții. 

- lubit-o, repetă Laurel, agățindu-se de acest cuvînt ca 
să scape de cuvintele lui usturătoare. Îşi ridică fruntea şi-l 
privi în ochi. Ai spus că ai iubit-o. La trecut. 

— Da. S-a terminat. Cooper îşi trecu mîna prin părul 
blond, privind spre ceasornic. Nu vreau să fiu nepoliticos, 
dar trebuie să ajung la New Orleans pînă după-amiază. 
Dacă-mi scuzi spate, te conduc. 

În timp ce-l urma spre dormitor, Laurel avu impresia de 
deja vu. Mobilierul era mare şi masculin. Mirosul de pieie 
şi cremă de pantofi nu putea acoperi aroma subtilă de 
colonie masculină. Tot aşa cum mirosise şi camera tatălui 
ei de acasă, înainte ca Vivian s-o fi distrus ca să-i facă loc 
lui Ross. , 

O geantă de voiaj stătea desfăcută pe pat, lăsînd să se 
întrevadă lenjeria albă dinăuntru. Cooper se îndreptă spre 
şifonier şi alese trei cămăşi pe care le scoase de pe ume- 
raşe şi le împături cu grijă. 

— Voia să meargă cu mine în călătoria asta, îi zise. 
Desigur, a trebuit s-o refuz. Cunoştea foarte bine limitele 

relației noastre. Dacă îţi închipui că a primit bine vestea 
asta, ţin să te anunț că aveam o colecţie de antichități 
rămase de la bunicul meu, care s-a făcut praf şi pulbere. 

Laurel se simţi cuprinsă de nelinişte. 

— Şi cînd a avut loc cearta asta? întrebă, întorcîndu-se 
cu faţa spre Cooper. 

El tocmai alegea un costum gri din şifonier. 

- Marţi. De ce? 

— Pentru că eu n-am mai văzut-o de marți dimineața. 

Cooper mai scoase un costum, încruntat, în timp ce 
încerca să înțeleagă ce se petrecuse. 

— Atunci probabil a plecat înaintea mea la New Or- 
leans. Nu m-ar mira dacă nu cumva şi-a pus în cap să mă 
chinuie acolo. 

— Nu avea maşină. 

- Poate că a plecat cu un prieten, rosti ei cu amără- 
ciune, Sau cu un alt bărbat. Ai putea verifica la Maison de 
Ville. Îi plac vilele de acolo. 

— Da, murmură Laurel. Ştiu. 

Stătuseră acolo cu o primăvară înainte de moartea ta- 
tălui lor. O aventură în familie, una dintre puţinele pe care 
şi le mai amintea, şi fuseseră reuşite. Încă îşi mai amintea 
cum le spusese Vivian că uneori şi vedetele de cinema 
stăteau acolo. Vedea parcă aievea vilele micuţe şi curtea 
cea mare. Încă mai simțea mirosurile grele ale oraşului, 
aşa cum le percepuse în copilărie. 

Cooper închise geanta de voiaj. Laurel îi cercetă mii- 
nile. Erau mîini mari, puternice, cu unghii bine tăiate. Miini 
de fermier sau de tîmplar, nu de scriitor. Verigheta de aur, 
tocită de vreme, încă îi mai strălucea pe cel de-al treilea 
deget al miinii stîngi. 

— Ce mai face soția dumitale? 

Cooper îşi ridică deodată fruntea şi o privi cu ochi stră- 
lucitori. Luă geanta de voiaj şi o aşeză pe un fotoliu. 

Laurel începu să-şi roadă o unghie, simțindu-se prost 
din cauza subiectului de conversație. _ 

— Am auzit de incidentul de la St. Joseph. Imi pare rău. 

Coop încuviinţă tăcut din cap, găsind că era interesant 

că Laurel se scuza pentru actiunile surorii sale. Împreună 
erau ca două fețe ale unei monede, una luminoasă, cea- 
laltă întunecată, una condusă de nevoia de a face drep- 
tate, cealaltă mînată de pasiune. Laurel ascundea latura 
sa feminină, Savannah mărise şi evidențiase această la- 
tură. Laurel ţinea totul în ea, pe cînd Savannah nu avea 
limite sau control. 

— Acum e destul de bine, răspunse el. Una dintre bine- 
cuvîntările acestei boli cumplite este faptul că uită imediat 
orice fel de neplăcere. Noi, ceilalţi, trebuie să suportăm 
amintirile care adastă precum fumul. 

Trecutul era trecut, dar prezenţa lui pîngărea prezentul. 
O analogie potrivită, cugetă Laurel după ce plecă de la 
Cooper. 

Urcă în maşină şi rămase nemişcată o clipă, mintea ei 
încercînd să meargă în opt direcţii diferite deodată. Co- 
oper credea că Savannah plecase la New Orleans. Însă 
nu era probabil. Savannah tratase întotdeauna un drum 
spre New Orleans ca pe un eveniment de seamă, ceva 
care merita agitaţie şi o selectare atentă a garderobei. l-ar 
fi spus mătuşii Caroline, ar fi promis să aducă ceva scan- 
dalos pentru mama Pearl. Nu ar fi plecat ca un hoț, noap- 
tea, indiferent cu persoana cu care intenționa să meargă. 

Va suna însă la Maison de Ville doar ca să fie sigură, 
dar mai existau şi alte posibilități, iar una dintre ele era 
Jimmy Lee Baldwin. 


Jimmy Lee se întinse în patul răvăşit şi gemu. Era mort 
de oboseală. Mirosea rău a transpiraţie, băutură şi sex. 
Era clar că trebuia să facă un duş lung înainte de întîlnirea 
fixată la prînz cu diaconii lui. Diaconi. Christoase, cretinii 
aveau să se prăpădească de plăcere auzind acest titlu. 

— Eşti afurisit de inteligent, Jimmy Lee, îşi zise singur 
cu glas tare, privind spre vechiul ventilator din tavan. Eşti 
un afurisit de geniu. 

Era semnul că urma să ajungă departe. Cînd lucrurile 
luau o întorsătură urită, el găsea mereu cîte o scurtătură 
ca să iasă din încurcătură. Înregistrarea făcută la staţia de 

benzină nu ieşise bine, dar în cele din urmă acest lucru 
avea să fie în avantajul lui. 

Ideea îi venise în timpul unei partide dezlănţuite de 
amor. Intr-un fel, trebuia să-i mulțumească tîrfei. Răspun- 
sul la necazurile lui fuseseră tocmai cuvintele ei, atunci 
cînd îl implorase să aibă milă şi puţină simpatie. Va miza 
pe simpatia credincioşilor săi..Nu credea că era capabil să 
ofere el însuşi simpatie. Era gata oricind să sară la gitul 
adversarului. Să aibă grijă doar de sine. Acestea erau 
principiile lui. Însă americanii iubiseră întotdeauna ticăloşii. 
Va alege cîţiva oameni-cheie drept marionetele lui, iar ei 
vor aduna trupele, ajutîndu-l să se ridice spre faimă. 

Zîmbi încîntat imaginîndu-şi totul. Vedea chipurile lor 
naive şi stupide. Işi imagina cum aveau să-l asculte cu 
toţii, cînd el îşi va deschide inima şi le va spune în ce 
situație precară se afla biserica lui şi lupta pentru curma- 
rea păcatelor. Le va spune că această cauză a lor era 
sabotată de diavol, venit pe pămînt sub forma lui Jack 
Boudreaux. Era batjocorit mereu şi nu mai ştia dacă avea 
puterea să continue de unul singur. Poate că dacă unul 
sau doi dintre ei erau dispuşi să-i dia o mînă de ajutor şi 
să îndeplinească rolul de diaconi... Atunci ochii lor se vor 
mări şi chipurile le vor străluci de încîntare. 

Momentul era perfect. Descoperirea cadavrului mutilat 
al unei femei chiar în curtea lor din spate îi făcea pe oa- 
meni să se întoarcă spre Dumnezeu. Era evident că aveau 
nevoie de un conducător şi de un tap ispăşitor, iar Jimmy 
Lee intenţiona să le ofere ce voiau. 

Se ridică şi luă de pe noptieră romanul din care citea 
şi, răsturnîndu-se la loc în pat, începu să-l răsfoiască. 

„sîngele se scurgea nestinghent în urma tăieturii. Fe- 
meia încercă să tipe, dar sunetul vibra doar în mintea el. 
Gîtul îi era uscat. Gura îi era plină de mătasea eşartei 
albe, care îi întindea buzele într-un zîmbet macabru...“ 

— Asta-i dinamită curată, Jack băiete, rosti Jimmy Lee 
mulțumit, îndoind colțul paginii. 

Totul se potrivea perfect. Se gîndi la toate posibilităţi, 
în timp ce făcea duş. Jack Boudreaux va fi tapul lui ispă- 

şitor, va fi considerat autorul crimelor. Jimmy Lee va fi 
eroul. Publicitate gratis. Scrisori de la fani. Credincioşii vor 
apărea de pretutindeni şi-l vor urma oriunde, vor face orice 
pentru el. Ce vis perfect. 

Cînd termină cu spălatul era un om vesel şi fericit, care 
ngîna un cîntecel la modă. După ce se îmbrăcă, îşi perie 
părul pe spate, admirîndu-şi obrajii bronzaţi şi perfect raşi. 
Zimbi de probă, mulțumit de felul în care-i străluceau dinţii 
falși, în care investise o grămadă de bani. Cămaşa şi cra- 
vata erau curate şi călcate, dar avu grijă 4 slăbească 
nodul de la git ca să dea impresia că muncise mult. Costu- 
mul era destul de larg şi puţin şifonat. Oftă şi îşi lăsă 
umerii în jos, cu chipul întunecat de griji. Ca să facă im- 
presie mai puternică, îşi zburli puţin părul, în partea din 
față. 

Diaconii nici nu vor şti ce i-a lovit. Cineva prinse să-i 
bată la uşa de plasă, dar Jimmy Lee îşi lăsă vizitatorul, 
oricine ar fi fost acesta, să aştepte cîteva secunde. Pro- 
babil venise careva să vadă ce făcea. Cînd vorbise cy 
credincioşii lui la telefon, se arătase foarte mîhnit. leşi din 
baie cu capul plecat, bălăngănindu-şi miinile moi pe lingă 
corp. 

Laurel Chandler îl privea încruntată prin plasă. Nu pă- 
rea să aibă pic de simpatie pentru el. Asta însemna că iâr 
avea să-i facă necazuri. 

— Miz Chandler, rosti el, deschizînd uşa. Ce supriză să 
te văd aici. 

— Da, presupun că nu te-ai mai fi mirat atît dacă în 
locul meu ar fi venit Savannah, răspunse Laurel. Intră în 
casă, dar avu grijă să stea cît mai departe de Baldwin, fără 
să-i întoarcă spatele o clipă. Cercetă repede bungalow-ul, 
privirea ei adăstînd o clipă mai mult asupra patului cu 
căpătii de fier. 

Jimmy Lee lăsă uşa de plasă să se trîntească. Avind 
grijă să nu arate nimic pe chip, rămase locului ca s-o 
privească cu atenţie pe Laurel. 

— Şi asta ce vrea să însemne? 

— Exact teea ce crezi că înseamnă. 

— Sugerezi cumva că am o relaţie cu sora ta? 

— Nu. Spun că faci sex şi că te joci de-a legatul da 
miini cu sora mea. 

Reacţia lui era o combinație artistică între amuzameni 
şi neîncredere. Dădu din cap şi se îndepărtă puțin, de 
parcă ceea ce-i spusese ea îl lovise în mod fizic. 

— Miz Chandler, dar este -de-a dreptul scandalos! Eu 
sînt un om al Domnului! 

— Ştiu exact ce anume eşti, domnule Baldwin. 

— Eu nu Cred că ști. | 

— Vrei să spui că sora mea e o mincinoasă? îl provocă 
ea, punîndu-şi miinile în şolduri. 

Jimmy Lee îşi muşcă limba şi încercă să cîntărească 
situația. in tinereţe, cînd făcuse tot felul de escrocherii 
pentru a obţine banii de buzunar, se mîndrise că era capa- 
bil să citească orice fel de atitudini. Ceea ce vedea în ochii 
lui Laurel Chandler, îndărătul inteligenţei şi temperamentu- 
lui iute, era vulnerabilitatea. Probabil că nu era de acord 
çu stilul libertin al surorii ei. Poate că era într-adevăr la fel 
de curată pe cît părea să fie. Era chiar posibil să aibă 
unele îndoieli cu privire la sănătatea mintală a lui Savan- 
nah. 

Oftă dramaic şi-şi viri mîinile în buzunarul pantalonilor, 
lăsîndu-şi umerii în jos. O lăsă să aştepte un minut, în- 
cruntîndu-se puţin, de parcă ar fi fost sincer îngrijorat. 

— „Mincinoasă“ e un cuvînt prea dur. Cred că sora ta 
este o femeie extrem de tulburată. Nu voi nega că a veni! 
la mine. Am încercat să-i dau cîteva sfaturi. 

— Pun pariu că da. 

Tot corpul îi vibra de furie. Laurel se întoarse şi începu 
să se plimbe prin încăpere, oprindu-se în dreptul patului şi 
verificînd cît de solid era căpătiiul de fier. 

— Psihiatrii folosesc şi acum canapeaua pentru sesiu- 
nile cu pacienţii lor, dar văd că tu ai făcut un pas mal 
departe. 

Scutură iar căpătiiul, apoi se întoarse cu spatele la pat 
atunci cînd şi-o imagină pe Savannah legată de el. 

Şi Annie Gerrard fusese legată de miini. 

Îşi puse mîna dreaptă peste poşetă, lipind-o de şold, 
imaginîndu-şi că putea simţi conturul pistolului mititel prin 
pielea moale. 

— Ştii ce cred eu despre bărbaţii care leagă femeile ca 
să se simtă superiori? întrebă, privindu-l pe Baldwin cu 
asprime. Cred că sînt nişte jeguri fără personalitate, impo- 
tente şi bolnave la cap. 

Jimmy Lee îşi încleştă dinţii şi-şi strînse pumnii în bu- 
zunare. Era aşa de furios, încît tare mult i-ar fi plăcut să-i 
folosească pe ea. 

— Ţi-am spus, n-am avut nici o legătură de natură se- 
xuală cu sora ta. Numai bunul Dumnezeu poate să mai 
ştie ce se petrece în mintea lui Savannah. Nu mă îndoiesc 
că este capabilă să spună şi să facă orice. Dar îţi spun, şi 
Domnul mi-e martor, nu am pus niciodată mîna pe ea. 

— Dumnezeu este un martor foarte convenabil, rosti 
Laurel cu răceală. Greu de interogat. 

Baldwin făcu “ochii mari şi numai că nu ridică degetul 
ca s-o.condamne de blasfemie. 

— Te îndoieşti de Dumnezeu? şopti el mirat. 

Laurel însă nu-i aprecia talentul actoricesc. 

— Eu mă îndoiesc de tine, răspunse. Am venit aici ca 
să te întreb dacă ai văzut-o pe Savannah în ultimele zile, 
dar văd că-mi pierd: vremea aşteptînd un răspuns clar. 
Poate că şeriful Kenner va avea mai mult noroc. 

Nu apucă să facă nici trei paşi, cînd el întinse mîna şi o 
prinse de umăr. Laurel se răsuci şi-l lovi peste braţ cu o 
mişcare a miinii, aşa cum învățase la cursul de autoapă- 
rare. El o privi cu răutate, dar se feri să o mai atingă. 

— Nu ţi-am văzut sora, îi zise, chinuindu-se să pară mai 
departe calm. Ăsta e adevărul curat. Nu e nevoie să-l 
implicăm şi pe șerif. 

Laurel mai făcu un pas spre uşă şi-şi băgă mîna în 
poşetă. Inima îi bubuia în piept. Palmele îi transpiraseră. 
Spera sincer să fie capabilă să ţină pistolul în miini dacă 
se ivea nevoia. 

— Şi de ce nu vrei să vină aici? Ai ceva schelete prin 
dulap, reverendule? 

— Scandalul este mortal pentru cineva în poziția mea, îi 
zise el, apropiindu-se de ea. Chiar dacă nu am făcut nimic 
reprobabil, oamenii au tendinţa să creadă că nu iese fum 
fără foc. 

— Şi de obicei au dreptate. 

— Nu şi acum. 

— Nu te mai osteni să-mi explici, Baldwin, rosti Laurel 
pe un ton tăios. Nu m-ai cîştiga de partea ta nici dacă ai 
transforma apa în vin chiar sub ochii mei. Eşti un şariatan 
şi un prefăcut, şi, dacă n-aş avea altele de făcut, atunci aş 
avea grijă să informez pe toată lumea cine eşti de fapt. 

Putea să-l distrugă. Gîndul acesta îl lovi pe Jimmy Lee 
ca un zid de cărămizi. Stomacul i se strînse într-un nod 
dureros. Femeia aceea îi putea distruge orice şansă de a 
deveni faimos şi bogat. Nimeni nu ar fi crezut-o pe sora ei, 
dar în mod sigur oamenii ar fi stat s-o asculte pe Laurel 
Chandler. Poate că după aceea aveau să alunge din minte 
spusele ei, mai ales că avea reputaţia de a arăta cu de- 
getul fără a avea vreo dovadă, dar răul avea să fie deja 
făcut. 

Presa se va concentra asupra lui. În pofida precauţiilor 
pe care şi le lua şi a deghizărilor sale, una dintre tîrfele cu 
care se culcase l-ar putea recunoaşte la televizor şi ar 
putea vinde apoi o poveste suculentă pentru bani serioşi. 
Christoase, îşi dorea să nu fi pus ochii niciodată pe vreuna 
din femeile Chandler. Căţele şi tirfe, amîndouă. Ce mult 
i-ar fi plăcut s-o strîngă de git pe cea din faţa lui, pe buna 
samariteană. | 

În momentul următor nu-şi mai putu reţine furia. Des- 
chise gura şi-şi arătă dinţii nefiresc de albi. Văzu roşu în 
fața ochilor şi se repezi spre ea urlînd ca apucat de ne- 
bunie: - 

-— Tîrfă mică şi idioată. 

Deşi inima îi sărise în git, Laurel se feri din calea lui şi 
scoase din poşetă pistolul Lady Smith, ținîndu-l cu ambele 
miini la înălțimea pieptului. 

Ochii lui Jimmy Lee ieşiră din orbite la vederea armei. 

— lisuse Christoase! 

— Amin, reverendule, mormăi Jack care apăruse acolo 
pe neaşteptate. 

Adrenalina i se revărsase în sînge. Nu-şi dorea altceva 
decit să deschidă uşa şi să se năpustească asupra lui 
Baldwin ca să-i administreze bătaia vieții lui, pentru că o 
speriase aşa de tare pe Laurel, dar se stăpiîni. Laurel şi 
pistolul ei aveau situația sub control. Oarecum. Miinile ei 
tremurau mult prea tare pe patul micuţ al armei. 

Cu mişcări leneşe, Jack deschise uşa de plasă şi se 
sprijini de cadrul ei. 

— Dacă-ţi închipui că nu-l va folosi, ar fi bine să-ţi faci 
ultima rugăciune, îi zise mai departe. O să-ți zboare coa- 
iele alea de ruşine şi le va da cîinilor vagabonzi. 

Jimmy Lee îl privi plin de ură. 

— Nu-mi amintesc să te fi invitat în casă, Boudreaux. 

Jack îl privea amuzat. 

— Serios? Şi ce ai de gînd să faci ca să remediezi 
situația, Jimmy Lee? Domnişoara Smith & Wesson ar pu- 
tea avea ceva de spus în privinţa asta. 

— Lasă că te ştiu eu, nu faci altceva decit să te ascunzi 
pe după fustele femeilor, ca acum, izbucni Baldwin. Ridică 
degetul spre el, ca un avertisment. Ascultă la mine, Bou- 
dreaux, n-o să te mai poți ascunde multă vreme. 

Avea un as ascuns în mîneca costumului ieftin. Jack 
putea să-şi dea seama numai după strălucirea nebunea- 
scă din ochii lui. Nu bănuia deocamdaţă care era asul, dar 
nici nu-i păsa. Clipi, prefăcîndu-se speriat şi duse o mînă 
la inimă. 

— Ai auzit, miz Chandler? De ce oare am impresia că 
bunul reverend tocmai m-a ameninţat? Cu aceeaşi gratie, 
Jack prinse: mîinile lui Laurel şi îndreptă pistolul spre po- 
dea. Scumpete, ce-ar fi să mă aştepţi afară? Cred că eu şi 
cu reverendul Baldwin avem unele lucruri de lămurit. Lau- 
rel îşi ridică privirea spre el, curioasă să ştie de ce apăruse 
din senin, nu ce intenţiona să-i facă lui Jimmy Lee. Pro- 
babil că ar fi trebuit să-l determine să plece de acolo odată 
cu ea. in fond şi la urma urmei, asaltul era pedepsit de 
lege. Dar o singură privire spre Baldwin o facu să simtă 

furie şi sete. de răzbunare, ca atare, întoarse spatele le- 
gilor şi regulamentelor. Nu-i plăcuseră deloc aluziile pe 
care le făcuse Baldwin despre Savannah, deşi, în străfun- 
dul sufletului, ştia foarte bine că ar fi putut fi adevărate. 

Puse pistolul la loc în poşetă şi, fără o vorbă, se în- 
toarse şi ieşi din bungalow. Jack aşteptă să se îndepăr- 
teze ea, cu degetele mari de la miini prinse în betelia 
blugilor. Jimmy Lee, care credea că cea mai bună apărere 
era atacul, prinsesgitul sticlei de coniac care’ stătea pe 
măsuţa cu trei picioare, gata s-o folosească pe post de 
bită. 

— leşi naibii din casa mea, Bourdeaux. 

- Nu înainte de a avea o mică discuţie, răspunse Jack 
încet, începînd să-i dea ocol lui Baldwin. Nu părea deloc 
ameninţător. Işi tîrşiia cizmele pe linoleumul uzat, privind 
amuzat în jur. Şi acum, Jimmy Lee, nu prea ştiu ce anume 
i-ai făcut domnişoarei Chandler de a scos pocnitoarea aia 
la tine, dar în mod sigur a fost ceva rău, mai ales că ea 
este genul de persoană cu mare respect pentru legi. 

— Nu i-am făcut absolut nimic, izbucni Jimmy Lee, ră- 
sucindu-se şi el, ca să nu rămînă nici o clipă cu spatele la 
Bordeaux. Degetele i se strînseseră spasmodic pe gitul 
sticlei de coniac. E nebună. Toată lumea ştie că de-abia a 
ieşit de la azilul de nebuni. E sărită de pe fix, exact ca 
soră-sa. 

Jack scutură dip cap, dezamăgit. Continua să se în- 
vîrtă în jurul reverendului, cu o graţie de felină. 

— Defăimezi caracterul unei femei deosebite, Jimmy 
Lee, pînă şi eu am făcut o excepție în cazul ei. 

Jimmy se răsucea mai departe odată cu Jack, sim- 
țindu-se ametit. 

— Putin îmi pasă pentru cine faci tu excepții, cajun cre- 
tin. 
~ Jack îl atacă deodată, iar Jimmy Lee încercă să-l lo- 
vească cu sticla. Işi luă avînt sperînd să-i crape căpăţina, 
însă rată şi îşi pierdu şi echilibrul. Jack se feri de lovitură 
cu uşurinţă. La fel de rapid şi de grațios ca o pisică, se 
răsuci şi ajunse în spatele reverendului, îi prinse braţul şi-l 

răsuci, după care îl trînti cu fața de peretele murdar. Sticla 
se sparse şi restul de coniac udă pantalonii lui Baldwin. 

— Ti-am mai spus o dată s-o laşi în pace pe Laurel 
Chandler, mirîi Jack chiar în urechea reverendului. Nu tre- 
buia să mă obligi să ţi-o spun şi a doua oară, Jimmy Lee. 
Pentru că eu unul nu am prea multă răbdare. 

Jimmy Lee încercă să respire înainte să se sufoce. 
Faţa îi era lipită în continuare de peretele murdar şi era 
sigur că-şi spărsese cel puţin trei din preţioşii săi dinţi. 
Sîngele i se scurgea pe bărbie, ceea ce-l făcu să-l bles- 
teme din nou pe Boudreaux. 

— Să ştii că vorbesc foarte serios, Jimmy Lee, îi zise iar 
Jack, sucindu-i brațul şi mai mult şi făcîndu-l să geamă. 
Dacă îi mai faci necazuri, îți smulg puta şi o dau la raci. 

ÎI mai împinse o dată şi apoi se îndepărtă ştergîndu-şi 
palmele de pantaloni, în timp ce Baldwin, cu faţa la perete, 
se văicărea în gura mare. 

— Sper să nu te mai văd în faţa ochilor, Jimmy Lee. 

Jimmy Lee scuipă pe podea sîngele din gură, ameste- 
cat cu resturile dinţilor sparti. 

— Arză-te-ar focul să te ardă, Boudreaux! urlă, înainte 
să-şi treacă un deget peste ceea ce mai rămăsese întreg 
în gură. 

Jack dădu din mînă a silă şi ieşi din bungalow, trăgînd 
pe nas aerul cald de afară. 

~ Eu nu vreau să ştiu nimic din ce s-a petrecut acolo, îi 
zise Laurel, apropiindu-se de el. Dacă nu ştiu nimic, nu pot 
fi chemată ca martor. 

— O să trăiască, răspunse Jack cu cinism. O porniră 
amîndoi spre maşinile pe care le lăsaseră pe peluza mică 
şi murdară, alături de vechiul Ford al lui Baldwin. Huey 
stătea pe scaunul şoferului din Jeep-ul lui Jack, cu ure- 
chile ciulite. Jack o privi cu atenţie pe Laurel. Te simți 
bine? 

Laurel se întoarse cu fața spre el. 

— Ce cauţi aici, Jack? Cu două ore în urmă nu voiai 
să-mi dai un singur răspuns, darămite să mai şi sari în 
apărarea mea. 

Jack se încruntă, ştiind că fusese prins în capcană. Ar 
fi trebuit să stea naibii departe de ea, dar, atunci cînd 
începuse să fumeze din pachetul de Mariboro prima ţigară 
după. doi ani de abstinenţă şi îşi dăduse seama că era 
incapabil să scrie pentru că nu o vedea decît pe Laurel, 
înfruntîndu-l pe Baldwin cu curajul unui leu, deşi avea sta- 
tura unui pisoi, nu mai putuse răbda. Ştia că Baldwin era 
un escroc, dar asta nu însemna că nu putea deveni vio- 
lent. Drept pentru care nu putuse să stea liniştit, lăsînd-o 
să-şi asume un asemenea risc. 

— Te-am urmărit, admise el posac. Nu vreau să mă 
implic, dar nici să te văd pe tine suferind nu vreau. Am şi 
aşa destule pe conştiinţă. 

E deja prea tirziu pentru asta, îşi spuse Laurel, muş- 
cîndu-şi buzele. Deja o făcuse să sufere. Avea să-i frîngă 
inima, dacă-i dădea ocazia. Se blestemă pentru că era 
aşa de proastă şi i-o oferea singură. 

— Vai de mine, domnule Boudreaux, rosti ea, făcînd 
ochii mari, mimînd uimirea. Mai bine ai avea grijă. Cine te 
aude ar putea crede că efectiv eşti îngrijorat de soarta 
mea. lar acest lucru ar fi hazardat pentru imaginea de 
ticălos la care ţii aşa de mult. 

— la mai termină cu gogorițele astea, se supără el. Nu 
mi-a plăcut gîndul că aveai să vii aici singură singurică. 
Bătrînu' Jimmy Lee ar putea să nu fie chiar atît de blajin 
pe cît îl crede lumea. 

— S-ar putea să fie chiar periculos de-a binelea, mur- 
mură Laurel, întorcîndu-se să privească iar spre micul bun- 
galow părăginit. 

Reverendul Baldwin aprecia sexul deocheat şi îi plăcea 
să le lege pe femei de pat, unde mai pui că avea şi un 
temperament urit. În plus, avea acoperirea perfectă sau 
aproape perfectă. Cine ar suspecta că un predicator ar fi 
capabil de crimă? 

„Crimă“ Cuvîntul acesta îi dădea fiori. Venise acolo 
să-şi caute sora şi acum deja se gîndea la crimă. Mai bine 
să nu se mai gindească deloc. 

— În fine, indiferent de motiv, îți mulțumesc că ai venit. 

Păreau amindoi oarecum jenaţi din cauza micii dispute 
de dimineaţă. 

— Acum unde ai de gînd să mai cauţi necazul cu lumi- 
narea, îngeraşule? o întrebă Jack, blestemîndu-se pentru 
că era aşa de preocupat de soarta ei. 

— In biroul şerifului, răspunse ea, oțelindu-se pentru 
ceea ce urma să vină. Cred că noi doi ar trebui să stăm 
puțin de vorbă. Vrei să vii cu mine? 

Fusese o propunere timpită. Nu avea motive să se 
simtă dezamăgită că el o refuza, dar nici nu voia să rupă 
firul fragil al legăturii dintre ei. Băgă mîna în poşetă şi 
scoase la iveală cutia de chibrituri de la Le Mascarade. l-o 
oferi mai mult ca să-i Simtă degetele atingîndu-le pe ale ei. 

-— Ştii cumva ceva despre localul ăsta? 

Jack privea îngheţat la cutie. 

— De unde ai cutia asta? 

Laurel dădu din umeri, cu. gura uscată, pentru că sim- 
tise deja încordarea lui. 

— Am găsit-o. Cred că Savannah a lăsat-o în maşina 
mea, dar n-a vrut să admită că era a ei. De ce? Ce fel de 
local mai e şi ăsta? 

„ — E genul de loc uhde în mod sigur nu vrei să mergi, 
scumpete, îi zise el cu amărăciune, dindu-i cutia înapoi. 
Decît dacă-ţi-place pielea şi sado-masochismul. 

Kenner aprinse a cincea ţigară a zilei şi trase fumul 
adînc în piept. Ochii şi gitul îl usturau. Avea senzația că în 
cap i se adăpostea un cîrd de ciocănitori care-i ciuguleau 
creierul şi în stomac acid de baterie sub forma nenumăra- 
telor cafele băute. Ca atare, în comparație cu el, un cîine 
turbat era chiar amabil şi politicos. Nu ajunsese nicăieri cu 
crima petrecută în parohie şi chestia asta îl sicîia de zor, 

iar acum o avea iar pe cap pe Laurel Chandler. 

— Aşadar, crezi că Baldwin a omorit-o pe sora ta şi pe 
celelalte fete? 

Laurel se abținu cu greutate să nu-l înjure. Degetele i 
se strinseră pe braţele scaunului din fața mesei sale de 
lucru. 

- Nu asta am spus. 

- Pe naiba! lătră Kenner, sărind în picioare. Ba exact 
asta ai lăsat să se înțeleagă. 

— Nu este... 

- lisuse, de abia aşteptam să aud asemenea năzdră- 
vănii... 

— Atunci de ce naiba nu stai să asculţi? 

— ...nu, Steve? 

Danjermond, care se sprijinise de un raft plin de do- 
sare, strînse din dinţi auzindu-l cum îi prescurtase numele. 
Kenner nici nu-l luă în seamă. Aşteptase o scuză ca să 
izbucnească. Mai întîi cineva avusese curajul să omoare o 
femeie sub jurisdicţia lui. După aceea trebuise să-l eli- 
bereze pe Tony Gerrard. 

Apoi orice fir pe care-l avusese se dovedise a fi greşit. 
lar acum asta. Îşi dădu frîu liber teriperamentului, fără să-i, 
pese că Laurel Chandler făcea parte din cea mai bună 
familie din zonă. Chiar Ross Leighton spusese cu gura lui 
că fata era o sursă nesfîrşită de necazuri, mereu intrase în 
cîtă un bucluc. 

- De-abia aşteptam să dai buzna aici, să arăţi cu de- 
getul şi să dai vina pe alţii. 

— incerc doar să-ți ofer nişte inofrmaţii. E de datoria 
mea civică... 

- la las-o mai moale, cucoană, o întrerupse el fără 
menajamente, aplecîndu-se peste masa de lucru ca să-şi 
scuture ţigara în scrumieră. Încerci să faci necazuri aşa 
cum ai făcut şi în Georgia. Să arăţi cu degetul, să dai din 
gură şi apoi să-ți vezi numele în ziar. Ţi se face de regulat 
cînd dai vina pe unul şi pe altul sau ce? 

Laurel strînse din dinţi şi aruncă o privire spre Danjer- 
mond, întrebîndu-se de ce naiba nu făcea nimic. 

— N-am spus că Baldwin a omorît pe careva. M-am 
gindit că poate ai vrea să ştii că... 

— Că este un soi de pervers. Un predicator? Kenner 
fornăi şi scutură din cap, trăgînd cu sete din ţigară. Cine 
erau oamenii ăia din Georgia? Un dentist? Un bancher? 
Există cineva pe lumea asta pe care să nu-l suspectezi de 
perversiune? 

— Păi, mă îndoiesc că dumneata te pretezi la aşa ceva, 
izbucni Laurel, sărind de pe scaun. Puse palmele peste 
masa de lucru aglomerată şi se încruntă spre el. De ce 
naiba să apelezi la perversităţi cînd în mod evident ai li- 
cenţă să fuți la creier pe cine doreşti! 

În timp ce Kenner înjura de mama focului şi făcea spume 
la gură, Laurel privi spre Danjermond, care se amuza teribil. 
Putea vedea treaba asta din felul în care-i sclipeau ochii 
verzi şi după cum i se ridicaseră colțurile gurii. Acesta 
renunţă să se mai sprijine leneş de raft şi se apropie de ei, 
cu atenția fixată asupra lui Kenner. 

— Zău aşa, Duwayne, rosti el calm. Domnişoara Chand- 
ler a venit aici cu cele mai bune intenţii. Dacă ea crede că 
are informaţii pertinente despre caz, atunci ar trebui s-o 
asculti. 

— Pertinente pentru caz! Kenner se strimbă cumplit şi 
scutură tigara peste masa de lucru. Savannah Chandler a 
spus că predicatorului i se scoală numai dacă leagă fe- 
meile. Savannah Chandler. lisuse, toată lumea ştie că e 
sărită de pe fix de atita regulat! 

Văzînd roşu în fața ochilor, Laurel aproape că sări la 
gitul lui. 

— Ticălos ce eşti! 

— Hei, nu spun nimic deosebit, ci numai ce se zvoneşte 
prin oraş. 

- Dar nu o faci cu prea mult tact, sublinie Danjermond 
încruntîndu-se. 

— La naiba, n-am timp s-o mai fac pe David Niven. Am 
o crimă. de rezolvat. Sirivi ţigara în scrumieră şi apoi îşi 
aprinse imediat o alta. Ce-ar fi să lăsaţi investigația în seama 
mea, domnişoară Chandler?. 

— Perfect, rosti Laurel printre dinții încleştaţi. Dar te-ar 
ajuta dacă ţi-ai scoate capul din cur ca să vezi ce faci. 

Kenner se făcu roşu la față ca o pătlăgică. Scoaso 
tigara dintre buze şi o flutură în direcţia ei, sufocînd-o cu 
fumul. 

— Vrei un sfat cu privire la locul în care să-ţi găsești 
sora? Nu-i nevoie să scotocegti decit vreo duzină de dor- 
mitoare. 

— Parcă acelaşi lucru l-ai spus şi despre Annie Ger- 
rard, nu? Laurel avu un moment de triumf cînd îl văzu 
asimilînd lovitura. Aşa e, şi lui Annie îi cam plăcea să se 
dea în bărci cu bărbaţii, şi uite unde au găsit-o. 

Kenner îi întoarse spatele. Danjermond dădu ocol me- 
sei de lucru şi o prinse cu blîndeţe de braț. 

- Poate că ar fi mai bine dacă noi doi am sta de vorbă 
în biroul meu, Laurel. 

Graţios, o conduse spre uşă şi o scoase în biroul mare 
de afară, unde secretara lui Kenner, Louella Pierse, stătea 
prin apropiere cu un dosar în mînă, trăgînd cu urechea la 
cearta lor, ca să afle toate amănuntele picante pe care 
urma să le transmită mai departe în pauza de masă. Cîțiva 
ofițeri în uniforme îşi ridicară privirea de la birourile lor, 
zîmbind şi rîzînd pe înfundate. 

Furioasă, Laurel se încruntă spre ei. 

— Şi voi la ce naiba vă zgîiți aşa? 

Oamenii îşi coboriră privirile. Danjermond o conduse 
mai departe pe hol, trăgînd-o după el. Deşi nu părea să-l 
strîngă braţul prea tare, cînd Laurel încercă să se elibreze, 
constată că nu putea. 

— Ţi-aş mulțumi dacă mi-ai da drumul, domnule Danjer- 
mond, îi zise Laurel încet, privindu-l supărată. Nu mi-a 
plăcut deloc cum aţi procedat acolo, tu şi Kenner. Nu sînt 
un civil idiot venit aici cu capul plin de birfe. 

— Nu, răspunse el calm, fără să se oprească din mers. 
Eşti un fost procuror care are reputaţia că face acuzații pe 
care nu le poate susţine cu dovezi. Cum naiba ai fi vrut să 
reacționeze? 

Pe hol activitatea era în toi. Tribunalul era în sesiune, 

dar în plus față de mulțimea obişnuită de avocati, functio- 
nari şi stenografe, era şi o puzderie de reporteri care dă- 
deau tircoale pe acolo precum vulturii. Laurel le sesiză 
imediat prezența. Stomacul i se stinse şi părul de pe ceafă 
i se ridică deodată ca electrizat atunci cînd le simţi ochii 
asupra ei, văzînd-o mergînd braț la braţ cu procurorul dis- 
trictual. Ca pe vremuri, se apropiară imediat, punînd în 
funcţiune casetofoanele şi pregătind carnețelele. Veniră spre 
ei în cîrd, vorbind cu toţii deodată. 

— Domnule Danjermond! 

Domnişoară Chandler! 
e vreo legătură...? 
ajutați acum la investigaţii...? 

— ... există noi amănunte cu privire la...? 

Danjermond continuă să meargă la fel de calm precum 
Moise care despărţise apele Mării Roşii. 

— Fără comentarii. Deocamdată nu aveam nici un co- 
mentariu. Nici domnişoara Chandler nu are nimic de spus. 

Urîndu-se pentru asta, Laurel se lipi de el şi-i lăsă să 
înfrunte furtuna de unul singur. În cele din urmă o conduse 
într-o anticameră. În timp ce el rostea din uşă pentru ul- 
tima oară că nu avea nimic de comentat, Laurel trecu pe 
lingă secretară şi intră în biroul lui. 

Detaliile dinăuntru nu-i atraseră atenţia, nu era nimic 
neobişnuit la masa de lucru mare, fotoliile de piele, raf- 
turile de cărţi. Totul era frumos rînduit şi mirosea plăcut a 
lemn lustruit. Storurile de la ferestre erau trase şi ca atare 
înăuntru era destul de răcoare. Liniştea de acolo ar fi tre- 
buit s-o mai aline, dar era încă prea prinsă de emoțiile 
dinăuntru şi de amintirile neplăcute. Modul în care se înfu- 
riase pe Kenner îi amintea în mod neplăcut de scenele pe 
care le avusese în Comitatul Scott, cu şeriful de acolo, cu 
asistenții şi colegii săi. 

Respiră de citeva ori adînc şi-şi prinse tîmplele între 
palme. Ca prin vis, se revedea distrugindu-şi biroul, într-o 
criză de furie, urlînd ca o nebună atunci cînd asistentul ei, 
Michael Hellerman, îl chemase pe Bubba Vandross de la 
securitate să vină şi s-o potolească. 

După luni de zile în care fusese instabilă din punct de 
vedere afectiv, reuşise să treacă peste astfel de momente. 
Acum încă nu ajunsese la limită, dar nici prea departe nu 
se afla. Se simţea însă frustrată după înțiinirea cu Kenner. 
Nu avea absolut nici un control asupra lui şi acesta fusese 
elementul-cheie pe care-l dorise cu disperare încă de cînd 
murise tatăl ei. 

Şi apoi reporterii. Doamne, nu avea să scape niciodată 
de astfel de probleme? Dacă s-ar fi dus în Bermude, în 
clipa asta ar fi oare în biroul magistratului, implicată în cine 
ştie ce fel de intrigă de pe insulă? 

Oftă şi încercă să-şi relaxeze muşchii încordaţi. Tre- 
buia să se calmeze şi să gindească iar limpede. Trebuia 
s-o găsească pe Savannah şi să alunge umbrele întune- 
cate din străfundul minţii. 

işi trecu palma peste poşeta de piele şi se gîndi la 
toate aiurelile pe care le aruncase înăuntru, cercelul, me- 
dalionul şi cutia de chibrituri. Nu i le arătase lui Kenner, 
ştiind că avea să le considere doar nişte dovezi în plus ale 
instabilității sale mentale. Ar fi putut veni de oriunde. Ar fi 
putut să fie toate ale lui Savannah. 

În minte îi rămase cutia de chibrituri. ÎI revăzu pe Jack 
întorcînd-o între degetele sale lungi, de muzician. Expresia 
devenindu-i deodată serioasă citind numele. Un bar rău 
famat din Cartierul franțuzesc. Secret, retras, exclusivist. 
Un loc în care măştile erau ceva normal şi puteai avea 
orice plăcere pentru un preț. El fusese acolo, ca să se 
documenteze pentru o carte. 

Îi prinsese miinile deasupra capului atunci cînd trupu- 
rile lor se împreunaseră... 

Jimmy Lee Baldwin era adeptul legării femeilor de pat, 
aşa spusese Savannah. 

Savannah se lăsa legată fără probleme... 

Pe Laurel o cuprinse greata şi, slăbită, se sprijini de un 
dulap, cu ochii închişi. 

— Nu vrei un coniac? 

Işi ridică fruntea, speriată cînd Danjermond intră în bi- 
rou şi închise uşa încet în urma lui. 

— În scopuri medicinale, desigur, adăugă el zîmbind. 

— Nu, răspunse ea, îndreptindu-şi umerii. Mulţumesc. 

El îşi băgă mîinile în buzunarele pantalonilor şi se apro- 
pie de rafturile de cărţi legate în piele. 

— Te rog. să mă ierţi că nu te-am susţinut în biroul lui 
Kenner. Am învăţat pe pielea mea că e mai uşor să-l 
minuieşi dacă-l laşi în plata Domnului. O privi dintr-o parte, 
de parcă ar fi măsurat-o. În plus, admit că voiam să te văd 
în acţiune. Eşti destul de feroce, Laurel. Nimeni n-ar bănui 
aşa ceva privindu-te. Eşti aşa de delicată şi de feminină. 
imi plac paradoxurile. Probabil că mereu îţi luai oponenții 
prin surprindere. 

— Da, dar adevărul este că oamenii trag anumite con- 
cluzii bazîndu-se doar pe înfăţişarea exterioară şi pe statu- 
tul social. 

— Fiind dintr-o familie proeminentă, m-am lovit şi eu de 
astfel de păreri. preconcepute. 

Laurel îl privi mirată. 

— Incerci cumva să-mi spui că, deşi eşti fiul Danjer- 
mond-ilor din Garden District, cei care au afacerea cu va- 
poare, nu te simți cu nimic mai deosebit decit un băiat 
oarecare? Nu ştiu de ce, dar nu-mi prea vine să cred aşa 
ceva. 

— Spun doar că nimeni n-ar trebui să judece o carte 
numai după copertă, fie că aceasta e frumoasă sau urită. 
Nimeni nu ştie cu adevrat ce se ascunde în inima urițeniei 
sau ce anume e în spatele frumuseții. 

Laurel se gîndi la Savannah, sora ei cea frumoasă, 
prinsă în luptă cu Annie Gerrard la Franchie's, aruncînd cu. 
excremente în peretele de sub geamul lui Astor Cooper, 
urlînd obscenităţi în noapte. Oftă şi închise chii, frecîndu-şi 
fruntea cu două degete, de parcă aşa ar fi putut alunga 
toate gîndurile negre. 

— O să fac tot ce pot ca să-l influenţez în bine. pe 
Kenner, îi zise Danjermond încet. 

Era în spatele ei acum, destul de aproape ca să-i poată 
simți prezenţa. Îşi aşeză apoi mîinile elegante pe umerii ei 
şi începu să-i maseze. Laurel ar fi vrut să se îndepărteze, 

dar încercă să-şi păstreze cumpăul, rămînînd înțepenită 
locului, neştiind dacă gestul lui era unul prin care-şi ex- 
prima dominaţia sau compasiunea. Nici reacția ei n-o înţe- 
legea prea bine, pentru că nu era sigură dacă rămăsese 
locului pentru a-şi dovedi curajul sau pentru că personali- 
tatea lui îi ceruse să se supună. 

— Nu pot însă să promit absolut nimic, continuă el. Tare 
mi-e teamă că are dreptate în privința informaţiilor privi- 
toare la Baldwin. Sora ta are mari probleme cu credibili- 
tatea. Mai ales acum, cînd a dispărut. Tu ştii prea bine 
cum e să ai probleme cu credibilitatea, nu, Laurel? 

Laurel se îndepărtă puţin, apoi se întoarse spre el înfu- 
riată. 

— Să ştii că m-aş simţi mult mai bine dacă nu mi-ai 
reaminti şi dacă n-ai face atitea remarci atunci cînd stăm 
de vorbă. În fond şi la urma urmei, de partea cui eşti? 

Ei îi oferi zîmbetul său simetric, de android. 

— Justiţia ia partea dreptăţii. Natura însă îi alege pe cei 
mai puternici, rosti el. Dreptatea şi puterea nu coincid în- 
totdeauna. 

După ce emise acea afirmaţie criptică, Danjermond des- 
chise cutia de lemn de cireş de pe masa de lucru şi-şi luă 
un trabuc costisitor din ea. 

— Tribunalul seamănă mai mult cu jungla decit cu civili- 
zaţia, îi zise, tăind capătul trabucului. Puterea este esen- 
ţială. Trebuie să ştiu cît de puternică eşti dacă vom lucra 
vreodată împreună. 

— Nu vom lucra împreună, răspunse Laurel, îndreptîn- 
du-se spre uşă. 

Danjermond se aşeză comod în fotoliul din spatele me- 
sei de Icuru, rostogolind trabucul între degete. 

— Vom vedea. 

— Am altele de făcut, izbucni ea, supărată că el [A 
imagina că nu avea să reziste unei asemenea oferte. În 
primul rînd trebuie să-mi găsesc sora, ținînd cont că de- 
partamentul şerifului n-o să-mi dea nici un fel de ajutor. 

Danjermond îşi aprinse trabucul şi aerul se umplu de 
fum aromat. 


375 


a 


— Eu unul nu mi-aş face prea multe griji, Laurel, îi zise 
el, înconjurat de fumul cu aromă de cireşe. Se prea poate 
să fi plecat la New Orleans, aşa cum a sugerat iubitul ei. 
Sau poate că se bucură de farmecele altui bărbat. O să 
apară în cele din urmă. 

Dar în ce condiţie? se întrebă Laurel. Dacă Savannah 
plecase la voia întîmplării, unde ar fi putut s-o găsească? 
Posibilităţile îi provocau greața. De un lucru era sigură — 
Savannah nu avea să fie aceeaşi soră pe care se bazase 
atit de mult Laurel. Copilul din ea plinse îndurerat, gindin- 
du-se la asta. 


Salonul Furierar Prejean era tipic zonei Acadiana. Con- 
struit prin anii '60, era o clădire joasă de cărămidă, cu o 
mulțime de ghivece de flori în afară şi un amestec ciudat 
de sterilitate, linişte şi tristeţe în interior. Podelele aveau 
mochetă gri, de nailon rezistent, care înăbuşea sunetul 
paşilor. Tavanele joase, tapetate cu paneluri de lemn, ab- 
sorbeau plînsetele şi murmurele celorlalți. 

La Prejean existau două saloane funerare pentru pe- 
rioadele mai dificile, în care mureau mai mulți oameni, şi o 
bucătărie mare, care, dacă oamenii ar fi ştiut că semăna 
izbitor de mult cu camera de îmbălsămare, nu ar mai fi 
folosit-o vreodată. Dar, ca în fiecare situație socială din 
sudul Louisianei, şi la priveghi se servea mîncare pentru 
alinare, ca o reafirmare a vieții. 

“Prietenele lui T-Grace, vecinii, credincioşii care frec- 
ventau Biserica Catolică a Doamnei Noastre şi a celor 
Şapte Ispăşiri stăteau în bucătărie şi preparau cafea tare 
şi făceau sandvişuri. Laurel ştia deja că mama Pearl adu- 
sese acolo o prăjitură cu nucă de cocos. 

Cei care veniseră să-i consoleze pe soţii Delahousaye 
şi să-şi prezinte ultimele omagii se adunaseră în Camera 
Serenităţii. Sicriul se afla în partea din faţă a încăperii, sub 
o cruce de lemn lucios. Capacul, închis, era acoperit de 
jerbe mari de flori de toate soiurile, ca pentru a-i descuraja 
pe cei de acolo să încerce să-l ridice. În candelabrele 
înalte ardeau zeci de luminări. 

Oamenii stăteau în grupuri de doi sau trei în partea din 
spate a camerei, distanțîndu-se de moarte cît mai mult şi 
sustținînd familia în durerea ei cu prezența lor. Mai în față, 
îndoliaţii setioşi se aşezaseră pe scaune de plastic. Enola 
Meyette conducea cîntarea rozariului, acoperind astfel mur- 
murul conversațiilor purtate în franceză şi engleză. 

T-Grace era în partea din față, îmbrăcată cu o rochie 
neagră, care nu-i venea bine, cu chipul umflat, părul roşu 
zburiit, de parcă ar fi fost electrocutată, şi ochii ieşiţi din 
orbite, roşii de atita plins. În stînga ei avea un fiu robust. 
La dreapta, Ovide privea ca prostit la sicriu, cu gura căs- 
cată şi umerii povirniţi sub greutatea tristeții. 

inima lui Laurel se strînse de durere văzindu-i, în timp 
ce străbătea mulțimea adunată acolo. Ingenunche în fața 
lui T-Grace şi-i prinse mîna osoasă, care era la fel de rece 
ca a fiicei care zăcea în sicriu. 

- Imi pare aşa de rău, T-Grace, Ovide, şopti cu ochii 
plini de lacrimi. Se abţinu să plingă pentru că fusese învă- 
tată din copilărie să-şi ascundă emoțiile. Chiar şi la în- 
mormiîntarea tatălui lor, Vivian le pusese în vedere ei şi lui 
Savannah să facă bine să plingă în batiste şi să nu se dea 
în spectacol. Dar avusese parte de o zi lungă şi era prea 
obosită şi iritată ca să mai încerce să se rețină. 

T-Grace privi în jos spre ea şi se chinui să suridă. 

— Merci, Laurel. Eşti mereu aşa de bună cu noi. 

Laurel îi strînse mîna şi încercă să-şi înghită amărăciu- 
nea. ° 
— Aş dori să vă pot ajuta mai mult, şopti neajutorată. 

Se întoarse spre Ovide, căutînd ceva de spus, dar 
ochii lui priveau şocaţi spre sicriul fiicei sale, de parcă 
de-abia atunci şi-ar fi dat seama că nu avea s-o mai vadă 
niciodată. 

Atunci cînd doamna Meyette dădu tonul pentru o altă 
strofă a rozariului, Laurel se ridică şi se îndreptă spre 
partea din spate a încăperii, agitată şi prost dispusă, aşa 
cum i se întîmpla întotdeauna la înmormîntări. Cercetă 
mulțimea de chipuri, căutîndu-l pe Jack, dar fără să-l gă- 
sească. Nu ştia dacă era dezamăgită pentru Ovide şi pen- 

tru T-Grace, sau pentru sine. O prostie. De cîte ori îi spu- 
sese Jack că nu se putea conta pe el? 

Dar de cîte ori minţise? 

Semăna cu un escroc, jonglînd cu fațetele persona- 
lităţii lui. Cînd era un nemernic, cînd un om plin de com- 
pasiune, ca după aceea să se arate zdrobit de remuşcări. 
Care dintre ei era adevăratul Jack? Oare o va lăsa vreo- 
dată destul de aproape ca să-l descopere? 

Se simţi oarecum vinovată că se gindea la el tocmai la 
priveghi, dar în acel moment ar fi dat aproape orice să se 
ştie în braţele luj, să-i audă glasul şoptindu-i la ureche 
cuvinte dulci. Era obosită şi îngrijorată, şi i-ar fi plăcut tare 
mult să-şi împărtăşească temerile cu cineva. 

Un simplu telefon la Maison de Ville o lămurise că 
Savannah nu era acolo. Sunase şi la Le Mascarade, dar 
degeaba, pentru că acela care răspunsese îi risese în nas. 
Numele clienţilor erau confidentiale. In cele din urmă dă- 
duse şi de Ronnie Peltier, care tocmai căra nişte saci la 
firma care făcea mîncare pentru animale şi seminţe pentru 
păsări. Nici el nu o mai văzuse pe Savannah de marţi 
seara. Venise la rulota lui foarte furioasă şi apoi plecase 
două ore mai tirziu. Ronnie susţinea că de atunci n-o mai 
văzuse deloc. , 

Laurel îl descoperi într-un grup de prieteni de cealaltă 
parte a camerei, printre care îl remarcă pe Taureau Her- 
bert şi pe alţi cîțiva clienţi regulaţi de la bar. Păreau cu toții 
foarte tineri şi nu se simțeau bine în costume şi cu cravate 
la gît. Ochii lor evitau să se întoarcă spre sicriul acoperit 
de flori. 

— E de-a dreptul fascinant, nu? 

Tresări atunci cînd auzi glasul lui Danjermond şoptin- 
du-i la ureche. Işi întoarse capul şi-l văzu alături de ea, la 
fel de imaculat ca în acea dimineaţă. Laurel se simţea 
murdară şi boţită alături de el, deşi făcuse un duş şi se 
schimbase în alte haine înainte să viñă acolo. Numai efec- 
tul pe care-l avea asupra ei era un motiv suficient ca să 
încerce să-l evite. 

— Toate aceste mecanisme de apărare pe care şi le-au 

dezvoltat oamenii pentru a face față morţii, îi zise el mai 
departe, privind încruntat spre adunare. Puţină religie, bîrfă 
şi glume servite alături de cafea şi o bucată de plăcintă 
după aceea. 

= Oamenii se simt alinaţi de acest ritual, răspunse Lau- 
rel, încercînd să se strecoare pe lîngă el, deşi o prinsese 
la înghesuială, cu spatele la un palmier pitic, într-un ghi- 
veci enorm. 

— Da, e adevărat, rosti el, privind spre tabloul durerii 
oferit de T-Grace care suspina din nou, înconjurată de 
copiii ei. Doamna Meyette ridicase glasul, fără să-şi strice 
cadenţa cu care recita Ave Maria. 

— Ai venit aici în mod oficial sau numai din curiozitate 
morbidă? 

El ridică dintr-o sprinceană în fața sarcasmului ei. 

— Ai fi preferat să vină Kenner ca să reprezinte parohia 
Partout? 

— Nici măcar el nu ar fi atit de lipsit de bun-simt. 

T-Grace lăsă să-i scape o serie de urlete îndurerate, 
ca după aceea să fie scoasă din încăpere de unul dintre fiii 
ei, ajutat de Leonce Comeau. După ei plecară doctorul 
Broussard, cu geanta neagră pregătită, şi părintele An- 
taya, amindoi gata să-i ofere din medicamentele lor. 

— Ai descoperit vreun semn de la sora ta? o întrebă 
Danjermond. 

— Nu, dar dacă eşti amabil să mă scuzi, văd pe cineva 
care ar putea să mă ajute. 

Ajutindu-se de abilitatea deprinsă la nenumărate cock- 
teil-uri şi dineuri, Laurel se îndepărtă înainte ca el să mai 
poată spune ceva, şi-şi croi drum prin mulțime pînă în 
partea din faţă a încăperii. Tocmai atunci, rugăciunea se 
încheie şi participanţii îşi îndesară mătăniile în poşete şi 
buzunare. 

Leonce reveni în salon cu chipul umbrit de durere şi 
chelia lucioasă de transpiratie. Şcoase din buzunar o ba- 
tistă roşie şi-şi şterse broboanele de sudoare. Se îmbră- 
case pentru acea ocazie cu un tricou cernit, blugi şi o 
haină neagră pe deasupra, cu mînecile suflecate pînă la 

coate, arătînd mai degrabă cu o vedetă de rock decît ca 
un êndoliat. 

— Hei, scumpo, ce mai faci? o întrebă, zîmbindu-i trist 
şi prinzînd-o de braț. Jack e aici? 

— Nu. 

Leonce îşi feri privirea ca ea să nu-i poată vedea spe- 
ranța din ochi. Se mulțumi să se uite spre sicriul acoperit 
de flori. 

— Ar fi trebuit să-mi dau seama. Jack nu participă la 
înmormiîntări. Probabil că a fost la prea multe în viaţa lui. 

Laurel niormăi ceva de neînțeles. 

— Ce mai face T-Grace? 

— S-a întins în biroul bătrînului Prejean. Clătină uluit din 
cap. Da' ştiu că a urlat, nu glumă. 

- Bănuiesc că e foarte dureros să pierzi astfel un copil. 

— Mda, cred că ai dreptate. Işi întoarse iar ochii spre 
sicriu, avînd grijă să nu stea cu spatele la el. Aceea era 
superstiția lui. Biata Annie, murmură. S-a jucat cu prea 
multe scule de, bărbaţi. N-a vrut decît să se distreze puţin 
şi uite unde a ajuns. 

Afirmația lui o făcu pe Laurel să se încrunte. Nici o 
femeie de viață nu cerea să fie torturată şi omorită. Nici o 
femeie nu merita un astfel de sfirşit, indiferent de viata pe 
care o ducea. Gîndul acesta îi reaminti de Savannah. 

— Leonce, ai mai văzut-o cumva pe Savannah în ultima 
vreme? 

El se întoarse spre ea, cu chipul umbrit de nemulţu- 
mire. 

— Hei, să ştii că da, şi chiar voiam să vorbesc cu tine 
despre asta, îi zise supărat. 

O prinse de braţ şi o conduse pe holul întunecat, care 
dădea spre camera mortuară în care Prejan îi pregătea pe 
decedați pentru ultimul drum. Laurel simţi cum i se făcea 
pielea de găină şi i se ridica părul măciucă în cap. Aruncă 
fără voie o privire peste umăr, spre Camera Serenităţii. 

Leonce îi eliberă brațul şi făcu un pas în spate, atin- 
gîndu-şi fără voie cicatricea urîtă de pe obraz. 

„— Marţi seara tocmai mă întorceam din Loreauville, mă 

mai duc acolo ca să cînt cu o formaţie din cînd în cînd, şi 
tocmai treceam prin Tchopitoulas, cam la o stradă gde- 
părtare de Sanatoriul St. James. Deodată a apărut Savan- 
nah, venind în fugă peste peluza aia mare şi traversînd 
strada chiar prin fata mea. Aproape c-am dat peste ea. Am 
lăsat geamul în jos şi am strigat la ea. Am întrebat-o ce 
naiba făcea acolo şi dacă nu cumva a înnebunit de tot. 

Laurel avu impresia că tocmai primise un pumn în plex. 
Nu asta ar fi vrut să audă. Ar fi vrut să-l audă spunînd c-o 
văzuse pe sora ei mergînd cu un prieten spre Lafayette 
sau New Orleans. Nu voia să i se confirme o bănuială care 
o umplea de groază. 

Leonce o privea cu atenție, aşteptînd un răspuns. În 
cele din urmă, Laurel reuşi să deschidă gura şi să întrebe: 

— Şi ţi-a răspuns? 

— Mda, se înfurie el. A venit lîngă portieră şi mi-a su- 
gerat să mi-o iau la labă, dacă tot n-am ce face. Ei, ce zici 
de asta? 

— Îmi pare rău, murmură Laurel. Oftă şi începu să se 

„plimbe pe lîngă Leonce, încercînd să-şi pună gîndurile în 
ordine. Ochii i se umplură iar de lacrimi în timp ce stoma- 
cul se strinsese ghem. 

— Hei, rosti Leonce, întinzînd mîinile. N-am vrut să te 
supăr, scumpo. Am crezut că e bine să ştii şi tu. O prinse 
de umeri şi o trase aproape, mîngiindu-i uşor gitul. Nu vrei 
să bem ceva şi să discutăm despre treaba asta? Eu unul 
ştiu să ascult necazurile omului. 

Chiar dacă ideea de a scăpa de acolo o tenta enorm, 
gîndul de a pleca odată cu Leonce o înspăimînta. Obser- 
vase că interesul masculin din ochii lui era mai puternic 
decit simpatia. In plus, oricît de ruşine îi era s-o recu- 
noscă, nu-i plăcea deloc să se uite lă' el. Cicatricea aceea 
oribilă îi atrăgea mereu atenţia. 

— Am putea merge undeva unde să fie întuneric, îi zise 
el deodată. Degetele lui îi strinseră o clipă umărul, înainte 
să-l elibereze. 

Laurel se simţi puţin vinovată. 

— Nu, Leonce, nu am vrut să... 

— E totul în regulă, Laurel? 

Danjermond era în capătul holului, pe jumătate vizibil 
în lumina din salon. Leonce înjură nemulțumit, trecu pe 
lîngă ea şi plecă pe o uşă laterală. 

Laurel oftă şi-şi ridică ochelarii pe nas. 

— Da, totul e minunat. 

— Eu tocmai mă pregăteam de plecare, îi zise el, sco- 
țind cheile de la Jaguar şi zdrăngănindu-le în palmă. Nu 
vrei să beņ ceva împreună? i 

Laurel scutură din cap, uimită de faptul că omul din 
fața ei nu voia să accepte un refuz. 

-— insistenţele dumitale sînt de-a dreptul umitoare, dom- 
nule Danjermond. ui 

El îi zimbi mulțumit. 

— Aşa cum am mai spus, natura răsplăteşte puterea şi 
tenacitatea. 

— Nu şi în seara asta. Laurel îşi strecură mina în po- 
şetă şi scoase cheile, după ce mai întîi dădu deoparte 
lanțul medalionului găsit în plicul fără adresă. Prefer să 
merg acasă. 

Danjermond îi acceptă decizia cu o înclinare a capului. 

— Atunci rămîne pe altă dată. 

Cînd o îngheţa iadul, îi zise Laurel în gînd, ieşind în 
parcare. Cerul devenise purpuriu în partea de vest. Lu- 
minile tocmai începuseră să se aprindă pe străzi. Descuie 
portiera maşinii şi urcă la volan, gindindu-se că mai re- 
pede s-ar fi dus la dentist ca să-i scoată o măsea decit să 
meargă la întîlnire cu Danjermond. O întîlnire cu el se 
asemăna cu o şedinţă de tortură rafinată. Laurel se întrebă 
dacă el purta vreodată o conversaţie care să nu se desfă- 
şoare pe trei niveluri diferite, simultan. Poate atunci cînd 
fusese copil, dacă fusese copil vreodată. Probabil că fa- 
milia Danjermond dezaprobase copilăria la fel de mult ca 
mama ei. 

Ciudat, cugetă ea mai departe, aveau atitea în comun 
şi, cu toate astea, nu se puteau înţelege deloc. Erau prea 
diferiţi. Dar ea ştia deja pe propria-i piele că experiențele 
comune nu conduceau la aceleaşi reacţii. Ea şi Savannah 

nici nu puteau fi mai diferite. Mii de adolescente erau mo- 
lestate de taţii vitregi sau de alţi bărbaţi din vieţile lor, dar 
nu toate reacţionau asemenea lui Savannah. Statisticile 
arătau că băieţii de care abuzau părinţii deveneau la rîndul 
lor oameni violenţi, care-şi maltratau copiii, dar ea nu şi-l 
putea imagina pe Jack bătînd un copil. Incă îşi mai amin- 
tea cum îşi plinsese copilaşul pe care-l pierduse şi de care 
nu ştiuse nimic. 

Jack. Se întrebă pe unde era, dacă jelea singur pier- 
derea unei prietene sau se îmbătase deja şi-şi spusese că 
el nu avea amici pe lumea asta. Adevărul era că bea 
enorm. lar ei îi păsa prea mult de ce făcea el. Îşi aminti că 
citise pe undeva că dragostea nu era întotdeauna con- 
venabilă, dar nu voia să creadă că putea s-o facă să se 
simtă atît de neajutorată. Jack jurase că el nu-şi dorea 
astfel de complicaţii emoţionale. Ţinînd cont că se simţise 
trasă în toate direcţiile, nu mai avusese puterea să-l con- 
vingă că nu era chiar aşa. 

Nu era destul de puternică nici măcar ca să dea ochii 
cu mătuşa Caroline, dar se părea că nu avea de ales. 
Amînase acest moment cît de mult putuse. Acum însă 
trebuia să stea de vorbă cu mătuşa Caroline şi să-i ex- 
pună toate faptele şi temerile sale. 

ingrozită de ceea ce o aştepta, porni spre Belle Ri- 
viere, fără să observe ochii care o urmăreau cu răutate, 
ascunşi în întuneric. 


Casa era cufundată în întuneric. Laurel intră pe uşa din 
față, simțindu-se uşurată. Deşi ştia că era nevoie să dise 
cute cu mătuşa ei despre Savannah, în străfundul sufletu- 
lui se bucura de pauza aceea binevenită. Ziua fusese prea 
lungă şi mult prea obositoare. 

Bilețelul de pe măsuţa din hol o înştiința că mătuşa 
Caroline plecase spre New Iberia ca să petreacă seara în 
compania unor prieteni. Mama Pearl era încă la Prejean, 
de serviciu la bucătărie pînă pleca şi ultimul îndoliat şi pînă 
se sorbea şi ultima ceaşcă de cafea. 

Laurel rămase alături de măsuţă o clipă, absorbind li- 

niştea casei solide. Auzea vechile gemete şi scirțiieli, pe 
care de obicei le găsea reconfortante, dar care în 'seara 
aceea îi sporeau şi mai mult sentimentul de singurătate. 

Da, se simțea singură. Abandonată. Vinovată pentru 
că-şi lăsase sora să alunece spre nebunie. 

Luptîndu-se cu astfel de sentimente neplăcute, ieşi pe 
uşa din spate în grădină. Neliniştită, începu să se plimbe 
pe aleile pietruite, dar stînd cît mai aproape de terasă. In 
cele din urmă se aşeză pe o bancă, ghemuindu-se într-un 
colţ şi punînd poşeta alături. 

Grădina părea misterioasă privită ia lumina lunii. Forme 
întunecate care mai de care mai ciudate, umbre prelungi şi 
zgomote tainice. În timpul zilei, grădina era verde şi fru- 
moasă, şi avea nevoie de îngrijire. De aceea se şi întor- 
sese la Belle Riviere, ca să grădinărească în linişte, să 
mănînce bunătăţile pregătite de mama Pearl, să fie aproape 
de pragmatismul mătuşii Caroline şi să aibă susţinerea lui 
Savannah. 

„Nu plînge, scumpo. Tata nu mai e, dar noi ne vom 
avea întotdeauna una pe cealaltă.“ 

Cît de egoistă fusese. Intotdeauna apelase la Savan- 
nah pentru alinare şi protecție. Fusese mereu prea spe- 
riată să nu piardă dragostea mamei ca să lupte pentru 
sora ei. Întotdeauna se pierduse în cărţile ei, la şcoală, la 
colegiu, la universitate, apoi fusese absorbită de muncă, 
uitînd cu totul de Savânnah, care rămăsese îngropată în 
amintiri dureroase. 

Ridică-te deasupra trecutului. Lasă-l în urmă. Uită. Ea 
susţinuse că reuşise o astfel de performanţă şi se înfu- 
riase mereu că Savannah nu putuse sau nu voise. Poate 
că Savannah avusese şi ea, la rîndul ei, nevoie de cineva 
care s-o susţină, s-o ajute, să n-o mai ridiculizeze, dar 
Laurel fusese plecată, luptînd pentru alți oameni. 

— Imi pare rău, scumpo, şopti ea plîngînd. Imi pare aşa 
de rău. Te rog, întoarce-te acasă, ca să-ţi spun asta în 
față. - 

-Nu-i răspunse nimeni. Peste tot domnea tăcerea şi ne- 
mişcarea. Ceva o furnica pe ceafă, drept pentru care se 

ridică şi privi cu atenţie în jur, ţinîndu-şi respirația ca să 
prindă şi cel rnai rnic sunet. Avea sentimentul că nişte ochi 
o priveau, de undeva, din întuneric, prin poarta din spate, 
dar nu zărea pe nimeni acolo. Şi-o imagină pe Savannah 
alergînd în noapte, furioasă şi îndurerată. 

— Savannah? 

Nu-i răspunse nimeni şi în jur nu se auzea decit tîrîitul 
greierilor. Simţi din nou aceeaşi privire rea, care-i încrîn- 
cena carnea. Cu privirea lipită de poartă, întinse mîna spre 
poşetă şi spre arma ascunsă acolo. 

- Dacă ai de gînd să mă împuşti, atunci ar trebui să te 
întorci, 'tite chatte. 

Laurel ţipă de groază, se întoarse şi-l văzu pe Jack la 
trei paşi în spatele ei. Inima îi bubuia în piept, gata să-i 
spargă coastele. 

— Cum naiba ai intrat aici? 

— Uşa din față era deschisă, îi răspunse el, dînd din 
umeri. Ar trebui să fii ceva mai precaută, scumpete. Au 
apărut tot felul de nebuni prin părţile astea, care zburdă în 
libertate. 

— Da, răspunse Laurel, ignorînd tonul lui amar. Era 
prea speriată ca să mai aibă chef de ceartă. Cred că 
tocmai am auzit unul de cealaltă parte a porții. 

Încruntat, Jack se duse pînă acolo ca să verifice. Re- 
veni alături de ea, scuturînd din cap. 

— Nimic. Ce crezi că era? Cinevâ în tufişuri? 

Savannah, răspunse ea în gînd, îngrozită că ar fi putut 
fi ea, uşurată că nu fusese. 

— Ce cauţi aici? 

Bună întrebare. Jack îşi băgă miinile în buzunarele 
blugilor şi începu să se plimbe prin faţa ei. Toată seara 
şi-o petrecuse plimbîndu-se pe malul rîului, încercînd să 
se îndepărteze cît mai mult de salonul funerar. Nu suporta 
gindul priveghiului, cu toate astea gîndurile sale se îndrep- 
taseră spre sicriu, spre mirosul greu al florilor şi spre im- 
nurile intonate de credincioşi. La fel de bine ar fi putut fi 
prezent acolo, pentru cît de rău se simţea. 

— Nu ştiu, şopti el, întorcîndu-se spre Laurel. Era o 

minciună. Ştia prea bine ce căuta acolo. Avea nevoie de 
ea, voia să-o strîngă în brațe pentru că era reală, plină de 
viaţă şi pentru că o iubea. Doamne, ce prostie, ce cruzime 
să se îndrăgostească de o persoană atit de bună. Nici 
măcar nu-i putea spune, pentru că ştia că nu putea dura. 
Nimic din ce era bun nu dura, odată ce era atins de el. Am 
observat maşina în fată. Am văzut lumină în casă... 

Ridică iar neputincios din umeri. Cînd dădu să se în- 
toarcă, mîna mică a lui Laurel îl opri. Privi spre chipul ei de 
înger şi aerul îi ieşi deodată din plămiîni. şi lăsase oche- 
larii pe măsuţa din hol şi ochii ei albaştri oglindeau aceeaşi 

“dorință care-i ardea şi lui sufletul. 

— De fapt, nu-mi pasă, rosti ea încet. 

Nu mai conta că se certaseră sau că nu aveau nici o 
speranță pentru un viitor comun. Era vorba doar de o noapte, 
iar ea se simţea atît de singură şi de speriată. Îi privi chipul 
dur, ascuns în umbră, şi ochii care văzuseră prea multă 
durere. Nu era fața iubitului bun şi plin de compasiune pe 
care şi-l dorise ea întotdeauna, dar oricum îl iubea şi avea 
mare nevoie de el. 

— Spune-mi numai că o să stai, şopti ea. Numai în 
noaptea asta. 

Jack ştia că ar fi trebuit s-o refuze. Că ar fi trebuit să 
plece de acolo. Că nu ar fi trebuit să vină chiar din capul 
locului, dar niciodată nu fusese în stare să facă ceea ce se 
cuvenea. În plus, nu putea s-o privească în ochi şi apoi s-o 
refuze. 

— N-ar trebui să mă vrei, şopti el, uimit că ea îl dorea 
cu atita ardoare. 

Laurel ridică mîna şi-şi lipi două degete de buzele lui. 

— Nu-mi mai spune cît eşti de rău, Jack. Mai bine ara- 
tă-mi cît de bun poţi să fii. 

Jack închise ochii de durere şi o sărută pe obraz. Era 
răspunsul lui pentru ea. Prinzîndu-l de mînă, îl conduse în 
sus pe scări pînă în dormitorul ei. 

Se dezbrăcară încet unul pe celălalt. Apoi făcură dra- 
goste fără grabă, savurînd acele clipe de tandrete şi ali- 
nare. 

După ce terminară, şi Laurel dormea dusă în braţele 
sale, Jack privi multă vreme în întuneric, dorindu-și din 
toată inima să nu fie obligat s-o lase să dispară din viața 
lui. 

Chad Garrett îşi trase şapca veche pe spate pentru a 
lăsa răsăritul să-i cuprindă fața. Deasupra Louisianei cerul 
se luminase în diverse culori. Portocaliul avea nuanţa unei 
piersici coapte, cald şi estival. Rozul era vibrant. Albastru- 
închis, ca o amintire a nopții, împestrițat cu un diamant, 
care era Luceafărul de dimineaţă. 

Zimbi mulţumit de imaginea pictată în gînd. Avea un 
talent natural la cuvinte. Se gindise să noteze descrieren 
ca o parte a lucrării de acoperire pe care avea s-o facă 
pentru că lipsise de la şcoală. Domnişoara Cromwell urmn 
să-i ţină o predică cît o zi de post pentru că se apucase sñ 
chiluească iar de la orele de engleză, dar avea să sn 
înmoaie ca untul cînd îi va da nuvela despre zorile în 
mlaştină şi despre pacea pe care omul o putea găsi acolo 
Avea să fie foarte mulţumită de noul cuvînt inserat în lu 
crare „estival“, iar acest lucru aproape că-l făcu să chi 
cotească încîntat. 

„ Domnişoara Cromwell avea cincizeci şi opt de ani, şi 
era imensă, dintr-o rochie de-a ei putîndu-se face hainn 
pentru o familie compusă din patru oameni. Dar era fală 
bună totuşi şi Chand o plăcea ia fel de mult ca şi pe ceilalți 
profesori. Era un elev .bun, capabil, care nu prea ştia cu 
era aceea o notă de 9. 

Dar nu-i păsa cu adevărat de şcoală şi, spre nemul- 
tumirea profesorilor şi disperarea mamei sale, nu-şi făcusu 
planuri ca să-şi completeze educaţia odată ce absolven 
liceul în iunie. 

În momentul acela se afla exact acolo unde-şi dorea să 
lie. În mlaştină, observînd natura, absorbindu-i frumuseţea 
yi liniştea. Bănuia că peste un an sau doi va merge totuşi 
In universitatea din Louisiana, ca să devină naturalist sau 
uxpert în ecologie. Dar pentru o vreme nu-şi dorea decît 
vă fie lăsat în pace. Se gîndea că - optsprezece ani nu 
putea avea decit o singură dată în viaţă. Aşa că era mai 
bine să savureze această vîrstă. 

Era fiul tatălui său în mai multe privințe, nu numai ca 
Infățişare. Hap Garrett cunoştea valoarea mulțumirii de 
ine. De obicei zimbea şi se prefăcea că nu vedea cînd 
fiul său întirzia dimineţile prin mlaştină. Aşa cum îi plăcea 
latălui lui să-i amintească, şi el fusese o dată tînăr şi alge- 
bra avansată nu i se păruse prea importantă la vremea 
aceea. Chad îşi conduse barca spre apa puţin adîncă de 
fingă malul umbrit, unde o bucată de panglică de plastic 
insemna locul în care-şi aruncase năvodul. 

Captura era bună. Pe ziua aceea avea să scoată ci- 
teva sute de dolari, dacă avea noroc. Acest gen de activi- 
tate economică avea să-i placă domnului Dinkle, de la a 
cărui oră avea să chiulească. Răsturnă racii în pungile de 
plastic, scoțind dintre ei corpul unui şarpe de apă mort şi 
aruncîndu-l pe mal. Vreun animal flămînd avea să-l apre- 
cieze pe post de mic dejun. În mlaştină nimic nu se irosea. 
Chad se gindea că, dacă era cu adevărat norocos, atunci 
va fi martor la modul în care natura recicla totul, ceea ce 
avea să-i placă domnului Loop, profesorul de biologie. 

Era clar că nu trebuia să aştepte prea mult. Pe mal se 
afla ceva care producea o putoare oribilă, un miros dul- 
ceag şi grețos specific morţii, ce juca rolul de semnal pen- 
tru micile animale care se hrăneau cu hoituri. Curios, ieşi 
pe mal şi-şi legă barca de tufişurile din apropiere. Deşi nu 
dădea doi bani pe echilibrul dintre puterile lumii sau cum 
să extragă rădăcina pătrată dintr-un număr negativ, Chad 
dorea să afle toate detaliile posibile despre viaţa mlaştinii. 

Avea impresia că ceva fusese tirît afară pe mal. Plan- 
tele erau îndoite şi pătate de sînge. Era posibil să fie vorba 
de vreo căprioară care avusese necazuri cu un aligator 

atunci cînd venise să bea apă. Probabil că se trăsese pe 
mal în sus şi apoi murise din cauza pierderii de sînge şi a 
şocului. Sau era la fel de posibil ca vreo pisică sălbatică să 
fi prins vreun opossum sau o nutrie, mîncase pe săturate 
şi apoi lăsase restul acolo. Existau cel puțin o duzină de 
scenarii posibile. | 

Dădu la o parte nişte ramuri încilcite şi apoi îngheţă. 
Din duzina de posibilităţi la care se gindise, n-o inclusese 
şi pe cea reală. Pentru tot restul vieții avea să vadă chipul 
acela în coşmaruri, frumuseţea distorsionată grotesc de 
moarte şi durere, şi nişte ochi albaştri îngheţaţi care-l! pri- 
veau fără să-l vadă. . 

La picioarele lui zăcea o femeie moartă. Ceva oribil, 
absolut hidos. Goală şi mutilată, cu o eşarfă albă, de mă- 
tase, înfăşurată în jurul gitului şi o“bucată de hirtie prinsă 
în mîna rigidă. 


Cînd Laurel se trezi, observă că era singură. Nu era 
mirată şi-şi spuse că nu avea nici rost să se simtă dez- 
amâăgită. Dar era. Creierul îi spunea că se comporta pros- 
teşte, că nu era praciic şi nici înţelept să-şi dorească un 
viitor alături de Jack Boudreaux. Avea prea multe fantome 
în urma lui, un bagaj emoţional prea mare. 

Dar creierul n-o ajuta cu nimic la ştergerea amintirilor 
din noaptea aceea, nu o ajuta să uite tandrețea lui Jack, 
dorința din ochii lui, bătăile intmii sub palma ei. Inima ei 
părea decisă să se agaţe de aceste amintiri şi de speranţa 
slabă care se legase de ele. Ce inimă proastă! 

Laurel bănuia că Jack plecase imediat ce se crăpase 
de ziuă. Aşa cum o făcuse şi ea înainte. Îşi trecu mîna 
peste locul. gol de alături, dînd numai de cearceaful şifonat 
şi cuvertura răsucită. 

Chiar şi căldura lui dispăruse de acolo, doar aroma 
încă mai adăsta. Ce naiba trebuia să facă în legătură cu 
el? Ce ar fi putut să facă? Nu putea să-i schimbe opinia pe 
care şi-o făcuse despre sine. lar ea avea şi aşa prea multe 
pe cap. Acest gînd o făcu să-şi amintească de Savannah, 
iar stomacul i se strînse ştiind că trebuia să discute cu 

mătuşa. Caroline în dimineața aceea. Neliniştită, agitată, 
coborî din pat şi-şi puse pe ea un tricou şi nişte chiloti, 
după care plecă să-şi caute poşeta şi tabletele. de Maalox 
dinăuntru. 

O descoperi pe banca din curte, acolo unde o lăsase, 
pielea fină fiind plină de rouă. O şterse cu poalele tricoului 
mare şi urcă iar în dormitor. 

Ce neglijenţă din partea ei, îşi spuse Laurel, căutînd 
tabletele pentru stomac. Ştia că nu era bine să-şi lase 
poşeta oriunde, mai ales că avea înăuntru o armă semi- 
automată. Aceasta era încă o dovadă a faptului că Jack nu 
era deloc omul potrivit pentru ea, pentru că numai simpla 
lui prezenţă reuşea să-i blocheze creierul. 

În loc să scoată tabletele, se pomeni cu cercelul de 
argint în mînă, de care se agăţase lanţul de aur al meda- 
lionului în formă de fluture. Se apucă să descurce încil- 
ceala aceea, ştiind că astfel îşi ţinea mintea ocupată şi 
amîna momentul discuţiei cu mătuşa Caroline. 

Lanţul era răsucit şi înnodat, şi parcă avea mai multe 
capete. Ciudat, cugetă, constatînd cît de repede îi bătea 
inima în timp ce degetele i se chinuiau să desfacă încîl- 
ceala. Prinse bine fluturele în palmă şi trase mai tare de 
lanț, simțind cum o sufocau lacrimile. Ce prostie, îşi zise 
singură, să plîngă aşă pentru o nimica toată. 

Fluturele şi lanţul. său se eliberară deodată din încîl- 
ceală, căzîndu-i în poală. Miini reci, ca de gheaţă, se strîn- , 
seră deodată peste inima lui Laurel. 

Dintre degetele tremurătoare îi atîrna un alt lanţ fin de 
aur, iar de el era agăţată o inimioară cu un mic diamant în 
ea. 

Lanţul iui Savannah. 

— Doamne! Doamne Dumnezeule mare! 

Cuvintele acelea răsunară în liniştea camerei. 

Rămase locului, tremurind, scăldată în sudoarea rece. 
Plăminii parcă deveniseră de ciment, strivindu-i inima, in- 
capabili s-o mai ajute să respire. Privi la inimioară pînă 
cînd în minte îi veniră alte imagini, din trecut. Tatăl ei stînd 
în spatele lui Savannah, cînd aceasta avea doar doispre- 

zece ani, punîndu-i lanţul în jurul gitului, zîmbindu-i şi sä- 
rutînd-o pe. obraji. Savannah la douăzeci de ani, apoi lu 
treizeci, cu medalionul la gît. Nu-l scotea niciodată. Nicio- 
dată. 

Acum însă lanţul cu micul medalion era în pumnul lui 
Laurel, smuls de la Savannah. „Acest gînd o umplu de 
groază. Îşi aminti de noaptea în care fusese la Savannah 
în cameră şi cum se lăsase copleșită de liniştea şi nemiş. 
carea de acolo. 

— Doamne! rosti îngrozită. Lipi medalionul de obraz în 
timp ce lacrimile îi curgeau şiroaie. 

Nu putea să suporte, nu putea să îndure ceea ce ştia 
că urma să afle în curînd. Doamne, nu se putea duce la 
mătuşa Caroline şi la mama Pearl... Nu era capabilă să-l 
spună lui Vivian... Nu voia să fie acolo... nu ar fi trebuit să 
vină acolo. Îl voia pe Jack, voia ca el s-o ţină în braţe, 
dorea să fie genul de om pe care să poată conta în astfel 
de momente... 

Egoisto, slăbănoagă, laşo. 

Aceste cuvinte o făcură să-şi mai vină în fire. Trebuia 
să facă ceva. Nu putea rămîne pe marginea patului, plin: 
gînd ca o nebună, pe jumătate despuiată, dorindu-şi să 
vină cineva care să fie mai puternic decît ea. Trebuia să 
fie ceva ce putea face. Nu era cu putinţă să fie deja prea 
tîrziu. 

— Nu, nu, nu, rosti răspicat, ridicîndu-se de pe pat. 

Repetă acest cuvînt de nenumărate ori, ca pe o litanie, 
în timp ce scotocea prin dulap şi sertare. În cele din urmă 
îşi puse pe ea o pereche de blugi, fără să dea drumul 
lanțului din mînă. Nu era prea tirziu. 

Nu se putea să fie prea tirziu. Se va duce la Kenner şi-l 
va face s-o asculte. Va chema şi afurisitul de FBI acolo. 
Agenţii o vor găsi pe Savannah. Nu se putea să fie prea 
tirziu. Îşi trase grăbită pantalonii pe ea. Ştia că de acum 
graba aceea era inutilă, dar refuza să recunoască acest 
lucru sau să-l accepte. Nu se putea să fie totul în zadar, 
Nu-şi putea pierde sora. Nu va lăsa să se întimple aşa 
ceva. 

Trebuia să fie în stare să mai intervină cumva. | 

La naiba, nu va lăsa să se întîmple aşa ceva. Inne- 
bunită, deschise uşa dormitorului şi fugi pe hol spre scări. 
Începu să coboare treptele grbită, fără să ţină cont că 
uitase să se lege la şireturi. Din căuza inimii, care-i bubuia 
în urechi, nu auzi bătăile de la uşă. 

Caroline ieşi in sâlon ca să deschidă, gata îmbrăcată 
într-o rochie alb cu negru. Aruncă o privire îngrijorată spre 
Laurel, în timp ce mîna i se întindea automat spre clanța 
uşii. 

Ca într-un vis, toate mişcările începură să se deruleze 
cu încetinitorul. Modelul rochiei lui Caroline îndurera ochii 
lui Laurel, iar mirosul de Chanel îi umpluse nările. Scîrțiitul 
uşii îi răni auzul, iar micul medalion în formă de inima 
parcă-i arse palma. 

Kenner intră în casă, cu o expresie posomorită. Care 
anunța moartea. Işi ţinea pălăria în mînă. Buzele prinseră 
să i se mişte, dar Laurel nu putu auzi nimic, din cauza 
bătăilor grăbite ale inimii. 

Observă cum mătuşa sa se albi deodată la faţă, în 
urma şocului. Apoi laolaltă, Kenner şi Caroline se întoar- 
seră să se uite spre ea, iar vestea- cumplită, la care se 
aşteptase, îi penetră mintea deodată. 

— NUI!!! urlă ea, neaceptind ceea ce se petrecuse. 
NU!!! strigă, împleticindu-se pe ultimele trepte ale scării. 

Se aruncă spre Kenner şi începu să-l lovească cu pum- 
nii în piept. 

Toată scena i 'se părea desprinsă de realitate. Avea 
sentimentul că se desprinsese de propriul trup şi urmărea 
totul de sus, felul în care îl izbea pe Kenner cu pumnii şi 
urla la el. Nu, aceea nu putea fi lumea reală, mai ales că 
de acum nu mai vedea nimic în faţa ochilor. Glasul lui 
Caroline ajunse pînă la urechile ei ca de la o mare depăr- 
tare. 

— Laurel, nu! S-a dus. S-a dus. Doamne Dumnezeule! 
E moartă! 

Un alt țipăt de groază şi neîncredere răsună pe holul 
mare. 

Laurel întoarse capul şi o văzu pe mama Pearl, cu 
chipul schimonosit de durere, întinzînd orbeşte miinile spre 
Caroline. 

- Doamne ai milă de noi, că tare mult am iubit-o pe 
copila asta. Am iubit-o de parcă ar fi fost a mea! 


; Mama nu mă iubeşte, rosti Savannah, pe un ton 
trist, rupînd tăcerea nopţii reci de toamnă. 

Stăteau amîndouă în pat, noaptea tirziu, deşi Laurel 
ar fi trebuit să doarmă de multă vreme. Se oplioşise alături 
de sora sa, ca să nu mai înfrunte singură durerea. Nu 
trecuse nici o săptămînă de la înmormîntarea tatălui lor şi 
constatase pe pielea ei cît de fragilă era viaţa. 

Era ceva ce nici un copil nu ar fi trebuit să afle, să 
înțeleagă. Povara era mult prea mare. Teama n-o mal 
părăsise nici o clipă, mai ales că ştia că lumea putea fi 
răsturnată cu fundul în sus într-o clipită. Tot ce ştia şi 
iubea îi putea fi răpit într-un moment, fără nici un avertis- 
ment. 

Ştiind acest lucru, ar fi vrut să se agate cu amîndoua 
mîinile de tot ce-i era drag, de păpuşi şi de pisoiii pe care 
pisica-mamă îi fătase în vechea cabană de pe malul rîu- 
lui, de acul de cravată al tatei şi mai ales de Savannah, 
persoana pe care iubise cel mai mult după. tăticul ei, per- 
soana care avea gnijă să nu se simtă atît de singură. 

— Te iubesc, surioară, rosti cu disperare. O să te iu- 
besc mereu. 

— Ştiu, scumpo, murmură Savannah, sărutîndu-i părul. 
Ne vom avea mereu una pe cealaltă. Numai asta con- 

tează. 


Laurel se aşeză pe treapta de jos, ameţită şi slăbită, 
privind ca prostită spre micul medalion din palmă. Senti- 
mentul de care se temuse ani de-a rîndul reveni deodată 
cu intensitate, copleşind-o şi zdrobindu-i inima. 

Sora care o iubise, o protejase, îi definise lumea dis- 
păruse. Nu conta că acum avea treizeci de ani sau că 
existau şi alţi oameni în viaţa ei. În clipa aceea, aşa cum 

stătea aşezată pe treapta de jos a scării, avea sentimentul 
că era din nou numai de zece ani şi cel mai pretios lucru 
din viaţa ei fusese smuls cu brutalitate, lăsînd în urmă 
numai acel medalion în formă de inimioară. 

— Vreau s-o văd. 

Erau cu toții în salonul de la Belle Riviere — Kenner, 
Danjermond, Laurel şi Caroline. O scenă ireală. Salonul cu 
pereţii săi de un roz cald şi eleganța discretă era un loc al 
liniştii, al seninătăţii. Acum însă străinii îl cotropiseră şi 
doreau să discute despre o crimă monstruoasă. 

Bărbaţii pentru care această moarte făcea parte din 
slujba lor, alături familia care nu se putea împăca cu gîn- 
dul că una de-a lor fusese smulsă cu brutalitate din ţesă- 
tura vieţii. În tăcerea care urmase cuvintelor ei, nu se mai 
auzea decit plînsetul mamei Pearl care venea din bucă- 
tărie. Kenner şi Danjermond se uitau unul la altul, neştiind 
ce să spună. Laurel strînse din dinţi şi se ridică de pe 
canapea. 

Caroline stătea nemişcată, în locul în care se aşezase. 
Aura ei de putere şi control dispăruse din cauza şocului şi 
a durerii. Era ca o regină care îşi pierduse deodată toată 
autoritatea. Pentru prima dată, de la moartea fratelui ei, 
părea total pierdută, şocată de veştile aflate, încît i se 
părea ceva cu totul ireal. Dar ştia că era numai o impresie. 
Savannah fusese ucisă. Aceasta era realitatea dură. 

Ridicînd batista şifonată spre ochi, o privi pe Laurel 
care se plimba prin salon cu umerii drepţi şi bărbia ridi- 
cată. Aşa se comportase şi atunci cînd murise Jeff, re- 
fuzînd cu încăpăținare să accepte adevărul. Avea doar 
zece ani şi insistase să fie dusă să-l vadă pentru că nu 
credea că murise. 

lşi amintea aşa de bine furia, teama, durerea. Pe Vi- 
vian care le spunea fetelor să facă bine să plingă discret 
în batiste, ca nişte doamne. Caroline urcase cu ele în 
camera lui Savannah, unde se aruncaseră în pat şi plînse- 
seră laolaltă pe săturate. 

— Vreau s-o văd, rosti iar Laurel. 

Caroline îi prinse privirea şi scutură uşor din cap. 

— Laurel scumpo, nu cred că... 

Laurel îi întoarse spatele, agățindu-se de încăpățina- 
rea ei ca de o vestă de salvare. După prima reacţie de la 
aflarea veștii, trîntise uşa minţii peste jale şi durere, păs- 
trindu-le pentru mai tîrziu. În clipa aceea trebuia să-şi păs- 
treze mintea limpede... sau să înnebunească de tot. 

Kenner se ridică din fotoliu, neliniştit, scîrbit de ceea ce 
văzuse în dimineața aceea în Golful Poneiului. Ştia că şi 
dacă ar fi trăit o sută de ani, somnul avea să-i fie mereu 
chinuit de vise oribile cu Annie Gerrard şi Savannah Chan- 
dler, ale căror trupuri fuseseră hăcuite fără milă. 

— Nu cred că ar fi o idee prea bună, murmură el. 

Laurel se întoarse spre șerif, fulgerîndu-l din privire. 

— N-ai crezut nici că era în pericol. Nu ai crezut că ar 
putea fi altundeva decît în pat cu unul dintre cei o sută de 
bărbaţi cu care obişnuia să întrețină relații, rosti cu amără- 
ciune, înfruntîndu-l pe Kenner de la doi paşi depărtare. 
Aşa că iartă-mă dacă nu pun mare preţ pe părerile duml- 
tale, şerifule. 

Kener îşi feri privirea, incapabil să mai suporte acuza- 
ţia directă din ochii ei. În cele din urmă se concentră asu- 
pra unei măsuţe pe care era aşezată- o fotografie înrămată 
a fetelor Chandler; cu Savannah în ultimul an la liceu. 
Avea şi el o fiică de vîrsta aceea. 

— Rudele apropiate trebuie să facă o identificare, rostl 
Laurel mai departe, agățindu-se de pragmatism. Deşi nu 
se simțea. deloc în stare să fie practică. Disperarea era 
asemenea unei creaturi sălbatice, care cutreiera liberă prin 
sufletul ei. Trebuia să-şi vadă sora acum, 'cît mai repede, 
Poate că cineva făcuse o greşeală. Poate că Savannah nu 
murise cu adevărat. Doamne, nu era cu putință să fi murit. 
Cînd.se despărţiseră ultima oară fuseseră amîndouă furl- 
oase, rămăseseră atitea lucruri neexplicate între ele. Pur 
şi simplu nu putea fi adevărat... 

— A fost deja identificată, Laurel, rosti Danjermond pe 
un ton scăzut, care-i curmă firul gîndurilor. Era aşezat pe 
fotoliul favorit al lui Caroline, simțindu-se ca acasă. De 
altfel, îi întîlni privirea fără nici un fel de ezitare. Tatăl tău 

vitreg a venit la morgă şi a identificat-o. 

Mai bine ar fi pocnit-o. Gîndul că dintre toți ai casei 
tocmai Ross Leighton fusese primul care o văzuse o sco- 
tea din minţi. Ticălosul acela îi făcuse prea multe rele lui 
Savannah, el o condusese pe drumul acela greşit în viaţă. 
Nu ar fi trebuit să i se permiă să se apropie măcar de ea, 
mai ales acum că murise. Un val de nou de lacrimi fierbinţi 
îi inundă ochii, drept pentru care îi întoarse spatele lui 
Danjermond. 

— Eu şi şeriful Kenner ne dăm seama prin ce treci 
acum, Laurel, continuă procurorul districtual, dar timpul e 
esențial dacă vrei să-l prindem pe ucigaşul surorii tale. 
Trebuie să discutăm despre medalionul pe care l-ai găsit. 
Ai fost şi tu procuror. Ințelegi ce vrem de la tine, nu? 

Da, înţelegea prea bine. Trebuiau să treacă la afaceri. 
Danjermond şi Kenner aveau să ia moartea surorii ei şi 
s-o reducă la o serie de fapte şi dovezi. Aceea fusese şi 
treaba ei, mai demult. 

— Medalionul era al lui Savannah, răspunse pe un ton 
sec. Nu şi-l scotea niciodată de la git. Azi-dimineaţă l-am 
găsit în poşetă. 

— Ştii cumva cum de a ajuns tocmai acolo? 

- Probabil că cineva l-a strecurat.în poşetă, dar eu 
n-am observat nimic. 

— Crezi că ucigaşul l-a strecurat în geanta ta? 

Ucigaş. Stomacul i se strînse auzind acel cuvînt. Simti 
cum í se ridica bila amară în gît. Tuşi şi înghiți amăreala, 
frecîndu-şi după aceea gitul cu două degete. 

-— Nimeni altcineva nu ar fi putut să i-l scoată lui Savan- 
nah de la git. Medalionul acela era de nepreţuit pentru ea. 
Nu şi l-ar fi scos singură, de bunăvoie. 

Danjermond se ridică şi veni să se posteze în faţa ei, 
cu mîinile în buzunarele pantalonilor. Expresia lui era ase- 
mănătoare cu cea pe care o folosea chiar ea atunci cînd 
se afla la tribunal, în mijlocul vreunui proces, uşor neîncre- 
zătoare, menită să dezarmeze martorul. 

— Crezi că acest ucigaş a luat medalionul de la gitul lui 
Savannah şi apoi ţi l-a strecurat ţie în poşetă, pe nesim- 

tite? Poate-mi explici şi mie de ce a procedat astfel. 

Valul de furie era binevenit. O distrăgea, o ajuta să-şi 
concentreze atenţia asupra acelei înfruntări. Se îndreptă 
spre măsuța Sheraton şi, cu mişcări smucite, nervoase, 
ridică poşeta şi începu să scoată de ea nişte şerveţele, 
fardurile, cîteva tampoane şi alte nimicuri. După aceea 
scoase la iveală cercelul în formă de inimă şi medalionul 
sub formă de fluture, cu lânţul lui lung, pe care le aşeză pe 
o tavă de argint. Se întoarse iar cu faţa spre Danjermond. 

— Pentru acelaşi motiv pentru care a vrut să se asigure 
că voi găsi şi obiectele astea. 

Gîndul o şocă cumplit. Un criminal, un psihopat, o ale- 
sese tocmai pe ea pentru a-i trimite trofee de la victimele 
sale. De ce? Ca s-o necăjească, s-o provoace? Nu vola 
să accepte o astfel de provocare. Nu venise înapoi acasă 
ca să fie implicată în ceva aşa de diabolic şi sinistru. Gîn- 
dul că cineva exact asta intenţiona o făcea să dorească să 
fugă cît de departe vedea cu ochii. 

Danjermond scoase' din buzunar un stilou subţire de 
aur şi începu să întoarcă obiectele ca un savant. Kenner 
observă medalionul sub formă de fluture şi începu să în- 
jure în gura mare. 

II dădu pe Danjermond la o parte şi se aplecă ca să 
vadă mai bine dovada pe care Laurel Chandler o tot pur- 
tase în poşetă. | 

- Ăsta a fost al lui Annie Gerrard. Tony i l-a făcut 
cadou. A şi întrebat de el atunci cînd i-a luat efectele per- 
sonale. Se întoarse s- o privească pe Laurel cu duritate. 
Dă-o naibii de treabă, măi fată, de ce n-ai venit să mi-l 
aduci? x 

— De ce aş fi făcut-o? izbucni Laurel. L-am găsit într-un 
plic, aşezat pe bancheta maşinii mele. De ce naiba să fi 
presupus că un ucigaş în serie mi-a trimis tocmai mie o 
astfel de amintire? Şi de ce să fi crezut că ai fi făcut şi 
altceva decît să-mi rizi în nas şi să mă faci nebună? 

— Unde ai găsit cercelul? n-o slăbi el cu întrebările, 
ştiind prea bine din instinct că probabil aparţinea unei alte 
victime. Ucigaşul îşi păstrase cîte o amintire de la fiecare. 

— L-am luat de pe măsuţa din hol. Savannah mi-a spus 
că l-a găsit în maşina mea. 

Laurel se simţea ca şi cum ar fi fost violată, gîndin- 
du-se la ce se petrecuse. Animalul care-i omorise sora, 
care ucisese cel puţin alte şase femei, urcase în maşina ei 
şi atinsese lucrurile pe care le atingea ea de obicei, lăsînd 
în urmă mici suveniruri care aparținuseră victimelor. Laurel 
se cutremuă fără voie. 

Kenner se îndreptă de spate, înjurînd în surdină. Nu-i 
venea a crede că aşa ceva se petrecea tocmai în parohia 
lui. El conducea acolo cu ochi de vultur şi pumn de fier. 
Cum de se putuse întîmpla aşa ceva? Se simţea ca un 
maniac al curățeniei care, intrînd în bucătărie şi aprinzînd 
lumina descoperise puzderie de gîndaci. 

— O să rețin maşina, îi zise în timp ce traversa salonul 
spre telefon. Vom căuta amprente şi le voi cere băieților 
„de la laboratorul din Baton Rouge să caute orice alte do- 
vezi. Şi o să iau şi poşeta. 

Laurel încuviință din cap. 

Kenner se strimbă şi se întoarse spre Caroline. 

- Va trebui să-mi daţi voie să folosesc telefonul şi voi 
avea nevoie de o pungă din aceea care se închide er- 
metic, ca să pun bijuteriile în ea. Aveţi astfel de .pungi pe 
aici? 

— Nu ştiu, murmură ea pierdută, ridicîndu-se cu greu 
de pe canapea. Încerca fără succes că gîndească cît mai 
limpede. Ar trebui să fie în bucătărie, aşa cred, murmură, 
privind speriată de la Laurel la Kenner. Perl ştie mai bine. 
O s-o întrebăm pe ea. 

Kenner şi Caroline ieşiră din salon, îndreptîndu-se spre 
bucătărie. Atunci cînd uşa se deschise, Laurel putu auzi 
limpede plînsetele mamei Pearl. 

Rămase nemişcată, privind la cercelul ieftin, din argint 
masiv, decorat cu pietre semiprețioase. 

O femeie îl considerase deosebit, îl purtase pentru că 
se simţise mai bine cu el la ureche şi îl avusese la ea 
atunci cînd fusese omorită. Oare avusese parte de acelaşi 
gen de sfirşit brutal ca şi Savannah, suferind cumplit, sin- 

gură cu schingiuitorul ei, cerşind îndurarea? Ochii i se 
umplură de lacrimi. Reuşi să şi le rețină printr-un efort de 
voinţă care o istovi. 

- De ce tocmai tu, Laurel? o întrebă Danjermond cu- 
rios. 

— Nu ştiu, şopti Laurel. 

— De ce te-a ales tocmai pe tine? Este vorba de cineva 
cunoscut? Eşti trecută cumva pe lista lui? 

Laurel tresări auzindu-l, dar se strădui să-şi păstreze 
calmul. 

— N-n-nu mă potrivesc tiparului. 

— Nu, aşa este, admise Danjermond. O cuprinse cu un 
deget de bărbie şi îi ridică fața spre el, de parcă ar fi putut 
să-i citească toate răspunsurile în ochi. Vrea cumva să-l 
prinzi chiar tu, Laurel? Sau vrea numai să-ți demonstreze 
că nu poate fi prins? « 

Laurel îi întîlni ochii. verzi şi îi simţi puterea. se înde- 
părtă de el, scuturînd din cap, prea istovită pentru acest 
gen de interogatoriu. 

— Nu ştiu. Nici nu vreau să aflu. 

El o privi mirat. 

— Nu vrei să fie prins? 

— Ba sigur că vreau, rosti ea cu vehemenţă. Se înde- 
păriă iar de el, trecîndu-şi o mînă prin părul pe care nici nu 
apucase să-l pieptene. Vreau să fie prins, zise pe un ton 
chinuit. Vreau să fie judecat şi condamnat la o moarte mai 
cumplită decît orice ar.admite oricare tribunal din lumea 
asta. Se opri din vorbă şi-l fulgeră din privire, urîndu-l pen- 
tru calmul de care dădea dovadă. Dacă ar fi cu putință, aş 
vrea ca eu să fiu cea care să-i înfigă țăruşul în inimă cu 
ambele miini. 

— Dar mai întîi va trebui să-l prinzi. 

— Asta este treaba lui Kenner şi a ta, răspunse Laurel, 
încercînd să se îndepărteze cît mai mult de el atit fizic, cit 
şi mental. Nu a mea. 

Danjermond ridică cercelul cu ajutorul stiloului de aur, 
privindu-l apoi cum strălucea în soare. s 

— Nu cred că individul ăsta e de acord cu tine, Laurel. 


24 


Veştile despre cea de-a doua crimă se împrăştiară prin 
micul orăşel asemenea unui uragan, care lăsă în urma sa 
devastare emoțională şi temeri dezrădăcinate. 

Pînă la amiază nu mai era nimeni în tîrg care să nu fi 
auzit şi să nu fi comentat povestea lui Chad Garret. Acesta 
era principalul subiect de birfă la coaforul lui Yvette, unde 
Savannah îşi făcuse unghiile la Suzette Fourcade cu nu- 
mai cîteva zile înainte. 

Suzette era aproape isterizată de durerea pierderii unei 
prietene dragi şi la gîndul că o atinsese cu numai puţină 
vreme înainte să fie ucisă. 

Yvette aştepta să fie chemată de Prejean, de Ja pom- 
pele funebre, ca să meargă şi să o aranjeze pe Savannah 
pentru ultima oară, înainte să fie condusă la locul odihnei 
veşnice. Aceeaşi poveste era servită, de asemenea, şi la 
Madame Collette, odată cu cafeaua şi comurile calde, unde 
Ruby Jeffcoat pontifica nenorocirile care le păşteau pe fe- 
tele ce purtau fuste scurte pînă la fund şi renunțau la 
lenjeria intimă. Marvelia Whatley umplea absentă cănile cu 
cafea, cu gindurile duse la vremea în care le servise pe 
fetele Chandler cu tartă de rubarbă şi Coca-Cola. 

Bătrînii care se adunau pe banca din fața fierăriei scu- 
turau din cap din cauza situaţiei în care ajunsese lumea, în 
timp ce priveau strada cu ochi apoşi, plini de furie, teamă 
şi fustrare, pentru că erau prea ramoliți pentru a mai fi 
capabili să-i protejeze pe cei dragi şi să-i răzbune. 

La întreprinderea care fabrica mîncare pentru animale, 
băieţii îl băteau pe spinare pe bietul Ronnie Peltier şi se 
adunau în vestiar cînd el nu era prin preajmă ca să re- 
povestească aceleaşi istorii despre aventurile lui şi ale al- 
tora cu Savannah. 

Biata de ea devenise o adevărată legendă pentru populaţia 
masculină a parohiei Partout. Dacă moartea ei nu ar fi fost 
aşa de oribilă, atunci li s-ar fi părut tuturor aproape po- 
trivită pentru viaţa pe care o dusese. 

Prin tot oraşul detaliile crimei erau discutate pe şoptite, 
analizate şi comparate cu cele ale morţii lui Annie Gerrard. 
Ambele femei fuseseră strangulate. Amîndouă fuseseră 
violate sau aşa bănuia toată lumea, pentru că şeriful nu 
spusese absolut nimic în această privinţă. 

Amiîndouă fuseseră supuse la genul de torturi la care 
oamenii din orăşel nici măcar nu voiau să se gindească 
sau să viseze. Dar cineva le visase. Cineva le-aplicase în 
practică. Zvonurile spuneau că Savannah Chandler fusese 
găsită cu o pagină de carte strînsă într-o mînă. O pagină 
dintr-o carte scrisă de Jack Boudreaux. i 

Cînd Jimmy Lee Baldwin auzi acel zvon. Işi ridică ochii 
spre cer şi înălță o mică rugăiune de mulțumire. 

— Nimeni nu a ştiut niciodată ce să creadă despre el, 
rosti Clem Haskell, amestecind al treilea pliculeţ de zahăr 
în cafea. Doctorul Broussard îl urmărea ca un uliu, spu- 
nîndu-i mereu să mai taie din calorii, ca să reducă ceva 
din osînza care se depusese în jurul mijlocului său precum 
un cauciuc de rezervă, dar el era plantator de trestie de 
zahăr şi mai degrabă îngheța iadul decît să-şi pună în 
cafea, sau în altceva, îndulcitori chimici. Chimicalele ace- 
lea duceau la cancer şi la alte boleşnițe la fel de grave, era 
sigur de asta. Linguriţa i se lovi de farfuriuță şi, atunci cînd 
ridică ceaşca spre buze, îşi dori să fi avut ceva mai tare la 
dispoziţie ca să-l ajute să treacă cu bine peste şoc. Mare 
păcat că reverendul Baldwin făcea urit cînd venea vorba 
de tărie. 

March Brandford luă o gură de plăcintă cu cireşe şi se 
încruntă spre ceea ce-i mai rămăsese în farfurie, pentru că 
pofta de mîncare îi dispăruse de cînd-cu veştile acelea 
oribile. 

— Ce fel de minte sucită poate să scornească aseme- 
nea porcării? În nici un caz un om normal cu frică de 
Dumnezeu, se aventură el să spună, punînd furculita jos şi 

trăgîndu-se de lobul urechii. Domnul nu ar fi vrut ca omul 
să ajungă să profite de pe urma lucrării diavolului. lar asta 
e cu siguranţă lucrarea diavolului. 

— Exact asta este, diacon Branford. 

Jimmy Lee încuviinţă din cap cu tristețe, cercetînd mul- 
țimea de curioşi de la Madame Collette, care trăgea cu 
urechea la discuţia lor. Nu exista nici un om din oraş care 
să nu se arate speriat. 

Avuseseră loc două crime, la distanță de numai cîteva 
zile. Annie Gerrard nici nu fusese coborită încă la locul 
odihnei veşnice, iar acum murise şi biata Savannah Chan- 
dler. Oamenii voiau o explicație. Voiau să găsească pe 
cineva vinovat de toată groaza lor. Voiau pe cineva. spre 
care să arate cu degetul şi să spună: „El a făcut-o“, ca să 
poată dormi împăcaţi noaptea. Jack Boudreaux părea can- 
didatul cel mai potrivit. 

— Nu acelaşi lucru v-am spus la toţi ultima dată cînd 
ne-am întîlnit? rosti el cu grijă, ca să nu şuiere prin golurile 
din lucrarea dentară. Cărţile alea sînt produsul unei minti 
diabolice. Otrava lui Satan. 

Ken Powers cunoştea totul despre otrava necuratului. 
Fiul său vitreg, Rick, asculta nurnai formaţii rock cu nume 
de genul Megadeth şi Slayer. O adunătură de drogati care 
urlau doar mesaje sataniste. 

lar puştiul se stricase cu totul din cauza lor. Nu avea 
pic de respect pentru Dumnezeu sau om. Aducea reviste 
porno pe furiş în casă şi cine ştie ce mai făcea laolaltă cu 
ceilalți golani cu care se înhăitase. Probabil că citeau cu 
toţii cărţile lui Jack Boudreaux, făceau sex şi se dedau la 
violenţe, ascultînd în fundal muzica rock. 

— Am ştiut din clipa în care a cumpărat casa tirfei că 
era ceva ciudat cu el, zise Ken, sprijinindu-şi coatele pe 
masă şi aplecîndu-se spre reverend, cu chipul congestio- 
nat strălucind de convingere. El însuşi era un bun creştin 
şi voia ca toată lumea să ştie acest lucru. Pe Dumnezeu 
dacă el cu Nan şi restul copiilor nu vor arăta în fața între- 
gului oraş ce familie integră erau. Nu-l mai punea la so- 
coteală pe fiul cel păcătos cu care se alesese Nan de la 

primul soț. A cumpărat casa unei desfrinate care a murit în 
mod violent. Scrie despre.răutate, desfriu şi păcate. Acum 
una dintre fiicele noastre decăzute a fost găsită moartă cu 
o pagină din cartea lui strînsă în mînă. Este un semn, un 
semn al lui Lucifer. 

Jimmy Lee îşi plecă fruntea şi-şi împreună mîinile pe- 
ste masă. 

— Amin, diacon Powers. Ce bine ar fi dacă bunul şerif 
Kenner ar vedea şi el lumina. 

În timp ce diaconii se consultau între ei cu privire la 
cine să facă onorurile şi să-i reprezinte în faţa şerifului, 
Jimmy Lee îşi mai trecu o dată limba peste dinţii ruinați şi 
îi dori lui Jack Boudreaux o frumoasă călătorie spre iad 
prin intermediul Penitenciarului Angola. 


În acelaşi moment Jack stătea pe balconul de la L'Amour, 
privind spre rîu, suferind în chinurile unui iad pe care Lee 
Baldwin nu-l cunoscuse niciodată, iadul conştiinţei. După 
ce plecase de la Luarel, o pornise hai-hui pe străzile pustii 
ale oraşului, încercînd să-şi limpezească mintea, iar în cele 
din urmă se oprise la Madame Collette pentru o cană de 
cafea, chiar de la începutul aglomerației de la micul dejun. 

Ruby Jeffcoat nu pierduse vremea şi-i spusese imediat 
veştile, cu ochii strălucitori de maliţie. Sora ei, Louise, era 
deispecer la biroul şerifului şi ştia totul din surse sigure. 

Un maniac o hăcuise pe Savannah Chandler şi lăsase 
în mina ei o pagină dintr-o carte de-a lui Jack, prinsă bine 
chiar sub degetul cel mare ca să n-o ia vintul. 

Restul detaliilor suculente fuseseră pierdute de Jack. 
Nu auzise nici măcar un cuvint despre cum Chad Garret, 
făcîndu-i-se rău şi vomînd, declanşase un fel de reactie în 
lanț printre oamenii ordinii aflați la fața locului. 

Nu auzi nici prima predică a zilei ținută de Ruby, de- 
spre cum femeile care se purtau ca nişte tîrfe nu făceau 
altceva decît să ceară s-o pățească şi ele precum Savan- 
nah Chandler. 

Rămăsese nemişcat pe locul lui şi avusese impresia 
că-şi ieşise cu totul din corp, amintindu-şi din timp în timp 

de spusele lui Baldwin... „minți instabile... comit acte de 
nedescns...“ 

Savannah murise. Spiritul acela sălbatic, torturat, dis- 
păruse. Fusese aşă de vibrantă, de plină de dorințe neîm- 
plinite şi de ură. 

Nu-şi putea imagina cum toată acea energie încetase 
pur şi simplu să mai existe. Nu, nu pur şi simplu. Moartea 
ei nu fusese deloc simplă. Avusese parte de o agonie 
prelungită şi hidoasă... „...minţi instabile... acte de nede- 
scris...“ Şi fusese găsită cu o pagină din una dintre cărțile 
sale într-o mînă. | , 

Prosteşte, Jack se întrebă din care carte, ce pagină 
anume, amintindu-şi deodată de sute de astfel de scene 
închipuite de imaginaţia sa. Ce torturi trebuise Savannah 
să îndure? 

Furios pe sine, se înapoie în dormitor, îndrepiîndu-se 
spre masa -de lucru. El nu scria ca să inspire, el scria 
numai ca să distreze. Scria ca să exorcizeze demonii din 
sufletul său, nu să-i ademenească pe alţii să iasă din as- 
cunzişurile lor. 

Nu putea fi considerat răspunzător pentru că cineva se 
folosise de el ca de o scuză de a comite nişte crime. Dacă 
nu ar fi fost cartea lui, atunci ar fi fost inspirat de un cîntec 
de la radio sau de un glas de la televizor, sau de un mesaj 
telepatic primit din cer. Vina putea fi plasată mereu altun- 
deva. 

Christoase, el ajunsese expert în aşa ceva, nu? Nu el 
era responsabil, vina aparținea altcuiva. 

Mintea sa de scriitor putea conjura cu uşurinţă imagi- 
nea lui Savannah moartă, întinsă pe mal, ochii sticloşi pri- 
vind fără să vadă cerul neîndurător. Înjurînd urît, mătură 
tot ce se afla pe masa de lucru, pagini, notițe, o declaraţie 
pentru drepturile de autor, creioane, agrafe de birou. Des- 
chise sertarul şi luă toate copiile cărţilor sale şi începu să 
le arunce prin cameră, cît de tare putea, dărimînd o veioză 
şi spărgînd oglinda. 

Nu voia ca Savannah Chandler să-i rămînă în minte. 
Tot aşa cum nu voia ca Laurel Chandler să-i rămînă în 

inimă. Nu voia nici un fel de responsabilitate pentru că nu 
se putea descurca cu aşa ceva. Dovedise acest lucru de 
nenumărate ori. El era fiul părinţilor săi, produsul uniunii 
dintre slăbiciunea mamei şi ura tatălui. 

lar acum avea un alt cadavru pe conştiinţă. 

Prinzîndu-şi capul în palme, urlă de furie şi de durere. 

De ce? Cînd nu mai voia nimic de la nimeni, cînd 
renunțase să mai spere la genul de viaţă la care visase, 
de ce continua să fie implicat de ceilalţi în toate tragediile? 
Făcuse tot ce putuse ca să evite legăturile emoţionale. 

Le spusese tuturor, verde. în faţă, că nu era un om pe 
care să să poată bizui cineva. Cu toate astea, acum era 
virît în necazuri pînă la urechi. Frustrarea era imensă. 
Furios şi neputincios, se întoarse, căutînd altceva pe care 
să-şi verse furia. A 

Dădu însă cu ochii de Laurel, care stătea în pragul uşii. 

Jack se calmă imediat, doar văzînd-o. Furia i se vapo- 
riză, lăsîndu-l să se simtă gol şi vulnerabil. Biata de ea, 
arăta ca un copil părăsit, cu blugii vechi şi tociţi şi tricoul 
alb lălii. Ochii ei, calzi şi albaştri, dominau chipul palid. 

— Savannah e moartă, îi şopti. 

— Am auzit. 

Laurel îşi strînse braţele în jurul mijiocului, blestemîn- 
du-se pentru că-şi dorea atît de mult ca el să vină şi s-o ia 
în brate. Pentru asta venise la el, pentru puţină alinare şi 
ca să scape de suspinele şi ţiriitul enervant al telefonului 
de acasă. 

Mereu sunau reporteri în căutarea senzaţionalului, prie- 
teni ce-şi exprimau simpatia şi oamenii din oraş care, sub 
masca amabilităţii, doreau să-şi satisfacă acea curiozitate 
morbidă, specifică orăşelelor de provincie. 

Dorise să scape de ochii cercetători şi de întrebările 
indiscrete ale poliţiştilor care cotrobăiau în dormitorul lui 
Savannah şi voiau să-i ia maşina. Venise acolo în cău- 
tarea unui moment de linişte, dar, atunci cînd observă ce 
mizerie făcuse în jur furia lui Jack, îşi dădu seama că 
venise degeaba acolo. 

— Vreau să mă duc la Prejean ca s-o văd. 

— lisuse mare, Laurel... 

— Trebuie. E... Laurel clipi şi-şi înghiţi nodul din git. A 
fost sora mea. Nu pot s-o las să stea aşa... singură... 

Ochii i se umplură deodată de lacrimi. Dar nu voia să 
le lasă să cadă, nu încă. Nu în faţa cuiva. 

Mai tirziu, cînd va veni noaptea, iar ea îşi va fi făcut 
datoria şi va fi singură, atunci va plînge, fără ruşine. Cînd 
va fi singură... Acum trebuia să fie tare, aşa cum fusese 
cînd murise tatăl lor. Numai că atunci o avusese pe Sa- 
vannah care o susținuse şi-o alinase. 

„Nu plînge, scumpo. Tata s-a dus, dar noi ne vom 
avea mereu una pe cealaltă.“ 

Oftă şi încercă să alunge amintirea, căutînd să întoc- 
mească o listă a lucrurilor care trebuiau făcute. S-o vadă 
pe Savannah, să aibă grijă să facă toate aranjamentele 
necesare, domnul Prejean să aibă hainele potrivite cu care 
s-o îmbrace pentru ultimul drum, apoi să comande mulţi 
trandafiri roz, florile favorite ale surorii ei, şi să ceară jerbe 
frumoase, legate cu funde de satin alb. 

Durerea o lovi pe neaşteptate, frîngîndu-i rezistența în- 
căpăținată care o ajutase să treacă cu bine peste intero- 
gatoriul cu Kenner şi Danjermond. Căzu în genunchi. Îşi 
lăsă faţa în palme şi începu să suspine neajutorată. 

— Doamne, a murit! 

Jack nu mai avu timp să se gîndească la propria sa 
durere, la propriile nevoi şi la faptul că voia să se înde- 
părteze cit mai mult de Laurel. 

Nu putea sta deoparte şi s-o vadă sfirtecată de durere. 
Nu-i putea întoarce spatele. Dragostea pe care n-ar fi tre- 
buit s-o lase să prindă rădăcini îl împinse spre ea. 

Se lăsă în genunchi alături de Laurel şi o prinse în 
brațe, închizînd ochii întristat. Suspinele îi zguduiau trupul 
mic şi fragil. 

O strînse mai aproape, îi mîngiie părul şi o sărută pe 
timplă, apoi se apucă s-o legene, şoptindu-i cuvinte de 
neînțeles. 

— Mi-e aşa de dor de ea! rosti Laurel întretăiat, copleşiă 
de regrete. 

Simţea un gol imens în inimă. 

Deşi nu trecuseră decit cîteva ore de cînd aflase, senti- 
mentul singurătăţii era aproape copleşitor. 

De ce? Această întrebare o ardea pe dinăuntru ca un 
acid. Moartea lui Savannah părea atît de lipsită de logică, 
atit de sadică. Ce fel de Dumnezeu ar fi permis o aseme- 
nea cruzime? De ce? 

Era aceeaşi întrebare pe care şi-o pusese şi cu două- 
zeci de ani în urmă, cînd tatăl ei murise pe neaşteptate. 
Nimeni nu putuse să-i răspundă. 

Probabil că tocmai lipsa unui răspuns făcea ca situaţia 
să fie şi mai rea. Ea era genul de persoană cu o minte 
practică, logică. Dacă ceva avea sens, dacă exista un 
motiv ascuns îndărătul lui, atunci cel.puţin putea înţelege. 
Dar toate lucrurile care apăreau pe neaşteptate desfideau 
orice fel de logică. 

Nu exista nici un motiv, nici o explicaţie care ar fi făcut 
ca totul să fie ceva mai uşor de suportat. Aşadar, nu putea 
înțelege, nu mai avea de ce să se agaţe, nici măcar spe- 
ranța, pentru că într-o lume în care se putea întîmpla orice, 
oricînd, în mod imprevizibil, aceasta dispărea fiind înlo- 
cuită de frică. 

— Nu mai pot să suport! şopti ea cu faţa lipită de umărul 
lui Jack. Urăsc sentimentele astea. Doamne, ce bine ar fi 
fost dacă nu m- aş fi întors aici! 

Jack continuă s-o legene, strîngînd-o în braţe. 

- Tot n-ar fi contat, îngeraşule. Nu s-ar fi schimbat 
nimic. 

Laurel se gîndi la toate acele bijuterii pe care i le lă- 
sase ucigaşul. Dacă ea nu ar fi venit acolo, l-ar fi trimis 
altcuiva? Ar fi ucis atunci pe sora altei femei? 

Indiferent de răspuns, ea trebuia să poarte mai departe 
povara vinovăției, pentru că cineva ar fi murit oricum. Se 
simți copleşită de responsabilitate, aşa cum i se întîmplase 
şi în Comitatul Scott. 

Se gîndi că ar da orice pentru a scăpa de responsabili- 
tate, dar îşi dădu seama că nu ar accepta această ocazie 
dacă ar apărea. 

Era prinsă în capcană de simţul datoriei şi al onoarei, 
implicată fără voie într-un alt coşmar. - 

— Dacă aş putea, aş întoarce timpul înapoi, zise Jack 
deodată. 

Jack, care susținea că nu era un erou, s-ar fi întors în 
timp şi ar fi schimbat istoria pentru ea. Laurel îl cuprinse 
cu brațele pe după git, ştiind că nu era bărbatul de care să 
se lege pe viaţă. 

Dar nevoia de puţină alinare alungă orice fel de gînd. 

— Am putea pleca pentru cîteva zile, şopti el. Am putea 
uita toate ororile de aici. Ştiu eu o cabană retrasă în Bayou 
Noir... 

— Nu pot, oftă Laurel, îndepărtindu-se puţin de el şi 
clipind ca să-şi alunge lacrimile. Işi şterse obrajii uzi cu 
dosul miinii şi-şi dădu părul pe spate. Nu... nu pot pleca 
niciunde. Sînt multe de făcut... aranjamentele... Tuşi şi în- 
cercă să-şi alunge tristețea oribilă. Trebuie să aflu cine a 
făcut asta. Cineva trebuie să plătească. 

— Şi crezi că tu eşti cea care trebuie să-l prindă? rosti 
Jack tăios, pentru că simțul responsabilităţii lui Laurel se 
ciocnea prea tare de egoismul lui. O voia undeva în sigu- 
ranță şi numai pentru el, dacă nu pentru totdeauna, atunci 
cel puţin pentru un timp. Avem un şerif care să facă treaba 
asta. 

— Dar ucigaşul nu i-a trimis şerifului trofee din partea 
victimelor sale, rosti ea cu încăpăţinare. Mi le-a trimis mie. 

Aceste noutăţi îl loviră pe Jack pe neaşteptate. Uci- 
gaşul o alesese tocmai pe ea. 

„Se îndepărtă puţin, stringind-o bine de umeri. 

— Ce anume ţi-a trimis? 

— Un cercel. Nu ştiu al cui. Şi medalionul lui Annie 
Gerrard. Azi-dimineaţă am găsit medalionul lui Savannah 
în poşetă. 

— lisuse Christoase, Laurel! Atunci cu atît mai mult ar 
trebui să pleci naibii de aici! 

— Asta e ceea ce ai face tu, Jack? îl întrebă privindu-l 
cu duritate. Ai lua-o la sănătoasa? Nu prea cred. Deşi asta 
este impresia pe care vrei s-o laşi, eu nu cred că ai pro-. 

ceda aşa. Eu'una ştiu că nu pot. 

- Ai prefera s-o sfirşeşti cu o eşarfă de mătase strînsă 
bine în jurul gîtului? o întrebă el cu brutalitate, tremurînd la 
gîndul că cineva ar fi putut s-o rănească. Nu ar fi trebuit să 
se lege de ea. Dintre toate femeile pe care le-ar fi putut 
avea, el se îndrăgostise tocmai de cea care purta pe umeri 
povara întregii lumi. 

-— Nu mă potrivesc tiparului, răspunse Laurel. Nu sînt 
promiscuă. 

— Dar te-ai culcat cu mine, nu, scumpete? 

Laurel se încruntă nedumerită. 

— E cu totul altceva. 

EI ridică din umeri, nemulţumit. 

— Cum poate să fie altceva? De-abia mă cunoşti, dar 
te-ai culcat cu mine, am făcut sex împreună. Cum e alt- 
ceva? Crezi că acest ucigaş va sta să analizeze în amă- 
nunt situația noastră? 

— Incetează! strigă Laurel, urîndu-l pentru că minimali- 
zase tot ce se întîmplase între ei. 

Chiar dacă el nu voia să numească relația lor dragoste, 
fusese în mod sigur mai mult decît simplu sex. Cu sigu- 
ranţă că relația lor nu semăna deloc cu cea pe care o 
avusese Savannah cu Ronnie Peltier sau cu Jimmy Lee 
Baldwin. 

Aproape fără voie, Laurel strînse în pumni o parte din 
hiîrtiile pe care Jack le aruncase de pe birou şi le azvirii 
spre el. 

— Mă uimeşi, îi zise Jack, încercînd să-şi stăpinească 
mînia. Mai bine să fie furios decît speriat. Mai bine s-o 
alunge decit să se agaţe de ea, cînd ştia că oricum avea 
s-o piardă în cele din urmă. Te crezi Femeia Fantastică 
sau ceva de genul ăsta? Indiferent ce lucru rău se în- 
tîmplă, tu te crezi responsabilă că nu l-ai putut împiedica, 
ca după aceea să te simţi datoare să-l rezolvi, să mai 
cîştigi o victorie în faţa justiției? 

— Vai de. mine, te rog să mă scuzi pentru că sînt o 
persoană responsabilă! 

— Asta nu mai e responsabilitate, ci aroganță! 

Laurel gemu atunci cînd lovitura lui îşi atinse tinta. 

— Cum de îndrăzneşiti să-mi spui aşa: ceva! rosti fu- 
rioasă. Tu care stai aici, în închisoarea ta particulară, bîn- 
du-ţi minţile şi considerîndu-te vinovat pentru că altcineva 
şi-a curmat singur viața! Tot ce s-a întîmplat a fost din vina 
ta, dar stai aşa că de fapt n-a fost tocmai vina ta pentru că 
ai avut un tată ticălos. Hai să-l aducem şi pe el aici şi după 
aceea putem să ne arătăm cu degetul unul pe celălalt ca 
să aruncăm vina în toate părţile. 

— Nu putem, strigă el deodată. 

— Şi de ce nu? răspunse ea, fulgerîndu-l din ochi. 

— Pentru că l-am omorît! 

Ca o marionetă. căreia i se tăiaseră deodată sforile, 
Laurel căzu în fund în mijlocul debandadei de pe podea. 

— Cu mîinile mele, continuă Jack în şoaptă, privindu-şi 
mîinile. 

Se ridică încet în picioare, calmat. Voise să se desco- 
torosească de ea. Nu asta îşi spusese cîtă vreme se plim- 
base pe străzile pustii ale oraşului? Era prea dureros s-o 
iubească şi, cînd avea să se termine totul, agonia ar fi fost 
absolut insuportabilă. 

Acum avea ocazia să provoace ruptura, ocazia să-i 
arate cum era în realitate. După aceea, în mod sigur Lau- 
rel avea să-i ceară s-o lase în pace. 

- O pocnea pe mama fără reţineri. Şi pe mine mă 
bătea fără să ţină cont că într-o bună zi aveam să fiu 
destul de mare şi de puternic ca să ripostez. 

Jack îşi întorsese privirea asupra trecutului şi văzu parcă 
aievea bucătăria dărăpănată şi simţi mirosul de grăsime 
încinsă. 

Maică-sa era la chiuveta ruginită, muncind pe brînci, în 
timp ce Blackie se repezea la ea cu braţul ridicat. 

— Am luat vătraiul de fier de lîngă sobă, a fost primul 
lucru care mi-a căzut sub mînă, şi l-am lovit, i-am sfărimat 
scăfirlia ca pe o coajă de ou, rosti el sec. Nu cred că am 
vrut să-l omor, continuă, de parcă după atiţia ani tot nu 
apucase să se dumirească. Voiam să-l opresc s-o mai 
lovească pe mama. Şi eram destul de mare ca să-l îm- 


` 


410 


piedic. Asta era tot ce doream, să înceteze cu bătăile şi să 
ne lase în pace. 

Fornăi şi încercă;să-şi alunge sentimentele din copilă- 
rie ca să poată continuă. 

— In timp ce mama stătea pe podeaua din bucătărie şi 
sîngele îi curgea din nas, plingîndu-l pe bărbatul care abu- 
zase de ea şi de noi vreme de şaptesprezece ani, eu i-am 
tîrît cadavrul pe barca noastră veche. L-am luat pe bătrînul 
Blackie la o plimbare prin mlaştină şi i-am aruncat stirvul 
unde era apa mai adîncă şi mai neagră. Am considerat că 
nu avea rievoie de o înmormîntare decentă, cînd oricum 
se ducea direct în iad. Nu era cazul să-l amestecăm şi pe 
şerif în toată povestea asta. Am spus cu toții că a plecat 
cu barca şi nu s-a mai întors. Ăsta e bărbatul de care crezi 
că te-ai îndrăgostit, scumpete, continuă el răguşit. Observă 
cu durere şocul şi groaza de pe chipul ei. Crezi că mă 
cunoşti? Crezi că ştii cum sînt? Crezi că mai există ceva 
ce merită iubit şi apreciat pe sub toate qicatricele astea? la 
mai gîndeşte-te puţin. Mi-am omorît tatăl şi mi-am determi- 
nat soția să se sinucidă. Am trecut de la o profesie în care 
eram plătit bine ca să mint şi să înşel oamenii, la o alta 
care inspiră psihopaţii să omoare. Un zîmbet amar îi apăru 
pe buze. Mda, sînt un tip pe cinste, scumpo. Chiar merită 
să te îndrăgosteşti de unul ca mine. 

Laurel nu spuse un cuvînt, rămase locului privindu-l cu 
ochii măriţi, iar Jack îşi dădu seama în acel moment că ar 
fi dat absolut orice să fie genul de bărbat de care avea ea 
nevoie. Un gînd amar. Un gînd prostesc. El era ultimul om 
de care avea ea nevoie. Laurel merita un campion, un 
cavaler în armură strălucitoare, nu un ticălos, nu un om 
înconjurat de fantomele trecutului. Nu era altceva decit cel 
mai mare dintre nemernici. lar ceea ce îi făcea în acel 
moment era cea mai bună dovadă. Biata fată, tocmai îşi 
pierduse sora, iar el îi sfărima inima numai ca să salveze 
ce mai rămăsese din a lui. 

Una dintre hîrtiile de pe podea îi atrase atenţia, iar 
Jack se aplecă şi-o ridică, cu un zimnet amar pe buze. 
Uitase cu totul ce motiv avusese ca s-o cunoască -mai 

bine. Ce inutilitate, de-abia făcuse un mic efort în acest 
sens. Dar dovada era acolo, scrisă negru pe alb, tocmai 
potrivită ca să-i taie şi ultima cracă de sub picioare. 

— Poftim, murmură el, dîndu-i hirtia. Uite la ce fel de 
bărbat ai venit pentru a-ţi găsi alinarea, îngeraşule. Îmi 
pare rău că nu m-ai crezut de prima oară cînd ţi-am spus. 

Laurel nici măcar nu privi spre foaia din mînă. Se ridică 
încet, deşi picioarele de-abia o susțineau, în timp ce Jack 
se îndepărta de ea. Îl văzu ieşind pe balcon, fără să pri- 
vească în urmă, iar Laurel îşi dădu seama că luase şi 
inima ei cu el. Cînd aruncă o privire pe foaia pe care ko 
dăduse, îşi dădu seama că Jack practic o aruncase drept 
în rîu. 

Laurel — obsedată de justiţie. O povară de vinovăţie 
pentru păcatele din trecut, reale sau imaginare. Feminitate 
ascunsă de hainele largi. Sexualitate reprimată (un conflict 
excelent cu eroul principal). O dihotomie fascinantă între 
putere şi fragilitate. Legături puternice faţă de tatăl mort. 

Trebuie să fac rost de detaliile cazului care au împins-o 
peste limită. Acuzaţii erau vinovaţi sau nu? A vrut ea ca 
acuzaţii să fie vinovaţi? De ce? Există vreun caz de abuz 
în trecutul ei? _ 

Profilul ei. O studiase şi îşi făcuse note şi observaţii 
despre ea. Privirea îi căzu pe podea, unde descoperi mai 
multe tăieturi din ziare. Titlurile îi săriră deodată în ochi de 
parcă ar fi fost tridimensionale: „Procurorul din Comitatul 
Scott acuză la întîmplare. Acuzaţiile au fost respinse, Chan- 
dler demisionează“. 

Nu crezuse că era cu putință să simtă o durere şi mai 
mare decit înainte. Se înşelase. Inima simțea acum un 
junghi nou, diferit de celelaite, mai vechi. Deşi se afla la un 
alt nivel decît durerea pe care o simţise cînd aflase c-o 
pierduse pe Savannah, cea de acum era la fel de ascuţită 
şi acidă. Desigur, el o prevenise, -işi spuse singură, po- 
didită de un nou val de lacrimi. Nu era ca şi cum nu s-ar fi 
atenţionat singură. Ştiuse că nu era bărbatul potrivit pentru 
ea. Că nu era momentul potrivit. Păcat că nu-şi putuse 
face şi inima să asculte de rațiune. 


412 


- Deci totul a fost în interesul documentării, Jack? îl 
întrebă, sprijinită de canatul uşii de la balcon. Felul în care 
am făcut dragoste? Felul în care ai plîns atunci cînd mi-ai 
povestit despre Evie? Modul în care au 'murit Annie şi 
Savannah, totul a făcut parte din intriga noului roman pe 
care-l scrii? Gîndul acesta îi provocă greața. Tot ce am 
făcut împreună, tot ce noi... eu, am simţit... 

Se opri sufocată, nedorind să mai continue. 

— Cred că ţi-ai ratat vocaţia, Jack, rosti Laurel mai 
departe, cu amărăciune. Ar fi trebuit să te faci actor. 

Jack nu spuse nimic în apărarea sa. Rămase mai de- 
parte nemişcat, cu brațele sprijinite de balustradă şi pri- 
virea fixată asupra rîului. Părea să se fi retras undeva 
într-o lumea numai a lui. Laurel ar fi vrut să-l pocnească, 
să-l oblige cumva la o mărturisire. Dar nu-l lovi, iar el nu 
retrase nici un cuvînt. Din păcate, nu exista nici un jude- 
cător din lume care să-l condamne pentru crimele sale, 
pentru faptul că zdrobea inimile celor care-l iubeau. 

— Cred că ţi-ai dovedit punctul de vedere, îi şopti sfir- 
şită. Eşti un nemernic şi un profitor. Ghinionul meu. 

Laurel ieşi pe balcon alături de el, uluită că afară putea 
să fie atît de frumos. Păsările continuau să cînte, soarele 
strălucea, iar Huey dormea pe mal. 

— Ştiu că n-ai avut cum să controlezi mediul în care ai 
crescut, îi zise Laurel privindu-l printre lacrimi. Nici unul 
dintre noi nu poate. Savannah n-a putut schimba faptul că 
tatăl nostru vitreg a folosit-o ca pe curva lui personală. Nici 
eu nu pot schimba faptul că am ştiut şi totuşi nu am făcut 
absolut nimic în privința asta, admise ea cu durere în 
glas. Dar ştii ceva, Jack? A naibii să fiu dacă nu cred că 
noi toți avem puterea de a trece peste trecut, ca să cău- 
tăm ceva mai bun în viață. Nu uita să treci chestia asta în 
carte, Jack. 

Cu bărbia ridicată -şi lacrimile şiroindu-i pe obraji, îi 
puse hiîrtia în buzunarul pantalonilor. Cel puţin ai bunul- 
simț ca să-mi scrii un final. fericit. Susţinută numai de min- 
drie, Laurel se întoarse şi plecă... părăsind L'Amour... şi 
inima sa zdrobită. 

Chemarea la Beauvoir a venit înainte ca Laurel să îi 
putut pleca de acasă spre salonul funerar al lui Prejean. 
Vivian se afla în pragul unei crize, distrusă din cauza veștii 
morții lui Savannah. Trebuiau să vină acolo şi doctorul 
Broussard şi reverendul Stipple, dar ea avea nevoie să fie 
alinată de singurul copil care-i rămăsese. 

Primul impuls a! lui Laurel a fost să refuze. Viviar co 

dezmoştenise pe Savannah cit fusese în viaţă, încete. 
cu multă vreme în urmă s-o iubească. Nu se putea abţine 
să nu creadă că totul făcea parte dintr-un mic complot 
menit să atragă atenţia tuturor asupra lui Vivian, nu o ru- 
găminte pentru compasiune sau alinare. Vivian şi Savan- 
nah fuseseră rivale din ziua naşterii lui Savannah. De ce 
să se schimbe acest lucru după moartea ei? 
„Dar povara vinovăţiei şi a datoriei față de familie cîşti- 
gară în cele din urmă. Laurel urcă în BMW-ul roşu al lui 
Caroline şi, cînd intră pe aleea mărginită de copaci a ca 
sei, se blestemă pentru această slăbiciune. Parcă o şi 
vedea pe Savannah privind în jos spre ea cu dezaprobare. 
„Încă mai alergi după dragostea mamei, scumpo? Uită-te 
la tine, eşti absolut patetică.“ 

Opri motorul şi:şi sprijini” o clipă capul de volan, închi- 
zînd ochii din cauza oboselii care o apăsa tot mai mult. Nu 
s-ar fi putut simţi mai rău nici dacă cineva ar fi luat-o la 
bătaie cu o bită. Fiecare parte a corpului părea sensibilă, o 
dureau toate celulele, pielea, părul, dinţii, muşchii şi mai 
ales inima. 

Imaginea lui Jack îi tot apărea în minte chiar dacă 
creierul ei chinuit încerca s-o alunge de dragul autocon- 
servării. O alungase numai pentru că se temea să nu-i 
facă vreun rău. 

O alungase pentru că se temuse să nu mai aibă el 
ceva de suferit. Dar nici o astfel de scuză nu putea şterge 
dovada pe care o avusese chiar în mînă. 

Dumnezeule, o studiase, notase toate observaţiile de- 
spre ea, formulase unele teorii cu privire la viaţa ei, de 
parcă nu ar îi fost altceva decit un personaj de fictiune. 
Durerea era de-a dreptul incredibilă. 

Cu toate astea, dorea nespus de mult ca el s-o iu- 
bească. Ruşinea era absolută. Ar fi vrut ca el să vină la ea 
şi să-i spună că totul fusese o greşeală, că o iubea şi-i era 
alături în durerea pierderii unei ființe dragi. Ce proastă. 
Ştiuse de la bun început că-nu era genul de om pe care să 
te poți bizui. 

Oftă şi încercă să-şi alunge lacrimile. Va trece şi peste 
asta. In cele din urmă îl va uita. Va găsi o modalitate de a 
fi puternică, măcar de dragul lui Savannah. 

Olive deschise uşa, arătindu-se îndurerată aşa cum se 
cuvenea, cu pielea la fel de gri precum uniforma şi ochii 
lipsiți de expresie. Servitoarea o conduse sus la etaj pe 
scara principală şi apoi pe palier, iar Laurel o urmă, în- 
cruntîndu-se din cauza amintirilor. 

Ca o fontomă, auzi glasurile copilăriei sale. Risul săl- 
batic al lui Savannah, chicotitul ei timid, promisiunea tată- 
lui lor că le va găsi şi le va gidila. Amintirile o bombardau, 
bune şi rele. Îşi amintea că străbătuse exact acelaşi palier 
şi în ziua înmormiîntării tatălui ei, privind-o apoi pe Vivian 
cum se farda cu artă ca să-şi ascundă ochii umflaţi. 

„Trebuie să te străduieşti să fii o mică doamnă, Laurel. 
Eşti o Chandler şi asta este ceea ce se aşteaptă din par- 
tea ta.“ 

După aceea Vivian luase cîteva pastile de Valium şi 
asistase la înmormiîntare într-o stare de prostaţie, în timp 
ce fiicele ei se străduiseră să plîngă cu graţie în batistele 
lor. 

` Criza de deprimare a lui Vivian după moartea lui Jeffer- 
son durase două luni. După aceea Ross Leighton înce- 
puse să-şi scormonească drumul spre viețile lor. 

Dormitorul lui Vivian reprezenta de fapt un apartament 

grațios care era aranjat cu gust o dată pe an de către un 
decorator din Lafayette. Acum apartamentul avea pereți cu 
tapet de mătase înflorată, în nuanţe pastel. Olive o escortă 
pe Laurel prin salonul plin de mobilier antic englezesc pînă 
la uşa dormitorului în care bătu şi apoi o deschise cînd 
auzi invitația înăbuşită dinăuntru. Cu ochii plecaţi ca un 
cîine bătut, servitoarea tinu, uşa şi apoi plecă imediat ce 
Laurel intră. 

Maică-sa era lîngă uşile franțuzeşti ale balconului, înfă- 
şurată într-un halat de mătase, cu un braţ în jurul mijlocului 
şi cu celălalt ridicat spre baza gitului. În urechi îi strălu- 
ceau nişte cercei cu opale. Inelul cu o piatră de dimensiu- 
nile unui ou de vrabie atrăgea imediat atenţia asupra miinii 
de pe piept. Se întoarse spre uşă atunci cînd Laurel intră 
în încăpere, cu trăsăturile feței încordate şi ochii ce păreau 
înfundați în orbite datorită machiajului artistic. 

— Of, Laurel ce bine că ai venit, rosti Vivian, pe un ton 
încordat. Trebuia să te văd cu ochii mei. 

— Sînt aici, mamă. 

Vivian scutură din cap de parcă nu i-ar fi venit a crede 
şi începu să se plimbe prin dormitor. 

- Savannah. Pur şi simplu nu pot accepta ceea ce mi-a 
spus şeriful. Că a fost ucisă. Ca şi celelalte femei. Stran- 
gulată. Ultimul cuvint îl şoptise, de parcă ar fi fost ceva 
murdar, în timp ce-şi frecase gitul cu mîna. Chiar aici, în 
curtea noastră din spate, cum s-ar spune. Jur că nu pot să 
suport gîndul. În clipa în care ne-a spus, aproape că am 
leşinat. Mi s-a strîns gitul aşa de tare că nu mai puteam 
respira. Ross mi-a adus medicamentele în salon şi de-abia 
am putut să le înghit. După aceea m-a adus direct aici, dar 
n-am putut să am linişte pînă acum, cînd te-am văzut. 

- Tocmai voiam să plec spre salonul funerar, răspunse 
Laurel, admirînd crinii imperiali din vaza de cristal. Vrei să 
vii şi tu cu mine? 

Vivian gemu şi se lăsă să cadă artistic pe marginea 
patului, cu genunchii strînşi, asigurîndu-se că halatul îi era 
bine încheiat. 

- Doamne sfinte, nu, nici vorbă, de-abia pot suporta 

gîndul. Nu acum. Pur şi simplu nu mă simt în stare de aşa 
ceva. Sînt... sînt slăbită de şoc şi toate emoţiile astea... 

Se opri din vorbă. pentru că ochii albaştri i se um- 
pluseră de lacrimi. Scoase din buzunarul de la piept o 
batistă de dantelă şi începu să şi-i tamponeze delicat. 

Laurel se simţi cuprinsă de furie în timp ce-şi privea 
mama pe sub genele lăsate peste ochi. Sora ei era moartă 
şi maică-sa pusese la cale un spectacol întreg pentru a 
acapara simpatia. Biata Vivian, şi-a pierdut fiica pe care 
n-a iubit-o niciodată. Biata Vivian, aşa de fragilă, de sensi- 
bilă, ca o eroină a lui Tennessee Williams. 

- N-am mai avut de multă vreme o criză, continuă ea, 
răsucind batista între degete. Dar acum simt cum se apro- 
pie, cum mă acoperă cu umbra ei răutăcioasă. Nici nu ştii 
cît de mult mi-e teamă de aşa ceva. E oribil. 

— La fel şi modul în care a fost ucisă fiica ta, rosti 
Laurel înțepată. 

Maică-sa făcu deodată ochii mari. Miinile îi înghetară 
în poală. 

— Da, desigur. Este de-a dreptul teribil! 

Laurel se întoarse şi o privi cu reproş. 

— Dar cel mai important este modul în care te afec- 
tează pe tine. Am dreptate? 

— Laurel! Cum poți să-mi spui aşa ceva? 

N-ar fi trebuit. Ştia că n-ar fi trebuit. Fetele bune nu fac 
asemenea afirmaţii. Doamnele îşi păstrează părerile nu- 
mai pentru ele. Dar bunele maniere învățate în copilărie nu 
mai puteau ţine în frîu furia care se adunase în sufletul ei 
în atiția ani. În minte putea s-o vadă pe Savannah moartă, 
dar nu-şi permitea să-şi imagineze cît suferise. Şi iat-o pe 
Vivian, jucînd rolul lui Blanche DuBois. Întotdeauna centrul 
atenţiei. Fără să țină cont că poate şi alţii sufereau, chiar 
mai mult. 

- La fel s-a întîmplat şi atunci cînd a fost ucis tata, rosti 
Laurel cu un glas tremurat din cauza emoţiilor descătu- 
şate. Nu a contat deloc că noi toate l-am pierdut. A trebuit 
să faci în aşa fel încît să devii doar tu centrul atenției, 
astfel încît oamenii care au venit aici să se preocupe doar 

de tine şi apoi să plece spunînd ceva de genul: „Biata 
Vivian. În ce hal e sărăcuța.“ 

— Pentru că eram într-un asemenea hal! exclamă Vi- 
vian, sărind în picioare. Tocmai îmi pierdusem soţul. 

— Ei bine, nu ţi-a trebuit mult pînă să-ţi găseşti un altul, 
nu? izbucni Laurel, gata să dea glas tuturor durerilor din 
copilărie. 

Ochii mamei ei se îngustară. 

— Incă mă urăşti pentru că m-am măritat cu Ross. După 
toate sacrificiile pe care le-am făcut pentru tine şi sora ta, 
nu primesc în schimb decît amărăciune şi critici. 

— Tata nici nu se răcise bine în groapă! 

— Era mori, rosti Vivian cu asprime. Era mort şi nu 
avea să mai învie. Trebuia să fac ceva. 

— Dar nu trebuia să-l aduci în casă, în camera tatei şi 
în vieţile noastre. 

În patul lui Savannah. Doamne, dacă nu era Ross Lei- 
ghton, acum poate că Savannah ar mai fi fost în viață. Ar fi 
putut să se maturizeze şi să-şi împlinească tot potenţialul 
pe care el îl zdrobise de la o vîrstă fragedă. 

— Ross era o partidă bună, se apără Vivian. Provenea 
dintr-o familie bună, respectată. Era chipeş. Şi bogat pe 
deasupra. Gata să accepte copiii altui bărbat. Nu toţi băr- 
baţii sînt gata să accepte aşa ceva. Pot să-ţi spun acum 
că i-am fost recunoscătoare atunci cînd a început să ne 
viziteze. Nu aş fi putut să administrez plantaţia de una 
singură. Eram într-o asemenea stare de slăbiciune după 
moartea lui Jeferson, încît nu credeam c-o să-mi mai revin 
vreodată. 

Dar a apărut Ross Leighton. Ca un vultur. Ca un lup 
care a simţit mieii. Gata să accepte copiii altui bărbat? Mai 
degrabă gata să le fure inocenta. Vivian habar nu avea cit 
de nerăbdător fusese Ross. 

Pentru că Laurel nu-i spusese niciodată. 

„Nu-i spune mamei... Nimeni n-o să te creadă..." 

Se întoarse spre maică-sa gata să-i dezvăluie secretul, 
dar cuvintele se transformară deodată în ciment în gura ei. 
Ce rost ar avea? 

Ar putea s-o mai aducă pe Savannah înapoi? Le-ar 
readuce copilăria furată? Sau le va tîrî şi mai adînc în 
noroiul trecutului, prelungind durerea şi neputința? 

— Am făcut ce am crezut că era mai bine pentru noi 
toate, rosti Vivian pe un ton imperios. Deşi sora ta nu a 
apreciat acest lucru niciodată. Tatăl vostru v-a răsfăţat prea 
mult. Unde mai pui că Savannah era întotdeauna geloasă 
dacă Jefferson îmi dădea cumva mai multă atenţie. La fel 
şi cu Ross. Jur că nu pot să înțeleg de unde a moştenit 
Savannah toată sălbăticia şi încăpăţinarea aceea. Proba- 
bil că din familia lui Jefferson, în fond la fel e şi Caroline. 
Dar Caroline n-a fost niciodată interesată de bărbați... 

— Incetează! strigă Laurel cu asprime. Vivian o privi 
mirată, deschizînd şi închizînd gura ca un peşte. Nu e 
treaba ta cu cine se culcă mătuşa Caroline. Cel puţin e 
fericită. Cel puţin nu se minte singură crezind că are ne- 
voie de o relaţie cu un bărbat, indiferent ce fel de nemernic 
ar fi acesta. 

— Nu, ea nu e ca Savannah, rosti Vivian supărată. 

Uitînd s-o mai facă pe mama distrusă, Vivian începu să 
se agite furioasă prin dormitor. 

— Nici nu mai ştiu de cîte ori i-am spus să se comporte 
ca o doamnă. Atitea ore în care am căutat s-o educ, să-i 
arăt cum trebuie să se comporte o doamnă, şi degeaba. A 
trăit ca o vagaboandă, s-a îmbrăcat ca o tirfă şi s-a dus cu 
orice bărbat care-i făcea semn cu degetul. Doamne, ru- 
şinea este aproape prea greu de suportat! rosti mai de- 
parte cu amăcăriune. lar acum a fost ucisă tocmai din 
cauza asta. 

Scutură din cap şi se cuprinse cu mîinile în jurul mijlo- 
cului, cu ochii plini de lacrimi. 

— Nici nu ştiu cum voi putea să-mi mai ţin capul sus în 
oraşul ăsta. 

— Doar asta te interesează? o întrebă Laurel uluită. 
Crezi că Savannah te-a făcut de rîs pentru că a căzut 
victimă unui psihopat? 

Vivian se întoarse spre ea, fulgerînd-o cu privirea. 

— Nu asta am spus! | 

- Ba da! Exact asta ai spus. Christoase, a fost fiica ta! 

- Da, a fost fiica mea, izbucni Vivian, cu fața conges- 
tionată din cauza sentimentelor îndelung reţinute. Şi nu o 
să înțeleg niciodată cum de a fost posibil aşa ceva, cum 
de bunul Dumnezeu mi-a dat o fată ca ea, aşa de fru- 
moasă pe dinafară şi atît de putredă pe dinăuntru. Nu voi 
înțelege niciodată... 

— Asta pentru că nu ţi-am spus! urlă Laurel ca scoasă 
din minţi. 

Îşi puse ambele miini pe cap şi se întoarse cu spatele 
la maică-sa. 

incercase să îngroape secretul odată pentru totdea- 
una, dar acesta părea să se fi eliberat. 

Savannah murise tocmai din cauză că Ross o transfor- 
mase într-o curvă. Şi pentru că eu am păstrat tăcerea, îşi 
zise Laurel cu ciudă. 

Sentimentul de vinovăţie era ca un scorpion care îi 
înțepa mereu sufletul. Nu mai putea schimba trecutul, dar 
cineva trebuia să plătească. 

Vivian nu mai putea trăi în lumea ei fantezistă. Ross nu 
trebuia să mai scape de consecințele acţiunilor sale. Drep- 
tatea trebuiaservită cumva, într-un fel. 

Vivian o privea îngrijorată, oarecum speriată. 

— Cum adică... „nu mi-ai spus“? Ce anume nu mi-a 
spus? 

-— Că Ross, minunatul tău cavaler în armură stăluci- 
toare, de familie bună, frumos şi bogat, care a venit să te 
salveze, ţi-a molestat fiica. Întilni privirea mamei fără să 
clipească. Că a folosit-o în sens carnal noapte de noapte, 
săptămînă de săptămînă, an după an. 

— Minti! şopti Vivian. Îşi duse o mînă la git şi înghiţi în 
sec de două ori, de parcă spusele lui Laurel o sufocau. 
Este o minciună oribilă! De ce să spui aşa ceva? 

— Pentru că este adevărul şi pentru că m-am săturat de 
moarte să mai ţin în mine un asemenea secret! Laurel se 
apropie de maică-sa cu pumnii strînşi. Savannah a devenit 
o tirfă din cauza lui Ross Leighton. Acum e moartă şi 
singura- persoană care ar fi trebuit să fie de neconsolat 

este mai preocupată de propria sa imagine decit de crimă. 
Nu mai pot să suport! 

Primi lovitura răsunătoare peste obraz cu un calm po- 
tolit. Nu încercase s-o blocheze sau să se ferească. Merita 
mai rău de atit, nu pentru ceea ce-i spusese maică-sii, ci 
pentru că ținuse totul secret atiţia ani de zile. Vivian o 
împinse, apoi se îndepărtă de ea, cu ochii aprinşi de ne- 
bunie şi buzele subțiri strînse pungă. 

— Căţea mică şi nerecunoscătoare! ţipă, cu părul mătă- 
sos căzut în ochi. Minciuni. Nu ştii să spui decît minciuni! 
l-ai minţit pe toți oamenii ăia din Georgia, iar acum mă 
minţi pe mine! L-ai urît pe Ross din prima clipă. Ai face 
orice ca să-l răneşti! 

— Da, l-am-urît. L-am urît pentru că a luat locul tatălui 
nostru, dar l-am urit şi mai mult pentru ceea ce i-a făcut lui 
Savannah. Nedumerirea care o măcinase ani de-a rîndul 
reveni deodată în forță. Cum de mama lor nu-şi dăduse 
seama? Cum de se putuse petrece aşa ceva în casa el 
fără ca măcar să bănuiască? Te-ai întrebat vreodată unde 
anume mergea în nopțile acelea? Sau erai mulțumită că 
nu venea în patul tău? 

Vivian se albi la față şi ridică o mînă la gură pentru a-și 
opri urletul şi bila care i se ridicase în gît. Nu se arătase 
niciodată interesată de sex. 

Era ceva murdar şi revoltător, cu toate gemetele. ace- 
lea oribile şi transpirația abundentă. Nu pusese niciodată 
întrebări cu privire la modul calm în care Ross acceptase 
să o lase în pace. Nu se gindise niciodată unde anume îşi 
satisfăcea nevoile masculine, mai ales că, atita timp cit 
era discret, ei nu-i păsa absolut deloc. Dar cu propria el 
fiică? 

Nu. Nu se putea. Astfel de lucruri nu se petreceau în 
familiile bune. 

— Nu, rosti încet, respingînd posibilitatea cu mintea şi 
trupul ei. Întinse mîinile în față ca şi cum ar fi vrut să 
împingă ideea departe de ea. 

- Da, insistă Laurel. Venea la ea în cameră două sau 
trei nopţi pe săptămînă şi îşi satisfăcea poftele, oricum ar fl 

vrut, în funcţie de dispoziţia pe care o avea, fie că voia sex 
normal, oral sau... 

- Taci! Taci! N-o să ascult aşa ceva! Vivian îşi puse 
palmele peste urechi, încercînd să blocheze toate acele 
acuzaţii urîte. Laurel o prinse de încheieturi şi-i dădu mii- 
nile în jos, urlindu-i în față: 

— Ba o să stai şi o să asculți! Ar fi trebuit să asculti 
toate astea cu douăzeci de ani în urmă! Dacă ti-ar fi păsat 
cît negru sub unghie şi de altcineva decit de tine, ai fi 
văzut, ţi-ai fi dat seama, rosti Laurel, cu ochii plini de la- 
crimi, întelegînd crunta realitate. Atunci nu mi-ar fi fost teamă 
să-ți spun. Nu mi-ar fi fost teamă că o să pierd dragostea 
ta. Eram prea tînără să ştiu că tu erai incapabilă să oferi 
vreun strop de iubire şi căldură. 

Maică-sa se îndepărtă de ea, clătinîndu-se pe picioare 
de parcă ar fi fost lovită. 

— Dar te-am iubit întotdeauna! 

— Cînd îţi convenea. Cînd eram cuminţi şi nu-ți dădeam 
bătăi de cap. Asta nu e dragoste, mamă, murmură Laurel 
disperată. Dacă ne-ai fi iubit, atunci ai fi observat că Sa- 
vannah avea nevoie de ajutor, că ceva putea, că Ross nu 
era altceva decit un pedofil. 

— Nu e adevărat! 

Nu era cu putinţă. Nu putea suporta aşa ceva. 

- Ros Leighton a tratat-o pe fiica ta ca pe ultima tirfă 
pînă cînd a ajuns şi ea să creadă că nu putea fi altceva. 

Chipul lui Vivian se înroşi din nou şi ochii îi ieşiră din 
orbite. 

— Nu te cred. Nu eşti altceva decît o mincinoasă rea. 
leşi. leşi din casa mea! urlă ca o apucată. Nu eşti fiica 
mea! Eu nu am fiice! 

Laurel o privi lung şi bine. Durerea era profundă, la fel 
ca dezamăgirea. 

— Ştii ceva, îi zise încet, istovită. Tare mult mi-aş dori 
să fie adevărat. 

Plecă din dormitor fără să privească în urmă, fără s-o 
bage în seamă pe servitoarea care trăsese cu urechea la 
discuţia lor. Cu cît erau mai mulți oameni care ştiau ade- 

vărul, cu atit mai bine. Acum că totul ieşise la iveală, Lau- 
rel intenționa să aducă la cunoştinţa tuturor celor din paro- 
hie perversitatea lui Ross Leighton. Desigur, nu va suferi 
umilința unor acuzaţii la tribunal, dar avea să suporte privi- 
rile scîrbite ale oamenilor oriunde s-ar fi dus. Nu va trebui 
să stea la închisoare, dar va fi nevoit să înfrunte disprețul 
şi sila celor din jur. 

Uşa din față se deschise chiar în timp ce Laurel cobqra 
pe scări. În holul mare îşi făcură apariția reverendul Stip- 
ple şi Ross. 

— Laurel, o întimpină Ross, zimbind cu gura pînă la 
urechi. Mă bucur că ai putut veni, de dragul mamei tale. 

— Nu e cazul, rosti Laurel coborînd alături de ei. 

Reverendul o privi şi simți imediat că ceva nu era în 
regulă. Se retrase discret ceva mai departe. Laurel se 
întrebă ce anume avea să mai creadă acum despre Ross 
Leighton, îl va condamna sau va găsi o scuză pentru fap- 
tele lui? 

— l-am spus, îi zise, privindu-l pe tatăl vitreg drept în 
ochi. 

Observă imediat şocul din privirea lui, dar Ross încercă 
să acopere acest lucru, întrebînd cu inocentă: 

— Ce anume i-ai spus, scumpo? 

— Adevărul cu privire la modul în care ai folosit-o pe 
sora mea atunci cînd era prea tînără ca să te poată opri. 
Adevărul despre modul în care ai transformat-o în tirfă 
pentru propria ta plăcere. 
 Reverendul gemu înăbuşit. Ross se congestionă la faţă. 
Deschise gura ca să protesteze, dar Laurel îl opri cu o 
mişcare a miinii. 

— Nu te obosi să negi atita vreme cit sînt aici, nemernic 
ce eşti. Am ştiut de la bun început ce s-a întîmplat. Ştiu ca 
i-ai făcut. lar acum este moartă din cauza asta. Am păstrat 
tăcerea în tot acest timp, am ţinut în mine secretul ăsta 
oribil, te-am lăsat să scapi nepedepsit. Dar s-a terminal, 
promise ea cu duritate. l-am spus lui Vivian, îi zise încă o 
dată, măsurîndu-l în privire pe bărbatul elegant şi dichisit, 
El èr fi trebuit să fi fost tăiat şi lăsat să moară. l-am spus 

lui Vivian şi sper sincer că o să te omoare. | 

Ross o prinse de braţ atunci cînd dădu să iasă. 

— Laurel, aşteaptă... 

Laurel se eliberă din strînsoareă lui cu o mişcare vio- 
lentă, apoi îl privi cu ură. 

— Nu, am aşteptat mult prea mult. 

Deşi ura fierbea în sufletul ei ca o otravă, Laurel se 
urcă încet la volan, porni motorul şi ieşi de pe alee în 
şosea. 

Ross Leighton rămase în pragul casei pe care practic 
o furase de ia alt bărbat, ca s-o privească plecînd, simțind 
cum panica îşi înfigea colții în el. 


lisuse Christoase, nu pot să-i sufăr pe fanaticii ăştia 
religioşi, îşi zise Kenner, întinzîndu-se în scaun şi încer- 
cînd să-şi mai aline durerea dintre umeri. Privirea i se 
îndreptă spre credincioşii Bisericii Calea cea Dreaptă care 
îi umpluseră anticamera şi holul. Cel mai mult îi'displăcea 
faptul. că erau bărbaţi din jurul oraşului şi aveau cu toții 
drept de vot. Ceea ce însemna că trebuia să asculte politi- 
cos la tot ce aveau de spus. 

Îşi întoarse ochii îngustaţi spre conducătorul lor, care 
era aşezat pe scaunul vizitatorilor de cealaltă parte a me- 
sei de lucru. Dichisit. Aşa îl putea descrie cel mai bine pe 
Jimmy Lee Baldwin. Îi ura pe bărbaţii dichisiţi. Ei îi provo- 
cau cele mai multe necazuri. 

— Aşadar, crezi că Jack Boudreaux le-a strangulat pe 
toate fetele astea şi le-a hăcuit numai pentru plăcerea lui 
perversă? 

Jimmy Lee îşi împreună degetele, se încruntă îngrijorat 
şi-şi trecu iar limba peste dinţii sparti. 

— Aţi “auzit mărturiile diaconilor mei, domnule şerif. Nu 
sînt singurul care îl suspectează. 

— Nu. Mă rog, alți oameni au alte bănuieli. Kenner 
scoase o țigară din pachetul botit de pe birou şi începu să 
caute degeaba chibriturile. Danjermond, care stătuse pînă 
atunci în spate, lîngă dulapuri, se apropie şi-i oferi un foc 
cu o brichetă subțire, plată, făcută din aur de douăzeci şi 

patru de carate. Şeriful trase fumul în piept şi-l suflă apoi 
spre tavanul înnegrit, fără să-şi dezlipească privirea de lu 
Jimmy Lee Baldwin. Ce ai zice dacă ţi-aş spune că cinevn 
a venit aici cu o poveste deocheată despre dumneata yi 
Savannah Chandler? 

Predicatorul închise ochii şi scutură din cap de parcă 
ar fi fost adînc îndurerat. 

— Laurel, murmură el, blestemînd-o în gînd. Şi la mino 
a venit cu aceeaşi poveste. Aparent acestea au fost scor: 
nelile minții tulburate a lui Savannah. Numai cerul ştie de 
unde a venit cu astfel de istorii despre depravare. Taru 
mi-e teamă că a mers pe o potecă întunecată, mai zise ul 
oftînd dramatic. 

Kenner fornăi în deridere şi apoi îşi drese glasul cu 
zgomot. 

— Putin îmi pasă mie de calea pe care a apucat-o. Do 
ce naiba să-i căşune tocmai pe dumneata? 

Jimmy Lee renunţă la teatru. Şeriful nu era genul du 
om răbdător. 

- Era o clientă regulată la Franchie's Landing. Voi aveu 
eu grijă să se închină sălaşul ăla al diavolului. 

— Legi vreodată vreo femeie de pat ca să faci sex çu 
ea? îl întrebă Kenner pe şleau. 

- Şerifule! Sînt un slujitor al Domnului! 

— Multe rele s-au făcut pînă acum în numele Domnului 
Ai făcut vreodată aşa ceva? 

Jimmy Lee îl privi drept în ochi, la fel de inocent ca un 
băiat de altar. 

- Nici n-aş visa la aşa ceva. 

Dar începu să viseze atunci cînd plecă din biroul şeri 
fului cinci minute mai tîrziu. lar faţa femeii legate sub el ern 
a lui Laurel Chandler. 

Kenner strivi mucul de ţigară în scrumiera plină şi apoi 
se întoarse cu tot cu scaun spre Danjermond, minunin: 
du-se în sinea lui cum de procurorul continua să arate cu 
scos din paginile unei reviste de modă, cind el unul se 
simțea şi mirosea ca un supraviețuitor al unei campanii 
duse în junglă. 

Cu toții munciseră aproape nonstop de cînd se desco- 
perise cadavrul lui Annie Gerrard. Stresul şi oboseala nu 
păreau să se lipească de Danjermond. 

— Ei, Steve, ce părere ai? îl întrebă Kener. Este predi- 
catorul pervers sau Jack Boudreaux e individul pe care-l 
căutăm? 

Danjermond strînse din dinţi auzindu-l cum îi spunea, 
dar nu comentă. Răsucind inelul cu sigiliu de pe deget, se 
apropie de fereastră, observînd iritat că storul fusese mon- 
tat puţin cîş. 

— Nu pot să cred că Annie Gerrard s-ar fi înhăitat cu 
unul ca Baldwin, ținînd cont că încerca să închidă barul 
părinţilor săi. in plus, individul neagă că ar fi avut vreo 
legătură amoroasă cu Savannah Chandler. Şi nimeni nu 
i-a văzut vreodată împreună. Cît despre acuzaţiile lui Sa- 
vannah, în fine, ştim amîndoi că era genul de femeie care 
ar fi spus şi ar fi făcut orice. Este foarte posibil să fi avut 
un dinte împotriva lui. N-o să ştim niciodată cu siguranţă. 

- Dar Boudreaux? _ 

— În mod sigur are imaginaţia necesară. Dacă putem 
să ne luăm după cărțile pe care le scrie, am putea spune 
că a deprins gustul violenţei. Le cunoştea pe ambele fe- 
mei. Şi are reputaţia de curvar. 

— Dar nu am auzit niciodată vreo istorie despre el că 
le-ar lega sau ar fi dur cu ele. 

Danjermond se întoarse cu spatele la fereastră şi-l aţinti 
pe şerif cu o privire tăioasă. 

— Este posibil să-şi fi omorît nevasta, cînd mai locuia la 
Houston, şerif Kenner, îi zise amenințător. Nu ţi se pare o 
situaţie destul de dură? 

Incruntat, Kenner se întinse după ultima ţigară din pa- 
chet. 

— Poate că n-ar strica să purtăm o mică discuţie cu 
domnul Jack Boudreaux. 


Era deja după-amiaza tîrziu cînd Laurel ajunse la sa- 
lonul funerar. Caroline încercase s-o convingă să renunțe. 
Nu fusese ziua şi aşa destul de oribilă? Nu era mai bine 

dacă aştepta pînă după autopsie, pînă după ce-şi termina 
treaba domnul Prejean? Nu era preferabil să şi-o amin- 
tească pe sora ei altfel decît ca pe o victimă a unei crime 
îngrozitoare? 

Ba da, dar sora ei chiar fusese victima unei crime în- 
grozitoare şi murise singură. Laurel nici nu suporta acest 
gînd. Se avuseseră întotdeauna una pe cealaltă. Chiar şi 
atunci cînd Ross făcea acele vizite secrete în camera lui 
Savannah, tot împărtăşeau durerea după aceea. Gîndul 
că sora ei înfruntase criminalul de una singură, în mlaş- 
tină, unde nimeni nu-i putuse auzi tipetele de ajutor, unde 
nu exista iertare sau milă... 

Clipind des ca să-şi alunge lacrimile, Laurel intră pe 
uşa mare a salonului şi se opri sufocată de mirosul de 
garoafe şi detergent cu aromă de lămîie. In Camera Sere- 
nității se auzea zumzetul unui aspirator. Din difuzoare se 
revărsa muzică simfonică. 

Laerence Prejean ieşi din birou şi veni spre ea de parcă 
i-ar fi_-simţit prezența. Era un bărbat micut, la fel de înalt ca 
Laurel, iute şi subțire, cu o eleganţă a mişcărilor care-l 
făcea să semene cu un Fred Astaire cajun. Avea păr ne- 
gru şi rar, bine pieptănat pe spate, şi ochi mari, întunecațţi 
şi lichizi, care arătau. constant simpatia. 

— Cherie, condoleanțele mele, îi zise el încet, petre- 
cîndu-şi un braț pe după umerii ei. 

Laurei se întrebă cum de era cu putință ca după atîția 
ani de meserie, după ce el însuşi suferise destule pierderi 
în familie, să arate o asemenea compasiune sinceră celor 
îndoliați. 

— Mătuşa Caroline m-a sunt şi mi-a spus că vii, îi zise 
mai departe prinzînd-o de mînă. Eşti sigură că vrei să faci 
asta, chere? 

- Da. 

— Ştii că o transportăm în seara asta la Lafayette? 

— Da, ştiu. Vreau numai să stau puţin cu ea. Trebuie 
s-o văd. 

Se înecă din cauza lacrimilor şi scutură din cap, jenată. 
Se întorsese la Belle Riviere după vizita la Beauvoir, fă- 

cuse un duş şi, urmînd sfatul mamei Pearl, se întinsese 
puțin în pat, încercînd să-şi adune puterile pentru a face 
acest lucru fără a se isteriza. „Comportă-te ca o doamnă, 
Laurel. Eşti o Chandler, toată lumea se aşteaptă să te 
porți cum se cuvine.“ 

Prejean se opri în uşa camerei de îmbălsămare şi o 
bătu uşor pe mînă, privind-o cu milă şi înţelegere. 

— A fost sora ta, murmură el. Sigur că trebuie s-o vezi. 
Şi sigur că vei plînge. Trebuie să jeleşti. Nu te ruşina din 
cauza asta, cherie. Nu e nici o ruşine în faptul că ţi-ai iubit 
sora. 

Cu ochii umezi, Laurel scoase din poşeta împrumutată 
de la Caroline o batistă roz, mototolită. Prejean o conduse 
în cameră, susținînd-o pe după umeri. Mirosul de flori şi 
detergent fu repede înlocuit cu cel de antiseptice. Pe dea- 
supra izului puternic de formaldehidă şi amoniac, se sim- 
tea putoarea fetidă a morţii. Încăperea era la fel de curată 
şi de ordonată ca o sală de operaţii, şi la fel de rece şi de 
sterilă. Linoleul strălucea sub lumina fluorescentă. In cen- 
trul podelei era aşezată o masă. 

Laurel rămase alături de silueta întinsă pe masă şi 
acoperită cu un cearceaf, sperînd în sinea ei să nu fie 
vorba de Savannah. Prejean trase mai aproape un scaun 
din plastic şi crom, şi-l puse în aşa fel, încît s-o poată 
aşeza la repezeală în cazul în care leşina. 

= Eşti gata, chère? şopti el. După ce lucrase atiţia ani 
în domeniu, rareori încerca să se opună dorințelor celor 
rămaşi în urmă. Moartea stîrnea multe nevoi, bune sau 
rele. Numai cei care sufereau pierderea ştiau care erau 
acele nevoi şi cum trebuiau satisfăcute. 

Cînd o văzu pe Laurel încuviințind din cap, dădu în jos 
cearceaful, descoperind numai capul şi avînd grijă să-l 
aşeze bine peste git ca să acopere vînătăile oribile ră- 
mase în urma strangulării. 

Laurel se uită lung la chipul umflat al surorii ei şi acea 
mică parte a minţii îi spuse că speranţa nu-i fusese în 
zadar, pentru că aceea nu era fața lui Savannah. Nu se 
putea. Savannah era frumoasă Savannah fusese întot- 

deauna cea drăguță, iar ea semănase cu un şoarece. Pă- 
rul acela nu putea fi al lui Savannah, care avea o coamă 
sălbatică, lucioasă. Chipul acela nu putea fi al lui Savan- 
nah, care avea trăsături elegante. In faţa ei era o mască a 
terorii de un gri oribil. 

Dar cealaltă parte a creierului ei, cea logică, pragma- 
tică, îi zise cu asprime că aceea era sora ei. 

Moartă. Moartă. Moartă... Privirea i se mută de la tră- 
săturile grotesc distorsionate asupra singurului cercel care 
rămăsese în urechea dreaptă, un cerc de aur care era 
atîrnat de un alt cerc mai mic, din fire de aur frumos îm- 
pletite. Savannah îşi comandase acea pereche de cercel 
tocmai de la New Orleans. Un cadou pentru sine cu ocazia 
ultimei aniversări a zilei de naştere. Cadavrul ăsta urit e 
sora ta. E moartă. Acest gînd îi asală mintea în timp ce 
mirosul fetid îi umpluse nările. 

Cu un geamăt chinuit, Laurel se prăbuşi pe scaun, 
lăsîndu-şi capul între genunchi, sfişiată între dorința de a 
plînge şi aceea de a vărsa. Prejean anticipase şi această 
posibilitate şi aşezase alături de scaun şi o găleată de 
aluminiu. Se lăsă pe vine alături de ea şi începu să-i min- 
giie obrajii cu degetele sale reci. 

— Te simţi bine, cherie? Să chem pe cineva să te ducă 
acasă? 

— Nu, şopti Laurel, înghițind în sec şi încercînd să-şi 
calmeze stomacul revoltat. Nu, vreau să stau puţin aici, 
dacă nu deranjez. 

Prejean o mîngiie pe mină, admirîndu-i curajul. 

- Stai atita vreme cît doreşti, petite. Şeriful va veni 
ceva mai tîrziu. Dacă ai nevoie de ceva, vezi că e o sone- 
rie chiar lîngă uşă. _ 

Laurel încuviință din cap, cunoscînd procedura. Întot- 
deauna fusese însă de cealaltă parte a baricadei, unde 
totul părea logic şi necesar. De unde stătea în acel mo- 
ment, cu percepţia distorsionată de emoţii, i se părea in- 
credibil de crud. Sora îi fusese luată de lingă ea, omorită, 
iar autoritățile aveau de gînd s-o supună şi la ultima umi- 
lință, la disecarea cadavrului. Legistul ar fi putut găsi cine 

ştie ce dovezi importante care-ar fi putut duce la rezol- 
varea cazului şi la condamnarea ucigaşului. Dar în clipa 
aceea, cînd jalea îneca orice altceva, îi venea greu să 
accepte această procedură. 

Mii de întrebări din copilărie fi veniră deodată în minte. 
Întrebări pe care i le adresase lui Savannah şi care se 
refereau la moarte. „Unde s-a dus tăticul nostru, soră? 
Crezi.că acum este alături de îngeri?“ Fuseseră crescute 
să creadă în rai şi iad. Dar uneori apăruseră unele îndoieli, 
aşa cum se întîmpla adesea cu orice cepil. Dacă nu era 
adevărat? Dacă viaţa era tot ce aveau oamenii cu ade- 
vărat? Oare unde se dusese Savannah? Savannah, atit 
de pierdută, de tulburată. Te rog, Doamne, las-o să-şi gă- 
sească liniştea. 

Uitase cu totul de timp lăsînd frîu liber lacrimilor şi 
tristeţii. Cînd vărsă şi ultima lacrimă să simţi secătuită. Ştia 
că Prejean venise s-o verifice la un moment dat, dar o 
lăsase singură, să jelească în voie. Singură, aşa cum mu- 
rise şi sora ei. 

Se gîndi la -acest lucru cînd ochii îi redeveniră uscați. 
Se gîndi la felul în care murise Savannah şi Annie, şi cum 
ucigaşul o alesese tocmai pe ea ca să-şi facă jocul. 

„Crezi că vrea să-l prinzi tu, Laurel? Sau vrea numai 
să-ţi arate că nu poate fi prins?“ 

— Lasă că te prind eu, .ticălosule, şopti Laurel, privind 
spre corpul hăcuit de pe masă. O să te prind înainte să 
mai apuci să treci pe cineva prin iadul ăsta. 

În clipa aceea nu se gindea cum avea să facă acest 
lucru. Nu avea jurisdicție acolo. Kenner nu avea s-o lase 
să se amestece în investigaţie. Dar pe moment acest lucru 
nu conta. Jurămiîntul era însă de o importanță covirşitoare. 
Venise acasă ca să se ascundă de ruşinea eşecului din 
Comitatul Scott, unde dreptatea nu fusese servită. Voise 
să întoarcă spatele provocării de aici. Îl privise pe Danjer: 
mond cum scotocise cu stiloul lui de aur printre bijuteriile 
desperecheate, îi ascultase glasul domol puniîndu-i între- 
bări şi nu se gîndise decit că voia să dea bir cu fugiţii. Dar 
nu putea să facă aşa ceva. 

De data asta dreptatea va triumfa. Trebuia. Dacă nu 
exista dreptate, atunci toate suferințele erau pe degeaba. 
Inutile. Fără noimă. Trebuia să se facă dreptate. Chiar şi 
acum, deşi era prea tîrziu, voia să facă dreptate pentru 
Savannah. 

„ Ce anume cauţi să îndrepți, Laurel? o întrebase 
doctorul Pritchard, privind-o cu atenţie. . 

Vreau să-mi răscumpăr tăcerea. Laşitatea. Trecutul.“ 

Justiția era calea de a se răscumpăra față de trecut. 

Nu putea lăsa trecutul undeva în urma ei. Nu va putea 
fi uitat niciodată. Dar se putea face dreptate şi ea va în- 
cerca tot ce-i va sta în puteri ca s-o obţină, jură, în timp ce 
temerile şi vinovăția din sufletul ei îi confereau o nouă 
putere. Va lupta pentru dreptate şi de data asta va ciş- 
tiga... sau va muri încercînd s-o cîştige. 


Veniră să ia cadavrul pe la şapte şi jumătate. Kenner şi 
un ajutor. Trebuiau să escorteze dricul pînă la Lafayette şi 
să fie martori la autopsia efectuată de o echipă de pato- 
logi. Parohia Partout nu avea nici bugetul şi nici echipa- 
mentul necesar unui laborator complex de medicină legală. 
Laurel ieşi pe hol şi aşteptă acolo, incapabilă să-i vadă 
cum îi puneau sora într-un sac de plastic. Dar rămase 
locului pînă cînd auzi maşinile plecînd, iar Prejean reveni 
alături de ea. 

— O să-i aduc miine nişte haine, rosti Laurel, simţin- 
du-şi inima ca de plumb. Şi mai e şi un mic medalion, pe 
care l-a primit de la tatăl nostru. Trebuie să-l recuperez de 
la șerif. Nu cred că Savannah ar vrea să se despartă de 
el, nici măcar acum. 

— Înţeleg. 

Dar Kenner va pricepe atîta lucru? se întrebă Laurel 
atunci cînd ieşi din salonul funerar în înserarea caldă care 
mirosea a iarbă proaspăt tunsă şi a ploaie. Medalionul 
acela era o dovadă. Dar cum de ajunsese tocmai în poşeta 
ei? Cînd? Acestea erau întrebările despre care discutase 
cu şeriful aproape toată dimineaţa. Le suci în minte iar şi 
iar în timp ce stătea sprijinită de capota maşinii şi privea 

traficul de la Huey Long Boulevard. Medalionul îi fusese 
strecurat în poşetă fie atunci cînd o lăsase şi plecase, fie 
undeva în înghesuială. Era posibil să fi intrat în casă, chiar 
în camera ei, dar era o acțiune prea riscantă pentru un 
ucigaş atît de deştept şi de precaut. 

Dacă nu ar fi ieşit în clipa aceea din salonul funerar 
unde văzuse cadavrul surorii ei, atunci Laurel ar fi suspec- 
tat-o chiar pe Savannah, ceea ce o umplu de ruşine. Nu 
voise să se gindească la acest lucru, dar mintea ei făcuse 
ordine între fapte şi formulase o teorie. Savannah, insta- 
bilă, geloasă, plină de ură la adresa imaginii de tîrfă şi cu 
un temperament violent. Satisfăcea toate cerințele. Toc- 
mai Savannah, sora ei mai mare, protectoarea ei, singura 
ființă care o iubise fără rezerve. 

— Imi pare rău, scumpo, murmură cu ochii plini de la- 
crimi proaspete. 

Gîndeşte-te. Trebuie să te gîndeşti. Savannah s-a dus 
şi n-are rost să te mai învinovățeşti că ai bănuit-o că ea a 
comis celelalte crime. 

Medalionul ar fi putut fi uşor plantat în poşeta ei atunci 
cînd se aflase într-o încăpere aglomerată. Ar fi fost uşor ca 
ucigaşul să se apropie, să lase medalionul să cadă în 
poşelă şi apoi să se îndepărteze. Mai uşor decît furatul din 
buzunare. . 

O mulțime. Priveghiul lui Annie. Gîndul că ucigașul chiar 
venise la priveghiul victimei sale era înfiorător. Ar fi putut fi 
prezent acolo, la fel ca şi ceilalți o sută şi ceva'de oameni, 
fiind martorul durerii lui T-Grace şi Ovide şi a familiei lor. 
Dar oare ce simţise? Triumf? Plăcere? | se întorcea sto- 
macul pe dos numai cînd se gindea. 

Jumătate din oraş venise în Camera Serenităţii ca să-şi 
prezinte condoleanţele. Ea personal de-abia se strecurase 
între ei, fără să observe pe lîngă cine trecuse, cu cine se 
ciocnise. Practic, ar fi putut fi absolut oricine. 

Un Monte Carlo negru, din anii '70 intră pe aleea sa- 
lonului funerar şi opri în spatele BMW-ului. Geamul opac 
de la portiera şoferului se lăsă în jos, dezvăluindu-l pe 
Leonce şi interiorul roşu al maşinii. 

Leonce scoase capul pe geam. 

-— Hei, chère, am auzit de Savannah, îi zise încruntat, 
de sub borul pălăriei. Imi pare sincer rău de ea. 

— Mulţumesc, Leonce. 

— Era cam sălbatică, dar eu am plăcut-o mereu. Ridică 
din umeri. Degetele îi băteau darabana pe volanul îmbră- 
cat în piele. li plăcea să se distreze pe cinste. 

Laurel nu găsi nimic de spus. Savannah fusese prea 
complexă pentru a putea fi descrisă într-o frază oarecare. 

— Auzi, îi zise el deodată, de ce nu vii cu mine la 
Frenchie's? Barul e încă închis, dar ne adunăm acolo cî- 
tiva ca să stăm de vorbă şi să închinăm cîteva pahare în 
amintirea lui Savannah. Poate că asta te-ar putea face să 
te simţi mai bine. Poţi să mergi cu maşina mea, 

Laurel stătea alături de o maşină foarte bună, cu cheile 
în mînă. De ce naiba să vrea să meargă cu maşina lui? 

Mintea îi lucra de zor, ca pe vremea cînd încă mai era 
procuror. Incepu să se mustre din cauza asta, dar se opri. 
Avea toate motivele să fie suspicioasă şi precaută. Mu- 
riseră şase femei. lar ucigaşul o alesese drept adversar. 
Leonce le cunoscuse bine atit pe Annie, cît şi pe Savan- 
nah... 

Se uită mai bine la el, la cicatricea care-i brăzda fața, 
la sprîncenele ridicate şi la pălăria de pe cap, căutînd să 
spună ceva înainte ca tăcerea să devină jenantă. 

— Nu, Leonce, nu cred... 

— Haide, căută el s-o convingă, făcîndu-i semn cu mîna. 
E bine să fii alături de prieteni în astfel de momente de 
jale. 

— Apreciez gestul, dar nu mă simt în stare. Am avut o 
zi tare lungă şi obositoare. Era adevărul. Nu-şi amintea să 
se fi simţit vreodată atît de secătuită de putere. 

Leonce se încruntă şi ambală motorul. 

- Treaba ta. 

— Trebuie să merg acasă la mătuşa Caroline. Oricum, 
mulțumesc. 

Fără un cuvînt, Leonce îşi retrase capul în maşină, 
ridică geamul şi ieşi de pe alee. 

Cînd maşina ajunse iar pe şosea, plecă în trombă. 
Rotiţele din mintea ei începură să se învirtă iar. Leonce. 
Prietenul lui Jack. Ovide şi T-Grace îl tratau ca pe un fiu. 
El era cel care avea grijă de bar în absenţa lor, servind 
bere, tărie, sfaturi... şi lapte. Ghicise ce probleme avea cu 
stomacul şi-i dăduse un pahar cu lapte în noaptea în care 
o găsiseră pe Annie. Nu era gesul unui misogin criminal. 

Da, le cunoscuse bine pe Annie şi pe Savannah, dar 
avea vreun motiv să-l bănuiască că le omorise? Sau nu- 
mai înfăţişarea lui o făcea să-l vadă într-o astfel de lumină 
sinistră? Cicatricea aceea care-i brăzda obrazul o fascina 
şi o scîrbea în egală măsură, dar nu era o dovadă a vi- 
novăției. Or, ea ştia prea bine că înfăţişarea putea fi în- 
şelătoare. 

Era prea obosiă ca să mai gindească limpede. Creierul 
ei nu mai putea face față. Descuie portiera şi încercă să se 
gindească numai la un lucru deodată. Acum trebuia să 
ajungă la Belle Riviere. In mai puţin de un ceas ar fi putut 
să fie în pat. Şi, dacă avea noroc cu carul, atunci nici 
măcar nu va visa. 

Laurel numai că nu urlă în semn de prostest atunci 
cînd văzu Jaguar-ul lui Danjermond parcat pe aleea din 
faţa casei mătuşii Caroline. Era ultimul om cu care mai 
voia să stea de vorbă în seara aceea. 

Ba nu, retractă ea, atunci cînd Mercedes-ul alb al lui 
Vivian se opri în spatele ei, în unghi ascuţit faţă de margi- 
nea aleii. Asta era ultimul lucru de care mai avea nevoie. 

Ross sări din maşină şi se îndreptă spre ea în timp ce 
cobora din BMW. 

Pentru prima dată după douăzeci de ani îl vedea ară- 
tînd jalnic. Părul, de obicei bine periat pe spate, îi stătea 

vilvoi pentru că-şi trecuse miinile prin el de nenumărate 
ori. Expresia, care de obicei era una de mulțumire şi aro- 
ganţă, era cea a unui om chinuit, iar ochii cu pupilele 
dilatate îi arătau disperarea. 

— Laurel, pentru numele lui Dumnezeu, trebuie să vii să 
vorbeşti cu Vivian, strigă el, prinzind-o de braţ. 

Laurel se eliberă şi se îndepărtă de el. 

— Nu mai am ce să-i spun mamei şi cu siguranţă nu am 
ce discuta cu tine. 

— lisuse Christoase, murmură el, trecîndu-şi mîna pe- 
ste buze. Se întoarse şi privi spre soarele care asfințea. În 
lumina aceea, cu barba care-i crescuse şi cu privirea hăi- 
tuită, semăna cu un beţiv în criză de abstinenţă. De fapt, 
izul de whisky plutea în jurul lui, amestecat cu aroma colo- 
niei. Laurel observă că se clătina uşor pe picioare. Nici nu 
ştii ce ai făcut. 

— Nu, rosţi Lauret îndepărtîndu-se de el cu un pas. Aici 
e vorba despre ceea ce ai făcut tu, Ross. Eu am spus 
numai adevărul. Ar fi trebuit-să-l dezvălui cu douăzeci de 
ani în urmă. 

— Pot să-l manevrez pe Stipple, murmură el, fără să se 
uite la ea. Individul e ca lutul. In afară de asta, de ce te-ar 
crede cineva pe tine? 

Se întoarse şi o privi cu o ură nestăvilită. Laurei îşi dori 
ca nu ştiu ce ca şeriful să nu-i fi confiscat poşeta şi pistolul 
dinăuntrul ei. 

— Toată lumea ştie că eşti sărită de pe fix, continuă el. 
Uite numai ce s-a întîmplat în Georgia. Eu de Vivian nu 
sînt sigur. Nu vrea să mă lase să intru în camera ei. 

- Şi ce naiba contează pentru tine? izbucni Laurel, 
cuprinsă de furie. Pervers ce eşti, sint sigură că ai vreo 
puştoaică de cincisprezece ani de care să-ţi baţi joc în 
continuare. | 

Ross o fulgeră cu privirea, cu gura strimbată de furie. 

— Aici nu e vorba de sex, cretină mică ce eşti. Nu m-am 
mai culcat cu Vivian de ani de zile. Şi de ce s-o fi făcut? E 
mai rece decit țița unei vrăjitoare. Nici n-o interesează aşa 
ceva. 

— Şi pe tine ce te deranjează acum, în fond ai putut s-o 
violezi pe fiica ei, nu? 

Chipul lui buhăit se congestionă deodată, începînd de 
la git şi pînă la ochii injectați. 

— Nu am violat pe nimeni. Savannah era gata oricînd 
de o tăvăleală... i 

- Nu avea decit treisprezece ani! urlă Laurel, fără să-i 
pese dacă o auzeau toţi vecinii. 

Ross dădu din mînă, alungînd afirmația ei. 

— Asta s-a petrecut demult... 

- Ca să vezi. Savannah a murit. Ai crezut că ai scăpat 
de trecut. 

— Nu eu am omorit-o! 

- E ca şi cum ai fi strîns-o de git cu mîinile tale, şarpe 
ce eşti! Dacă-ţi închipui fie şi pentru o clipă că am de gînd 
să-ți uşurez situaţia... 

-~ Mergi de vorbeşte cu mă-ta, ce naiba! urlă el la 
Laurel. 

— De ce? întrebă ea. De ce naiba mai ai nevoie de ea? 
Nu mai are nici o fiică adolescentă pe care s-o molestezi! 

-— Aici e vorba de bani, izbucni el, admiţind la beţie un 
secret bine păstrat vreme de ani de zile. Se luă după ea 
spre casă. Intotdeauna a fost vorba numai de bani. Ticălo- 
sul de Jefferson a lăsat toţi banii în fonduri speciale. Nu 
pot să mă ating de un bănuţ fără să afle Vivian. 

Pe Laurel o umflă rîsul. Se îndoia că Vivian avea s-o 
creadă în cele din urmă. 

Maică-sa avea o capacitate uluitoare de a alunga lu- 
crurile neplăcute şi de a nega tot ce nu-i convenea. 

Dar cel puțin pînă atunci Ross avea să treacă prin 
chinurile iadului. Şi va suferi de fiecare dată cînd se va 
întreba cine mai ştia de toată povestea şi dacă oamenii o 
crezuseră sau nu. Laşii mureau de o mie de ori. Deşi lui 
Laurel i se părea că Ross Leighton scăpase destul de 
ieftin. 

El scutură din cap, cu chipul strîmbat de dezgust. 

— Sînteţi toate la fel. Numai tirfe şi cățele în cele din 
urmă. Asta era şi sora ta, să şiii de la mine, îi zise cu 

răutate, înfigîndu-şi arătătorul în urnărul ei. O cățea în căl- 
duri. Mă implora să i-6 trag. 

Dacă ar fi avut pistolul la ea, l-ar fi omorît. Fără nici cea 
mai mică ezitare. Fără regret. 

La naiba cu cele o mie de morti ale laşilor, o singură 
moarte agonizantă, sîngeroasă, i-ar fi convenit de minune. 
Dar nu avea arma. Putea doar să stea în fata casei şi să 
tremure de furie şi ură. 

— Fecior de curvă ce eşti! îi strigă. Era doar un copil! 

Ross îşi arătă dinţii într-un rînjet fioros. 

— Dar nu şi atunci cînd era în pat cu mine. 

Laurel nu ştia ce ar fi fost capabilă să-i.facă în clipa 
aceea, pentru că o apucase subit pofta să-i scoată ochii, 
dacă uşa din faţă nu s-ar fi deschis şi dacă în pragul el 
n-ar fi apărut Danjermond. 

— E vreo problemă aici, Laurel? Ross? 

— Problema este Ross, răspunse Laurel încordată. Se 
întoarse, trecu pe lîngă procuror şi intră în casă. 

Caroline ieşi din salon îmbrăcată cu o pijama de mă- 
tase, fără bijuterii la vedere şi nefardată. 

Părea mititică şi fragilă, aşa cum Laurel nu crezuse că 
avea s-o vadă vreodată. 

— E totul în regulă, scumpo? murmură ea pierdută. Mi 
s-a părut că te-am auzit venind. 

Laurel oftă şi-şi trecu mîna prin păr. 

— Sînt cît se poate de bine în condiţiile date. 

— Mi s-a părut mie sau am auzit şi vocea lui Ross? 
întrebă Caroline, nedumerită. 

— Da, dar nu-ţi face probleme din pricina asta, mătuşă 
Caroline. Nu o să facă mulți purici prin fața casei. 

Caroline se mai învioră puțin. 

— Cu siguranță că nu. Nu l-am lăsat pe individul ăsta 
să-mi calce pragul casei vreme de douăzeci de ani. În nici 
un caz n-o să-i permit acest lucru tocmai -acum. 

- Ce naiba caută Danjermond aici? 

— Voia să discute cu tine despre... se întrerupse, ducin- 
du-şi degetele spre buze în-timp ce se chinuia să găsească 


un alt cuvînt mai puţin ameninţător decît „crimă“. Situaţie. 

S-a gindit că poate vei fi ceva mai relaxată fără şeriful 
Kenner prin preajmă. 

— Aha. 

Simţind nevoia să facă şi ceva absolut ordinar, Laurel 
puse poşeta deoparte şi începu să-şi verifice corespon- 
denţa ce-i fusese lăsată pe măsuţa din hol. | se părea totui 
anapoda să primească scrisori tocmai într-o asemenea zi, 
dar oficiul poştal nu se închidea din cauza. unor astfel de 
tragedii particulare. 

Avea o scrisoare din partea avocaților ei din Atlanta. O 
factură de la Clinica Ashland Heights. Şi apoi mai era şi un 
plic ivoriu adresat ei în scrisul cursiv şi elegant al lui Vi- 
vian. Îl rupse cum îi veni mai bine şi scoase dinăuntru o 
invitație. 

„Liga Femeilor cu drept de vot din parohia Partout vă 
invită cu cordialitate la dineul organizat în cinstea pro- 
curorului districtual Stephen Danjeimond, sîmbătă seara, 
23 mai, la Clubul de golf Wisteria. 

Cocktail-urile se servesc între 19.00 şi 20.00.“ 

Danjermond îşi făcu apariţia în cadrul uşii, părînd oare- 
cum nedumerit. 

— Pot să spun cu mîna pe inimă că nu l-am mai văzut 
vreodată pe Ross într-un asemenea hal, rosti privind-o 
țintă pe Laurel. El şi cu Savannah erau atît de apropiaţi? 

— Poţi să spui şi aşa, mormăi Laurel, aruncînd invitaţia 
pe masă. | 

— L-am pus pe ajutorul de șerif Lawson să-l conducă 
pînă acasă. Ce noroc că tocmai trecea pe aici. 

— Ai vrut să vorbeşti cu mine, domnule Danjermond? îl 
întrebă ea, prea ostenită: ca să mai înghită astfel de con- 
versaţii de salon. Nu vreau să fiu nepoliticoasă, dar putem 
să terminăm odată cu treaba asta? Aş vrea să pun punct 
pe ziua de azi. 

El îşi lăsă capul într-o parte asemenea unui prinţ care 
tocmai acordase o audienţă şi o invită să-l urmeze în micul 
Birou al lui Caroline. Cum intră, Danjermond se aşeză pe 
locul de onoare, în spatele mesei de lucru stil franțuzesc. 
Acest lucru îl făcea să pară chiar mai masculin. 

În lumina de culoarea ambrei, care provenea de la 
micuta lampă de pe colțul mesei, sexualitatea lui strălucea 
în jur ca un fel de aură. 

Laurel se învîrtea prin faţa ratturilor cu cărţi, prea obo- 
sită ca să mai stea în picioare, dar prea agitată să se 
aşeze. Simţea privirea lui asupra ei, dar nu se întoarse ca 
s-o înfrunte. 

— Aveai ceva întrebări? îl îmboldi ea. 

— Cum te simţi, Laurel? 

Se opri din plimbat, înmărmurită, Îl privi cu coada ochiu- 
lui, iritată. 

— Cum crezi că mă simt? Sora mea a murit. Ucigaşul el 
se joacă de-a şoarecele şi pisica cu mine. Nu e tocmai o 
situaţie plăcută. 

El începu s-o studieze cu o intensitate neplăcută. Ca 
întotdeauna, reuşi s-o facă să se simtă de parcă ar fi fost 
îmbrăcată în zdrențe şi prost hrănită. Laurel îşi înăbuși 
imboldul de a-şi aranja părul şi hainele. Aşa cum era aşe- 
zat la masa de lucru a mătuşii, Danjermond semăna cu un 
prezentator de ştiri, foarte sigur pe el. 

— Mie mi se pare că te ţii destul de bine, ţinînd cont de 
împrejurări. 

Laurel rise cu răutate, învîrtindu-se prin cameră, dorin- 
du-şi să fi fumat ca să fi avut ce face cu mîinile. 

— Nu e cazul să te temi că te arăţi nedumerit, îi zise cu 
amărăciune. Chiar eu sînt uimită de performanţele mele. 

— După părerea mea, eşti mai puternică decît crezi, 
murmură el. 

Laurel considera că acea putere era numai o iluzie, 
menţinută de tensiune şi frică, dar nu-i mai spuse şi lul 
Danjermond acest lucru. 

— Ce legătură au toate astea cu cazul? se interesă 
iritată. 

— Puterea este esenţială dacă ai de gînd să dai o mînă 
de ajutor la prinderea ucigaşului. 

- O să fac tot ce pot. 

“El murmură ceva de neînțeles în semn de aprobare, în 
timp ce se juca cu ihelul cu sigiliu de pe deget. 

— Ai reuşit să formulezi vreo teorie cu privire la modul 
în care a ajuns în poşeta ta medalionul lui Savannah? 

Trăgîndu-se uşor de lobul urechii, Laurel revăzu toate 
tereriile şi se strădui s-o aleagă pe cea mai probabilă ca 
să i-o prezinte lui Danjermond. 

— Cred că s-a întîmplat la priveghiul lui Annie Gerrard. 
Ar fi putut fi oricine din camera aia. 

În minte îi apăru Leonce, dar nu avea de gind să-i 
rostească numele. Nu avea absolut nici o dovadă. Nu pu- 
tea obține condamnarea fără dovezi. lar Danjermond nu 
voia să audă de astfel de bănuieli neconfirmate. 

— Dar ceva mai devreme în aceeaşi zi? o întrebă, ridi- 
cîndu-se în picioare, cu miinile în buzunarele pantalonilor, 
dînd ocol mesei de lucru ca să se posteze în faţa ei. Pe 
cine ai mai văzut? 

— Caroline, mama Pearl, pe tine, Kenner, Conroy Coo- 
per, Jimmy Lee Baldwin... Spune-mi, a discutat Kenner cu 
el? 

- Da, şi a negat că are vreo legătură cu perversiunile. 

Laurel se strimbă. 

— Şi ce naiba ai fi vrut să facă, să-ţi arate fotografii? 

— A negat acuzațiile. 

— Minte, rosti Laurel pe un ton sec. 

Danjermond dădu uşor din umeri. d 

— Poate că a minţit Savannah. 

— Nu, se încăpățină Laurel. 

— Cum poţi să fii aşa de sigură? 

— Pentru că i-am văzut urmele pe încheieturile miinilor. 
Îşi lăsă privirea în jos, concentrîndu-se asupra mesei 
lucioase, căutînd să alunge acea amintire. Ea mi-a spus 
că reverendului îi place hiîrjoneala perversă. 

— Ai mai văzut pe cineva ieri, în timpul zilei sau seara? 
Făcu o scurtă pauză, apoi lansă lovitura de graţie. Pe Jack 
Boudreaux, de exemplu? 

Laurel îşi păstră cumpătul, apelînd la vechile talente. 

— De ce? 

EI strînse din buze, căutîndu-şi cuvintele, mulțumit de 
întorsătura neaşteptată a discuţiei lor. 

— Pentru că era... un prieten apropiat, să zic aşa, a lui 
Annie Gerarrd, rosti cu grijă. Şi cine mai poate să ştie cît 
de bine o cunoştea şi pe sora ta. Este genul de om cu o 
minte întunecată şi un trecut violent. 

— Jack nu e un criminal, rosti Laurel cu convingere. 

Danjermond o privi mirat. 

— Cum de poți să fii aşa de sigură? De cîtă vreme îl 
cunoşti? De o săptămînă? Logica lui era la fel de rece ca 
gheața. Cînd ea nu-i răspunse, el îşi miji ochii şi îşi cobori 
glasul. Sau poate îţi închipui că-l cunoşti atît de bine, încît 
eşti sigură pe afirmaţiile tale? Poate că ai ajuns să-l cu- 
noşti chiar intim? 

Laurel se îndepărtă de el. 

— Asta nu e treaba dumitale. 

Ea se retrăsese dar el continua s-o urmărească atit din 
punct de vedere fizic, cît şi verbal, psihologic. 

— Sora ta a fost găsită cu o pagină dintr-o carte de-a lui 
în mînă. 

— O înscenare, rosti ea, îndepărtîndu-se de el din nou 
şi folosind un scaun drept barieră între ei. Numai un prost 
s-ar incrimina singur. 

Danjermond îi ignoră supoziţia şi continuă s-o preseze. 

— A avut şi o soție, ştiai? 

Cu o mişcare bruscă a miinii, Laurel încercă să pună 
capăt acelei discuții. _ 

— Gata, izbucni, trecînd pe lîngă el spre uşă. II lăsă să-i 
vadă furia, dar nu şi durerea. Nu voia ca el să ştie că 
aflase de tragedia lui Jack. | se părea o violare gravă a 
intimităţii. Danjermond lupta murdar. Va trebui să țină minte 
acest lucru, pentru cazul în care urma vreodată să se 
înfrunte cu el la tribunal. Cred că am suportat destule pen- 
tru o singură zi. Discutia noastră s-a încheiat. Bănuiesc că 
ştii drumul spre uşă. 

Dădu să iasă din birou, dar glasul lui o trase înapoi, 
aproape fără voie. 

— Kenner a vrut să stea de vorbă cu el, dar nu a reuşit 
să-l găsească pe nicăieri, îi zise încet. Mă întreb de ce. 

Ar fi putut exista o sută de motive pentru absenţa lui 

Jack, cugetă Laurel, cu o mină pe clanţa uşii. Cu siguranță 
fusese acasă de dimineaţă, cel puţin suficientă vreme cît 
să-i zdrobească inima. 

- Nu toți oamenii sînt ceea ce par, Laurel, murmură 
Danjermond. Ar trebui să cunoşti acest lucru. Şi ar fi bine 
dacă te-ai gindi la treaba asta. 

— Ştiu, răspunse ea, simţindu-i privirea pe spate. Dar 
mai ştiu că azi mi-am pierdut singura soră. lar acum, aş 
vrea s-o jelesc în linişte, dacă nu ţi-e cu supărare. 

leşi din birou pe hol şi apoi începu să urce scările, deşi 
încă îi mai simţea ochii cum o urmăreau cu atenție. 


Somnul se lăsă mult aşteptat. Visele erau întunecate şi 
agitate. Prin mintea ei pluteau tot felul de feţe — Savannah, 
Jack, Jimmy Lee Baldwin şi Leonce Comeau. Auzea me- 
reu glasul lui Danjermond şi avea tot felul de viziuni cu 
bijuteriile: După care începură coşmarurile din copilărie, cu 
Ross şi Vivian. 

La unu şi jumătate, Laurel renunţă să se mai chinuie şi 
aprinse veioza de pe noptieră, amintindu-şi de noaptea în 
care venise Savannah la ea şi comentase gustul ei pentru 
cămăşile de noapte. 

Se dădu jos din pat şi se schimbă cu un alt tricou, la fel 
de mare şi de larg, după care se urcă la loc, cu un carnet 
şi un stilou. Metodic, se apucă să facă liste cu nume şi tot 
felul de observaţii, cîntărind bine suspecți şi posibilităţile. 

Era extenuată, trupeşte şi sufleteşte, dar continua să-şi 
forțeze mintea să lucreze. Cà un atlet care fusese scos din 
competiție din cauza unei răni, simțea că fiecare mişcare 
era un chin, dar nu-şi pierduse instinctele de procuror. 

Dacă putea să-şi stăpinească emoțiile şi sentimentele, 
dacă se străduia să gîndească limpede, atunci gîndurile 
aveau să se înşiruie logic şi astfel urma să găsească şi 
răspunsurile. 

Baldwin. Numele lui îl trecuse cu litere de tipar chiar în 
capul paginii. Era un mincinos şi un escroc. in plus, se 
înfuria repede. Nu-i venea greu să şi-l imagineze purtîn- 
du-se cu duritate cu o femeie. Pe Savannah o cunoscuse, 

dar cum rămînea cu Annie? De ce să fi avut ea ceva de-a 
face cu el? Desigur, era posibil să fi mers la el în beneficiul 
părinţilor. Poate că s-a gindit că ar fi putut să-l discrediteze 
cu ajutorul sexului. 

Dar celelalte femei? Dar bijuteriile? Ar fi putut Baldwin 
să-i strecoare medalionul lui Savannah în poşetă fără ca 
ea să observe? Cit avusese poşeta cu ea nu-i permisese 
să se apropie prea mult, dar Laurel îşi amintea prea bine 
sentimentul pe care-l avusese în seara priveghiului lui An- 
nie, cînd i se păruse că cineva o urmărea cu atenţie, în 
special atunci cînd ajunsese acasă şi intrase în grădină. 
Poşeta rămăsese afară pe bancă toată noaptea. Oricine 
s-ar fi putut strecura în grădină... 

ca Jack. 

Nu, nici măcar nu va lua în considerare această nouă 
idee. Jack nu era un criminal. 

Oare credea acest lucru pentru că aşa şi erâ sau nu- 
mai pentru că-l iubea? 

Nu, pentru că îl iubise. La trecut. 

Giîndul acesta declanşă o altă amintire. Conroy Cooper 
care-şi făcea bagajele. „.Am iubit-o pe Savannah aşa 
cum am putut eu cel mai bine...“ lubit-o. La trecut. Scrise 
citeva cuvinte pe pagină şi apoi începu să ronţăie capătul 
stiloului. Îi venea greu să şi-l imagineze pe Cooper ca pe 
un criminal, cînd avea ochii aceia albaştri de copil şi glasul 
blînd. 

„Nu toţi sînt ceea ce par a fi, Laurel...“ 

Puse un semn de întrebare după numele lui Cooper şi 
trecu mai departe. Leonce o făcea să se simtă prost, dar 
nu pentru că ar fi vrut el aşa ceva. Într-un fel chiar se 
simţea vinovată că-l suspecta. Unde mai pui că întotdea- 
una îi ajuta pe cei doi Delahoussaye. Făcuse tot ce putuse 
ca să se poarte ca un prieten adevărat cu ea. Avea oare 
vreun motiv real ca să-i pună sub semnul întrebării buna- 
credință? 

Le cunoscuse atit pe Annie, cît şi pe Savannah. Dar pe 
celelalte? Călățorea mereu cu formaţia lui prin celelalte 
oraşe învecinate. Acest lucru însemna că. avusese opor- 

tunitatea, dar dacă nu se apuca să-l ia la întrebări, nu 
putea să ştie precis unde şi cînd anume fusese. li plăcea 
să flirteze, dar cicatricea aceea mai degrabă speria fe- 
meile. Ce fel de resentimente se putuseră plămădi în su- 
fletul: acestui om din cauza respingerilor repetate? Destule 
cît să-l facă să urască femeile? Destule cît să-l facă să le 
omoare? 

Giîndul la resentimente o făcu să treacă mai departe la 
Ross, drept pentru care îi adăuga numele pe listă, deşi 
ştia că era oarecum inutil. Cu toate astea, scăpase nepe- 
depsit de viol vreme de douăzeci de ani şi absolut nimeni 
nu-l suspectase. 

Laurel oftă frustrată în timp ce contempla lista. Mu- 
riseră şase femei. Trebuia să existe ceva, un fir care să-l 
lege pe ucigaş de aceste crime. 

Şi apoi, de ce nu reuşise încă nimeni să-l prindă? 

Se cutremură deodată, atunci cînd privi afară pe geam 
la întunericul nopții. 


„Ochii strălucesc în noapte de-a lungul riului. Creaturile 
nopții au ieşit la vînătoare. În umbră, prădătorul aşteaptă, 
priveşte, savurează gîndul victoriei. Deasupra, adversarul 
stă scăldat în lumină şi se întreabă. Ar putea găsi răspun- 
sul, dar nimeni nu va crede adevărul. Prădătorul e prea 
deştept, prea viclean, are instincte prea ascuţite ca să facă 
o greşeală cît de mică. Greşelile erau făcute doar de cei 
slabi sau de cei disperaţi, de victime. Mintea prădătorului e 
limpede şi ascuţită. Nu există nori de regrete. Nimic nu-i 
poate perturba conştiinţa. Numai gîndurile ultimei victorii şi 
gustul sîngelui:“ 


Jack se ridică de la masa de lucru şi începu să se 
plimbe prin casă, căutînd să nu se mai gindească, să nu 
mai simtă. În cele din urmă ieşi pe balcon şi privi spre 
lumina din camera lui Laurel. Nu dormea. Din nou. 

Nu putea s-o învinovăţească. Ştia cum era să pierzi pe 
cineva drag. Cunoştea întrebările care veneau automat în 
minte şi reincriminările care urmau după aceea. 

Aş fi putut face ceva ca să împiedic nenorocirea? Cum 
de am permis să se întîmple aşa ceva? El şi acum îşi mai 
punea aceste întrebări, deşi Evie murise demult. Laurel 
avea să şi le pună cu privire la Savannah. 

Va prelua povara pe umerii ei firavi. O acuzase de 
aroganță, dar nu era aşa. Era de fapt vorba de responsa- 
bilitate. Într-o lume care părea să scape tot mai mult de 
sub control, Laurel alesese să-şi asume responsabilitatea, 
nu numai pentru ea însăşi, cu pentru toţi cei din jur. 

lar el căuta să fugă de responsabilitate cu orice preț. 

Dar îşi dorea în schimb dragostea ei. 

Tot egoist ai rămas, Jack, îşi spuse singur cu amără- 
ciune. 

El nu fusese menit să iubească sau să fie iubit. Nicio- 
dată. Alinarea şi căldura dragostei erau petru alţi bărbaţi, 
bărbați mai buni. 

Chiar în clipa următoare auzi parcă aievea glasul lui 
Laurel, tremurînd de durere şi mîndrie. „.. a naibii să fiu 
eu dacă nu avem în noi puterea să trecem peste toate 
astea ca să devenim ceva mai buni." ` 

Şi el gîndise la fel, o dată, mai demult. Insă se în- 
şelase. Nu putea risca să se înşele din nou. Durerea era 
mult prea mare, prea plină de cruzime, mai ales pentru o 
inimă care fusese zdrobită de prea multe ori. 

Un alt moment lung rămase nemişcat pe balcon, ur- 
mărind fulgerele şi ascultînd duruitul tunetului în depărtare. 
Aerul avea miros de ploaie. Jack avu sentimentul că exista 
ceva agitat şi nemilos prin preajmă, că era privit de ochi 
ascunşi în întuneric. 

Pentru o secundă crezu' că era urmărit, ştiind că agi- 
tatia provenea, de undeva, din interiorul lui. O nevoie de 
ceva ce nu putea avea niciodată, regretul pentru lucrurile 
pe care nu le putea schimba. 

incet, se. întoarse şi intră în casă la sticla şi la munca 
lui, sperînd să se poată pierde în amîndouă. 


„În umbrele întunecate ale golfului, ochii prădătorului 
lucesc.“ 

Laurel se trezi tresărind din cauza durerii de cap. De- 
abia mai putea respira în timp ce ultimele imagini ale visu- 
lui se destrămau în fața ochilor. 

Ochi. Simţise că era privită, de undeva, din întuneric, 
dar nu putuse vedea faţa, intuise însă că era vorba de un 
chip cunoscut. 

Nu fusese decit un vis, dar sentimentul neplăcut con- 
tinuă să adaste şi după ce se ridică în capul oaselor şi 
privi în jur. Plouase. Geamurile ferestrelor erau pline de 
picături de ploaie. Deşi aversa trecuse, cerul rămăsese 
mai departe înnorat. 

işi trecu palma peste față, gemind cînd capul îi fu stră- 
bătut de un junghi de durere. Nici măcar nu ştia cît de mult 
dormise. O oră, poate două. Halul în care arăta părul era o 
dovadă clară că somnul îi fusese neliniştit. Cearceaful se 
mototolise, cuvertura moale zăcea aruncată într-un colţ, 
iar foile pe care scrisese se împrăştiaseră pe jos. 

Strimbîndu-se din cauza gustului amar care-i rămă- 
sese în gură după acele vise ciudate, se forţă să se ridice 
din pat şi să adune foile risipite pe jos şi stiloul. Scoase 
ochelarii dintre perne şi-i puse pe nas. Mecanismele din 
creier i se puseră iar în mişcare, cu multe proteste. 

Baldwin, Cooper, Leonce, Ross. Numele şi semnele 
de întrebare umpluseră o pagină întreagă. Apoi veneau la 
rînd observații, bănuieli, intuiţii. Intuiţiile şi bănuielile nu 
erau admise la tribunal. Ştia lucrul ăsta mai bine decît 
oricine. 

Se îndreptă spre uşa.care dădea spre terasă, răsfoind 
paginile, încruntată, în timp ce mintea înregistra însem- 
nările. „Nu Jack“. Această declaraţie cutezătoare îi făcu 
inima să salte. 


446 


Tot felul de dovezi atinseră suprafața conştientă a min- 
ţii ei, dualitatea lui, modul în care putea să apară şi să 
dispară după dorinţă, trecutul şi profesia. Respinse toate 
aceste argumente. 

Pe fereastră putea vedea o porțiune din L' Amour, casa 
misterioasă, dărăpănată, care se rdica singuratică pe ma- 
lul rîului. Aproape fără voie se întrebă ce făcea în acel 
moment, dacă regreta tot ceea ce-i spusese şi dacă nu 
cumva şi el îşi dorea la fel de puternic ca şi ea să fie 
împreună. 

„De cîtă vreme îl cunoşti? De o săptămînă?“ 

Doamne sfinte, numai atît trecuse? Ei i se părea că îl 
ştia de o veşnicie. Minutele şi orele săptămînii care tre- 
cuse păreau să se fi expandat cumva, tocmai pentru că 
fuseseră aşa de încărcate de evenimente. 

Nu era o gîndire productivă. El nu o dorea alături, nu 
voia să acorde nici o şansă relaţiei lor. Işi dorea pe mai 
departe singurătatea şi durerea. Prefera să joace rolul ani- 
malului de petrecere şi apoi să se întoarcă acasă, la închi- 
soarea lui goală. Dacă stătea şi se gindea mai bine, era 
preferabil să-l lase în pace. Şi ea avea nevoie de timp ca 
să se vindece. Trebuia să repună lumea pe axa ei şi să-şi 
regăsească locul. Avea nevoie de un început nou, nu de 
un bărbat cu un trecut încărcat care-l bîntuia. 

Tînjind după o gură de aer curat, spălat de ploaie, ca 
să-şi mai limpezească mintea, Laurel puse deoparte hirti- 
ile şi deschise uşile franțuzeşti, aşa cum o făcuse de sute 
de ori înainte. 

Un urlet îi scăpă din piept şi sări înapoi în cameră 
înainte. ca mintea să-i poată înregistra ceea ce văzuse. Cu 
mîinile încleştate peste piept, se forță să privească spre 
uşă, pentru ca mintea ei să accepte ceea ce văzuse. 

infăşurat pe mînerul uşii, pe partea din afară, era cada- 
vrul moale al unui şarpe de apă. 


— Oh, la naiba, am crezut că o păzeai, ajutor de șerif 
Pruitt! urlă Kenner. 
Tînărul subţire cu chip palid stătea pe terasă, în faţa 

camerei lui Laurel, gata să izbucnească în lacrimi. 

— Da, domnule, aşa am şi făcut, domnule, răspunse el 
gituit. Märul lui Adam i se mişca pe git în timp ce ochii lui 
priveau măriţi spre şarpele mort. Christoase, ura şerpii. 
Toată lumea ştia că ura şerpii. Mai mult ca sigur Kenner 
avea să-l pună acum să desfăşoare şarpele de pe clanţă 
şi să-l bage într-o pungă. Şi nenorocitul avea peste un 
metru în lungime. Am venit la ora patru, domnule, şi pot să 
jur că nu am văzut nimic. Am supravegheat casa asta cu 
mare atenție. 

Kenner se lăsase în genunchi şi examina cu atenție 
capul şarpelui. După aceea îl lăsă să-i scape dintre degete 
şi să se lovească cu un zgomot surd de cadrul uşii. Aju- 
torul de şerif Pruitt se albi şi mai tare la faţă. Kenner se 
încruntă şi mai tare văzîndu-l. 

— Aşadar, ai venit la patru. Myers a plecat. Cîtă vreme 
ați stat voi doi la palavre pe lingă maşini? 

In pofida paltorii, tînărul roşi puţin. 

— Numai puțin, domnule. Nu se petrecea absolut nimic, 
pentru că am fi auzit. 

Kenner se ridică şi mirîi ca un cîine, împungîndu-l pe 
puşti cu degetul. 

— Este al naibii de sigur că ceva se petrecea, iar tu n-ai 
auzit absolut nimic. 

Pruitt strînse din dinţi. 

— Da, domnule, rosti spăşit. 

— Pune şarpele ăla într-o pungă de dovezi şi vezi să nu 
atingi nimic. Dacă îmi strici vreo amprentă, îşi bag şarpele 
pe git, ai priceput? 

— Da, domnule. Imaginea aceea îi făcea greață. 

Kenner se întoarse spre Laurel. 

Era aşezată pe marginea patului, îmbrăcată într-o pe- 
reche de blugi şi în tricoul cu care dormise. Caroline, înfă- 
şurată într-un halat alb, de mătase, se aşezase alături de 
ea, cu expresia unei leoaice gata să-şi apere puiul. Mama 
Pearl, drapată într-un capot roşu, îşi aşezase trupul enorm 
pe scăunelul din fața măsuţei de toaletă. 

— Voi aţi auzit ceva, aţi văzut ceva? le întrebă Kenner. 

Laurel se rdică agitată. 

-Iti spun pentru a patra oară că nu. 

Nu văzuse nimic, nu auzise nimic, dar se trezise cu 
sentimentul că era privită. 

Caroline se ridică ia rîndul ei şi începu să se plimbe 
nervoasă prin dormitor. 

— Este intolerabil, şerifule. Nepoata mea este hărțuită 
de un psihopat, iar subordonații tăi nu sînt în stare s-o 
apere nici măcar atunci cînd se află într-o casă bine: în- 
cuiată? 

- Casa era supravegheată, miz Chandler. 

— Mie mi se pare că a fost mai bine supravegheată de 
către ucigaş, nu de ajutoarele dumitale. 

Kenner îşi întoarse capul spre Pruitt, care se înverzise 
la fată în timp ce se lupta cu trupul alunecos al şarpelui. 
Privirea i se aţinti apoi asupra casei pe care o cumpărase 
Jack Boudreaux. Casa unei tirfe moarte. Ar fi fost foarte 
simplu să privească de acolo cum se schimbau oamenii 
de gardă, să se strecoare în grădină şi să urce scările pe 
terasă. Apoi să înfăşoare şarpele mort pe mînerul uşii, aşa 
cum procedase criminalul din „Sîngele vorbeşte“ 

Cu o seară înainte îi citise o parte din cărţi. După ce 

constatase ce grozăvii era capabilă mintea lui Jack să 
scornească, şeriful nu avea nici o greutate să şi-l imagi- 
neze în rolul ucigaşului. 
___— Nu se va mai întîmpla aşa ceva, doamnă, răspunse. 
li întoarse spatele lui Caroline şi-l fixă cu privirea pe aju- 
torul de şerif Wilson, un puşti care fusese clădit pentru 
naţionala de baschet, dar care nu fusese înzestrat şi cu 
viteza necesară. Du-te să vezi dacă Boudreaux e acasă. 
Vreau să am o mică discuţie cu el la sediu. 

— De ce? 

intrebarea lui Laurel îl făcu pe şerif s-o privească în- 
cruntat. 

— De ce nu? 

Pentru că îl cunosc, răspunse Laurel în gînd. Pentru că 
m-am culcat cu el. insă un astfel de răspuns nu avea să-l 
înmoaie pe Kenner. 

Acesta ieşi din dormitor cu lunganul după el, lansîndu-l 
pe nefericitul Pruitt să se lupte cu şarpele mort şi cu sto- 
macul revoltat. 

Mama Pearl se săltă de pe scăunelul din fața măsuţei 
de toaletă şi o prinse pe Laurel de brat. 

— Haide jos la bucătărie, chère. O să-ţi prepar un ceai 
bun şi biscuţi cu unt şi cu miere. 

— Imi pare rău, mamă Pearl, răspunse ea, îndreptiîn- 
du-se spre şifonier în căutarea unor haine. Trebuie să 
ajung la tribunal. 

Caroline o privea speriată. 

— Laurel, doar nu vorbeşti serios! Nu te-ai odihnit deloc 
şi ai avut parte de cîteva şocuri teribile. Mai bine stai aici, îi 
zise, prinzind-o pe după umeri şi încercînd s-o împiedice 
să-şi ia bluza. Stai aici cu mine, scumpo, îi şopti speriată. 
Te rog, nu vreau să te implici în nebunia asta. Nu vreau să 
te pierd şi pe tine. Laurel se uită la mătuşa ei şi apoi la 
ajutorul de şerif Pruitt care, după ce terminase cu şarpele, 
se aplecase peste balustrada terasei ca să verse peste 
flori. 

— Dar sînt deja implicată, mătuşă Caroline, îi răspunse 
încet. Şi nu e decît o singură cale de scăpare. 


Jack se trezi din cauza bătăilor ca de ciocan din cap şi 
a celor care răsunau în uşă. Işi dorea nespus să le poată 
ignora cumva. 

Bătăile de ciocan din cap se datorau cantităţii uriaşe de 
whisky pe care o îngurgitase cu cîteva ore înainte. La uşă 
însă îi bătea un ajutor de şerif extrem de înalt şi de solid, 
care-l luă pe sus la sediu, ca să „discute puţin” cu şeriful 
Kenner. 

Acum era aşezat pe un.scaun tare şi incomod, privind 
la mutra nesuferită a lui Kenner. 

— Vrei un avocat? 

— Am nevoie de unul? întrebă Jack mirat. Sînt acuzat 
de ceva? 

— Nu. Crezi că ar trebui să te acuz? 

Depinde, cugetă Jack. Numai bunul Dumnezeu ştia că 


450 


se făcuse vinovat de multe lucruri. Scoase din buzunarul 
cămăşii o țigară pe care. şi-o atirnă între buze. 

— Prinzi multi idioţi cu întrebarea asta? 

— Destui. 

Jack aprinse un chibrit şi apoi inhală cu plăcere fumul. 

— Cum poţi să numeşti două mii de avocaţi aruncaţi pe 
fundul lacului Pontchartrain? Făcu o mică pauză de efect, 
deşi Kenner nu părea deloc impresionat şi suflă fumul pe 
nas. Un început bun. 

Kenner nici măcar nu clipi. 

— Unde erai azi-dimineaţă pe la ora patru? 

— În pat, beat mort. 

— Ce exprimare interesantă. 

Jack ridică nepăsător din umeri. 

= C'est vrai. Cuvintele sînt viața mea. 

— Mda, mormăi Kenner. Am citit cîteva din romanele 
tale, Jack. „Sîngele vorbeşte“ şi ,Jluzii bolnave“. Ai o minte 
sucită rău de tot. 

- Îmi fac doar treaba, răspunse Jack nepăsător. În 
fond, tu eşti cel care a plătit şase biştari.pentru plăcerea 
de a citi cărțile. 

— Le-am luat de la bibliotecă. 

— Au, făcu Jack. Aşadar, nu o să primesc nici un fel de 
drepturi de autor din partea ta. 

Kenner îl ignoră, ţinîndu-se de interogatoriul progra- 
mat. 

— Mi se pare un gest nesăbuit să te apuci să copiezi în 
realitate pasaje din propriile cărţi. 

Jack simţi cum i se făcea rău. Dumnezeule, nu din 
nou, nu o altă fata moartă, îşi zise cu disperare. 

Se aşeză mai bine pe scaun şi stinse tigara. 

- Ce naiba spui acolo? 

Kenner îşi sprijini coatele de masă şiîl privi pe Jack cu 
răutate. 

— Spun că te-ai strecurat pînă la Belle Riviere atunci 
cînd s-au schimbat oamenii mei şi ai înfăşurat un şarpe 
mort în jurul clanţei de la uşa terasei care dă în dormitorul 
lui Laurel Chandler. 

Jack se simţi copleşit de turbare şi frică, drept pentru 
care sări în picioare. Furia aceea turbată era pentru cel 
care-i făcuse aşa ceva lui Laurel, femeia lui. Nu conta că 
încercase s-o îndepărteze, era femeia lui. 

Teama era îndreptată spre ea. Un ucigaş o alesese ca 
să-i facă jocul. În plus, se simțea vinovat din cauză că 
imaginaţia sa îl inspirase pe acesta. 

Nici unul dintre acele sentimente nu era binevenit. În- 
cepu să se plimbe prin camera de interogatoriu, cu umerii 
povirniți şi mîinile în buzunare. 

Îşi zise că ar fi avut nevoie să plece o vreme din oraş, 
pînă cînd ucigaşul avea să fie prins. Pînă cînd Laurel avea 
să se pună pe picioare şi va pleca la rîndul ei. 

” Se opri deodată în fața oglinzii, privindu-şi imaginea şi 
întrebîndu-se cine se-afla în spatele ei. 

Kenner îl privea cu interes, urmărindu-i expresia feței. 

— Nu cumva erai cu vreo femeie în pat? Poate că 
individa ar putea să ne confirme că la Ora aceea îţi vedeai 
de ale tale. 

Jack se întoarse înfuriat spre şerif. 

- Nu i-aş face absolut nici un rău lui Laurel. 

Mincinos ce eşti, îşi zise singur. O alungase din viața 
lui pentru propriul ei bine, nu ca s-o rănească. Şi, la naiba, 
deja îi era dor de ea. 

Giîndul că găsise un şarpe mort îl făcea să dorească să 
se ducă la ea şi s-o ţină în braţe pentru totdeauna. Dar nu 
putea face aşa ceva. El nu era un cavaler. 

Ceva se lovi de uşă, întrerupîndu-i şirul gîndurilor. Apoi 
auzi şi cearta din camera alăturată. 

— Puțin îmi pasă de ce a spus şeriful. Domnul Boudre- 
aux are dreptul la un avocat. 

— Dar, doamnă... 

- Nu începe cu chestii de asta. Ştiu foarte bine care 
este procedura şi ce spune legea. Acum deschide uşa aia. 

Uşa se deschise puţin şi masivul Wilson băgă capul în 
cameră. 

— Scuzaţi-mă, şerifule? 

Kenner se ridică de.pe scaun, spumegind de furie. 

Prinse clanţa, cu greu rezistînd tentaţiei de a închide uşa 
peste capul ajutorului său. 

— Care e problema, Wilson? Chiar nu poți să ţii departe 
o afurisită de femeie, măcar pentru cinci minute? 

Imediat se auzi glasul lui Laurel. 

— Să refuzi oamenilor un drept este un delict grav, 
şerifule. Işi sugerez să deschizi uşa asta înainte să mă 
înfig în părul tău, mă rog, în ce a mai rămas din el. 

Jack îşi trecu o mînă peste faţă ca să nu i se vadă 
Zimbetul. Laurel era o mare figură. Nu ar fi trebuit să mai 
stea să piardă vremea cu el, deşi recunoştea că o admira 
fără rezerve. Avea o mare putere şi un curaj pe măsură. 
Majoritatea femeilor aflate în situația ei ar fi stat-bine pitite 
în casă. in mod sigur n-ar fi venit să-l salveze după tot ce-i 
spusese. 

— Nu am nevoie de avocat, îngeraşule, îi zise, atunci 
cînd Kenner o lăsă să intre. 

Laurel îl privi cu dispreț. 

— Un om care se reprezintă singur e un mare prost. 

— Miz Chandler, oftă Kenner. Tocmai discutam cu dom- 
nul Boudreaux despre cazul în care sînteţi implicată. De 
unde apare şi conflictul de interese. 

— Nu şi dacă eu sînt convinsă că nu el e criminalul, 
răspunse Laurel. În afară de asta, am impresia că e un 
interogatoriu neoficial, nu? Încă nu i s-au adus nici un fel 
de acuzaţii. În cazul în care apare cumva vreun conflict de 
interse, atunci o să-l sfătuiesc pe domnul Boudreaux să 
discute cu un alt avocat care să-l reprezinte. | 

Fără să-i pese de ceea ce credeau cei doi băraţi, Lau- 
rel se instală pe singurul scaun care părea ceva mai con- 
fortabil, pe cel al lui Kenner. 

Deşi ştia prea bine că venise acolo pentru Jack, con- 
tinua să-şi spună că o făcea doar pentru Savannah. Era 
convinsă că, cu cît afla mai multe despre ceea ce se pe- 
trecea, cu atît creşteau şansele ei de a rezolva cazul şi de 
a se linişti. 

Kenner se uită urit la ea şi apoi şi la Jack, dorindu-și 
pentru o clipă să fi avut atita minte să-l fi ascultat pe 

taică-său şi să se fi ocupat de asigurări. Trase de lîngă 
perete un alt scaun şi se propti cu piciorul de el. 

Jack se aşeză la loc pe scaunul lui şi- şi aprinse o altă 
țigară. Întîni privirea lui Laurel şi încercă să-şi dea seama 
ce gindea ea. Însă Laurel nici măcar nu clipi. Avea cear- 
căne mari sub ochi şi linia gurii îi arăta vulnerabilitatea. Se 
vedea bine că o rănise profund, dar că ea era prea mindră 
ca s-o arate. 

Kenner tuşi si-şi scoase o țigară. 

— Deci nu ai nici un alibi pentru azi-dimineaţă, continuă 
el interogatoriul. 

Strivind tigara de-abia atinsă, Jack îl privi pe şerif drept 
în ochi. 

— Oamenii inocenți nu au nevoie de alibiuri. 

— Ai vreun alibi pentru noaptea de miercuri, de la zece 
la două? 

Intrebarea o lovi pe Laurel mai puternic decit pe Jack. 
Noaptea de miercuri. Probabil că atunci murise Savannah. 
Cîndva între zece şi două. Miezul nopții. Se cutremură 
îngrozită. 

Miercuri noaptea între zece şi două. Venise acasă de 
la cina luată cu Vivian în jurul orei nouă şi se culcase 
devreme pentru că mătuşa Caroline era plecată din oraş la 
nişte prieteni, iar mama Pearl fusese preocupată de un 
serial la televizor. Ceva o trezise din somn chiar pe la 
miezul nopţii. Doamne, oare ştiuse cumva? Simţise mo- 
mentul în care sora ei plecase pe lumea cealaltă? 

Gîndul acesta o ameti. 

Kenner ignoră deliberat paloarea apărută pe chipul lui 
Laurel Chandler. Dacă nu suporta căldura, atunci n-avea 
ce căuta la bucătărie. Continuă să-l privească pe Jack şi 
repetă întrebarea. 

Am urlat la lună, cugetă Jack. Adevărul era că se plim- 
base pe malul rîului, aşa cum făcuse şi cu o zi în urmă, 
gîndindu-se, amintindu-şi şi chinuindu-se. Singur. 

— Unde ai fost? insistă Kenner. 

— A fost cu mine, răspunse Laurel. Văzuse lumina aprin- 
zindu-se la el. Fusese puţin după două noaptea. Nu conta, 

văzînd că el nu-i răspundea şerifului, intervenise pentru că 
nu-l putea lăsa pe Kenner să-l învinovățească de moartea 
lui Savannah. Nu ar fi putut omori o femeie cu brutalitate 
ca după aceea se plîngă pentru că-şi pierduse soţia şi 
copilul nenăscut. Nu ar fi putut s-o omoare pe Savannah 
ca după aceea să vină acasă şi să facă dragoste cu sora 
ei pînă în zori. 

Îşi ridică privirea spre el. Chipul î îi era golit de expresie, 
iar cicatricea de pe bărbie părea argintie în lumina fluores- 
centă. 

— A fost cu mine. Am fost împreună. Toată noaptea. 

Grozav. Kenner strînse din dinţi şi-şi strivi ţigara în 
scrumieră. Tocmai doamna avocat era alibiul. Nu era fru- 
mos? O privi cîteva momente lungi, încercînd şă citească 
ceva pe chipul uşor îmbujorat. Îşi iubise sora. Nu şi-o ima- 
gina minţind ca să acopere criminalul. Îşi întoarse privirea 
spre Boudreaux. 

— E adevărat? 

— Ei, şi tu acum, răspunse Jack, forțîndu-se să zîm- 
bească. Nu sînt genul de bărbat care să-şi povestească 
aventurile. 

— Eşti un bou, asta eşti, lătră Kenner, înfuriat. Se aplecă 
spre Jack, ameninţindu-l cu degetul. Nimic nu mă scoate 
din sărite mai mult decit unu' care face pe deşteptu' cu 
mine. Bietul puşti cajun a făcut rost de o bursă şi a plecat 
la colegiu. Crezi că acum eşti mare sculă? Crezi că dacă 
nişte cretini de la New York îţi dau biştari buni ca să scrii 
tot felul de porcării eşti mai tare decît noi ceilalţi? Eu zic că 
ai rămas acelaşi şobolan de mlaştină. 

Laurel observă cum se încordase Jack şi-şi dădu seama 
că şeriful lovise o coardă sensibilă cu remarcile lui răută- 
cioase. 

— Crezi că insultele astea gratuite au vreo legătură cu 
crimele pe care le anchetezi, .şerifule? interveni ea cu as- 
prime. Sau pur şi simplu îţi faci hachiţele cu el? 

Kenner nu-şi dezlipise privirea de la Jack. 

— Îţi spun eu ce e legat de caz. Am o femeie moartă 
care a fost găsită cu o pagină dintr-o carte de-a lui strinsă 

în mînă. În plus, am un şarpe mort înfăşurat pe clanţa unei 
uşi, aşa cum a descris Jack în una din cărţile lui. Oare ce 
înseamnă asta? 

— Nu înseamnă nimic, răspunse Laurel. Ar fi un prost 
dacă s-ar fi implicat într-un asemenea mod. 

— Sau un geniu. Ei, Jack, ce zici de asta? Te crezi 
geniu? 

Jack îşi aprinse un alt Marlboro, îşi dădu. ochii peste 
cap şi se lăsă neglijent pe spătarul scaunului. 

— lisuse, Kenner, ai văzut prea multe filme cu Clint 
Estwood. 

- Nu ai legat niciodată o femeie ca să o regulezi? 

Jack rămase cu privirea fixată asupra lui Kenner. 

- Nu trebuie să forțez o femeie ca să se culce cu mine. 

— Nu, dar poate că aşa îţi place. Sînt mulţi bărbați 
care-şi leagă partenerele. 

— Vorbeşte numai în numele tău, îi zise Jack. Tu eşti 
cel care poartă cătuşe ia curea. Eu sînt de acord cu vio- 
lența numai pe hirtie. Intreabă pe oricine mă cunoaşte. 

Ochii lui Kenner scăpărară primejdios. 

— Aş întreba-o pe soţia ta, dar, din nefericire, e moartă. 

- Ticălos împuţit ce eşti! 

Deodată, Jack sări în picioare cu pumnii strînşi. 

Kenner zimbi rece şi se îndepărtă cu cîțiva paşi, pentru 
orice eventualitate. 

— la te uită ce temperament păcătos ai, rosti încîntat. 

Jack se schimonosi de furie. 

— Du-te-n mă-ta, Kenner. Eu am plecat de aici. Fără să 
mai privească în urmă, ieşi ca o furtună din camera de 
interogatoriu. 

— Văd că ştii cum să te porţi cu oamenii, şerifule, rosti 
Laurel înciudată, grăbindu-se să plece după Jack. 

— La fel şi criminalul, strigă Kenner după ea. 

Laurel ieşi după Jack pe o uşă laterală, scăpînd astfel 
de prezența reporteilor care împînziseră partea din față a 
tribunalului. Îl prinse din urmă pe trotuarul care ducea în 
parcul din spatele tribunalului şi care era pustiu din cauza 
eăldurii şi umidității excesive. În timp ce se chinuia să ţină 

pasul cu el, simțea cum sudoarea i se scurgea pe spate şi 
printre sîni. « 

Jack se opri deodată şi se întoarse spre ea, înfuriat la 
culme. 

— De ce naiba ai făcut asta? o întrebă. 

Laurel îşi ridică bărbia, gata să-l sfideze. 

— Ştiam că şeriful te-a luat la interogatoriu. Nu te ve- 
deam chemînd. un avocat alături de tine nici dacă te-ar fi 
strîns de git, îi răspunse sarcatiscă. 

— Nu despre asta vorbeam, scumpete, îi zise el. Dar 
dacă tot am ajuns aici, dă-mi voie să-ţi spun că ştiu să-mi 
port şi singur de grijă.. 

— Mda, asta-i .ce-mi place şi mai mult, rosti Laurel, 
dîndu-şi ochii peste cap. Felul în care-ţi arăţi recunoştinţa. 

— Ți-aş fi recunoscător dacă nu ţi-am mai băga nașul în 
treburile mele. 

Laurel îşi strînse pumnii, gata de luptă. 

— Aha, deci nu contează deloc că tu te ţii după mine 
peste tot. În afară de asta este şi treaba mea, Jack, îi zise, 
împungîndu-l cu un deget în piept. În fond sora mea a fost 
ucisă. lar criminalul va plăti chiar dacă voi fi nevoită să-l 
prind chiar eu! 

— Şi dacă eu sînt cel care a omorit-o? Tocmai mi-ai 
oferit un alibi! 

— Nu, nu ai ucis-o tu, se încăpățină Laurel, clipind ca 
să alunge lacrimile de furie şi frustrare. 

— Cum poți să fii atît de sigură? o întrebă Jack. Habar 
nu ai unde am fost mai serile trecute! 

— Dar eu ştiu unde am fost în noaptea cu pricina şi e 
clar că nu am stat alături de un criminal. 

— Numai pentru că am făcut sex... 

Laurel ridică pumnul şi-l pocni cît de tare putu drept în 
umăr. 

- Am făcut dragoste şi să nu care cumva să înărăz- 
neşti să spui că nu e adevărat. Am făcut dragoste şi tu o 
ştii foarte bine. 

Da, o ştia prea bine. Laurel i se dăruise fără rezerve, 
iar el o luase şi savurase fiecare moment în parte. in 

noaptea aceea îşi dăduse seama că ea a reprezentat tot 
ce-şi dorise vreodată, iar acest gînd îl înspăimîntase cum- 
plit. 

— De ce naiba l-ai minţit pe Kenner? 

— Pentru că nu-i răspundeai... 

— De ce? 

— ... iar Kenner şi Danjermond de-abia aşteaptă să-ţi 
pună ţie în cîrcă toate crimele nerezolvate... 

— De ce ai minţit, Laurel? insistă el, îmboldit de o ne- 
voie care-l îngrozea. Ştia că nu ar fi trebuit să dorească 
să-i audă răspunsul. Pieptul i se contractase din cauza 
încordării. Domnişoara Lege şi Ordine, izbucni el. Domni- 
şoara Dreptatea pentru Toţi. De ce ai minţit? 

— Pentru că te iubesc! urlă ea ca scoasă din minți. 

— La naiba! izbucni el, îndepărtindu-se de ea. Işi puse 
mîinile pe cap şi începu să se înviîrtă, ca şi cum ar fi căutat 
o cale de scăpare. Doamne, asta era ceea ce evitase cu 
mare grijă. lar ea îi oferise toată dragostea ei. Ba nu, i-o 
aruncase în faţă, provocîndu-l s-o accepte. 

— Mda, şi eu sînt la fel de încîntată ca şi tine, Jack, 
răspunse Laurel, îndurerată de reacţia lui. Chiar aveam 
nevoie să mă îndrăgostesc de careva tocmai acum. Chiar 
doream să mă îndrăgostesc de un bărbat care şi-a dedicat 
viața auto-flagelării. 

— Atunci renunță naibii, rosti Jack tăios. Eu n-am vrut 
decit să-ţi ofer cîteva momente de distracţie. 

— Serios? A fost foarte amuzant, răspunse ea, simțind 
cum două ciocane uriaşe îi loveau timplele pe dinăuntrul 
craniului. 

= Mi s-a părut un schimb corect pentru o mică docu- 
mentare, răspunse el, înfigîndu-i cuțitul în inimă şi urîn- 
du-se pentru asta. 

— Nu te cred, răspunse Laurel. Nu cred că ăsta a fost 
singurul motiv pentru care te-ai legat de mine. 

Jack îşi îngustă ochii şi apoi se întoarse din profil. 

— Nu poți să treci cu vederea dovezile numai pentru că 
nu-ți plac, domnişoară avocat, îi zise cu răceală. 

— Spune-mi că există o carte în lucru, îi ceru ea, ful- 

gerîndu-l din privire. Îl prinse de braţ şi încercă în van să-l 
întoarcă cu faţa spre ea. Uită-te în ochii mei, Jack Boudre- 
aux, şi spune-mi că lucrezi la o carte şi eu sînt unul dintre 
personaje. Nu se poate să fii atît de crud şi atit de tandru 
cu mine în acelaşi timp. 

Jack crezuse la un moment dat că era o jucătoare de 
poker infernală, pentru că-i putea citi în ochi tot ceea ce 
simţea, dar acum ea îi dăduse cacealmaua pe față cu mai 
mult curaj decît orice bărbat cu care avusese vreodată 
de-a face. Şi afurisit să fie dacă era în stare să facă ce-i 
cerea. Nu-i putea privi chipul frumos ca să-i spună că se 
foiosise doar de ea. 

— Nu am nevoie de aşa ceva, murmură el, eliberîn- 
du-se te mina ei. 

— Nu, nu ai nevoie de aşa ceva, nu, Jack? rosti Laurel, 
proptindu-se în fața lui. Eşti mulțumit dacă toată lumea te 
lasă în pace să stai în casa aia derăpănată, chinuindu-te 
singur, eventual pentru următorii cincizeci de ani sau pînă 
cînd o să-ţi cedeze ficatul. E mult mai uşor aşa decît să 
rişti să descoperi ceva mai bun, ceva care să te facă 
fericit. 

- Nu merit altceva mai bun. 

— Dar eu ce merit? se repezi Laurel la el. Mi-ai spus că 
sînt arogantă. Cum de îndrăzneşti să presupui că-ştii ce e 
mai bine pentru mine? Cum poti să fii atît de prost încît să 
te consideri vinovat pentru slăbiciunea altcuiva? Evie avea 
nevoie de ajutor. Putea să se ajute singură. Exista o mul- 
time de alți oameni care ar fi putut s-o ajute. Nu purtai 
numai tu povara asta, Jack. În fond şi la urma urmei, nu 
eşti tu protectorul lumii. 

— Christoase, asta-i tare de tot! izbucni el, ridicind mii- 
nile spre cer. Ride ciob de oală spartă! Tu care îți asumi 
toate responsabilitățile, de parcă chiar Dumnezeu Tatăl 
Te-a numit apărătorul nostru al tuturor. Şi îți asumi şi toată 
vina. Ei bine, scumpete, am o noutate pentru tine. Nu 
vreau să devin una dintre cauzele tale nobile. leşi naibii 
din viața mea! 

Laurel rămase locului, privindu-l cum se îndepărta nam 

Se simțea măcinată de o furie neputincioasă. 

— La naiba! murmură în timp ce două lacrimi mari i se 
scurgeau alene pe obraji. Oh, la naiba, Jack Boudreaux! 
scrişni ea din dinți. 

Fără să se gîndească la consecinţe, se întoarse şi 
dădu cu pumnul într-un stejar, zgiîriindu-şi pielea fină. Da, 
aşa era mai bine. Durerea din mînă o mai alunga puţin pe 
cea din inimă. 

Il iubea. 

O idioțenie, să se îndrăgostească tocmai de un bărbat 
precum Jack Boudreaux, un om care declina toate res- 
ponsabilitățile, exceptind-o pe cea care avea să-l chinuie 
pînă în ceasul morţii. O respinsese cu ambele miini şi cu 
toate astea ea tot îl iubea. 

— Să te ia naiba! Jack, şopti. 

_ Clipind des ca să-şi alunge lacrimile, îşi duse mîna la 
gură şi-şi supse. încheieturile rănite ale degetelor, încer- 
cînd să sê gindească la următoarea mişcare. Avea alte 
lucruri mai importante de făcut -decit să-şi plingă singură 
de milă. Mai bine să meargă acasă şi să se reculeagă. 
Putea petrece un timp în compania mătuşii Caroline, gîn- 
dindu-se la toate teoriile formulate pînă atunci şi căutînd 
să întocmească profilul criminalului. Nu pentru că ar fi cre- 
zut că nimeni altcineva nu era în stare să facă treaba asta, 
ci pentru că era obligaţia ei față de sora pe care o iubise şi 
o pierduse. 


Danjermond o aştepta alături de BMW-ul mătuşii Ca- 
roline. Haina de culoarea cafelei era deschisă şi împinsă 
în lături de miinile băgate în buzunarele pantalonilor. Dacă 
poziţia în care stătea putea să pară relaxată la prima ve- 
dere, pentru Laurel era clar că procurorul nu era în cea 
mai bună dispoziţie. 

— Sînt uimit de tine, Laurel, murmură el, privind-o cu 
duritate. 

Cuvîntul „uimit“ se traducea de fapt prin „dezamăgit“, 
dar pe Laurel n-o interesa ce părere avea Stephen Danjer- 
mond-despre ea. El era alesul lui Vivian, iar ea se plictisise 

să-i mai facă maică-sii pe voie. Fără să comenteze, îşi 
scoase cheile de la maşină din poşetă. 

— Ai minţit, îi zise el pe un ton sec. 

Laurel nu binevoi să-l întrebe de unde ştia ce se petre- 
cuse în camera de interogatoriu, şi ea fusese procuror şi 
stătuse de cealaltă parte a oglinzii. Cu un chip golit de 
orice expresie, se întoarse ca să-l privească. 

— Am fost cu Jack în noaptea în care a murit Savan- 
nah. 

— Dar nu toată noaptea, insistă el. Am auzit imediat 
ezitarea din glasul tău. Foarte mică, dar prezentă. Şi reac- 
ţia lui Boudreaux, bună, dar precaută. Era mirat că te-ai 
apucat să minţi pentru el. Ca şi mine de altfel. Am crezut 
că eşti pură şi integră. Că doreşti dreptatea ca la carte. 

— Nu Jack a omorit-o pe Savannah, răspunse Laurel, 
alegînd cheia potrivită, înfrîngîndu-şi impulsul de a se în- 
depărta de el. Danjermond, ca'de obicei, o înghesuise, în 
încercarea de a o face conştientă de masculinitatea lui. 

— De unde ştii? o întrebă el. Din instinct? L-ai recu- 
noaşte pe ucigaş dacă l-ai privi în ochi, Laurel? 

Laurel îşi ridică privirea spre el şi-şi aminti că avusese 
sentimentul că era urmărită de o pereche de ochi. Ochi 
fără chip. Această amintire o înfioră putin. 

- Poate. 

— Aşa cum ai ştiut că acuzaţii din cazul din Comitatul 
Scott erau vinovaţi? Instinct, dar nici o dovadă? Ai nevoie 
de dovezi, Laurel, insistă el. Nimeni nu te va crede fără 
dovezi. 

Işi aminti iar de cazul pe care-l pierduse, de umilinţă şi 
de furia neputincioasă. Nu trebuia să-l lase pe Danjer- 
mond s-o dezechilibreze. 

— Tu eşti cel care va conduce acuzarea în cazul ăsta, 
domnule Danjermond, în eventualitatea în care Kenner va 
reuşi să aresteze pe cineva, îi zise liniştită. Poate că ar 
trebui să te preocupe mai mult descoperirea unor dovezi 
solide pentru caz în loc să-ţi faci griji despre ce fac sau nu 
fac eu. 

El nu mai spuse nimic cîtă vreme descuie Laurel por- 


461 


tiera şi-şi aruncă geanta pe bancheta din spate. 

— Nu am dreptate? îl întrebă ea, înfuntîndu-l din nou. 

El îi zimbi deodată, făcînd-o să se înfioare. 

— Nici o grijă, Laurel, m-am şi ocupat de treaba asta, îi 
zise cu o strălucire sinistră în ochi. Stai liniştită că o să am 
destule dovezi ca să obțin o condamnare. Mai mult decit 
suficiente. 

Lăsă promisiunea să atirne în aer un moment, apoi 
schimbă subiectul discuţiei. 

— Vii diseară la dineu? 

- Nu, rosti ea, scandalizată că el se putuse gîndi că 
avea să participe la o astfel de sindrofie... Însă după aceea 
se scuză, gindind că el o întrebase probabil automat, fără 
să se giîndească. După tot ce s-a întîmplat, sînt sigură că 
toată lumea va înţelege că nu mă simt în stare de aşa 
ceva. 

— Desigur, murmură el, scoțind din buzunarul interior al 
hainei un trabuc. Îi tăie virful cu o forfecuţă specială, după 
care îi savură aroma plimbîndu-l pe sub nas. Înţeleg foarte 
bine. Tocmai ţi-ai pierdut sora. Cel mai bun suspect al 
nostru este chiar amantul tău... 

— Cum rămîne cu Baldwin? izbucni Laurel, cuprinsă de 
panică. Cum rămîne cu... 

— Nu e suficient de inteligent, îi zise Danjermond tăios. 
Nu e altceva decît un escroc de duzină cu obsesia gran- 
dorii. Chiar crezi că ar fi în stare să comită o crimă după 
alta fără să se implice? 

— Cred că există destule dovezi ca să- -| suspectăm... 

— Atunci înseamnă că nu ai acordat suficientă atenţie 
acestui caz, Laurel, îi zise Danjermond, scuturînd din cap. 
Mă dezamăgeşti. 

Încet, cu gesturi aproape senzuale, Danjermond băgă 
virful trabucului în gură. Laurel îl privea ca vrăjită. Cînd 
băgă mîna în buzunar, nu scoase la iveală bricheta subțire 
de aur, ci o cutie de chibrituri. 

O cutie roşie ca sîngele. 

Laurel nu vedea decit foarte puţin din înscrisul negru şi 
elaborat de pe cutie, dar Ştia precis care era numele baru- 

lui. Simţi cum capul îi pulsa în mod dureros şi cum greața 
punea stăpînire pe stomacul ei. 

— Ucigaşul este strălucit, Laurel, îi zise el încet. Inteli- 
gent, atent, puternic. Puterea este esenţială pentru succe- 
sul lui. Puterea minţii şi a voinţei. 

Laurel nu spuse nimic. Ochii i se lipiseră parcă de cutia 
de chibrituri. Creierul ei intrase în faza de negare. Trebuia 
să existe o explicație. Poate că luase cutia de chibrituri din 
poşeta pe care i-o confiscase Kenner. 

Sau el era ucigaşul şi dorise s-o lase şi pe ea să 
înțeleagă acest lucru. 

Danjermond începu să pufăie din trabuc, întorcînd cu- 
tia între degete. 

— Le Mascarade, murmură el. Unde nimeni nu este 
ceea ce pare. Cu toții purtăm nişte măşti, nu-i aşa, Laurel? 
îi zise, ridicînd dintr-o sprînceană. Şmecheria este să afli 
ce se ascunde în spatele măştilor. 

Puse cutia de chibrituri la loc în buzunar şi se înde- 
părtă, lăsînd în urmă fumul cu aromă de cireşe. 

Laurel se lăsă să cadă pe scaunul şoferului din ma- 
şină, deşi picioarele îi rămăseseră încă proptite pe asfaltul 
parcării. Întrebările şi temerile i se învîrteau prin minte ca 
într-un vârtej. 

Fragmente de conversaţie sau de sentimente, de gîn- 
duri, pluteau unul alături de celelalt, ca apoi să se ridice la 
suprafață pentru cîteva momente... „Crezi în răutate, nu, 
Laurel?“ 

— Doamne! Dumnezeule mare! murmură ea, tremurînd 
în vreme ce- şi amintea de un fulger, de huruitul tunetului şi 
de ochii aceia verzi care o priviseră peste masa din su- 
frageria de la Beuvoir. 

Lacrimile îi inundară ochii. Laurel îşi ascunse fata în 
palme. Nu era cu putință. Stephen Danjermond era pro- 
curorul districtual. Liga Femeilor oferea un dineu în onoa- 
rea lui. Jurase să apere legea. 

„Nu toată lumea e ceea ce pare, Laurel. Ar trebui să 
știi acest lucru. Ar trebui să te gîndeşlti la asta.“ 

lisuse! 

Era un om deasupra oricărei suspiciuni. Mai presus de 
reproşuri. Provenea din una dintre cele mai bune familii 
din New Orleans. Mai mult ca sigur se înşela. Nu se putea 
altfel. Cutia aceea de chibrituri era o coincidență. 

„Le Mascarade... E genul de loc în care nu ai vrea să 
te duci, scumpete. Decit dacă-ţi place pielea şi sado-maso- 
chismul.“ 

Sado-masochism. Legarea miinilor. Annie fusese le- 
gată. Savannah fusese... 

Îşi duse mîna la gură, atunci cînd stomacul i se revoltă. 
Îşi lăsă repede capul între genunchi şi gemu cînd imaginile 
„acelea teribile i se perindară deodată prin fața ochilor. 

Sînge. Durere. Urlete. incheieturi delicate legate cu bru- 
talitate. Atît de mult sînge. Stomacul îi era gol, iar gitul o 
ardea din cauza bilei în timp ce încerca să respingă posi- 
bilităţile care-i veneau în minte. 

Stephen Danjermond... Procurorul districtual Dan- 
jermond. Băiatul de aur. Fiul favorit. Destinat să ajungă 
departe. Dar dacă era de fapt doar un ucigaş? 

lar ea era singura persoană care ştia. 

Laurel Chandler. Procurorul care aducea acuzații la 
întîmplare, fără să fie susţinute de dovezi. 

Nimeni nu o va crede, nici într-un milion de ani. 

lar el ştia al naibii de bine. 

Tot corpul i se acoperi de transpiraţia rece, care mi- 
rosea a frică. Îşi şterse fața de sudoare şi-şi dădu părul 
umed pe spate, sprijinindu-se de spătarul scaunului. 

Ciudat, îşi zise singură, reuşise să se ţină neaşteptat 
de bine, în pofida tuturor şocurilor prin care trecuse. Moar- 
tea lui Savannah îi frinsese inima, dar reuşise să-şi păs- 
treze echilibrul minţii. 

Doctorul Pritchard ar fi fost mîndru de ea. Pînă în acel 
moment Stephen Danjermond se ţinuse deoparte şi o pri- 
vise luptînd ca să-şi păstreze puterea, ca după aceea, fără 
efort, să-i taie practic craca de sub picioare. 

„Dreptatea şi puterea nu coincid întotdeauna.“ 

Oare despre asta era vorba? Un fel de concurs între 
justiție şi legile naturii? Un joc? „Oare vrea ca tu să-l prinzi, 
Laurel? Sau vrea numai să-ți arate că nu poate fi prins? 
Oare la asta făcuse aluzie atunci cînd îi propusese să 
lucreze cu el? 

Sau începuse să-şi imagineze tot felul de năzbitii? 

Reuşise s-o facă să se simtă prost alături de el încă 
din primul moment în care se cunoscuseră, dar asta nu 
era o crimă. 

„Nu ai fost atentă, Laurel...“ 

„Acest criminal este strălucit...“ 

„Ce crezi despre rechini, Laurel?“ 

Rechinii se mişcau neauziți, înotînd în apa adincă, fără 
ca victima să-i simtă. Cînd omorau, o făceau cu brutalitate 
şi eficiență, fără milă sau remuşcări. 

„Ucigaşii în sene sînt rechinii societăţii noastre...“ 

Simţi deodată furnicături în ceafă. Avu din nou senti- 
mentul că cineva privea. Ochi fără un chip. Scuturată de 
fiori reci, îşi ridică privirea spre tribunal. De la o fereastră 
de la primul etaj, Danjermond o privea cu interes, ştiind că 
se uita spre el, ştiind că nu putea face nimic ca să-l oprea- 
scă. Numai că ea n-avea nici o dovadă că era un criminal. 

„Ai nevoie de dovezi ca să obţii o condamnare, Lau- 
rel...“ 

Ea nu avea decit cutia de chibrituri, ca un fel de punct 
de legătură cu cazul. Nu exista nici o lege care să interzică 
cuiva să aibă asupra lui o astfel de cutie de chibrituri. 
Oricum, Danjermond putea s-o arunce şi apoi să spună că 
n-a avut niciodată aşa ceva. 

Avea să fie cuvintul ei împotriva cuvîntului lui. Era clar 
de pe acum cine avea să fie crezut. În afară de asta, nu 
putea dovedi în nici un fel că el era cel care lăsase cutia 
de chibrituri în maşina ei. 

Nu exista nici o îndoială că era plină de amprente, ale 
ei, ale lui Savannah şi cele ale lui Jack. 

Jack. 

„Cel mai bun suspect pe care-l avem este iubitul tău... 
Poţi să stai liniştită, pentru că voi avea destule dovezi ca 
să obțin o condamnare. Mai mult decît suficiente.“ 

— Dumnezeule Atotputernic! şopti Laurel gituită. Con- 
struişte un caz contra lui Jack. 

Acest gind o lovi ca un ciocan. Nimeni nu avea acces 
la dovezi clare în afară de criminal. 

Nimeni nu era mai indicat ca să construiască un caz 
contra lui Jack decît Stephen Danjermond. 

Stephen Danjermond cu ambiţii politice mari. 

Se simţi cumplit de dezgustată, atunci cînd duse ratio- 
namentul mai departe. 

Ce alt trofeu mai bun putea obține decit să condamne 
cu succes un om care terorizase timp de un an şi jumătate 
toată partea de sud a Louisianei? 

O crimă senzaţională. 

Un proces senzational. Un acuzat al cărui nume era 
celebru pe tot cuprinsul Americii şi care fusese deja su- 
pranumit „Maestrul Macabrului“. 

Reporterii urmau să aibă nişte zile pline. Danjermond 
avea să fie considerat un erou. 

Avea să fie ridicat pe umerii oamenilor din Acadiana, 
iar aceştia nu vor bănui nici o clipă că aclamau ucigaşul. 
Cazul acesta îl putea ridica pe culmile gloriei. 

Asta în cazul în care nu-l oprea cineva. 

Îi tăiase craca de sub picioare. O alesese ca adversar, 
apoi îi întorsese spatele şi plecase de parcă nu ar fi avut 
nici o grijă pe lume. 

Ca şi cum ar fi ştiut că nu exista nici o şansă ca ea să-l 
întreacă în viclenie şi inteligenţă. 

In fond era mai mare, mai puternic, cu o inteligenţă 
ascuţită. 

Era admirat şi adorat. lar ea era femeia care făcea 
acuzaţii nesusținute de dovezi, mică şi slabă, cu credibili- 
tatea în zdrenţe şi cu instincte atrofiate. 

Singura. linie, de „apărare între Stephen Danjermond şi 
viitorul lui.“ 
„+++ Dagănag fi folosit la ceva, s-ar fi aruncat la pămînt şi ar 
fi plîns trei ceasuri. 


În casă era destulă mîncare ca să ajungă unui pluton 
pentru o săptămînă. Aromele condimentate şi dulci ale 
mîncărurilor şi prăjiturilor îi asaltară nările de cum intră pe 
hol. Toate caserolele fuseseră aduse de vecini şi prieteni 
pentru a le alina în acele ceasuri de jale. 

Atunci cînd îşi lăsă poşeta pe măsuţa din hol, Laurel se 
întrebă dacă cineva trimisese astfel de mîncăruri şi la Beu- 
voir. Bănuia că da. Desigur, nu oamenii obişnuiţi din veci- 
nătate, care veniseră s-o consoleze pe mama Pearl sau 
grupul de prieteni distinşi ai lui Caroline, cu femeile din 
Liga Femeilor şi de la Comitetul auxiliar al spitalului. 

Probabil că se duseseră să ducă ouăle umplute şi sa- 
latele de pui laolaltă cu o doză mică de simpatie. Şi even- 
tual zîmbete îndurerate şi nişte surogaturi de scuze. Biata 
Vivian, ce cumplit să piardă o fiica (bine că cel puţin a fost 
cea depravată). Biata Vivian, cred că nici nu mai ştie pe ce 
lume trăieşte (în fond Savannah a murit în condiţii scan- 
daloase). lar Vivian va încuviința din cap şi-şi va tampona 
ochii cu batista, privind chioriş ca să vadă dacă Ridilia 
Montrose nu cumva îi pusese şi altceva decit piept de pui 
în salată. 

— Laurel? 

Laurel tresări vizibil. Crezuse că avea să se poată stre- 
cura în camera ei, fără să fie observată de nimeni. Încercă 
să se adune şi strinse mişcată degetele lui Caroline. Apoi 
atenţia îi fu atrasă de roşcata uimitoare care rămăsese în 
cadrul uşii salonului. 

— Laurel, ea e Margaret Ascott, îi zise Caroline, privind 
de la una la cealaltă. Margaret este o bună prietenă a mea 
de la Lafayette. i 

Margert o privea pe Laurel cu simpatie. 

— Condoleanţe pentru sora ta, Laurel, îi zise pe un ton 
calm, plăcut. 

— Mulţumesc, murmură Laurel, prea absorbită de gîn- 
durile ei ca să-i mai pese ce fel de prietenă era această 
Margaret. Nu se putu stăpini însă să n-o invidieze pe mă- 
tuşa ei pentru că avea o asemenea prietenă. Şi ei i-ar fi 
plăcut tare mult să aibă pe cineva cu care să poată dis- 
cuta. Giîndurile îi fugiră imediat spre Jack, dar ştia că nu 
avea nici un rost. 

Caroline o privea încruntată. 

— Scumpa mea, eşti la fel de albă la faţă ca laptele. 
Cred că eşti extenuată. Hai să stai puţin jos. 

Nu putea. Nu avea cum să meargă să stea de vorbă 
cu ele şi să se prefacă că habar nu avea cine era ucigaşul 
surorii ei, tot aşa cum nu putea să spună lor sau altcuiva 
ceea ce ştia. Nimeni nu ar crede-o, îşi zise, cu inima bu- 
buindu-i în piept. Caroline i-ar spune că e mult prea stre- 
sată. Ceilalţi îşi vor aminti de cazul din Comitatul Scott şi 
vor spune că s-a apucat iar de acuzaţii nebune. 

Avea nevoie de un plan. Trebuia să-şi pună creierul la 
treabă, să-şi redescopere talentul de investigator. 

— De fapt, mă gindeam să mă duc sus să mă întind 
puţin în pat, rosti, uluită că putuse vorbi cu atita calm şi 
detaşare. Se întoarse spre frumoasa doamnă Ascott. Nu 
vreau să fiu nepoliticoasă... 

— Nici o problemă, o asigură femeia. Am venit ca să-mi 
ofer ajutorul şi să pun umărul la treabă, nu ca să mă 
distrez. 

— Încearcă să te odihneşti putin, scumpo, îi zise şi 
Caroline, mîngiindu-i obrazul. Şi pune-o pe Pearl să-ţi pre- 
„pare o farfurie cu mîncare pe care s-o iei sus cu tine. Tu ai 
nevoie de hrană şi ea are nevoie să se agite în jurul cuiva. 

— Aşa o să fac. 

După-amiaza trecu mai greu decît un an în închisoare. 
Laurel stătu întinsă în pat, în timp ce corpul ei cerşea 
odihna, iar mintea îi era prea agitată şi obosită ca să pro- 
ceseze toate informaţiile. Se forță să mănînce ceva şi apoi 
se strădui să păstreze mîncarea în somac, în timp ce se 
giîndea la crimă şi la modul în care o putea rezolva. De 
fiecare dată cînd închidea ochii îl vedea pe Danjermond. 

Prea chipeş, cu trăsături regulate şi un zîmbet simetric. 
Vedea ochii lui verzi care străluceau inuman. Dar, desigur, 
dacă era un criminal, atunci în mod sigur nu'era un tip 
uman. Dacă făcuse toate lucrurile de care-l bănuia, atunci 
însemna că nu avea sufet sau conştiinţă, ceea ce-l trans- 
forma automat într-un animal. Cel mai viclean şi primejdios 
prădător din lanţul naturii. 

Avînd nevoie de cît mai multe fapte, răsfoi paginile lui 
„Daily Advertiser“ din Lafayette, ale cărui exemplare erau 
puse teanc în garaj, citind şi recitind tot ce putuse găsi 
despre cazul strangulatorului din Golf. Din păcate, reporta- 
jele erau inconsistente, spre deosebire de rapoartele po- 
litiei cu care era ea obişnuită, ştiind că informaţiile critice 
fuseseră păstrate secrete din motive oficiale, pentru a-i 
elimina pe bieţii nebuni care mărturiseau &omiterea unor 
crime imaginare sau pentru a-i prinde mai uşor pe ade- 
văraţii suspecți care, fără voie, dezvăluiau informaţii care 
nu erau cunoscute de publicul larg. Chiar şi aşa, fără in- 
formaţiile de maximă importanță, reportajele erau oribile. 
Descrierile de la scenele crimelor, oroarea cadavrelor aban- 
donate... ` 

Doamne, cadavre abandonate. inchise ochii în fața du- 
rerii. In asta fusese transformată sora ei frumoasă şi vi- 
brantă de către Stephen Danjermond. Trebuia oprit şi ea 
era cea care o va face. Se gîndi cu părere de rău la 
pistolul ei, care acum se afla în camera cu dovezi a şerifu- 
lui, pe care ar fi putut să-l proptească între ochii lui Danjer- 
mond şi apoi să apese pe trăgaci. Dar ştia că nu se putea 
rezolva totul atît de uşor. 

Dovezi. Avea nevoie de dovezi. Mintea ei se agăță de 
acest cuvînt. Probabil că Danjermond ştia prea bine că nu 
era indicat să păstreze astfel de dovezi prin preajma lui. 
Dar nu cumva aroganta lui alungase cu totul bunul-simț? 

Se credea invincibil. O citise în ochii lui şi o ştia din 
rapoartele psihologice ale criminalilor în serie. Reuşise să 
scape cu fața curată prea multă vreme ca să ajungă să 
creadă că nimeni nu-l putea prinde. Exact acest gen de 
putere, sentimentul omnipotenţei ar fi putut să-l doboare. 

Păstrarea de suveniruri de la victime era o practică 
obişnuită. Laurel ştia precis că păstrase anume piese de 
bijuterie, pentru că i le dăduse ei, atrăgind-o în plasa lui 
fără ca ea să fi ştiut măcar. Acest.lucru nu însemna oare 
că existau şi alte astfel de piese ascunse pe undeva? 

Nimeni nu ştia unde fuseseră omorite femeile, ci doar 
că trupurile lor fuseseră transportate şi aruncate. Cada- 
vrele fuseseră găsite în cinci parohii. Majoritatea victimelor 
fuseseră găsite în altă parohie decit cea din care erau. 
Isteață treabă. Danjermond şiiuse că dacă implica mai 
multe jurisdicții, investigațiile se complicau. 

Dar era mai important de ştiut unde avuseseră loc cri- 
mele. Într-un singur loc, într-o vizuină unde se simţea în 
siguranță şi putea să-şi facă de cap? Dacă aşa stăteau 
lucrurile, Laurel nu prea avea cum s-o descopere. Zona 
acea cuprindea cîteva mii de acri de ţinut mlăștinos, sălba- 
tic. l-ar fi fost mai uşor să descopere acul proverbial. 

In mod sigur nu ar fi riscat să omoare victimele- la el 
acasă. Nu ar fi riscat să fie văzut în compania femeilor 
ucise. Unde mai pui că nu erau genul de femei cu care să 
se înhăiteze un bărbat cu poziția şi educaţia lui. Dar era 
genul de bărbat în care femeile aveau încredere, frumos, 
bine îmbrăcat şi educat. Toată lumea se aştepta ca uci- 
gaşii să fie nişte oameni uriţi, sălbatici, săraci şi prost edu- 
cati. 

„Nimeni nu ştie de fapt ce se ascunde în spatele urî- 
țeniei sau în inima frumuseții.“ 

Cuvintele lui îi răsunau în cap lui Laurel, în timp ce se 
învîrtea agitată prin dormitor. În cele din urmă, privirea îi 
căzu asupra invitației pe care o adusese cu ea în cameră 
de pe măsuţa din hol. 

„Liga Femeilor cu Drept de Vot din parohia Partout vă 
invită la un dineu...“ 

lar invitatul special nu era altul decît onorabilul Ste- 
phen Danjermond. Probabil că nu omorise pe nimeni la el 
acasă, dar era foarte posibil să fi păstrat trofeele acolo. În 
mod sigur avea să fie plecat toată seara, fermecîndu-i pe 
cei care-i puteau asigura drumul spre măreție. 

— Ceea ce sugerezi este împotriva legii, murmură Lau- 
rel, trăgîndu-se de lobul urechii. 

Nu încălcase niciodată în viața ei vreo lege. Dar nici 
nu-şi pierduse sora pe atunci. Rămase locului vreme înde- 
lungată, rozîndu-şi unghiile, aşteptînd să descopere vreun 
motiv solid ca să nu-şi pună planul în aplicare. 

Nu descoperi niciunul, iar amintirea lui Danjermond, 
care băgase cutia de chibrituri în buzunar şi apoi plecase 
de parcă n-ar fi avut nici o grijă pe lume persista. 

Se credea ivincibil. Işi închipuia că putea scăpa chiar 
dacă omorise mai multe femei. Dacă reuşea să scape, 
atunci nu exista dreptate pe lume. Nici o lege nu. putea fi 
mai puternică decit acest adevăr. 

„Tu crezi în rău, nu-i aşa, Laurel? lar binele trebuie să 
triumfe în faţa răului...“ 

— Da, domnule Danjermond, şopti Laurel. Trebuie. 


Soarele tocmai apunea cînd Laurel reuşi în fine să:se 
strecoare afară din casă. Dineul începuse la ora opt, dar 
Laurel ştia sigur că mîncarea avea să fie servită cel mai 
devreme la nouă şi nimeni nu avea să plece de la club 
înainte de zece şi jumătate. 

Apoi, cine uzurpase rolul lui Vivian pentru seara aceea, 
avea să-l ia pe Dangermond şi elita grupului la băutură şi 
conversaţie. 

După calculele ei, avea la dispoziţie în jur de nouăzeci 
de minute ca să-i cerceteze casa şi apoi să plece de acolo 
în siguranţă. Asta în cazul în care reuşea să scape de la 
Belle Riviere fără să fie prinsă. 

Kenner pusese un ajutor de şerif să păzească proprie- 
tatea. Pe masivul Wilson care se plimba prin grădină ca un 
rottweiler. 

Laurel se schimbă într-o pereche de blugi negri şi o 
bluză albastru-închis, apoi ieşi pe terasă ca să aştepte 
momentul oportun. În cele din urmă, mama Pearl îi veni în 
ajutor fără voie, convingîndu-l pe Wilson să vină la bucă- 
tărie pentru o cafea şi o prăjitură cu ciocolată. 

Cu Wilson scos din circulație cîteva minute, cobori în 

grădină şi se strecură pe poarta din spate. Simplu... ex- 
ceptînd ochii care o urmăriseră cum străbătuse grădina şi 
fugise de la Belle Riviere. 

Danjermond locuia într-o casă de cărămidă cu o arhi- 
tectură graţioasă, la trei uşi depărtare de Conroy Cooper. 
Deşi înainte făcuseră parte dintr-un mic cartier rezidenţial, 
rîndul acela de case aveau două etaje şi erau foarte în- 
guste. În afară de acea străduță, restul cartierului fusese 
dărimat şi se ridicaseră alte construcţii pe terenul liber. 

Grădina din faţă era plină de stejari mici acoperiţi de 
muşchi spaniol. Ramurile lor se uniseră şi formaseră un fel 
de coridor care ducea pînă la uşa masivă cu clanță ele- 
gantă de bronz. Singura lumină care se zărea în întuneric 
era. felinarul elegant de la intrare. 

Laurel scurtă drumul peste peluza lui Cooper şi se 
apropie- de casa lui Danjermond prin spate, acolo unde 
proprietăţile se terminau pe malul rîului. Zona era liniştită, 
populată mai ales de cupluri în vîrstă, ai căror copii cres- 
cuseră şi plecaseră din oraş. Se vedeau citeva lumini la 
ferestre, dar nimeni nu mai era afară la ora aceea ca s-o 
vadă strecurîndu-se prin gaura din gardul viu care încon- 
jura proprietatea lui Danjermond. 

Ca şi la Belle Riviere, grădina din spate avea poteci de 
cărămizi, o fintînă în centru şi puzderie de flori. Nu exista 
însă o terasă largă cu mese şi scaune, ci numai o singură 
bancă de fier, aşezată în mijlocul curții, drept în faţa fintinii. 

Gîndul că Danjermond stătuse poate chiar acolo, pe: 
bancă, punîndu-şi la punct planurile criminale o sperie de 
moarte. Însă nu avea de ales şi nu merita să piardă vre- 
mea cu tot felul de spaime. Chiar atunci auzi un fişiit în 
frunzişul diaspatele ei. 

Se întoarse speriată, dar nu văzu nimic deosebit. Fu- 
sese probabil vreo pasăre. Deşi inima i se zbătea de teamă, 
o porni mai departe spre casă. Nu se mai vedea geană de 
lumină, cu excepţia stelelor de pe cer. Uşa din spate era 
încuiată. Fusese însă o vreme cînd locuitorii orăşelului nici 
n-ar fi visat măcar să încuie vreo uşă. Dar apoi crimele 
dăduseră buzna peste ei din marile oraşe. lar după aceea 
venise şi Stephen Danjermond. 

Muşcîndu-şi degetele, coborî scările, căutînd o altă cale 
de a intra în casă. In mod sigur şi uşa din față era încuiată, 
dar oricum n-ar fi riscat să intre pe acolo. Era posibil să 
existe o cheie de rezervă ascunsă pe undeva, dar n-avea 
timp să stea s-o caute. Ferestrele de la primul etaj erau 
prea sus, dar cele de la parter păreau accesibile. 

Ca majoritatea caselor vechi din Louisiana, şi aceea 
fusese construită cu un parter care să poată fi folosit pe 
post de cămară şi subsol, cu zona locuibilă deasupra, sufi- 
cient de sus pentru a evita distrugerile inevitabile apărute 
în timpul inundaţiilor. Laurel verifică fereastra din apro- 
piere, dar descoperi că era bine încuiată şi întepenită de 
bătrînețe şi de vopsea străveche. Trecu de cealaltă parte 
a scărilor şi descoperi o altă uşă care dădea probabil di- 
rect în cămară. 

Strînse degetele pe clanţă şi încercă s-o deschidă, dar 
mîna îi tot aluneca din cauza nervilor şi a transpiraţiei. Îşi 
şterse palma de pantaloni şi încercă din nou, de această 
dată reuşind să deschidă uşa. Prin deschizătură se vedea 
un spaţiu întunecat, plin de pînze de păianjen. 

Laurel scoase lanterna din buzunar. Pentru că se aflau 
atit de aproape de rîu şi cămările erau de obicei pline cu 
mîncare, Laurel nu se îndoia că existau şi cîțiva şerpi care 
îşi făcuseră culcuşul pe acolo. Faimoasa scenă din Indi- 
ana Jones, „n căutarea arcei pierdute“ îi veni deodată în 
minte, făcînd-o să se cutremure. 

Tremurînd uşor de nervi şi spaimă, deschise larg uşa, 
oftă şi... o mînă îi astupă gura, venind din spate. Un brat i 
se înfăşurase în jurul taliei, trăgind-o aproape de un corp 
tare, solid, care era în mod indiscutabil masculin. 

Cuprinsă de panică, Laurel începu să se zbată, căutînd 
să-şi lovească agresorul cu coatele şi picioarele. Auzi un 
geamăt înfundat atunci cînd îl lovi pe individ cu călciiul în 
fluierul piciorului. 

— La naiba, 'tite chatte, stai potolită! 

Laurel încetă să se mai zbată ca prin farmec. Jack. Se 
relaxă uşurată, iar el îşi slăbi strînsoarea. Venise Jack: O 
urmărise. Jack care o speriase de moarte. 

Se răsuci în îmbrăţişarea lui şi îl pocni cît de tare putu 
cu lanterna peste braț. 

— Scîrbă ce eşti, şopti furioasă. M-ai speriat de moarte! 

Jack sări înapoi ca să evite o a doua lovitură. 

— Ce naiba cauţi aici? o întrebă nedumerit. 

Laurel se strimbă şi rosti la rîndul ei: 

— Dar tu ce naiba cauti aici? 

— Te-am urmărit, admise el posac, supărat pe el însuşi 
că n-avusese stare. Dacă ar fi avut atita minte cît o capră, 
atunci s-ar fi întors la masa lui de lucru. Dar aşa, cînd o 
văzuse plecînd de acasă, se luase după ea. 

— De ce? îl întrebă Laurel nedumerită. 

— Pentru că era clar că aveai de gînd să intri iar în 
necazuri. 

- Şi ce-ţi pasă ţie? se înfurie Laurel. Chiar azi-dimi- 
neaţă te-ai uitat în ochii mei şi mi-ai spus în termeni fără 
echivoc că nu mă vrei în viața ta. Haide, Jack, hotărăşte-te. 
Mă vrei sau nu? Eşti alături de mine sau nu? 

Jack strînse din dinţi şi se uită la cămara mare şi întu- 
necată. O dorea. Dar nu asta fusese problema. Întrebarea 
era dacă o merita sau nu, dacă îndrăznea să-şi asume 
riscul de a afla. | se păruse mai simplu să nu încerce să 
afle răspunsul şi s-o lase pur şi simplu să plece din viața 
lui. 

— Ce cauţi aici? o întrebă el din nou. 

— Cred că ştiu cine a omorit-o pe sora mea. Strîngînd 
bine lanterna în mînă, oftă şi continuă: Stephen Danjer- 
mond. 

Laurel îşi tinu respirația, aşteptîndu-i reacţia şi rugîndu-se 
ca el s-o creadă, pentru că avea nevoie de sprijinul lui. 

Jack oftă, îşi trecu degetele prin păr, mirat că încă nu 
căzuse în fund. 

— Danjermond! murmură uimit. Dar e afurisitul de pro- 
curor districtual! 

Laurel strînse din dinţi din cauza durerii. 

— Ştiu ce este. Ştiu precis ce este. 

Jack începu să înjure de mama focului. 

— De ce? Ce te face să crezi că el e criminalul? 

— Pentru că mi-a spus chiar el, răspunse ea, întor- 
cîndu-i spatele pentru a-şi ascunde dezamăgirea. Nu am 
timp acum să stau să-ţi explic. Fie mă crezi, fie nu. Oricum 
ar fi, am de gind să intru în casă în căutarea unei dovezi. 

Jack îi privi umerii rigizi, atît de delicaţi, dar care duse- 
seră poveri care ar fi putut zdrobi ale persoane. Se gindi la 
povara care o copleşise. Atunci pierduse totul, cariera, 
credibilitatea, soțul, numai pentru că dorise să facă drep- 
tate cu orice preţ. Şi va lupta şi acum, singură dacă era 
nevoie, pentru că era convinsă de ceea ce spunea. 

Doamne, el nici nu-şi mai amintea dacă crezuse şi în 
altceva decît în satisfacerea propriilor lui nevoi. Ce naiba 
văzuse ea la el demn de iubit nu putea pricepe. Nu va fi 
niciodată demn de ea, dar nici nu va mai iubi vreodată 
vreo altă femeie aşa cum o iubea pe Laurel. 

Laurel aştepta tăcută, refuzînd să se lase copleşită de 
durere şi tristețe. Nu avea timp de aşa ceva deocamdată. 
După ce-l va prinde pe Danjermorid, putea să jelească 
dragostea pierdută. Acum avea o treabă de făcut şi, dacă 
trebuia s-o facă singură, atunci asta era. 

Îşi înghiţi nodul din git şi făcu un pas spre uşă. Jack o 
prinse de umăr şi o reţinu. 

— Hei, dă-mi afurisita aia de lanternă, scumpete. S-ar 
putea să fie şerpi pe aici. 

Intrară în holul principal al casei pe o uşă laterală, 
aflată chiar sub scară. Laurel îşi scoase tenişii ca să nu 
lase nisip şi murdărie prin casă. Jack, care era în cizme, 
îşi şterse tălpile de blugi. 

Casa era cufundată în întuneric. Mirosul de detergent 
şi tutun cu iz de cireşe stăruia în aer. ainni anihn 

Un ceasornic vechi ticăia de zor în hol, bătînd jumă- 
tatea de oră. Nouă şi jumătate. 

— Ce anume căutăm? se interesă Jack, punînd mîna 
pe umărul ei. 

— Trofee, răspunse ea, cercetînd tot ce vedea în lu- 
mina slabă a lanternei. Ştim că ucigaşul păstrez bijuteriiie 
ca suveniruri, pentru că mi-a trimis şi mie. Pun pañu că 
restul l-a păstrat pentru el, ca amintire. 

— lisuse! 

Laurel lumină o sufragerie, dar continuă să meargă pe 
hol, pe lîngă un salon mic şi elegant, şi o baie. Din urmă- 
toarea încăpere ieşi în fugă o pisică, mieunînd înfuriată şi 
alergind spre scări. Laurel se opri o clipă, cît să-şi do- 
molească bătăile inimii, apoi se îndreptă spre camera din 
care ieşise animalul. 

Pereţii biroului erau acoperiţi de cărţi îmbrăcate în piele. 
Aroma de tutun costisitoar era mai pregnantă aici, ameste- 
cată cu cea de piele şi de cărţi vechi. In mijloc se vedea o 
masă de lucru din lemn de cireş, iar în spatele ei o co- 
modă pe care se afla cel mai modern echipament stereo. 

Laurel ocoli un fotoliu şi se apropie de masa de lucru 
ca s-o cerceteze mai bine. Se temea că aveau să fie 
nevoiți să urce la etaj ca să găsească ceea ce căutau. 
instinctele îi spuneau că un criminal ar fi păstrat astfel de 
Suveniruri în vizuina sa intimă, adică în dormitor. Dar şi 
biroul era o alegere bună, ţinînd cont că Danjermond pe- 
trecea multă vreme acolo. 

Strecurîndu-se în spatele mesei de lucru, lumină cutia 
de trabucuri, tava de corespondenţă, mapa de lucru. Lăsă 
mîna în jos şi încercă sertarele. 

- La naiba, sînt încuiate. 

Jack cerceta cărțile la lumina argintie a lunii, căutînd 
un titlu semnificativ. Mulţi oameni ascundeau diverse lu- 
cruri prin cărţi. După ce le găureau paginile, puneau acolo 
tot felul de comori. Presupunea că nu aveau timp să le 
cerceteze cu amănuntul, aşa că se apucase să caute un 
titlu semnificativ, însă nu vedea decit tomuri groase, ju- 
ridice, clasici şi poezii. 

— Dar unde e Danjermond? o întrebă pe Laurel, sco- 
tînd o carte din raft. 

Laurel încerca sertarele dulapului din colțul: încăperii, 
fără a avea însă noroc. 

— Este sărbătorit de notabilităţile oraşului, ca un om în 
care au toți încredere şi ca o partidă excelentă pentru 
fiicel€ lor debutante. 

Işi verifică ceasul şi înjură. Trebuia să găsească ceva 
cît mai repede, înainte să fie prea tîrziu. 

— Ce se întîmplă dacă găsim ceva? întrebă Jack în 
timp ce urcau la etaj. Pentru că nu putem spune că avem 
vreun mandat de percheziţie, îngeraşule. Nici uni judecător 
din țară nu va admite probe obținute în mod ilegal. 

- Nu am nevoie decit de o singură piesă, răspunse 
Laurel în timp ce treceau pe lîngă camera de oaspeţi şi 
dulapul cu lenjerie de pat. Doar o singură piesă incrimina- 
toare cu care să-l pocnesc pe Kenner peste cap. Cred că 
la ora asta răscoleşte de zor casa ta. Danjermond în- 
cearcă să construiască un caz împotriva ta, Jack. 

Jack rămase locului, încremenit de uimire. Crezuse că 
şeriful glumise, că nu avea nici un plan de acţiune. 

— Chiar crede că poate să mă acuze de moartea lui 
Savannah? Şi a lui Annie? 

— Şi de alte patru crime. Şi să nu îţi închipui că nu s-a 
gîndit deja cum s-o facă. Omul ăsta are o minte pentru 
care l-ar invidia orice geniu. 

lar ea avea de gînd să-l oprească, cugetă Jack, pri- 
vind-o cum cerceta din privire un alt dormitor. Era gata 
să-şi rişte şi ceea ce-i mai rămăsese din reputație numai 
ca să-l protejeze. 

— Bingo, murmură ea, deschizînd o altă uşă. 

Patul arăta limpede că aceea era camera lui Danjer- 
mond. Era un pat mare, masculin, cu baldachin şi stilpi de 
mahon, cu o cuvertură neagră, de catifea, întinsă pe dea- 
supra. Partea din interior a baldachinului era ornamentată 
cu mătase albă.. Jack întinse mîna, dădu mătasea deo- 
parte şi descoperi o oglindă. Se uită mirat la ea, dar Laurel 
preferă să nu comenteze. 

Era prea ocupată să-şi alunge gîndurile sinistre care-i 
asaltaseră mintea. 

- Te simţi bine, scumpo? şopti Jack, prinzînd-o în braţe 
instinticv. Biata de ea, se făcuse albă ca varul şi de-abia 
se mai ţinea pe picioare. O sărută uşor pe tîmplă. Haide. 
Aruncăm o privire pe aici'şi pe urmă ne cărăbănim. 

Laurel reuşi să încuviințeze din cap. Ar fi vrut să se 
întoarcă spre el şi să i se agaţe de git, dar nu aveau timp 
de aşa ceva. Ca şi cum i-ar fi citit gîndurile, Jack o strînse 
de umăr şi apoi o împinse uşor. 

Asemenea tuturor celorlalte camere pe care le văzu- 
seră, şi aceasta era imaculată, impecabil decorată şi foarte 
rece, lipsită de viaţă, de parcă acolo nu ar fi locuit nimeni. 
Nu exista nici un lucru care să nu fie la locul lui. Fiecare 
piesă de mobilier părea să valoreze o avere. Însă nimic d+ 
acolo nu arăta că avea vreun fel de valoare sentimentală. 
Nu existau fotografii de familie, nici amintiri din tinerețe. 

O mică bibliotecă instalată alături de fereastră păstra în 
rafturile sale o altă colecţie de cărți vechi, ediţii priceps de 
literatură erotică care datau din timpul Renaşterii euro- 
pene. Dar nu se vedea nimic altceva, bijuterii, arme sau 
fotografii. 

Laurel era dezamăgită. Ar fi trebuit să-şi dea seama 
că Danjermond nu intenţiona să-i uşureze sarcina. Nu ma. 
avea nici o speranţă. Dacă dovezile de care avea nevoie 
nu erau acolo, atunci la fel de bine ar fi putut să scoto- 
cească toată miaştina în căutarea lor. 

Odată cu dezamăgirea apăru şi îndoiala. Dacă se înşe- 
lase? Dacă ucigaşul era de fapt Baldwin sau Leonce? Ori 
Cooper. Sau cine ştie ce străin. 

Nu. Închise şi ultimul sertar al comodei şi începu să-şi 
frece tîmplele. Nu se înşelase. Cum nu se înşelase asupra 
cazului din Comitatul Scott, tot aşa nu se înşelase nici 
acum. Stephen Danjermond era un ucigaş. O ştia, o sim- 
tea, întotdeauna îi dăduse fiori. de repulsie. Era un ucigaş 
care credea c-o să scape nepedepsit. 

Dacă nu găsea o cale să-l incrimineze, atunci trebuia 
să găsească o alta. Însă cu cît îi trebuia mai mult timp, cu 

atit aveau să moară mai multe femei, iar Danjermond avea 
să dispună de mai multă vreme ca să construiască un caz 
solid contra lui Jack. În plus, avea să-şi continue jocul cu 
ea, distrugîndu-i şi puţina credibilitate rămasă sau credinţa 
că exista o altă lege mai presus de cea a supraviețuirii 
celui mai puternic. 

- Hai să mergem, rosti ea, prinzîndu-l pe Jack de cu- 
rea şi trăgîndu-l de lîngă mica bibliotecă. Mă îndoiesc ‘c-o 
să se întoarcă de la dineu înainte să se scurgă cel puţin o 
oră, dar mai bine să nu riscăm. 

- Stai. 

Lui Jack îi atrăsese atenţia un trio de cărți legate în 
piele roşie care se aflau laolaltă în stinga, pe penultimul 
raft de sus. „Le Petite Mort“, volumele unu, doi şi trei. 
„Mica moarte“ Ochii lui trecuseră peste ele înainte să-şi 
dea seama că era vorba tot de literatură erotică. 

Erotismul, mica moarte, cu alte cuvinte orgasmul. Titlul 
nu i se păruse deosebit, dar, atunci cînd trecuse raza 
lanternei peste legăturile volumelor, instinctul îl avertizase 
să se oprească. | 

incet, împinse geamul biliotecii într-o parte. Cele trei 
volume -ieşiră din raft ca unul. „Cărţile“ se deschiseră şi 
dezvăluiră dovezile pe care le căuta Laurel, nu literatură 
erotică. 

Laurel avea gitul strîns de emoție în timp ce examina 
conţinutul. O mulţime de cercei şi coliere, medalioane, lăn- 
țişoare. Şi nu numai şase, ci mult mai multe. 

Cu ochii plini de lacrimi, scoase din buzunar o pensetă 
cu care apucă un cercel de aur. Un cerc mare de aur prins 
de un cerc mai mic din fire de aur împletite cu migală. 

— Asta este... Se opri cînd îşi dădu seama că vorbise la 
timpul prezent. Îşi înghiţi nodul din git şi continuă: Ăsta a 
fost al lui Savannah. Şi-a comandat perechea asta de cer- 
cei de la New Orleans. A fost cadoul pe care şi l-a făcut 
singură de ziua ei. Îl purta pe celălalt atunci cînd au găsit-o. 

Jack păstră tăcerea, în timp ce Laurel examina cer- 
celul. Nu existau cuvinte potrivite pentru a alina durerea pe 
care o percepuse în glasul -ei. Încet, închise cutia formată 

de cele trei coperte de cărţi şi apoi le aşeză la loc în 
bibliotecă. Laurel continua să privească cercelul. Jack o 
cuprinse în brațe. 

— L-ai prins, scumpete, îi şopti. Mai mult de atît n-ai ce 
să mai faci. 

— Aş vrea să cred că aşa este, răspunse ea, punînd 
cercelul într-o pungă pentru probe. 

Aruncară o ultimă privire prin cameră, ca să se asigure 
că nu rămăseseră semne ale trecerii lor pe acolo, după 
care Laurel deschise drumul spre hòl, luminînd podeaua în 
fața lor, pînă cînd prinse în raza de lumină o pereche de 
pantofi negri, de seară. 

instinctul îi spunea lui Laurel s-o rupă la fugă, dar nu 
avea unde. Danjermond stătea între ei şi scară. In spatele 
ei, Jack se puse pe înjurat. 

Incet, Laurel ridică raza lanternei în sus, peste costu- 
mul lui de seară, oprindu-se asupra pistolului de nouă milime- 
tri cu surdină în vîrful ţevii. Laurel observă că în cealaltă 
mînă ţinea tenişii ei. 

— Cred că ăştia sînt ai tăi, Laurel, îi zise pe acelaşi ton 
calm şi liniştit dintotdeauna. Ce amabil din partea ta că i-ai 
SCOS. 

— Ce s-a întîmplat cu dineul organizat de Liga Femei- 
lor? îl întrebă la fel de calmă, deşi nu ştia de unde găsise 
atita putere. Inima i se zbătea nebunește în piept şi sîn- 
gele îi pulsa în urechi, şi cu toate astea îl întrebase de 
dineu de parcă s-ar fi aflat în circumstanțe obişnuite. 

Danjermond se încruntă din cauza- luminii. 

— Ţinînd cont de tragediile recente, mi s-a părut ne- 
potrivit să las festivitatea să-şi urmeze cursul firesc. 

— Ce gest lipsit de egoism. 

Danjermond zîmbi încîntat. 

— Pot să fiu extrem de generos atunci cînd am chef. 

— Şi ai avut chef şi atunci cînd a fost vorba de sora 
mea? întrebă Laurel cu amărăciune, cu glas tremurător din 
cauza furiei, agitînd fără voie punga în care pusese cer- 
celul lui Savannah. 

El dădu din cap cu reproş, privind la dovadă. 

— Zău aşa, Laurel, răspunse el înfuriat, doar nu te aş- 
tepti să-ți răspund, nu? 

— Ai putea, interveni Jack, ieşind din spatele lui Laurel. 
Făcu cîțiva paşi spre stînga lui Danjermond, forțindu-l să-şi 
împartă atenţia între ei. Pentru că acum ne vei omori, nu? 

Danjermond se gîndi o clipă la întrebare şi decise să 
fie mărinimos şi să le ofere un răspuns. 

- C'est vrai, Jack, aşa cum ai spune-o chiar tu. Nu este 
tocmai aşa cum mi-am făcut eu planurile, dar uneori tre- 
buie inițiate unele schimbări. 

— Sincerele mele regrete pentru inconvenient, rosti Jack 
tărăgănat, micşcîndu-se un pic mai departe, forțindu-l pe 
Danjermond să-şi abată atenţia asupra lui. Ţeava pistolului 
era acum îndreptată drept spre pieptul lui. 

— Eşti destul de aproape, Jack. Nu încerca să te mai 
fofilezi pînă la mine. 

— De ce? întrebă Jack insolent. Pentru că altfel mă 
împuşti? Oricum o să tragi. lar moartea e moarte. 

— Nu, nu, mon ami, rosti Danjermond cu satisfacţie. 
Există o mare diferenţă între moartea instantanee şi moar- 
tea chinuită. Cooperarea ta ar putea s-o scutească pe miz 
Chandler de multe neplăceri. 

Jack îşi cîntări şansele şi-şi dădu seama că nu erau 
tocmai grozave. Danjermond în mod clar avea de gind să-i 
omoare. 

Dar numai bunul Dumnezeu ştia cu ce torturi avea de 
gînd să-i chinuie. Omorise cel putin şase femei, brutal, 
oribil. Jack încetase de multă vreme să-i mai pese de ceea 
ce se întîmpla cu el, dar gîndul că aşa ceva i se putea 
întîmpla lui Laurel era intolerabil. Nu putea sta acolo ne- 
ajutorat, lăsînd să se petreacă aşa ceva. Al naibii să fie 
dacă avea de gînd să facă jocul unui nebun. 

Fără să-şi dezlipească privirea de la Danjermond, prinse 
brațul lui Laurel şi-l orbi pe acesta cu raza lanternei, în 
acelaşi timp răsucindu-şi corpul ca s-o acopere pe Laurel 
şi ca s-o împingă mai departe. 

Danjermond înjură şi ridică braţul ca să-şi apere ochii, 
apăsind fără voie pe trăgaci şi nimerind în plin o vază 

mare cu flori. Vaza de porțelan fin se făcu bucăţi şi apa se 
reversă pe jos, odată cu florile cu tulpini lungi. 

Impinsă de greutatea lui Jack, Laurel se împletici într-o 
parie şi apoi căzu în genunchi. Lanterna îi scăpă din mînă 
şi se rostogoli spre perete. Încercă să se întindă după ea, 
dar Jack era chiar în fața ei, iar Danjermond puţin mai 
departe şi era clar că lupta dintre ei nu se încheiase încă. 

Cu capul lăsat în jos, Jack atacă, lovindu-l pe Danjer- 
mond cu umărul în piept. Amîndoi aterizară pe podeaua 
de lemn, la numai cîţiva centimetri de capul scărilor, luptîn- 
du-se pentru controlul asupra pistolului. Jack prinse braţul 
lui Danjermond şi-l izbi cu forță de podea, dar înainte de 
a-l face să dea drumul la pistol, un junghi oribil se făcu 
simţit în partea dreaptă, secîndu-l de putere. 

Urlînd de furie şi de durere, se răsuci ca să descopere 
sursa acelei dureri orbitoare. Un ciob mare de porțelan alb 
îi ieşea dintre coaste, iar mîna lui Danjermond era crispată 
în jurul lui, de parcă ar fi fost mînerul unui cuţit, deşi sîn- 
gele îi picura dintre degete. Atunci cînd Jack dădu să-şi 
scoată cuțitul improvizat dintre coaste, Danjermond ridică 
pistolul şi- -i pocni cu patul în tîmplă. 

Într-o clipită, situația se schimbă dramatic. Jack se stră- 
duia să nu-şi piardă cunoştinţa, dar lumea din jur se clã- 
tina în mod periculos. 

Deodată începură să se rostogolească, prin apă, peste 
cioburi, străduindu-se să ignore durerea. 

Jack reuşi să-l prindă pe Danjermond de git, drept pen- 
tru care începu să strîngă, dar procurorul era deasupra lui 
şi se putea retrage. Apoi Danjermond ridică iar pistolul. Lui 
Jack i se păru că Laurel urla, dar nu era sigur decit de 
sunetul scos de glontul care se înfipsese în podea la cîţiva 
milimetri de capul lui. 

Renunţă să-l mai strîngă pe nebun de git şi-şi îndreptă 
iar atenţia asupra miinii în care ținea arma. Jack se ridică, 
sperînd să schimbe poziția. Durerea îi împiedica mişcările. 
încercă s-o blocheze şi îl trînti pe Danjermond cu spatele 
de balustrada delicată. 

Din cauza impactului, acesta scăpă arma din mînă. 

Pistolul alunecă pe podeaua lustruită, oprindu-se chiar la 
marginea scărilor. 

Laurel se feri din calea lor, dorind să-l ajute cu ceva pe 
Jack, dar arma se afla tocmai în cealaltă parte a holului, 
iar lanterna nu se mai vedea din cauza corpurilor lor înlăn- 
țuite. Privi în jur după ceva, orice obiect pe care lar fl 
putut folosi ca armă, dar nu găsi nimic. 

Fă ceva, fă ceva, îşi spunea întruna. Se întoarse şi 
dădu fuga înapoi în dormitorul lui Danjermond. Trebuia să 
găsească o armă, ceva cu care să-l lovească sau să-l 
înjunghie. 

Jack trînti o stingă în mutra lui Danjermond, apoi se 
aruncă înainte, spre pistol. Atinse surdina cu virfurile de- 
getelor, dar acesta alunecă prin băltoaca de apă. Concen- 
trat, se întinse din nou după el, apoi strinse cu nădejde 
patul cauciucat. 

În acelaşi timp Danjermond găsi lanterna. Atunci cînd 
Jack se ridică şi dădu să se răsucească cu pistolul în 
mînă, Danjermond, încă în genunchi, roti lanterna ca pe o 
bită, 

Lanterna îl lovi pe Jack într-o parte a capului cu un 
pocnet sec. În acel moment totul se întunecă. Pistolul îi 
scăpă din mînă şi se descărcă în timp ce cădea pe scări. 

Jack încercă să se ridice, să blocheze durerea, dar 
creierul refuza să trimită semnalele necesare spre muşchii 
săi. Următoarea lovitură îl scoase cu totul din circulație. 

Laurel ieşi în fugă din dormitor, înarmată cu o veioză, 
gata s-o folosească ca pe o bită pe scăfirlia lui Danjer- 
mond. Însă el îi prinse braţul chiar în clipa în care ieşi în 
hol şi privirea ei căzu asupra trupului inert al lui Jack. 

— Jack! urlă Laurel, văzîndu-l întins în capătul scărilor, 
cu fața plină de sînge. În clipa aceea se gîndi că murise şi 
că rămăsese singură cu un criminal. 

Încercă să se ducă spre el, dar Danjermond o opri. 

— Fii cu bägare de seamă, Laurel, îi zise gifiind. Mi- 
rosea a transpiraţie, a colonie scumpă şi a sînge proaspăt. 
Laurel nu putea spera decît că era sîngele lui. Nu cred că 
vrei să-ţi tai picioarele în cioburi, adăugă el. i 

— Eştimebun, îi strigă înfuriată, întorcîndu-se să-i pri- 
vească chipul schimonosit. 
— Ba nu, îi răspunse el, zimbind cu calm. Nu sînt. 

— În general îmi displac compromisurile, rosti Danjer- 
mond în timp ce-l lega pe Jack de miini şi de picioare. Dar 
uneori e nevoie de puţină flexibilitate, mai ales în astfel 
cazuri neprevăzute. 

Laurel era aşezată pe un fotoliu elegant, cu braţele 
legate în spate, de spătar, cu fişii de mătase albă. Glez- 
nele îi fuseseră bine legate de picioarele fotoliului. Ar fi 
vrut să tipe, dar nu putea din cauza căluşului gros care o 
sufoca. 

ÎI privea pe Danjermond îngrozită, avînd sentimentul că 
scena la care asista nu era reală, ci doar un cogmar. Nu 
ştia dacă era mai bine să se lase pradă letargiei, zicîndu-şi 
că totul era numai un vis, sau să-şi păstreze cumpătul, 
analizînd grozăvia situaţiei. 

Danjermond ridică fruntea spre ea, de parcă s-ar fi 
aşteptat la un răspuns. După ce-l scosese pe Jack din 
circulaţie şi o legase pe ea, se dusese să se schimbe şi 
să-şi panseze mîna tăiată. Acum era îmbrăcat în pantaloni 
negri, cizme şi cămaşă largă, de un negru mat, o cos- 
tumaţie care-l făcea să semene cu un vrăjitor modern. 

Întinsese o pătură pe jos ca să nu se păteze covorul 
oriental din hol şi verifica atent legăturile prizonierului in- 
conştient, ca să se asigure dacă erau destul se strinse ca 
să ţină, dar nu prea strînse încît să-i lase semne pe sub 
feşele pe care le folosise ca măsură de precauţie. Numai 
victimele strangulatorului din Golf aveau urme pe încheie- 
turile miinilor, nu şi acesta. 

Laurel privea spre Jack. 

Nu era sigură dacă mai respira sau nu. Era inconștient 
de mai bine de jumătate de oră. Nemişcat. Sîngele îi nă- 
clăise părul şi obrazul, dar-nu era sigură dacă acum mai 
sîngera sau nu. Ştia însă că morţii nu mai sîngereau. Se 
uită cu atenţie la pieptul lui, dorindu-şi să-l vadă mşicîn- 
du-se. 

— Aş fi preferat să-l aduc la judecată, continuă Danjer- 
mond. Se ridică cu graţie şi luă paharul cu vin de pe 
măsuta din hol, sorbind tacticos, savurînd aroma. Asta a 
fost intenția mea de la bun început. Un criminal care făcea 
ravagii în Acadiana, fără ca să-l poată cineva opri, pînă 
cînd a lăsat un cadavru sau două şi în parohia Partout, 
unde i s-a înfundat. De asta am şi lăsat cadavrele la ve- 
dere, ca să fie uşor de găsit. Pentru că, desigur, există 
multe modalităţi de a face un cadavru să dispară fără 
urmă. Un om poate scăpa de acuzaţia de crimă de nenu- 
mărate ori dacă este inteligent, atent si-şi păstrează cal- 
mul. 

Sorbi şi restul vinului rămas în pahar. Ceasul cel vechi 
bătu ora. Era unsprezece. Jack nu mişca. Cu un oftat, 
Danjermond îl ridică într-o roabă mare. Fără să privească 
măcar o clipă spre Laurel, împinse roaba pe hol spre bu- 
cătărie. Laurel îl auzi deschizînd şi închizînd uşa de la 
bucătărie. 

Doamne, Jack, te rog, nu muri. Te rog, revino-ţi. Nu 
vreau să mor singură. 

Singură. Ca Savannah, şi Annie, şi toate celelalte. fe- 
mei, numai Dumnezeu ştia cît de multe. Lăsase şase ca- 
davre la vedere pentru că aşa plănuise. Era însă posibil să 
fi omorit mai mult de o duzină de femei, toate dispărute 
fără urmă în mlaştină. 

incepu să simtă frica. Ochii i se umplură de lacrimi. Ar 
fi dat orice să simtă confortul brațelor lui Jack. 

Jack nu te mai poate salva de data asta, îşi zise sin- 
gură. Fusese eroul ei, bărbatul care susţinea că nu era 
eroul nimănui. Îl iubea. 

Nu va mai avea ocazia să-l convingă să-i accepte dra- 
gostea sau pe el însuşi. 

Auzi uşa de la bucătărie deschizîndu-se şi închizîn- 
du-se la loc. Apoi auzi paşii de pe hol. Muşcă cu furie 
căluşul şi se strădui să-şi alunge lacrimile. Nu-i arăta că 
ti-e frică, se îmbărbătă singură. 'Se hrăneşte cu frica celor- 
lalți. Asta îi dă sentimentul puterii. 

— Gata, Laurel, îi zise Danjermond, înghenunchiind în 
fața ei ca să-i dezlege picioarele. Acum o să mergem la o 
Plimbare. Spre mica mea cabană din mlaștină. 

Laurel ştia că o asemenea acţiune era inutilă şi pericu- 
loasă, dar nu se putu abţine şi-l pocni cît putu de tare cu 
piciorul gol chiar sub pîntec, trîntindu-l. Observă apoi cu 
plăcere cum Danjermond, alb la față, de-abia putea res- 
pira. 

Tuşind, Danjermond se ridică, cu mîna aşezată protec- 
tor peste testiculele îndurerate. Se sprijini peste măsuţa 
din hol şi-i aruncă o privire încărcată de ură. 

— O să te fac să plăteşti pentru asta, Laurel, rosti între- 
tăiat. ` 

Laurel îl privi drept în ochi. Nu-i arăta că ti-e frică, îşi 
spuse. Nu-l lăsa să aibă sentimentul puterii. 

— Căţea mică şi sfidătoare, rosti el cu ciudă, îndrep- 
tindu-se de mijloc. Exact ca sora ta, îi zise zîmbind. Chiar 
pînă la final. M-a sfidat tot timpul. M-a provocat. Cred că 
i-a plăcut să fie torturată. Exista o anume... exuberanţă în 
urletele ei. Unde mai pui că a ris, continuă el pe un ton 
mai blînd. Rîdea atunci cînd am scos cuțitul şi i-am tăiat 
sînii. 

Se apropie de ea şi-i prinse un sîn în căuşul palmei, 
cîntărindu-l, savurîndu-i forma; şi căldura. li prinse sfircul 
între două degete şi, privind-o în ochi, începu să-l strîngă, 
pînă cînd Laurel gemu de durere. 

— La final era complet nebună, şopti el mai departe. 

Laurel se cutremură cuprinsă de silă; Se aşteptase s-o 
lovească fizic, nu din punct de vedere psihologic, spu- 
nîndu-i toate detaliile morţii surorii ei. Ar fi preferat s-o fi 
bătut-o. lar el ştia. 

— Culmea e că voia să facem amor, îi zise e! mai 
departe, dezlegîndu-i mîinile. Chiar şi atunci cînd ştia că o 


486 


s-o omor, tot a avut orgasm. Atunci cînd i-am prins eşarfa 
de git şi am început să string, a avut cel mai puternic 
orgasm posibil. Zimbi încîntat. Doar se spune că moartea 
este cel mai bun afrodisiac. Poate că o să simţi şi tu ace- 
laşi gen de extaz, Laurel. Ea tremura fără să se poată 
controla cînd el o ridică de pe fotoliu şi începu să-i lege 
mîinile la spate. Gîndurile ei se întorseseră spre Savannah 
şi la acea perioadă a vieţii lor, de dinainte să fi apărut 
Ross. Nu mai ştia pe care din cei doi bărbaţi ura mai mult. 
Dar n-avea rost să-şi irosească energia gîndindu-se la tre- 
cut, cînd prezentul era mult mai important. Primejdia în 
care se afla era mortală. 

Danjermond o conduse afară din casă pe uşa din spate, 
spre garaj. Nu o îndreptă spre Jaguar, care bătea la ochi, 
ci spre un Chevy Blazer vechi. O împinse pe locul pa- 
sagerului şi trînti portiera. 

În timp ce el ocolea maşina, Laurel se răsuci şi văzu 
corpul inert al lui Jack pe bancheta din spate. Zăcea ne- 
mişcat, acoperit de o pătură de la bărbie pînă la călcîie. 

Cîteva minute după aceea, ieşiseră deja din oraş fără 
să fi fost văzuţi de cineva. După ce se îndepărtară cîteva 
mile de orice aşezare şi erau singuri pe şoseaua care 
mărginea rîul, Danjermond opri maşina şi-i scoase căluşul. 

Laurel scuipă cîrpa din gură şi se încruntă la el pe 
întuneric. 

— Nu o să scapi de data asta, murmură răguşită din 
cauza gurii uscate. 

Danjermond o privi amuzat şi porni iar la drum. 

— Ce replică banală, Laurel. Şi ridicolă pe deasupra. 
Sigur că o să scap. Am tot scăpat încă de la virsta de 
nouăsprezece ani. 

Chicoti cînd o auzi suspinînd îngrozită, ca un adult 
indulgent, amuzat de naivitatea unui copil. | 

— Eram încă student, începu el, aplecîndu-se să bage 
o casetă în casetofon. Din difuzoarele mici se auzi Mozart, 
senin şi plăcut. Desigur, am fost un student eminent, cu un 
viitor măreț înaintea mea. Dar aveam un apetit sexual mai 
deosebit, care cerea foarte multă discreţie. 

Tata m-a introdus în plăcerile laturii întunecate a sexu- 
lui, în mod indirect, desigur. Cînd erm puştan, l-am urmărit 
la un moment dat cînd se ducea în vizită la amanta lui şi 
i-am privit pe amîndoi prin geam, fascinat şi excitat de 
jocurile pe care le inițiau. L-am urmărit de multe ori după 
aceea, dar el a aflat. După ce am împlinit paisprezece ani, 
mi-a permis să merg şi eu în vizită la ea. Ca să fiu inițiat 
aşa cum se cuvine. 

Am învăţăt devreme care sînt privilegiile bogăției şi 
înțelepciunea discreţiei. Aşa am înțeles că nu era cazul 
să-mi satifac poftele cu vreo colegă sau altă fată de ace- 
eaşi condiţie cu mine. Curvele ştiu mult mai bine cum să 
mulțumească un bărbat şi în plus te poţi debarasa uşor de 
ele. La un moment dat m-am lăsat dus de val cu una 
dintre ele. Am strangulat-o chiar în timpul unui act sexual 
plin de pasiune. 

Nimeni nu m-a suspectat vreodată. Şi de ce să cadă 
vreo bănuială asupra mea? Doar eram fiul frumos şi talen- 
tat al unei familii proeminente, iar ea nu era altceva decit o 
altă tirfă care căzuse victimă riscurilor inerente meseriei ei. 

Laurel asculta şocată şi îngrețoşată glasul lui lipsit de 
inflexiuni sentimentale. Nu avea nici cel mai mic regret, 
nici o remuşcare, îi lipsea complet conştiinţa. Era lipsit de 
emotii şi de suflet, aşa cum spusese singur în ziua aceea 
la Beauvoir. N-avea rost să încerce să facă apel la umani- 
tatea şi bunătatea lui, pentru că nu fusese înzestrat de la 
natură cu aşa ceva. 

Singura lor scăpare răminea evadarea, iar speranța 
era aşa de firavă, încit părea aproape inexistentă. Nu-l 
putea părăsi pe Jack, nu-l putea lua cu ea chiar dacă ar fi 
reuşit ca prin minune să scape. Şi ce şanse avea în sălbă- 
ticie, .cind era desculță şi mîinile îi erau legate la spate? 
Nici una. Dacă nu o omora Danjermond, aunci avea s-o 
ucidă altceva. 

leşiră de pe şosea, intrînd pe un drum de ţară care 
ducea chiar spre inima mlaştinii. Ramurile dese izbeau 
întruna parbrizul maşinii în timp ce avansa ca melcul pe 
potecă. Laurel se simţea aruncată cu capul înainte într-un 

coşmar fără noimă, înghesuită într-o maşină, împrejmuită 
de copaci, cu muzică de Mozart în fundal şi un criminal 
care-i spunea povestea vieții lui. 

incercă să rețină toate cotiturile, să calculeze cît de 
departe merseseră, dar totul părea distorsionat, timpul, dis- 
tanţele, realitatea. Braţele o dureau din cauza poziției inco- 
mode în care fuseseră legate, iar umerii o săgetau mereu. 

Aruncă o privire pe bancheta din spate, la Jack, şi 
inima îi sări din piept cînd observă că avea ochiul sting 
deschis. Aşadar, trăia. Deşi nu era prea mult, cel puţin 
avea ceva de care să se agațe. 

— M-ai luat prin surprindere, Laurel, îi zise Danjermond 
deodată. Nu te-am crezut în stare să-mi spargi casa. Chiar 
şi după ce l-ai minţit pe Kenner. Credeam că respecţi prea 
mult legile ca să faci aşa ceva. 

— Nu dau doi bani pe legi, se oțări ea. Eu cred în 
justiție. Şi încerc s-o obţin pe ce cale pot. 

Danjermon zîmbi mulțumit, întorcîndu-şi privirea la po- 
teca care mergea paralel cu rîul. 

— Am avut dreptate. Eşti mult mai puternică decît cre- 
deai, Laurel. Mare păcat că te-am prins exact cu dovada 
care mă incrimina. Mi-ar fi plăcut un joc mai lung. 

Ar fi făcut-o să treacă iar prin chinurile iadului, acu- 
zaţiile care ar fi părut absurde, neîncrederea oamenilor, 
disperarea ei, numai ca să se amuze. Laurel ar fi vrut să-l 
blesteme pentru că se juca de-a viața şi de-a moartea. Ar 
fi vrut să-l condamne pentru că se juca cu sistemul pe 
care jurase să-l apere şi să-l respecte, dar nu avea nici o 
noimă. 

El credea că se afla deasupra unor astfel de nimicuri, 
legile sau regulile societăţii. Păcălise pe toată lumea şi 
scăpase basma curată de prea multe ori. 

- Ce o să faci cu noi? îl întrebă ea, ajungînd la con- 
cluzia că era mai bine să afle decît să-şi imagineze tot 
felul de grozăvii. 

— O să-l conduc pe şerif la locul în care a avut loc o 
crimă urmată de sinucidere, despre care am aflat în urma 
unui pont anonim. Bietul Jack, a înnebunit de tot în cele 

din urmă. N-a suportat ceea ce ţi-a făcut. A luat un pistol şi 
s-a împuşcat singur în cap. 

Ascunzînd astfel rana de la cap pe care i-o făcuse 
Danjermond. lar ea avea să moară exact ca şi celelalte 
femei, legîndu-l definitiv pe Jack de seria de crime. Danjer- 
mond avea să se ocupe de fiecare detaliu. Nimeni nu va 
bănui ceva. 

- Nu e la fel de spectaculos ca un proces, murmură 
ea. 

— Nu. Şi chiar îmi pare rău. Cu toate astea, voi avea 
parte de destulă publicitate regională şi naţională, pentru 
că, fiind procurorul districtual, voi fi purtătorul de cuvînt al 
parohiei. 

— Normal. 

— N-are nici un rost să te mai superi, Laurel, îi răs- 
punse el, intrînd cu maşina într-un fel de cabană acoperită 
de vegetaţie. Opri motorul şi se întoarse cu fața spre ea. 
Nu ai fi cîştigat. N-ai fi putut să mă opreşti. 

Laurel nu mai spuse nimic. Se mulțumi să-l privească 
în lumina slabă din maşină, amintindu-şi exact cum ară- 
tase atunci cînd o privise la masa de prînz pe care o 
luaseră la Beauvoir. „Crezi în rău, nu-i aşa, Laurel? 

Da, credea în rău şi în clipa aceea privea la întruchi- 
parea lui. 

Danjermond îl scoase mai întîi pe Jack din camionetă, 
ducîndu-l undeva în afara cabanei. Laurel se încordă în- 
cercînd să-şi dezlege miinile, căutînd cu privirea o armă, 
ceva cu care să se poată apăra la nevoie, deşi ştia că era 
inutil. 

Danjermond se întoarse imediat după ea, conducînd-o 
apoi spre malul noroios, spre o şalupă veche care sălta 
printre trestii. 

Împinsă de el, urcă la bordul ei şi se aşeză pe ban- 
cheta neagră şi jeipelită, avîndu-l pe Jack întins chiar în 
spatele ei. Laurel se lăsă puţin pe spate şi-i pipăi cizmele. 
Degetele îi atinseră nodul frînghiei cu care fusese legat. 

Danjermond era atent la motor. Il văzu cum îl porni, 
îndepărtind şalupa de mal. 

Apa întunecată lucea precum sticla sub razele ane- 
mice de lună. Undeva, în depărtare, se auzi bubuitul tune- 
tului. Vine furtuna, îşi zise Laurel automat, în timp ce se 
chinuia să desfacă nodul. 

Furtună, cugetă Jack ametit. Sau bubuiala aceea se 
auzea numai în capul lui? Oricum, îl simţea cit o baniţă, iar 
durerea era aproape insuportabilă. Se forță să deschidă 
ochii, cu un efort monumental şi încercă să vadă unde era. 
Pe o ambarcaţiune. Auzea nedesluşit geamătul unui motor 
şi clipocitul apei. Putea simţi mirosul vegetației intrate în 
putrefacție, specific mlaştinii. 

Luptînd contra durerii şi a dorinţei de a urla în gura 
mare, mişcă cu greutate capul un centimetru şi încercă să 
vadă cine era lîngă el. Femei. Două. Ba nu, una. Silueta 
acesteia era neclară şi părea să se tot multiplice, să se 
stringă şi apoi să se dividă. Încercarea de a-şi limpezi 
vederea îl secătui de puteri şi, fără voie, lunecă în in- 
conştiență. 

— Consider că mlaştina este un loc fascinant, tu nu, 
Laurel? 

Laurel. Jack luptă să-şi recapete luciditatea, încorda- 
rea amețindu-l. Laurel. Pericol. Danjermond. incepu să-şi 
reamintească lupta dintre ei pe bucățele, deşi durerea de 
cap era cruntă. Danjermond îl pocnise. În cel mai bun caz, 
avea un cucui cît toate zilele. În cel mai rău caz, trupul lui 
lupta chiar pentru supraviețuire. Se strădui să-şi flexeze 
încet degetele. Se mişcau sau aşa credea. 

Se gîndi să se odihnească puţin, drept pentru care 
ascultă conversaţia pe bucățele, ca o transmisie radio de- 
fectuoasă. 

— o lume perfectă din multe puncte de vedere, toc- 
mai spunea Danjermond, cu glasul îndepărtat de parcă ar 
fi venit de undeva, dintr-un tunel. 

— ... pentru prădători... omoruri lipsite de sens... 

— fiorul vînătorii... 

— ... nemernic sadic ce eşti... 

Jack zîmbi cînd auzi ultima replică. Laurel. Era gata să 
înfrunte un tigru şi să-l scuipe în ochi înainte ca acesta s-o 

halească pe post de cină. Curajul ei nu înceta să-l uimea- 
scă. Nu avea să dea înapoi în faţa lui Danjermond. Dar 
Danjermond avea s-o omoare oricum. 

În timp ce eu zac aici şi las să se întîmple una ca asta. 

Chipul lui Blackie îi apăru înaintea ochilor, batjocuritor. 
„Nu eşti bun de nimic, T-Jack. Aşa ai fost şi aşa o să 
rămii.“ 

Ambarcaţiunea părea să se rotească pe sub el, ceea 
ce-i provocă greața. Avînd experiență cu mahmureala, luptă 
contra senzaţiilor, deschise ochii şi îşi fixă privirea pe spa- 
tele lui Laurel. Ciocanele din capul lui îi loveau craniul 
întruna. Adunîndu-şi puterile, făcu un efort imens ca să se 
ridice, dar în clipa aceea motorul se opri şi şalupa se lovi 
uşor de doc. Dezechilibrat, Jack căzu la loc, gemînd uşor 
atunci cînd se lovi cu capul de banchetă. 

Laurel luptă cu imboldul de a se întoarse spre el. 
Auzise foarte clar geamătul înfundat. Dar era mai bine 
să nu reacționeze. Dacă Jack începuse să-şi revină, nu 
voia ca Danjermond să ştie. Aveau nevoie de orice avan- 
taj, oricît de mic ar fi fost acesta. Gemu la rîndul ei, dînd 
din cap, prefăcîndu-se că-i înțepenise gitul. Danjermond o 
privi suspicios în timp ce lega şalupa de doc. 

Furtuna se afla chiar deasupra lor. Cerul era brăzdat 
de fulgere, iar tunetele formau o adevărată canonadă. In- 
cepură să cadă şi primii stropi de ploaie. Danjermond o 
prinse de braţ şi o forță să urce pe docul putrezit. Deşi 
lemnul gemea în semn de protest, le susţinu greutatea 
pînă cînd ajunseră pe mal şi o porniră apoi spre cabana 
mică ce se zărea cîțiva metri mai departe. 

De acum ploua cu găleata. În cîteva clipe erau amîndoi 
uzi leoarcă. Laurel îşi lăsă capul în jos, ca să-şi ferească 
ochii. Danjermond o forță să urce scările, după care în- 
cepu să descuie lacătul de la uşă. 

În cabană era întuneric beznă şi se simţea foarte preg- 
nant mirosul de sînge. Sînge de om. Singele surorii ei. 
Laurel închise strîns ochii, cuprinsă de frică. Cu tot zgomo- 
tul ploii, îi auzea pe Danjermond cum se foia în apropiere, 
aprinzînd un chibrit. 

— Nu-i cine ştie ce, dar e uscat, îi zise el, jucînd rolul 
gazdei modeste. Îi simți amuzamentul din glas, atunci cînd 
o cuprinse cu mîna de bărbie. Haide, Laurel, doar nu eşti 
genul de om care se ascunde. Deschide ochii şi înfruntă-ți 
destinul. 

Danjermond aprinsese mai mult de o duzină de lu- 
miînări, ale căror flăcări pilpiitoare scoteau la iveală inte- 
riorul încăperii. La stinga ei era o mică măsuţă de toaletă, 
a cărei suprafaţă era plină de lumînări. $ 

În faţa ei era un scaun cu spătar drept. În spatele lui 
erau două stative mici, de-o parte şi de alta a patului, de 
asemenea acoperite de lumînări. i 

Laurel văzuse toate astea în treacăt, înainte ca privirea 
ei să se fixeze asupra patului, 

Era de fier. Negru. Frumos prelucrat, cu căpăfii curbat 
grațios şi picioare scunde, meşteşugit răsucite. Era fru- 
mos. Sinistru. De căpătii atîrnau două eşarfe de mătase. 
Salteaua era acoperită de un cearceaf alb, de satin, dar pe 
dedesubt se întrevedeau pete mari, întunecate. Pete de 
sînge. Savannah zăcuse în patul acela şi sîngerase de 
moarte. Şi Annie. Şi alte femei al căror nume nici nu le 
ştia. Urletele lor îi umpleau mintea, ca nişte fantome. Se 
simţi cuprinsă de panică. 

Tunetele răsunau aproape. Fulgerele nu mai conte- 
neau. Ploaia continua să cadă cu furie. 

În jurul cabanei se întindeau mile întregi de ţinut sălba- 
tic. Nu avea cine să-i sară în ajutor. Nimeni nu-i putea auzi 
urletele. Acolo nu exista milă. Nici dreptate. Se gîndi la 
Jack şi la ce ar fi putut avea împreună dacă soarta lor ar fi 
fost alta. Se întrebă dacă le stătuse în putere să schimbe 
situaţia. 

Apoi Danjermond o prinse de braţ ca s-o conducă spre 
pat. 


Ploaia îl lovea cu furie, înăbuşindu-l. Tuşi, atunci cînd 
apa adunată pe banchetă îi năvăli în gură. 

Stragulatorul. 

Cuvîntul acesta îl ajută să se dezmeticească. Încercă 


493 


să ridice capul şi gemu de durere. Laurel. Nu mai era 
acolo. Nici Danjermond. O va ucide. lar tu zaci în afurisita 
asta de şalupă pe ploaie. Netrebnicule, incapabilule, fiu de 
ticălos. 

Strîngînd din dinţi împotriva durerii, încercă să se ri- 
dice, nedumerit la început pentru că părea capabil să-şi 
mişte braţele. Se rostogoli pe spate şi primi ploaia drept în 
față. Avea mîinile legate la spate. Şi picioarele îi era le- 
gate. 

Dar şi le mişcase. Sau aşa credea. Încercă din nou să 
le.mişte cu destul de mult succes. Erau legate, dar nu prea 
strîns. Legătura era destul de largă ca să poată luptă cu 
ea. Destul de largă ca să-şi scoată cizmele şi astfel să-şi 
elibereze picioarele. C 

Această sarcină îl lăsă istovit, dar cel puţin izbutise 
să-şi elibereze picioarele. incet, se rostogoli pe genunchi 
şi încercă să-şi ridice capul, cîte un centimetru o dată. 
Durerea era cumplită. 

Laurel. Trebuia să ajungă la Laurel. Dacă nu făcuse 
nimic bun în viaţa lui de rahat, cel puţin trebuia-să încerce 
acum s-o salveze. Avea să moară în timpul acestui proces 
sau imediat după, era sigur, dar trebuia să încerce. Pentru 
ea... ca s-o facă să fie mîndră de el... ca să-i arate c-o 
iubea... nu-i. spusese... deşi ar fi trebuit... ce mult şi-ar fi 
dorit ca relaţia lor să meargă... 

Astfel de gînduri i se tot învîrteau prin minte în timp ce 
se chinuia să se ridice, dar fu înghiţit încă o dată de în- 
tunericul care-i promitea uşurarea... îl atrăgea spre el... 


Deşi ştia că era inutil să i se împotrivească, Laurel 
luptă cu furie. Era vorba de principii. De onoare. Nu avea 
să-şi. întimpine moarte precum mielul dus la sacrificiu. Nu 
avea de gînd să-i uşureze sarcina, ba din contră, va face 
tot ce va putea ca să-i strice plăcerea. 

În clipa în care mîna lui Danjermond o prinse de braţ, 
Laurel se smuci de lîngă el şi o porni spre uşă. Danjer- 
mond se întinse după ea şi o prinse de păr, trăgînd-o 
înapoi cu putere, făcînd-o să urle de furie şi de durere. 

Se întoarse spre el şi începu să-l lovească cu picioa- 
rele unde nimerea. 

Cu chipul schimonosit, Danjermond o pocni cu putere 
peste faţă. Capul lui Laurel se smunci într-o parte şi gura i 
se umplu de sînge. Îşi pierdu echilibrul şi căzu în genun- 
chi. Cu ochii fixaţi asupra uşii, încercă să se ridice şi să 
fugă. Adrenalina vărsată în sînge îi sporea energia. Toc- 
mai cînd voia să încerce iar, Danjermond o prinse de legă- 
tura de la miini şi o trase iar înapoi. 

Încetă să se mai zbată în clipa în care văzu lucirea 
lamei unui pumnal. 

Inima lui Laurel se strînse dureros, atunci cînd pum- 
nalul se apropie tot mai mult de fața ei. Era subțire şi 
elegant, asemenea miinii încleştate. pe minerul de aur. 

Lama era de oțel lucitor, ornată cu tot felul de modele 
gravate pe ea. Era un obiect frumos şi mortal precum 
bărbatul care-l ţinea. 

— Aş prefera să cooperezi, Laurel, îi zise el din spate, 
plimbîndu-şi mîna pe gitul ei. Cuţitul se apropia tot mai 
mult. 

Tonul lui era la fel de calm ca întotdeauna, dar, pe sub 
cuvintele îngrijit pronunţate, se simţea furia. Laurel încetă 
să mai respire cînd simţi vîrful pumnalului pe nas. 

— Haide, Laurel, fii fată bună, murmură el, plimbînd 
lama pumnalului în jos, peste buze, ca şi cum ar fi vrut să i 
le despice. Ştiu că Vivian te-a crescut ca să fii o fată bună. 

Laurel nu credea că maică-sa se gîndise la o atare 
situaţie atunci cînd o educase. 

Laurel nu spuse nimic. Se temea să vorbească cînd 
pumnalul îi trecuse de bărbie şi se plimba nestingherit 
peste gitul ei. Dacă încerca să se zbată acum, avea să-i 
taie gitul şi scăpa de chin? | se părea preferabil, dar nu 
avea nici o garanție. 

Dacă mai aştepta, dacă mai trăgea de timp, chiar şi un 
minut sau două, poate i se ivea o altă ocazie să fugă. 
Afară, furtuna se îndepărtase spre Lafayette, dar ploaia 
continua să cadă. Ce şanse de supravieţuire ar fi avut în 
mlaştină? Dar ce şanse avea acolo? 

Pumnalui se oprise chiar pe claviculă, gidilînd-o uşor. 
Fiecare celulă din corpul ei tremura. Se simţea la fel de 
fragilă ca o rămurică, gata să se rupă în mîna lui. Ochii i 
se umplură de lacrimi, dar nu le permise să curgă. Era 
cuprinsă de isterie, dar se reținu să spună sau să facă 
ceva. Işi aminti ce-i spusese Danjermond despre Savan- 
nah, cum înnebunise la final. 

Ea nu avea să-i ofere o astfel de satisfacţie. O omorise 
pe sora ei de plăcere, ca să se caţăre pe cadavrele vic- 
timelor sale spre glorie într-o profesiune pe care o batjo- 
corea cu fiecăre gură de aer pe care o respira. 

— Afurisit să fii, şopti, folosindu-se de mînie şi de ură ca 
de nişte scuturi împotriva fricii. Afurisit să fii. Sper să arzi 
în flăcările iadului. 

Danjermond îşi lăsă capul în jos, lipindu-şi faţa de chi- 
pul ei. 

— Eu nu cred în viaţa de după moarte, Laurel, murmură 
el, plimbînd pumnalul printre sînii ei. Cu o mişcare uşoară 
a miinii, vîrful rupse bumbacul tricoului şi îi.înțepă un sîn. 
După mine, dacă există iad, atunci este chiar aici, acum, 
iar tu eşti în el alături de mine. 

Laurel urlă şi se dădu în spate, atunci cînd Danjer- 
mond îi tăie tricoul de sus şi pînă jos. In clipa următoare se 
lovi.de corpul lui înalt şi mîinile legate la spate se lipiră de 
sexul umflat. Danjermond o prinse cu braţul stîng de mijloc 
şi ridică iar pumnalul. 

Lama ascuţită îi sărută sînul stîng, chiar sub sfirc, lă- 
sînd în urmă o dîră de stropi de sînge care se rostogoleau 
ca nişte perle pe podea. Durerea apăru cîteva secunde 
mai tîrziu. In cele din urmă şi lacrimile prinseră să se 
rostogolească pe obraji, translucide ca nişte diamante. 

— Fii fată cuminte, Laurel, îi zise el, frecîndu-se ritmic 
de ea. Laurel se cutremură de dezqust cînd Danjermond'o 
linse pe git şi-i prinse lobul urechii între dinți.. Aici nu există 
dreptate, Laurel, şopti el mai departe. Singura lege de aici 
e legea mea. 

După aceea o tîrî înapoi în pat. Cu ajutorul pumnalului 
îi tăie legătura de la miini, o trinti pe saltea şi o blocă acolo 

punîndu-i genunchiul peste piept. Folosind eşarfele de mă- 
tase cu care legase şi celelalte victime, o legă de pat. 

— Ce păcat că plouă aşa de tare, îi zise el după aceea. 
Luă iar pumnalul şi începu să-l plimbe pe pîntecul ei, în 
sus spre sîni. L-aş fi adus pe Jack aici şi aş fi încercat să-l 
trezesc ca să privească totul. Ar trebui să vadă ceea ce 
doar îşi imaginează, să simtă puterea, seductia. Are acea- 
stă latură întunecată în el. Inainte să moară ar trebui să 
vadă pe viu ceea ce numai şi-a închipuit. 

Cu lama ascuţită îi tăie ceea ce mai rămăsese din 
tricou, dezgolind-o. 

— Frumos, şopti el, plimbînd lama peste sînul rămas 
neatins. Extrem de feminin. 

— Ce s-a întîmplat de ai ajuns să urăşii femeile în halul 
ăsta? îl întrebă, luptînd cu greața, atunci cînd el îşi înmuie 
un deget în sînge şi îi pictă sfircurile. 

Danjermon ridică mirat dintr-o sprînceană. 

— Dar eu nu urăsc femeile, îi zise sincer amuzat. Ăsta 
este hobby-ul meu. Nu e nimic personal. 

— Eu consider crima ceva extrem de personal. 

Danjermond se ridică cu un ofat, dădu ocol patului şi 
aduse mai aproape scaunul cu spătar drept. Lăsă pum- 
nalul pe podea, la picioare, şi începu să-şi desfacă nasturii 
de la cămaşă. 

— Da, cred că tu iei totul la modul personal. Dar asta a 
fost marea ta problemă de la început, nu? Ai tendinţa de a 
personaliza totul. De asta ai şi avut asemenea necazuri în 
Georgia. Erai implicată personal în caz. Nu puteai vedea 
pădurea din cauza copacilor. Ştim amîndoi cît de impor- 
tantă este perspectiva la construirea unui caz. Un procuror 
trebuie să fie rece, mericulos, detaşat. Sentimentalismele 
lasă uşa deschisă în faţa suprizelor opoziției. După cum ai 
descoperit şi singură, laurel, eu sînt un om extrem de 
meticulos. Nu tolerez suprizele. 

Fără nici un avertisment, uşa cabanei explodă deo- 
dată, făcîndu-se fărime. Odată cu vintul şi ploaia apăru şi 
Jack. Avîntul îl purtă mat departe, nimerind chiar peste 
“Danjermond care, uimit, fusese incapabil să facă vreo altă 

mişcare. Scaunul şubred se dezintegră sub greutatea ce- 
lor doi bărbaţi, care căzură pe podea. 

Laurel strigă numele lui Jack şi se chinui să se ridice 
puţin ca să-l poată vedea. Auzea cum luptau, cum se foiau 
pe jos şi cum înjurau. 

În inima ei ştia care avea să fie rezultatul final. Jack se 
bătea cu ambele miini legate la spate şi era rănit destul de 
grav. Danjermond avea să-l omoare, ca după aceea s-o 
termine şi pe ea, dacă nu reuşea cumva să-şi dezlege 
mîinile. 

Se strădui să se ridice spre căpătiiul patului, cîte un 
centimetru o dată, ca să nu tragă de eşarfele care-i legau 
mîinile şi să le întărească nodurile. 

Strîngînti din dinţi, încercă să nu mai asculte gemetele 
şi urletele, concentrîndu-se numai asupra nodurilor. Mă- 
tase. Mătasea era moale, rezistentă, alunecoasă. Miinile 
ei erau mici şi încheieturile delicate. 

Dacă avea grijă să se mişte cu îricetineală, ca să nu 
întărească nodurile, atunci... 

Jack se chinuia să-l ţină pe Danjermond la podea sub 
greutatea lui, dar puterile îi scădeau tot mai mult şi era 
ametit. Luptă cum putu mai bine cu genunchii şi picioarele, 
lovind cu sete unde se nimerea, ignorînd durerea de cap şi 
dintre coaste. 

Danjermond se zbătea sub el, străduindu-se să se ri- 
dice. Cînd în cele din urmă izbuti să se ridice şi să ia 
pumnalul, Jack se aruncă iar asupra lui şi împreună se 
prăbuşiră peste măsuţa de toaletă plină de lumiînări, fă- 
cînd-o bucăţi. 

Lumînările se rostogoliră pe jos şi pereţii cabanei luară 
foc imediat. 

Cei doi bărbaţi se rostogoliră departe de foc, luptind 
pentru supremație. Jack reuşi să-şi lovească adversarul 
cu genunchiul în burtă. Danjermond răspunse cu o lovitură 
urîtă la cap. Durerea îl făcu pe Jack să leşine cîteva clipe. 

Cînd îşi reveni, îi vedea pe Danjermond în trei exem- 
plare. Trei diavoli veniţi din iad. Trei versiuni ale lui cu 
pumnalul ridicat, gata să se repeadă spre el. 

Se aruncă spre individul din centru, lovind cu umărul 
ceva solid chiar în clipa în care pumnalul i se înfipse în 
spinare. 

Simti cum cedase o coastă şi apoi avusese o senzaţie 
ciudată, de vacuum în piept. Se prăbuşi la podea rostind 
numele lui Laurel. 

O dezamăgise, aşa cum o dezamăgise şi pe Evie. 

Acum murea cu o asemenea greutate pe conştiinţă. 
Un alt bagaj greu de cărat în iad. O auzea cum îl striga, 
dar nu-i putea răspunde. Păcat că ea îşi închipuise că 
putea fi mai presus de nemernicia-i obişnuită. 

— Jack! Jack! urla Laurel, pentru a se face auzită pe 
deasupra murmurului scos de focul care devora pereții 
cabanei. Í| strigă şi a treia oară, sperind să-l audă cum îi 
răspundea. 

Il văzuse pe Danjermohd ridicîndu-se şi văzu şi pum- 
nalul cum se înfipsese în spatele lui Jack. Asta însemna 
că era mort. Rămăsese singură. Nu mai conta că izbutise 
să-şi elibereze o mînă. 

Nu mai avea timp s-o dezlege şi: pe cealaltă. Danjer- 
mond se şi ridicase în picioare. Şi venea spre ea. Cu 
pumnalul de pe care încă mai picura sîngele lui Jack. 
Danjemond rînjea ca un diavol, înconjurat de foc. 

Nu te uita la el, încearcă să desfaci nodul, îşi spuse 
singură. Plîngind şi tuşind din cauza fumului dens, se chi- 
nui să-şi elibereze şi mîna stîngă. 

Jack îşi ridică fruntea cîţiva centimetri. Nu vedea decit 
picioarele lui Danjermond. Care se îndreptau spre Laurel. 
Cu un ultim efort de voință, întinse deodată picioarele. 

Îl pocni pe Danjermond chiar în spatele genunchilor, 
aruncîndu-l cu capul înainte în foc. 

Urletele erau oribile. Inumane. Cuprins de flăcări, Dan- 
jermond se ridică şi dădu să fugă de acolo, însă se îm- 
piedică şi căzu peste pat. Laurel urlă şi sări din patul care 
luase foc. 

Se dădu înapoi din fata acelei scene oribile şi, aproape 
orbită de fum, se lăsă în jos, ocolind patul ca să ajungă la 
Jack. Nu mai avea ce să facă pentru Danjermond. 

În plus, nici nu era sigură că ar fi avut chef să-l ajute 
cumva. Nu ştia decit că toată cabana avea să fie mistuită 
de foc şi, dacă ea şi Jack nu ieşeau repede de acolo, 
urmau să aibă soarta procurorului. 

Reuşi să ajungă lîngă Jack, deşi nu vedea aproape 
nimic. 

— Jack! urlă încercînd să acopere trosnetele lemnului 
care ardea. La naiba, Jack, să nu mori tocmai acum! 

Trase de el, strînse din dinţi şi se forță să-l tîrască spre 
uşă, strigînd la el toată vremea. Înjurăturile şi rugăminţile 
ei îl dezmeticiră puţin. Încăpăținarea ei îl făcu să-şi mişte 
picioarele, deşi nu știa nici el cum. 

Se baza pe glasul ei, pe miinile care-l trăgeau, pe 
încăpăținarea de care dădea dovadă ca să se mişte mai 
departe. La uşă se prinse de cadrul sfărîmat şi reuşi să 
stea pe picioare. 

— Mai repede! urla Laurel scoasă din minţi de spaimă, 
prinzîndu-l de talie şi preluîndu-i greutatea pe umerii ei în 
timp ce se împleticeau spre malul rîului. 

Ploaia continua să cadă cu furie din cer, dar nu făcea 
față focului care devora lemnul uscat al cabanei. Aceasta 
se aprinsese precum o torţă în noapte. 

Focul devora toate dovezile atrocităților care se petre- 
cuseră acolo şi pe făptaş laolaltă cu ele, condamnîndu-l la 
pedeapsa capitală. 

Slăbită, tuşind din cauza fumului, clătinîndu-se sub greu- 
tatea lui Jack, Laurel căzu în genunchi pe malul noroios, 
iar el se prăbuşi alături. 

— Doamne sfinte, Jack! Să nu cumva să mori! strigă 
Laurel aplecată asupra lui. Să nu mori! Te rog, să nu mori! 

Ingrozită, Laurel îi mingiia fața şi buzele, căutind să-i 
simtă răsuflarea, îi căută cu degete febrile pulsul de la git. 

Jack deschise ochii şi se uită la ea. Încercă să zîm- 
bească. Incercă să respire. 

— Hei, îngeraşule, îi şopti sufocat. Poate că sînt unul 
din băieții buni pînă la coadă. 

După aceea se prăbuşi în întuneric, predîndu-se în fața 
durerii. 

Jack îşi mai amintea numai fragmente din cele întîm- 
plate. O adevărată forță susținută de voinţă, care-l împin- 
sese, îl înjurase, îl împlorase şi-l determinase să-şi mişte 
picioarele. Să facă un pas după altul. Durerea fusese blo- 
cată, dar nu şi slăbiciunea sau senţimentul întreruperi le- 
găturii dintre mintea şi trupul său. Îşi amintea că simţise 
cum esența lui parcă plutea undeva în afara carcasei 
fizice, conectată cu ea doar printr-un fir extrem de subţire. 
Işi amintea de asemenea cit de ispitit fusese să rupă acel 
fir şi să se lase să plutească mai departe, dar Laurel îl tot 
trăsese înapoi. Ţinea minte că se întrebase de cîteva ori 
cum de era cu putință ca o femeie atit de mică şi de 
delicată să aibă atîta putere. 

Îşi amintea de asemenea şi de o ambarcatiune. Şi de 
ploaie. Ploaie şi lacrimi. Laurel care plîngea aplecată dea- 
supra lui. Atunci dorise să-i spună să nu plîngă. Nu su- 
porta gîndul că o făcuse să plîngă, deşi ştia că nu era 
prima dată. Erau multe lucruri pe care voise să i le spună, 
dar nu putuse aduna destulă putere ca să vorbească. Cu- 
vintele îi clipociseră în minte ca nişte baloane de spumă. 
Aproape că uitase'cum să-şi mai folosească vocea. Frus- 
trarea îl epuizase. A 

intuneric, lumină. Murmurele femeilor şi bărbaţilor în 
haine albe. Nu putea să se afle în rai, pentru că nu ar fi 
reuşit să treacă de poartă. Aşadar, trebuia să fie un spital. 

Miini răcoroase care-i atinseseră braţul, obrajii. Buze 
moi şi şoapte de alint. Laurel. 

Laurel stătuse alături de el, aşa îi spusese asistenta 
Washington, în timp ce se foia prin rezerva în care era. 
Asistenta era o femeie scundă, pătrată, cu piele ca de 
mahon şi degete mici şi groase care-i luau pulsul cu rapidi- 

tate şi biîndețe. Miz Chandler îl vizitase în toate zilele ace- 
lea în care dormise moleşit de medicamente. Tot asistenta 
îi spusese că era ocupată pînă peste cap cu aranjamen- 
tele pentru înmormîntarea surorii ei şi cu investigația şeri- 
fului. Ce noroc avuseseră că scăpaseră amindoi cu viaţă. 
Auzi, tocmai procurorul Danjermond fusese ucigaşul, Dom- 
nul să ne aibă în pază! 

Jack puse punct amintirilor în timp ce stătea pe ve- 
randa casei şi-l privea pe Leonce cum pleca de pe alee. 
După ce pierdu maşina din vedere, se întoarse să se uite 
spre Belle Riviere. Undeva, în străfundul memoriei, erau 
păstrate gîndurile despre Laurel. Stătuse cu el, îl sărutase 
pe obraz, îi spusese că-l iubea. Nu merita dragostea ei, 
dar ştia că asta era ceea ce-l făcuse să se agațe mai 
departe de viaţă. Glasul lui Laurel străbătînd picla deasă a 
minții lui, implorîndu-l să trăiască, mituindu-l cu dragostea 
ei. 

Oare dragostea ei va stărui şi după ce vă trece criza 
sau intensitatea va începe să scadă, nebunia să dispară 
ca să se întrebe după aceea ce naiba văzuse bun în el? 
Jack jucase rolul eroului pentru ea. Însă nu fusese tocmai 
actorul potrivit. Armura nu-i venea bine. 

Huey ieşi de sub un tufiş şi urcă pe scări ca să-l lingă 
pe mînă şi să-i ureze astfel bun-venit acasă. Jack se uită 
spre el şi se apucă să-l scarpine între urechi. Huey gemu 
sonor şi începu să'dea din coadă. 

— Deci, tu eşti comitetul de întîmpinare, eh, Huey? Asta 
e ce primesc pentru că am fugit de la spital. 

Deschise uşa şi intră în casă, lăsindu-l şi pe Huey să 
intre după el. Ciîinele însă îl abandonă repede, repezin- 
du-se spre draperi în căutare de şoareci. Jack inspiră adînc 
şi începu să urce scările, cite o treaptă o dată. 

Nu ştia de ce, dar se aşteptase să se simtă ca acasă 
odată ajuns în dormitor, dar, atunci cînd privi împrejur, 
constată că nu se simţea deloc bine acolo. Dormitorul lui 
rămăsese de fapt budoarul lui madame Devreaux. El doar 
pierdea vremea acolo. Nu făcuse absolut nici o schimbare, 
pusese numai nişte cearceafuri proaspete pe pat. 

Nu făcuse din casa aceea căminul lui, admise în cele 
din urmă atunci cînd se lăsă să cadă pe marginea patului. 
Era de fapt închisoarea lui, locul în care se putea auto- 
flagela. 

Mai demult visase la dragoste şi la o familie, la succe- 
sul profesional după care tînjeau majoritatea oamenilor nor- 
mali, dar i se arătase foarte limpede că o astfel de viaţă nu 
era pentru unul ca el. Genul acela de viaţă îi explodase în 
față şi el fusese cel care aprinsese fitilul. 

„Nu eşti bun de nimic, T-Jack. Aşa ai fost şi aşa vei fi 
mereu.“ 

O lecţie pe care o primise pentru un preț mult prea 
mare. 

Ceea ce mai strînsese după catastrofă ar fi trebuit să-i 
ajungă, îşi zise singur privind spre tavan. Avea cărțile sale, 
amicii de la Frenchie's şi destule prietene care de-abia 
aşteptau să-i încălzească patul oricînd avea chef de aşa 
ceva. 

Avea o casă goală şi o inimă pustie, pe care nu le 
împărțea cu nimeni, decit cu stafiile trecutului şi cu un 
ciine care nu era al lui. 

Jack alungă acel gînd cu un efort care-i provocă dure- 
rea de cap. Viaţa lui pendula între penitenţă şi petreceri, 
ceea ce lui îi convenea de minune. Nu dădea socoteală 
nimănui şi nu era responsabil de nimic. 

Cu toate astea, Laurel Chandler reuşise cumva să se 
îndrăgostească de el. Ironia era prea mare, tocmai Laurel, 
campioana justiţiei, apărătoarea legilor, îndrăgostită de un 
bărbat care le încălcase pe toate, un om pentru care drep- 
tatea reprezenta o -condamnare la exil emoţional. Ea îi 
oferise tot ce-şi dorise de la viaţă, tot ce-şi spusese singur 
că nu va putea avea niciodată. 

Dacă mai avea vreo rămăşiţă de onoare, atunci ar pleca 
şi ar lăsa-o să se îndrăgostească de un bărbat mai des- 
toinic decit el. 


Slujba a fost intimă. O binecuviîntare şi un blestem, 
cugetă Laurel. Durerea prea profundă ca s-o poată îm- 

părtăşi cu oameni pe care nu-i cunoştea, deşi o parte: din 
cele mai adinci răni fuseseră făcute de oamenii prezenți 
acolo. | 

Se aşezase cu Caroline şi mama Pearl într-o parte a 
capelei. Vivian şi Ross se aşezaseră în cealaltă, în ace- 
eaşi strană, dar nu. împreună. Erau separați de un perete 
invizibil de ură, fiind împreună numai de ochii lumii, pentru 
că Vivian dorea să ascundă secretele urite ale familiei. 
Laurel ştia că maică-sa nu va confirma şi nici nu va nega 
zvonurile care aveau să se răspîndească, o doamnă nu-şi 
spăla rufele murdare în public. Probabil că avea să di- 
vorțeze de Ross în mod discret, ca apoi să-şi continue 
viața ca şi cum el nici n-ar fi existat, lăsîndu-l să-şi ispă- 
şească singur păcatele în ochii celorlalţi oameni. 

Ross privea prostit la sicriul acoperit de trandafiri roz. 
Laurel se întrebă dacă simțea ceva remuşcări sau regreta 
doar că fusese expus după atita amar de vreme. Ea per- 
sonal nu i-ar fi permis să vină, dar nu avusese de ales. 

Se întrebă cum avea să suporte acuzaţiile şi condam- 
narea celorlalți oameni imediat ce povestea despre abuzul 
lui va deveni cunoscută tuturor, iar ea avea să se îngri- 
jească. să devină cunoscută. Caroline îi spusese la un 
moment dat că Ross era un om slab de înger. Dacă exista 
un Dumnezeu în ceruri, ruşinea adevărului scos la lumină 
avea să-l zdrobească. 

Reverendul Stipple nu prea avea multe de spus despre 
Savannah. Laurel ar fi preferat să nu spună nimic, dar 
aceea era biserica lui, aceeaşi biserică în care fuseseră 
botezate ea şi cu Savannah, şi unde tatăl lor jurase dra- 
goste pînă la moarte lui Vivian. Tot de acolo plecase Jef- 
ferson Chandler spre lumea cealaltă. 

Se uită în jos spre batista cu margini de dantelă pe 
care o ţinea în mină şi-şi aminti deodată cum stătuse Sa- 
vannah alături de ea, o luase de mînă şi-i şoptise: „Tata 
s-a dus, dar noi ne vom avea una pe cealaltă pentru tot- 
deauna.“ 

Acum moartea îi adunase iar acolo, pe toți acei oameni 
ale căror vieţi erau legate de experiențe comune. 

Spre finalul slujbei, în capelă intră Conroy Cooper, care 
se aşeză în ultima strană. Laurel îi întilni ochii albaştri şi 
trişti, atunci cînd se îndreptă spre ieşire şi citi în ei regretul 
şi dragostea. Ce ironie, ca dintre toți bărbaţii pe care-i 
cunoscuse sora ei, să se îndrăgostească tocmai de acela 
pe care simțul onoarei îl oprea s-o facă fericită. 

După plecarea tuturor, Laurel rămase în vestibul, ur- 
mărindu-l pe Cooper cum punea un singur trandafir alb pe 
sicriu. Rămase alături de scriu vreme îndelungată, cu o 
mînă sprijinită de lemnul lucios, luîndu-şi adio de la Savan- 
nah în şoaptă. 

Laurel îl etichetase drept un soț adulterin şi-l condam- 
nase pentru că nu fusese în stare să-i ofere lui Savannah 
genul de relaţie aşa cum îşi dorea ea. Dar o iubise cît de 
mult putuse, aşa-i spusese, încercînd în acelaşi timp să-şi 
păstreze jurămiîntul faţă de o soţie care nici nu-l mai re- 
cunoştea. li oferise lui Savannah tot ce putuse. Nu fusese 
el vinovat că ea avusese nevoie de mult mai mult. 

După înmormiîntare nu se servi nici un fel de cafea. Nu 
era momentul unei comportări normale, pentru alinarea 
durerii, cu discuţii banale despre recolte sau copii. Ca- 
roline le duse cu maşina înapoi acasă, în linişte. 

Mama Pearl se refugie în bucătărie ca să fiarbă un 
ibric mare cu cafea. Caroline puse cheile pe măsuţă din 
hol, se întoarse şi o prinse pe Laurel de miini. 

— Mă dus sus ca să mă întind puțin, îi zise aproape în 
şoaptă. Şi tu ar trebui să faci la fel, draga mea. Ai avut 
parte de citeva zile absolut îngrozitoare. 

Laurel se chinui să zîmbească şi scutură din cap. 

— Sînt prea agitată ca să pot să dorm. Mă gindeam să 
ies puțin în grădină. 

Cu ochii strălucitori de înţelegere, Caroline încuviință 
din cap. 

— Ai făcut aşa de frumos în grădină. E un loc bun 
pentru a-ţi căuta pacea. 

Laurel nu se aştepta să-şi găsească pacea, dar putea 
spera. începu să se plimbe agale pe aleile de cărămizi, 
savurînd liniştea şi briza caldă. Observă buruienile apărute 

şi îşi promise să le plivească chiar a doua zi. Avea senti- 
mentul că un capitol crucial şi turbulent din viaţa ei tocmai 
fusese încheiat. Savannah se dusese alături de tatăl lor. 
Secretul pe care-l păstraseră atiția amar de ani fusese 
scos la lumină. Danjermond era şi el mort şi, chiar dacă 
investigaţiile continuau, scormonindu-i trecutul întunecat, 
iar ziarele continuau să publice tot felul de reportaje sen- 
zaționale despre el, se trăsese deja linia. Cu mărturia ei şi 
cu dovezile găsite în casa lui şi la locul faptei, Stephen 
Danjermond, procurorul districtual al parohiei Partout, fiul 
familiei Danjermond cu sediul în Garden District, New Or- 
leans, fusese declarat criminal în serie. 

Ar fi trebuit să mă simt împăcată, îşi zise aşezindu-se 
pe o bancă. Dar avea sentimentul că ceva se descălcise 
deodată şi încă rămăseseră multe fire care atirnau libere, 
nebăgate în seamă. Savannah murise. Laurel nu mai avea 
de acum ocazia să repare crăpăturile apărute în relaţia lor. 
Secretul fusese dezvăluit, dar ea va continua să fie fiica lui 
Vivian. Ross Leighton va fi întotdeauna o parte integrantă 
a trecutului ei, chiar dacă nu şi a viitorului. Danjermond 
murise şi el, dar toate vieţile pe care le atinsese cu pre- 
zenta lui aveau să rămînă marcate de trădare. 

Şi apoi mai era şi Jack. Omul de care n-ar fi trebuit să 
se îndrăgostească. Cel pe care-l iubea aproape fără spe- 
ranță. Bărbatul care părea decis să plătească păcatele 
trecutului pentru tot restul vieții. 

Dacă ar fi avut creier în cap, atunci s-ar rupe de el şi ar 
pleca undeva în altă parte ca s-o ia de la început. Ceea ce 
se petrecuse între ea şi Jack avusese loc prea repede, cu 
o intensitate exagerată. 

Ultimul lucru pe care-l dorise atunci cînd se întorsese 
acasă fusese o relaţie cu un bărbat. Jack era oricum de- 
parte de imaginea bărbatului cu care se vedea alături. 
Folosise, abuzase şi luase în rîs profesiunea pe care o 
avuseseră mai demult în comun. Nu-l respecta din cauza 
asta, dar trebuia să respecte modul în care procedase la 
final, chiar dacă el declarase că motivele lui fuseseră pur 
egoiste. Ducea o viaţă în care evita cu măiestrie orice fel 

de responsabilitate, alt lucru care o irita, tocmai pentru.că 
simţul datoriei era adînc înrădăcinat în ea, dar îl văzuse 
cum acționase la nevoie. 

Cu ochii minţii nu-l vedea pe bărbatul cu zîmbet vesel 
Şi cu cercel.cu rubin în ureche, ci pe omul singur şi chinuit 
de trecut. Jack se descria pe sine ca pe un nemernic şi un 
profitor, bun numai la distracţie, dar adevărul era că-i sal- 
vase viaţa dînd. dovadă de un eroism rar întîlnit. 

În el sălăşuiau de fapt doi oameni. Trebuia însă să 
încerce să-l convingă pe Jack “cel rău“ că Jack „cel bun“ 
exista şi merita să aibă şansa să capete ceva mai bun 
decit o viaţă de durere. 

Laurel închise ochii şi îşi lăsă capul pe spate. Pentru o 
clipă îşi permise să viseze la o viață alături de Jack plină 
de fericire, dînd uitării trecutul cu toate ororile lui. 

- Visezi la mine, scumpete? 

Lui Luarel îi trebui o clipă ca să-şi dea seama că 
auzise glasul aievea. Deschise ochii şi se răsuci pe bancă. 
Îl văzu sprijinit cu greu de una dintre statuile mătuşii Ca- 
roline, îmbrăcat cu o pereche de blugi şi o cămaşă des- 
cheiată. Era palid la față şi încercănat, iar în ochi i se citea 
durerea. 

Incercă să-i zimbească, dar efortul era prea mare. 

— Ce mama naibii cauţi aici? se înfurie Laurel. Se ridică 
deodată de pe bancă. Să nu care cumva să îndrăzneşti 
să-mi spui că doctorul Broussard te-a externat! 

Jack se strimbă puţin pentru că glasul ei îi provoca 
dureri de cap. 

— Mais non, rosti el tărăgănat. Trebuie să recunosc că 
am evadat pur şi simplu. 

— Oare de ce nu mă miră? 

— Nu e nici o scofală, “tite chatte, murmură el, frecîn- 
du-şi fruntea cu două degete. Am doar o durere de cap 
năucitoare şi o coastă ruptă. 

Laurel se încruntă la el şi-şi băgă mîinile în buzunarele 
fustei. 

— Ai avut un plămin perforat! Ai capul spart şi ai fost 
înjunghiat, şi... 7 

— Bon Dieu! gemu el privind-o drept în ochi. Atunci 
poate c-ar fi mai bine dacă m-aş aşeza. 

O prinse cu braţul de talie şi, deşi se mişca cu greu, o 
obligă să i se aşeze pe genunchi. Ea îi sări din braţe, dar 
se instală pe bancă alături de el. 

Jack se încruntă nemulțumit. 

— Cred că mi-am pierdut îndemînarea. 

Laurel se strimbă. 

— Eu cred că ţi-ai pierdut minţile. Locul tău e la spital. 
Doamne sfinte, nici măcar nu erai conştient ultima dată 
cînd te-am văzut! 

— O să trăiesc. 

Alungînd cu mîna subiectul de conversație, se întoarse 
ca s-o privească mai bine. Observă imediat cearcănele 
negre de sub ochi. Arăta delicată şi fragilă ca un porțelan. 
Fragilitatea aceea îi speriase la început, înainte să-i des- 
copere puterea ascunsă sub ea. Ar avea sentimentul că 
acea putere o părăsise în clipa aceea. 

— Dar tu ce faci, scumpete? Cum te simți? 

— Azi am înmormîntat-o pe Savannah, răspunse ea. 

Jack o prinse cu brațul pe după talie şi o trase aproape, 
sărutiînd-o pe cap. Laurel nici n-avu nevoie de un alt în- 
demn ca să-şi aşeze palma peste pieptul lui, chiar deasu- 
pra bandajului alb din jurul coastelor, ca să-i simtă bătăile 
puternice ale inimii. 

— Dacă aş fi putut, aş fi stat alături de tine. 

Laurel îl privi cu oarecare teamă, avînd grijă să alunge 
orice expresie de pe chipul ei, încercînd să cîntărească 
acea schimbare a sentimentelor lui. 

- Tu nu participi la înmormiîntări. 

— Mda, mă rog... rosti el jenat. Asta nu înseamnă că 
nu-mi pierd prietenii, ci numai că nu sînt alături de ei în 
clipe grele. 

— Asta sîntem noi acum? îl întrebă Laurel încet. Prie- 
teni? 

- Mi-ai salvat viaţa. 

- Şi tu. mi-ai salvat mie viaţa, i-o întoarse ea. Ce în- 
seamnă asta? Că sîntem chit? 

—'Dar ce ai vrea să fim? întrebă jack țifnos. Se bles- 
temă pentru nerăbdarea lui, în fond nu venise acolo ca să 
se certe cu ea. Venise pentru... Pentru ce? Şi de ce? 
Pentru că nu putuse să stea deoparte? Pentru că se gin- 
dise că era momentul să taie rădăcinile acelui sentiment 
care-i înflorise în inimă? Nu le poţi avea pe toate, Jack. 

— Eu vreau mai mult de atit, admise Laurel. Dacă se 
făcea de ris în faţa lui, atunci asta era, ghinion. Dacă îşi 
arăta astfel slăbiciunea, nu-i mai păsa. Ăsta era adevărul. 
În viaţa ei existaseră prea multe minciuni. Se ridică de pe 
bancă şi se întoarse să-l privească cu atenţie. Te iubesc, 
Jack. Imi tot spun singură că n-ar trebui, dar adevărul este 
că te iubesc. 

— Ai dreptate, îngeraşule. Strîngînd din dinți de durere, 
se ridică la rîndul lui. N-ar trebui, murmură, şi o porni spre 
poartă, evitind s-o privească. Dacă s-ar fi uitat la ea, n-ar 
mai fi avut puterea să plece de acolo. 

— Nu pentru că nu o meriţi, Jack, îi zise Laurel, prin- 
zîndu-l de braţ. Ci pentru că ar fi mai uşor aşa. Am avut o 
astfel de relaţie la un moment dat, dar nu a fost corect nici 
pentru mine şi nici. pentru el. Imi pare rău, Jack, dar eu nu 
mă mulțumesc s-o apuc pe calea cea mai uşoară, mur- 
mură ea. Dar tu? _ 

— Eu da, răspunse el răguşit. Incă nu ţi-ai dat seama, 
scumpete? Sînt un laş şi un nemernic. 

— Nu eşti deloc laş sau nemernic, îl contrazise Laurel 
cu fermitate. Dacă ai fi fost un laş, acum m-ar fi îngropat şi 
pe mine alături de Savannah. Dacă ai fi fost un nemernic, 
atunci nu te-ai mai fi străduit să faci acum un gest nobil, 
plecînd de tingă mine. _ 

Ochii i se umplură de lacrimi. ÎI prinse mai bine de braţ, 
cătuînd să-l retină alături. 

— Din multe puncte de vedere eşti un om mai bun decît 
toți ceilalți luaţi la un loc, Jack, îi zise răguşită. Aş vrea 
să-mi laşi ocazia să-ţi dovedesc acest lucru. 

Cit de mult dorea Jack s-o creadă. Doamne, cît de 
mult voia s-o creadă. Nevoia aceasta era ca o durere pe 
care încercase s-o ignore mereu. 

Nevoia de a fi de valoare, de a fi important pentru 
cineva. inchise ochii, îngrozit de gindul că această dorință 
avea să-l copleşească. 

| se părea totul un vis plin de cruzime. Nu înţelegea 
cum de putea ea să-l iubească. Parcă nu se cuvenea să i 
se acorde o altă şansă să fie fericit. Trebuia să existe o 
şmecherie. _ 

Rămase locului, privind în gol. incerca din răsputeri 
să-şi săpînească tremurul buzelor şi lacrimile care i se tot 
adunau în ochi. 

— Nu crezi că ai suferit destul, Jack? şopti Laurel. N-am 
suferit destul amindoi? 

— Nu ştiu. Incercă să dea din umeri, dar se strimbă de 
durere. Vrei un soț? Vrei copii? 

Mai mult decit orice pe lume, cugetă ea. Gîndul că ar fi 
putut fi împreună, că i-ar fi putut dărui fericire, un cămin 
vesel şi un copil sau doi era aproape prea frumos. 

— Vreau un viitor, răspunse ea cu simplitate. Vreau să 
trec peste ororile trecutului. Şi vreau să te iau şi pe tine cu 
mine. 

O viaţă fără ororile trecutului. O viaţă la.care îndrăznise 
doar să viseze. Jack se îndepărtă puţin de ea şi-şi trecu o 
mînă prin păr. 

Laurel îl urmărea, ţinîndu-şi respiraţia. 

Jack se întoarse spre ea şi-i sorbi frumuseţea, şi spe- 
ranta care-i licărea în ochi. 

— Mi-am spus că dacă aş avea măcar un strop de 
onoare în mine, atunci te-aş lăsa în pace, rosti el încet. 
Buzele i se strimbară într-un zîmbet ironic. Norocul meu 
că n-am avut niciodată onoare. 

Laurel i se aruncă în brate şi-şi lipi obrazul de pieptul 
lui. 

— Ai mai multă onoare şi curaj decit ai crede, îi zise ea. 

— Dacă te am pe tine, nu mai vreau nimic altceva, 
răspunse el, aplecîndu-se s-o sărute pentru a pecetlui dra- 
gostea dintre ei, păşind astfel cu încredere spre un viitor 
plin de promisiuni. 


Gpitig 


„Piroga alunecă pe unda rîului la fel de tăcută ca o 
lamă. Soarele tocmai apune, iar cerul pare făcut din aur 
topit. 

În jur, mlaştina dă senzaţia de linişte şi calm. Broaştele 
concertează printre frunzele de nuferi. O egretă aterizează 
pe mal ca să se alăture perechii sale, alături de cuibul 
făcut de ramuri în buturuga unui copac putred. 

Am privit în jos spre femeia din barcă. Imi zîmbeşte de 
parcă tocmai i-aş fi făcut cadou luna de pe cer. Are curajul 
unui tigru şi blîndeţea unei turturele. 

E soția mea. Fără ea nici n-aş exista. 

Am vislit mai departe, spre casă şi am cunoscut feri- 
cirea pentru prima dată în viață.“ 


Sfirşit 


Glosar 


merci boucoup - mulțumesc mult 

miz - miss în cajună - domnişoară 

lon pine - penisul său 

Laissez les bon temps rouler - să înceapă distractia 
Bon Dieu - Dumnezeule 

sa c'est honteau mon ami - mare ruşine, amice; mare 


păcat 


| 


"tit boule - testicule mici 
'tite ange - îngeraşule 
'tite chatte - pisicuțo 
tchene poule - cur de găină 
Bon a rien tu, "tit souris - bun de nimic, şoarece ce eşti 
jolie fille - fată drăguță 
Mais, c'est fou - e o nebunie 
catin - păpuşă C'est la vie - aşa e viaţa 
la c'est la coyonade - asta-i o prostie 
Ma bon pichonette - fetița mea bună 
Arrette sa! C'est assez! Va-ten! - Incetează! Ajunge! 
leacă! 
mais oui/yeah - desigur 
-grand-miere - mamaie 
Allons danser! - Dansaţi! 
Bon o rien, T. Jack - Nu eşti bun de nimic 
Mais non - Ba nu 
Tu menti, mon ange - minţi, îngeraşule 
Especes de tete dure - Incăpăţinată ce eşti 
Bon Dieu avoir pitie! - Doamne, ai milă! 


